
Pentru Elsa 


Notă personală a autorului 


Îi mulţumesc din toată inima lui Evelyn M. Duffy, asistenta 
mea, care m-a ajutat să scriu cinci cărţi, în timpul 
mandatelor a patru preşedinţi. Preşedintele Trump 
reprezintă o provocare specială, din pricina entuziasmului 
şi a trăirilor intense de care dau dovadă atât susţinătorii, 
cât şi criticii săi. Evelyn a înţeles imediat că sarcina cea 
mai grea era să obţinem noi informaţii, să le verificăm 
autenticitatea şi să le punem în context, în timp ce 


încercam să pătrundem cât mai adânc cu putinţă în 
secretele Casei Albe. 


Evelyn şi-a dat seama că sub ochii noştri se scriau pagini 
de istorie şi că trebuia să obţinem cât mai rapid cât mai 
multe date, cât amintirile erau proaspete, iar documentele 
şi notele încă disponibile. Uneori, am studiat materiale, am 
făcut interviuri, am transcris şi rescris pasaje ale cărţii în 
doar o zi sau două, analizând subiecte de politică externă 
din Coreea de Nord până în Afghanistan şi Orientul 
Mijlociu; pe lângă o întreagă gamă de probleme interne, 
de la comerţ la imigrație şi taxe. 


Ea a făcut în aşa fel încât să putem construi povestea 
folosind informaţii exacte referitoare la locuri, date, 
participanţi şi relatări ale celor întâmplate. Evelyn respectă 
cu sfinţenie normele deontologice ale muncii ei, dând 
dovadă de cinste, onestitate şi curiozitate în tot ceea ce 
face. Mi-a furnizat calupuri consistente de documente şi 
studii, informaţii de fond, cronologii, clipuri video, dar şi 
opiniile ei, o listă cu întrebări importante rămase fără 
răspuns şi interviuri de urmărit. 


Evelyn a lucrat alături de mine, cu înţelepciune şi mult 
bun- simţ, fiind o colaboratoare desăvârşită, în spiritul - şi 
muncind cu energia - unei veritabile coautoare a cărţii de 
fata.Adevarata putere este - nici nu vreau să folosesc 
cuvântul - frica. 


Candidatul la preşedinţie Donald J. Trump, într-un interviu 
acordat lui Bob Woodward şi Robert Costa pe 31 martie 
2016, la Old Post Office Pavilion, Trump International 
Hotel, Washington, D.C. 


Notă catre cititori 


Interviurile pentru această carte au fost realizate conform 
unui principiu de bază în jurnalism - „informaţia de context 
ascuns“. Asta înseamnă că toate informaţiile puteau fi 
folosite, dar fără menţionarea sursei care mi le-a oferit. 
Cartea este rezultatul unor sute de ore de interviuri cu 
participanţi şi martori direcţi la aceste evenimente. 
Aproape toţi au fost de acord cu înregistrarea interviurilor, 
astfel încât povestea să poată fi spusă cu mai multă 
acuratețe. Am folosit citate exacte, gânduri sau concluzii 
ale participanţilor, bazate fie pe informaţii furnizate direct 
de persoana în cauză sau de un coleg având cunoştinţă de 
evenimentul respectiv, fie pe date obţinute din note de la 
întâlniri, jurnale si documente personale sau 
guvernamentale. 


Preşedintele Trump a refuzat să fie intervievat pentru 
această carte. 


Prolog 


La începutul lunii septembrie a anului 2017, în a opta lună 
a mandatului prezidenţial al lui Trump, Gary Cohn, fost 
preşedinte al Goldman Sachs şi principalul consilier 


economic al preşedintelui la Casa Albă, se îndrepta, 
frământat de griji, către Biroul Oval. 


În cei 27 de ani petrecuţi la Goldman, Cohn - un bărbat 
înalt, cu chelie, îndrăzneţ şi plin de încredere în sine - 
câştigase miliarde de dolari pentru clienţii săi şi sute de 
milioane pentru el. Obtinuse privilegiul de a merge oricând 
în Biroul Oval, iar preşedintele Trump acceptase acest 
aranjament. 


Pe biroul preşedintelui se afla o foaie de hârtie, conţinând 
varianta în lucru a unei scrisori din partea preşedintelui 
SUA către preşedintele Coreei de Sud, prin care se anula 
Acordul de liber schimb dintre Statele Unite şi Coreea, 
cunoscut drept KORUS. 


Cohn era îngrozit. De luni de zile, Trump ameninţa că va 
retrage ţara din acel acord, unul dintre elementele 
fundamentale ale relaţiei economice şi ale alianţei militare 
cu sud-coreenii, dar, şi mai important, garantul unor 
operaţiuni comune în domeniul informaţiilor. 


Prin tratatul încheiat încă din anii 1950, Statele Unite se 
obligau să menţină în Coreea de Sud 28 500 de militari 
americani şi să opereze cele mai sensibile şi mai secrete 
programe de acces special (Special Access Programs - 
SAP), care asigurau capacităţi militare şi servicii de 
informaţii sofisticate, strict secrete. Acum, nord-coreenii 
puteau lansa rachete balistice intercontinentale cu 
încărcătură nucleară chiar până pe teritoriul american. O 
rachetă lansată din Coreea de Nord ar fi avut nevoie de 38 
de minute să atingă Los Angeles. 


Aceste programe facilitau Statelor Unite detectarea 
oricărei rachete balistice lansate din Coreea de Nord în 
mai puţin de şapte secunde. O capacitate similară în 
Alaska avea nevoie de 15 minute - o uluitoare diferenţă de 
timp. 


Abilitatea de a detecta în doar şapte secunde lansarea 
unei rachete pune la dispoziţia armatei americane timp 
suficient pentru a dobori orice armă nord-coreeaná de 
acest gen. Este poate cea mai importantă şi mai bine 
protejată operaţiune a guvernului american. Prezenţa 
americană în Coreea de Sud reprezintă esenţa securităţii 
naţionale. 


Retragerea din acordul comercial KORUS, pe care Coreea 
de Sud îl considera esenţial pentru economia ei, ar fi putut 
duce la deteriorarea întregii relaţii. Lui Cohn nu-i venea să 
creadă că preşedintele Trump era dispus să rişte pierderea 
unor active vitale de informaţii, cruciale pentru securitatea 
naţională a Statelor Unite. 


Toată această situaţie fusese declanşată de furia lui Trump 
provocată de faptul că SUA aveau un deficit comercial 
anual de 18 miliarde de dolari în relaţia cu Coreea de Sud 
şi cheltuiau 3,5 miliarde de dolari pe an pentru a menţine 
acolo trupe americane. 


În ciuda rapoartelor aproape zilnice despre haosul şi 
discordia ce domneau la Casa Albă, opinia publică nu ştia 
cât era de gravă, cu adevărat, situaţia internă. Trump se 
răzgândea tot timpul, fiind rareori hotărât şi având mai 
degrabă un comportament lipsit de statornicie. Se lăsa 
cuprins de stări de spirit proaste, se înfuria din motive 
întemeiate sau din te miri ce detaliu lipsit de însemnătate 


şi sfârşea prin a spune despre acordul comercial KORUS: 
„Astăzi ne retragem!“ 


Dar acum exista acea scrisoare!, datată 5 septembrie 
2017, un posibil declanşator al unei catastrofe în domeniul 
siguranţei naţionale. Cohn se temea că Trump ar fi semnat 
scrisoarea dacă ar fi văzut-o. 


Cohn a luat schiţa scrisorii de pe biroul preşedintelui şi a 
pus-o într-un plic albastru marcat cu „NU ARUNCA“. 


„Pur şi simplu i-am furat-o de pe birou“, i-a mărturisit el 
ulterior unuia dintre asociaţii săi. „Nu l-aş fi lăsat pentru 
nimic în lume să o vadă. Niciodată nu va vedea acel 
document. Trebuia să-mi apăr ţara.“ 


În anarhia şi dezordinea care domneau la Casa Albă şi în 
mintea lui Trump, preşedintele nu va observa niciodată 
dispariţia scrisorii. 


În mod normal, Rob Porter, secretarul responsabil cu 
personalul şi organizatorul documentelor preşedintelui, ar 
fi fost răspunzător de formularea unor astfel de scrisori 
către preşedintele sud-coreean. Dar, de această dată, în 
mod îngrijorător, draftul scrisorii ajunsese la Trump pe căi 
necunoscute. Secretarul pentru personal, deşi puţin 
cunoscut, deţine un rol crucial în orice administraţie 
americană. Luni de-a rândul, Porter îl informase pe Trump 
despre actele decizionale şi alte documente prezidenţiale, 
inclusiv cele mai sensibile autorizaţii privind securitatea 
naţională, în cazul activităţilor militare şi al activităţilor 
derulate sub acoperire de CIA. 


Porter, un bărbat de 40 de ani, uscativ si foarte înalt, 
educat ca mormon, era o prezenţă invizibilă. Un tip 
meticulos, organizat, dar lipsit de sclipire, urmase cursurile 
Facultăţii de Drept de la Harvard şi fusese bursier Rhodes. 


Ulterior, Porter a descoperit că existau mai multe copii ale 
scrisorii şi, cu sprijinul lui Cohn, a avut grijă ca nici una să 
nu rămână pe masa de lucru a preşedintelui. 


Cohn şi Porter au colaborat pentru a opri acele ordine ale 
lui Trump pe care ei le considerau impulsive şi periculoase. 
Aşa se face că scrisoarea aceea şi alte documente 
similare, pur şi simplu, au dispărut. Când pe biroul lui 
Trump ajungea un anumit document, pentru analiză şi 
eventuale observaţii ale preşedintelui, Cohn îl subtiliza, iar 
preşedintele uita de el. Dacă documentele acelea ar fi 
rămas acolo, fără îndoială Trump le-ar fi semnat. 
„Important nu este ceea ce am făcut noi pentru ţară“, 
declara Cohn, în particular, „important este ceea ce l-am 
împiedicat pe el să facă.“ 


Aceasta nu era altceva decât o lovitură de stat, o 
subminare a voinţei preşedintelui Statelor Unite şi a 
autorităţii sale constituţionale. 


Pe lângă coordonarea programului şi a deciziilor politice şi 
organizarea documentelor pentru preşedinte, Porter mai 
avea o misiune, după cum îi mărturisea unui asociat: „O 
treime din timp mi-l petreceam încercând să reactionez la 
unele dintre ideile cu adevărat periculoase pe care Trump 
le avea şi să-i dau motive să creadă că poate ideile 
respective nu erau chiar atât de bune.“ 


O altă strategie era să întârzie, să amâne sau să invoce 
restricţii legale. Avocatul Porter spunea: „Întârzierea 
lucrurilor sau omiterea intenţionată a anumitor aspecte ori 
faptul că îi spuneam - tranşant, nu doar ca scuză - cá un 
anumit document trebuie respins prin veto, sau că un alt 
document ar mai trebui lucrat, sau că nu avem avizul 
consilierilor juridici - toate acestea se întâmplau de zece 
ori mai des decât sustragerea documentelor de pe biroul 
lui. Ne simţeam ca şi cum am fi mers permanent pe buza 
unei prăpăstii.“ 


Erau şi zile sau săptămâni când totul părea sub control, iar 
prăpastia părea puţin mai departe. „Alteori însă simţeam 
că urmează să ne prăbuşim şi trebuia să luăm măsuri. Era 
ca şi când ai fi făcut pas după pas, chiar pe marginea 
abisului.“ 


Deşi nu a amintit niciodată despre dispariţia scrisorii din 5 
septembrie, Trump nu a uitat de ceea ce-şi dorea în 
privinţa acordului comercial. „Au fost câteva repuneri pe 
tapet ale acelei scrisori“, i-a precizat Porter unui partener. 


Mai târziu, într-o întâlnire în Biroul Oval, acordul cu sud- 
coreenii a fost dezbătut cu aprindere. „Nu-mi pasă“, a 
spus Trump. „M-am săturat de aceste discuţii! Nu vreau să 
mai aud de ele. leşim din KORUS.“ Şi a început să dicteze 
o nouă scrisoare, cu intenţia de a o trimite preşedintelui 
sud-coreean. 


Jared Kushner, ginerele preşedintelui, a luat în serios 
cuvintele lui Trump. Jared, în vârstă de 36 de ani, era unul 
dintre consilierii principali de la Casa Albă, cu o atitudine 
plină de sine, aproape aristocratică. Era căsătorit cu fiica 
lui Trump, Ivanka, încă din 2009. 


Întrucât stătea cel mai aproape de preşedinte, Jared a 
început să scrie ceea ce spunea Trump, ca după dictare. 
„Termină scrisoarea şi apoi dă-mi-o, să o pot semna“, i-a 
ordonat Trump. 


Jared era pe punctul de a transforma dictarea 
preşedintelui într-o nouă scrisoare, când Porter, care 
auzise discuţia, a intervenit: „Trimite-mi ce ai scris. Dacă o 
să facem asta, nu o putem face pe dosul unui servetel. 
Trebuie să o scriem într-un mod care să nu ne facă să ne 
simţim stânjeniţi“. 


Kushner i-a trimis o copie a notitelor sale. N-a fost de prea 
mare folos. Porter şi Cohn s-au prefăcut că scriu ceva pe 
laptop, pentru a demonstra că fac ceea ce preşedintele 
ceruse. Trump aştepta un răspuns imediat, ceea ce 
însemna că n-aveau cum să meargă cu mâna goală. Însă 
schiţa acelei scrisori era doar o parte din subterfugiu. 


La întrunirea oficială dedicată acestui subiect, oponenții 
părăsirii acordului KORUS au adus în discuţie o avalanşă 
de obiecţii - că SUA nu se mai retrăseseră niciodată până 
atunci dintr-un acord de liber schimb, că existau probleme 
juridice, probleme geopolitice, chestiuni vitale care ţineau 
de securitatea naţională şi de serviciile de informaţii, că 
scrisoarea nu era gata. L-au sufocat, pur şi simplu, pe 
preşedinte, cu fapte şi argumente logice. 


„Bine, atunci hai să mai lucrăm la scrisoare“, a conchis 
Trump. „Vreau să văd cum arată versiunea în lucru.“ 


Dar Cohn şi Porter nu pregătiseră nici o versiune a 
scrisorii, aşa că nu au avut ce să-i arate preşedintelui. 
Pentru moment, subiectul a fost abandonat, pierzându-se 


în labirintul procesului decizional prezidenţial. lar Trump a 
devenit preocupat de alte lucruri. 


Însă problema KORUS nu avea să dispară. Cohn a discutat 
cu secretarul Apărării, James Mattis, fost general în Corpul 
Puşcaşilor Marini şi poate cea mai infuentă voce din 
rândurile cabinetului şi ale personalului lui Trump. 
Generalul Mattis, un veteran al războaielor purtate de 
America, servise timp de 40 de ani în armata americană. 
Înalt de 1,75 metri, cu o ţinută marţială şi o siluetă 
dreaptă, el afişa permanent o atitudine plictisită şi de 
aparent dezgust. 


„Ne clătinăm pe marginea prăpastiei“, i-a spus Cohn 
secretarului Apărării. „De data asta s-ar putea să avem 
nevoie de întăriri.“ 


Deşi încerca să-şi limiteze vizitele la Casa Albă şi să-şi 
vadă cât mai mult posibil de preocupările sale militare, 
Mattis a mers în Biroul Oval, conştient fiind de urgenţa 
situaţiei. 


„Domnule preşedinte“, a spus el, „Kim Jong Un reprezintă 
o ameninţare iminentă la adresa securităţii noastre 
naţionale. Avem nevoie de Coreea de Sud ca aliat. Ar 
putea părea că toate aceste lucruri nu au legătură cu 
comerţul, dar, de fapt, comerţul este esenţial în acest 
context. Elementele militare şi de informaţii americane din 
Coreea de Sud constituie coloana vertebrală a capacităţii 
noastre de a ne apăra de Coreea de Nord. Vă rog sa nu 
parasiti tratatul.“ 


„De ce Statele Unite plătesc un miliard de dolari pe an 
pentru un sistem de rachete antibalistice în Coreea de 


Sud?“, a întrebat Trump, furios din cauza sistemului 
balistic defensiv THAAD (Terminal High Altitude Area 
Defense), pe care amenintase să-l mute din Coreea de Sud 
în Portland, Oregon. 


„Nu facem asta pentru Coreea de Sud, domnule 
preşedinte“, i-a replicat Mattis. „Ajutăm Coreea de Sud, 
pentru că astfel ne ajutăm pe noi înşine.“ 


Preşedintele a părut că acceptă explicaţia generalului, 
chiar dacă numai pentru moment. 


În 2016, candidatul Trump ne prezentase mie şi lui Bob 
Costa propria definiţie pentru funcţia de preşedinte: „Mai 
mult decât orice altceva, e vorba de securitatea naţiunii 
noastre?... Asta ar trebui să fie preocuparea numărul unu, 
numărul doi şi numărul trei a unui preşedinte... Armata, 
prin puterea sa, nu va lăsa ca ţării noastre să i se întâmple 
lucruri rele din exterior. Şi cu siguranţă cred că asta va fi 
întotdeauna pentru mine domeniul de căpătâi al definirii 
funcţiei de preşedinte.“ 


Însă realitatea era că, în 2017, Statele Unite depindeau de 
cuvintele şi acţiunile unui lider surescitat emoţional, 
nestatornic şi imprevizibil. Membrii echipei sale îşi uniseră 
intenţionat eforturile pentru a stăvili ceea ce ei considerau 
a fi cele mai periculoase impulsuri ale preşedintelui. Era o 
cădere nervoasă a puterii executive, în cea mai puternică 
ţară din lume. 


Ceea ce urmează este povestea acestor lucruri. 


His Excellency Moon Jac-in 
President of the Republic of Korea 
The Blue House 


Seoul 
Republic of Korea 


His Excellency Kim Hyun-chong 
Minister for Trade 

Ministry of Trade, Industry and Enengy 
402 Hannuri-dacro 


Sejong-si 30118 
Republic of Korea 


Dear Sirs: 


The United States-Korea Free Trade Agreement (Agreement), in its current form, is not in the 
overall best interests of the United States economy, Thus, in accordance with Article 24.5 of the 
Agreement, the United States hereby provides notice that it wishes to terminate the Agreement. 
As prescribed by the terms of Article 24.5, the Agreement shall terminate 180 days after the date 
of this notice, During this period, the United States is prepared to negotiate with the Republic of 
Korea on economic issues of concern to both countries, 


Respectfully, 


Donald J. Trump 
President of the United States 


Capitolul 1 


În august 2010, cu şase ani înainte să preia frâiele 
campaniei prezidenţiale victorioase a lui Donald Trump, 
Steve Bannon, un producător de filme politice 
conservatoare, pe atunci în vârstă de 57 de ani, a primit 
un telefon. 


— Ce program ai mâine? l-a întrebat David Bossie, 
anchetator şi activist conservator republican cu o bogată 
experienţă în Camera Reprezentanţilor, care vanase 
scandalurile în care fuseseră implicaţi Bill şi Hillary Clinton 
timp de aproape două decenii. 


— Omule, montez nenorocitele astea de filme pe care le 
fac pentru tine, i-a răspuns Bannon. 


Alegerile intermediare pentru Congres din 2010 se 
apropiau cu paşi repezi. Era apogeul mişcării Tea Party, iar 
republicanii erau pe val. 


— Dave, vorbesc serios, am de lansat încă două filme. 
Acum le editez. Muncesc 20 de ore pe zi la Citizens United 
(comitetul de acţiune politică prezidat de Bossie, unde 
Bannon îşi realiza filmele împotriva soţilor Clinton). 


— N-ai putea veni cu mine la New York? 


— Pentru ce? 


— Să ne întâlnim cu Donald Trump, l-a anunţat Bossie. 
— De ce? 

— Se gândeşte să candideze la preşedinţie. 

— În ce tara? a întrebat ironic Bannon. 


Dar Bossie nu glumea. El se întâlnea şi lucra cu Trump de 
câteva luni, iar acum acesta îi solicitase o întâlnire. 


— Amice, n-am timp de pierdut, i-a răspuns Bannon. 
Donald Trump n-o să candideze niciodată la preşedinţie. 
Las-o baltă! Împotriva lui Obama? Nu, las-o baltă! N-am 
timp de asemenea prostii. 


— Nu vrei să te întâlneşti cu el? 
— Nu, nu sunt deloc interesat de o asemenea întâlnire. 


Trump îi acordase cândva lui Bannon? un interviu de 30 de 
minute pentru emisiunea pe care acesta o realiza la un 
post de radio, duminica, intitulată The Victory Sessions. 
Emisiunea, considerată drept „spectacolul radiofonic al 
omului înţelept“, fusese difuzată iniţial la Los Angeles, apoi 
câştigase audienţă naţională. 


— Tipul nu e serios, a spus Bannon. 


— Eu cred că e serios, a insistat Bossie. N-avem nimic de 
pierdut dacă mergem să ne întâlnim cu el. 


Trump era vedetă de televiziune si era gazda unei 
emisiuni faimoase, The Apprentice, care fusese săptămâni 
la rândul cel mai urmărit program la NBC. 


În cele din urmă, Bannon a acceptat să meargă la New 
York, în Trump Tower. 


El şi Bossie au urcat pana la sala de conferinţe, de la etajul 
26. Trump i-a întâmpinat cu căldură, apoi Bossie l-a 
anunţat că pregătise o prezentare detaliată. Era un 
tutorial. 


Prima parte, a arătat el, expunea modul în care Trump 
putea candida în alegerile primare din Partidul Republican 
şi cum se putea impune. A doua parte ilustra strategia de 
campanie pentru preşedinţia Statelor Unite, împotriva lui 
Barack Obama. El a descris tehnicile electorale standard, 
apoi a discutat despre procesul electoral şi despre alte 
probleme importante. Bossie era un conservator 
traditionalist, pledând pentru o putere limitată a 
administraţiei asupra cetăţenilor, iar mişcarea Tea Party îl 
luase cu totul prin surprindere. 


Era un moment important în politica americană, susţinea 
Bossie, iar populismul Tea Party lua amploare în toată 
ţara. Omul de rând căpătase glas. Populismul era o 
mişcare la firul ierbii, menită să destrame statu-quoul 
politic în favoarea celor mulţi. 


— Eu sunt om de afaceri, le-a reamintit Trump. Nu sunt un 
profesionist în ale politicii, nu ştiu să atac ierarhiile în 
politică. 


— Domnule Trump, dacă aveţi de gând să candidaţi la 
preşedinţie, i-a atras atenţia Bossie, trebuie să ştiţi o 
mulţime de lucruri importante şi o mulţime de lucruri 
mărunte. 


Lucrurile mărunte erau respectarea termenelor din 
campanie, regulile pentru alegerile primare în diferitele 
state - genul acesta de amănunte. 


— Trebuie să cunoaşteţi tactici diplomatice si cum să-i 
cuceriti pe delegaţi. Dar, mai întâi, i-a spus Bossie, trebuie 
să intelegeti mişcarea conservatoare. 


Trump a dat din cap aprobator. 


— Şi aveţi unele probleme în chestiuni importante, a 
continuat Bossie. 


— N-am nici un fel de problemă în chestiunile importante, 
i-a replicat Trump. Despre ce vorbeşti? 


— Mai înainte de toate, nu a existat niciodată un 
republican care să câştige alegerile primare şi să nu fie 
militant antiavort, a zis Bossie. Si, din nefericire, 
dumneavoastră sunteţi un susţinător declarat al politicii 
proavort. 


— Si ce inseamna asta? 


— Se stie ca i-ati sustinut financiar pe cei care militeaza 
pentru avort impotriva candidatilor care nu sunt pro-viata. 
Ati facut declaratii in acest sens. Trebuie sa fiti impotriva 
avorturilor, nu să le sprijiniti. 


— Dar sunt împotriva avorturilor, a răspus Trump. Sunt 
pro-viata. 


— Dovezile demonstreaza contrariul. 


— Asta se poate rezolva, a spus Trump. Spune-mi doar ce 
Sa fac. Sunt... cum ai zis? Pro-viata? Sunt pro-viata, pe 
cuvant! 


Bannon a fost surprins de talentul actoricesc al lui Trump 
şi, pe măsură ce discuţia avansa, devenea tot mai 
impresionat de acesta. Trump era implicat şi prompt. Avea 
o formă fizică excelentă. Prezenţa lui de spirit era chiar 
mai impresionantă decât cea fizică şi părea că umple 
încăperea, impunea respect. Avea ceva special. Pe de altă 
parte, părea un tip obişnuit, vorbind la televizor. Dar un tip 
cu şcoala vieţii, din Queens. După evaluarea lui Bannon, 
Trump era un fel de Archie Bunker, însă un Archie Bunker 
foarte concentrat. 


— Al doilea lucru extrem de important, a adăugat Bossie, 
este prezenţa la vot. 


— Cum adică prezenţa la vot? 
— Adică de câte ori aţi votat. 
— Ce vrei să spui? 


— Ei bine, a încercat Bossie să-i explice, sunt nişte alegeri 
primare în Partidul Republican... 


— Dar am votat de fiecare dată, l-a întrerupt Trump, plin 
de emfază. Am votat de fiecare dată, de când aveam 18 
sau 20 de ani. 


— incorect. Ştiţi că există înregistrări publice ale votului. 


Bossie, investigator în Congres, avea acces la o sumedenie 
de înregistrări şi de documente. 


— Dar nimeni nu ştie cum am votat. 


— Nu, nu, nu, nu despre cum aţi votat e vorba. Ci despre 
cât de des aţi votat. 


Bannon îşi dădea seama că Trump nu cunoştea nici măcar 
cele mai elementare noţiuni despre politică. 


— Am votat de fiecare dată, a insistat Trump. 


— Nu-i adevărat. De fapt, aţi votat o singură dată la 
primare, în toată viata, i-a replicat Bossie, citând 
documentele care atestau asta. 


— E o minciună sfruntată! s-a enervat Trump. O minciună 
sfruntată! Eu am votat de fiecare dată când a trebuit să 
votez. 


— Aţi votat la un singur tur de alegeri primare, a repetat 
Bossie. In 1988, în alegerile primare ale Partidului 
Republican. 


— Da, ai dreptate, s-a răzgândit brusc Trump, 
schimbându-şi declaraţia la 180 de grade, fără să i se 
clintească un muşchi pe faţă. Am votat pentru Rudy. 


Giuliani candidase pentru funcţia de primar, în alegerile 
primare din 1989. 


— Despre asta e vorba? s-a interesat Trump. 


— Da. 


— O să trec fără probleme peste aspectul ăsta, a spus 
Trump. 


— Poate că toate lucrurile astea nu contează, dar poate ca 
vor conta, a reflectat Bossie. Dacă vreţi să avansati, 
trebuie să o faceţi metodic. 


Apoi a venit rândul lui Bannon să vorbească. El a îndreptat 
discuţia către elementele de la baza mişcării Tea Party - în 
special faptul că aceasta nu agrea elitele. Populismul era 
pentru americanul de rând, care ştia că sistemul este 
corupt. Mişcarea era orientată contra capitalismului lacom 
şi a înțelegerilor ascunse, făcute pe spinarea şi sudoarea 
muncitorilor. 


— Îmi place cum sună. Aşa sunt şi eu, un popularist, s-a 
entuziasmat Trump, stâlcind cuvântul. 


— Nu, nu, l-a oprit Bannon. Se spune populist. 
— Da, da, popularist, a insistat Trump. 


Bannon s-a lăsat păgubaş. La început, crezuse că Trump 
nu intelesese termenul. Dar poate ca Trump îl înţelegea în 
felul lui - a fi popular cu alţi oameni. Bannon ştia că 
„popularist“ era o formă veche, britanică, a cuvântului 
„populist“, formă destinată publicului larg, nu celui 
intelectual. 


După o ora de discuţii, Bossie şi-a amintit: 


— Ar mai fi o altă chestiune importantă. 


— Care anume? a întrebat Trump, arătându-se uşor 
îngrijorat. 


— Păi... 80% din donațiile pe care le-aţi făcut au mers 
către democrati. 


Pentru Bossie, aceasta era cea mai mare slăbiciune 
politică a lui Trump, desi nu o spunea fatis. 


— Ăsta e un rahat! 
— Nu, astea sunt datele publice, l-a contrat Bossie. 


— Ce? Există date în privinţa asta? a întrebat Trump, 
sincer uimit. 


— Da, fiecare donaţie pe care ati făcut-o a fost 
consemnată. 


Dezvăluirea publică a tuturor donațiilor politice reprezenta 
standardul în politica americană. 


— Am fost mereu undeva la mijloc, a spus Trump, 
insistând să arate că donațiile lui se îndreptaseră către 
candidaţii ambelor partide. 


— În realitate, unora le-aţi dat ceva mai mult... Aţi făcut 
80% din donaţii către democrați. In Chicago, Atlantic City... 


— Am fost obligat sa fac asta! a exclamat Trump. Ticalosii 
de democrati conduc toate oraşele astea. Vrei să 
construieşti acolo? Trebuie să-i ungi pe toţi. Astia sunt 
oamenii care au venit la mine... 


— Ascultaţi-mă, l-a întrerupt Bannon, cred că ştiu ce vrea 
Dave să spună. Dacă aveţi de gând să candidaţi cu 
susţinerea mişcării Tea Party, trebuie să ştiţi ce anume nu 
le convine lor. Nu le convin tipii ca Donald Trump, care au 
înţelegeri ascunse. 


— O să mă descurc cu asta, a spus Trump. Totul e corupt. 
E un sistem corupt. Tipii ăştia mă agasează de ani de zile. 
Eu nu vreau să dau spági. Dar toti sunt corupți. Daca nu le 
scrii un cec... În Queens există un politician cu state vechi, 
un tip bătrân, cu o bâtă de baseball. Ajungi acolo şi trebuie 
să-i dai ceva - de obicei, bani lichizi. Dacă nu-i dai nimic, 
nu obţii nimic. Nu poţi construi nimic. Dar dacă ajungi la el 
şi îi laşi un plic, se întâmplă minuni. Aşa merg lucrurile. 
Însă pot rezolva asta. 


Bossie i-a explicat că are un plan bine stabilit. 


— Aici este vorba despre mişcarea conservatoare. Tea 
Party o să dispară aşa cum a apărut. Populismul vine şi 
pleacă. Dar mişcarea conservatoare a fost de neclintit de 
la Goldwater încoace. 


În al doilea rând, Bossie îi recomanda lui Trump să 
candideze ca şi cum ar fi vizat funcţia de guvernator doar 
în trei state - lowa, New Hampshire şi Carolina de Sud. 
Acestea erau primele runde preelectorale sau statele 
primare. 


— Candidaţi şi încercaţi să pareti cât mai mult unul de-al 
lor, ca şi cum aţi vrea să le fiţi guvernator. 


Cei mai mulţi candidaţi făceau greşeala uriaşă de a 
candida în 27 de state în acelaşi timp. 


— Vă înscrieţi în trei curse electorale pentru funcţia de 
guvernator şi veţi avea un excelent punct de pornire. Va 
concentrați doar pe acestea trei. Incercati să faceţi aici o 
impresie bună. Şi celelalte vor veni de la sine. 


— Pot să obţin nominalizarea, a spus Trump. Pot să-i 
înving pe tipii ăia. Nu-mi pasă cine sunt ei. Mă descurc. Pot 
să am grijă de toate celelalte aspecte. 


Fiecare poziţie putea fi revăzută, renegociată. 
— Sunt pro-viaţă, a repetat Trump. O să încep în forţă. 


— lata ce trebuie să faceţi, i-a explicat Bossie. Va trebui sa 
semnaţi cecuri individuale pentru congresmeni şi senatori; 
o să coste între 250 000 şi 500 000 de dolari. Toţi vor veni 
aici. Priviti-i în ochi, strangeti-le mâna si oferiti-le câte un 
cec. Fiindcă avem nevoie de repere. Trebuie să vă vedeţi 
faţă în faţă cu tipii ăştia, pentru că trebuie să ştie cine 
sunteţi. Mai târziu, ei vor fi cel puţin o poartă de acces, 
prin care vă veţi construi relaţii. O să le spuneţi: „Poftim, 
acest cec este pentru tine. Suma maximă acceptată din 
partea unui candidat federal - 2 400 de dolari“. Trebuie să 
fie cecuri individuale, bani oferiţi direct pentru campania 
lor, ca ei să ştie ca sunt de la Donald Trump, personal. Si 
atunci republicanii vor şti că aveţi intenţii serioase în 
privinţa asta. 


Banii, i-a atras atenţia Bossie, erau esentiali in arta 
politicii, mai ales pentru candidaţii la preşedinţie. 


— Mai târziu banii ăştia vă vor aduce dividende uriaşe. 


lar banii trebuiau oferiţi candidaţilor republicani dintr-o 
serie de state unde confruntarea electorală era intensă, 
precum Ohio, Pennsylvania, Virginia şi Florida. 


Mai mult decât atât, Bossie a adăugat: 


— Va trebui să scrieţi o carte despre politică. O carte în 
care să vă prezentaţi convingerile personale despre 
America şi despre politică. 


A urmat apoi un amplu expozeu al lui Bannon despre 
China şi despre cum eforturile acestei ţări reuşiseră să le 
ia americanilor locurile de muncă şi banii. Era obsedat de 
această ameninţare. 


— Ce crezi? l-a întrebat mai târziu Bossie pe Bannon. 


— Chiar m-a impresionat tipul, a răspuns Bannon. Cât 
despre candidatura lui la preşedinţie... zero şanse. În 
primul rând, din cauza celor două acţiuni importante pe 
care ar trebui să le facă. Ticălosul ăsta n-o să scrie nici un 
cec. Nu e genul. Doar semnează pe spate când cecurile 
ajung la el, sub formă de plăţi. A fost bine că i-ai spus, 
fiindcă n-o să facă niciodată asta. 


— Dar despre cartea de politică? 


—N-o să scrie niciodată asa ceva. Mai scuteşte-mă! 
Înainte de toate, nu i-ar cumpăra nimeni cartea. Întâlnirea 
cu el a fost o pierdere de timp, mai puţin în privinţa 
faptului că tipul e grozav de amuzant. 


Bossie a spus că era gata să-l pregătească pe Trump dacă 
acesta avea să se decidă vreodată să candideze. Trump 
avea un singur atu: era total detaşat de procesul politic. 


La plecare, în timp ce mergea alături de Bannon, Bossie s- 
a pomenit făcând un exerciţiu imaginar, pe care şase ani 
mai târziu majoritatea americanilor aveau să-l facă. Trump 
nu va candida niciodată. Nu va completa niciodată vreun 
dosar. Nu-şi va anunţa niciodată candidatura. Nu-şi va 
completa nici măcar declaraţia de venituri. E adevărat? Nu 
va face nimic din toate acestea. Şi nu va câştiga niciodată 
preşedinţia Americii. 


— Crezi că o să candideze? l-a întrebat, în cele din urmă, 
Bossie pe Bannon. 


— Nici o şansă! Zero! a repetat Bannon. Mai putin de zero. 
Uită-te numai în ce huzur trăieşte, omule. Pe bune! N-o să 
facă niciodată asta. N-o să intre în joc, ar risca prea mulţi 
bani. 


Capitolul 2 


Şase ani mai târziu 


Este aproape sigur ca, dacă evenimentele nu s-ar fi 
derulat cum vom vedea în continuare, hazardat şi 
iresponsabil, lumea ar fi fost astăzi radical diferită. Donald 
Trump a acceptat nominalizarea Partidului Republican pe 
21 iulie 2016 şi cursa lui către funcţia de preşedinte a luat 
o turnură decisivă la începutul unei dimineti de sâmbătă, 
pe 13 august 2016. 


Steve Bannon, care era acum directorul companiei media 
Breitbart News, stătea pe o bancă din Parcul Bryant, în 
New York, şi răsfoia ziarele - era ritualul lui din fiecare zi 
de sâmbătă. Mai întâi Financial Times, apoi a trecut la The 
New York Times. 


„Eşecul misiunii de a-l face pe Trump să-şi tina gura"!, 
titra ziarul, cu litere mari, pe prima pagină. Mai erau trei 
luni până la alegerile prezidenţiale. 


„O, Doamne!“, şi-a spus Bannon. 


Primul act în spectacolul pe care-l reprezintă Bannon este 
înfăţişarea sa - vechea jachetă militară, îmbrăcată peste 
mai multe tricouri sport cu guler. Al doilea act este 
comportamentul sáu - agresiv, stăpân pe sine Si 
zgomotos. 


Reporterii care scriseseră articolul din The New York Times 
pretindeau că se bazau pe 20 de surse republicane 
anonime, apropiate lui Trump sau având legătură cu 
campania lui. Articolul îl înfăţişa pe Trump ca fiind 
debusolat, epuizat, tafnos, înclinat să comită gafe şi având 
probleme cu donatorii republicani. El se afla într-o situaţie 
precară în Florida, Ohio, Pennsylvania şi Carolina de Nord, 
state importante, care aveau să decidă rezultatul 
alegerilor. Era un portret neplăcut, dar Bannon ştia că tot 
ce se scria acolo era adevărat. El a calculat că Trump ar fi 
putut pierde în fata candidatului democratilor, Hillary 
Clinton, poate chiar şi la 20 de puncte - în orice caz, la un 
număr de procente compus din două cifre. 


Fără îndoială, Trump era un spectacol mediatic în sine, dar 
încă nu dispunea de alte resurse faţă de ce îi oferise 


Comitetul National Republican (Republican National 
Committee - RNC). Bannon stia ca pentru Trump campania 
însemna câteva persoane adunate într-o încăpere - un om 
care-i scria discursurile şi o echipă de recunoaştere 
formată din aproximativ şase persoane, care programau 
mitingurile electorale în cele mai ieftine locaţii, săli de 
sport sau arene de hochei părăginite de pe tot cuprinsul 
ţării. 


În ciuda acestor lucruri, Trump obținuse nominalizarea 
republicanilor, în fata altor 16 pretendenți, şi reprezenta o 
prezenţă impunătoare, ireverentioasa si  subversivá, 
capabilă să capteze total atenţia naţiunii. 


Bannon, care pe atunci avea 63 de ani, fiind un absolvent 
al Şcolii de Afaceri de la Harvard, cu opinii naţionaliste 
fervente, care punea America mai presus de orice, a 
sunat-o pe Rebekah Mercer. 


Mercer şi familia ei erau una dintre cele mai importante şi, 
în acelaşi timp, cele mai controversate surse de finanţare 
electorală în Partidul Republican, iar banii sunt motorul 
politicii americane, mai ales pentru republicani. Familia 
Mercer nu era foarte bine văzută, din pricina 
controverselor, dar banii îi asiguraseră un loc la masa 
greilor. De asemenea, ea deţinea o parte a influentei 
companii media Breitbart. 


— Ce se întâmplă nu e bine deloc, fiindcă noi o să fim 
invinovátiti pentru asta, i-a sous Bannon lui Mercer. 


Breitbart îi stătuse alături lui Trump in cele mai dificile 
momente. 


— Asta o să fie sfârşitul pentru Breitbart, a spus Bannon 
manifestându-şi îngrijorarea. 


— De ce nu te implici? l-a întrebat Rebekah. 


— N-am participat la o campanie în viata mea, a replicat 
Bannon. N-am fost implicat în nici un fel. 


Ideea i se părea complet ridicolă. 


— Tipul ăsta... Manafort... e un dezastru, a continuat ea, 
referindu-se la managerul de campanie al lui Trump, Paul 
Manafort. Practic, nimeni nu conduce campania în 
momentul de fata. Dar pe tine te ascultă Trump. 
Întotdeauna e atent la sfaturile unui tip sigur pe el. 


— Uite ce e, i-a replicat Bannon. Aş face asta fără să stau 
pe gânduri. Dar de ce m-ar angaja pe mine? 


— Trump a fost mereu un outsider, a spus ea, făcând 
referire apoi la articolul din New York Times: „Acum, totul 
se întâmplă sub imperiul panicii“. 


Cu alte cuvinte, Trump l-ar fi putut angaja pe Bannon pur 
şi simplu pentru că era disperat. 


Familia Mercer l-a contactat pe Trump, care urma să vină 
în East Hampton, Long Island, la casa lui Woody Johnson, 
proprietarul echipei de fotbal american New York Jets, 
pentru o strângere de fonduri. De obicei, membrii familiei 
Mercer scriau cecurile pentru donaţii fără să aibă pretenţia 
de a-l vedea pe candidat. De data aceasta însă, ei au cerut 
să stea de vorbă cu Trump, preţ de zece minute. 


Întâlnirea a avut loc pe o mică verandă, iar Rebekah, o 
roşcată înaltă, a întreţinut toată discuţia. Tatăl ei, Bob 
Mercer, un matematician cu un IQ peste medie, abia a 
scos câteva cuvinte. El era una dintre minţile strălucite 
aflate în spatele unui fond speculativ cu un succes fabulos, 
Renaissance Technologies, care gestiona o cifră de 50 de 
miliarde de dolari. 


— Manafort trebuie să plece, i-a sous Rebekah lui Trump, 
argumentând că situaţia era haotică. 


— Şi pe cine îmi recomanzi în locul lui? a întrebat Trump. 
— Va veni Steve Bannon, a spus ea. 
— El n-o să facă niciodată asta. 


— Ba o s-o facă, în mod sigur, i-a răspuns ea. 


Bannon l-a sunat pe Trump chiar în acea seară. 


— Lucrurile astea despre care se scrie în ziare sunt 
stânjenitoare, a spus Bannon, referindu-se la articolul din 
The New York Times. Puteţi mai mult de atât, domnule 
Trump. Putem câştiga această cursă. Ar trebui să o 
câştigăm. Pentru numele lui Dumnezeu, doar vă 
confruntati cu Hillary Clinton! 


Trump l-a adus în discuţie pe Manafort: 


— Tipul e lemn, a spus el. Nu se descurcă la televizor. 


— Hai să ne întâlnim mâine şi să punem lucrurile cap la 
cap. Putem învinge! a izbucnit Bannon. Dar trebuie să 
păstrăm discretia totală. 


Trump a fost de acord să se vadă cu Bannon a doua zi, 
duminică, în cursul dimineţii. 


O altă figură politică îngrijorată era Reince Priebus, un 
avocat în vârstă de 44 de ani, preşedintele Comitetului 
Naţional Republican. În cei cinci ani de când deţinea 
această funcţie, Priebus se dovedise un tip descurcaret, 
care ştia să-şi facă relaţii. Comportamentul său jovial 
ascundea talentul unui făuritor de imperii. Priebus lua 
deciziile financiare pentru partid, angaja echipa de teren, 
compusă din 6 500 de lucrători plătiţi, apărea regulat la 
televizor si avea propria afacere în domeniul 
comunicaţiilor. În acele zile însă, el se găsea într-o postură 
incomodă. 


În particular, Priebus considera că luna august fusese 
catastrofală. „Era ca o lampă aprinsă, care te sâcâie 
constant cu căldura ei.“ lar singurul vinovat era candidatul 
Trump. 


Priebus încercase să dirijeze campania încă de la început. 
Când Trump îi numise pe mexicani „violatori“, într-un 
discurs prin care îşi anunţa candidatura, pe 16 iunie 2015, 
Priebus îl sunase şi-i spusese: „Domnule Trump, nu puteţi 
vorbi astfel. Ne zbatem din răsputeri să câştigăm voturile 
latino-americanilor". 


Dar Trump nu-si imblánzise tonul, ci continuase sá-i atace 
pe toti cei care îl atacau. Nici un lider de partid nu se mai 
confruntase vreodatá cu o pacoste ca Trump. 


Senatorul Mitch McConnell, abilul lider al majorităţii 
republicane din Congres, îl sunase, confindential, pe 
Priebus. Mesajul lui fusese: las-o baltă cu Trump, 
directioneaza banii republicani către noi, candidaţii de la 
Senat, şi închide robinetul cu fonduri pentru Donald 
Trump. 


Însă Priebus îşi dorea să păstreze relaţii cordiale cu Trump, 
aşa că a decis să se plaseze ferm între Trump şi 
McConnell. Considera că din punct de vedere tactic era cel 
mai bun lucru pe care putea să-l facă. Însemna 
supravieţuire pentru partid şi pentru el. Aşa că i-a spus lui 
Trump: 


— Va sunt alaturi suta la suta! Va iubesc. O sa continui sa 
lucrez pentru campanie. Dar trebuie sa protejez partidul. 
Responsabilitatea mea e diferita de responsabilitatea fata 
de campania lui Donald Trump. 


Articolul din The New York Times? despre neputinta de a-l 
împiedica pe Trump sa mai iste scandaluri a fost un şoc. 
„Fir-ar să fie! Toate astea sunt foarte nocive“, şi-a spus 
Priebus. Campania se prăbuşea. „Nu mai era o campanie, 
ci doar o glumă proastă“, a concluzionat el. 


În articol se dezvăluiau atât de multe detalii, încât Priebus 
şi-a dat seama că acele 20 de surse fie încercau să-i 
saboteze campania lui Trump, fie, ca de obicei, voiau să 
pozeze în salvatorii partidului. 


Erau vremuri tulburi, poate cele mai grele pentru Trump şi 
pentru partid, credea Priebus. În acest context, nu exista 
decât o singură soluţie: ofensiva pe toate fronturile. Şi 
agresivitate maximă, pentru a ascunde slăbiciunea vitală. 


În acea dimineaţă de duminică, Steve Bannon a sosit la 
Trump Tower, în Manhattan, şi le-a spus agenţilor de pază 
că avea o întâlnire cu domnul Trump. 


— Păi, asta e grozav! a răspuns unul dintre agenţi. Dar 
domnul Trump nu vine niciodată aici în weekend. 


Bannon l-a sunat atunci pe Trump. 


— Hei, i-a explicat acesta, sunt în Bedminster - acolo se 
afla Trump National Golf Club. De vreme ce nu eşti aici, o 
să ies să joc puţin golf. Vino aici, o să mâncăm împreună la 
prânz. Încearcă să ajungi pe la ora unu, să zicem. 


Şi a continuat să-i ofere instrucţiuni detaliate pentru 
drumul de aproape 70 de kilometri, la vest de New York. 


— Găsesc eu clubul, i-a spus Bannon. 


— Nu, ascultă! Faci dreapta pe Rattlesnake Bridge Road, 
apoi iar dreapta şi mai mergi vreo doi kilometri. 


— Îl găsesc, este clubul Trump National. 


— Nu, nu, a insistat Trump, trebuie să înţelegi precis. Şi a 
continuat să-i dea instrucţiuni despre cum să conducă, 
folosind mai multe detalii decât despre orice alt lucru mai 
vorbise vreodată cu Bannon. 


Bannon a apelat la un şofer pentru a merge la Bedminster, 
ca să fie sigur că ajunge la timp, înainte de prânz. La club, 
a fost condus către o masă pregătită pentru cinci 
persoane. 


— Aţi ajuns devreme, l-a anunţat un membru al 
personalului. Ceilalţi nu vor sosi decât după ora unu. 


— Ceilalţi? a întrebat Bannon nedumerit. 


La masa de prânz mai urmau să participle Roger Ailes, 
guvernatorul Chris Christie şi „Primarul“ - Rudy Giuliani. 


Bannon era furios. Nu venise acolo să dea o probă în faţa 
unei comisii. El şi Trump conveniseră anumite lucruri, 
ajunseseră la o înţelegere care n-ar fi trebuit să fie 
modificată. 


Ailes, fondatorul şi patronul Fox News şi un republican cu 
state vechi, implicat în acţiunile partidului încă din vremea 
lui Richard Nixon, a ajuns primul. El fusese un veritabil 
mentor pentru Bannon. 


— Ce naiba se întâmplă? a izbucnit Ailes, lansându-se într- 
o critică furibundă a campaniei. 


— Cât de rele sunt cifrele? a întrebat Bannon. 
— Osa fie un dezastru. 


— Am vorbit cu Trump aseară, i-a spus Bannon. Si cei din 
familia Mercer au discutat cu el. Mi s-a cerut să mă implic 
şi să preiau conducerea campaniei lui Trump, dar, te rog, 
nu le spune celorlalţi doi tipi chestia asta. 


— Ce naiba se întâmplă? a repetat Ailes. Dar tu nu ştii 
nimic despre campanii electorale. 


În opinia lui, o asemenea numire nici nu putea fi pusă în 
discuţie. 


— Ai dreptate, dar oricine ar putea organiza lucrurile mai 
bine decât sunt organizate în prezent. 


Deşi îl cunoştea pe Ailes de ani buni, Bannon nu apăruse 
niciodată în vreo emisiune a reţelei Fox News. Cândva, el 
spusese: „N-am apărut niciodată pe Fox fiindcă nu am vrut 
să-i rămân dator lui Roger... Nu te îndatora niciodată faţă 
de Roger, căci rişti să devii sclavul lui.“ 


Această atitudine contrasta vizibil cu relaţia lui Ailes cu 
Trump, care, în opinia sa, efectiv cerşea să apară în 
media. Trump apăruse într-o serie de interviuri difuzate la 
radio?, în emisiunea lui Bannon, Breitbart News Daily, pe 
postul SiriusXM, în perioada noiembrie 2015 - iunie 2016. 


Ailes i-a spus ca se întâlniseră acolo pentru şedinţa 
săptămânală de pregătire. Prima dezbatere prezidenţială 
împotriva lui Hillary Clinton urma să aibă loc peste doar o 
lună şi jumătate, pe 26 septembrie. 


— Şedinţă de pregătire? a întrebat Bannon. Tu, Christie şi 
Rudy? 


— Da, asta e a doua. 


— Trump se pregăteşte, de fapt, pentru dezbateri? s-a 
interesat Bannon, devenind brusc impresionat. 


— Nu, el vine să joace golf, în vreme ce noi discutăm 
despre campanie şi despre lucruri de genul ăsta. Dar 
încercăm să-l obişnuim cu ideea. 


În clipa aceea şi-a făcut apariţia managerul de campanie, 
Paul Manafort. 


Bannon, care de obicei se considera „un populist care 
scuipă foc“, era dezgustat. Manafort era îmbrăcat de parcă 
urma să facă o călătorie de plăcere cu iahtul. Purta chiar şi 
un batic pe cap. Live din Southampton! 


Trump a venit şi s-a aşezat pe scaun. Au fost aduşi hotdogi 
şi hamburgeri. Meniul perfect pentru un puşti de 11 ani, s- 
a gândit Bannon, în vreme ce Trump a înfulecat pe 
nemestecate doi hotdogi. 


Citând articolul din The New York Times despre 
incapacitatea lui de a-şi tine gura, Trump l-a întrebat pe 
Manafort cum de fusese posibil să apară un asemenea 
material. Era unul dintre paradoxurile lui Trump: el ataca 
marile canale mediatice, în special The New York Times, cu 
mare plăcere - dar, în ciuda limbajului tăios pe care-l 
folosea, considera acest ziar o publicaţie de referinţă şi, în 
general, credea ce se scria în el. 


— Paul, sunt un tanc? l-a întrebat Trump pe Manafort. Asta 
încerci să spui, că sunt un tanc? Eşti groaznic la televizor. 
Nu ai pic de energie. Nu reprezinti campania. Ti-am spus-o 
cu blandete. N-o să mai apari niciodată la televizor. 


— Donald..., a încercat Manafort să răspundă. 


Bannon bănuia că acest gen de abordare familiară, la per 
tu, îl irita pe Trump. 


— Trebuie sa intelegeti un lucru, domnule Trump, a 
intervenit Bannon. Articolul are o mulţime de surse 
neprecizate, nu cunoaştem veridicitatea lor. 


— Ba eu o cunosc, a replicat Trump, îndreptându-şi tirul 
asupra lui Manafort. Sunt nişte turnători. 


El ştia că toate discuţiile relatate de ziar erau reale. 


— O mulţime dintre informaţiile relatate acolo sunt 
obţinute „pe surse“, a replicat Bannon. Nu există nici un 
nume, totul e ascuns. Doar e The New York Times, sunt 
nişte minciuni sfruntate. Serios, sunt nişte mizerii! şi-a 
continuat Bannon tirada, deşi ştia că povestea e reală. 


Însă Trump nu s-a lăsat păcălit. Articolul se baza pe bârfe 
din interior, iar echipa lui de campanie era plină de oameni 
dispuşi să furnizeze presei informaţii confidentiale. 
Asasinarea verbală a lui Manafort a mai continuat pentru 
un timp. Trump a început apoi, preţ de vreo jumătate de 
oră, să depene amintiri. Manafort a plecat. 


— Fii cu ochii în patru, i-a spus Trump lui Bannon. Situaţia 
e groaznică. Lucrurile scapă de sub control. Tipul ăsta e o 
secătură. Nu conduce nici o campanie. L-am cooptat în 
echipa mea doar ca să ies cu bine din convenţia 
republicană. 


— Nu vă faceţi griji în privinţa cifrelor, l-a liniştit Bannon. 
Nu contează dacă sunt 12 sau 16 procente în minus, 
indiferent ce sondaj dă cifrele astea. Şi nu vă faceţi griji în 
privinţa statelor importante. E foarte simplu. 


Două treimi din americani considerau că lucrurile mergeau 
într-o direcţie greşită şi nu mai putin de trei sferturi 
credeau că America e în declin, i-a spus el lui Trump. 
Scena era pregătită pentru o schimbare. Hillary reprezenta 
trecutul. Totul era atât de clar. 


Într-un fel, Bannon aşteptase acest moment toată cariera 
sa. 


— Aici e diferenţa, a explicat el. Nu trebuie să faceţi 
altceva decât să vă comparati cu Clinton, să contrastati cu 
ea. Trebuie să ţineţi minte, domnule Trump, a subliniat el 
şi a recitat una dintre mantrele lui preferate: „Elitelor din 
această ţară le convine să gestioneze declinul. Corect?“ 


Trump a încuviinţat din cap. 


— Dar oamenii care muncesc în ţara asta nu sunt 
mulţumiţi de declin. Ei chiar vor să facă America măreaţă 
din nou. O să simplificam această campanie. Hillary este 
reprezentanta acelui statu-quo corupt şi incompetent al 
elitelor cărora le convine să gestioneze declinul. Donald 
Trump este tribunul cetăţenilor neglijati, care vor să facă 
America măreaţă din nou. Si vom reuşi, daca respectam 
anumite teme. În primul rând, a continuat Bannon, o să 
stopăm imigrația ilegală în masă si vom începe să limitám 
imigrația legală, pentru a ne recuceri suveranitatea. În al 
doilea rând, vom reda locurile de muncă americanilor de 
rand. Si, în al treilea rând, vom încerca să ne debarasăm 
de războaiele inutile în care America e implicată, peste tot 
în lume. 


Aceste idei nu erau noi pentru Trump. Într-un discurs ţinut 
pe 8 august^, deci cu o săptămână în urmă, la Detroit 
Economic Club, el făcuse toate aceste observaţii şi o 
atacase agresiv pe Hillary Clinton: „Ea este candidata 
trecutului. Campania noastră este a viitorului.“ 


— Acestea sunt cele trei mari teme împotriva cărora 
Clinton nu se poate apăra, a subliniat Bannon. Ea a făcut 


parte din administraţia care a deschis graniţele pentru toţi, 
care a încheiat tratate comerciale dezastruoase şi i-a dat 
voie Chinei să fure locurile de muncă ale americanilor. Si 
mai este şi neocon, nu-i aşa? 


Trump a părut să fie de acord cu faptul că Hillary era o 
neoconservatoare. 


— A susţinut orice război extern, a continuat Bannon. O s-o 
zdrobim cu argumentele astea. Şi, cu asta, basta. Dar 
trebuie să respectaţi cele trei puncte pe care le-am expus, 
domnule Trump, să insistati doar asupra lor. 


Bannon a adăugat că Trump mai avea încă un avantaj. El 
vorbea pe un ton care nu semăna cu tonul unui politician. 
Era avantajul pe care Barack Obama îl avusese în 2008, în 
alegerile primare contra lui Hillary Clinton, care vorbea ca 
un om politic cu experienţă. Ritmul ei era îndelung 
exersat. Chiar şi când spunea adevărul, Hillary avea în glas 
ceva care te făcea să o bănuieşti de minciună. 


Politicienii ca Hillary Clinton nu pot vorbi firesc, a subliniat 
Bannon. Avea un automatism în vorbire, ieşit parcă din 
sondaje şi grupuri-tinta, un mod de a răspunde la întrebări 
cu un limbaj sec, politicianist. Era un ton linistitor, nu 
înflăcărat, nu venea din inimă, dintr-o convingere 
profundă, ci exprima, de fapt, punctul de vedere al unui 
consultant bine plătit - şi deloc furios. 


Trump a fost convins şi a declarat pe loc ca Bannon va fi 
noul director general al campaniei sale electorale. 


— Nu vreau să apară zvonuri generate de cine stie ce 
intrigi de culise, a replicat Bannon. Să-l păstrăm director 


pe Manafort. Fără nici un fel de autoritate. Dacă îmi daţi 
voie, o să mă ocup eu de asta, domnule Trump. 


În cele din urmă, au decis s-o desemneze manager de 
campanie pe Kellyanne Conway - o realizatoare de 
sondaje de opinie si republicană înflăcărată, care deja 
sustinea campania lui Trump. 


— O să facem în asa fel încât să apară zilnic la televizor, 
ca imagine feminină a întregii campanii, a propus Bannon. 
Kellyanne este o luptătoare. Şi îşi va intra în rol. lar 
oamenii o plac. De asta avem nevoie, de o figură plăcută. 
Apoi, după un scurt moment de introspectie, a adăugat: Eu 
nu voi apărea niciodată la televizor. 


Conway nu mai condusese niciodată o campanie până 
atunci. Erau, aşadar, trei debutanţi - candidatul timid şi 
novice, directorul de campanie şi managerul de campanie. 


În perioada aceea, Kellyanne Conway supraveghea 
filmarea unor reclame pentru campanie. 


— Dau bani pentru asta? a întrebat-o Trump. 


Nu-l mulțumea calitatea filmărilor. Echipamentul părea 
învechit si lui Trump nu-i plăcea nici luminozitatea. 
Filmarea nu era făcută în modul HD (high-definition). În 
plus, s-a plâns şi de echipa de filmare. 


— Spune-le că n-am de gând să le dau nici un ban, a 
continuat el, folosind o replică standard. 


Apoi a adăugat: 


— Aş vrea ca toată lumea să plece, în afară de Kellyanne. 


Când au rămas singuri, cerând parcă o evaluare din partea 
lui Conway, Trump i-a spus: 


— Toti îmi spun cá sunt un candidat mai bun decât Hillary 
Clinton. 


— Asta aşa este, domnule. Nu e nevoie de nici un sondaj 
să o demonstreze. 


Cu toate acestea, ea considera că unele lucruri puteau fi 
făcute diferit. 


— Domnule Trump, vă confruntati cu cel mai fad candidat 
din istoria prezidentialelor americane. Şi senzaţia generală 
este că şi campania lui Donald Trump începe să devină 
fadă. 


— Nu, nu devine fadă. 


— Aceasta e impresia. V-am urmărit în timpul alegerilor 
primare şi pareati mult mai degajat si mai vesel. 


— Mi-e dor de zilele când eram doar câţiva dintre noi, 
zburând de la un miting la altul şi întâlnindu-ne cu 
alegătorii, a spus Trump. 


— Zilele acelea s-au dus, a recunoscut ea. Dar, sinceră să 
fiu, cred că ar trebui să le repetăm, în contextul unei 
strategii pentru alegerile generale, printr-un proces care 
să vă dea voie să vă puneţi cât mai bine în valoare 
abilităţile şi farmecul personal. 


Discutia a continuat şi, mizând pe sinceritate, Conway a 
adăugat: 


— Ştiţi că pierdeţi, nu? Dar nu trebuie să pierdeţi. M-am 
uitat pe sondaje. CNN vă creditează la o diferenţă de 5-10 
puncte în urma lui Hillary. Cred totuşi că există o soluţie. 


— Care ar fi aceea? 


Ea credea că Trump reuşise un lucru important, fără măcar 
să-şi dea seama. 


— Această gaselnita a „eligibilităţii“, care a supt toate 
energiile Partidului Republican, a explicat ea, referindu-se 
la faptul că, într-un fel sau altul, Trump nu putea învinge şi 
nu era eligibil. 


Votantii erau dezamăgiţi de candidaţii republicani la 
preşedinţie. Li se spunea: „Trebuie să-l sprijiniți pe Mitt 
Romney. El este singurul care are şanse să câştige. 
Trebuie să-l sustii pe John McCain. El poate învinge. Jeb 
poate învinge. Marcon poate învinge. Dar acesta - adică 
Trump - nu poate învinge.“ lar oamenii deciseseră: n- 
aveau să se lase păcăliţi din nou. Însă Trump obținuse 
nominalizarea republicanilor. 


— Aţi reuşit să adunaţi aceste mulţimi masive pentru că 
nu aţi apelat la o campanie politică tradiţională. Aţi 
construit, în schimb, o mişcare. lar oamenii simt că fac 
parte din această mişcare. Ei nu au plătit pentru a face 
parte din ea. Vă spun ce văd în sondaje. Avem însă două 
impedimente majore, a spus ea, insistând că n-ar fi trebuit 
niciodată făcute sondaje la nivel naţional. Asta e nebunia 
pe care o face presa. 


Victoria nu depindea decât de colegiile electorale - de 
obţinerea a 270 de voturi. Şi aveau nevoie să vizeze 
statele relevante, cele aproximativ opt state unde avea să 
se dea bătălia decisivă. 


— Oamenii au nevoie de lucruri concrete, i-a spus Conway, 
considerând că Trump procedase excelent când lansase, în 
iulie, planul sáu de reformă, în zece puncte, a 
Administraţiei Veteranilor sau planul pentru reforma 
fiscală, în cinci puncte. Oamenii aşteaptă genul acesta de 
măsuri corecte, a insistat ea, dar au nevoie să li se repete 
aceste lucruri încontinuu. A doua vulnerabilitate pe care o 
observ este aceea că oamenii vor să se asigure că veţi 
putea să vă ţineţi promisiunile. Fiindcă, dacă nu va fi aşa, 
dacă omul de afaceri nu poate executa şi nu poate oferi 
ceea ce promite, se naşte senzaţia că sunteţi doar un alt 
politician. Şi tocmai asta nu sunteţi! 


Era o prezentare menită să-l convingă pe Trump, iar 
acesta părea dispus să se lase convins. 


— Crezi că poţi să te ocupi de asta? a întrebat el. 


— De ce anume să mă ocup? a vrut să ştie Conway. 
Deocamdată mă ocup de şedinţa foto. 


— Mă refer la campanie, a lămurit-o Trump. De întreaga 
campanie. Eşti gata să nu-ţi mai vezi copiii timp de câteva 
luni? 


Conway a acceptat fără să stea pe gânduri. 


— Domnule, pot face asta pentru dumneavoastră. Puteţi 
câştiga aceasta cursă. Nu mă consider egala 
dumneavoastră. Şi n-am să vă tutuiesc niciodată. 


Capitolul 3 


În acea seară de duminică, Bannon s-a îndreptat spre locul 
de muncă - Trump Tower din New York. Cartierul general 
al campaniei. Era prima lui vizită, iar până la alegerile 
prezidențiale mai rămăseseră doar 85 de zile. 


A urcat până la etajul 14. Soarele încă nu apusese în acea 
seară de august. Bănuia că apariția lui avea să nască sute 
de întrebări. „Ce caută Bannon aici?“ Avea nevoie de o 
poveste care să justifice prezența lui acolo. 


A intrat în sala de consiliu, centrul operațional pentru 
situații de urgență, care era plină de televizoare. Acolo se 
afla o singură persoană. Un puşti, după cum i s-a părut lui 
Bannon. 

— Cine eşti? l-a întrebat Bannon. 

— Mă numesc Andy Surabian. 

— Şi unde naiba sunt toți ceilalți? 

— Nu ştiu, a răspuns Surabian. Aşa e în fiecare duminică. 


— Acesta e cartierul general al campaniei? 


— Da. 


— Adică locul de unde se pun la punct detaliile întregii 
campanii? 


— Da. 


Surabian a arătat spre biroul lui Jason Miller - directorul 
general de comunicare - şi spre cel al lui Hope Hicks - o 
tânără fostă fotomodel, care devenise principala 
responsabilă de relaţiile cu presa şi era poate cea mai 
apropiată de Trump dintre toţi membrii echipei. Surabian 
era directorul sălii de consiliu. 


— Voi lucraţi şi în weekend? 


Surabian a răspuns din nou afirmativ. Unii lucrau din 
Washington D.C., alţii comunicau prin telefon. 


Bannon a mai făcut o încercare: 
-- Adică în weekend vin oameni în locul ăsta? 
— În general, da. 


— Şi unde naiba este Jared? Trebuia să port azi o discuţie 
cu Jared şi cu Ivanka. 


Bannon auzise ca Jared Kushner, ginerele lui Trump, era 
geniul care decidea totul acolo. 


Jared si lvanka se aflau in momentul acela pe iahtul de 300 
de milioane de dolari - unul dintre cele mai mari din lume 
- al mogulului divertismentului, David Geffen, un 
important sponsor al democratilor. Erau într-o vacanţă, în 
largul coastelor Croaţiei, alături de Wendi Deng, femeie de 
afaceri, fostă soţie a lui Rupert Murdoch. 


Manafort l-a sunat pe Bannon. Voia să-l întâlnească. 
— De ce nu urci? l-a întrebat Manafort. 

— Unde? 

— Sus, în Turn. 


Bannon a revenit în holul principal şi a luat liftul până în 
corpul rezidenţial al Turnului. În timp ce urca, se întreba 
dacă aceasta era vreo înţelegere financiară pe care Trump 
o făcea cu şeful său de campanie. „Dacă o să-mi ofere 
vreun penthouse în Trump Tower, de ce nu?“ Ar fi fost mai 
bine să locuiască acolo decât în micul lui apartament din 
Bryant Park. 


Dar a aflat apoi că, de fapt, locuinţa era proprietatea lui 
Manafort. 


Bannon îl compátimea pe Manafort. Managerul de 
campanie fusese uimit de succesul şi de eficienţa contului 
de Twitter al lui Trump, aşa că îşi lansase şi el un astfel de 
cont. Dar ziarul new-yorkez Daily News titrase?, în aprilie, 
parafrazând sloganul lui Trump: „Faceţi America perversă 
din nou“, notând că Manafort - poate nestiind ca Twitter 
era un forum public - specificase că este admiratorul fidel 
al unui club de swingeri şi sadomasochişti din Midtown, 
numit Decadence. „Manafort urmărea postările acestui 
local dubios - care se autointitulase «cel mai intim club de 
swing».“ 


Apartamentul lui Manafort era superb. Kathleen Manafort, 
soţia lui, o avocată care trecuse de 60 de ani, dar care lui 


Bannon i s-a părut să nu aibă mai mult de 50, era 
îmbrăcată în alb şi stătea tolănită pe o canapea, de parcă 
ar fi fost Joan Collins, actriţa din serialul Dinasty. 


— Chiar vreau să-ţi mulţumesc pentru că încerci să te 
implici, i-a spus Manafort. Aşa e Donald. Aşa acţionează el 
tot timpul. 


— Credeam că doar face nişte glume proaste cu tine, i-a 
răspuns Bannon. 


Manafort a fluturat din mână expeditiv, apoi a continuat: 


— Uite ce e, toată lumea îmi spune cá te pricepi foarte 
bine la presă. 


— Ba chiar administrez o pagina web de dreapta. Ştiu ce 
înseamnă propaganda. 


— AS vrea să-mi faci un serviciu?, i-a spus Manafort, 
întinzându-i copia unui articol ce urma să apară în The 
New York Times, intitulat „Într-un registru secret din 
Ucraina sunt menţionate plăţi pentru şeful de campanie al 
lui Donald Trump“. 


Bannon a citit cu voce tare: „Registrele scrise de mână 
conţin detalii despre plăţi în numerar, nedeclarate, în 
valoare de 12,7 milioane de dolari, pe numele domnului 
Manafort“. Platile ar fi provenit, se spunea în articol, de la 
partidul pro-rus din Ucraina. 


— Douăsprezece milioane de dolari, bani gheaţă, scoşi din 
Ucraina! a exclamat Bannon aproape tipand. 


— Poftim? a tresărit doamna Manafort, ridicându-se în 
picioare. 


— Nimic, dragă, a liniştit-o soţul ei. Nu e nimic. 

— Şi când va fi publicat articolul? a întrebat Bannon. 
— Ar putea apărea la noapte. 

— Trump ştie ceva despre asta? 

— Nu, a răspuns Manafort. 

— De cât timp ştii despre asta? 


— De două luni, de când The New York Times a început 
investigaţiile, a spus Manafort. 


Bannon a citit aproape zece paragrafe din articol. Era o 
lovitură decisivă. Era sfârşitul pentru Manafort. 


— Avocatul meu m-a sfătuit să nu cooperez, a continuat 
Manafort. El crede că e doar un articol plin de minciuni, 
scris la comandă. 


— Cred că ar trebui să renunti la avocatul tau. 

— Mă gândesc la asta. 

— Trebuie să-l suni urgent pe Trump... şi apoi sa ai o 
discuţie cu el, faţă în faţă. Dacă articolul apare şi el nu ştie 


nimic despre asta, s-a terminat cu tine. Cum naiba ai putut 
să iei 12,7 milioane, bani gheaţă? 


— Sunt nişte minciuni! a izbucnit Manafort. Am avut 
cheltuieli... 


— Ce vrei să spui? 


— Sunt doar un consultant general, a explicat el. Am în 
subordinea mea angajaţi. Pentru mine au lucrat mulţi 
oameni în Ucraina. Banii s-au dus pe salariile lor. N-am luat 
nici măcar jumătate de milion din banii ăştia! 


— Nu contează. Nu se specifică lucrul asta în articol. Se 
spune doar că tu ai încasat „12,7 milioane de dolari, în 
numerar“. Corect? 


Bannon l-a sunat imediat pe Jared. 


— Trebuie să te întorci imediat aici, i-a spus el la telefon 
ginerelui lui Trump. 


Articolul din The New York Times despre Manafort a apărut 
în ediţia online a ziarului chiar în acea noapte şi în ziarul 
tipărit a doua zi dimineata?. Asa cum anticipase Bannon, 
cand a aflat, Trump a fost in pragul unei crize. Pentru ca el 
nu fusese avertizat de nimeni. 


Trump l-a sunat mai târziu pe Reince Priebus, pentru a-i 
transmite că Steve Bannon urma să fie numit director 
general al campaniei. Priebus a fost uimit să afle că Trump 
aducea din nou în echipă o persoană cu experienţă 
managerială foarte modestă, însă nu a protestat. El îşi 
schimbase strategia în privinţa site-ului Breitbart, unde 
lucra Bannon. După ce fusese atacat de Breitbart timp de 
aproape doi ani, ca făcând parte din „elita“ republicană, el 


abordase o nouă tactică: era mult mai uşor să colaboreze 
cu Breitbart, căci evita astfel să mai fie linşat mediatic. 


Sondajele arătau cá 70% din republicani îl susțineau pe 
Trump. Dar echipa de campanie a acestuia avea nevoie de 
90%. Asta însemna că aparatul de partid trebuia atras de 
partea lui Trump. 


— Uite ce e, tu nu mă cunoşti, i-a spus Bannon lui Priebus, 
deşi cei doi se mai întâlniseră, în treacăt, cu ani în urmă. 
Aş avea nevoie să vii aici în această după-amiază. Şi adu-o 
şi pe fata aceea, Katie Walsh, despre care am auzit că ar fi 
o adevărată supervedetă. 


Priebus şi Walsh, şefa de personal a Comitetului Naţional 
Republican, deţineau baza de date cu toţi votantii din tara. 
Bannon voia să se asigure că RNC îl va sprijini pe Trump. 
Existau zvonuri că donatorii ar fi început să părăsească 
partidul şi se vorbea că toţi republicanii încercau să 
găsească o ieşire din încurcătura provocată de Trump. 


— Dar nu este cazul să-ţi faci griji, l-a liniştit Priebus. Nu 
plecăm nicăieri. 


— Va trebui să lucrăm împreună, ca o echipă, a spus 
Bannon. 


— Crezi că o poţi face? 


— Ştii ce? Lui Trump nu-i pasă de detalii, i-a spus Bannon, 
dându-i de înţeles că totul era la latitudinea lor. 


Aşa cum comenta Bannon mai târziu, cu vulgaritatea care 
devenise un fel de marcă proprie: „M-am dus şi i-am supt- 
o lui Reince Priebus pe 15 august şi i-am spus că nu putem 
câştiga fără el“. 


Chiar dacă Trump şi echipa lui campanie nu ştiau, Priebus 
era conştient că Trump avea nevoie de susţinerea totală a 
RNC. Trump nu avea aproape nici o acţiune în teren, acolo 
unde se aflau alegătorii, şi nu cunoştea unele dintre cele 
mai elementare noţiuni din abecedarul politicii. 


Priebus îşi petrecuse ultimii ani controlând un uriaş efort 
de reconstruire a RNC şi de transformare a acestuia într-o 
operaţiune bazată pe date. Împrumutând din strategia de 
succes a campaniei lui Obama, RNC începuse să 
investească sume enorme - în cele din urmă, peste 175 de 
milioane de dolari - în analize şi uriaşe sisteme de date, 
care monitorizau votantii individuali la alegerile primare şi 
foloseau informaţiile obţinute în zone împărţite în „brazde“ 
locale, pe cartiere, supravegheate de armate de voluntari. 


Tot timpul existase speranţa că, de îndată ce avea să fie 
decis candidatul republicanilor, RNC urma să-şi ataşeze 
masiva şi nou-nouta sa caravană electorală la un aparat 
de campanie deja vast şi robust. Cu toate jignirile pe care 
le înduraseră membrii RNC4 în timpul alegerilor primare - 
la un moment dat Trump numise RNC „o ruşine“ şi „un 
gunoi“, afirmând că lui Priebus ar fi trebuit „să-i fie ruşine 
de el însuşi“ -, RNC era, de fapt, echipa de campanie a lui 
Trump. 


Primul pas pe care echipele din teren îl aveau de făcut era 
să obţină voturile exprimate în avans sau ale celor care nu 
se puteau prezenta la urne în ziua scrutinului naţional, din 
partea alegătorilor consideraţi pro-Trump pentru că 
înregistraseră un scor egal sau mai mare de 90 de puncte 
(pe o scară între O şi 100), în baza naţională de date. În 
Ohio, din cei aproape şase milioane de alegători, 
aproximativ un milion aveau punctaj egal sau mai mare de 
90. Acest milion avea să fie vizat pentru voturile exprimate 
în avans, iar echipele de campanie şi voluntarii urmau să 
insiste pe lângă ei până când votul avea să fie exprimat. 


După aceea, echipele de campanie urmau să-i convingă să 
voteze pentru Trump pe cei care aveau scoruri de 60-70 
de puncte. Sistemul era conceput să reducă tintirea 
aleatorie a votantilor, în aşa fel încât voluntarii şi echipele 
de campanie să-şi concentreze eforturile doar asupra 
acelor alegători care, cel mai probabil, aveau să-l voteze 
pe Trump. 


Schimbările la nivelul conducerii campaniei au fost 
anunţate pe 17 august. The New York Times scria atunci: 
„Decizia lui Trump privind numirea lui Stephen K. Bannon, 
preşedinte al site-ului web Breitbart News, în funcţia de 
director executiv al campaniei sale, a constituit o 
respingere îndrăzneață a eforturilor depuse de republicanii 
cu vechime de a-l îndepărta pe candidatul lor de 
discursurile bombastice şi încărcate cu imprecatii rasiste 
care l-au ajutat să fie nominalizat, dar care acum îi 
ameninţă candidatura... Însă pentru domnul Trump, 
aducerea domnului Bannon a fost echivalentul politic al 
unui desert de consolare.“ 


Bannon a încercat să stea alături de Trump şi să parcurgă 
împreună cu acesta rafinamentele strategiei şi felul cum ar 
fi trebuit să se concentreze pe anumite state. Dar 
candidatul nu a manifestat nici cel mai mic interes în a 
discuta aceste aspecte. 


— Am certitudinea metafizică a faptului că veţi învinge 
dacă veţi respecta scenariul pe care l-am pus la punct şi 
vă veţi compara, prin contrast, cu Hillary Clinton. Toate 
cifrele sunt în sprijinul nostru, l-a asigurat Bannon pe 
Trump. 


„Mi-am dat seama că eu sunt regizorul, iar el este actorul“, 
avea să declare Bannon mai târziu. 


În iulie, Kellyanne Conway participase la Convenţia 
Democraților, desfăşurată timp de patru zile în 
Philadelphia. Ea  ascultase discursurile, discutase cu 
delegaţii, îşi făcuse apariţia la televizor. Observațiile 
făcute o ajutaseră să-şi formuleze strategia: „Mesajul 
democratilor este că Donald Trump este rau, iar ei nu sunt 
Donald Trump. Restul mesajului se referea la chestiuni 
care ţineau de rasă, gen, LGBT.“ 


Conway a inventat sintagma ,,votanti ascunsi ai lui 
Trump“. Aceştia erau oameni indecişi, cei care nu ştiau ce 
aveau să aleagă şi îşi ziceau: „Doamne, tata, bunicul şi cu 
mine am fost toţi membri de sindicat. O să votez cu 
Donald Trump?“ Această ultimă propoziţie se afla sub un 
uriaş semn al întrebării. „O să votez cu un miliardar 
republican?“ Un alt uriaş semn de întrebare. 


Şi mai erau şi femeile care spuneau: „Ştii, sunt contra 
avorturilor... dar nu cred că decizia Roe v. Wade se va 
schimba. Însă nu înţeleg de ce viaţa de zi cu zi e tot mai 
grea, aşa că o să votez cu el.“ 


O mare parte a presei americane a respins ideea 
„votanţilor ascunsi ai lui Trump“. Însă baza de date a lui 
Priebus şi Walsh oferea celor de la RNC şi echipelor de 
campanie informaţii despre aproape toate aspectele vieţii 
posibililor alegători - ce fel de bere preferau, marca şi 
culoarea maşinii pe care o conduceau, cum stăteau cu 
plata ratelor, ce ţigări fumau, care erau vârsta şi 
pregătirea şcolară a copiilor lor. Ştiau cu exactitate dacă 
oamenii îşi reînnoiau licenţele de vânătoare în fiecare an, 
dacă erau abonaţi la reviste de artă sau la publicaţii 
liberale, precum The New Republic. 


În plus, Conway mai spunea: „Nu există nici măcar un 
singur votant ascuns al lui Hillary în toată ţara. Toţi 
votantii ei îşi manifestă deschis opţiunea politică.“ Despre 
Clinton, ea afirma: „Nu pare să aibă vreun mesaj. Dacă aş 
fi în locul ei, aş găsi un mesaj de campanie. Ba chiar aş 
cumpăra un mesaj de campanie. Şi ar trebui să fie ceva 
foarte ináltátor, pozitiv şi optimist. Dar tot ceea ce am 
văzut până acum, în ceea ce o priveşte, nu este 
optimism.“ 


Clinton nu reuşise să atingă limita de 50% în opt state- 
cheie, unde Obama câştigase de două ori cu peste 
jumătate din voturi. Conway era de acord cu Bannon că, 
dacă Trump muta atenţia către persoana Hillary Clinton, şi 
nu către el însuşi, ar fi putut să-i cucerească pe acei 
„votanţi ascunși“. În cazul în care cursa electorală 


rămânea concentrată asupra lui Donald Trump, „probabil 
vom pierde“, credea ea. 


Repetând impresia pe care i-o lăsase în urmă cu şase ani, 
în 2010, când îl întâlnise pentru prima oară pe Trump, 
Bannon spunea: „Efectiv aveam de-a face cu un Archie 
Bunker... El este Tiberius Gracchus“ - populistul roman din 
secolul al ll-lea î.Hr., care pledase pentru trecerea 
pământurilor aristocrației în proprietatea săracilor. 


Bannon a analizat programul perioadei următoare - se 
apropia săptămâna dedicată educaţiei, apoi săptămâna 
puterii feminine. A treia săptămână era dedicată micilor 
întreprinzători. De parcă nu Trump ar fi candidat, ci 
George Bush Sr., în anii 1980. Un club country republican 
clasic. 


— Aruncati prostiile astea la gunoi, a cerut el, sugerându-i 
în schimb un nou plan lui Jared Kushner. 


Trump se afla în spatele lui Hillary cu procente formate din 
două cifre în fiecare stat important. Eforturile lor urmau să 
se desfăşoare în trei etape. 


Prima etapă se întindea pe parcursul următoarelor şase 
săptămâni, de la mijlocul lunii august până pe 26 
septembrie, cand era programată prima dezbatere 
televizată cu Hillary. Bannon era convins că, dacă ar fi 
putut obţine în această perioadă între cinci şi şapte 
puncte, puteau pune bazele unei eventuale victorii. 


Urmau cele trei săptămâni de dezbateri. Aceasta era o 
perioadă extrem de riscantă. Bannon ştia că Trump nu era 
pregătit pentru dezbateri: „Hillary o să-l distrugă, pentru 


că este cea mai bună“, avertiza el. Singurul mod prin care 
dezbaterea putea fi gestionată era spontaneitatea. lar 
Trump nu avea probleme în a fi imprevizibil. „Vom lua doar 
decizii de ultim moment în aceste dezbateri. Este singurul 
lucru pe care-l putem face... Trump se poate descurca şi 
poate face conexiuni“, sugera el, deşi era pesimist: „O să 
fim zdrobiţi... O să pierdem teren în dezbaterile unu la 
unu.“ 


A treia etapă era reprezentată de ultimele trei săptămâni 
până la alegeri - de la dezbaterea finală până pe 8 
noiembrie. Bannon a considerat campania de strângere de 
fonduri organizată de Steve Mnuchin, fost angajat al 
Goldman Sachs şi responsabilul financiar al campaniei, 
drept o glumă proastă. Era momentul să apeleze la 
finanţele lui Trump însuşi. Un candidat putea cheltui, 
potrivit legii americane, sume nelimitate din banii proprii. 


Bannon a declarat că, potrivit datelor pe care le deţinea, 
Trump ar fi putut câştiga în Ohio şi lowa. De asemenea, 
era necesar să câştige în Florida şi Carolina de Nord. Apoi, 
Pennsylvania, Michigan, Wisconsin şi Minnesota le puteau 
reveni republicanilor. Totul părea o fantezie de proporţii 
colosale. 


— Acesta este Gotterdammerung, bătălia finală, a spus el. 


Plecarea lui Manafort a fost anunţată pe 19 august. Pe 22, 
revista Time a apărut având pe copertă un desen ce 
reprezenta chipul stilizat al lui Trump disipându-se, însoţit 
de titlul: , Meltdown" („Dizolvarea“). 


Capitolul 4 


Semne ale „amestecului“ sau implicării digitale ruseşti, 
cum le numea Agenţia Naţională de Securitate (NSA), au 
apărut mai întâi în listele computerizate ale comisiilor 
electorale locale si statale, unde erau înregistraţi 
alegătorii, în vara anului 2015. Acest fapt a fost semnalat 
mai întâi în lllinois?, răspândindu-se apoi în alte 21 de 
state din toată ţara. 


Pe măsură ce NSA şi FBI culegeau tot mai multe informaţii 
despre aceste intruziuni cibernetice, directorul serviciilor 
naţionale de informaţii, James Clapper, se temea că Rusia 
ar putea folosi datele pentru a schimba sau manipula, în 
vreun fel, voturile. Dar aceasta era Rusia, şi-a spus el. 
Ruşii încercau întotdeauna să le creeze probleme. 


Clapper a avut grijă ca informaţia iniţială să fie inclusă în 
informările zilnice (President's Daily Brief - PDB) către 
preşedintele Obama, un dosar informativ supus celui mai 
înalt grad de securitate. Obama citea aceste informări în 
fiecare zi, pe un iPad preprogramat, pe care îl returna. 
Dispozitive iPad similare erau distribuite de funcţionari 
desemnaţi şi secretarului de stat, secretarului Apărării, 
consilierului pentru securitate naţională şi directorului CIA, 
deşi în cazul acestora funcţionarii rămâneau în cameră cât 
timp demnitarii citeau informarea, apoi solicitau să li se 
înapoieze imediat iPad-urile. 


În iulie 20162, WikiLeaks şi DC Leaks, un alt site cunoscut 
pentru difuzarea de materiale militare şi guvernamentale 
secrete, au început să publice corespondențe e-mail furate 
de pe serverul Comitetului Naţional Democrat (Democratic 


National Committee - DNC) de către un grup de hackeri 
ruşi care se intitulau „Cozy Bear“ sau „Fancy Bear“. 


Informaţiile furnizate de serviciile secrete privind 
amestecul rusesc au provocat o profundă îngrijorare la 
nivelul Consiliului Securităţii Naţionale al administraţiei 
Obama. Cu timpul, informaţiile deveneau tot mai clare şi 
mai convingătoare. 


Ar fi trebuit oare ca preşedintele Obama să apară la 
televiziunea naţională, la o oră de vârf, şi să anunţe aceste 
descoperiri? Un astfel de gest n-ar fi fost interpretat ca un 
atac la adresa lui Trump, în încercarea de a crea o 
legătură între candidatul republican şi Rusia? Nu s-ar fi 
creat impresia că preşedintele în funcţie se amesteca în 
alegeri, încercând să incline balanţa în favoarea 
candidatului susţinut de partidul său? 


Dar şi tăcerea avea riscurile ei. S-ar fi iscat reacţii de 
genul: „O, Doamne, ştim despre acest amestec al ruşilor, 
însă nu actionam, nu spunem nimic opiniei publice?“ După 
alegeri, ar fi urmat o ripostă dură la adresa lui Obama şi a 
echipei sale de securitate naţională. 


În cazul, foarte puţin probabil şi aproape de neconceput, în 
care Trump ar fi câştigat, iar informaţiile ar fi devenit 
publice, ar fi urmat inevitabil întrebări de genul: Ce au 
ştiut? Când anume au aflat? Şi cum au acţionat? 


John O. Brennan, directorul CIA, a pledat vehement 
împotriva dezvăluirii faptelor. Brennan voia să protejeze 
resursele umane ale agenţiei. ,,intelegeti dilema în care ne 
aflam“, avea să spună el mai târziu, referindu-se la el 
însuşi şi la CIA, ca instituţie. Regula sacră, dar nescrisă, 


era PROTEJAREA SURSELOR. Totuşi, el voia să acţioneze 
într-un fel. 


Brennan urma să discute cu omologul său, şeful serviciilor 
de informaţii ruseşti, Aleksandr Bortnikov, despre Siria şi 
despre hărţuirea diplomaților americani. El l-a întrebat pe 
Obama dacă putea ridica şi chestiunea amestecului rusesc 
în alegerile americane, în timpul convorbirilor cu 
Bortnikov. 


Obama a aprobat cererea, solicitând însă o abordare 
discretă. 


Astfel, pe 4 august, Brennan i-a spus lui Bortnikov: „Vă 
amestecați în alegerile noastre. Ştim asta. Avem toate 
informaţiile.“ 


Însă Bortnikov a negat categoric orice implicare. 


A doua zi, pe 5 august?, Mike Morell, care fusese director 
adjunct al CIA între 2010 şi 2013 şi de două ori director 
plin al instituţiei, a publicat un editorial în The New York 
Times, cu titlul: „Am condus CIA. Acum o susţin pe Hillary 
Clinton.“ Morell îl acuza pe Trump că ar fi „un agent 
involuntar al Federaţiei Ruse“. 


Clapper a fost desemnat să informeze aşa-numita „Bandă 
a celor Opt“ din Congres - patru lideri democrați si 
republicani din Senat şi Camera Reprezentanţilor, plus cei 
patru preşedinţi şi vicepreşedinţi ai comitetelor de 
informaţii ai Camerei şi Senatului. 


Clapper a fost uimit de cât de partizani erau aceşti lideri. 
Republicanii au respins punct cu punct informarea. 
Democraților le-a plăcut însă fiecare pasaj şi l-au asaltat 
pe Clapper cu întrebări despre surse şi detalii. El a părăsit 
întâlnirea dezamăgit de faptul că domeniul informaţiilor 
devenea tot mai mult un alt teren de fotbal politic între 
democrați şi republicani. 


Prin toamnă, rapoartele serviciilor de informaţii au 
dezvăluit că Moscova - ca aproape oricine altcineva - 
considera că era foarte probabil ca Hillary Clinton să 
câştige cursa prezidenţială. Strategia campaniei de 
influenţă dusă de preşedintele rus, Vladimir Putin, s-a 
schimbat atunci, concentrându-se pe subminarea viitorului 
mandat al lui Clinton. 


Clapper si secretarul pentru Securitate Interna, Jeh 
Johnson, erau cei mai nerabdatori sa alerteze opinia 
publică americana în privinţa amestecului rusesc. Vineri, 
pe 7 octombrie, la ora trei după-amiază“, ei au dat 
publicităţii o declaraţie comună, acuzând oficial Rusia că 
încearcă să se amestece în alegerile din SUA, fără să 
specifice în documentul lor numele lui Putin. 


„Comunitatea de informaţii a SUA este convinsă că 
guvernul rus a dirijat recentele spargeri de e-mailuri ale 
unor persoane şi instituţii americane. Aceste furturi şi 
scurgeri de informaţii sunt menite să interfereze cu 
procesul electoral american. Doar oficiali ruşi de rang 
foarte înalt ar fi putut autoriza aceste activităţi.“ 


Clapper, Johnson şi echipa de campanie a lui Clinton se 
aşteptau ca aceasta să fie principala ştire a sfârşitului de 


săptămână, ca şi reporterii care începuseră deja să-şi scrie 
articolele. 


Dar o ora mai târziu”, la ora patru şi cinci minute, David 
Fahrenthold, de la The Washington Post, publica un articol 
intitulat „Trump, înregistrat în timpul unei discuţii extrem 
de jignitoare despre femei, în 2005". 


Ziarul a publicat şi o înregistrare audio din emisiunea 
Access Hollywood, difuzată de NBC, în care Trump se 
lăuda, făcând remarci grobiene, cu aventurile lui sexuale. 
El spunea că putea pipăi şi săruta femeile după bunul lui 
plac. „Când eşti vedetă, ele te lasă s-o faci“, afirmase 
Trump. „Poţi să faci orice. Apucá-le de păsărică.“ 


Înregistrarea de la Access Hollywood a reprezentat un 
cutremur politic. Povestea cu implicarea Rusiei în alegeri 
efectiv a dispărut. „M-am aşteptat ca această poveste să 
aibă o influenţă remarcabilă în zilele urmátoare"$, avea să 
declare Jeh Johnson mai târziu. „Şi că va atrage după sine 
o discuţie cu şi mai multe întrebări din partea presei.“ Însă 
presa „a preferat să vâneze detalii ale celeilalte poveşti, 
din cauza lăcomiei şi pentru că acolo era vorba de sex şi 
de pipăit femei“. 


Trump a făcut o scurtă declaraţie” pentru The Washington 
Post: „Aceasta a fost o discuţie privată, purtată în glumă, 
acum mulţi ani. Bill Clinton a spus lucruri şi mai grave, pe 
terenul de golf, nici nu se compară. Dar, dacă am ofensat 
pe cineva, cer scuze.“ 


După mai puţin de jumătate de oră, la ora patru şi 
jumătate, WikiLeaks a acaparat atenţia presei, publicând 
mii de mesaje e-mail furate de pe contul personal al 


şefului campaniei lui Clinton, John Podesta. Ele dezvăluiau 
extrase ale discursurilor plătite ţinute de Hillary Clinton în 
fata finantistilor de pe Wall Street, pe care ea refuzase sa 
le facă publice, e-mailuri ale lui Podesta către membrii 
echipei de campanie şi corespondenţa purtată între echipa 
de campanie a lui Clinton şi preşedintele Comitetului 
Naţional Democrat (Democratic National Committee - 
DNC), Donna Brazile, referitoare la întrebări si subiecte 
care trebuiau abordate în cursul următoarelor dezbateri si 
evenimente. 


După miezul nopţii - şi după ore întregi de reacţii 
indignate® fata de înregistrarea de la Access Hollywood, 
venind din partea întregului spectru politic - Trump a 
difuzat o declaraţie video, în care cerea scuze: „N-am spus 
niciodată că aş fi un om perfect... aceste cuvinte nu 
reflectă adevărata mea persoană. Dar le-am rostit, am 
greşit şi cer iertare... Promit să fiu un om mai bun de 
mâine şi să nu vă abandonez niciodată. Să fim cinstiţi. 
Trăim într-o lume reală. Acest lucru nu este altceva decât 
o încercare de deturnare a atenţiei... Bill Clinton a abuzat 
fizic femei, iar Hillary le-a ameninţat, atacat, umilit şi 
intimidat pe victimele soţului ei... Ne vedem la dezbaterea 
de duminică.“ 


Înaltul comandament al campaniei lui Trump s-a reunit a 
doua zi dimineaţă, sâmbătă, pe 8 octombrie, în penthouse- 
ul din Trump Tower. 


— Sponsorii s-au retras. Toată lumea a depus armele. Paul 
Ryan va renunţa şi el să-l mai sprijine pe Trump în această 
după-amiază, i-a spus Priebus lui Bannon. 


Pierderea oamenilor cu bani şi a preşedintelui republican 
al Camerei Reprezentanţilor anunţa sfârşitul. 


— S-a terminat, a adăugat Priebus. 


— Cum adică s-a terminat? Ce vrei să spui? a întrebat 
Bannon. 


— Toţi îşi retrag sprijinul pentru Trump. Nu ştiu nici măcar 
dacă Pence va rămâne alături de el. 


Însuşi credinciosul Mike Pence, partenerul de candidatură 
al lui Trump, avea îndoieli. 


— Ai înnebunit? E doar o înregistrare, omule! a replicat 
Bannon. 


— Nu înţelegi, a spus Priebus. E sfârşitul. 


Echipa s-a reunit la reşedinţa lui Trump. Trump s-a aşezat 
pe tronul său de aur. 


— Cum stăm cu procentele? a întrebat el. În regulă, hai să- 
i dăm drumul... Chiar aş vrea să ştiu care e recomandarea 
voastră? Care e sfatul vostru? 


— Aveţi două variante, a început Priebus. Fie abandonaţi 
cursa acum, fie o continuaţi si riscati să pierdeţi cu cel mai 
catastrofal scor din istoria alegerilor americane şi să fiţi 
umilit pe viaţă. Toată lumea mă pisează. Am discutat cu 
fiecare lider, fiecare congresman, fiecare senator, fiecare 
om important din Comitetul Naţional Republican - sunt 
înnebuniţi. Şi toti îmi spun că fie o să pierdem într-un mod 


dezastruos, fie renunţă cât mai curând. Nu am putut să 
obţin altceva. 


— Ei bine, a spus Trump, mă bucur că pornim discuţia într- 
o notă pozitivă. 


— Hei, mă laşi cu rahaturile astea? i-a spus Bannon lui 
Priebus. Astea sunt rahaturi. 


— Dacă vreţi să vă retrageti chiar acum, a continuat 
Priebus netulburat, Pence e pregătit să candideze, iar 
Condi Rice va veni ca vicepreşedinte. 


Rice fusese consilieră de securitate naţională şi secretar 
de stat în mandatul lui George W. Bush. 


— Aşa ceva nu se va întâmpla, s-a răstit Bannon. E ridicol. 
E absurd, la naiba! 


În mai puţin de două luni de când el conducea campania, 
diferenţa dintre Trump si Clinton se înjumătăţise datorită 
nenumăratelor mitinguri. Trump era de-acum popular ca 
un adevărat star rock. 


Guvernatorul de New Jersey, Chris Christie, stătea pe 
scaun, îmbrăcat în trening şi purtând pe cap o şapcă sport. 


— Aici nu vorbim despre campanie, a spus Christie, cu un 
aer dramatic. Campania s-a terminat. E vorba despre 
compania ta. Ai muncit toată viaţa. Dar trebuie să salvezi 
compania pentru copiii ăştia - a arătat el spre fiul lui 
Trump, Donald Jr., şi spre ginerele Jared Kushner - sau 
compania e distrusă. 


Rudy Giuliani a intervenit spunând că Trump avea mai 
puţin de 50% şanse de câştig: 


— Practic, ai 40% şanse. 


— Să luăm legătura cu cei de la 60 Minutes? a întrebat 
Kellyanne Conway. Ea propunea o mărturisire publică. O 
puteţi face duminică, fiindcă dezbaterea e duminică... Sau 
puteţi suna la ABC sau NBC, pentru ca ei să-l filmeze pe 
domnul Trump pe canapea, cu Ivanka de o parte şi 
Melania de cealaltă parte, cerând scuze cu lacrimi în ochi. 


Melania Trump se alăturase întâlnirii şi se plimba prin 
spatele canapelei, aceeaşi pe care Conway propunea ca 
familia Trump să stea aşezată. Era evident că clocotea de 
nervi. 


— Nu fac asta! a exclamat Melania, fluturând din mână, cu 
accentul ei sloven. In nici un caz. Nu, nu, nu! 


Bannon credea că ea avea asupra lui Trump o influenţă 
mai mare decât oricare altă persoană şi că putea face 
diferenţa între cine juca teatru şi cine spunea adevărul. „În 
culise, femeia asta e ca un baros!“, mărturisea el. 


— Tu ce crezi? l-a întrebat Trump pe Bannon. 

— Sunt sută la sută convins, a replicat acesta. 

— Convins de ce? s-a mirat Trump. 

— Am certitudinea metafizică totală că veţi câştiga. 


Când vorbea, Bannon repeta adesea sintagma cu 
convingerea lui de „sută la sută“. 


— Mai lasă-mă cu prostiile astea, a zbierat Trump. Sunt 
sátul de sută la sută. Vreau să ştiu ce crezi de fapt. 


Priebus nu era sută la sută convins şi se gândea că nimeni 
din încăpere nu era. El îşi dădea seama că Trump era 
supărat pe el însuşi. 


— Sunt sută la sută convins, a repetat Bannon. Domnule 
Trump, tocmai aţi declarat că a fost o discuţie privată, 
purtată în glumă. Susţinătorii vor continua să vă sprijine. 
Le pasă mai mult de salvarea ţării lor decât de asemenea 
discuţii. 


Comparatia cu Bill Clinton i se păruse lui Bannon foarte 
iscusită: 


— O să mergem în continuare pe direcţia asta: vom 
compara vorbele dumneavoastră cu faptele lui Clinton. 


Bill Clinton i se împotrivea lui Trump la fel de mult ca 
Hillary Clinton, acum poate mai mult ca niciodată. 


— Şi cum o să facem asta? a întrebat Trump. 


— Jared şi cu mine am rezervat sala de bal de la Hilton 
pentru diseară, la ora 8. O să postăm un anunţ pe 
Facebook şi o să avem o mie de pămpălăi - unul dintre 
termenii pe care Bannon îl folosea când vorbea despre 
susţinătorii fanatici ai lui Trump - cu şepci roşii. Şi o să 
organizaţi un miting, unde o să atacați presa. O sa dublam 
miza! Să-i ia dracul! Corect? 


Trump părea încântat. Ceilalţi însă respingeau întru totul 
ideea. Confruntarea a fost crâncenă, dar, în cele din urmă, 
s-a ajuns la un compromis. 


Conway urma să sune la postul de televiziune ABC şi să 
stabilească sosirea lui David Muir, prezentatorul celor de 
acolo, cu elicopterul. Giuliani şi Christie aveau să scrie un 
discurs de început pentru Trump, apoi Muir putea face un 
interviu de zece minute. 


Bannon considera însă o asemenea măsură drept 
sinucidere politică sigură. Ea avea să pună în mod sigur 
capăt campaniei, iar Trump ar fi pierdut la 20 de procente 
diferenţă. În schimb, el voia să le dea un semnal clar celor 
de la Hilton în privinţa mitingului, deoarece sala trebuia 
plătită cu bani gheaţă. Priebus a repetat că Trump trebuia, 
pur şi simplu, să abandoneze: 


— Oameni buni, nu vă daţi seama ce faceţi. O să vă 
prabusiti. 


Reprezentanţi de marca ai republicanilor au început să-l 
sune pe Trump, cerându-i sa facă un pas înapoi, în 
favoarea lui Mike Pence, care tocmai participase la câteva 
mitinguri de campanie în Ohio. Ştirea despre înregistrarea 
difuzată de Access Hollywood îl afectase profund şi pe 
acesta. 


Cu putin înainte de ora unu după-amiază, Pence? a dat 
publicităţii o declaraţie în care spunea: „Ca sot şi tată, am 
fost ofensat de cuvintele şi de acţiunile descrise de Donald 
Trump în înregistrarea video de acum 11 ani şi difuzată 
ieri. Nu-i scuz remarcile şi nu i le pot apăra. Sunt 
recunoscător că şi-a exprimat public scuzele şi a cerut 
iertare în faţa poporului american. Ne rugăm pentru 
familia lui şi aşteptăm să ne arate ce este în sufletul său 
când va apărea în faţa naţiunii, mâine seară.“ 


Circulau zvonuri că Pence îi dăduse lui Bannon o scrisoare 
sigilată, îndemnându-l pe Trump să se retragă. 


Două ore mai târziu, Melania Trump: a făcut şi ea o 
declaraţie publică: „Cuvintele folosite de soţul meu sunt 
inacceptabile si deranjante pentru mine. Ele nu-l 
reprezintă însă pe omul pe care îl cunosc. El are mintea şi 
inima unui lider. Sper ca oamenii să accepte scuzele lui, 
aşa cum am făcut-o şi eu, şi să se concentreze asupra 
problemelor importante cu care se confruntă națiunea 
noastră şi lumea întreagă.“ 


La ora 4 fără 20, Trump a publicat un mesaj pe Twitter??: 
„Presa şi sistemul politic vor din toată inima să mă scoată 
din cursă. NICIODATĂ NU VOI ABANDONA ÎNSĂ CURSA. 
NICIODATĂ NU-MI VOI ABANDONA SUSȚINĂTORII! #MAGA 
(Make America Great Again - n.tr.).“ 


Trump s-a aşezat pe un scaun. Pregătirile pentru interviul 
de pe ABC au început în ritm alert - cu siguranţă 
evenimentul avea să depăşească toate recordurile de 
audienţă. Giuliani şi Christie i-au înmânat lui Trump o listă 
cu sugestiile lor. „Am folosit un limbaj inadecvat, 
inacceptabil pentru un preşedinte“, a citit Trump. Era un 
discurs politic - nu avea nimic din stilul lui Trump, se 
vedea că e opera lui Giuliani şi a lui Christie. Trump a 
devenit imediat ursuz şi îmbufnat. 


— Nu pot să fac asta, a izbucnit el. E un rahat! E slab. Voi, 
băieţi, sunteţi slabi. 


Bannon şi-a dat seama de gravitatea situaţiei. Era absolut 
necesar ca Trump să tacă. 


— Donald, nu ştiu dacă înţelegi, a încercat Christie să-l 
convingă. 


— Donald, Donald, Donald, trebuie să faci asta. Gandeste- 
te la mamele din suburbii, a intervenit şi Giuliani. 


Timpul se scurgea implacabil. 


— Cum faci să opreşti povestea asta? a întrebat-o Bannon 
pe Conway. 


— N-o mai poti opri, a replicat ea. Presa e deja aici - 
echipa de la ABC şi David Muir. 


— Cum faci să opreşti povestea asta? a repetat Bannon. 


— Nu înţelegi? E în joc toată credibilitatea mea. Nu mai 
poţi opri nimic. Lucrurile s-au pus în mişcare. Emisiunea va 
avea loc, a spus Conway. 


— Ba nu va avea loc, i-a replicat Bannon. Trump nu trebuie 
să facă asta. Şi dacă o face, încearcă să faci o înregistrare, 
a continuat el, nu-l poţi lăsa să vorbească într-un interviu 
în direct. O să fie făcut bucăţi! 


Trump nu era genul de om care să ceară iertare sau să se 
căiască şi, cu siguranţă că, dacă ar fi încercat să se scuze, 
s-ar fi contrazis singur. 


Aşa că au încercat să-i rescrie discursul. Trump a citit doar 
două rânduri şi s-a oprit: 


— Eu n-o să spun aşa ceva, a protestat el. 


Geamurile Turnului Trump erau groase, dar chiar şi prin 
ele rázbátea vuietul facut de mulţimea susținătorilor lui 
Trump aflaţi în stradă - o dezlantuire furioasă a 
„deplorabililor“, care adoptaseră bucuroşi acest termen cu 
care Hillary Clinton îi ironizase. 


— Auziţi-i! Sunt oameni mei, a strigat Trump. O să cobor la 
ei. Nu vă faceţi griji în privinţa mitingului. O să merg la ei 
chiar acum. 


— Nu puteţi pleca, a insistat un agent al serviciilor secrete. 
Nu parasiti clădirea. 


— Ba o să cobor, a insistat Trump şi a s-a îndreptat spre 
uşă. E ceva grozav! 


— Nu puteţi anula interviul pentru ABC..., a încercat să 
intervină Conway 


— Nu-mi pasă! N-am de gând să dau nici un interviu. A 
fost o idee tâmpită. N-am vrut niciodată să fac aşa ceva. 


Bannon se pregătea să-l urmeze pe Trump în lift, când 
Christie l-a oprit: 


— Tu mai rămâi o clipă. 


Bannon a rămas pe loc, în timp ce Trump a coborât însoţit 
de Conway, Donald Jr. şi agenţii serviciilor secrete. 


— Tu eşti problema, i-a spus Christie lui Bannon. Tu ai fost 
problema încă de la început. 


— Ce tot vorbeşti? 


— Tu eşti incitatorul. Tu scoţi din orice om cele mai 
ticăloase instincte ale lui. Povestea cu candidatura s-a 
terminat si tu vei fi invinovatit de eşec. De fiecare data 
cand Trump a luat-o razna, tu l-ai încurajat. Povestea se va 
încheia cu un eşec umilitor. 


Christie stătea chiar în fata lui Bannon, amenintátor. 
Bannon s-a abținut cu greu să-i spună: „Umflatu' naibii, hai 
să ne batem chiar aici“. 


— Domnule guvernator, i-a răspuns el, în schimb, avionul 
pleacă mâine. (Urmau să se îndrepte spre St. Louis, pentru 
a doua dezbatere prezidenţială.) Dacă urci în avion 
înseamnă că eşti în echipă. 


Ajunşi jos, agenţii serviciilor au acceptat un compromis. L- 
au lăsat pe Trump să iasă în stradă, dar pentru foarte scurt 
timp. În mulţime puteau exista tot felul de nebuni 
înarmaţi, riscul era uriaş. În faţa clădirii se afla o mulţime 
pestriță şi gálágioasá, un amestec de suţinători şi 
contestatari ai lui Trump. 


La ora 4 şi jumătate, Trump a ieşit din clădire, salutând 
mulţimea si strângând mâinile tuturor pret de câteva 
minute, flancat de agenţi ai serviciilor secrete şi de poliţişti 
din New York. 


— Veţi rămâne în cursa prezidențială??? a întrebat un 
reporter. 


— Sută la sută! a răspuns Trump. 


Cu excepţia lui Rudy Giuliani, nimeni din echipa de 
campanie a lui Trump nu a vrut să apară în talk-show-urile 
de duminică dimineaţă. Priebus, Christie, chiar şi mereu 
disponibila şi imbatabila Conway fuseseră invitaţi la acele 
emisiuni, însă toti şi-au anulat participarea.?? 


Giuliani a apărut în schimb la toate cele cinci emisiuni 
televizate, completând ceea ce se numea „un Ginsburg 
total“ - sintagmă care îi poartă numele lui William H. 
Ginsburg, avocatul Monicăi Lewinsky, care a apărut, pe 1 
februarie 1998, la toate cele cinci programe duminicale. 


Giuliani a oferit sau a încercat să ofere!^ acelaşi discurs, la 
fiecare emisiune: cuvintele lui Trump fuseseră „groaznice, 
condamnabile şi total nepotrivite“, dar el ceruse scuze. 
Trump nu mai era acelaşi om din 2005, de când fusese 
făcută înregistrarea. Campania prezidenţială, 
,transformationalá"!5, îl făcuse să devină o cu totul altă 
persoană. În plus, spunea el, discuţiile lui Hillary Clinton în 
cazul Goldman Sachs, discuţii dezvăluite prin publicarea 
de către WikiLeaks a e-mailurilor lui John Podesta, 
demonstrau o familiaritate cu magnații de pe Wall Street 
care contrasta flagrant cu poziţiile ei liberale. Națiunea 
americană ar fi trebuit deci s-o judece mult mai aspru pe 
Hillary, nu pe Trump. 


Bannon, care de obicei nu urmărea talk-show-urile de 
duminică dimineaţă, de această dată a rămas în faţa 
televizorului. Dimineaţa aceea a fost o adevărată lovitură. 
Când prezentatorul CNN Jake Tapper a spus că vorbele lui 
Trump fuseseră o definiţie a hartuirii sexuale „cu adevărat 
ofensivă, de cel mai josnic nivel posibil“:6, Giuliani a fost 
nevoit să-i dea dreptate. „Da, asa este", a recunoscut el. 


Giuliani era epuizat, stors de toate puterile, însă şi-a 
dovedit pe deplin devotamentul şi prietenia. A făcut tot ce 
a fost cu putinţă, apelând frecvent şi insistent la 
catolicismul său”: 


— Ca om credincios, iti mărturiseşti păcatele şi devii ferm 
hotărât să nu le mai repeti. lar preotul te iartă de păcate şi 
apoi e de aşteptat să devii un alt om. Vreau să spun că noi 
credem că oamenii din această ţară se pot schimba. 


Giuliani, împleticindu-se de oboseală, ca un om beat, s-a 
urcat pe urmă în avionul care urma să-i ducă pe toţi la 
dezbaterea de la St. Louis. S-a aşezat lângă Trump, care 
se afla la masă, purtând ochelarii de citit. Trump şi-a 
ridicat privirea spre fostul primar. 


— Rudy, eşti un bebeluş, a tunat el. N-am văzut în viaţa 
mea o apărare mai proastă. [i-au dat jos scutecele în 
direct. Ai fost ca un copil care trebuie schimbat. Când o să 
devii bărbat? 


După care s-a întors spre ceilalţi şi li s-a adresat, privindu-l 
mai ales pe Bannon: 


— De ce l-aţi scos în faţă? El nu mă poate apăra. Am 
nevoie de cineva care să mă apere. Unde sunt oamenii 
mei? 


— La ce vă referiţi? Omul ăsta e singurul care a vrut sa 
meargă acolo, a răspuns Bannon. 


— Nu vreau să aud asta, l-a repezit Trump. A fost o gafă. 
N-ar fi trebuit să meargă acolo. E slab. Eşti slab, Rudy. Ai 
pierdut meciul. 


Giuliani a încremenit, fără să spună nici un cuvânt, cu 
chipul golit de orice expresie. 


Mai era foarte puţin până când avionul urma să decoleze, 
iar Chris Christie încă nu apăruse. 


— Să-l ia dracu' pe tipul ăsta, a spus Bannon şi avionul a 
decolat. 


Capitolul 5 


Giuliani spusese de două ori!, la CNN si la NBC, ca el nu 
anticipa ca Trump să abordeze viaţa particulară a lui Bill 
sau Hillary Clinton la dezbaterea din acea seară. Însă 
Bannon aranjase deja ceea ce el considera că va fi o 
lovitură mortală, venită la momentul oportun. 


Patru dintre femeile care pretindeau că Bill Clinton le 
hartuise sau pe care Hillary încercase să le intimideze 
urmau să fie prezente la dezbatere, i-a explicat Bannon lui 
Trump. Ele erau Paula Jones - care susţinea că fostul 
preşedinte se dezbrăcase în faţa ei şi cu care Clinton 
ajunsese la o înţelegere, plătindu-i 850 000 de dolari în 
schimbul retragerii acuzațiilor de hărţuire sexuală, Juanita 
Broaddrick - care pretindea că fusese violată de Clinton, 
Kathleen Willey - care susţinea că ar fi fost agresată 
sexual chiar în Casa Albă de Bill Clinton şi Kathy Shelton - 
care afirma că la 12 ani fusese victima unui viol, iar Hillary 
Clinton, avocata violatorului, o jignise profund. 


Era un fel de listă de Oscar din trecutul lui Bill Clinton, care 
aducea în prim-plan amintiri din perioada tulbure 
petrecută de el în Arkansas şi la Casa Albă. 


Înainte de dezbatere, Bannon a propus o conferinţă de 
presă intempestivă, în care cele patru femei să apară la 
aceeaşi masă cu Trump. 


— Ticăloşii din presă vor crede că îi chemăm pentru 
pregătirile de dinaintea dezbaterii finale. O să-i invităm în 
sală, iar femeile vor fi acolo. Şi pe urmă intrăm în direct! O 
să fie exploziv! 


Era tactica pământului pârjolit, exact aşa cum îi plăcea lui 
Bannon. 


Toată ziua, Trump publicase pe Twitter link-uri către 
articolele apărute pe Breitbart, cu referire la acuzatoarele 
lui Clinton. 


— Îmi place, a spus Trump, stând în picioare, cu o 
atitudine tantosa. Chiar îmi place! 


Seara, cu putin înainte de ora 7 şi jumătate?, reporterii au 
intrat în sala de la St. Louis Four Seasons, unde Trump şi 
cele patru femei îi aşteptau. Bannon şi Kushner stăteau în 
spatele sălii, rânjind. 


La ora 7:26, Trump a scris un mesaj pe Twitter?: „Intraţi pe 
#FacebookLive alături de mine, căci îmi voi încheia 
pregătirile pentru #dezbaterea finală“ - trasmitand, 
efectiv, în direct, evenimentele, căci CNN i-a preluat 
mesajul. 


Cele patru femei s-au dezlantuit in fata microfoanelor. 


— Faptele vorbesc mai mult decât cuvintele, a spus Juanita 
Broaddrick. Poate că domnul Trump a rostit nişte cuvinte 
nepotrivite, dar Bill Clinton m-a violat, iar Hillary Clinton m- 
a ameninţat. 


Organizatorii dezbaterii le-au împiedicat pe acuzatoarele 
lui Clinton să stea în loja rezervată VIP-urilor, chiar în 
partea din faţă a sălii, aşa cum plănuise Bannon, aşa că 
ele au plecat de acolo şi s-au aşezat în primul rând al 
locurilor rezervate publicului. 


încă de la începutul discuţiei, unul dintre moderatorii 
dezbaterii, Anderson Cooper, de la CNN, a scos caseta de 
la Access Hollywood“, spunând: 


— Aceasta este o hărţuire sexuală, domnule Trump. V-aţi 
lăudat că ati hărțuit sexual femei. Intelegeti acest lucru? 


— Când trăim într-o lume în care ISIS decapitează 
oameni... în care există războaie şi privelişti îngrozitoare, 
absolut îngrozitoare, peste tot, şi se întâmplă atâtea 
lucruri rele... da, sunt foarte stânjenit de ce am spus şi 
detest asta, dar era o discuţie privată, între prieteni, a fost 
unul dintre acele lucruri pe care nu le spui decât în glumă. 
În schimb, eu voi distruge ISIS! a parat Trump lovitura. 


Putin mai târziu, Trump a spus: 


— Dacă vă uitaţi la Bill Clinton, veţi vedea că lucrurile stau 
şi mai rău. Eu am aruncat nişte vorbe, el însă a comis 
fapte... Nimeni, în toată istoria politicii din această ţară, nu 
s-a comportat atât de abuziv faţă de femei cum a făcut-o 
el. 


Apoi, Trump a anunţat că Paula Jones şi Kathy Shelton se 
aflau în public şi a adăugat: 


— Când Hillary... analizează cuvintele pe care le-am spus 
acum 11 ani, cred că face un lucru dezonorant şi ar trebui 
să-i fie ruşine de ea însăşi. 


Moderatoarea Martha Raddaz, de la ABC, a trebuit să 
intervină şi să solicite spectatorilor să se oprească din 
aplaudat, pentru ca Hillary Clinton să poată vorbi. 


Bossie, acum adjunctul directorului de campanie, Bannon, 
s-a implicat în gestionarea zilnică a sutelor de decizii luate 
în ritm accelerat şi a aflat rapid cine deţinea adevărata 
autoritate. Se afla într-o şedinţă cu Bannon, Conway şi 
Kushner, unde trebuia obţinută, să zicem, aprobarea 
pentru următoarele trei spoturi de campanie. Bossie 
transmitea decizia luată responsabilului cu reclamele 
digitale, dar apoi avea surpriza să descopere că spoturile 
nu apăreau nicăieri. 


— Ce naiba? se înfuria el. Ti-am spus ce trebuie să faci. 
Am avut o şedinţă, am decis asta. 


— O, nu, nu, i se spunea. După ce ne-ai comunicat ce să 
facem, a venit Jared şi ne-a spus să nu mai facem. 


Acesta a fost „un moment foarte important, cu adevărat 
revelator“. Dacă Jared Kushner nu era pe deplin convins de 
utilitatea unui anumit lucru, acel lucru nu se întâmpla. 
Aşadar, după întrunirile în care se luau decizii, Bossie 
mergea mai întâi la Kushner, pentru a se asigura că 


intelesese ce dorea acesta. Fara să aibă nici o titulatură 
oficială, Kushner era adevăratul conducător al campaniei, 
mai ales în privinţa chestiunilor financiare. El ştia că socrul 
său era foarte zgârcit când venea vorba de banii lui, aşa 
că Jared trebuia să semneze pentru fiecare dolar cheltuit. 


Kushner a strâmbat din nas atunci când Bannon a sugerat 
că Trump ar trebui să investească 50 de milioane de dolari 
din propria avere, pentru a-şi susţine campania 
prezidenţială. 


— N-o să-ţi scrie niciodată un cec de 50 de milioane de 
dolari, i-a spus Kushner lui Bannon în luna august. 


— Amice, i-a răspuns Bannon, trebuie să facem asta; şi 
chiar foarte repede. În curând, Trump avea să se afle, în 
sondaje, umăr la umăr cu Hillary. Trebuie să ieşim la 
televizor cu ceva, i-a replicat Bannon, subliniind că în acel 
moment era absolut necesar ca Trump să se implice 
financiar în duelul cu contracandidata sa. O să avem 
nevoie de cel puţin 50 de milioane de dolari. O să fie 
nevoit să scrie cecul. 


Potrivit legilor şi reglementărilor electorale americane, un 
candidat poate contribui la propria campanie cu câţi bani 
vrea, fără să existe o limită în acest sens. 


— N-o s-o facă niciodată, a insistat Kushner. 


— E vorba despre a fi sau a nu fi viitorul preşedinte al 
Statelor Unite! 


— Steve, dacă nu-i demonstrezi că va fi sigur învingător - 
vreau să spun la o diferenţă de trei până la cinci puncte, el 
n-o să-ţi scrie niciodată un cec pentru suma asta. 


— Cred că ai dreptate, a incuviintat Bannon. 


— Poate vom reuşi totuşi să obţinem 25 de milioane, a 
continuat apoi Kushner, adăugând: el nu are atât de mulţi 
bani lichizi. 


După ultima dezbatere prezidenţială, desfăşurată la Las 
Vegas, pe 19 octombrie, Trump s-a întors la New York. Mai 
erau doar trei săptămâni până la alegeri. 


Bannon, Kushner şi Mnuchin, fostul director de la Goldman 
Sachs, i-au prezentat lui Trump un plan prin care acesta 
urma să doneze 25 de milioane de dolari pentru campania 
sa. 


— Nici să nu vă gândiţi, s-a înfuriat Trump. La naiba! Nu 
fac aşa ceva. 


Dar unde erau faimoşii sponsori de anvergură pentru 
cauza republicană? 


— Unde naiba sunt banii? Unde sunt toţi banii de la tipii 
ăştia? Jared, tu trebuia să aduni toţi banii ăştia. Eu n-am 
de gând să pun bani de la mine! 


A doua zi, cei trei au revenit cu o nouă propunere, de data 
asta pentru 10 milioane de dolari, şi i-au prezentat-o lui 
Trump pe când se aflau în avion. Banii respectivi nici 
măcar n-ar fi fost un împrumut, ci un avans, care avea să 
fie acoperit de donațiile venite din partea susținătorilor. 
Aceştia erau aşa-zişii ,papá-lapte" sau „hobbiţii“, cum îi 


numea Bannon batjocoritor. Mai mult, Bannon impunea şi 
un termen-limită: era nevoie de 10 milioane de dolari chiar 
în acea zi. 


— Domnule Trump, donațiile de la oameni vor continua să 
vină, indiferent dacă pierdeţi, câştigaţi sau faceţi remiză. 
Dar eu spun că veţi câştiga. 


— Tu nu ştii sigur asta. Sunt cu trei puncte mai jos decât 
Hillary în sondaje. 


Cuvintele lui arătau cât de puţin era convins Trump că ar 
putea câştiga, s-a gândit atunci Bannon. Dar, după două 
zile de insistente asidue, Trump a acceptat să dea 10 
milioane de dolari pentru campanie: 


— Bine, fie, lăsaţi-mă în pace. O să dau 10 milioane de 
dolari. 


Steve Mnuchin i-a înmânat atunci lui Trump două 
documente la semnat. Primul era o listă de condiţii, 
evidențiind cum urmau să fie returnati banii, pe măsură ce 
campania primea donaţii. 


— Ăsta ce e? a întrebat Trump când i s-a pus în faţă al 
doilea document. 


— Instrucţiuni privind transferul banilor. 


Mnuchin ştia că deciziile luate de Trump nu erau niciodată 
bătute în cuie. Totul putea fi reevaluat şi modificat. Din 
cauza asta, nimic nu era vreodată dus la bun sfârşit. 


— Ce naiba? s-a enervat Trump. Ordinul de virare a banilor 
ar trebui trimis cuiva de la organizaţia Trump. 


Mnuchin s-a împotrivit, insistând că totul trebuia rezolvat 
chiar acolo, pe loc. Neavând de ales, Trump a semnat 
ambele documente. 


Problema banilor l-a entuziasmat pe Trump. Când a aflat 
că guvernatorul Christie, care urma să fie şeful echipei 
sale de tranziţie, strângea bani pentru operaţiune, i-a 
convocat imediat pe el şi pe Bannon la Turnul Trump. 


— Unde naiba sunt banii? l-a întrebat Trump pe Christie. 
Am nevoie de bani pentru campania mea. Eu bag bani în 
campania mea, iar tu mi-i furi. 


El considera că toţi banii din campanie sunt ai lui. Christie 
şi-a apărat eforturile. Ceea ce făcea era necesar pentru 
organizarea tranziţiei, în cazul în care Trump câştiga. 


Trump a protestat spunând că Mitt Romney petrecuse 
prea mult timp în întruniri despre eventuala sa tranziţie, ca 
nominalizat al republicanilor la preşedinţie, în 2012, şi nu 
mai avusese suficient timp de evenimente de campanie. 


— De aceea a pierdut. Tu îmi aduci ghinion, i-a spus Trump 
lui Christie. Nu vreau nici o tranziţie. Opresc tranziţia. Ti- 
am spus din prima zi că e doar o titulatură onorifică. Îmi 
aduci ghinion. Nu am de gând să mai acord nici măcar o 
clipă atenţie acestei probleme. 


— Stati putin, a intervenit Bannon. O tranziţie ar putea 
avea sens. 


— Nu, îmi aduce ghinion. Nu pot avea aşa ceva, a replicat 
Trump. 


— În ordine, atunci aşa vom proceda, a încuviinţat Bannon. 
O să închidem toate operaţiunile legate de tranziţie. Dar 
ce credeţi că se va spune mâine la Morning Joe? Că sunteţi 
încrezător că veţi ajunge preşedinte, nu-i aşa? 


În cele din urmă, împotriva voinţei sale, Trump a fost 
nevoit să accepte o versiune simplificată şi abia schitata a 
tranziţiei prezidențiale. Christie avea să înceteze 
strângerea de fonduri. 


— N-are decât să se ocupe de tranziţie, dar eu nu vreau să 
am nimic de-a face cu asta, a spus Trump. 


Cu două săptămâni înaintea alegerilor, pe 25 octombrie 
2016, mă aflam la Fort Worth, în Texas, pentru un discurs 
în faţa unui public format din aproximativ 400 de angajaţi 
ai unei companii numite KEY2ACT, care oferă software în 
domeniul construcţiilor şi al managementului resurselor. 
Subiectul abordat era „Epoca preşedinţiei americane. Ce 
va aduce 2016?“ Grupul era format mai ales din persoane 
albe, din toată ţara. 


Într-un sondaj ad-hoc, le-am cerut participanţilor să 
răspundă la câteva întrebări, prin ridicarea mâinii. Câţi 
preconizau că vor vota pentru Hillary? Nu am văzut mai 
mult de zece mâini ridicate. Dar câţi preconizau că-l vor 
vota pe Trump? Jumătate din cei aflaţi în sală au ridicat 
mâna - aproximativ 200 de oameni. „Uau, se pare că 
avem o mulţime de votanti ai lui Trump aici“, mi-am spus 
în sinea mea. 


După discurs, directorul executiv al firmei s-a apropiat de 
mine. 


— Trebuie să stau jos, a spus el, luând un scaun si 
aşezându-se lângă mine. Omul răsufla greu. Sunt uluit, mi- 
a mărturisit el. Am lucrat alături de aceşti oameni zi de zi, 
timp de mai bine de un an. Îi cunosc. Le cunosc familiile. 
Dacă mi-ai fi zis că 200 dintre ei au de gând să voteze cu 
Trump, ti-as fi răspuns că aşa ceva e imposibil. 


Mi-a spus că s-ar fi aşteptat ca opţiunile de vot să fie mai 
echilibrate, poate chiar egale. Dar 200 de voturi pentru 
Trump era ceva cu adevărat uimitor pentru el. Nu putea 
oferi nici o explicaţie pentru această situaţie şi nici eu nu 
aveam vreuna. 


Cu zece zile înaintea alegerilor, Trump a zburat cu avionul 
în Carolina de Nord, un stat unde trebuia neapărat să 
câştige. Majoritatea sondajelor nationale de opinie îl 
anunțau cu câteva puncte sub Hillary. În sondajul celor de 
la NBC/Wall Street Journal, de pildă, Hillary avea şase 
puncte peste el. 


Bannon a discutat cu congresmanul Mark Meadows, care 
reprezenta Districtul 11. Meadows era un favorit al mişcării 
Tea Party şi preşedintele puternicului Freedom Caucus, 
grupare compusă din aproximativ 30 de republicani 
conservatori şi libertarieni. Era, totodată, şi un înfocat 
susţinător al lui Trump. Pe parcursul verii, el organizase 
mai multe mitinguri, dând tonul participanţilor să scandeze 
sloganul lor favorit anti-Clinton „La închisoare cu Hillary!“. 


Bannon i-a mărturisit lui Meadows că, dintre toate statele 
importante, „Carolina de Nord este cel care îngrijora cel 


mai mult“. Campania nu părea că va fi încununată de 
succes aici. 


Meadows însă l-a contrazis: 


— Evangheliştii au ieşit pe teren. Sună din uşă în uşă, la 
fiecare alegător. Iti spun, n-are sens să vă intoarceti în 
Carolina de Nord. Totul e sub control aici. 


Soţia lui Meadows şi alte femei conservatoare închiriaseră 
un autocar după apariţia casetei de la Access Hollywood şi 
se deplasau prin tot statul, îndemnând femeile să voteze 
cu Trump. Situaţia era sub control şi lucrurile se 
imbunátáteau permanent, a dat asigurări Meadows. 


Meadows avea planuri mari şi pentru eliminarea 
preşedintelui Camerei Reprezentanţilor, Paul Ryan. În 
acest scop, el i-a pus la dispoziţie lui Bannon un anumit 
document. 


— Citeşte asta! La 24 de ore după ce Trump câştigă, 
ridicăm problema lui Paul Ryan şi acesta e terminat. 
Preluăm controlul asupra Camerei Reprezentanţilor. Şi 
atunci vom avea o adevărată revoluţie. 


Bannon era încă îngrijorat, deşi vedea unele aspecte 
pozitive în strategia Trump-Pence. Pence era bine folosit5, 
considera Bannon, fiind trimis într-un circuit prin statele 
americane - avea cel puţin 23 de apariţii în Pennsylvania, 
25 în Ohio, 22 în Carolina de Nord, 15 în lowa, 13 în 
Florida, opt în Michigan, şapte în Wisconsin. Misiunea lui 
Pence era să se comporte ca şi cum ar fi urmărit postul de 
guvernator în statele respective, concentrându-se pe 


problemele locale şi pe ceea ce preşedintele Trump ar fi 
putut face, de la Washington, pentru rezolvarea acestora. 


— Şi din când în când o să-l trimitem (pe Pence) şi în 
Jesus-land, a propus Bannon. 


După părerea lui, Trump trebuia să joace mai ales rolul 
unui supervizor de district, în 41 de metropole americane. 


Bannon era contrariat de faptul că echipa de campanie a 
lui Hillary Clinton nu-l folosise strategic pe preşedintele 
Obama. Obama se impusese în lowa în 2008 şi 2012 la o 
diferenţă de 6, respectiv 10%. „N-o să meargă“, spunea el. 
Clinton nu a mers niciodată în Wisconsin înaintea 
alegerilor generale. Ea nu discuta suficient despre 
economie. 


„Când am văzut că merge în Arizona, mi-am zis că 
democraţii şi-au pierdut minţile. Ce naiba fac?“, a spus 
Bannon. 


În anii următori, istoricii vor scrie cărţi, încercând să 
răspundă la această întrebare şi la alte chestiuni privind 
campania din 2016. Intentionam să scriu o carte despre 
primul an sau despre primii doi ani ai mandatului 
următorului preşedinte al Americii. Părea foarte probabil 
că acesta va fi Hillary Clinton, dar întâmplarea petrecută la 
Fort Worth m-a determinat să reflectez mai atent asupra 
posibilităţii unei astfel de cărţi. 


Cu două zile înainte de alegeri®, pe 6 noiembrie, am apărut 
la emisiunea Fox News Sunday, alături de Chris Wallace. 
Discutia a analizat, la un moment dat, posibilitatea ca 
Trump să câştige. Potrivit stenogramei emisiunii, am spus 


cu acel prilej: „Dacă Trump chiar câştigă, cum poate fi 
posibil acest lucru? Peste ce anume s-a trecut cu vederea? 
Şi cred că am găsit în călătoriile mele prin ţară, discutând 
cu grupuri diverse, din Texas în New York şi Florida, 
numeroşi oameni care nu au încredere în sondaje. Ei 
privesc votul ca pe ceva mult mai personal. Nu le place 
ideea că trebuie să voteze conform apartenenţei la un 
anumit grup demografic. Aceşti oameni vor să decidă 
singuri, nu vor să lase grupul să decidă pentru ei.“ 


Wallace m-a întrebat dacă vreau să sugerez astfel că 
oamenii îi minteau, de fapt, pe realizatorii de sondaje. 


„Cred că o astfel de variantă e foarte plauzibilă“, am 
răspuns. Dar nu vedeam nici un semnal în acest sens şi 
nici nu aveam vreo informaţie din interior. Eram departe 
de a înţelege ce se petrecea. 


Cu o zi înaintea alegerilor, Trump a făcut un ultim maraton 
electoral prin cinci state, inclusiv în Carolina de Nord. Era 
epuizat. 


„Dacă nu câştigăm”, voi considera această candidatură 
drept cea mai mare pierdere... de timp, energie şi bani... 
Dacă nu câştigăm, noi toţi trebuie să recunoaştem sincer 
că ne-am irosit timpul“, a spus el la un miting în Raleigh. 


Era o afirmaţie ciudată, aparent pesimistă, dar mulţimea a 
părut s-o aprecieze, ba chiar s-o considere motivationala. 


Unul dintre ultimele mitinguri electorale ale lui Clinton s-a 
desfăşurat la Independence Hall, în Philadelphia, unde zeci 
de mii de oameni s-au adunat pe 7 noiembrie. Preşedintele 
Obama era şi el prezent. Potrivit cărţii lui Clinton®, el a 


imbrátisat-o şi i-a şoptit la ureche: „Ai reuşit. Sunt atât de 
mândru de tine.“ 


Pe la 5 după-amiază, în ziua alegerilor, Trump a primit 
rezultatele primelor exit-poll-uri. Anuntau o înfrângere 
destul de dureroasă pentru el. Egalitate în Ohio şi lowa, 
nouă procente în minus în Pennsylvania şi şapte în minus 
în Carolina de Nord. 


— N-am fi putut face nimic altceva mai bine decât am 
făcut, i-a spus Trump lui Bannon. Am dat tot ce-am putut 
pe câmpul de luptă. 


În noaptea alegerilor, urmărirea evoluţiei scorului a fost o 
experienţă remarcabilă. Mai ales pe cadranul de prognoză 
de pe site-ul ziarului The New York Times, actualizat la 
minut, care a debutat dându-i lui Clinton un procentaj de 
85% şanse de câştig. Dar acul cadranului a început să se 
încline rapid în favoarea lui Trump. Un semn bun pentru 
Trump l-a reprezentat situaţia din Carolina de Nord. 
Prezenţa afro-americanilor şi a latino-americanilor la vot 
era scăzută. Trump a fost declarat învingător în acest stat? 
seara, la ora 11:11. S-a anunţat că el cástigase!? şi in Ohio 
(la 10:36), Florida (la 10:50) şi lowa (la 12:02, imediat 
după miezul nopţii). 


Preşedintele Obama i-a transmis lui Hillary Clinton un 
mesaj, exprimându-şi îngrijorarea că un alt rezultat incert 
al alegerilor, aşa cum se întâmplase şi la prezidentialele 
din 2000, ar fi fost un lucru rău pentru ţară. Dacă ea avea 
să piardă, o sfătuia Obama, trebuia să-şi accepte rapid şi 
cu eleganţă înfrângerea. 


Agenţia AP a anunţat, la 2:29 dimineaţă, că Trump 
câştigase si în Wisconsin?! şi l-a declarat învingător. 


„Donald, aici e Hillary“, şi-a început Clinton convorbirea 
telefonică prin care-şi recunoştea înfrângerea, la puţin 
timp după acest anunţ. 


Trump a ieşit apoi să vorbească mulţimii adunate în faţa 
hotelului Hilton din New York, în centrul Manhattanului, la 
câteva blocuri distanţă de Turnul Trump. 


„E momentul ca americanii să-şi vindece rănile provocate 
de diviziuni"??, a declarat el, folosind termeni parcă scoşi 
din manualul bunei guvernări. „Jur în faţa fiecărui cetăţean 
al ţării noastre că voi fi preşedintele tuturor americanilor. 
Asa cum am spus încă de la început, noi nu am purtat o 
campanie electorală, ci am creat, mai curând, o mişcare 
măreaţă şi incredibilă... cuprinzând americani de toate 
rasele, religiile, originile şi convingerile. Trebuie să 
revendicăm destinul ţării noastre si să visăm măreț si 
îndrăzneţ. Vom căuta un teren comun pentru discuţii, nu 
ostilitate; parteneriat, nu conflict.“ 


El a mulţumit familiei sale, lui Conway, Bannon, 
senatorului republican de Alabama, Jeff Sessions (,,un 
mare om“), care-l sprijinise de la început pe Trump, şi lui 
Michael Flynn, general în rezervă şi consilier pe teme de 
securitate națională, pe durata campaniei. Flynn 
dezvoltase o relaţie extraordinar de strânsă cu Trump. 


Preşedintele ales şi-a îndreptat apoi atenţia către 
Priebus?3: „Reince e un superstar. Dar i-am zis: Reince, 
oamenii nu te pot considera un superstar până nu învingi. 


Reince, vino încoace“, a spus el, observându-l pe Priebus 
în public şi chemându-l pe scenă. 


Priebus a ieşit, împleticindu-se, din mulţime. „Spune 
câteva vorbe“, l-a invitat Trump. „Hai, spune ceva!“ 


„Doamnelor şi domnilor“, a început Priebus, „iată-l pe 
următorul preşedinte al Statelor Unite, Donald Trump!“ 


„Un tip extraordinar“, a spus Trump şi, ca şi cum abia 
atunci ar fi înţeles pe deplin tot ce făcuse RNC pentru el - 
toate fondurile, angajaţii, voluntarii, propaganda -, a 
adăugat: „Parteneriatul cu RNC a fost extrem de important 
pentru succesul nostru şi pentru ce am realizat.“ 


El a încheiat spunând: „Au fost doi ani fantastici. lar eu 
iubesc această ţară.“ 


Bannon era convins că Trump însuşi era stupefiat la 
gândul că învinsese. „N-avea habar că va învinge“, va 
spune el mai târziu. „Şi nu se pregătise deloc pentru asta. 
Niciodată nu se gândise la înfrângere, dar nici nu crezuse 
că va triumfa. Există o diferenţă. Şi trebuie sa va reamintiti 
- nu era pregătit în nici un fel, nu avea nici măcar echipă 
de tranziţie.“ 


Preşedintele rus, Putin, l-a sunat pe preşedintele ales 
pentru a-i transmite felicitări, aşa cum a făcut apoi şi 
preşedintele Chinei, Xi Jinping, dar şi mulţi alţi lideri ai 
lumii. „În sfârşit, Trump începea să-şi dea seama că era 
real ce i se întâmplă“, îşi amintea Bannon. „El era total 
nepregătit. Hillary Clinton îşi petrecuse toată viaţa de 
adult pregătindu-se pentru un asemenea moment. Trump 
nu se pregătise nici măcar o secundă.“ 


După câteva ore de somn, Bannon a început să răsfoiască 
documentele privitoare la tranziţie. Un gunoi total, 
considera el. Pentru funcţia de secretar al Apărării, au 
alcătuit o listă cu unii dintre sponsorii importanţi din New 
Hampshire care se implicaseră în campania lui Trump. Era 
incredibil. Aveau 4 000 de posturi pe care să le ocupe. El 
şi-a dat seama că aveau să funcţioneze, cel puţin o vreme, 
după modelul politic existent - ,establishment"-ul căruia 
Trump i se împotrivise în campanie. Poate că era nevoie să 
aleagă totuşi câţiva oameni din sistem care cunoşteau 
câteva ceva despre acesta. 


— Fă-mi legătura cu directorul executiv al chestiei ăsteia, 
a ordonat Bannon, căutând o legătură cu orice aparat de 
tranziţie ar fi putut exista. Cheamă-l imediat în biroul meu, 
a insistat el. Nici măcar nu-şi mai amintea cum se numea 
respectivul. În cele din urmă, a reuşit să ia legătura cu 
biroul directorului în cauză. 


— Poate să vină la mine? a întrebat. 
— Va fi destul de dificil. 

— De ce? 

— Se află în Bahamas. 


— Asta-i culmea! a exclamat Bannon. Cum naiba o sa 
alcătuim un guvern? Trebuie să schimbăm garda peste 
exact 10 săptămâni, la amiază. Până atunci trebuie să fim 
o echipă complet funcţională. 


Priebus şi Bannon urmau acum să împartă principalele 
funcţii în stat. Ei au pus la punct un aranjament neobişnuit. 


Bannon urma să fie „strategul-şef“ - o funcţie nouă şi o 
idee cu totul nouă. Priebus trebuia să fie şeful de personal 
al Casei Albe. Comunicatul de presă îl amintea pe Bannon 
primul pe listá!^, fapt cu care Priebus a fost de acord 
pentru a-l ţine departe de funcţia şefului de personal - 
care, în mod tradiţional, era trecută în capul listei. 


Capitolul 6 


La o săptămână după scrutin, preşedintele ales Trump l-a 
invitat la Turnul Trump pe generalul de armată pensionar 
Jack Keane, pentru un interviu, în vederea preluării funcţiei 
de secretar al Apărării. 


— Eşti prima mea opţiune, i-a spus Trump. 


Keane, în vârstă de 73 de ani, o prezenţă constantă pe 
canalul de televiziune Fox News şi un consilier apropiat al 
fostului vicepreşedinte Dick Cheney, a refuzat însă oferta. 
Datoriile financiare pe care le acumulase, având grijă de 
soţia sa recent decedată, îl împiedicau să dea curs 
propunerii. În cursul întâlnirii, care a durat o ora, el i-a 
făcut totuşi lui Trump un expozeu al situaţiei mondiale şi i- 
a oferit câteva sfaturi. 


— Domnule preşedinte, a spus el, Congresul, opinia 
publică şi cabinetul SUA vor fi implicaţi în agenda 
dumneavoastră internă. Dar în domeniul securităţii 
naţionale şi al politicii externe, responsabilitatea vă 
aparţine întru totul. Problemele lumii întregi au un mod al 
lor de a ajunge la Casa Albă, fie că doriţi, fie că nu. 


Greşelile pe plan intern au un mecanism de corectare. Poţi 
îndrepta aceste greşeli. Dar în domeniul securităţii 
naţionale nu o poţi lua de la capăt. Când facem greşeli în 
acest domeniu, consecinţele sunt grave. 


Militarul considera că preşedintele Obama manifestase o 
timiditate excesivă într-o lume periculoasă. 


— Prin acţiunile noastre sau mai curând prin lipsa noastră 
de acţiune putem destabiliza o parte a lumii şi putem 
provoca probleme enorme, a avertizat Keane. 


Trump l-a întrebat pe cine i-ar recomanda pentru postul de 
secretar al Apărării. 


Din motive practice, a precizat Keane, Jim Mattis ar fi fost 
o alegere potrivită. Acesta era un fost general din Corpul 
Puşcaşilor Marini, pensionat, pe care Obama îl făcuse să 
demisioneze din funcţia de comandant al trupelor 
americane din Orientul Mijlociu. Obama renuntase la 
Mattis în 2013, fiindcă îl considera prea agresiv şi prea 
dornic să se confrunte militar cu Iranul. 


— Mattis e un om bun, nu-i aşa? a întrebat Trump, care 
auzise despre renumele generalului, poreclit „Mad Dog“ 
sau „Chaos“. 


— Da, domnule preşedinte, a răspuns Keane. E un om bun. 
Şi are atuuri serioase, a adăugat el. Este la curent cu tot 
ce se întâmplă la nivel mondial. Aşadar, dacă vă 
confruntati cu probleme, veţi avea un tip care poate 
actiona imediat pentru rezolvarea acestora. Asta, in primul 
rând. În al doilea rând, are o bogată experienţă, mai ales 
în cea mai sensibilă zonă de pe Glob - Orientul Mijlociu. Şi 


e un veteran cu multe lupte la activ, atât în Afghanistan, 
cât şi în Irak. Este foarte respectat printre camarazii săi din 
armată, dar şi printre factorii politici din exterior. Ceea ce 
nu se observa, la o primă vedere, este faptul că e un tip 
serios, a mai spus Keane. Şi prevăzător. 


— Ce vrei să spui? a întrebat Trump. 


— El priveşte lucrurile în profunzime. Analizează orice 
problemă cu multă grijă şi răbdare. 


Mattis nu fusese niciodată căsătorit şi îşi petrecea tot 
timpul citind. Avea peste 7 000 de volume în biblioteca sa. 
Supranumit „Călugărul războinic“, îşi dedicase întreaga 
viaţă armatei, având mai bine de patru decenii de serviciu 
militar. Era încăpățânat, dar calm. 


— Am un respect deosebit pentru acest om, a spus Keane. 
Este curajos şi de o integritate morală fără cusur. 


După ce a plecat, imediat ce s-a urcat în maşină, Keane l-a 
sunat pe Mattis. l-a explicat că Trump îi propusese iniţial 
lui funcţia de secretar al Apărării şi că îl refuzase. Mattis 
părea să-şi dorească asigurări că lucrurile sunt serioase. 


— Nu poţi face tu asta, Jack? a întrebat el. 


— Nu, nu pot, a replicat Keane. Jim, dar tu o poţi face, nu-i 
aşa? 


— Da, Jack, a răspuns Mattis. 
— Noul preşedinte şi oamenii lui par decişi să aleagă un 


bun militar pentru funcţia asta, din pricina provocărilor cu 
care se confruntă. 


Ceva mai târziu, tot în cursul lunii noiembrie, Trump l-a 
invitat pe Mattis, care avea pe atunci 66 de ani, la 
Bedminster. Prezența tăcută a generalului era 
impunătoare. 


ISIS era una dintre preocupările lui Trump şi i-a subliniat 
lui Mattis că problema trebuia rezolvată. Statul Islamic se 
născuse in Irak, din rămăşiţele al Qaeda, şi se dezvoltase 
cu repeziciune în Siria, nutrind ambitia înfiinţării şi a 
conducerii unui califat. Trump promisese în campanie că 
va zdrobi ISIS, în contextul amenințării tot mai mari venite 
din partea acestei grupări. 


— Trebuie să ne schimbăm modul de acţiune, a spus 
Mattis, privindu-l drept în ochi pe preşedinte. Nu mai poate 
fi un război de uzură. Trebuie să fie un război de anihilare. 


Trump a apreciat pe dată conceptul. Era perfect. l-a oferit 
lui Mattis postul, deşi au fost de acord amândoi să nu 
anunţe imediat această decizie. 


Bannon îl considera pe Mattis a fi prea liberal în domeniul 
politicilor sociale si un adept impatimit al globalizarii, dar 
conexiunea care se stabilise intre fostul general si Trump 
era esentiala. Mattis era atat un razboinic, cat si un 
generator de încredere. Curând, Bannon l-a poreclit 
„Ministrul asigurării“ şi „centrul moral de gravitație al 
administraţiei“. 


La Bedminster a aranjat organizarea unei şedinţe foto cu 
candidaţii veniţi la interviu, similară celor făcute de 


britanici, pe Downing Street 10, pe măsură ce Trump şi 
oaspeţii lui intrau pe uşile impozante ale clădirii. 


— O să fie perfect, i-a spus el lui Trump. Vom pune ziariştii 
pe partea cealaltă a străzii. Şi-i veţi întâmpina pe oaspeţi, 
salutându-i ca un premier britanic. 


Fotografia care a apărut în multe ziare îi infatisa pe Trump 
şi pe Mattis în faţa uşilor - preşedintele făcând semnul 
„OK“ cu degetele, iar Mattis, cu alura sa perfectă de 
militar, în poziţie de drepţi, întruchiparea atitudinii 
generalului tăcut. 


Când era colonel, Mattis condusese o unitate de puşcaşi 
marini în Afghanistan, după atacurile teroriste din 11 
septembrie 2001. Căpitan al Forţelor Navale şi membru al 
echipelor SEAL timp de 17 ani, Bob Harward se aflase la 
cârma acestora în Afghanistan. 


„Hei, vrei să vii cu mine?", îl întrebase Mattis pe Harward 
în 2001. lar în cei 12 ani care urmaseră, Harward primise 
misiuni importante, sub comanda lui Mattis. 


În vara anului 2013, Harward, care ajunsese viceamiral, a 
fost detaşat la baza aeriană MacDill din Florida, ca adjunct 
al comandantului bazei, Mattis. El s-a cazat în corpul 
destinat ofiţerilor necăsătoriți, din cadrul bazei, a lucrat o 
zi, apoi s-a întors în camera lui. A descoperit însă cu 
stupoare că toate lucrurile lui dispăruseră de acolo. | s-a 
spus că fuseseră duse la casa generalului Mattis. Harward 
s-a dus acolo imediat. A intrat în bucătărie şi l-a găsit pe 
generalul Mattis acolo, strângându-i pantalonii. 


— Domnule, ce naiba se petrece? a întrebat Harward. 


— Îmi spăl rufele, a spus Mattis. Şi m-am gândit că şi tu ai 
vrea să ţi le speli. 


Harward a descoperit în Mattis cel mai amabil şi mai 
modest ofiţer superior dintre toţi cei care îi fuseseră 
comandanţi. În loc să-l prezinte pe Harward drept 
„adjunctul meu", Mattis spunea: „Aş vrea să ţi-l prezint pe 
colegul meu". 


Când Harward s-a pensionat şi s-a mutat în Orientul 
Mijlociu, ca director al filialei Lockheed Martin din 
Emiratele Arabe Unite, el a ţinut în continuare legătura cu 
Mattis. 


Mattis era îngrijorat de efectele eşecului administraţiei 
Obama de a ţine în frâu lranul. Dar, spunea Harward, 
„dacă îl cunoaşteţi pe Jim Mattis, cu siguranţă ştiţi că nu 
este un adept al războiului cu orice pret". 


Pentru puşcaşii marini, Iranul intrase în foclor ca un inamic 
de neiertat: ei nu uitau că această ţară provocase o rană 
de nevindecat şi pentru care nimeni nu fusese pedepsit. 
lranul se aflase în spatele atentatului terorist cu bombă de 
la cazarma puşcaşilor marini din Beirut, în 1983. În atac 
fuseseră ucişi 220 de militari - acea zi avea să rămână 
drept una dintre cele mai sângeroase din istoria Corpului 
Puşcaşilor Marini. Alţi 21 de militari americani muriseră 
ulterior, ridicând totalul victimelor la 241. Fusese cel mai 
mare atac împotriva Americii, până la cel din 11 
septembrie. Mattis fusese ofiţer în cadrul forţelor 


puşcaşilor marini timp de 11 ani şi plecase cu gradul de 
maior. 


În calitate de comandant suprem pe frontul din Orientul 
Mijlociu, între 2010 şi 2013, Mattis considera, potrivit unui 
înalt consilier al său, că lranul „a rămas cea mai mare 
ameninţare la adresa intereselor americane în Orientul 
Mijlociu“. El se temea că israelienii aveau să atace uzinele 
nucleare iraniene, atrăgând şi Statele Unite în conflict. 


Totodată, Mattis credea că Statele Unite nu dispuneau de 
suficiente forţe militare în regiune şi nu aveau reguli clare 
de implicare. El i-a scris un memorandum preşedintelui 
Obama, prin intermediul secretarului Apărării, Leon 
Panetta, solicitând să-i fie acordată o autoritate sporită, 
pentru a riposta la provocările iraniene. Era îngrijorat că 
lranul ar fi putut mina apele internaţionale, creând un 
incident maritim periculos. 


Tom  Donilon, consilierul în probleme de securitate 
naţională, i-a răspuns lui Mattis. Un memorandum, devenit 
curând cunoscut sub denumirea de „memorandumul 
Donilon“, stabilea că, indiferent de circumstanţe, Mattis nu 
putea lua măsuri contra lranului pentru minarea apelor 
internaţionale, cu excepţia cazurilor în care minele erau 
aruncate efectiv în calea unei nave de război americane şi 
reprezentau un pericol iminent pentru acea navă. 
Memorandumul Donilon a fost una dintre primele decizii 
pe care Mattis le-a anulat cand a devenit secretar al 
Apărării. 


Mattis a continuat să trimită avertismente legate de 
pericolul pe care-l constituia lranul. El a descoperit că 
planurile de război împotriva acestei ţări erau insuficiente. 


Ele depindeau total de aviaţie; totul se reducea la puterea 
aeriană. Nu exista un plan extins, vizând cooperarea cu 
celelalte arme din teren. Planul impunea cinci opţiuni de 
atac: prima împotriva ambarcatiunilor iraniene de mici 
dimensiuni, o alta împotriva rachetelor balistice, încă una 
împotriva altor sisteme de armament şi o alta implicând o 
invazie. „Opţiunea de atac numărul 5“ era planul pentru 
distrugerea programului nuclear iranian. 


Mattis a scris un memorandum dur către şeful 
operaţiunilor navale, prin care-i atrăgea acestuia atenţia 
că forţele navale erau complet nepregătite pentru un 
eventual conflict în Golful Persic. 


Panetta l-a avertizat pe Mattis că poziţia lui bátáioasá în 
privinţa Iranului îi creează serioase probleme cu 
administraţia Obama. El i-a cerut să acţioneze cumva 
pentru a demonta această percepţie. 


— Sunt plătit să dau cele mai bune sfaturi pe plan militar, 
a replicat Mattis. Deciziile politice le iau ei. N-am să-mi 
schimb modul de gândire, doar ca să le fac lor pe plac. 
Dacă nu mai au încredere în mine, voi pleca. 


Şi asta s-a şi întâmplat. Mattis a fost eliberat din funcţie 
cinci luni mai târziu şi, când a plecat, în martie 2013, a 
luat cu el ceea ce numea „o mare carte inteligentă“ - 
groasă de aproape 30 de centimetri, conţinând toate 
memorandumurile, documentele, notele, programele şi 
jurnalele sale de front. Ca militar care venera istoria, el nu 
a vrut să lase nici unul din documentele sale pe mâna 
altora. 


Ca parte a raportului încheiat la sfârşitul misiunii, Mattis a 
ataşat şi o strategie privind problema iraniană, întinsă pe 
15 pagini, întrucât nu credea că administraţia Obama ar 
avea o asemenea strategie. Deşi a observat că Obama 
făcuse câteva declaraţii referitoare la Iran, Mattis a 
remarcat: „Discursurile prezidenţiale nu reprezintă o 
politică în sine“. 


Planul sáu strategic se concentra pe înfruntarea Iranului si 
nu tolera acţiunile destabilizatoare săvârşite de acest stat 
prin intermediul Hezbollah, acţiunile trupelor Qud şi 
incidentele provocate în Irak, pentru subminarea puterii 
SUA. Planul era menit să restabilească credibilitatea 
militară a Americii. În a doua sa parte era vorba de 
implicare americană pe termen lung, pentru modelarea 
opiniei publice iraniene. 


Dar, după plecarea lui Mattis, nimănui nu i-a mai păsat de 
planurile lui. Când a fost numit secretar al Apărării!, toată 
lumea s-a repezit să facă rost de planul lui şi să-l copieze 
cât mai repede. Întrebarea care se ridica era însă: numirea 
lui Mattis ca secretar al Apărării într-o administraţie 
agresivă, aşa cum promitea să fie administraţia Trump, 
însemna un posibil conflict cu lranul? 


La sugestia fostului secretar de stat James A. Baker Ill şi a 
fostului secretar al Apărării Robert Gates, Trump s-a 
întâlnit cu Rex Tillerson, în vârstă de 64 de ani, director 
general al Exxon în ultimul deceniu. 


Trump a fost impresionat de încrederea înnăscută pe care 
o degaja acest texan. Tillerson avea o prezenţă impozantă. 
El lucra de 40 de ani la Exxon şi nu era deloc „pătat“ de 
experienţa guvernamentală. Era un om care vedea lumea 


prin lentilele afacerilor şi ale călătoriilor pe Glob, un 
afacerist care negociase contracte pentru petrol în toată 
lumea, inclusiv unele în valoare de miliarde de dolari cu 


Rusia. De altfel, Putin îi acordase lui Tillerson „Premiul 
Prieteniei“, în 2013. 


În decembrie, Trump a respins lumea politică de la 
Washington, în favoarea comunităţii de afaceri, şi l-a numit 
pe Tillerson în funcţia de secretar de stat, cel mai 
important post al cabinetului american. Trump le-a spus 
consilierilor săi că Tillerson părea făcut pentru rolul pe 
care administrația sa avea să-l joace pe scena 
internaţională. 


„O adevărată alegere de inspiraţie trumpiană“2, a declarat 
la televizor Kellyanne Conway, promițând că măsura urma 
să aibă „un mare impact“. 


Capitolul 7 


Jared Kushner l-a invitat pe Gary Cohn, preşedintele 
Goldman Sachs, pe 30 noiembrie, la o discuţie cu socrul 
său pe marginea unor probleme legate de economie. 
Întâlnirea cu Cohn a fost aranjată la Turnul Trump. Cohn 
era un expert legendar, faimos pentru felul în care îşi 
asuma riscuri la acea importantă bancă de investiţii. Avea 
un ego şi o siguranţă de sine pe măsura celor ale lui 
Trump. A fost informat că, de obicei, întâlnirile de lucru ale 
lui Trump nu durau mai mult de zece minute. 


În biroul lui Trump se aflau Bannon, Priebus, Kushner şi 
Steve Mnuchin, de asemenea un fost bancher la Goldman 
şi un manager de fonduri de risc care fusese principalul 
colector de fonduri pentru Trump în ultimele şase luni ale 
campaniei electorale. Munchin fusese recompensat cu 
funcţia de secretar al trezoreriei, deşi numirea sa nu 
fusese încă anunţată oficial. 


Per ansamblu, economia americană era într-o formă bună, 
i-a spus Cohn lui Trump, dar era pregătită să cunoască o 
creştere explozivă dacă erau luate anumite măsuri. Pentru 
o astfel de reuşită, economia avea nevoie de o reformă 
fiscală şi de îndepărtarea chingilor suprareglementării. 


Cohn ştia că Trump exact asta ar fi vrut să audă. Însă 
democratul din New York i-a spus apoi preşedintelui ales 
un lucru pe care sigur nu voia să-l audă: 


— Suntem o economie bazată pe comerţ. Comerţul liber, 
corect şi deschis este esenţial, l-a avertizat el. Trump 
pledase în campanie împotriva acordurilor comerciale 
internaţionale. În al doilea rând, Statele Unite reprezintă, 
pentru întreaga lume, un centru de imigrație, a subliniat 
Cohn. Trebuie să continuăm să avem graniţele deschise. 


Situaţia locurilor de muncă era atât de favorabilă, încât 
Statele Unite aveau să rămână în curând fără forţă de 
muncă. Aşadar, imigrația trebuia sa continue: „Există în 
tara asta multe slujbe pe care americanii nu le vor“. 


Apoi, Cohn a repetat ceea ce spuneau toţi specialiştii: era 
necesar ca ratele dobânzilor să crească, în viitorul 
previzibil. 


— Sunt de acord, a încuviinţat Trump. Vom împrumuta 
mulţi bani chiar acum, îi vom ţine şi apoi îi vom vinde, 
ieşind în avantaj. 


Cohn a rămas uimit de modul simplist în care Trump vedea 
lucrurile: preşedintele nu avea nici cea mai simplă 
înţelegere a felului în care funcţiona economia. A încercat 
să-i explice cum stăteau, de fapt, lucrurile: 


— Dacă guvernul federal va împrumuta bani emițând titluri 
de stat, nu veţi face altceva decât să cresteti deficitul SUA. 


— Ce vrei să spui? a întrebat Trump. Vom da, pur şi 
simplu, drumul tiparnitei. Vom tipări bani. 


— Nu, nu aşa trebuie procedat, s-a opus Cohn. Avem deja 
un deficit uriaş şi asta contează mult. Guvernul nu va 
putea menţine balanţa de plăţi astfel. Dacă vreţi să luaţi o 
măsură cu adevărat inteligentă - şi puteţi controla această 
măsură -, aş zice să emiteti titluri de stat pe 50 şi 100 de 
ani din Trezoreria SUA. 


Deşi ratele dobânzilor scăzuseră în ultimii ani, Trezoreria 
coborâse, în măsura în care fusese posibil, durata de 
maturizare a titlurilor de stat la 10 ani. Aceasta fusese 
măsura corectă, era de părere Cohn. În condiţiile în care 
dobânzile creşteau, companiile de asigurări şi fondurile de 
pensii aveau să împrumute guvernului bani pentru 50 sau 
100 de ani. Şi, probabil, guvernul putea face aceste 
împrumuturi la dobânzi de 3,75%. Asta ar fi însemnat bani 
cu adevărat „ieftini“ pentru următorii 50 sau 100 de ani. 


— Uau! a exclamat Trump. Asta e o idee grozavă. Putem 
face asta? s-a interesat el, întorcându-se spre Mnuchin. 


— Da, desigur, a spus secretarul desemnat al Trezoreriei. 
E absolut sigur că o putem face. 


— Eşti de acord cu el? a întrebat Trump. 
— Da, sunt de acord, a răspuns Mnuchin. 


— Lucrezi pentru mine de şase luni, a spus Trump. De ce 
naiba nu mi-ai vorbit niciodata ca omul asta? De ce ele 
prima persoană care-mi spune asemenea lucruri? 


Nu exista nici o instituţie în lume care să ofere o dobândă 
de 3,75% fără riscuri, a spus Cohn. Lumea avea să se 
năpustească asupra acestor titluri de stat, înghesuindu-se 
să le cumpere. Obligaţiunile corporative pe 50 de ani se 
vindeau peste tot. Investitorii voiau profituri ridicate şi 
scutite de riscuri. 


Îndreptând discuţia asupra Rezervei Federale, Cohn a 
remarcat că SUA aveau o rată a dobânzii efective de 
valoare zero de ani de zile. Exista o singură variantă de 
abordat - ca ratele dobânzii să crească, şi asta, din două 
motive. Economia devenea prea puternică şi ratele mai 
ridicate aveau să ţină în frâu inflaţia. 


— Aşa că, dacă aş conduce Rezerva Federală, eu aş creşte 
ratele dobânzii, a spus el. 


Trump ştia că preşedinţii americani preferau, dimpotrivă, 
rate scăzute ale dobânzilor, pentru a ajuta economia. 


— Atunci n-am să te numesc niciodată în fruntea Rezervei 
Federale, a glumit el. 


— Asta e bine, pentru că e cea mai grea slujbă din 
America, a replicat Cohn. 


Apoi, Cohn a adus vorba despre taxe: 


— Rata impozitului pe profit, de 35%, a fost grozavă 
pentru afacerea mea, în ultimul deceniu. Am externalizat 
companiile, astfel încât să se conformeze jurisdicției taxei 
de 10%, şi ele ne aduc venituri imense. 


El vorbea în calitate de preşedinte al Goldman. 
Externalizarea la care se referea viza relocarea sediului 
local al corporațiilor în tari cu fiscalitate scăzută, ca Irlanda 
sau Bermuda, sub forma unei noi companii-mamă, cu 
menţinerea managementului Şi a capacităţilor 
operaţionale ca subsidiare, în ţara cu taxe mai mari. 


Goldman facilitase astfel mutarea a zeci de companii în 
afara Statele Unite. Directorii şi comitetele de conducere 
ale companiei aveau, faţă de acţionari, obligaţia de a 
maximiza profiturile, iar mutările si  externalizările 
crescuseră substanţial veniturile. Aproape toţi producătorii 
de medicamente şi toate companiile de asigurări se 
mutaseră din America. 


— Unde altundeva aş putea duce o companie care produce 
un anumit lucru şi care mâine va produce acelaşi lucru, 
dar va aduce cu 20% mai mult profit, doar prin schimbarea 
sediului ei corporativ? s-a împăunat Cohn. 


Deşi ştia că pleda contra intereselor Goldman, Cohn a 
adăugat: 


— Domnule preşedinte, nu mai putem permite să se 
întâmple aşa ceva. Trebuie să readucem taxele impuse 
corporațiilor noastre la nivelul mediei, care este undeva la 
21,22%. 


Deşi Congresul impusese unele restricţii, existau încă 
modalităţi de fentare a noilor legi. 


— Nu putem permite companiilor sa continue să-şi 
externalizeze activitatea în afara Statelor Unite. E o 
măsură greşită. Şi e dăunătoare pentru economia 
americană. E dăunătoare pentru locurile de muncă ale 
americanilor. Ştiu, vorbesc împotriva intereselor companiei 
mele. Dar am făcut o grămadă de bani. 


Trump a continuat să insiste pe tipărirea de mai mulţi 
bani. 


— Vom împrumuta, pur şi simplu, a spus el, îndrăgostit de 
ideea că se afla în fruntea guvernului federal, care avea 
cel mai bun rating de credit din lume, deci se putea 
împrumuta la cele mai scăzute dobânzi. 


Cohn nu a menţionat un raport! care ieşise la iveală în 
timpul campaniei electorale şi care dovedea că scorul de 
credit al Organizaţiei Trump era de doar 19 puncte din 
100, mult sub media naţională de 30 de puncte, iar acest 
lucru ar fi făcut dificilă împrumutarea de bani de către 
Trump. 


— Nu, nu puteţi tipări bani, pur şi simplu, l-a avertizat el. 


— De ce nu? De ce nu? s-a aprins Trump. 


Congresul avea un plafon de îndatorare care impunea o 
limită împrumuturilor ce puteau fi contractate, iar aceasta 
era o obligaţie legală. Era clar că Trump nu înţelegea felul 
cum funcţiona balanţa comercială a ciclului de debit al 
guvernului american. 


Inflaţia avea să fie, probabil, ţinută în frâu. Însă se apropia 
epoca automatizării masive, a atentionat Cohn - robotică, 
inteligenţă artificială, învăţare automată. Oamenii urmau 
să gestioneze acum forţa de muncă mai eficient decât o 
făcuseră vreodată în istoria umanităţii. Aşadar, se găseau 
în cel mai precar moment, din punctul de vedere al 
siguranţei slujbelor. Acum, maşinile puteau munci în locul 
oamenilor. 


— Dacă veţi rămâne în funcţie opt ani, va trebui să 
rezolvati problemele pe care automatizarea autoturismelor 
şi camioanelor le va genera. Circa un sfert din populaţia 
Americii trăieşte din condusul unei maşini. Gândiţi-vă la 
asta. 


— La ce anume te referi? a întrebat Trump. 


Cohn i-a explicat că, odată cu apariţia autovehiculelor 
autonome, capabile să se conducă singure, milioane de 
oameni urmau să fie nevoiţi să-şi canalizeze forţa de 
muncă spre alte slujbe. Asta ar fi însemnat o mare 
schimbare şi ar fi putut provoca serioase probleme pe 
piaţa muncii. 


— Vreau să vii să lucrezi pentru mine, i-a propus Trump. 


— Ca să fac ce? 


Trump a menţionat funcţia de adjunct al secretarului 
Apărării. 


— Mai întâi de toate, nu vreau să fiu adjunct al secretarului 
nici unui portofoliu, a spus Cohn. 


Când Trump a avansat funcţia de director al serviciilor 
naţionale de informaţii, Cohn nici n-a vrut să audă. El nu 
ştia sigur ce presupunea acest post. Mai târziu avea să 
afle că era vorba de supervizarea CIA şi a altor agenţii de 
securitate americane. 


— Te ocupi cu schimburile de mărfuri, a spus Trump. De ce 
n-ai fi secretar la Energie? 


Cohn nu manifesta nici un interes. Atunci, Trump a 
încercat să-l convingă să devină director al 
Departamentului de Management şi Buget. 


Nici asta nu l-a tentat pe Cohn, care ştia că e o slujbă 
oribilă. 


— Ştii ce? a spus Trump la finalul unei întâlniri care durase 
o oră. Am angajat un tip nepotrivit în funcţia de secretar al 
Trezoreriei. Tu ar trebui să detii această funcţie. Ai fi cel 
mai bun secretar al Trezoreriei. 


Mnuchin, aflat chiar acolo, nu a suflat un cuvânt şi nici n-a 
avut vreo reacţie. 


— Revino şi spune-mi ce anume doreşti, l-a invitat Trump 
pe Cohn. Ar fi minunat să te avem în echipă. Ar fi fantastic. 


Cinci minute mai târziu, pe când Cohn era încă în cladire?, 
el a văzut în treacăt, la televizor, banda de „Breaking 


News" si un titlu pe burtiera: „Preşedintele ales Trump l-a 
desemnat pe Steve Mnuchin pentru funcţia de secretar al 
Trezoreriei“. 


— E o nebunie! Mnuchin a ciripit asta la presă. L-ai scos 
din minţi în timpul întâlnirii! a izbucnit Jared către socrul 
său. 


Cohn s-a pregătit temeinic şi a discutat cu alţi responsabili 
din cadrul Goldman care lucraseră în administraţie. Robert 
Rubin, care condusese Consiliul Economic Naţional (CEN) 
la Casa Albă, sub administraţia Clinton, şi fusese ulterior 
secretar al Trezoriei, l-a sfătuit ca, dacă i se promitea 
postul de director al CEN, cu promisiunea ca va fi 
principalul decident în materie de economie, să accepte 
propunerea. Prezenţa lui în Aripa de Vest a Casei Albe 
putea constitui un imens avantaj, dacă avea un acord 
preliminar cu preşedintele. 


Soţia lui Cohn, Lisa, i-a spus ca ar trebui să accepte funcţia 
deoarece era dator către ţara lui să facă asta. 


— Eşti prea lent, prea gras şi prea bătrân spre a-ţi servi 
tara în vreun alt fel, i-a spus ea. 


Cohn s-a întors să discute cu Trump şi şi-a exprimat 
interesul pentru postul de şef al CEN, cu condiţia ca orice 
decizie economică să fie luată de el. Postul era, în 
domeniul economic, echivalentul funcţiei de consilier 
pentru securitate naţională în domeniul politicii externe. 


— Sigur că da, i-a promis Trump, lucrurile se vor desfăşura 
cum vrei tu să se desfăşoare. Vom înfăptui împreună 
lucruri marete. 


Priebus, prezent la întâlnire, nu era deloc mulţumit de 
aceste angajări făcute pe loc. Ulterior, el i-a spus lui 
Trump: 


— Suntem pe cale să-l angajăm pe tipul ăsta, un democrat 
care a votat cu Hillary Clinton, pentru a conduce consiliulul 
nostru economic? De ce? N-ar trebui mai bine să discutăm 
despre asta? Sunt convins că e un tip deştept. Dar n-ar 
trebui să avem o discuţie înainte să-i oferim un asemenea 
post important? 


— A, nu, nu e nevoie să discutăm despre asta, a spus 
Trump. Şi, în plus, postul a fost deja oferit şi acceptat. 
Tipul o să se descurce de minune! 


A doua zi după Crăciunul anului 20163, l-am contactat, prin 
telefon, pe Michael Flynn, proaspăt desemnat consilier 
pentru securitate naţională în administraţia Trump. Era în 
vacanţă în Florida, vizitându-şi nepoţii. Flynn, un 
controversat general în retragere şi specialist în informaţii, 
fusese alături de Trump pe durata campaniei electorale, în 
calitate de consilier de politică externă. La Convenţia 
Naţională Republicană, el condusese, cu mult entuziasm, 
scandările mulţimii - „La închisoare cu Hillary!“ Ulterior 
însă, ceruse scuze. 


Obama îl îndepărtase pe Flynn din fruntea Agenţiei de 
Informaţii în domeniul Apărării, în 2014, pentru 
management defectuos. lar, după campanie, Trump 
ignorase sfatul lui Obama de a nu-l angaja pe Flynn pe 
postul de consilier pentru securitate naţională. 


L-am sunat pe Flynn să-i aflu părerea în privinţa Rusiei. 
Mai mulţi oficiali din serviciile de informaţii şi din Pentagon 
îmi spuseseră că Rusia depusese eforturi serioase, în 
ultimii ani, pentru a-şi moderniza şi îmbunătăţi capacităţile 
nucleare, cu o nouă rachetă balistică, lansată de pe 
submarine, şi cu două noi tipuri de rachete balistice 
intercontinentale. 


— Da, exact, a spus Flynn, după ce l-am anunţat că voi 
înregistra discuţia noastră. Sub conducerea lui Putin, în 
ultimii şapte sau opt ani, Rusia nu a reuşit să depăşească 
Statele Unite, dar a acţionat mai inteligent. 


El a declarat că începuse să discute cu Trump despre 
avântul militar luat de ruşi încă din urmă cu un an şi 
jumătate, mai precis din 2015, când se întâlniseră prima 
dată. Căzuseră de acord că Statele Unite cedaseră mult 
prea mult în ceea ce privea capacităţile militare, instructia, 
pregătirea armatei şi modernizarea acesteia. 


Putin, era el de părere, îşi modernizase „în mod 
sistematic“ nu doar forţele nucleare, ci şi forţele speciale, 
tactice şi convenţionale: 


— Dacă Rusia ne-ar deveni inamic şi am sta faţă în faţă cu 
ea, ne-am confrunta cu realitatea dură că Putin a folosit 
inovaţie, tehnologie şi a depus eforturi intense pe plan 
militar. 


Flynn a vorbit apoi deschis despre posibilitatea ca Statele 
Unite să înceapă iar să testeze arme nucleare. Ultimul test 
american avusese loc în 1992. 


„Va trebui să decidem dacă recurgem din nou la teste 
nucleare“, a precizat el. 


Era posibil ca simulările pe computer să nu fie suficiente şi 
era important de văzut dacă armele funcționau. „Sfatul pe 
care i l-am dat şefului e că ar trebui să dedicam timp, 
energie şi resurse acestui subiect.“ 


A mărturisit că planul lui Trump era să discute şi să 
acţioneze táios - trimițând „un avertisment serios“ către 
preşedintele Putin. 


— O să recurgem la metodele lui Reagan, a adăugat el. Sá 
fim agresivi şi apoi să negociem. În acelaşi timp însă, 
trebuie să arătăm clar că suntem gata să ajungem la o 
înţelegere cu Rusia. Nu poţi avea doar o singură viziune 
asupra Rusiei. 


Flynn fusese aspru criticat+ deoarece în 2015 acceptase să 
primească suma de 33 750 de dolari de la o reţea de 
televiziune publică din Rusia, pentru a fi prezent la o 
emisiune. El declarase atunci că fusese o ocazie de a se 
întâlni cu Putin. „Oricine ar fi fost în locul meu s-ar fi dus“, 
s-a apărat el. 


Flynn a participat la o sesiune de întrebări şi răspunsuri, la 
Moscova. El s-a lansat într-o pledoarie monotonă vizând 
dezvoltarea de relaţii mai bune între Rusia şi SUA, pentru 
înfrângerea ISIS şi s-a referit la importanţa definirii 
inamicului şi la necesitatea lichidării totale a ISIS, nu doar 
a tinerii sale sub control, cum făcuse Obama. Trecând în 
revistă priorităţile din sfera politicii externe, Flynn mi-a 
spus: „Preşedintele ales are în faţă o situaţie complicată. 


Lumea e dominată de haos, tot ce se întâmplă e o mizerie. 
Trebuie să facem curăţenie şi avem mult de muncă.“ 

După alegeri, preşedintele Obama le-a cerut şefilor 
serviciilor secrete să redacteze un raport final, strict 
secret, asupra amestecului Rusiei în alegerile americane, 
cu toate sursele şi detaliile. Acesta urma să fie supus 
atenţiei „Bandei celor Opt“ din Congres şi preşedintelui 
ales, Trump. 


O versiune prescurtată si declasificata?, cu aceleaşi 
concluzii, dar fără identificarea surselor, urma să fie făcută 
publică înainte ca Obama să părăsească funcţia de 
preşedinte, pe 20 ianuarie. 


Directorul National Intelligence, James Clapper, directorul 
CIA, John Brennan, directorul FBI, James Comey, şi cel al 
Agenţiei Naţionale de Securitate, Mike Rogers, s-au întâlnit 
să stabilească punctele de dezbatere pentru informarea lui 
Trump. Ei ştiau că acesta avea să privească raportul drept 
o sfidare la adresa alegerii lui, aruncând dubii asupra 
legitimitatii acestei alegeri. Au fost de acord că era 
necesar ca doar unul dintre ei să-i prezinte concluziile lui 
Trump. 


— Aceasta este povestea noastră şi trebuie să fim strâns 
uniţi în jurul ei, a spus Clapper, încurajând solidaritatea. 
Clapper urma să fie principalul vorbitor în faţa lui Trump. 
Era extrem de important ca ei să-şi expună cu convingere 


punctele de vedere. În mod clar, informaţiile prezentate 
aveau să-l înfurie pe Trump. 


Cu câtva timp înainte, în decembrie, Brennan îl sunase pe 
Clapper. El primise copia unui dosar de 35 de pagini, 
conţinând o serie de rapoarte de la fostul ofiţer superior 
britanic din MI6 Christopher Steele, care detalia 
presupusele eforturi depuse de Rusia pentru a se 
amesteca în alegerile prezidenţiale şi a le influenţa - 
pentru a provoca haos, a afecta credibilitatea lui Hillary 
Clinton şi a-l ajuta pe Trump. Dosarul conţinea şi afirmaţii 
şocante despre aventurile erotice ale lui Trump cu 
prostituate din Rusia şi o scandaloasă practică sexuală 
numită „golden shower“. 


„Ar trebui să citeşti asta“, l-a sfătuit Brennan pe Clapper. 
FBI desfăşura deja o investigaţie strict secretă de 
contraspionaj, pentru a descoperi dacă exista vreo 
legătură între campania lui Trump şi Rusia. „Asta va 
adăuga substanţă acţiunii noastre“, a precizat el. 


Nu existau dovezi concrete, dar se părea că toţi se aflau 
pe aceeaşi lungime de undă. Clapper s-a consultat cu cei 
din FBI. Cum ar trebui să-i expună situaţia lui Trump? 


FBI era familizat cu documentul. Steele oferise Biroului de 
Investigaţii fragmente din dosar?, iar pe 9 decembrie, 
senatorul John McCain examinase un exemplar din raport 
împreună cu directorul FBI, Comey. 


Andrew McCabe, adjunctul şefului FBI, era preocupat. El se 
gândea ca, dacă nu reuşeau să-l informeze pe 
preşedintele ales Trump despre dosar atunci când îi 
prezentau rapoartele comunităţii de informaţii despre 


Rusia, FBI ar fi putut părea un stat în stat, cam ca în 
perioada de mult apusa a lui J. Edgar Hoover. Era ca şi 
cum Biroul de Investigaţii ar fi dat de înţeles că ştia lucruri 
murdare despre politicieni, dar le ţinea pentru el, spre a-i 
şantaja. Comey a fost de acord. Moştenirea lui Hoover 
arunca încă o umbră mohorâtă asupra Biroului. 


Clapper voia să se asigure că dezvoltau un model 
consistent de informaţii, pe măsură ce coroborau datele 
obţinute de toate serviciile într-un singur raport. Şi asta, 
pentru că FBI şi CIA aveau standarde diferite. 


FBI desfăşoară investigaţii în sfera infractionalitatii, dar 
colectează şi date secrete. Biroul tinde să fie mai riguros în 
selectarea şi verificarea surselor sale. Ceea ce începea ca 
o pură investigaţie de contrainformaţii se putea 
transforma într-o anchetă privind criminalitatea, 
informațiile acumulate devenind dovezi care trebuiau 
susținute în faţa tribunalelor. 


Misiunea CIA este de a aduna informaţii şi a le transmite 
Casei Albe şi celorlalte ramuri ale guvernului federal. 
Aceste informaţii nu trebuie să fie la fel de solide precum 
cele furnizate de FBI, deoarece, în mod normal, ele nu vor 
fi folosite în cadrul unui proces. 


Aşa cum FBI era bântuit de spectrul lui Hoover, şi CIA avea 
propriile stafii. Înaintea invaziei în Irak din 2003, CIA 
făcuse o greşeală uriaşă. În parte ca urmare a informaţiilor 
false transmise de o sursă-cheie - având uimitorul nume 
de cod „Curveball“ („aruncare cu efect“) - care pretindea 
că lucrase într-un laborator mobil de fabricare a armelor 
chimice din Irak, CIA ajunsese la concluzia că Saddam 
Hussein deţinea arme de distrugere în masă (WMD). Cazul 


fusese „floare la ureche“, potrivit prezentării pe care 
directorul CIA, George Tenet, o făcuse preşedintelui 
George W. Bush. Pretinsa existenţă a WMD va constitui 
justificarea primordială a invadării Irakului. Ulterior, nu au 
fost găsite nici un fel de arme de distrugere în masă - 
motiv de evidentă jenă pentru preşedinte şi CIA. 


Clapper ştia că acea greşeală plana asupra multor decizii 
luate şi analizate de CIA. O procedură comună a agenţiei 
era acum supunerea surselor la testul cu poligraful ori de 
câte ori era posibil. Deşi trecerea unui test cu detectorul 
de minciuni n-ar fi fost niciodată considerată o dovadă 
totală, ea constituia un bun barometru al credibilitatii 
sursei. 


Sursele folosite de Steele pentru dosarul său nu fuseseră 
supuse testului cu poligraful, ceea ce făcea ca informaţiile 
furnizate să nu poată fi coroborate şi să rămână potenţial 
suspecte. Dar Brennan afirma că informaţiile 
corespundeau cu cele oferite de propriile surse, în care 
avea o mare încredere. 


Dosarul circula deja printre jurnalişti, iar Steele acordase 
interviuri confidentiale, „off-the-record“, reporterilor. Dar 
nu se publicase nimic oficial. 


Pe pagina a doua se scria: „Potrivit sursei D, care a fost 
prezentă, conduita (perversă) a lui Trump la Moscova a 
inclus închirierea apartamentului prezidenţial de la Hotelul 
Ritz Carlton, unde el ştia că preşedintele Obama şi 
doamna Obama (pe care Trump o ura) fuseseră cazaţi într- 
una dintre vizitele lor oficiale în Rusia şi profanarea patului 
unde ei dormiseră, prin angajarea serviciilor unui grup de 
prostituate, plătite să practice «golden showers» (urinare) 


în faţa lui. Se ştia că hotelul se află sub controlul FSB, care 
ascunsese microfoane şi camere video în toate camerele şi 
în apartamentele principale, pentru a întregistra tot ceea 
ce liderii ruşi voiau să înregistreze.“3 


Măsura era destinată obținerii unui  ,kompromat"^ 
(material compromitator) despre Trump, potrivit dosarului. 


Era o afirmaţie spectaculoasă. Dar nu exista nici un indiciu 
disponibil, care să sugereze cine ar fi putut fi Sursa D. 


De vreme ce FBI deţinea dosarul, a spus Comey, el trebuia 
să i-l arate lui Trump, după prezentarea de bază a 
evaluării comunităţii de informaţii. Dosarul urma să fie o 
anexă, practic o notă de subsol. 


Cele 35 de pagini au fost reduse la un rezumat de o pagină 
şi trei sferturi, cu un mesaj concentrat asupra insinuărilor 
coordonării dintre campania sa electorală şi acţiunile 
ruşilor. 


Riposta lui Trump la corul tot mai vocal de materiale de 
presă, care susțineau că serviciile de informaţii 
concluzionaseră că Rusia se amestecase în alegeri, a fost 
una belicoasă. 


Pe 9 decembrie, Trump a declarat că persoanele care 
dădeau alarma în comunitatea de informaţii erau „aceiaşi 
indivizi care au minţit spunând că Saddam Hussein ar fi 
avut arme de distrugere în masă“5. Mai târziu, el a afirmat 
la Fox News: „Oamenii aceştia n-au habar dacă e vorba 
despre Rusia sau despre China sau despre altcineva care 


stă tolănit într-un pat, pe undeva“. Şi a scris pe Twitter: 
„Dacă nu-i prinzi pe hackeri în fapt, e foarte greu să 
determini cine sunt ei de fapt. De ce n-a fost scoasă la 
iveală povestea asta înainte de alegeri?“7 


Pe 5 ianuarie, Comitetul pentru Servicii Armate al 
Senatului a desfăşurat o audiere pe tema hackerilor ruşi. 
Clapper, care urma să-i prezinte raportul lui Trump a doua 
zi, a depus mărturie. Furios din pricina criticilor aduse de 
Trump comunităţii de informaţii, el a declarat: „Există o 
diferenţă între scepticism şi discreditare. Încrederea 
opiniei publice în comunitatea de informaţii este crucială. 
Şi am primit multe semnale din partea omologilor noştri 
străini, prin care aceştia îşi manifestau îngrijorarea în 
legătură cu... discreditarea comunităţii americane de 
informatii.“® 


A doua zi, Kellyanne Conway a spus, la emisiunea This 
Morning, de la CBS: ,,De ce ar vrea Rusia ca Donald Trump 
sa castige alegerile in America? Donald Trump a promis 
modernizarea capacităţilor noastre nucleare."? 


Într-un interviu telefonic acordat ziarului The New York 
Times, Trump a declarat: „Aceasta este o vânătoare 
politică de vrájitoare".1? 


Hope Hicks, o tânără în vârstă de 28 de ani, specialista în 
relatii publice care fusese in timpul campaniei electorale 
secretara de presá a lui Trump, a lucrat pe perioada 
tranziţiei, la începutul lunii ianuarie 2001, într-o mică sală 
de conferinţe din Turnul Trump. Ea avea două calităţi 
importante pentru Trump - era loială şi arăta bine. În 


adolescenţă fusese fotomodel, iar acum, cu ochii perfect 
machiati şi părul castaniu, lung, pieptanat pe o parte, avea 
înfăţişarea fermecătoare şi distinsă care îi era pe plac lui 
Trump. De asemenea, avea abilităţi înnăscute în domeniul 
relaţiilor publice. 


Trump îi ceruse să-şi aleagă postul dorit la Casa Albă. 
Temându-se ca nu cumva să fie nevoită să înfrunte zi de zi 
presa, ea alesese funcţia de director pentru comunicaţii 
strategice, astfel încât putea gestiona oportunităţile 
mediatice ale preşedintelui ales, care erau acum, cu 
siguranţă, nesfârşite. Ea urma să fie paznicul interviurilor 
prezidenţiale. Toată presa îl voia pe Trump şi Hicks simţea 
că acesta pierduse ceva din atuurile deţinute faţă de 
media, prin supraexpunerea lui în timpul campaniei. 
Exploatarea acestor oportunităţi avea să necesite, de 
acum înainte, o calibrare atentă. Ca oricine altcineva, şi ea 
ştia că un asemenea lucru ar fi fost imposibil de realizat cu 
preşedintele ales. 


Hicks era convinsă că media suferea de „tulburarea 
opozitionist-sfidátoare" - o sintagmă din psihologia clinică 
aplicată cel mai adesea copiilor rebeli. „Tulburarea 
opozitionist-sfidátoare" este caracterizată prin furie 
excesivă împotriva autorității, sete de răzbunare şi crize 
temperamentale. Din punctul ei de vedere, aceste 
trăsături caracterizau presa. 


Hicks lucra deja la o replică faţă de rapoartele privind 
amestecul rusesc în alegeri. Acoperirea mediatică 
excesivă a ceea ce ea numea „presupusa deturnare a 
rezultatelor alegerilor de către Rusia“ nu făcea altceva 
decât să dea impresia că Statele Unite erau slabe, iar 


Rusia mai influentă decât credea ea că ar fi fost cu 
putinţă. 


Pe 6 ianuarie, şefii serviciilor de informaţii au venit la 
Turnul Trump. Comey îl întâlnea pe Trump pentru prima 
oară. În cartea sa, Comey ne oferă o descriere a scenei, 
poate pentru a-şi demonstra capacitatea de observaţie: 
„Haina lui de costum era deschisă la nasturi, iar cravata îi 
era prea lungă, ca de obicei. Tenul său apărea uşor 
portocaliu, cu cearcane albe şi strălucitoare sub ochi, 
acolo unde presupun că purta ochelari de soare cu lentile 
mici, şi cu părul de un blond strălucitor, impresionant 
coafat, care, la o analiză atentă, chiar părea să fie al lui. 
Îmi amintesc că m-am gândit cât de mult îi luase să se 
aranjeze în felul acela, dimineaţă. Când a întins mâna spre 
mine, mi-am adus aminte să-i măsor mărimea palmei. 
Palma lui era mai mică decât a mea, dar nu părea aşa de 
neobişnuită.“ 


În informarea pe care i-a făcut-o preşedintelui ales în 
Turnul Trump, Clapper a însumat ,judecátile-cheie", 
nucleul oricărei estimări a serviciilor de informaţii: 


e Rusia nutrea de multă vreme dorinţa „de a 
submina ordinea liberal-democratica, dirijată de 
SUA“?2, dar în cursul alegerilor prezidenţiale din 
2016 s-a produs „o escaladare semnificativă în 
privinţa nivelului de activitate, a caracterului fatis 
şi a dimensiunilor acestui efort“. 


e Putin „a ordonat în 2016 o campanie mediatică, 
menită să influențeze alegerile prezidențiale 
americane... să submineze încrederea publică în 
procesul democratic american, să îl denigreze pe 
secretarul de stat Hillary Clinton şi să-i afecteze 
alegerea în funcția supremă şi potențialul mandat 
prezidenţial. Estimăm, de asemenea, că Putin şi 
guvernul rus au dezvoltat o preferinţă clară pentru 
preşedintele ales Trump.“ 


„Când oficialităţile de la Moscova au început să se 
teamă că secretarul de stat Clinton e pe cale să 
câştige alegerile americane, campania rusească de 
influențare a opiniei publice a început să se 
concentreze mai mult pe subminarea viitorului ei 
mandat prezidenţial.“ 


Era o formulare delicată. Trump reprezenta „preferința 
clará"?? a ruşilor, iar efortul acestora era puternic axat pe 
„discreditarea“ şi „subminarea“ lui Clinton. Nu existau însă 
sugestii potrivit cărora Trump sau asociaţii lui ar fi avut 
legătură sau şi-ar fi coordonat acţiunile cu eforturile 
ruşilor. 


Relatările tuturor surselor se îmbinau perfect şi spuneau o 
poveste consistentă, provenind din diferite poziții 
importante de la Kremlin, era de părere Clapper. Aceste 
surse fuseseră aşa-numitele „surse moştenite“ - relatările 


şi informaţiile furnizate de ele de-a lungul anilor fuseseră 
corecte şi cel puţin una dintre surse oferise informaţii de 
încredere de mai bine de o generaţie. 


Dar mai era un lucru care până atunci nu fusese raportat: 
una dintre surse era atât de ameninţată, încât CIA voia să 
scoată acea persoană din Rusia, pentru a o duce în 
siguranţă în altă ţară sau în Statele Unite. Sursa a refuzat 
însă să plece, din câte se pare, de teama repercusiunilor la 
care ar fi fost supusă familia sa, dacă ea dispărea sau 
părăsea brusc Rusia. 


Clapper nu i-a dezvăluit numele surselor lui Trump, deşi 
acesta ar fi putut să le ceară. 


— Nu cred în surse umane, a replicat Trump. Aceştia sunt 
oameni care şi-au vândut sufletele şi şi-au vândut ţara. Nu 
cred în informaţiile oferite de sursele de informaţii umane 
şi de aceşti spioni, a adăugat el, subliniind astfel că nu e 
dispus să creadă toată această poveste. 


Răspunsul lui l-a făcut pe Brennan, a cărui agenţie, CIA, se 
baza aproape în întregime pe informaţiile furnizate de 
surse umane, să remarce mai târziu: „Mi-am dat seama că 
nu e cazul sa le dezvălui şi subalternilor mei părerea 
preşedintelui“. 


Şi mai era un lucru care nu fusese raportat anterior: cei de 
la CIA credeau cá au cel putin şase surse care susțineau 
această descoperire. O persoană cu acces la informaţii 
strict secrete mi-a spus mai târziu că, după părerea sa, 
doar două dintre aceste surse erau de încredere. 


Trump a întrebat dacă mai erau şi alte lucruri demne de 
ştiut. 


— Ei bine, da, mai există câteva materiale suplimentare 
sensibile, a admis Clapper. 


— Vreti să rămânem aici sau preferaţi să fiti singuri? l-a 
întrebat Priebus pe Trump. 


— Mă gândeam să rămânem doar noi doi, a sugerat 
Comey. 


— Da, aşa e, doar noi doi, a acceptat preşedintele. 


Deşi putea face pe tipul dur, Comey a domolit cumva tonul 
în privinţa informaţiilor pe care le deţinea. El i-a explicat 
lui Trump că era vorba de un dosar în care se făceau unele 
afirmaţii nedovedite cu certitudine. lar el îi oferea acel 
dosar preşedintelui. Era acolo, în faţa lor; Comey nu voia 
ca preşedintele ales să fie legat la ochi în această privinţă, 
deoarece dosarul circula deja în multe cercuri şi cu 
siguranţă avea să apară, în întregime sau pe fragmente, în 
media. 


Dosarul pretindea că Trump petrecuse cu prostituate într- 
un hotel din Moscova, în 2013, iar serviciile secrete ruseşti 
îl filmaseră. Comey nu mentionase şi afirmaţiile potrivit 
cărora Trump le pusese pe prostituate să urineze unele pe 
altele, în patul unde dormiseră cândva preşedintele 
Obama şi soţia lui. 


Mai târziu, Comey va scrie: „Mi-am imaginat că asemenea 
detalii nu erau necesare spre a-l instiinta pe preşedinte 
despre informaţiile deţinute. Intreaga poveste era ea 


însăşi suficient de bizară. Pe când vorbeam, am avut o 
stranie senzaţie de decorporalizare, ca şi cum m-aş fi privit 
pe mine vorbindu-i noului preşedinte despre prostituatele 
din Rusia.“14 


Trump a respins afirmaţiile. Părea el un tip care ar fi avut 
nevoie de prostituate? 


În cartea lui, A Higher Loyalty, Comey a scris: „FBI nu-l 
supunea pe preşedintele ales unei investigaţii, în acel 
moment. Acest lucru era adevărat. Nu aveam un dosar de 
contrainformaţii deschis în privinţa lui Trump. De fapt, nici 
nu ne interesa daca el chiar se destrăbălase cu 
prostituatele din Moscova, câtă vreme ruşii nu încercau să- 
i forţeze mâna cumva.“15 


lată ce scria Comey despre felul cum i-a transmis acest 
mesaj lui Trump, la sfârşitul întâlnirii lor private: „Pe 
măsură ce el devenea tot mai defensiv, iar conversaţia se 
îndrepta spre un dezastru total, din instinct am scos 
bagheta magică din valiză: «Domnule preşedinte, nu pe 
dumneavoastră vă _ investigam». Asta a părut să-l 
liniştească imediat.“16 


Întâlnirea privată a durat cinci minute. 


Mai târziu, Trump i-a spus avocatului său că s-a simţit 
„scuturat“ de Comey, cu prezentarea privind pretinsa 
legătură cu prostituatele din Moscova. „Am avut destule 
probleme cu Melania şi prietenele şi toate celelalte. Nu 
mai am nevoie şi de alte probleme. N-aş vrea ca Melania 
să audă povestea asta.“ 


După discuţia cu responsabilii serviciilor de informaţii, 
Trump a dat publicităţii o declaraţie!” prin care cataloga 
întâlnirea drept „constructivă“, însă era clar că el nu 
fusese deloc afectat de impactul ei. Tentativele făcute de 
„Rusia, China şi alte ţări“ de a se amesteca în problemele 
Americii nu avuseseră „absolut nici un efect asupra 
rezultatului alegerilor şi nu afectaseră în nici un fel 
sistemele de înregistrare a voturilor“. 


Patru zile mai târziu, pe 10 ianuarie, BuzzFeed a publicat 
online dosarul de 35 de pagini.!? 


Atunci am citit şi eu documentul. La pagina 27, scria: 
„Două surse bine informate din Sankt Petersburg pretind 
că Trump, candidatul republican, a plătit bacşişuri şi s-a 
implicat în activităţi sexuale în acest oraş, dar martorii- 
cheie au fost reduşi la tăcere şi dovezile sunt greu de 
obţinut“. 


Documentul adăuga: „Toţi martorii direcţi au fost redusi la 
tăcere recent, adică mituiti sau forţaţi să dispară“. 


Se arăta astfel clar că, aparent, nu exista nici o cale de a 
verifica afirmaţiile. 


Am fost surprins, nu de afirmaţiile făcute, care ar fi putut fi 
adevărate, ci de faptul că şefii serviciilor de informaţii, mai 
ales directorul FBI, îi prezentaseră lui Trump vreunul dintre 
aceste documente. 


Nucleul prezentării lor din 6 ianuarie fusese reprezentat de 
analiza comunităţii de informaţii cu privire la amestecul 
Rusiei în alegerile americane. Era un raport considerat de 
ei drept una dintre cele mai importante, mai bine 


documentate şi mai convingătoare analize făcute de 
comunitatea de informaţii în ultimii ani. În cartea sa, Facts 
and Fears, Clapper îl numea „un produs definitoriu - 
printre cele mai importante întocmite vreodată de 
serviciile americane de informaţii“. CIA, NSA, FBI şi alte 
agenţii de informaţii investiseră masiv în adunarea de 
date. De asemenea, îşi asumaseră un risc plasând 
informaţii atât de delicate într-un singur raport, care putea 
fi sustras sau reprodus. 


Şi apoi, aproape ca o replică tardivă, Comey introdusese în 
dosar - de parcă ar fi vrut să spună: „A, apropo, mai avem 
şi asta!“ - şi acea notă de subsol obscenă, neverificată şi 
neconfirmată, cu unele dintre cele mai urâte acuze la 
adresa preşedintelui ales. 


Ei voiau ca afirmaţiile oficiale să fie crezute de 
preşedintele ales. De ce au poluat raportul cu sumarul 
dosarului? Îl cunoşteau îndeajuns de bine pe Trump cât să- 
şi dea seama că un asemenea gest îl va enerva. Foarte 
probabil că ar fi enervat orice om. De ce să ataşeze ei 
acest dosar neverificat la unul dintre cele mai 
fundamentate şi mai serioase rapoarte ale lor? 


Materialul din dosar este de genul acelor documente pe 
care reporterii sau agenţii FBI ar avea motive să le 
monitorizeze, să încerce să le depisteze originile, chiar să 
localizeze unele surse şi să vadă dacă pot obţine 
confirmări. În mod clar, FBI avea obligaţia de a face acest 
efort - aşa cum şi avea să procedeze mai târziu. 


Dar includerea acestui material, chiar şi într-o formă 
cosmetizată, într-una dintre cele mai importante informări 
pe care şefii serviciilor de informaţii le-au făcut vreodată 


unui preşedinte american mi se pare aproape total lipsită 
de sens. Ar fi fost ca şi cum aş fi realizat şi scris una dintre 
cele mai serioase şi mai complexe investigaţii jurnalistice 
pe care le-am publicat în The Washington Post şi apoi aş fi 
oferit o anexă cu afirmaţii neverificate: „A, apropo, iată şi 
o listă cu ce ar trebui făcut pentru autentificarea 
investigaţiei şi noi o publicăm“. 


În cartea A Higher Loyalty, publicată un an mai târziu, 
Comey descrie în amănunt greşelile" pe care le-a făcut în 
privinţa modului de gestionare a dosarului, înainte de 
întâlnirea cu Trump. 


,Detineam funcţia de director al FBI“, scria el. „Ştiam de 
ce informaţii dispunem şi preşedintele trebuia informat. 
Pentru mine, să fac asta a fost un lucru perfect justificat. 
Planul era delicat, dacă acest termen se poate aplica şi în 
contextul discuţiei cu un nou preşedinte, despre 
prostituatele din Moscova.“ 


Poate că s-ar fi dovedit că totul este adevărat, dar 
imaginati-va această informatie ca fiind transmisă de 
directorul FBI. 


Aşa cum continua Comey, „totuşi, planul nu m-a făcut 
deloc să mă simt confortabil... Existau toate şansele ca 
Donald Trump, politician şi negociator versat, să 
presupună că flutur înaintea lui povestea cu prostituatele 
pentru a-l strânge cu uşa, pentru a obţine un avantaj 
asupra lui. Ar fi putut presupune foarte bine că vreau să fiu 
un şantajist ca J. Edgar Hoover, pentru că asta ar fi facut 
Hoover dacă ar fi fost în locul meu. Dar n-aş fi rezolvat 
nimic dacă aş fi încercat să-mi arăt astfel muşchii, 
dimpotrivă, lucrurile s-ar fi terminat prost.“ 


Pe 15 ianuarie, cu cinci zile înaintea ceremoniei de 
inaugurare, am fost invitat în emisiunea Fox News Sunday. 
Am declarat: „De 45 de ani trăiesc în această lume a 
politicii în care oamenii fac afirmaţii, dar trebuie să obţii 
lucruri concrete. Acest document este o mizerie. El n-ar fi 
trebuit niciodată să fie inclus ca parte a unei prezentări a 
serviciilor de informaţii. Trump are dreptate să fie supărat 
din această cauzá."?! Oficialii serviciilor de informaţii „care 
sunt excepţional pregătiţi şi au făcut lucruri grozave, au 
comis în această privinţă o greşeală. lar când oamenii 
comit greşeli, ei ar trebui să ceară scuze.“ Am mai spus că 
traseul normal al unor astfel de informaţii viza - cum s-a 
întâmplat şi în precedentele administrații - prezentarea lor 
în viitorul consiliu al Casei Albe. Avocatul noului preşedinte 
ar fi trebuit să se ocupe de acest dosar fierbinte. 


Mai târziu, în aceeaşi după-amiază, Trump a scris pe 
Twitter: „Îi mulţumesc lui Bob Woodward, care a spus că 
«acest document este o mizerie. El n-ar fi trebuit niciodată 
să fie prezentat... Trump are dreptate să fie supărat 
(furios) »...'“22 


Nu am fost deloc încântat să văd că aş fi părut să ţin 
partea cuiva, dar am simţit din toată inima mea că un 
astfel de document, chiar şi într-o formă prescurtată, era, 
într-adevăr, „o mizerie“ şi ar fi trebuit abordat diferit. 


Episodul a jucat un rol important în declanşarea 
conflictului dintre Trump şi lumea serviciilor de informaţii, 
mai ales FBI şi Comey. 

Pe 25 ianuarie, la cinci zile după depunerea jurământului, 
preşedintele Trump i-a invitat pe principalii săi consilieri şi 
pe membrii echipei sale de securitate naţională la Casa 
Albă, pentru un dineu de lucru. Mattis, noul secretar al 
Apărării, i-a prezentat lui Trump planurile pentru o 
operaţiune SEAL împotriva unui important colaborator al 
Qaeda din Yemen. 


El a descris felul în care mai multe echipe de comando 
urmau să atace, sperând să pună mâna pe laptopuri, 
telefoane mobile şi informaţii şi, de asemenea, să-l ucidă 
pe colaborator, unul dintre puţinii lideri al Qaeda aflaţi încă 
în viaţă. 


Ar fi fost prima operaţiune din Yemen în ultimii doi ani. Ea 
fusese analizată, dar amânată de preşedintele Obama. 
Militarii aveau nevoie de o noapte fără Lună pentru a 
ataca, iar o astfel de noapte tocmai se apropia. 


Bannon a pus întrebări legate de problemele mai 
importante din Yemen. Fostul ofiţer al Forţelor Navale a 
vrut să ştie de ce nu putea fi oprită furnizarea de arme, pe 
cale maritimă, către rebelii Houthi, al căror singur aliat era 
Iranul. 


— Voi controlati spaţiul aerian, a spus Bannon. Aveţi 
forţele navale americane la dispoziţie, deci controlati si 
marea. Cât de grea ar putea fi această misiune? 


— Linia de coastă este foarte lungă, a replicat Mattis. 


— Steve, a intervenit Trump, nerăbdător, tipii ăştia cu aşa 
ceva se ocupă. Lasă-i să-şi facă treaba. 


Cu alte cuvinte: „[ine-ţi gura!“ 


Trump a semnat ordinul de luptă a doua zi, iar raidul s-a 
desfăşurat duminică, 29 ianuarie, înainte de ivirea zorilor. 
Dar o mulţime de lucruri nu au mers bine.? În cursul unui 
schimb de focuri care a durat 50 de minute, un militar 
SEAL a fost ucis şi alţi trei răniţi. De asemenea, au fost 
ucişi inclusiv civili. Un avion MV-22 Osprey, în valoare de 
75 de milioane de dolari, a aterizat forţat, suferind avarii 
grave. Aparatul a trebuit să fie distrus pentru a nu cădea 
în mâinile inamicului. 


Militarul din trupele speciale William „Ryan“ Owens, în 
vârstă de 36 de ani, din Peoria, Illinois, a devenit primul 
căzut în luptă sub preşedinţia lui Trump. Preşedintele a 
decis să meargă la Dover, Delaware, spre a fi prezent la 
ceremonia aducerii trupului neînsufleţit al militarului. 
Ivanka l-a însoţit. 


Când au ajuns la Dover, comandantul lui Owens l-a luat pe 
preşedinte deoparte. Potrivit celor spuse mai târziu de 
Trump şefului său de personal, comandantul i-ar fi zis: 
„Vreau să vă pregătesc pentru asta, domnule preşedinte. 
Când veți intra, familia militarului va veni la 
dumneavoastră. Va fi o experienţă pe care nu ati mai trait- 
o. Sunteţi comandantul suprem al armatei. Respectul pe 
care vi-l vor dovedi şi tristeţea lor vor fi greu de rostit în 
cuvinte. Veţi fi lângă ei spre a-i mângâia. Când avionul 
aterizează, iar sicriul învelit în drapel este coborât, o parte 


din familie va reacţiona emoţional şi nu se vor mai stăpâni. 
Pe de altă parte, fiţi pregătit şi ca unii oameni să vă spună 
lucruri necuvenite, dure.“ 


Dar nimeni n-a spus ceva dur, ci a existat doar o răceală 
totală, după cum îşi amintea preşedintele. 


„A fost o experienţă grea“, va afirma el mai târziu. În mod 
clar, o experienţă care l-a zdruncinat. El a lăsat de înţeles 
că nu va mai face călătorii la Dover. 


Tatăl militarului ucis, Bill Owens, se afla la Dover, dar nici 
el şi nici soţia lui nu au vrut să-l întâlnească pe Trump.? 


„Îmi pare rău“, i-a spus Owens capelanului. „Nu vreau să-l 
văd pe preşedinte. Nu vreau să fac o scenă, însă conştiinţa 
mea nu m-ar lăsa să stau de vorbă cu el.“ De asemenea, 
el a mai spus: „Până acum, timp de doi ani, n-a existat nici 
un militar american care să lupte în Yemen - au fost doar 
rachete şi drone -, fiindcă acolo nu exista vreo ţintă care 
să merite sacrificarea unei vieţi americane. Acum, brusc, a 
fost nevoie ca America să facă această paradă mareata.“? 


În loc să izbucnească într-o criză de furie, cum făcuse în 
cazul familiei Khan, părinţii militarului ucis în Irak care 
apăruseră la Convenţia Democrată din 2016, Trump şi-a 
exprimat compasiunea pentru tatăl lui Owens. 


„Îi pot înţelege pe oamenii care spun asta“, avea să 
declare el mai târziu. „M-aş simţi groaznic... ce poate fi 
mai rău? Nimic nu poate fi mai rau.“ 


Mai mulţi foşti oficiali ai administraţiei Obama au afirmat 
că operaţiunea fusese planificată cu câteva luni în urmă, 


dar nu au făcut vreo legătură cu fostul preşedinte, 
susţinând că acesta nu aprobase niciodată atacul. 


Într-un interviu acordat postului Fox5, în dimineaţa zilei 
când s-a adresat pentru prima oară camerelor reunite ale 
Congresului, Trump a declarat că raidul din Yemen fusese 
o acţiune pe care generalii lui „foarte respectaţi o aveau în 
vedere de multă vreme“. 


„Ei l-au pierdut pe Ryan“, a spus preşedintele. 


Trump a invitat-o pe Carryn Owens, văduva lui Ryan şi 
mama celor trei copii minori ai lor, să stea în loja 
prezidenţială cu prilejul discursului adresat Camerelor 
reunite ale Congresului, pe 28 februarie. Ea a stat alături 
de Ivanka. 


În faţa congresmenilor şi sub privirile a 47 de milioane de 
telespectatori, preşedintele a spus: „Suntem binecuvantati 
ca în seara aceasta să ne fie alături Carryn Owens. Ryan a 
murit aşa cum a trăit, ca un luptător şi un erou - luptând 
contra terorismului şi apărând națiunea americaná."* 
Deoarece operaţiunea fusese vehement criticată, Trump a 
adăugat: „Tocmai am discutat cu generalul Mattis, care 
mi-a reconfirmat, citez: «Ryan a făcut parte dintr-un raid 
încununat de succes, care a generat o cantitate enormă de 
informaţii preţioase, ce vor duce, pe viitor, la mult mai 
multe victorii împotriva inamicilor noştri». Moştenirea lui 
Ryan va rămâne întipărită în eternitate.“ 


Apoi, preşedintele s-a întors spre văduva lui Owens, aflată 
în lojă, şi i-a spus: „Vă mulţumesc, doamnă“. 


Imediat au izbucnit aplauze furtunoase. 


La început, Carryn Owens şi-a ţinut în frâu lacrimile, 
respirând greu şi murmurand: „Te iubesc, dragul meu”. 
Aplauzele au continuat şi atunci lacrimile au început să 
curgă pe obrajii ei. Femeia s-a ridicat, şi-a împreunat 
palmele, ca pentru rugăciune, şi-a înălţat privirile spre cer 
şi a şoptit: „Te iubesc!“ 


Trump a continuat: „Căci, aşa cum Biblia ne învaţă, nu 
există iubire mai mare decât să-ţi dăruieşti viaţa pentru a 
salva viaţa aproapelui tău. Ryan şi-a jertfit viaţa pentru 
camarazii săi, pentru ţara lui şi pentru libertatea noastră. 
Nu-l vom uita niciodată.“ 


Aplauzele si ovaţiile întregului auditoriu, inclusiv ale 
congresmenilor ridicaţi în picioare, au durat aproape două 
minute. 


„Ryan ne priveşte chiar acum“, a mai spus Trump. „Ştiţi 
asta. Şi e foarte bucuros, căci cred că tocmai a depăşit o 
performanţă extraordinară.“ 


Carryn Owens a zâmbit şi a aplaudat. Preşedintele a 
salutat-o şi a imbratisat-o pe coridor, după discurs. 


După aceea, când Trump primea telefoane de la familiile 
altor militari americani ucişi, personalul Casei Albe a 
remarcat cat de dificilă părea pentru el aceasta 
experienţă. 


„El nu e tipul acela de om dur“, spunea Bannon. „Nu s-a 
aflat niciodată într-un mediu militar. N-a fost alături de 
familii de militari. Nu s-a aflat niciodată în preajma morţii.“ 


Moartea „părinţilor unor copii mici“ l-a marcat pe 
preşedinte în mod deosebit. „Acest lucru a avut un impact 
uriaş asupra lui şi asta se remarcă imediat.“ 


Un membru al personalului Casei Albe care a fost martor la 
mai multe discuţii telefonice purtate de Trump cu familiile 
eroilor de război a fost impresionat de cât timp şi energie 
emoţională le dedica Trump acestora. El primea copii ale 
fişelor personale ale militarilor ucişi 


„Mă uit la poza lui - ce băiat frumos“, spunea Trump într-o 
discuţie cu membrii familiei unui militar. „Unde a crescut? 
Unde a urmat şcoala? De ce s-a înrolat în armată? Am 
toate datele lui aici. Am rapoarte aici care spun cât de 
mult era apreciat. A fost un mare lider.“ 


Cineva din Biroul Oval deţinea copiile fişelor fiecărui 
militar. Dar el a remarcat că nici una dintre referirile pe 
care le făcea Trump nu se regăsea în acele fişe. Pur şi 
simplu, preşedintele inventa totul. El ştia ce anume voiau 
să audă familiile militarilor ucişi. 


Dacă ordinea internaţională avea să joace un rol în 
administraţia Trump, acesta a fost un lucru testat încă din 
prima lună a mandatului noului preşedinte. 


În cursul campaniei electorale, Trump criticase Organizaţia 
Tratatului Nord-Atlantic (NATO), o alianţă cu Europa care 
data de 68 de ani. Adesea, NATO este considerată cel mai 
reuşit efort de contracarare a Uniunii Sovietice pe perioada 


Războiului Rece şi o temelie a unităţii occidentale. Membrii 
ei au jurat să se apere în mod colectiv, ceea ce înseamnă 
că un atac împotriva unui singur membru ar fi considerat 
un atac împotriva tuturor membrilor. 


Dar Trump afirmase că NATO ar putea fi o organizaţie 
depăşită. Multe dintre criticile lui vizau chestiunile 
financiare. Obiectivul NATO era ca fiecare stat membru să 
aloce 2% din PIB cheltuielilor pentru apărare. Statele Unite 
alocau 3,5% din PIB pentru apărare, în vreme ce Germania 
aloca doar 1,2%. 


Secretarul Apărării, Mattis, urma să ţină un discurs la 
Munchen, în Germania, la mijlocul lunii februarie, iar 
politica noii administrații fata de NATO trebuia stabilită 
până atunci. Trump era sau nu în favoarea menţinerii 
NATO? 


Ca simplu cetăţean, Mattis dezavuase ideile anti-NATO ale 
lui Trump, numindu-le „ciudate“. O mare parte a 
reprezentanţilor americani din domeniul politicii externe, 
ca Si aliaţii europeni ai SUA fuseseră înfuriaţi de 
comentariile lui Trump. 


Priebus a organizat un dineu de lucru pentru miercuri, 8 
februarie, la ora 6:30 după-amiază, în Sala Roşie a 
resedintei prezidenţiale, pentru ca Trump să poată asculta 
argumentele lui Mattis, ale şefului statului major, generalul 
Joseph Dunford, şi ale altor experţi. De asemenea, el l-a 
invitat pe unul dintre cei mai importanţi lideri republicani, 
C. Boyden Gray. În vârstă de 73 de ani, acesta fusese 
recent, timp de doi ani, ambasadorul SUA pe lângă 
Uniunea Europeană, sub mandatul preşedintelui George 
W. Bush. De asemenea, fusese consilier oficial al 


preşedintelui George H.W. Bush în cei opt ani cât acesta 
fusese vicepreşedinte şi în cei patru ani de mandat 
prezidenţial. 


Pe când stăteau la masă, Trump a vrut să discute puţin 
ştirile zilei. Senatorul John McCain, afişând cunoscuta lui 
atitudine rebela®, criticase public raidul militar american 
din Yemen. 


Trump s-a enervat, sugerând că McCain se purtase ca un 
laş în Războiul din Vietnam, fiind luat prizonier. El a mai 
spus că McCain, care fusese pilot în Războiul din Vietnam 
şi era fiul amiralului John McCain, comandantul american 
din Pacific, acceptase să fie eliberat mai devreme, lăsând 
în urmă alţi prizonieri de război. 


— Nu, domnule preşedinte, s-a grăbit Mattis să-l 
contrazică. Probabil nu aţi înţeles prea bine, lucrurile au 
stat exact invers. 


McCain refuzase să fie eliberat mai devreme şi fusese 
torturat cu cruzime şi ţinut închis timp de cinci ani în 
hotelul Hilton din Hanoi. 


— Bine, e în regulă, a spus Trump. 


Gray, care servise timp de cinci ani în Corpul Puşcaşilor 
Marini, a fost uimit de faptul că secretarul Apărării fl 
corectase direct pe preşedinte, precum şi de atitudinea 
împăciuitoare a lui Trump, despre care ştia că reacţiona 
foarte agresiv când era contrazis. 


Abia la desert, Priebus a atras atenţia asupra subiectului 
principal al discuţiei: 


— Trebuie să ajungem la un acord în privinţa chestiunii 
NATO. 


Generalul-locotenent în rezervă Keith Kellogg, şeful de 
stat-major al Consiliului Securităţii Naţionale, reprezenta 
această instituţie. Veteran al Războiului din Vietnam, 
decorat cu Steaua de Argint şi Steaua de Bronz în Primul 
Război din Golf, Kellogg s-a lansat într-o tirada critică. 
Repetând o parte din discursul negativ al lui Trump, ela 
declarat că NATO era „depăşită“ şi că fusese o organizaţie 
pregătită pentru al Doilea Război Mondial, când Statele 
Unite erau mai bogate şi se confruntau cu o Uniune 
Sovietică agresivă. Acum, costurile pe care SUA erau 
nevoite să le plătească erau incorecte şi disproportionate, 
comparativ cu ale aliaţilor săi europeni. Statele Unite erau 
folosite. 


— Eu n-aş fi de aceeaşi părere, domnule preşedinte, a 
spus generalul Joseph Dunford. 


— Chiar aşa? a intervenit Trump. Şi care ar fi părerea 
dumitale? 


Dunford, militarul cu cea mai înaltă răspundere din armata 
americană, şi-a apărat curajos opiniile. El a spus că era o 
alianţă care nu trebuia desfiinţată şi ar fi fost greu de 
reclădit. În condiţiile în care naţiuni est-europene precum 
Polonia se simțeau amenințate de invaziile lui Putin în 
Crimeea şi în estul Ucrainei, era importantă menţinerea 
solidarităţii şi a unităţii. 


— Este extrem de important să păstrăm Europa unită din 
punct de vedere politic, strategic şi economic, a afirmat el, 
fiind însă de acord că statele membre ar trebui să-şi 


respecte promisiunea de a aloca apărării 2% din PIB-ul lor 
anual. 


— Cred că germanii îşi vor respecta promisiunea de a plăti 
cei 2% din PIB. Şi ei sunt cei mai importanţi, a adăugat 
Mattis. 


Jared Kushner a intervenit si el in discutie: 


— Raportat la propriul nostru buget de aparare, aceasta 
este însă o sumă infimă, a spus el. Ca nişte centi pe lângă 
un dolar. 


Priebus a precizat că rata de 2% nu era o obligaţie, ci o 
promisiune recentă, pe care toate statele NATO se 
angajaseră să o transpună în practică până în 2024. Nu 
era o plată către NATO, ci o promisiune că vor fi alocati 
mai mulţi bani apărării. 


— Dar este o problemă politică faptul că aliaţii noştri nu-şi 
plătesc partea cuvenită, a spus Trump. El îşi pleda cazul 
din punctul de vedere al corectitudinii angajamentului şi 
continua să revină la această temă. De ce artrebui Statele 
Unite să plătească apărarea europeană? 


Priebus a înţeles că preşedintelui nu-i păsa că era vorba de 
un obiectiv, nu de o obligaţie. Trump voia doar să-şi 
impună părerea şi încerca, prin argumentele sale, să 
câştige opinia publică de partea sa. 


— Nu mă interesează dacă e un obiectiv sau nu, a spus, în 
final, preşedintele. Asta ar trebui să facă statele europene. 


Boyden Gray a subliniat că Europa se confruntă cu o 
mulţime de probleme economice. 


— Nu că noi nu am avea asemenea probleme, dar ale 
europenilor sunt mult mai grave. Ţările europene trebuie 
să-şi dezvolte mai mult economia. Unul dintre motivele 
pentru care nu plătesc mai mult pentru apărare e că 
economiile lor nu au crescut suficient. 


— Vrei să spui că ele nu pot plăti? a întrebat Trump. 


— Nu, a răspuns Gray. Însă Statele Unite ar trebui să ajute 
Europa, care are o rată de creştere economică anemică. 
Spiritul mercantil european este în aşa fel educat încât să 
evite asumarea de riscuri. 


— Şi care o să fie următoarea tara care o să iasă din 
Uniunea Europeană? a întrebat Trump. 


În urma referendumului pentru Brexit®, aprobat de 
alegătorii britanici, Marea Britanie urma să părăsească 
Uniunea Europeană. 


— Nu cred că vreo altă tara va părăsi Uniunea, a replicat 
Gray. 


Trump s-a declarat de acord. 


— Dacă n-am avea NATO, ar trebui să-l inventam, a spus 
Mattis. Rusia n-are nici o şansă să câştige un război, dacă 
va înfrunta NATO. 


La sfârşitul dineului de lucru, Trump a părut convins de 
argumentele militarilor. 


— Atunci poţi să păstrezi NATO, i-a spus el lui Mattis, 
acceptând că administraţia sa va sprijini alianţa, dar 
dumneata vei deveni colectorul de taxe. 


Mattis a râs, dând din cap aprobator. 


În discursul ţinut la München??, pe 15 februarie, secretarul 
de stat Mattis a ales o soluţie de compromis. 


— America îşi va îndeplini responsabilitatile, a spus el, dar 
îşi va reduce implicarea dacă alte ţări NATO nu şi le vor 
îndeplini pe ale lor. 


Cu toate acestea, a ţinut să sublinieze că alianţa era „o 
componentă fundamentala“? a politicii SUA. 


La o conferinţă de presă ţinută împreună cu secretarul 
general al NATO, două luni mai târziu, Trump a precizat: 
„Am spus că Alianţa e depăşită. Ei bine, nu mai este 
depăşită “.12 


Când Trump s-a întâlnit cu liderii europeni în luna mai, la 
Bruxelles, el a criticat asupru ţările NATO pentru „restanţe 
financiare cronice“. El a afirmat că „23 din cele 28 de 
membre ale organizaţiei încă nu plătesc ce ar trebui să 
plătească şi ceea ce este de presupus să plătească, pentru 
propria lor aparare“.?3 


Preşedintele a dat clar de înţeles că se adresa opiniei 
publice din Statele Unite: 


— Acest lucru nu este corect faţă de cetăţenii şi 
contribuabilii din Statele Unite. 


Capitolul 10 


„Ce naiba e asta?“, şi-a spus Priebus în sinea lui, când a 
văzut un articol publicat pe 9 februarie în ziarul The 
Washington Post, în care se preciza că Michael Flynn, 
consilierul pentru securitate naţională, discutase cu 
ambasadorul rus despre sancţiunile împotriva Rusiei, 
înainte ca Trump să devină preşedinte.! 


Prin una dintre ultimele sale decizii ca preşedinte, Obama 
impusese sancţiuni economice Rusiei pe 29 decembrie, ca 
ripostă pentru amestecul rus în alegerile americane. El 
expulzase 35 de presupuşi spioni ruşi şi ordonase 
închiderea a două complexe de clădiri aflate în 
proprietatea Rusiei şi despre care se credea că ar fi fost 
folosite în activităţi de spionaj. 


Priebus îl întrebase de multe ori pe Flynn despre eventuale 
discuţii avute de acesta cu ruşii. Însă Flynn negase 
categoric că ar fi abordat problema sancţiunilor cu 
ambasadorul Serghei Kisliak, un om de lume, jovial şi 
charismatic. 


Cu două săptămâni mai devreme, pe 26 ianuarie, adjuncta 
procurorului general, Sally Yates, venise la Casa Albă. Ea i- 
a spus consilierului prezidenţial Donald McGahn că 
interceptările realizate dovedeau că Flynn mintise în 
legătură cu contactele avute cu ruşii şi că era îngrijorată 
că Flynn ar fi putut fi ţinta unui şantaj rusesc. 


Priebus a calculat că Flynn negase de cel puţin zece ori că 
ar fi discutat cu ruşii despre sancţiuni. 


Articolul din The Washington Post, care conţinea şi opiniile 
a trei dintre cei mai experimentați reporteri ai ziarului în 
materie de informaţii şi securitate naţională, susţinea că 


„nouă foşti sau actuali oficiali“? erau sursele care îl acuzau 
categoric pe Flynn. Flynn fusese intervievat de reporteri şi 
respinsese afirmaţiile printr-un „nu“ vehement, de două 
ori, înainte de a da un răspuns mai neclar. Era citat 
purtătorul lui de cuvânt: Flynn „nu-şi amintea cu precizie 
dacă subiectul sancţiunilor fusese sau nu discutat“. 


Priebus a căutat atunci să ia legătura cu consilierul Casei 
Albe, McGahn. În vârstă de 48 de ani, acesta era expert în 
legislaţia finanţării campaniilor electorale şi servise timp 
de cinci ani ca membru numit în Comisia Electorală 
Federală, din partea republicanilor. Priebus l-a întrebat 
dacă puteau obţine stenogramele discuţiilor avute de 
Flynn cu ambasadorul rus. 


McGahn i-a răspuns afirmativ. Curând, a intrat în posesia 
stenogramelor clasificate „strict secret“, ale celor trei 
conversații directe dintre Flynn si Kisliak, pe care FBI le 
interceptase ín cursul monitorizării de rutină a 
ambasadorului rus. 


Vicepreşedintele Pence li s-a alăturat lui McGahn şi Priebus 
în Sala de Consiliu, pentru a parcurge stenogramele. 
Pence sprijinise public afirmaţiile lui Flynn. Potrivit 
memorandumului intern al biroului consilierilor de la Casa 
Albă, întins pe şase pagini, Flynn a declarat că, dacă el şi 
Kisliak discutaseră despre sancţiuni, „asta s-a întâmplat 
doar fiindcă ambasadorul a deschis discuţia“. Din 
stenograme reieşea însă că, dimpotrivă, Flynn pusese 
problema pe tapet. „McGahn şi Priebus au fost de acord că 
Flynn trebuie lăsat să plece.“? 


Din toate cele trei stenograme reieşea că Flynn şi 
ambasadorul discutasera despre sancţiuni. In ultima 


convorbire, iniţiată de Kisliak, ambasadorul îi mulțumea lui 
Flynn pentru sfatul său în privinţa sancţiunilor şi îl asigura 
că ruşii îl vor urma. 


Acest amănunt a lămurit toată povestea, explicând şi 
riposta, straniu de pasivă, a lui Putin în faţa sancţiunilor. În 
mod normal, ar fi fost de aşteptat ca preşedintele rus să 
riposteze, expulzând unii oficiali din Rusia. Dar a doua zi 
după ce Obama a anunţat sancţiunile, Putin a declarat că 
el nu va răspunde la fel. 


Preşedintele ales Trump l-a lăudat pe Putin, scriind pe 
Twitter: „Excelentă mutare cu amânarea represaliilor (de 
către V. Putin). Întotdeauna am ştiut că el este foarte 
inteligent."^ 


Această secvenţă sugera cá Trump ar fi putut sti de rolul 
jucat de Flynn. Dar era neclar ce anume îi spusese Flynn 
preşedintelui despre conversațiile sale cu Kisliak. 


Priebus i-a spus preşedintelui că va trebui să-l îndepărteze 
pe Flynn. Permisul de acces la documentele secrete 
trebuia să-i fie retras acestuia. Aveau de înfruntat o 
situaţie extrem de stânjenitoare. 


Demisia lui Flynn a fost anunţată pe 13 februarie.” 
Principalul motiv oferit publicului a fost că Flynn îl mintise 
pe vicepreşedintele Pence. Trump le-a spus altor membri 
ai administraţiei sale că renuntase la Flynn pentru ca 
acesta nu se ridicase la înălţimea funcţiei. 


Următoarele nouă luni au fost dificile pentru Flynn. 
Ulterior, el a pledat vinovat fata de acuzaţia că i-ar fi 
minţit pe cei de la FBI. 


Când fusese intervievat iniţial, la patru zile de la cooptarea 
lui în administraţia Trump, Flynn le spusese apropiaților că 
nu crede că i-ar fi minţit pe cei de la FBI. Agenţii FBI 
veniseră să discute cu el despre alte chestiuni decât Rusia 
şi el nu considerase că fusese un interogatoriu oficial. 


De ce a pledat atunci vinovat Flynn? Erau investigate o 
serie de posibile infracţiuni, inclusiv faptul că el nu-şi 
declarase veniturile provenite din Turcia, nu raportase 
contacte avute în străinătate şi nu se înregistrase ca 
lobbyst înainte de a se alătura administraţiei Trump. 


Flynn le-a declarat asociatilor că datoriile sale erau 
astronomice, ca şi cele ale fiului său, de asemenea 
cercetat în dosar. A accepta să pledeze „vinovat“ părea 
singura cale de ieşire. În declaraţia lui, el afirma: „Accept 
întreaga responsabilitate pentru acţiunile mele“ si 
recunostea că „am ajuns la un acord de colaborare“€. El 
nega însă că s-ar fi făcut vinovat de „trădare“ - o aparentă 
respingere a acuzațiilor că ar fi avut legături cu ruşii. 


Sâmbătă, 25 februarie, la cinci săptămâni de la preluarea 
funcţiei, Mattis a convocat, la orele prânzului, o întâlnire la 
reşedinţa secretarului Apărării de la Old Naval 
Observatory, lângă Departamentul de Stat. Printre invitaţi 
se aflau câţiva veterani din domeniul politicii externe, 
generalul în rezervă Anthony Zinni, mai mulţi foşti 
ambasadori şi o parte din echipa tehnică a lui Mattis. 
Mattis nu avea aproape deloc mobilier. S-au aşezat cu toţii 
la ceea ce părea un birou de lucru standard, 
guvernamental. Mattis le-a mărturisit că se mutase 
aducând cu el doar patru valize. 


„Ar trebui să vedeţi ce SCIF am“, a spus el. SCIF (The 
Sensitive Compartmented Information Facility) era o 
încăpere securizată, destinată  discutárii celor mai 
sensibile, strict secrete şi speciale informaţii şi programe, 
situată la etajul clădirii. „Nu trebuie nici măcar să ies din 
clădire. Îmi pot desfăşura toate activităţile de aici“, a 
precizat Mattis. 


După părerea lui, preşedintele Trump era un om care ştia 
să asculte, câtă vreme nu abordai una dintre temele sale 
sensibile - cele mai importante dintre acestea fiind 
imigrația şi presa. Daca abordezi una dintre aceste teme, 
el va devia de la subiect şi nu va mai reveni multă vreme 
la acesta. 


— Secretarii Apărării nu au întotdeauna posibilitatea de a- 
şi alege preşedintele pentru care lucrează, a spus Mattis. 


Toţi cei prezenţi au râs de gluma lui. 


Subiectul întrunirii era planul de anihilare a ISIS, pe care 
Trump îl dorea imediat. 


— În mod fundamental, a spus Mattis, noi facem lucrurile 
invers. Încercăm să punem la punct o strategie contra ISIS, 
dar nu avem o strategie mai amplă, mai largă, asupra 
Orientului Mijlociu. Ideal ar fi să avem o strategie pentru 
Orientul Mijlociu, în care să fie inclus şi planul pentru ISIS, 
care să susţină această strategie. Dar misiunea trasată de 
preşedinte ne cere să punem ISIS pe primul plan. 


În cele din urmă, strategia de anihilare a ISIS avea să fie o 
continuare a celei puse la punct sub administraţia Obama, 


dar implicând şi bombardamente şi autorizări sporite 
pentru comandanții din teren. 


Mattis era însă îngrijorat de expansiunea iraniană. La un 
moment dat, el s-a referit la iranieni, numindu-i ,idiotii aia 
de mullahi, cu capetele înfăşurate în turbane". 


Într-o dimineaţă din februarie, o echipă de oficiali de rang 
înalt din domeniul informaţiilor s-a prezentat în biroul lui 
Priebus din Aripa de Vest a Casei Albe, pentru a-l avertiza 
în privinţa persoanelor care ar putea urmări să-l influnteze 
într-un mod necorespunzător. Acesta reprezintă un 
avertisment standard, adresat celor care au cele mai 
înalte autorizări de acces, în administraţia americană. 


— Înainte de a pleca, a spus adjunctul directorului FBI, 
Andrew McCabe, ridicând braţul, aş avea nevoie să 
discutăm între patru ochi în biroul dumitale. 


„Ce naiba mai e si asta?“, s-a gândit Priebus. Şi-l amintea 
pe McCabe doar pentru că îl întâlnise, în urmă cu câteva 
săptămâni, în Sala de Consiliu. 


În campania electorală, Trump o atacase vehement pe 
soţia lui McCabe, Jill, o democrată.” Ea primise din partea 
comitetului de acţiune politică al guvernatorului Terry 
McAuliffe şi a filialei din Virginia a Partidului Democrat 
donaţii în valoare de 675 188 de dolari, pentru a candida 
la funcţia de senator de Virginia, în 2015. McAuliffe era 
unul dintre cei mai apropiaţi prieteni şi colaboratori politici 
ai lui Bill şi Hillary Clinton. El fusese unul dintre principalii 


colectori de fonduri în timpul campaniei pentru realegerea 
lui Clinton, în 1996. 


Trump descrisese aceşti bani ca fiind donaţii de la Hillary. 
El nu renuntase la acuzaţii, discutând şi scriind mesaje pe 
Twitter despre ele si mai târziu. 


După ce informarea de securitate s-a încheiat, iar toţi 
ceilalţi au plecat, McCabe a închis uşa biroului lui Priebus. 
„E foarte ciudat“, s-a gândit Priebus, care stătea la masa 
lui de lucru. 


— Cunoşti povestea asta din The New York Times?10 


Priebus o ştia prea bine. McCabe se referea la un articol 
publicat pe 14 februarie, în care se preciza: „Interceptări şi 
înregistrări telefonice relevă că membri ai echipei de 
campanie a lui Donald J. Trump, din 2016, şi alti asociaţi ai 
lui Trump au avut contacte repetate cu oficiali de rang 
înalt ai serviciilor secrete ruseşti în anii anteriori alegerilor, 
susţin patru actuali sau foşti demnitari americani“. 


Povestea a fost una dintre primele bombe care au 
explodat, după demisia lui Flynn, în legătură cu 
presupusele conexiuni dintre Trump şi ruşi. 


— Povestea e o porcărie, a sous McCabe. Nu e adevărată 
şi am vrea să ştii asta. Lucrurile au fost groaznic de 
exagerate. 


„O, Dumnezeule!“, şi-a spus Priebus, în gând. 


— Andrew, i-a replicat el adjunctului FBI, mă omori cu 
vestea asta. 


Povestea despre amestecul Rusiei în campanie părea să 
fie difuzată 24 de ore din 24 pe canalele de ştiri, 
umplându-l de nervi pe Trump şi, implicit, pe Priebus. 


— E o nebunie, îi spusese Trump lui Priebus. Trebuie să 
oprim asta. Trebuie să punem capăt poveştii. 


McCabe tocmai le făcuse un dar imens, ca un cadou de 
Valentine's Day. „O să fiu eroul întregii Aripi de Vest“, s-a 
gândit Priebus. 


— Mă poti ajuta? a întrebat el. Această desființare a 
poveştii ar putea fi făcută publică? 


— Sună-mă peste câteva ore, i-a cerut McCabe. O să 
întreb şi o să te anunţ de îndată ce primesc un răspuns. Să 
vad ce pot face. 


Priebus a dat fuga efectiv să-i destăinuie lui Trump vestea 
bună că FBI urma să dezavueze curând povestea din The 
New York Times. 


Au trecut două ore, dar, fiindcă nu primea nici un semn de 
la McCabe, Priebus a sunat. 


— Îmi pare rău, nu te pot ajuta, a spus McCabe. Nu pot 
face nimic în privinţa asta. Am încercat, dar dacă începem 
să comentăm fiecare articol în parte, o să fim nevoiţi să 
ieşim cu declaraţii o dată la trei zile. 


FBI nu putea deveni un centru de informare care să 
certifice dacă ştirile de presă erau adevărate sau false. 
Dacă FBI încerca să demonteze anumite afirmaţii apărute 
în ziare, eşecul de a analiza un articol ar fi putut fi văzut ca 
o confirmare a informaţiilor conţinute în el. 


— Andrew, tu eşti cel care a venit în biroul meu să-mi 
spună că aceasta este o poveste de tot rahatul şi acum îmi 
spui că nu poţi face nimic? 


McCabe i-a amintit că era în joc cariera lui. 


— E o nebunie, i-a replicat Priebus. Ce trebuie sa fac 
acum? Să sufăr şi să sângerez? 


— Mai lasa-mi câteva ore... 


Dar nu s-a întâmplat nimic. Nu a venit nici un telefon de la 
FBI. Priebus a încercat să-i explice situaţia lui Trump, care 
aştepta o retractare. Acesta a fost un alt motiv pentru ca 
Trump să urască şi să nu aibă încredere în FBI, care dădea 
impresia că îl tachinează, în mod primejdios. 


După aproape o săptămână, pe 24 februarie, CNN anunţa, 
în exclusivitate, o ştire: „FBI a refuzat solicitarea Casei 
Albe de a dezavua recenta poveste a legăturii dintre 
Trump si Rusia“.!! Priebus a fost acuzat cu acest prilej ca 
ar fi încercat să manipuleze FBI, în scopuri politice. 


Casa Albă a încercat zadarnic să corecteze ştirea şi să 
arate ca McCabe initiase tot acel demers. 


Patru luni mai târziu, pe 8 iunie, Comey a depus 
mărturie!?, sub jurământ, că articolul initial publicat in The 
New York Times şi referitor la contactele asistentilor lui 
Trump cu oficiali de rang înalt ai serviciilor secrete ruseşti 
„era, în mare parte, neadevărat“. 

Trump avea nevoie de un alt consilier pe probleme de 
securitate naţională şi dorea să acţioneze rapid în acest 
sens. Spunea că media îl asasinează cu acuzaţii şi era 
convins că o nouă persoană ar fi făcut ca dezastrul 
provocat de Flynn să fie dat uitării. 


Poate un alt general? Bannon credea că media era 
principala sursă de îngrijorare pentru Trump. Preşedintele 
privea totul la modul „crezi că s-ar potrivi rolului?". Totul 
părea să se reducă la filme. Dunford şi Mattis îl 
impresionaseră, ca militari, fiindcă erau oameni cărora nu 
le plăcea vorbăria. Ei treceau rapid la subiect. 


Undeva în fruntea listei se afla generalul-locotenent H.R. 
McMaster - un bărbat înalt de 1,75 metri, cu chelie, ochii 
verzi, spătos şi cu o postură bătăioasă şi verticală -, care 
era o combinaţie rară de erou de război si savant. El 
scrisese lucrarea Dereliction of Duty: Lyndon Johnson, 
Robert McNamara, the Joint Chiefs of Staff, and the Lies 
That Led to Vietnam. Era o lucrare revoluţionară, care 
acuza comandanții militari că nu reusisera să se opună 
liderilor civili. McMaster era considerat un renegat şi un 
proscris, între militarii de rang înalt, dar nimeni nu se 
îndoia de buna lui credinţă. 


Generalul McMaster avea să-şi petreacă două ore în 
discuţii cu Trump. Bannon l-a întâlnit la Mar-a-Lago şi i-a 
oferit acest sfat preţios: 


— Nu-i ţine predici lui Trump. Lui nu-i plac profesorii. Nu-i 
plac intelectualii. Trump e un tip care niciodată nu a 
agreat studiile. Niciodată nu a respectat planul de 


învăţământ. Niciodată nu şi-a luat notițe. Niciodată nu a 
mers la vreo prelegere. A fost genul de student care, în 
noaptea dinaintea examenului, vine la miezul nopţii de la 
petrecere, îşi face un ibric de cafea, ia notițele tale, le 
memorează cât de bine poate, vine la opt dimineaţa la 
examen şi scoate un şapte. Şi asta îi e suficient. Oricum o 
să ajungă miliardar. 


Bannon i-a mai dat un ultim sfat: 

— Prezintă-te la discuţie îmbrăcat în uniforma de general. 
Dar McMaster a venit la costum. 

— Ti-am zis să vii în uniformă, i-a făcut observaţie Bannon. 
— Am întrebat în stânga şi-n dreapta, i-a explicat 
McMaster, şi toţi mi-au zis că n-ar fi potrivit să vin în 
uniformă, deoarece sunt pe cale să fiu trecut în rezervă. 


Dacă ar fi fost ales, urma să treacă în rezervă şi să 
servească drept consilier pe probleme de securitate 
naţională, nu ca militar, ci în calitate de civil. 


— Te-am chemat aici pentru că eşti încă un cadru activ, i-a 
reamintit Bannon. 


Întâlnirea cu Trump nu a decurs bine. McMaster a vorbit 
prea mult şi interviul a fost scurt. 


Bannon, care a asistat la discuţii, avea să precizeze mai 
târziu: 


— Lui McMaster i-a turuit gura fără oprire timp de 20 de 
minute, cât şi-a expus teoriile despre lume. Era un tip care 
lucra după manual, de genul lui Petraeus. 


De altfel, în 2007, McMaster făcuse parte din „concernul 
de creiere din Bagdad“, consiliindu-l pe generalul David 
Petraeus, în timpul Războiului din Irak. 


După ce McMaster a plecat, Trump a întrebat: 


— Cine era tipul ăsta? Parcă a scris o carte, nu-i aşa? Asta 
spune lucruri rele despre oameni. Nu spuneai că e în 
armată? 


— Da, e în armată. E general. 
— Dar era îmbrăcat ca un vânzător de bere ambulant. 


Bannon, renumit pentru  îndoielnicele sale gusturi 
vestimentare, a trebuit să fie de acord cu opinia 
preşedintelui. Costumul în care venise îmbrăcat McMaster 
nu părea să fi costat mai mult de 200 de dolari, poate doar 
100. 


Următorul intervievat a fost John Bolton, fost ambasador al 
Statelor Unite la ONU şi politician cu vederi de extremă 
dreapta. El absolvise summa cum laude Universitatea 
Yale, sustinuse Războiul din Irak şi promova schimbarea 
regimurilor din lran şi Coreea de Nord. Era invitat cu 
regularitate la Fox News - doar de la acest post de 
televiziune raportase, în 2017, venituri de 567 000 de 
dolari. Răspunsurile lui au fost bune, dar lui Trump nu-i 
plăcea mustata mare şi stufoasă a lui Bolton. Acesta nu 
părea făcut pentru rol. 


Apoi a venit rândul general-locotenentului Robert Caslen, 
supraintendentul de la West Point. Înainte ca acesta să 
intre, Trump s-a întors spre generalul Kellogg, şeful de stat 
major al NSC, care asista la interviuri: 


— Generale, ce părere ai despre acest tip? 


— Bobby Caslen este cel mai bun trăgător din armată, a 
răspuns Kellogg. 


Caslen, care avea urechi mari şi purta medalii pe uniformă 
până la umeri, a dat răspunsuri scurte - majoritatea fiind 
„Da, domnule“ sau „Nu, domnule“. Militarul semăna cu 
Clint Eastwood. Trump s-a lansat într-o discuţie amicală cu 
el, povestindu-i întâmplări din campanie. 


Bannon a crezut că lui Trump îi plăcea generalul. A crezut 
că alegerea lui va fi Caslen. 


În acea seară, Kushner a spus că toată presa americană îl 
idolatriza pe McMaster - care era veteran de război, autor, 
gânditor. 


— Dar Trump nu are nici un fel de chimie cu acest tip, a 
remarcat Bannon. O chimie aparte exista între preşedinte 
şi Caslen, dar acesta din urmă era un general activ, fără 
experienţă la Washington, cu excepţia unei scurte 
perioade petrecute la Marele Stat Major, într-o funcţie 
neînsemnată. 


— O să ne aprindem paie în cap, a remarcat Bannon. 


Ei au stabilit ca McMaster şi Bolton să fie invitaţi la un alt 
interviu a doua zi, iar Caslen să fie primit la Casa Albă mai 
târziu, pentru un dineu privat cu preşedintele. 


A doua zi, Bolton s-a prezentat la interviu. Era la fel de 
impozant şi încă avea mustață. 


McMaster a sosit în uniformă. Arăta mai bine - era înalt şi 
zvelt. A existat, de această dată, o chimie mai bună între 
el şi preşedinte, dar nu una strălucită. 


Bannon şi Kushner le-au cerut lui Bolton şi McMaster să 
aştepte; urma să fie luată o decizie în următoarele două 
zile. McMaster a rămas în Mar-a-Lago. 


— Ştiţi, presa ne asasinează cu articole despre povestea 
cu Flynn. Haideţi să luăm o decizie, a spus Trump. 


— Nu cred că putem lua o decizie asa, pur şi simplu, a 
intervenit Bannon. Caslen şi McMaster sunt ofiţeri activi. 
Nu cred că decizia e la îndemâna lor. Trebuie să-şi 
informeze mai întâi superiorii din armată. Şeful statului 
major, generalul Mark Milley, e de părere că Robert Caslen 
ar fi cea mai bună alegere. Dar amândoi au funcţii, deci 
procesul de numire va mai dura. 


— Nu, nu, nu, a spus Trump. Presa ne omoară. Articole 
defăimătoare peste tot! 


— Presa îl apreciază pe McMaster, a spus Jared. 


— Da, şi asta, fiindcă e un afurisit de liberal, a izbucnit 
Bannon. Fără supărare, dar prestaţia lui n-a fost deloc 


impresionantă. Şi, domnule preşedinte, nu există chimie 
între dumneavoastră şi tipul ăsta. 


— Ai dreptate, dar... Adu-l aici, a spus preşedintele. 
Bannon l-a căutat pe McMaster. 

— Preşedintele vrea să discute cu dumneata. Vino aici. 
— Ce crezi că se va întâmpla? a întrebat generalul. 

— Cred că preşedintele vrea să-ţi ofere postul. 


— Dar trebuie să-mi informez mai întâi superiorii. Nu-i pot 
da un răspuns preşedintelui deocamdată. Trebuie să le 
spun celor din armată. 


— Ghidează-te după instinct, l-a sfătuit Bannon. O să 
găsim noi o soluţie. 


Acesta era stilul lui Trump. Să joace după cum îi dicta 
instinctul, să acţioneze pe baza primului impuls. Trump în 
stare pură. 


— Vrei acest post? l-a întrebat preşedintele pe McMaster. 
— Da, domnule. 


— Atunci e al tău, l-a asigurat preşedintele şi i-a strâns 
mâna. Aduceti presa. Aduceti televiziunile aici. 


El voia imediat o fotografie cu cel mai recent general din 
stafful lui, o secvenţă care părea desprinsă dintr-un film 
hollywoodian. 


McMaster s-a aşezat, stânjenit, pe o sofa acoperită cu 
brocart auriu, lângă preşedinte. Pe masa din faţa lui era o 
imensă vază aurie, cu trandafiri. 


„Am vrut doar să vă anunţ că am lucrat cu multă 
seriozitate în tot acest sfârşit de săptămână şi am decis ca 
generalul H.R. McMaster să devină consilier pe probleme 
de securitate internă. Este un om cu un talent uriaş şi cu o 
experienţă vastá"!, le-a declarat Trump jurnaliştilor. 


„Sunt recunoscător pentru oportunitatea care mi s-a 
oferit“, a declarat McMaster. „Mă voi alătura echipei 
însărcinate cu securitatea naţională şi voi face tot ce-mi 
stă în puteri pentru a promova şi a proteja interesele 
poporului american.“ 


Şocul resimţit de McMaster a fost evident în faţa camerelor 
de luat vederi, în momentul în care i-a strâns mâna lui 
Trump. 


— Trebuie să iau legătura cu şeful de stat major al 
armatei, i-a spus McMaster lui Bannon. 


— Fă-o, a răspuns acesta. Dar gândeşte-te că deja ai 
acceptat postul. 


Alegerea lui Trump s-a dovedit a fi de bun augur. Presa 
americană îl considera pe McMaster un om matur. Părea 
că haosul luase sfârşit. lar preşedintele avea ocazia să se 
delecteze cu articole pozitive. 

McMaster ştia că principala provocare la adresa securităţii 
naţionale a SUA avea să fie Coreea de Nord. Această ţară 
era deja de ani de zile cea mai dificilă prioritate. 


Cu şase luni în urmă, pe 9 septembrie 2016, preşedintele 
Obama primise informaţii îngrijorătoare, în ultimele luni 
ale celui de-al doilea mandat prezidenţial. Nord-coreenii 
detonaseră o armă nucleară într-un test subacvatic, al 
cincilea din ultimul deceniu şi cel mai important. 


Dispozitivele de monitorizare seismică relevaseră imediat 
că vibraţiile înregistrate nu fuseseră provocate de un 
seism. Cutremurul cu magnitudinea 5,3 grade se 
produsese instantaneu şi avea epicentrul la mai puţin de 
1,6 kilometri, în adâncul Pământului, adică exact în acelaşi 
loc - poligonul de testare Punggye-ri - unde se 
produseseră şi cele patru detonări anterioare. Puterea 
estimată reprezenta echivalentul a 10 kilotone de TNT - o 
valoare apropiată de cele 15 kilotone ale bombei lansate 
asupra Hiroshimei. 


Pentru a risipi orice dubiu, versiunea feminină nord- 
coreeană a lui Walter Cronkite, Ri Chun-hee, în vârstă de 
73 de ani, a apărut la televiziunea de stat a Coreei de 
Nord, anunțând testul.: Prezentatoarea apărea 
întotdeauna la televizor în momentele extrem de 
importante. Îmbrăcată în roz şi vorbind cu o voce 
stridentă, pe un ton avântat, ea i-a anunțat pe 
telespectatori că regimul fabricase o bombă mai mare, 
mai bună şi mai versatilă. 


Reprezentanţii centrului  nord-coreean pentru arme 
nucleare susțineau că noua lor bombă atomică putea fi 
instalată pe rachete balistice - o afirmaţie îngrijorătoare, 
deşi serios contestată de serviciile americane de 
informaţii. 


Spre a sublinia parca potentiala ameninţare pe care o 
reprezentau, cu patru zile înainte, nord-coreenii lansaseră 
trei rachete balistice cu rază medie, care zburaseră 1 000 
de kilometri înainte de a cădea în Marea Japoniei, făcând 
din Coreea de Sud şi Japonia ţinte accesibile. Aceste teste 
completau o lansare anterioară, singulară, făcută cu o lună 
înainte. Trei teste reuşite nu puteau fi doar o coincidenţă 
norocoasă. 


Chiar şi cu dorinţa sa intensă de a evita un război, Obama 
a decis că venise momentul pentru a lua în considerare 
dacă ameninţarea nucleară nord-coreeana putea fi 
eliminată definitiv, printr-o lovitură militară „chirurgicală“. 
În timp ce se pregătea să cedeze prerogativele 
prezidenţiale, Obama ştia că trebuia să abordeze frontal 
problemele provocate de Coreea de Nord. 


Succesoarea sa la Casa Albă avea să fie, aproape cu 
siguranţă, Hillary Clinton. El şi-a asigurat consilierii în 
repetate rânduri că poporul american va lua decizia 
corectă şi o va alege pe Hillary. 


Încă de la început, preşedintele Obama autorizase câteva 
programe cu acces special (SAP), cele mai secrete şi mai 
etapizate operaţiuni desfăşurate de armată şi serviciile de 
informaţii, pentru a îndepărta ameninţarea rachetelor 
nord-coreene. Un program preconiza lansarea de atacuri 
cibernetice asupra sistemelor de comandă, control, 


telemetrie şi ghidare înainte şi în timpul lansării de 
rachete-test de către nord-coreeni. Aceste atacuri 
cibernetice de risc ridicat începuseră încă din primul an al 
mandatului său prezidenţial. Dar succesul lor fusese 
moderat. 


O altă operaţiune strict secretă se concentra asupra 
obţinerii de rachete nord-coreene. lar o a treia permitea 
Statelor Unite să detecteze o rachetă nord-coreeană la 
doar şapte secunde de la lansarea acesteia. Oficialii care 
mi-au pus la dispoziţie toate aceste date mi-au cerut să nu 
ofer detalii, pentru a proteja operaţiuni de securitate 
naţională considerate vitale intereselor Statelor Unite. 


Amenințarea nord-coreeaná nu se diminuase, iar în 
septembrie 2016, Obama a adresat o întrebare delicată 
Consiliului Securităţii Naţionale de la Casa Albă: era 
posibilă lansarea unei lovituri militare preventive, 
susţinută de atacuri cibernetice, asupra Coreei de Nord, 
pentru scoaterea din funcţiune a programului nuclear şi 
balistic nord-coreean? 


Această sarcină nedusă la capăt îl frământa în mod 
deosebit pe Obama. Predecesorii lui, Bill Clinton şi George 
W. Bush, abordaseră, însă nu rezolvaserá pe deplin 
probleme acumulate vreme de decenii. lar acum Statele 
Unite epuizaseră posibilităţile de acţiune. „Regatul eremit“ 
crease o forţă care putea întinde un arc de distrugere 
nucleară potenţial devastatoare, până în America. 


James Clapper, directorul serviciilor naţionale de informaţii 
sub administraţia Obama, îşi începuse cariera comandând 


un post de ascultare a semnalelor cifrate din Thailanda, în 
timpul Războiului din Vietnam. Acum în vârstă de 75 de 
ani, chel şi bărbos, cu o figură lată şi expresivă, el era 
„patriarhul“ serviciilor secrete americane - morocanos, 
direct, deschis şi experimentat. 


Clapper i-a dat foarte clar de înţeles lui Obama: rapoartele 
dovedesc că noul sistem nord-coreean de armament este 
cumva funcţional. Dar ce ameninţare reprezenta el? Era 
ameninţată Coreea de Sud? Japonia? America însăşi? Şi cât 
de iminentă era ameninţarea? Oare nord-coreenii nu voiau 
mai curând să aibă la dispoziţie un instrument de şantaj, 
spre a-şi negocia de pe o poziţie de forţă revendicările? 


Estimările serviciilor secrete arătau o creştere a eforturilor 
nucleare nord-coreene, sugerând că liderul Kim Jong Un 
construia un arsenal de arme nucleare capabil de luptă 
sau cel puţin astfel voia el să pară. 


În ciuda caricaturilor din presă, care-l infatisau ca pe un 
individ instabil psihic, rapoartele relevau că tânărul Kim, în 
vârstă de 34 de ani, era un lider mult mai eficient în 
privinţa programului nuclear şi balistic nord-coreean decât 
fusese tatăl sau, Kim Jong ll, care condusese tara timp de 
17 ani, între 1994 şi 2011. 


Bătrânul Kim „rezolvase“ eşecurile testelor cu armament 
ordonând uciderea savanților si a oficialilor responsabili. 
Toţi aceştia fuseseră împuşcaţi. Tânărul Kim acceptase 
însă eşecurile testelor, învățând, aparent, lecţia practică: 
eşecul este inevitabil în drumul către succes. Sub Kim Jong 
Un, savanții au supravieţuit, învățând din greşeli, iar 
programul de armament s-a îmbunătăţit. 


Obama a însărcinat Pentagonul şi agenţiile de informaţii să 
examineze posibilitatea eliminării tuturor armelor nucleare 
ale nord-coreenilor, precum şi a facilitatilor având legătură 
cu acestea. Puteau oare militarii americani sa tinteasca 
toate obiectivele? Era nevoie să-şi actualizeze datele 
obţinute prin satelit, semnalele şi sursele umane. Existau o 
mulţime de necunoscute sau de informaţii nesigure. 


Pakistanul, care deţinea arme nucleare încă din 1998, îşi 
miniaturizase ogivele nucleare şi reuşise să le introducă în 
mine şi proiectile de artilerie. Deţinea şi Coreea de Nord 
această capacitate? Estimările actuale ale serviciilor de 
spionaj americane nu puteau oferi un răspuns clar. 


De asemenea, estimările surselor americane relevau că un 
atac al SUA nu putea elimina absolut toate armele 
deţinute de Coreea de Nord. Ar fi rămas ţinte nedistruse, 
pentru că nu erau cunoscute, sau alte ţinte, distruse doar 
parţial. 


Uriaşa metropolă Seul găzduia aproximativ 10 milioane de 
locuitori şi se afla aproape de Zona Demilitarizata, larga 
de patru kilometri, care despartea cele două Corei. Coreea 
de Nord avea mii de piese de artilerie plasate în peşteri, 
lângă zona demilitarizată. În exerciţiile militare efectuate, 
nord-coreenii scoteau tunurile afară, exersau tragerile şi 
apoi le aduceau înapoi în peşteri. Acest exerciţiu se numea 
„loveşte şi fugi“. Putea oare un atac american să anihileze 
atât de multe arme? 


După o lună de studii, Pentagonul şi serviciile secrete 
americane au raportat oficial preşedintelui Obama că până 
la 85% din toate armele nucleare şi facilităţile nucleare 
nord-coreene cunoscute puteau fi atacate şi distruse - iar 


acestea erau doar cele identificate. Clapper credea că rata 
de reuşită proiectată trebuia să fie perfectă. O singură 
armă nucleară nord-coreeană detonată, ca ripostă, ar fi 
provocat zeci de mii de morti în Coreea de Sud. 


Orice atac american putea, de asemenea, să declanşeze 
artileria potential devastatoare a nord-coreenilor, alte 
arme convenţionale şi atacul la sol a cel puţin 200 000 de 
militari şi a mult mai multor voluntari. 


Pentagonul a raportat că singura cale „de a localiza şi a 
distruge - cu deplină certitudine - toate componentele 
programului nuclear nord-coreean" rămânea invazia 
terestră. O asemenea invazie ar fi declanşat însă riposta 
nord-coreenilor, foarte probabil cu armament nuclear. 


O asemenea posibilitate era de neimaginat pentru Obama. 
În discursul de acceptare a Premiului Nobel pentru Pace, în 
2009, el a spus: „Războiul aduce tragedie umană“ şi „la un 
anumit nivel, războiul este o expresie a nebuniei umane“. 


Frustrat şi exasperat, a respins o lovitură preventivă. 
Aceasta ar fi fost o adevărată nebunie. 


Discuţiile pe canale neoficiale, secrete, dintre Statele Unite 
şi Coreea de Nord au continuat. Foşti oficiali 
guvernamentali americani s-au întâlnit cu actuali 
demnitari nord-coreeni pentru a menţine dialogul deschis. 
Acestea au fost numite cel mai adesea „întâlniri de Pista 
1,5“. Întâlnirile oficiale, de la guvern la guvern, erau 
numite „de Pista 1“. Dacă ambele părţi erau 


nonguvernamentale, sau compuse din foşti oficiali, 
întâlnirile se numeau „de Pista 2“. 


„Noi eram foşti, dar nord-coreenii erau actuali“, după cum 
se exprima un fost oficial american implicat în „întâlniri de 
Pista 1,5“. O asemenea întâlnire avusese loc recent la 
Kuala Lumpur, Malaysia, unde din partea nord-coreeană 
fusese prezent adjunctul ministrului de Externe. Fostul 
negociator american Robert Gallucci spunea cá nord- 
coreenii l-ar fi avertizat la această întrunire că „vor fi 
întotdeauna o putere nucleará".^ 


O a doua „întâlnire de Pista 1,5“, cu şeful nord-coreean al 
Diviziei pentru afaceri americane, a urmat după alegerile 
din 2016, având loc la Geneva. „Nord-coreenii nu tratează 
serios problema“, spunea un fost oficial american, căci ei 
ştiu că reprezentanţii SUA nu pot propune nimic nou. „Dar 
probabil că se gândesc că e mai bine să aibă aceste 
întâlniri decât să nu le aibă.“ 


Trump făcuse numeroase declaraţii publice despre Coreea 
de Nord5, datând încă de la apariţia sa la Meet the Press, 
în octombrie 1999. 


„Aş negocia la sânge“, spunea atunci viitorul preşedinte, 
pentru ca într-un discurs din timpul campaniei 
prezidenţiale din 2016 să adauge: „Preşedintele Obama 
priveşte neputincios cum Coreea de Nord devine tot mai 
agresivă şi îşi extinde raza de acţiune a armelor sale 
nucleare". 


În luna mai 2016, el declara pentru Reuters: „N-aş avea 
nici o problemă să discut cu Kim Jong Un“.” Pentru ca apoi, 


în 2017, odată devenit preşedinte, să-l numească pe Kim 
„un tip isteţ“.s 


Neavând o opţiune militară viabilă, Clapper şi-a dat seama 
că SUA trebuie să aibă o abordare mai realistă. În 
noiembrie 2014, el mersese în Coreea de Nord pentru a 
recupera doi cetăţeni americani luaţi prizonieri. Din 
discuţiile purtate cu oficiali nord-coreeni, rămăsese 
convins că guvernul acestei ţări nu va renunţa la armele 
sale nucleare. Şi de ce ar fi făcut-o? În schimbul a ce? 
Coreea de Nord îşi cumpărase, efectiv, o măsură de 
protecţie, reală şi puternică în ambiguitatea sa. Serviciile 
speciale americane nu ştiau în mod cert de ce capacităţi 
dispuneau nord-coreenii. El sustinuse în fata lui Obama şi 
a NSC că declararea denuclearizării drept o condiţie pentru 
negocieri nu era pentru Statele Unite o măsură funcţională 
şi n-ar fi dat rezultate. 


De asemenea, afirma Clapper, el înţelegea dorinţa nord- 
coreenilor pentru un tratat de pace care să pună capăt 
Războiului din Coreea, care fusese încheiat oficial doar cu 
un armistițiu, in 1953 - armistițiu semnat de comandanții 
armatelor implicate, nu de guvernele celor două ţări 
combatante. 


Era necesar ca Statele Unite să înţeleagă felul cum priveau 
nord-coreenii situaţia: SUA şi Coreea de Sud păreau, 
pentru ei, permanent dispuse, uneori în mod alarmant, să 
atace şi să alunge regimul Kim. 


Un singur argument adus de el, releva Clapper, nu a putut 
fi respins de nord-coreeni, în cursul vizitei din 2014. 
Statele Unite, afirmase demnitarul american, nu aveau 
inamici permanenţi. Clapper a dat exemplu Japonia şi 


Germania, cu care americanii fuseseră în război, dar care 
acum le erau aliaţi. De asemenea, Vietnamul, cu care 
Statele Unite avuseseră un sângeros şi îndelungat conflict, 
avea acum relaţii cordiale cu americanii. Clapper vizitase 
recent Vietnamul. Chiar şi după un război de amploare, 
coexistenta paşnică era posibilă. 


Clapper dorea ca SUA să înfiinţeze o ambasadă de facto la 
Pyongyang. Aceasta urma să fie un canal neoficial prin 
care un alt guvern care avea o ambasadă de jure în 
capitala nord-coreeană urma să acţioneze ca intermediar. 
Măsura nu implica stabilirea unor relaţii diplomatice 
oficiale, dar măcar ar fi dat americanilor o bază, un loc în 
capitala Coreei de Nord, unde puteau obţine informaţii şi 
unde puteau difuza informaţii în această ţară. 


Clapper era însă profetul a cărui voce striga în pustiu. 
Nimeni nu a fost de acord cu propunerea lui. Obama părea 
de neclintit: Coreea de Nord trebuia să accepte renunţarea 
la armele sale nucleare. Preşedintele american, un 
susţinător fervent al reducerii arsenalului nuclear la nivel 
global, voia să dea ceasul înapoi. El a condamnat testul 
nuclear nord-coreean din 9 septembrie, printr-o amplă 
declaraţie publică, reafirmând politica americană: „Să fie 
foarte clar: Statele Unite nu acceptă şi nu vor accepta 
Coreea de Nord ca pe o putere nucleará".? 


Faptul peste care se trecea cu prea multă uşurinţă, în 
accepțiunea lui Clapper, era că nimeni nu înţelegea ce 
anume îl determina pe Kim Jong Un să acţioneze aşa cum 
o făcea. „Nimeni nu ştia care era punctul său de 
aprindere“, afirma el. Acest punct trebuia cunoscut, iar 
americanii nu îl cunoşteau. În schimb, analiştii dezbăteau 
dacă Kim Jong Un era un geniu politic, capabil să 


manipuleze după bunul-plac alte ţări, inclusiv SUA, sau un 
nebun impulsiv şi lipsit de experienţă. 


În timp ce administraţia Obama trecea în revistă posibilele 
opţiuni, discuţia s-a îndreptat către posibilitatea 
intensificării atacurilor cibernetice asupra Coreei de Nord. 
Unii considerau cibernetica un soi de baghetă magică ce 
putea acţiona „în afara radarului“, pentru a reduce 
ameninţarea nord-coreeană. 


Pentru a lansa atacuri cibernetice eficiente şi mai ample, 
Agenţia Naţională de Securitate trebuia să treacă prin 
serverele deţinute de nord-coreeni în China. Chinezii ar fi 
depistat însă un asemenea atac şi puteau trage concluzia 
că ei sunt, de fapt, cei vizati, riscând astfel declanşarea 
unui război cibernetic de dimensiuni cataclismice. 


„Nu vă pot promite că putem face faţă unui contraatac 
cibernetic“, i-a mărturisit lui Obama un membru marcant 
al administraţiei americane. Si aceasta era marea 
problemă. Folosirea ciberneticii ar fi putut duce la o 
escaladare a tensiunilor, declanşând o serie de atacuri şi 
contraatacuri ce puteau paraliza Internetul, sistemele 
financiare, precum băncile şi cărţile de credit, reţelele de 
electricitate, canalele de ştiri şi comunicaţii - potenţialul 
rezultat fiind îngenuncherea economiei americane, poate 
chiar mondiale. 


Avocatii Casei Albe, care aveau cele mai înalte acreditări 
de acces şi erau implicaţi în discuţii, au respins vehement 
măsura. Era prea riscantă. Situaţia nu s-a modificat într-o 
măsură prea mare. 


Capacităţile cibernetice ale Coreei de Nord fuseseră 
demonstrate cu prisosinta în cursul atacului informatic 
produs în 2014 asupra Sony Pictures Entertainment. Atacul 
fusese menit să stopeze difuzarea unui film satiric despre 
Kim Jong Un, o comedie numită The Interview, care 
prezenta povestea a doi jurnalişti plecaţi în Coreea de 
Nord să-l asasineze pe tânărul dictator. 


Ulterior, investigatorii au descoperit că hackerii nord- 
coreeni se strecuraseră în reţeaua Sony cu trei luni 
înainte, aşteptând atacul. Pe 24 noiembrie, nord-coreenii 
au preluat controlul asupra computerelor Sony. Pentru a 
amplifica la maximum şocul, pe ecrane era infatisat un 
amenintator schelet roşu, care venea către privitor, alături 
de textul ,Deturnat de £ZGOP", prescurtarea de la 
„Guardians of Peace“ (Gardienii păcii) şi de avertismentul 
„V-am prevenit deja. lar acesta e abia începutul.“10 
Hackerii nord-coreeni au distrus peste 70% din 
computerele companiei Sony, inclusiv laptopuri. 


Angajând mii de hackeri, Coreea de Nord folosea de acum 
în mod regulat programe cibernetice pentru a fura sute de 
milioane de dolari de la bănci şi de la alte instituţii, la 
scară globală. 


La două zile după alegeri, Obama şi Trump s-au întâlnit la 
Casa Albă. Discutia a fost programată pentru 20 de 
minute, dar a durat mai mult de o oră. Obama l-a instiintat 
pe preşedintele ales că nord-coreenii reprezentau cea mai 
mare şi mai gravă problemă cu care avea să se confrunte. 
Ei fuseseră şi cea mai mare bătaie de cap pentru Obama. 
Trump a povestit anturajului său, mai târziu, că Obama 
avertizase atunci: „Coreea de Nord va fi cel mai mare 
coşmar al tău“. 


Un analist de informaţii cu o vastă experienţă şi care 
servise în Coreea de Sud a declarat: „Sunt şocat că 
administraţia Obama a închis ochii, acţionând, în această 
privinţă, asemenea unei maimute care nu vede, nu aude şi 
nu vorbeşte. Şi acum înţeleg de ce oamenii lui Obama i-au 
spus lui Trump că principala dificultate cu care se va 
confrunta va fi armamentul nuclear nord-coreean. Până 
acum, ei au ascuns problema.“ 


Capitolul 13 


În februarie, generalul Dunford l-a vizitat la birou pe 
senatorul Lindsey Graham, un republican din Carolina de 
Sud, pentru o discuţie privată. 


Erau puţini cei din Senat care lucrau mai intens decât 
Graham pe subiecte militare. Burlac convins, colonel în 
rezervă al Forţelor Aeriene, el părea întotdeauna la 
datorie. Construise o vastă reţea bipartită la Washington. 
Fostul vicepreşedinte Joe Biden:, care lucrase 36 de ani în 
Senat, spunea că Graham are „instincte mai bune decât 
oricine altcineva“ din Camera superioară. În vârstă de 61 
de ani, Graham, membru marcant al Comitetului senatorial 
pentru serviciile armate, era cel mai bun prieten şi, 
practic, umbra preşedintelui comitetului, redutabilul 
senator John McCain. 


Când Dunford a ajuns în biroul lui Graham, acesta şi-a dat 
seama că generalul era tulburat. Trump cerea un nou plan 
de război pentru o lovitură militară preventivă împotriva 
Coreei de Nord, s-a confesat Dunford. 


Informaţiile serviciilor secrete despre Coreea de Nord nu 
erau suficient de credibile, a spus Dunford. „Avem nevoie 
de informaţii mai clare înainte de a-i oferi preşedintelui un 
plan.“ 


Veteran de război din rândurile Corpului Puşcaşilor Marini 
şi fost comandant al acestei arme, Dunford se aflase la 
comanda Regimentului 5 Puşcaşi Marini în timpul invaziei 
din Irak, în 2003. „Bătăiosul Jim“, care servise sub ordinele 
lui James Mattis, pe atunci general-maior, era în mod 
evident deranjat de stilul impulsiv în care Trump lua 
decizii. Graham a simţit că Dunford, cunoscând riscurile, 
se opunea solicitărilor lui Trump. 


În timpul alegerilor primare din Partidul Republican, 
Graham avusese o relaţie dificilă cu Trump. Fiind unul 
dintre ceilalţi 16 candidaţi care, alături de Trump, 
urmăriseră să primească nominalizarea republicanilor, 
Graham nu reuşise să treacă de a doua rundă de vot. EI îl 
numise pe Trump „un natarau“2, iar, ca replică, Trump 
făcuse public numărul personal de telefon al senatorului, 
la un miting electoral din Carolina de Sud. Ulterior, 
Graham a primit atât de multe apeluri, încât până la urmă 
şi-a distrus telefonul, făcând chiar şi un filmuleţ amuzant 
pe această temă. El îl sprijinise pe Jeb Bush?, prezentandu- 
| prin opoziţie cu Trump: Bush „n-a încercat să se impună 
în nişte alegeri primare controversate lansând pretutindeni 
o retorică periculoasă“. 


Priebus l-a îndemnat pe Graham să construiască o relaţie 
funcţională cu Trump. Subliniindu-i unul dintre atuurile 
personale, el i-a spus: „Eşti un tip foarte amuzant. Trump 
are nevoie de oameni amuzanti în jurul lui.“ 


Graham îl atacase pe Trump destul de serios, mai ales 
după emiterea primului ordin executiv al noului preşedinte 
privind interdicțiile aplicate musulmanilor. „Cred că ordinul 
a fost scris de un elev de şcoală primară, pe dosul unui 
plic“, afirmase el. 


La momentul acela, Graham şi McCain dăduseră 
publicităţii o declaraţie comună“: „Ne temem ca acest 
ordin executiv va deveni o rană pe care America şi-o 
provoacă singură în lupta împotriva terorismului. Acest 
ordin executiv trimite un semnal, intenţionat sau nu, că 
America nu vrea ca musulmanii să vină în ţara noastră. 
lată de ce ne exprimăm îngrijorarea că acest ordin 
executiv ar putea contribui mai mult la întărirea 
terorismului, decât la îmbunătăţirea securităţii noastre 
naţionale.“ 


Însă Graham era dispus acum să se desprindă de trecut. 


Câteva săptămâni mai târziu, pe 7 martie, Trump l-a 
invitat pe Graham la un dineu la Casa Albă. Graham 
pregătise un mic discurs. 


Când senatorul a intrat în Casa Albă, Trump se afla la 
biroul de comandă. Când l-a văzut pe Graham, a sărit în 
picioare, s-a îndreptat cu paşi repezi spre acesta şi l-a 
imbrátisat cu căldură. 


— Trebuie să fim prieteni, i-a spus Trump. Vei fi prietenul 
meu. 


— Da, domnule, a răspuns Graham. Vreau să fim prieteni. 


Cu această ocazie, Trump a recunoscut că n-ar fi trebuit să 
facă public numărul de telefon al lui Graham. 


— Acela a fost momentul de apogeu al campaniei mele, a 
glumit Graham. 


— Care e noul tău număr de telefon? a întrebat Trump. 
Preşedintele şi-a notat numărul, a râs şi a întrebat cum de 
izbucnise conflictul dintre ei. 


— A fost o competiţie, a replicat Graham. Ştiţi că n-am nici 
un fel de charismă. Nu mă pot afirma pe marea scenă. 
Acum, aţi învins. Mă simt umilit că am fost învins, dar vă 
recunosc victoria. Aveţi nevoie de sprijinul meu? 


Trump a răspuns afirmativ. 


— Înainte de a merge la dineu, a adăugat Graham, aş vrea 
să cer scuze pentru că majoritatea republicană habar n- 
are de capul ei. Congresul o să vă distrugă mandatul de 
preşedinte. Nu avem nici o idee asupra a ceea ce ar trebui 
făcut. Nu avem un plan pentru sistemul de sănătate. 
Suntem de pe altă planetă când vine vorba de reducerea 
taxelor. Şi veţi ieşi cel mai şifonat din această poveste. 


Graham şi-a exprimat convingerea că reforma fiscală şi 
înlocuirea programului Obamacare ar fi trebuit făcute cu 
ani în urmă. 


— Acum sunteţi singurul care le poate face, folosindu-vă 
calităţile de negociator. Aceşti lideri din Congres nu ştiu să 
facă nici măcar un lucru simplu, cum e cumpărarea unei 
case. Dacă a existat vreodată o epocă potrivită pentru un 
negociator, atunci aceasta este. Există o mulţime de 


oameni capabili, dar majoritatea n-au făcut niciodată o 
afacere în sectorul privat. Nu există cinci oameni pe colina 
Capitoliului pe care i-aş lăsa să-mi cumpere o maşină. Dar 
pe dumneavoastră v-aş lăsa să-mi cumpăraţi o maşină. Si 
iată lucrul de care vreau să vă conving: să mă lăsaţi pe 
mine să vă cumpăr o maşină. 


Au mers apoi în sala de dineuri. Pe giganticul ecran al 
televizorului rulau imagini de pe postul Fox, fără sonor. 
McMaster şi Priebus s-au alăturat în scurt timp. 


— Ce anume te preocupă? a întrebat Trump. 


— Pe termen scurt, Coreea de Nord, a răspuns Graham. Va 
veni o zi în care cineva va spune: „Domnule preşedinte, 
nord-coreenii sunt pe punctul de a lansa o rachetă. Au 
miniaturizat un focos nuclear pe care îl vor pune în acea 
rachetă. Ne pot lovi chiar aici, în ţara noastră. Ce aţi vrea 
să facem, domnule preşedinte?“ 


Brusc, atenţia tuturor a fost atrasă de apariţia pe ecran a 
patru rachete nord-coreene. Cu doar câteva zile înainte, 
pe 5 martie, Coreea de Nord lansase patru rachete în 
Marea Japoniei.5 


Ochii lui Trump se făcuseră mari cât nişte dolari de argint. 
— Sunt nişte imagini vechi, imagini vechi, a intervenit 
Graham, încercând să-i liniştească pe toţi şi asigurându-i 
că mai văzuse secvențele respective. 


— Trebuie să fac ceva în privinţa asta, a spus Trump, 
arătând cu degetul spre ecran. 


— Ziua aceea va veni, a adăugat Graham. Ce veţi face în 
privinţa asta? 


— Ce crezi că ar trebui făcut? a întrebat preşedintele. 


— Puteţi accepta ca au rachete nucleare si le puteţi spune 
nord-coreenilor şi chinezilor că, dacă le vor folosi vreodată, 
acela va fi sfârşitul Coreei de Nord, a spus Graham. În 
plus, trebuie implementat un sistem de apărare 
antirachetă capabil să doboare practic orice rachetă ar 
lansa nord-coreenii spre noi. Acesta e primul scenariu. Al 
doilea scenariu este să le spuneţi chinezilor că nu veţi 
permite Coreei de Nord să deţină o asemenea rachetă, 
capabilă să lovească America. Şi că, dacă n-au grijă ei de 
protejatul lor nord-coreean, atunci vom avea noi! 


— Tu ce ai face? l-a întrebat Trump din nou. 


Graham şi-a exprimat preferința pentru cea de-a doua 
variantă. Nord-coreenii nu puteau fi lăsaţi să deţină 
asemenea capacităţi nucleare. Prima variantă era prea 
riscantă. 


Preşedintele s-a aplecat către McMaster: 
— Ce părere ai despre asta? 


— Cred cá Graham are dreptate, a încuviinţat consilierul 
pentru securitate naţională. 


— Domnule preşedinte, dacă e vorba de o ameninţare 
clară şi precisă, a continuat apoi Graham, nu ne lăsaţi (pe 
congresmeni) să stăm pe margine si să mardim. Daca 
aveţi dovezi, în ziua în care nord-coreenii vă vor ameninţa, 
va trebui să convocati conducerea Congresului şi să o 


anunţaţi că aţi putea fi obligat să folosiţi forţa. Şi să le 
explicati congresmenilor de ce aveţi nevoie de sprijinul lor 
pentru autorizarea folosirii forţei împotriva Coreei de Nord. 
Dacă aţi dispune de un vot masiv şi aţi fi sigur de primirea 
autorizaţiei, acest lucru ar putea face să nu fie necesară 
folosirea forţei. 


— Asta ar fi o atitudine foarte provocatoare, a spus 
Priebus. 


— Chiar trebuie să fie provocatoare, a replicat Graham. Nu 
veţi face asta decât în ultimă instanţă. 


— Bine, dar toată lumea se va îngrijora şi se va teme, i-a 
atras atenţia Priebus. 


— Mă doare în fund de cine se va îngrijora, a spus Trump. 


— N-ati vrea să vă treceţi în CV faptul că o putere nucleară 
cum este Coreea de Nord a realizat, chiar în timpul 
mandatului dumneavoastră, o rachetă care ar putea lovi 
Statele Unite, a spus Graham. 


Trump a promis să reflecteze asupra acestui aspect. 


— Dacă reuşesc să creeze o rachetă nucleară care poate 
atinge teritoriul Statelor Unite, va trebui să-i loviți. Şi dacă 
obţineţi acordul Congresului, veţi avea o asigurare în 
buzunar. 


Ar fi fost un pas intermediar şi i-ar fi oferit lui Trump un 
avantaj. 


— Nord-coreenii cred că dacă au o rachetă cu focos 
nuclear în vârf, sunt scutiţi de orice griji. Va trebui să-i 


convingeti că dacă vor încerca măcar să obţină o 
asemenea armă, sunt terminati! 


McMaster a intervenit, susţinând că informaţiile referitoare 
la programul nuclear nord-coreean sunt incomplete. 


— Anuntati-má înainte să atacați, le-a spus Graham. 


Graham s-a străduit cât a putut de mult să câştige adepţi 
din ambele partide. Să-i aducă pe democrați de partea sa. 
El voia să-i ofere lui Trump o modalitate utilă şi eficientă 
de a trata cu Congresul. „Domnule preşedinte, va trebui să 
cumpăraţi câţiva democrați“, i-a spus el lui Trump. 
„Vestea bună este că se vând ieftin.“ El l-a mai sfătuit pe 
Trump şi să stabilească legături cu unii politicieni 
republicani şi democrați influenţi. „Folosiţi-vă abilităţile de 
negociator din trecut. Trebuie să le oferiţi ceva acestor 
oameni. Eu fac asta şi cu republicanii, şi cu democraţii, de 
zece ani.“ 


Urmau să fie dezacorduri? De bună seamă, recunoştea 
Graham. Prietenii buni nu sunt întotdeauna de acord. 
„Washingtonul are întotdeauna privirea îndreptată către 
viitor. Chiar dacă ceva nu funcţionează, trebuie să mergi 
mai departe.“ 


Preşedintele trebuia, totodată, să renunţe la mesajele de 
pe Twitter. În săptămâna precedentă, pe 4 martie, el 
publicase patru mesaje prin care îl acuza pe Obama că ar 
fi instalat aparatură de ascultare în Turnul Trump.9 


— Tocmai v-aţi tras un upercut direct în falcă, i-a spus 
Graham preşedintelui, comentând vehementele reacţii 
negative declanşate de aceste mesaje. Caută oricum să vă 
facă probleme. Nu îi ajutaţi! 


— Dar aşa actionez eu, cu mesaje pe Twitter, s-a apărat 
Trump. 


— Este foarte bine să transmiteti mesaje pe Twitter în 
avantajul dumneavoastră, domnule preşedinte. Dar nu le 
transmiteti pentru a vă face deservicii. Întotdeauna 
adversarii vor căuta să vă târască în mocirla lor. Va trebui 
să deveniți suficient de disciplinat pentru a nu cădea în 
capcana lor. 


Trump i-a telefonat lui Graham a doua zi, să-i 
mulţumească pentru discuţie. 


— Invitati-i pe John McCain şi pe soţia lui, Cindy, la cină, l-a 
sfătuit Graham. John e un tip de treabă. Trebuie să vă 
intelegeti bine cu el, ar putea să vă ajute într-o mulţime de 
privinţe. 


În 2015, Trump lansase unul dintre cele mai crude şi mai 
iresponsabile comentarii la adresa lui McCain: „El nu este 
un erou de război. Este un erou de război fiindcă a fost 
luat prizonier. Îmi plac oamenii care n-au fost luaţi 
prizonieri.“” 


Graham ştia că McCain îl detestă pe Trump. Dar ştia şi că 
la Washington erai nevoit adesea să discuti cu oameni 
care nu te plăceau. Dar nu i-a împărtăşit acest detaliu 
preşedintelui. „Misiunea mea principală este să-l fac pe 
John McCain să-şi păstreze calmul“, remarca el. „Liderul 


majorităţii republicane din Senat, Mitch McConnell, era 
speriat de moarte de John McCain. Fiindcă John nu avea 
limite. El ataca în egală măsură conducerea republicană, 
asa cum îi ataca si pe democrați. Şi eu atac uneori, însă 
atacurile mele sunt mai calculate. Pe când John e... de 
neoprit. Însă e, totodată, cel mai cumsecade om din lume. 
Şi e avid după atenţia presei, ca şi mine. În orice caz, e un 
tip mult mai amabil decât mine.“ 


Cina în compania lui McCain şi a soţiei acestuia a fost 
aranjată pentru luna aprilie. Graham a fost şi el invitat. 
Cindy McCain îşi dedicase viaţa luptei împotriva traficului 
de fiinţe umane, iar Graham i-a sugerat lui Trump să o 
numească ambasadorul său pentru această cauză. 


La cina din Sala Albastră, Trump a scos o scrisoare. l-a 
citit-o, cuvânt cu cuvânt, lui Cindy McCain, plin de emfază. 
„Aş dori foarte mult să fiţi ambasadoarea mea în 
străinătate, pe problemele legate de traficul de fiinţe 
umane“, a citit el, subliniind rolul acesteia în sprijinirea 
cauzelor umanitare. „Aş fi onorată“, a răspuns Cindy 
McCain cu ochii plini de lacrimi. 


Şi McCain era vizibil emoţionat. În calitate de preşedinte al 
Comitetului pentru serviciile armate, el i-a mulţumit 
preşedintelui pentru că acesta promisese să reclădească 
armata americană. 


— Ce aţi vrea să facem pentru a vă ajuta? a întrebat 
McCain. 


— Vreau doar sa te cunosc, a spus Trump pe un ton 
teatral. Te admir. Eşti un om foarte aspru. Şi eşti un om 
bun. 


Era modul prin care voia să dea de înţeles că îi părea rău 
pentru cele întâmplate. 


Din nou, McCain a părut foarte mişcat. 


— E o lume dură, a replicat el. Vrem să vă ajutăm, 
domnule preşedinte. 


— Ce spui de Coreea de Nord? a întrebat Trump. 


— Toti au scrântit-o în privinţa asta, a răspuns McCain. 
Democrati, republicani... ultimii trei preşedinţi din ultimii 
24 de ani, George W. Bush, Barack Obama şi Bill Clinton. 


— lată decizia care trebuie luată, domnule preşedinte, a 
intervenit Graham, repetând ceea ce îi spusese deja lui 
Trump. O strategie prin care Coreea de Nord să fie ţinută 
în frâu - să-i lăsăm pe nord-coreeni să realizeze rachete 
avansate, cu focos nuclear, sperând că le vom putea 
dobori sau că-i vom intimida si nu le vor lansa niciodată 
sau să transmitem Chinei că Statele Unite vor împiedica 
eforturile Coreei de Nord de a obţine această capacitate 
nucleară. 


— Care e părerea ta? l-a întrebat Trump pe McCain. 


— E foarte complicat, a răspuns acesta. Nord-coreenii pot 
ucide un milion de oameni în Seul doar cu artileria 
convenţională. De aceea situaţia este atât de dificilă. 


— Dacă tot trebuie să moară un milion de oameni, atunci 
să moară acolo şi nu aici, în America, a adăugat Graham, 
într-o notă agresivă. 


— Sună destul de cinic, a intervenit Trump. 


El era convins că liderii chinezi îl simpatizau. Şi repeta ori 
de câte ori avea ocazia acest lucru, care îl făcea să creadă 
că are o mare putere de influenţă. 


În cursul unei întâlniri desfăşurate în acea primăvară în 
Biroul Oval, discuţia s-a îndreptat asupra controverselor 
stârnite în Coreea de Sud din cauza sistemului de rachete 
defensive THAAD (Terminal High Altitudine Area Defense), 
care devenise o miză crucială în cursa prezidenţială sud- 
coreeană. Sistemul avea să permită protejarea Coreei de 
Sud în eventualitatea unui atac nord-coreean cu rachete. 
Lucru şi mai important, sistemul putea fi folosit pentru a 
contribui la apărarea Statelor Unite. 


— Coreenii au plătit deja pentru asta? a întrebat Trump. 
— Nu au plătit. Noi am plătit, l-a lămurit McMaster. 


— Asta nu e în regulă, a spus preşedintele, cerând o 
explicaţie şi determinându-l pe McMaster să meargă la 
Pentagon, pentru a obţine unele răspunsuri. 


— De fapt, este o înţelegere foarte bună pentru noi, a 
precizat McMaster, cand a revenit, în după-amiaza 
aceleiaşi zile. Coreenii ne-au dat teritoriul în posesiune 
pentru 99 de ani, fără să ne ceară nici un ban. Însă noi 
plătim pentru sistem, pentru instalarea şi operarea lui. 


Noile informaţii l-au înfuriat teribil pe Trump. „Vreau să 
vad unde se află teritoriul ăsta“, a rabufnit el. În cele din 
urmă, i-au fost aduse câteva hărţi care indicau suprafaţa 
exactă. O parte din teritoriul oferit includea şi un fost teren 


de golf. „E un teren de rahat“, a spus fostul proprietar de 
terenuri de golf şi dezvoltator imobiliar. „Aţi făcut o 
afacere proastă. Cine a negociat-o? Ce geniu? Lasati-o 
baltă! Nu vreau pământul de la coreeni.“ 


Pentru acest important sistem defensiv antirachetă, 
America ar fi trebuit să plătească 10 miliarde de dolari, 
timp de zece ani - în condiţiile în care acesta nici măcar nu 
se afla fizic pe teritoriul Statelor Unite, susţinea Trump. 
„La naiba! Luaţi-l de acolo şi instalaţi-l la Portland!" 


Trump era încă furios din cauza deficitului de 18 miliarde 
de dolari din comerţul cu Coreea de Sud şi voia să scoată 
SUA din ceea ce numea „groaznicul“ acord comercial 
KORUS. 


Dar intensificarea tensiunilor legate de THAAD constituia 
deja un aspect îndeajuns de îngrijorător. Coreea de Sud 
era un aliat şi un partener comercial crucial. În acest 
context, Trump s-a întâlnit cu McMaster si cu Mattis, iar 
amândoi i-au declarat că, dată fiind criza cu Coreea de 
Nord, momentul nu era favorabil discutării acordului 
comercial. 


„Ba, dimpotrivă, acum trebuie adus în discuţie acordul“, i- 
a contrazis Trump. „Dacă sud-coreenii vor cu adevărat 
protecţie, acesta este momentul ideal când noi trebuie să 
renegociem tratatul. Atuurile sunt de partea noastră.“ 


Mai târziu, Trump a declarat agenţiei de presă Reuters? cá 
preţul estimat iniţial pentru THAAD era de un miliard de 
dolari. „l-am informat pe sud-coreeni că ar fi bine ca ei sa 
plătească“, a declarat el. „Este un sistem de un miliard de 


dolari. Şi este fenomenal, doboară rachetele chiar de pe 
cer.“ 


Pe 30 aprilie, McMaster l-a contactat pe directorul 
serviciului national de securitate din Coreea de Sud. El i-a 
declarat apoi lui Chris Wallace, de la Fox News: „l-am spus 
omologulului meu sud-coreean că, până la orice 
renegociere, tratatul rămâne în vigoare, noi ne vom 
respecta cuvântul dat“.10 


Ca un prim pas, ministrul sud-coreean al Comerţului a 
acceptat ulterior să înceapă renegocierea acordului 
comercial KORUS.*: 

În februarie, Derek Harvey, fost colonel de armată - unul 
dintre analiştii de prim rang în domeniul informaţiilor din 
guvernul SUA -, a fost numit director pe zona Orientului 
Mijlociu, în cadrul Consiliului de Securitate Naţională 
(NSC). O poziţie foarte râvnită, într-o regiune unde situaţia 
era fierbinte. 


Harvey, un tip convingător, foarte harnic şi muncitor, a 
abordat domeniul informaţiilor ca un detectiv de la 
omucideri - răsfoind miile de pagini din rapoarte ale 
interogatoriilor, interceptări de comunicaţii, rapoarte de 
luptă, documente capturate de la inamic, informaţii brute 
şi surse inedite, precum liderii tribali. 


Rezultatul a fost o viziune uneori neortodoxă asupra 
lucrurilor. În unele cercuri, el era numit „Grenada“, 
datorită abilității şi a dorinţei sale de a combate teoriile 
convenţionale. 


Înainte de atentatele teroriste de la 11 septembrie, Harvey 
întocmise un raport prin care atrăgea atenţia asupra 
faptului că Osama bin Laden şi reţeaua condusă de acesta, 
al Qaeda, reprezentau o ameninţare strategică pentru 
Statele Unite. El a fost printre puţinii care au anticipat 
forţa de rezistenţă a mişcărilor insurgente din Irak şi 
Afghanistan, după invazia trupelor americane în aceste 
tari. Argumentul lui era deseori că anumite idei ambitioase 
şi agresive erau „realizabile, dar nu acceptabile“ - ceea ce 
însemna că sistemul politic nu le-ar fi asigurat sau susţinut 
(de pildă, menţinerea a zeci de mii de militari americani în 
Afghanistan, ani la rând). 


Harvey a mers să discute cu Jared Kushner, care avea un 
mic birou lângă Biroul Oval. 


Kushner, lăsat pe spătarul scaunului său, cu picioarele 
încrucişate pe birou, a ascultat pledoaria lui Harvey. 


Principala temere legată de Orientul Mijlociu a acestuia era 
Hezbollah, organizaţia teroristă susţinută de iranieni. 
Informaţii credibile relevau faptul că Hezbollah dispunea 
de peste 48 000 de militari permanenţi în Liban, 
prezentând o reală ameninţare la adresa statului evreu. 
De asemenea, organizaţia avea forte expeditionare de 8 
000 de oameni în Siria, Yemen şi unităţi de comando în 
regiune. În plus, dispunea de combatanți în toată lumea - 
între 30 şi 50 de persoane în Columbia, Venezuela, Africa 
de Sud, Mozambic şi Kenya. 


Comandanții Gărzii Revolutionare din Iran erau integrati în 
structura Hezbollah. Iranul deconta toate cheltuielile 
înregistrate de Hezbollah - care se ridicau la ametitoarea 
sumă de un miliard de dolari anual. Suma nu includea 
fondurile obţinute de Hezbollah din spălarea de bani, 
traficul cu fiinţe umane, contrabanda cu cocaină şi opiu, 
dar şi cu fildeş din Mozambic. 


Hezbollah era o forţă dominantă în Liban, un stat în stat, 
dornică să apeleze la violenţă. Nici un import nu se realiza 
în Liban fără ştiinţa organizaţiei. Aceasta îşi concentra 
toate eforturile asupra distrugerii statului Israel. 


Hezbollah era intermediarul perfect pentru Iran, prin care 
acest stat exercita presiuni şi chiar ataca Israelul, ale cărui 
baze aeriene puteau fi lovite de rachete. Defensiva 
israeliană, compusă din rachete lron Dome, David's Sling 
şi Arrow, n-ar fi făcut faţă în cazul unui atac de proporţii. 


Harvey susţinea că exista potenţialul declanşării unui 
război catastrofal, cu consecinţe strategice, economice şi 
umanitare devastatoare. Un conflict între Iran şi Israel ar fi 
atras în luptă şi Statele Unite şi ar fi anulat eforturile 
depuse pentru asigurarea stabilităţii regionale. 


Trump a primit o prezentare realizată de Reader's Digest 
cu privire la datele despre Hezbollah. Dan Coats, de la DNI, 
şi directorul CIA, Mike Pompeo, au sprijinit pledoaria lui 
Harvey în cadrul informării desfăşurate în Biroul Oval. 
Mattis, McMaster şi secretarul de stat, Rex Tillerson, l-au 
susţinut şi ei, într-un mod realist. 


Harvey simţea totuşi că toţi ceilalţi nu evaluau corect 
gradul în care se schimbase echilibrul de putere în 


regiune. Un alt conflict arabo-israelian ar fi vizat teritoriul 
Israelului aşa cum nici un alt atac nu o făcuse până atunci. 
Un asalt la scară largă ar fi putut afecta abilitatea 
israelienilor de a lupta. 


Harvey a ţinut să reafirme cu hotărâre acest lucru în faţa 
lui Kushner: noua administraţie Trump nu era pregătită 
pentru ceea ce se putea întâmpla. El a insistat pentru 
punerea în practică a acordurilor stabilite de Trump şi de 
premierul israelian Benjamin Netanyahu, cu prilejul 
întâlnirii lor din februarie, subliniind importanţa unui dialog 
strategic care să ia o nouă formă şi să ţină cont de 
realităţile din teren. El pleda pentru îmbunătăţirea 
relaţiilor americano-israeliene, despre care credea că se 
deterioriaseră în cei opt ani de mandat ai lui Obama. 


În vară, ambasadorul Israelului la Washington şi consilierul 
lui pe probleme de securitate naţională l-au invitat pe 
Harvey în Israel. 


McMaster a refuzat să-l lase să plece, deşi nu a explicat 
motivele care au determinat acest refuz. 


La începutul lunii iulie, Harvey a stabilit o întâlnire cu 
oficiali de rang înalt din rândurile Mossadului, ale 
serviciilor militare de informaţii şi ale reprezentanţilor 
armatei şi aviaţiei militare israeliene. McMaster, furios pe 
Harvey, nu voia să-l lase să se implice mai mult.? 


Întrebarea principală era dacă Harvey descoperise 
următoarea bombă cu ceas - Hezbollah - în cadrul suitei 
de probleme de politică externă cu care se confruntau 
Statele Unite şi Trump. 


Curând, Harvey s-a întors să discute cu Kushner. 


— Ce crezi despre faptul că preşedintele pleacă la Riad, în 
prima lui vizită prezidenţială? l-a întrebat Kushner. 


— Se încadrează perfect în ceea ce încercăm noi să facem, 
pentru a ne reafirma susţinerea fata de sauditi si de 
obiectivele noastre strategice in regiune. Pozitia noastra s- 
a deteriorat foarte mult în anii administraţiei Obama, a 
spus Harvey. 


Harvey credea că Obama petrecuse prea mult timp 
încercând să negocieze un acord nuclear cu lranul si 
neglijând sau chiar deteriorând relaţiile cu sauditii si 
israelienii. Prima vizită oficială, în calitate de preşedinte, în 
Arabia Saudită, reprezenta un semnal puternic că 
administraţia Trump avea noi priorităţi. De asemenea, 
Harvey era foarte mulţumit că prima vizită prezidenţială 
urma să se desfăşoare în regiunea alocată lui, deşi toţi 
ceilalţi colegi ai săi din NSC pretindeau ca regiunile lor ar fi 
trebuit să aibă această onoare. 


De pe urma unei întâlniri la vârf în Arabia Saudită ar fi 
beneficiat şi Israelul. Sauditii şi israelienii, inamici ai 
Iranului, aveau relaţii importante, atât oficiale, cât şi 
neoficiale. 


Harvey ştia că trebuie să se concentreze riguros asupra 
sugestiilor lui Kushner, care nu era, în mod evident, un 
membru oarecare al echipei de consilieri superiori ai lui 
Trump. Ginerele preşedintelui vorbea de fiecare data 


având acordul lui Trump, dacă nu cumva fiind chiar 
încurajat de acesta. 


Harvey era la fel de bine conectat, ca orice ofiţer de 
informaţii, la serviciile israeliene de spionaj şi ştia că şi 
Kushner stabilise propriile legături cu acestea. Netanyahu 
era de multă vreme prieten cu familia Kushner. 


Kushner i-a spus lui Harvey că, potrivit informaţiilor 
extrem de precise pe care le deţinea, cheia succesului în 
relaţiile cu Arabia Saudită o reprezenta cucerirea celui de- 
al doilea prinţ moştenitor, charismaticul Mohammed bin 
Salman, cunoscut drept „MBS“, în vârstă de 31 de ani. Fiul 
regelui saudit, MBS era, totodată, şi ministru al Apărării, o 
poziţie crucială şi rampa de lansare pentru obţinerea 
influenţei în regat. MBS era un tânăr vizionar şi foarte 
energic. Era fermecător şi vorbea despre reforme 
îndrăzneţe, menite să modernizeze Arabia Saudită. 


Când McMaster a aflat despre ideea lui Kushner privind 
summitul saudit, el l-a întrebat, nervos, pe Harvey: „Cine 
tot insistă pentru aşa ceva? De unde a apărut ideea asta?“ 


Harvey nu ştia sigur dacă preşedintele avea sau nu vreo 
implicare în această poveste. McMaster nu agrea, în mod 
evident, abordarea sauditilor pe căi neoficiale, dar nu 
putea face prea multe pentru a împiedica iniţierea unor 
astfel de contacte. 


Harvey a avut o serie de întâlniri cu reprezentanţi ai 
agenţiilor de informaţii americane, inclusiv CIA. Mesajul 
transmis de aceştia a fost că era necesară o atitudine 
foarte precaută din partea lui Kushner. Adevăratul pol de 
putere în Arabia Saudită era prinţul moştenitor, 


Mohammed bin Nayef, în vârstă de 57 de ani, cunoscut 
drept „MBN“. El era nepotul regelui, creditat cu 
distrugerea reţelei al Qaeda în regat, în calitatea sa de 
ministru de Interne. Favorizarea mai tânărului MBS de 
către noua administraţie americana ar fi generat frictiuni 
în sânul familiei regale. 


Bazându-se pe experienţa dobândită în deceniile în care 
avusese contacte cu comunităţile de informaţii din 
Orientul Mijlociu, Harvey considera că Jared Kushner avea 
dreptate - MBS reprezenta viitorul. MBS înţelesese că 
transformările şi modernizarea Arabiei Saudite constituiau 
singura cale de supravieţuire a regatului. Protejat de 
Kushner, Harvey dobândise o autoritate neobişnuită în 
vederea lansării planului sáu. Harvey a contactat 
Departamentul Apărării, Trezoreria şi Consiliul Economic 
Naţional al Casei Albe. Riscurile, credea el, erau 
substanţiale, însă şi beneficiile puteau fi extraordinare. 


În martie, McMaster a prezidat o întâlnire a principalilor 
demnitari ai administraţiei Trump, pentru a analiza 
posibilitatea unei întâlniri la vârf în Arabia Saudită. 


— Din experienţa mea la Exxon, a spus secretarul de stat 
Tillerson, fluturand din mână, sauditii pot fi foarte 
convingători. Sunt experţi în negocieri. Dar, când vine 
vorba să-i convingi să semneze ceva, n-ai să obţii mare 
lucru de la ei. 


De aceea, pleda el, angajamentele luate de MBS trebuiau 
privite cu mult scepticism. Pentru americani exista riscul 
de a depune eforturi intense la summit, fără să se aleagă, 
la sfârşit, cu nimic. 


— Cred că ne gândim prea departe, a spus Mattis. 
Aranjarea de vânzări de arme şi alte proiecte benefice 
pentru economia SUA - obiectivele concrete, necesare, 
pentru un asemenea summit - ar consuma mult timp. Mai 
bine aşteptăm până la anul. O nouă administraţie ar trebui 
să fie mai prudentă şi mai atentă. 


Secretarul de la Energie, Rick Perry, a adăugat şi el că 
erau prea multe de făcut într-un timp foarte scurt. 


Nimeni nu susţinea ideea unui summit în două luni, aşa 
cum propunea acum Kushner, care stătea la masă chiar 
vizavi de McMaster. 


— Înţeleg că vi se pare un proiect foarte ambițios, a spus 
ginerele preşedintelui ridicându-se în picioare. Vă înţeleg 
temerile. Dar cred că avem o oportunitate reală. Trebuie 
să o recunoaştem. Înţeleg că trebuie să fim precauti. 
Trebuie să lucrăm cu multă sarguinta, ca şi cum summitul 
ar avea loc. Şi dacă ajungem la concluzia că nu vom reuşi, 
vom avea timp suficient să schimbăm lucrurile din mers. 
Dar aceasta e o oportunitate care aşteaptă să profitam de 
ea. 


Nimeni n-a respins această propunere. Harvey ştia că, de 
fapt, nu vor reuşi organizarea summitului, dar a continuat 
să stabilească detaliile planului, ca şi cum acesta urma să 
se materializeze. El a impus anumite limite, hotărând că ar 
trebui să obţină, de la bun început, contracte militare în 
valoare de peste 100 de miliarde de dolari. 


Executarea planului a căzut în sarcina lui Harvey. MBS a 
trimis o echipă de 30 de oameni la Washington, iar Harvey 
a pus la punct mai multe săli de conferinţă în clădirea de 


birouri Eisenhower. Au fost înfiinţate grupuri de lucru 
americano-saudite pe domenii precum terorismul, 
finanţarea terorismului, extremismul violent şi campaniile 
de informare. Pentagonul a organizat întruniri privind 
contractele şi parteneriatele de securitate. 


Harvey nu voia să le ceară prea mult sauditilor, despre 
care ştia că nu au buzunarele atât de adânci pe cât se 
credea în general. Preţurile la petrol scazusera, 
diminuându-le profiturile. 


McMaster încă nu era entuziasmat. Dar, întrucât aceasta 
era dorinţa lui Kushner, i-a spus lui Harvey, planul trebuia 
urmat în continuare, chiar dacă acesta nu se bucura de 
foarte multă susţinere. Urmau să treacă prin multe 
dificultăţi, iar în final aveau să fie nevoiţi să-l abandoneze. 


Kushner spunea că dacă avea de gând să rămână 
implicată în regiune, America trebuia să-i ajute pe sauditi 
şi pe israelieni să-şi îndeplinească  dezideratele. 
Preşedintele nu voia să continue să acopere cheltuielile 
pentru apărarea intereselor americane în Orientul Mijlociu, 
în condiţiile în care principalii beneficiari erau ţările din 
regiune, potrivit lui Kushner. 


El se temea de influenţa tot mai puternică a Iranului si de 
operaţiunile subversive din zonă, în special cele ale 
Hezbollah, care amenințau Israelul. Era necesar, considera 
Kushner, ca sauditii să fie determinaţi să cumpere mai 
multe arme americane. Dacă ei cumpărau sisteme de 
armament, ajutau astfel economia SUA şi crearea de locuri 
de muncă în America. Era nevoie ca ei să cumpere stocuri 
mari de muniţie şi contracte de susţinere şi de întreţinere 
pe zece ani. 


Echipa saudită a revenit la Washington pentru o a doua 
vizită. Timp de patru zile consecutive, sauditii au avut 
întâlniri prelungite, care au durat şi până dincolo de miezul 
nopţii. Kushner a organizat zilnic, în biroul său, întruniri cu 
reprezentanţii principalelor agenţii americane implicate. 
Uneori, sauditii nu făceau suficiente comenzi şi contracte 
pentru cumpărarea de armament. Atunci, Kushner îl 
asigura pe Harvey că va rezolva totul cu un telefon. EI îl 
suna direct pe MBS si, imediat după aceea, sauditii 
începeau să cumpere mai multe arme. 


Când se părea că erau foarte aproape să-şi realizeze 
planul, Kushner l-a invitat pe MBS în Statele Unite şi l-a 
adus la Casa Albă, unde prinţul saudit a participat la o cină 
de lucru, în Sala de dineuri, împreună cu Trump.? Erau 
prezenţi şi Pence, Priebus, Bannon, McMaster şi Kushner. 
Acest lucru încălca însă protocolul şi i-a neliniştit pe 
oficialii din Departamentul de Stat şi CIA. Un dineu oficial 
oferit de preşedintele Statelor Unite, la Casa Albă, pentru 
un prinţ saudit de rang mediu era de neconceput. 


Tillerson şi Mattis au continuat să-şi exprime îndoielile, 
plângându-se că activitatea era prea grea, că era prea 
mult de muncă şi că existau prea multe semne de 
întrebare legate de contracte. 


În cele din urmă, Trump a dat undă verde, iar vizita oficială 
în Arabia Saudită şi Israel a fost anunţată marţi, 4 mai.3 


Trump a mers în Arabia Saudită între 20 şi 21 mai, fiind 
primit cu mult fast. El a anunţat contracte de apărare în 
valoare de 110 miliarde de dolari^, pentru sauditi, si alte 
contracte în valoare de câteva sute de miliarde de dolari - 
fără îndoială, o cifră exagerată. 


Harvey credea că summitul avusese un efect important, 
pozitiv - trimițând un mesaj strategic Iranului, principalul 
adversar. Sauditii, ţările din Consiliul de Cooperare al 
Golfului (Bahrain, Kuwait, Oman, Qatar, Emiratele Arabe 
Unite şi Arabia Saudită) şi Israelul erau uniţi. Abordarea 
ezitantă a administraţiei Obama era un capitol încheiat. 


În luna următoare, regele saudit Salman, în vârstă de 81 
de ani, l-a numit pe MBS, care avea 31 de ani, drept nou 
print moştenitor si cel care avea să conducă, probabil, 
regatul, în deceniile următoare.5 


Capitolul 15 


Trump a fost unul dintre cei mai tnversunati adversati ai 
Războiului din Afghanistan, care se prelungea de 16 ani, 
fiind cel mai îndelungat conflict din istoria Americii. Într-o 
oarecare măsură, Trump rămăsese fidel unei convingeri, 
aceea de a se opune războiului, chiar şi ridiculizându-l 
uneori. Începând cu 2011, cu patru ani înainte de intrarea 
lui oficială în cursa prezidenţială, el a lansat o serie de 
atacuri zgomotoase pe Twitter.! 


În martie 2012, de pildă, a scris: „Implicarea americană în 
Afghanistan e un dezastru total. Nici nu ştim ce facem 
acolo. Conducătorii noştri ne-au minţit în această privinţă, 
la fel ca în multe altele.“2 


În 2013, mesajele pe Twitter au continuat. În ianuarie, 
Trump scria: „Hai să ieşim din Afghanistan. Soldaţii noştri 
sunt ucişi de afganii pe care îi instruim şi pierdem miliarde 


de dolari acolo. E absurd! Reconstruiti SUA!“3 În martie 
scria: „Ar trebui să plecăm imediat din Afghanistan. Ajunge 
cu vieţile irosite. Şi dacă va trebui să ne întoarcem acolo, o 
să ne întoarcem rapid şi în forţă. Mai întâi trebuie să 
reconstruim America.“4 În aprilie: „Guvernul nostru este 
atât de jalnic, încât o parte din miliardele de dolari risipite 
în Afghanistan a ajuns în mâinile teroristilor".» Si în 
noiembrie: „Nu permiteti liderilor noştri foarte proşti sa 
semneze un acord care să ne ţină în Afghanistan până în 
2024 - cu toate costurile pe care aceasta le implică pentru 
SUA. FACEŢI AMERICA MĂREAŢĂ!“6 


În decembrie 2015, Trump a scris pe Twitter: „Un 
atentator sinucigaş tocmai a ucis soldaţi americani în 
Afghanistan. Cand vor deveni liderii noştri duri si 
inteligenţi? Suntem conduşi la masacru!"" 


Ca toţi preşedinţii, Trump se confrunta cu lucrurile lăsate 
neterminate de predecesorii săi. lar în secolul XXI, nimic 
nu ilustra mai bine acest lucru decât ce se întâmpla în 
Afghanistan. Războiul, început după atacurile teroriste de 
la 11 septembrie, când Afghanistanul îi adăpostise pe 
Osama bin Laden şi reţeaua al Qaeda, era un buchet de 
mari speranţe, eşecuri, neînţelegeri şi infuzii masive de 
bani şi de trupe, dar şi de pierderi de vieţi omeneşti. 


Sub preşedinţii Bush şi Obama, dezbaterile şi discuţiile 
despre numărul militarilor americani desfasurati în teatrele 
de operaţii externe dominaseră discuţiile publice şi cele 
din cadrul NSC, generând aşteptări privind rezolvarea 
situaţiei sau măcar realizarea de progrese. Acoperirea 
mediatică se concentrase pe numărul soldaţilor şi pe 
desfăşurătorul calendaristic. Numărul militarilor americani 
implicaţi în război devenise un echivalent al progreselor. 


În cursul preşedinţiei lui Obama, numărul variase 
semnificativ, cunoscând un vârf de 100 000 de oameni şi 
scăzând la 8 400, cu speranţa impetuoasă, dar ulterior 
abandonată, că misiunile de luptă contra talibanilor 
insurgenți ar putea lua sfârşit. Dar experţii ştiau cá 
asemenea aşteptări erau zadarnice. 


Coordonatorul Casei Albe, general-locotenentul Douglas 
Lute, a catalogat războiul „un castel din cărţi de joc“, în 
cadrul unei întruniri desfăşurate în 2010, la scurt timp 
după ce Obama mai trimisese 30 000 de militari americani 
în Afghanistan.® 


Dr. Peter Lavoy, adjunctul secretarului Apărării pentru 
probleme de securitate în Asia şi Pacific, sub administraţia 
Obama, numit ulterior în fruntea departamentului Africa de 
Sud al Consiliului de Securitate Naţională, era un 
negociator şi o autoritate recunoscută în problemele 
legate de sudul Asiei - în special de Pakistan şi de 
Afghanistan. El era aproape necunoscut marelui public, 
dar avea o importanţă crucială în funcţionarea serviciilor 
militare şi de informaţii. Cu o pregătire academică de 
excepţie, dar în egală măsură un excelent practician, 
considera că obsesia legată de numărul militarilor 
americani fusese „călcâiul lui Ahile“ în politica 
administraţiei Obama referitoare la Afghanistan. 


„În Afghanistan există, efectiv, mii de sub-triburi. Fiecare 
are nemulţumirile sale. Chiar şi dacă talibanii dispar, tot 
vor exista insurgente în Afghanistan“, avertiza Lavoy. 
Victoria era de neconceput. Ce ar fi însemnat un triumf în 
Afghanistan încă nici nu fusese definit. 


H.R. McMaster şi-a dat seama că urma să-l înfrunte pe 
preşedintele Trump pe tema Războiului din Afghanistan. El 
ştia ce se întâmplă în Afghanistan. Între 2010 şi 2012, 
servise ca adjunct al comandantului planificării (J5), la 
cartierul general al comandamentului de război din Kabul. 


În timpul Războiului din Golf si al Operațiunii Furtună în 
deşert din 1991, la doar şapte ani de când absolvise 
academia militară West Point, cu gradul de căpitan de 
armată, McMaster condusese nouă tancuri, într-o 
confruntare în care distrusese 28 de tancuri ale Gărzii 
Republicane irakiene. Căpitanul McMaster nu suferise nici 
o pierdere, iar bătălia durase doar 23 de minute. A fost 
decorat cu medalia Steaua de argint, pentru curaj. 


În Războiul din Irak, având gradul de colonel, el a condus 
cei 5 300 de militari ai Regimentului 3 Blindate, folosind cu 
succes tactici de protejare a populaţiei în lupta contra 
insurgenților şi cucerind oraşul Tal Afar, in 2005. 
Preşedintele Bush citase în mod public acţiunea sa, ca 
model pentru a avea „motive de speranţă pentru un lrak 
liber".? 


in cartea lui McMaster din 1997, Dereliction of Duty 
(Abandonarea datoriei), el ii numea pe cei cinci sefi de stat 
major care supervizaserá Războiul din Vietnam „cinci 
oameni tácuti", care nu reusiserá sá stabileascá rapoartele 
personale esentiale cu liderii civili, pentru a vorbi pe limba 
acestora. Cartea lui a fost un veritabil manual pentru 
evitarea unui alt Vietnam. 


Ironia sortii era însă cá Trump numea acum Războiul din 
Afghanistan un nou Vietnam, o mlaştină fără obiective 
nationale de securitate clare si cel mai recent exemplu al 


incoerentei politicii americane. Sarcina lui McMaster era de 
a pune în acord recomandările armatei şi obiectivele 
preşedintelui în privinţa Afghanistanului, deşi singurul 
obiectiv al lui Trump părea retragerea armatei din această 
tara. 


Personalul care activa în cadrul NSC a început să lucreze. 
Pe 1 şi pe 10 martie 2017, locotenent-colonelul Fernando 
Lujan, specialistul pentru Afghanistan al NSC, a prezidat 
primele întâlniri la nivel mediu,  interagentii, ale 
administraţiei Trump. La aceste întâlniri au participat 
reprezentanţi ai Departamentului de Stat, ai Pentagonului 
şi ai agenţiilor de informaţii. 


Lujan, care făcuse parte şi din administraţia Obama, ştia 
că politica din Afghanistan a fostului preşedinte fusese 
simplă în practică: evitarea catastrofei. Existau o mulţime 
de incertitudini şi posibilitatea unui dezastru era imensă. 
El acorda, de pildă, poliţiei afgane, un factor-cheie pentru 
stabilitatea pe termen lung, note extrem de mici. 


La prima reuniune, un oficial al Departamentului de Stat a 
adus în discuţie o serie de chestiuni importante: De ce se 
credea că există nevoia unei baze contrateroriste în 
Afghanistan pentru a împiedica un alt atac? Care era 
justificarea? Care se credea că era, de fapt, ameninţarea 
teroristă din Afghanistan? De ce se credea că era nevoie 
de zeci de mii de militari şi de specialişti în informaţii 
americani pentru a combate această ameninţare, în 
condiţiile în care existau drone şi alte echipamente 
performante? Continuarea prezenţei americane, a 
remarcat el, ar fi putut genera şi mai multă instabilitate, 
nu doar din partea insurgenților, ci si a jucătorilor 
regionali, precum Pakistanul. 


Oficialul Departamentului de Stat a spus că Statele Unite 
au susţinut că nu doreau să-şi stabilească o prezenţă 
permanentă când invadaseră Afghanistanul, în 2001. Ce 
mai putea spune acum, după 16 ani, în această privinţă? 


Reprezentantul armatei a intervenit, negând categoric că 
prezenţa militară a SUA în Afghanistan avea să fie 
permanentă. 


Acest aspect a generat o serie întreagă de alte întrebări: Si 
când avea să se încheie această prezenţă? Era posibil un 
acord politic? Un acord politic avea să fie mijlocul sau 
scopul? Şi cum ar fi fost posibil un acord politic dacă 
insurgenții talibani nu acceptau nici un fel de prezenţă 
americană în Afghanistan? Putea fi un acord politic o 
modalitate de a face acceptată continuarea implicării? 


Dacă un acord politic devenea o prioritate, atunci asta ar fi 
implicat un compromis. Era pregătit preşedintele Trump 
să-l facă? 


Erau toate acestea o strategie prin care Statele Unite 
puteau continua să acţioneze cum doreau? Era necesar un 
guvern democratic sau stabil în Afghanistan? Cât de 
implicate erau Statele Unite în eforturile pentru încheierea 
unui acord politic real? 


Un alt reprezentant al Departamentului de Stat a observat 
că guvernul central era lipsit de legitimitate în ochii opiniei 
publice afgane, având cea mai scăzută rată de încredere 
din ultimii zece ani, potrivit unui sondaj de opinie efectuat 
la nivelul întregii tari. El a observat ca economia 
subterană, vânzarea de opiu şi mineritul ilegal aveau 


dimensiunile economiei reale şi un procentaj însemnat era 
controlat de insurgenții talibani. 


După 11 septembrie, CIA şi armata americană le oferiseră 
bani liderilor războinici afgani, pentru a-i vâna pe talibani. 
O parte din aceşti bani fuseseră însă folosiţi pentru a vâna 
opoziţia politică. Acum, SUA cheltuiau circa 50 de miliarde 
de dolari anual în Afghanistan. Oare guvernul afgan, care 
era profund corupt, lua bani de la SUA şi aliaţii occidentali 
pentru a-i folosi în scopuri proprii? Nivelul ridicat de 
asistenţă determina guvernul afgan să nu mai fie atât de 
implicat în realizarea de reforme reale şi să nu mai 
manifeste suficientă voinţă politică pentru a combate 
contrabanda cu opiu şi mineritul ilegal? Banii americani 
constituiau una dintre sursele care otrăveau sistemul 
afgan. 


O problemă şi mai gravă a apărut pe agenda discuţiilor: 
Statele Unite jucau în Afghanistan pentru a câştiga sau 
doar pentru a nu pierde? 


După una dintre întruniri, participanţii au procurat table 
magnetice şi s-au împărţit în trei grupuri, încercând să 
definească problema şi obiectivele strategice vitale ale 
statului. Toate cele trei grupe aveau ca obiectiv comun 
împiedicarea altor atentate teroriste pe teritoriul Statelor 
Unite. 


Cu acest prilej, ei au ridicat şi alte probleme: de ce fel de 
guvern avea nevoie Afghanistanul? Şi ce tip de stabilitate 
era necesară în SUA pentru a îndeplini obiectivul prevenirii 
altor atacuri teroriste? 


A 


Initial, in cadrul discuțiilor cu reprezentanţi ai 
Pentagonului, ai Departamentului de Stat şi ai agenţiilor 
de informaţii, McMaster a înaintat cele patru cadre sau 
obiective ale sale: 1. Obţinerea de stabilitate politică, 
incluzând un acord politic cu talibanii insurgenți. 2. 
influențarea guvernului afgan să demareze acţiuni 
instituţionale pentru contracararea talibanilor. 3. Creşterea 
presiunii asupra Pakistanului vecin, care juca la două 
capete - deşi era aliat oficial al Americii, sprijinea teroriştii 
şi talibanii. 4. Păstrarea sprijinului internaţional din partea 
celor 39 de ţări aliate cu Statele Unite în cadrul coaliţiei. 


Pledând pentru un compromis în problema sporirii trupelor 
americane în Afghanistan, McMaster propunea 
suplimentarea trupelor cu doar 3 000 până la 5 000 de 
militari, pentru a împiedica alte atacuri teroriste. Una 
dintre propunerile reprezentanţilor prezenţi viza o variantă 
cu zeci de mii de militari. 


La o întâlnire a Comitetului reprezentanţilor principali - 
numit astfel pentru că, spre deosebire de NSC, 
reprezentanţii principali se intruneau fără participarea 
preşedintelui -, procurorul general Sessions s-a certat cu 
toţi cei prezenţi, inclusiv cu McMaster, din cauza 
propunerii privind suplimentarea trupelor din Afghanistan. 


Sessions le-a spus că făceau exact contrariul planului 
preşedintelui, investind într-o regiune unde el nu dorea să 
investească şi trimițând militari acolo unde el nu voia să-i 
trimită. Americanii pierduseră prea multe vieţi în 
Afghanistan şi Sessions se întreba cum de nu vedeau asta. 
Ce voiau ei să facă nu era ceva ce ar fi fost pe placul lui 
Trump. 


Priebus i-a replicat că el nu-şi petrecuse suficient timp cu 
preşedintele pentru a-i cunoaşte filosofia de viaţă, părerile 
şi motivațiile în domeniul politicii externe. Pentru 
preşedinte, „De ce?“ constituia partea cea mai importantă. 
De ce suntem aici? De ce facem asta? Ce am vrea să se 
întâmple? Şi ce încercăm, de fapt, să obţinem? 


Exact aceasta fusese şi întrebarea pe care Peter Lavoy o 
pusese administraţiei Obama. Nici el şi nici Priebus nu au 
primit însă un răspuns satisfăcător. 


În cele din urmă, reprezentanţii principali au stabilit să mai 
trimită în Afghanistan încă 4 000 de militari americani. 


— l-a spus însă cineva preşedintelui, a întrebat Priebus, că 
opţiunea aleasă de voi înseamnă practic că vom rămâne în 
Afghanistan pentru decenii întregi? Dacă-i explicati asta, o 
să înnebunească de furie. Cine-i va vorbi despre toate 
aceste detalii? 


S-a lăsat liniştea. 


— Avem o problemă, a spus el. Nu ne aflăm pe aceeaşi 
lungime de undă cu preşedintele în privinţa multor 
chestiuni esenţiale. De ce vreţi ca armata americană să fie 
prezentă în Afghanistan? Care este scopul? Care este 
valoarea fundamentală a Americii care trebuie apărată 
acolo şi care merită sacrificarea de vieţi americane? 
Trebuie să ajungeţi la o înţelegere fundamentală a acestor 
chestiuni şi la un acord asupra lor înainte să incepeti să 
discutati despre câţi militari trebuie să avem în 
Afghanistan. Oameni buni, sunteţi cu zece paşi înaintea 
voastră înşivă! 


Nu era suficient doar ca McMaster să declare că obiectivul 
era împiedicarea unui alt atac terorist. Întrebarea era 
simplă: cum ar fi putut câteva mii de soldaţi să contribuie 
la îndeplinirea acestui obiectiv? 


Existau patru misiuni in Afghanistan: instruirea si 
consilierea armatei şi a poliţiei afgane, asigurarea de 
suport logistic, contraterorismul şi misiunile de informaţii. 
McMaster trebuia să traseze o strategie menită să evite 
escaladarea sau aparenţa escaladării conflictului. Această 
strategie nu trebuia să înfrunte direct sau fatis dorinţa 
declarată a lui Trump de a retrage armata din Afghanistan, 
ci trebuia să creeze o nouă abordare, care în curând avea 
să fie numită „menţinerea cursului“. 


Pe 28 martie, McMaster a propus ceea ce a devenit 
cunoscut, pentru membrii NSC, „cei patru R“: reîntărire, 
realiniere, reconciliere si regionalizare. Acestea erau 
componentele strategiei din Afghanistan propuse de 
McMaster şi ele se potriveau perfect conceptului „cele 
patru cadre“, avansat tot de el. Reîntărirea însemna mai 
multe echipamente şi mai multă pregătire militară; 
realinierea însemna îndreptarea finanţării către zonele 
aflate sub controlul guvernului afgan, mai curând decât 
către zonele contestate, deţinute de talibani; reconcilierea 
însemna încercarea de a determina guvernul afgan să fie 
incluziv, să organizeze alegeri şi să colaboreze cu brokerii 
de putere; iar regionalizarea însemna colaborarea SUA cu 
alţi actori regionali, precum India. 


În luna mai, planul propus se axa pe soluţia de mijloc - 
trimiterea în Afghanistan de alţi 3 000-5 000 de militari 
americani. Unii aveau să fie „netrecuţi în scripte", adică să 
fie trimişi fără să fie menţionaţi în cifrele oficiale. 


Planul urma să fie centrat pe contraterorism. Un batalion 
de aviaţie avea să fie disponibil pentru a ajuta armata 
afgană în cazul unui conflict serios cu talibanii. Regulile 
implicării fuseseră modificate - anterior trupele americane 
putuseră folosi forţa doar dacă erau atacate; acum puteau 
fi trimise să lupte dacă armata afgană era ameninţată. 


Cam în aceeaşi perioadă, senatorul Lindsey Graham făcea 
presiuni asupra lui Trump să trimită mai multe trupe în 
Afghanistan. Graham şi Trump au avut trei discuţii pe 
tema Afghanistanului, în luna mai. 


— Domnule preşedinte, vreţi să ramaneti în istorie drept 
omul care a permis revenirea Afghanistanului în beznă? 
Vreti ca al doilea 11 septembrie să vină din acelaşi loc din 
care a venit şi primul? l-a întrebat Graham. Această 
abordare oglindea argumentele aduse de el lui Trump şi în 
privinţa Coreei de Nord. 


— În cazul acesta, când se va termina toată povestea 
asta? a vrut să ştie preşedintele. 


— Nu se va termina niciodată, a spus Graham. E războiul 
Binelui contra Răului. Acest război nu se termină niciodată. 
În trecut au fost naziştii. Acum sunt fundamentaliştii 
islamici. Într-o zi vor fi alţii. Aşadar, scopul nostru este să 
ne asigurăm că America nu va fi niciodată atacată din 
Afghanistan. Trebuie să consideraţi miile de militari 
americani trimişi suplimentar acolo ca pe o poliţă de 
asigurare împotriva unui alt 11 septembrie. Ascultati-i pe 
generali! 


Graham a apelat în continuare la metaforele pe care ştia 
că Trump le adoră: 


— Generalul Obama a fost groaznic. Generalul Biden a fost 
groaznic. Generalul Susan Rice a fost ruşinos. Generalul 
Valerie Jarrett, la fel. Generalul Trump nu va fi nici el mai 
bun. Nici generalul Graham. Ascultati-i pe generalii din 
armată sau demiteti-i. 


La un moment dat, vicepreşedintele Pence l-a sunat pe 
Graham: 


— Trebuie să-i spui preşedintelui cum se va termina acest 
război. 


— Nu se va termina niciodată, a repetat Graham. 


El era conştient de conflictul intern existent la Casa Alba. 
Generalul Kellogg, şeful de stat major al NSC, era de 
partea lui Bannon, pledând pentru retragerea din 
Afghanistan. Asta însemna că Kellogg era în conflict cu 
McMaster, însuşi superiorul lui. 


Graham a văzut articolele pe care Bannon sau alte surse le 
ofereau presei şi în care se vorbea despre „războiul lui 
McMaster". Aşa că l-a sunat pe Trump fără întârziere si i-a 
spus: „Acesta e războiul lui Trump, prietene. Nimeni nu-şi 
va mai aminti de McMaster sau de Bannon. Istoria îşi va 
aminti doar de tine.“ 


În viziunea lui Bannon, vechea ordine funcţiona la fel ca 
întotdeauna: menţine cursul sau retrage-te în dezonoare. 
El dorea să găsească o cale de a reduce riscurile unui 
eşec, asigurându-i lui Trump o acoperire. 


Într-un editorial publicat pe 31 mai în The Wall Street 
Journal, Erik Prince, fondatorul controversatului contractor 
în | domeniul apărării Blackwater, susținea ca 
„Afghanistanul este un dezastru costisitor pentru 
America“.?° El propunea numirea unui „vicerege“ pentru a 
conduce toate eforturile militare din Afghanistan şi 
înlocuirea tuturor trupelor (cu excepţia unui mic 
comandament pentru operaţii speciale al armatei SUA) cu 
„soluţii private mai ieftine“ - contractori care ar fi făcut 
angajamente multianuale pentru instruirea forţelor de 
securitate afgane. „SUA ar trebui să schimbe cursul urmat 
în ultimii 15 ani, când a vizat construirea democraţiei în 
Afghanistan, concentrându-se în schimb pe lovirea 
talibanilor şi a altor terorişti cu o asemenea forţă încât 
aceştia să ceară negocieri. Până când nu vor simţi o 
presiune autentică şi nu vor şti că America deţine forţa în 
teren, teroriştii vor continua să câştige.“ 


Acest lucru nu era însă prea avantajos, pentru că, astfel, 
nişte contractori privaţi, precum Prince, fratele secretarei 
pentru Educaţie, Betsy DeVos, aveau să câştige foarte 
mulţi bani. 


Bannon i-a cerut directorului CIA, Mike Pompeo, să 
găsească o soluţie intermediară. Pompeo a fost de acord 
să plece în Afghanistan în prima săptămână din august. 


Timp de ani de zile, CIA organizase o armată de 3 000 de 
oameni sub acoperire în Afghanistan. CTPT 
(Counterterrorism Pursuit Teams) erau formate din afgani 
plătiţi, antrenați şi controlati de CIA.11 Aceştia erau cei mai 
buni luptători, războinici de elită. Ucideau sau capturau 
insurgenți talibani şi adesea pátrundeau în zonele tribale 
pentru a-i elimina. Desfăşurau operaţiuni periculoase şi 


extrem de controversate chiar şi pe teritoriul Pakistanului. 
Ar fi putut fi extinsă această forţă a CIA, făcând tot mai 
puţin necesară prezenţa militarilor americani în regiune? 
Ar fi putut forţele paramilitare ale CIA şi câteva mii de 
membri ai forţelor speciale ale armatei să ţină situaţia sub 
control, astfel încât forţele de la sol ale armatei americane 
să poată fi retrase din Afghanistan? 


Mattis l-a sunat pe senatorul Graham. Se lansase o 
propunere interesantă, i-a spus el. Armata avea să-şi 
coordoneze eforturile cu CIA. 


— CIA are câteva ţinte foarte valoroase, pe care vrea să le 
lovească. Există patru operaţiuni: câte două de fiecare 
parte a graniţei dintre Afghanistan şi Pakistan. 


Când McMaster a încercat să ofere o versiune simplificată 
a unor concepte precum „cadre“ sau „cele patru R“, 
Trump l-a respins categoric. A pus o singură întrebare: „Ce 
naiba facem în Afghanistan?“ Dar avea o idee pentru 
secretarul Mattis şi pentru Bannon: „Vreau să trimiteţi 
acolo nişte tipi înrolați, nişte luptători adevăraţi, care nu 
sunt ofiţeri de armată“. 


Voia să afle părerea acestora despre situaţia din teren. 
Mattis şi-a dat ochii peste cap. Bannon, întotdeauna 
căutând în istorie exemple care să-i susţină obiectivele, a 
reamintit devotiunea aproape mistică dovedită de 
preşedintele Lincoln în a-i asculta pe soldaţii simpli, în 
calitatea lui de comandant suprem. 


Pe 18 iulie, Trump a luat prânzul la Casa Albă cu trei 
soldaţi şi un pilot care serviseră în Afghanistan. Trump, 
Pence şi McMaster au stat pe o latură a mesei largi şi 


strălucitoare din Sala Roosevelt; de cealaltă parte s-au 
aşezat cei patru tineri, în uniformele lor, părând stanjeniti 
de prezenţa camerelor de televiziune care transmiteau 
vizita lor.12 


Preşedintele a spus: 


— Vreau să aflu de ce suntem în Afghanistan de 17 ani, 
cum merg treburile pe acolo şi ce-ar trebui să mai facem. 
Avem numeroase idei, de la o mulţime de oameni, dar aş 
vrea să aud părerea oamenilor din teren. 


Ulterior, Trump a însumat opiniile militarilor, confesându-i- 
se lui Bannon: 


— Au exprimat o singură idee, cu toţii. Că trebuie să găsim 
o cale ca să ieşim naibii de acolo. E o ţară total coruptă. 
Nişte oameni pentru care nu merită să luptăm... NATO nu 
face nimic. Constituie mai curând un obstacol. Să nu 
asculti pe nimeni care-ţi spune cât sunt ei de grozavi. E o 
porcarie! 


Consiliul de Securitate Naţională s-a întrunit în sala de 
consiliu a doua zi, pe 19 iulie, la ora zece dimineaţa, 
pentru a-l informa pe Trump în privinţa strategiei abordate 
în Afghanistan si Pakistan.!? 


În prima parte a întâlnirii, McMaster a încercat să identifice 
obiectivele şi să încadreze chestiunile de discutat. Trump 
părea plictisit şi total neimplicat. După aproximativ cinci 
minute, preşedintele l-a întrerupt pe McMaster. 


— De 17 ani aud toate aceste absurditati despre 
Afghanistan şi nu văd nici un rezultat, a spus el, înainte ca 


McMaster să termine de prezentat problemele care 
trebuiau discutate. Avem o mulţime de strategii pe termen 
scurt, inconsistente. Nu putem continua cu aceeaşi 
strategie veche. 


A adus în discuţie apoi întâlnirea pe care o avusese cu 
soldaţii, în ziua precedentă. 


— Cele mai bune informaţii le-am primit de la acei soldaţi 
din prima linie, nu de la generali. Nu-mi pasă de ce spuneţi 
voi, băieţi, le-a spus el lui Mattis, Dunford şi McMaster. 
Pierdem în stil mare în Afghanistan. E un dezastru. Aliaţii 
noştri nu ne ajută. Militarii-fantomă - cei care sunt plătiţi, 
dar nu-şi servesc patria - ne distrug. NATO este un 
dezastru şi o risipă, a spus Trump, adăugând că soldaţii îi 
mărturisiseră că personalul NATO era total nefunctional. 
Pakistanul nu ne ajută. El nu este un aliat adevărat, în 
ciuda celor 1,3 miliarde de dolari pe care-i primeşte anual 
de la noi, a răbufnit preşedintele, menţionând că refuzase 
să mai trimită vreun ajutor suplimentar. 


Liderii afgani erau, a insistat Trump, corupți şi făceau bani 
pe seama Statelor Unite. Câmpurile cultivate cu maci, 
aflate în special pe teritoriul talibanilor, nu se găseau sub 
controlul guvernului afgan. 


— Soldaţii din teren ar putea aranja lucrurile mult mai bine 
decât voi, le-a spus preşedintele generalilor şi consilierilor 
săi. Ei ar putea face treabă mult mai bună. Nu ştiu ce 
naiba facem noi. 


A fost o şedinţă de 25 de minute, în care generalii şi 
oficialii de rang înalt au fost muştruluiţi aspru de 
preşedinte. 


— Nu putem aborda problema Afghanistanului ca pe un 
caz izolat, a spus Tillerson. Trebuie să privim lucrurile în 
context regional. Nu am avut niciodată acest gen de 
abordare multilaterală în privinţa Afghanistanului şi a 
regiunii întregi. 


— Dar câţi oameni vor mai trebui să moară? a întrebat 
Trump. Câţi vor mai trebui să rămână cu membrele 
amputate? Cât de mult trebuie să mai rămânem acolo? 


Argumentele sale antirăzboi, desprinse parcă dintr-un 
cântec al lui Bob Dylan, reflectau dorinţa electoratului său 
de bază, masiv reprezentat în forţele militare. 


— Cel mai rapid mod de a pleca e să pierdem, a spus 
Mattis. 


Trump s-a intors spre el: 


— Premierul indian, Modi, îmi este prieten. Îmi place foarte 
mult de el. El mi-a spus că America nu va obţine nimic din 
Afghanistan. Nimic. Afghanistanul are resurse minerale 
uriaşe. Noi nu le luăm direct, cum ar face alţii - precum 
China. America are nevoie de unele dintre cele mai 
preţioase minerale din Afghanistan în schimbul unui sprijin 
militar. Nu mai vreau să închei nici un acord până nu 
obţinem mineralele. lar SUA trebuie să întrerupă total 
plăţile către pakistanezi până când aceştia nu vor coopera. 


Mattis a descris cadrul strategic al Pakistanului şi 
obiectivele vizând neproliferarea nucleară. 


— Avem nevoie de o punte strategică până vom putea 
întări guvernul afgan, a subliniat el. 


— De ce nu putem plăti mercenari ca să lucreze pentru 
noi? a întrebat Trump. 


— Trebuie sa stim dacă avem sau nu sprijinul 
comandantului suprem, a spus Mattis. Nu mai putem purta 
un război lipsit de sens. 


Pentru ca armata să reuşească, Mattis considera că era 
necesar ca Trump să susţină total strategia abordată de 
aceasta. 


— Sunt sătul să tot aud că trebuie să facem un lucru sau 
altul pentru a ne proteja ţara sau pentru a ne asigura 
securitatea naţională, a mai spus Trump. 


Înregistrarea oficială scrisă a reuniunii Consiliului a 
consemnat, simplu, că Trump „a susţinut“ folosirea „unei 
combinaţii de măsuri“ pentru a presa Pakistanul să 
abandoneze sprijinul secret acordat talibanilor. Contrar 
cuvintelor preşedintelui, documentul susţinea că SUA 
aveau să continue să implice Pakistanul acolo unde 
existau interese reciproce, iar asistenţa civilă faţă de 
pakistanezi avea să continue să fie acordată, în vreme ce 
asistenţa militară era condiţionată de un comportament 
mai corect. Retoric şi operaţional, urma să fie aplicată o 
nouă strategie, mai fermă. 


Spre sfârşitul zilei, participanţii la întâlnire s-au strâns în 
biroul lui Priebus să discute strategia referitoare la 
Afghanistan şi la Asia de Sud. McMaster a prezentat 
lucrurile într-un mod care releva că auzise opiniile 
preşedintelui şi încerca să implementeze direcţia generală 
într-o manieră cat mai responsabilă cu putinţă. El încerca 


să se arate optimist, dar era clar că, la fel ca Mattis şi 
Tillerson, ajunsese la capătul răbdărilor.1+ 


În seara aceea, Priebus a găzduit o cină dublată de o 
întâlnire strategica.1> Bannon părea să fie cel care 
conducea agenda. Priebus, Bannon şi Stephen Miller, un 
tânăr consilier politic şi autor de discursuri, adept al liniei 
dure, care fusese anterior directorul de comunicare al lui 
Jeff Sessions, s-a plâns de birocraţia care domnea în cadrul 
Consiliului de Securitate Naţională. McMaster nu părea 
dornic sa implementeze punctele de vedere ale 
preşedintelui, ci încerca să-l convingă pe Trump de 
justetea opiniilor sale. Bannon dorea ca McMaster să fie 
înlocuit de Kellogg, şeful de stat major al Consiliului de 
Securitate Naţională, ale cărui opinii privind politica 
externă erau mai apropiate de ale preşedintelui. 


Graham i-a spus lui Trump că Ashraf Ghani, preşedintele 
Afghanistanului, îi va permite să aducă în ţara lui câte 
trupe contrateroriste dorea, plus baze CIA oriunde voia. 
Era cea mai bună platformă de monitorizare din lume 
pentru atacarea terorismului internaţional. 


— Afganii pot primi până la 100 000 de militari americani, 
a spus Graham, exgerând, desigur. Ar trebui să sari în sus 
de bucurie că avem un partener de talia Afghanistanului în 
lupta contra terorismului, care va împiedica producerea 
unui alt 11 septembrie. 


— Asta nu înseamnă construirea unei naţiuni, a obiectat 
Trump. 


— Nu mergem în Afghanistan să le vindem tipilor de acolo 
democraţia lui Jefferson, a replicat Graham. El se temea de 


nesfârşita tensiune, tot mai intensă, existentă între 
Pakistan şi India: Pakistanul cheltuieşte o grămadă de bani 
pentru a fabrica mai multe arme nucleare. Situaţia scapă, 
cu adevărat, de sub control. 


Graham vizitase recent Afghanistanul şi se întorsese de-a 
dreptul deprimat. 


— Nu avem un plan de joc în Afghanistan, pe partea 
diplomatică, se plângea el. Nu mai exista un reprezentant 
special - rol deţinut, în prima parte a administraţiei 
Obama, de Richard Holbrooke. Nu avem nici măcar un 
ambasador. 


Din câte putea spune, exista o singură persoană în 
Departamentul de Stat, la Departamentul Asia de Sud. 


— O să suferim un eşec pe partea politică. Un acord de 
pace cu talibanii ar fi singura cale de ieşire, susţinea el. 
Până nu-i vor vedea pe talibani pierzând, pakistanezii vor 
continua să joace la două capete. 


Trump avea o soluţie. Nu voia Graham să devină 
ambasador în Pakistan? 


— Nu, nu vreau să fiu ambasador în Pakistan, s-a opus 
Graham. Discuţia s-a oprit acolo. 


La Casa Albă, Trump a început să repete fraza pe care o 
auzise în cadrul întâlnirii: „Singurul mod prin care putem 
învinge este să generăm o mişcare insurgentă împotriva 
talibanilor insurgenți“. 


Lui Trump îi plăcea ideea unei operaţiuni subversive, o 
campanie despre care protipendada politică americană 
susţinea că nu o poate câştiga nimeni. 


— Gândiţi-vă la tipii aceia care prin 1980 luptau călare 
contra tancurilor ruseşti, spunea Trump. Era perfect. 


Bannon a pus, la rândul său, gaz pe foc, încurajând 
asemenea operaţiuni şi criticând slaba armată afgană. 


— Cheltuim trilioane de dolari să luăm cei mai buni 
războinici din lume şi îi transformăm în cea mai proastă 
armată din lume, a spus el. 


Lui Trump i-a plăcut şi această atitudine. Bannon 
împinsese lucrurile cât de departe crezuse că le poate 
împinge. Amândoi, el şi preşedintele, încercau să facă 
politică înşirând fraze pline de clişee. 


Graham i-a mai dat lui Trump un ultim avertisment: 


— Scoate toţi militarii americani din Afghanistan, fiindcă 8 
600 (de militari) nu vor reuşi nimic, şi acceptă 
consecinţele, i-a spus el preşedintelui, referindu-se la 
numărul de soldaţi americani aflaţi în acel moment în 
Afghanistan. Şi iată consecinţele: Afghanistanul devine un 
lrak de mai mare amploare. Există mai mulţi terorişti 
internaţionali în Afghanistan decât au fost vreodată în Irak. 
Deteriorarea situaţiei va fi rapidă şi ameninţarea 
terorismului provenind din Afghanistan va creşte 
exponential. lar următorul 11 septembrie vine tot de acolo 
de unde a venit şi primul. Si totul va fi pus pe seama ta. 
Întrebarea este: vrei să mergi pe acelaşi drum pe care a 
mers Obama, adică să pui capăt războiului şi să ne expui 


pe toţi riscului, sau vrei să mergi pe drumul către 
stabilizarea Afghanistanului? 


Capitolul 16 


— Cred că glumeşti, i-a spus Priebus secretarului de stat, 
Tillerson, în cursul unei convorbiri telefonice desfăşurate la 
începutul lunii martie. Controversatul acord cu lranul, 
negociat de Obama, trebuia reînnoit la fiecare 90 de zile. 
Acum mai aveau doar două zile la dispoziţie pentru a-l 
reînnoi sau a-l respinge, susţinea Tillerson. În februarie, 
Trump numise documentul „una dintre cele proaste 
înţelegeri pe care le-am văzut vreodată“.! Pe când era 
candidat la preşedinţie, în 2016, tot el spusese: 
„Prioritatea mea absolută este să desfiintez dezastruosul 
acord cu lranul“.2 


Tillerson voia să reînnoiască tratatul, atât din principiu, cat 
şi din punct de vedere practic. Esenţial era ca Iranul sa 
respecte termenii negociati de Obama. El a venit cu 
acelaşi limbaj pentru reînnoirea tratatului. 


— Preşedintelui n-o să-i placă asta, l-a avertizat Priebus. 
Trebuie să vii cu o declaraţie mai bună. Tonul ăsta blând 
n-o să fie agreat. Avem nevoie de un limbaj şi de o 
abordare care să reflecte poziţia preşedintelui Trump. 
Varianta propusă nu o să îi placă preşedintelui. În al doilea 
rând, dacă va citi acordul aşa cum e el acum, o să 
explodeze de furie. 


Când Priebus l-a informat pe Trump despre propunerea lui 
Tillerson, preşedintele a replicat: 


— N-o să reusiti să-mi varati porcária asta pe gât! 


Priebus a început o veritabilă navetă diplomatică între 
preşedinte şi secretarul de stat. 


— lranienii nu încalcă acordul, a spus Tillerson. 
Comunitatea de informaţii şi aliaţii care au semnat, alături 
de noi, tratatul sunt de acord că lranul nu violează 
termenii acestuia. 


— Argumentele astea nu stau în picioare în fata 
preşedintelui, a replicat Priebus. Tillerson n-a vrut să 
cedeze însă. 


— Atunci înseamnă cá avem o problemă, a spus Priebus, 
simțind nevoia să-i reamintească lui Tillerson: Preşedintele 
este factorul de decizie aici. După care a simţit nevoia să 
se scuze: Nu încerc să-ţi fac probleme, să ştii. 


Tillerson a mers să discute cu preşedintele. 


— Acesta este unul dintre principiile mele de bază, a spus 
Trump. Nu sunt în favoarea acestui acord. Este cel mai 
prost acord pe care America l-a încheiat vreodată şi noi 
vrem să-l reînnoim? 


Cum acordul era valabil doar pe 90 de zile, Trump a 
aceptat ca el să se deruleze în continuare. 


— Dar este pentru ultima oară. Să nu vii iar la mine si să 
încerci să reînnoieşti porcăria asta. Nu vor mai fi reînnoiri. 
E un acord de rahat. 


Mattis a găsit o cale mai diplomatică şi mai calmă de a se 
situa de aceeaşi parte a baricadei cu Tillerson. 


— Domnule preşedinte, i-a spus el, cred că din punct de 
vedere tehnic acordul este respectat. 


Priebus l-a privit admirativ. Mattis nu era genul de om 
împăciuitor, dar cu siguranţă ştia cum să-l manipuleze pe 
Trump. 


Tillerson a fost nevoit să-i trimită o scrisoare preşedintelui 
Camerei Reprezentanţilor, Paul Ryan, pe 18 aprilie. Lui 
Trump nu i-a plăcut prima formă a acesteia. El a cerut ca 
misiva să includă şi sintagma „lranul este unul dintre 
principalele state care finanţează terorismul“? şi să se 
precizeze ca NSC va examina dacă să continue 
suspendarea sancţiunilor economice stipulate în tratat. 


Când scrisoarea a fost dată publicităţii, comentatorii de 
televiziune l-au criticat vehement pe Trump. Asta l-a 
înfuriat pe preşedinte si mai mult. El i-a ordonat lui 
Tillerson să organizeze imediat o conferinţă de presă, 
pentru a denunța atât acordul, care tocmai fusese reînnoit, 
cât şi Iranul. Declanşarea unui asemenea atac, la doar 
câteva ore de la reînnoirea unui acord diplomatic vital, era 
ceva cu totul ieşit din comun. 


Într-o prezentare de cinci minute, Tillerson a citit o listă 
pregătită anterior, cu toate acuzele la adresa lranului: 
testări de rachete balistice, „principal finanţator al 
terorismului — international"^, amenințări la adresa 
Israelului, încălcări ale drepturilor omului, atacuri 
cibernetice, arestarea şi deținerea arbitrară a străinilor, 
inclusiv a cetăţenilor americani, hărţuirea navelor militare 


americane, întemnițarea sau executarea oponenților 
politici, „atingerea unui apogeu al execuțiilor în rândul 
tinerilor“ şi sprijinirea „brutalului regim Assad din Siria“. 


Acordul cu lranul, a spus Tillerson, „nu a reuşit să atingă 
obiectivul unui Iran non-nuclear. El doar amână scopurile 
lranului de a deveni o putere nucleară.“ 


Obama definise acordul ca pe un „acord fără caracter 
obligatoriu“, mai curând decât ca pe un tratat care trebuia 
ratificat de Senat. 


— Poate vom reuşi să declarám acest tratat un document 
care trebuie supus aprobării Senatului, i-a propus Priebus 
lui Trump. Şi, astfel, ne luăm mâinile de pe el. Îl dăm 
Senatului si le spunem: votaţi-l cu două treimi din senatori 
şi declaraţi-l tratat. 


Trump a părut interesat, dar curând a înţeles că va 
renunţa la autoritatea sa încredinţând acordul Senatului. A 
acceptat pentru moment, întrucât era strâns cu uşa. Dar 
numai pentru moment. 


Priebus, Tillerson şi McMaster s-au asigurat că „respectă 
calendarul“ - cum se spune la Casa Albă - atunci când 
termenul de 90 de zile, de dinaintea reinnoirii, se apropia 
de sfârşit. 


— lranienii încalcă tratatul, a spus Trump la o întâlnire, 
înainte de 17 iulie, data când expira termenul, şi va trebui 
să stabiliţi ce argumente vor fi aduse pentru a declara 
asta. 


Într-o zi, Tillerson a venit în sala de recepții, de lângă 
Biroul Oval, pentru a se întâlni cu Trump şi cu Priebus şi a-i 
explica încă o dată preşedintelui că iranienii nu încalcă 
acordul. 


— Ba îl încalcă, a insistat Trump, şi ar trebui să faci în aşa 
fel încât acest acord să fie desfiinţat pentru totdeauna. 


El a sugerat că ar putea fi luată în considerare repunerea 
în discuţie a termenilor acordului şi că „poate vom dori să 
renegociem“. 


— Domnule preşedinte, a exclamat exasperat Tillerson, 
aveţi autoritatea. Sunteţi preşedinte. Spuneti-mi doar ce 
doriţi să fac. Sunteţi cel care decide. Voi face întocmai 
cum spuneţi. 


Se apropia periculos de mult de încălcarea protocoalelor 
existente privind raporturile subordonatilor cu un 
preşedinte american. 


Directorul CIA, Pompeo, nu era în dezacord cu 
argumentele lui Tillerson referitoare la Iran, dar el, ca şi 
Mattis, ştia cum să îl ia cu binişorul pe Trump. 


— Domnule preşedinte, înţeleg că din punct de vedere 
tehnic acordul funcţionează. 


Mattis considera totuşi lranul ca având o puternică 
influenţă destabilizatoare în regiune. În particular, se arăta 
adept al liniei dure, dar oficial era mult mai temperat. În 
opinia sa, iranienii trebuiau ţinuţi în frâu, atentionati, 
instigati împotriva Rusiei, dar nu provocati la război. 


Ruşii îl avertizaseră, în privat, pe Mattis că, dacă izbucnea 
un conflict în regiunea baltică, Rusia nu va ezita să 
utilizeze armamentul său tactic împotriva NATO. Mattis, cu 
acordul lui Dunford, a început să afirme că Rusia 
reprezenta o ameninţare existenţială la adresa Statelor 
Unite. 


Mattis legase o relaţie strânsă cu Tillerson. Încercau să ia 
prânzul împreună în majoritatea săptămânilor. Locuinţa lui 
Mattis era lângă clădirea Departamentului de Stat şi, de 
câteva ori, Mattis le-a spus subalternilor săi: 


— Merg să mă plimb puţin şi să-l salut pe Tillerson. 


McMaster îi considera pe Mattis şi Tillerson „echipa celor 
doi“ şi s-a pomenit în afara orbitei lor, exact ce doreau 
aceştia. 


Spre a complica şi mai mult lucrurile, Tillerson a început să 
aibă divergențe cu Casa Albă în privinţa personalului din 
Departamentul de Stat. Priebus a convocat o întâlnire cu 
Tillerson şi câţiva membri ai echipei de la Casa Albă, pe 
peluza din fata biroului directorului de personal al 
preşedinţiei. La un moment dat, Tillerson s-a opus 
vehement unei persoane sugerate de Casa Albă pentru un 
post de înaltă răspundere, angajând în schimb un favorit al 
său. 


Johnny DeStefano, directorul de personal al Casei Albe, a 
obiectat, iar Tillerson a izbucnit: 


— Nimeni n-o să-mi spună mie pe cine să angajez si pe 
cine nu. Când am acceptat această funcţie, mi s-a spus că 
trebuie să-mi angajez oamenii mei. 


— Poţi să-ţi angajezi oamenii tăi, a intervenit Priebus, dar 
problema pentru care ne-am adunat aici este că procesul 
decurge prea încet. În primul rând, activitatea noastră este 
perturbată din cauză că nu avem personal acolo unde ar fi 
necesar. În al doilea rând, ne faci să părem nişte 
caraghiosi. Fie iti angajazi odată oamenii, până la sfârşitul 
lunii iulie, fie o să încep eu să aleg angajaţii. 


Curând, Tillerson se va lansa într-un alt conflict, de astă 
dată în Biroul Oval şi în fata preşedintelui. El l-a umilit pe 
consilierul politic Stephen Miller, unul dintre preferatii lui 
Trump, acuzându-l că habar nu are despre ce vorbeşte: 


— Ai condus tu vreodată o afacere, o companie, o echipă? 
l-a întrebat el pe Miller, pe un ton superior. 


Secretarul de presă al Casei Albe, Sean Spicer, care fusese 
comandant al Rezervelor Navale, a încercat de câteva ori 
să-l convingă pe Mattis să apară la talk-show-uri 
duminicale, din partea preşedinţiei. Răspunsul a fost însă 
întotdeauna negativ. 


— Sean, i-a spus Mattis, in cele din urmă, enervat, am ucis 
oameni ca să supraviețuiesc. Dacă má mai chemi o dată la 
televizor, am să te trimit în Afghanistan. Ne-am înţeles? 


— Nu voi mai semna din nou una dintre aceste 
recertificări, a spus Trump. Nu-mi vine să cred că o 
semnez şi pe asta. N-o să mă puteţi convinge să mai 
semnez alta. 


McMaster a semnat şi a înaintat, ulterior, o strategie 
metodică în privinţa Iranului, întinsă pe 27 de pagini si 
incluzând două variante de acţiune. Prima era implicarea 


paşnică - de fapt, o campanie subversivă, menită să 
influenţeze populaţia iraniană. A doua era confruntarea 
militară, ca ripostă la acţiunile duşmănoase ale regimului 
de la Teheran. 


Capitolul 17 


În cursul campaniei electorale, Trump criticase acordurile 
comerciale ale SUA aproape la fel de dur cum o criticase 
pe Hillary Clinton. Din punctul lui de vedere, actualele 
tratate comerciale americane permiteau mărfurilor străine, 
mai ieftine, să inunde Statele Unite, fapt care îi lăsa fără 
slujbe pe muncitorii americani. 


La un miting electoral desfăşurat în iunie 2016, la o fabrică 
de reciclare a metalelor din Pennsylvania, el a spus că 
pierderea locurilor de muncă din industrie era „un 
dezastru creat de politicieni“ şi „consecinţa clasei de lideri 
politici care venerează globalismul, în dauna patriotismului 
american“.! Rezultatul a fost că „politicienii noştri au 
smuls poporului mijloacele de a-şi câştiga pâinea şi a-şi 
susţine familiile... mutând locurile noastre de muncă, 
bogăţia noastră şi fabricile noastre în Mexic şi peste mări“. 
El i-a acuzat pe Hillary Clinton „şi pe amicii ei din finanța 
mondială (care) vor să sperie America, făcând-o să 
gândească mărunt“. 


Aproape toţi economiştii dezaprobau opiniile lui Trump, 
dar viitorul preşedinte a găsit un economist de top care 
ura liberul schimb la fel de mult ca şi el. L-a adus apoi la 
Casa Albă, ca director de politici economice şi comerciale 


al noii administrații americane si ca director al Consiliului 
Naţional al Comerţului. Peter Navarro era un economist în 
vârstă de 67 de ani, cu doctoratul luat la Harvard. 


— Aceasta este viziunea presedintelui?, a declarat public 
Navarro. Funcţia mea, ca economist, este să încerc să ofer 
analiza fundamentală, care să confirme intuiţia sa. Si 
intuiţia sa este întotdeauna corectă în aceste chestiuni. 


Gary Cohn era convins că deficitele comerciale erau 
irelevante şi ca ar fi putut fi chiar un lucru bun, 
permițându-le americanilor să cumpere bunuri mai ieftine. 
Mărfurile importate din Mexic, Canada si China inundau 
piaţa americană fiindcă aveau preţuri competitive. 
Americanii care cheltuiau mai puţini bani pe produse 
importate aveau mai mulţi bani pentru alte produse şi 
servicii, precum şi pentru a face economii. Aceasta era 
eficienţa pieţelor globale. 


Cohn şi Navarro au intrat imediat în conflict. La o întâlnire 
în Biroul Oval, cu Trump şi Navarro, Cohn a spus că 
99,9999% din economiştii lumii sunt de acord cu el. Ceea 
ce era, în esenţă, adevărat. Navarro era, practic, singur. 
Navarro l-a înfruntat pe Cohn, numindu-l „un idiot al 
sistemului de pe Wall Street“. În centrul argumentelor lui 
Navarro se afla faptul că deficitele comerciale ale SUA 
erau generate de tarifele ridicate impuse de alte state, 
precum China, de manipularea monedei, de furtul de 
proprietate intelectuală, de munca ieftină practicată în alte 
ţări şi de controalele relaxate de mediu. 


Acordul nord-american de liber schimb (NAFTA) lăsase SUA 
fără sângele vital al producţiei, aşa cum prezisese Trump, 
a afirmat Navarro, transformând Mexicul într-un motor al 


producţiei industriale şi sărăcind clasa muncitoare din 
America. Angajaţii otelariilor americane erau concediati, 
iar preţurile la oţel se prăbuşeau. Trump trebuia să impună 
tarife pe oţelul de import. 


Trump s-a declarat de acord cu spusele lui Navarro. 


— Dacă ati tăcea, s-a enervat Cohn, lăsând politetea 
deoparte şi adresându-li-se amândurora, poate că aţi 
învăţa câte ceva. 


Goldman Sachs însemnase întotdeauna pentru Cohn un 
laborator de cercetare, de date şi de informaţii utile. El ştia 
că, oricând intra într-o încăpere, trebuia să aibă la 
îndemână date mai precise şi mai solide decât oricine 
altcineva de acolo. 


— Problema, a spus Cohn, este că Peter vine aici şi înşiră 
toate lucrurile astea, dar nu are nici un fapt concret pe 
care să se sprijine. Eu am date concrete. 


El îi trimisese lui Trump un text stufos, extrem de bine 
documentat, referitor la industria serviciilor. Ştia că Trump 
nu-l citise vreodată şi probabil nici n-avea de gând să-l 
citească. Trump nu suporta „temele pentru acasă“. 


— Domnule preşedinte, a încercat Cohn să rezume 
situaţia, aveţi o viziune asupra Americii demnă de Norman 
Rockwell*. Economia de azi a SUA nu mai este cea de pe 
vremuri. Peste 80% din PIB-ul nostru se regăseşte în 
sectorul serviciilor. 


Cohn ştia că o cifră mai exactă ar fi fost 84%, dar nu voia 
să i se facă observaţia că rotunjeşte cifrele în sus. Cei de 
la Goldman obişnuiau să rotunjească cifrele în jos. 


— Gândiţi-vă, domnule preşedinte, cum ati merge pe o 
stradă din Manhattanul de azi şi cum aţi fi mers pe o 
stradă din Manhattanul de acum 20 sau 30 de ani. 


El a ales din memorie o intersecţie cunoscută. Cu 20 de 
ani în urmă, cele patru colţuri ale acesteia erau ocupate de 
magazine Gap, Banana Republic, J.P. Morgan, respectiv de 
un supermarket local. 


— Firmele Banana Republic şi Gap nici nu mai există sau 
sunt doar umbra a ceea ce au fost cândva. Nici 
supermarketul nu mai există. Doar J.P. Morgan mai este 
acolo. Şi pe lângă el mai sunt un Starbucks şi un coafor de 
lux. Toate sunt afaceri care oferă servicii. Aşadar, când 
mergeţi astăzi pe Madison Avenue sau pe Third Avenue 
sau pe Second Avenue, găsiţi spălătorii, restaurante, 
magazine Starbucks şi coaforuri. Nu mai avem magazine 
de electronice Ma and Pa. Nu mai avem magazine de 
haine Ma and Pa. Gândiţi-vă doar cui închiriaţi spaţiile 
comerciale din Turnul Trump. 


— Dar unul dintre principalii chiriaşi ai mei este cea mai 
mare bancă din China, a spus preşedintele. 


— Cine este însă cel mai mare retailer din Turnul Trump? 


— Starbucks, a răspuns Trump. Şi apoi un restaurant de la 
subsol. A, nu, două restaurante de la subsol. 


— Este exact ce spuneam, a rostit Cohn. Astăzi, spaţiile pe 
care le închiriaţi sunt de servicii. Acolo nu mai sunt oameni 
care vând pantofi, electronice sau electrocasnice. Aceasta 
este America de azi. Aşadar, dacă avem peste 80% 
servicii, dacă cheltuim tot mai puţini bani pe bunuri, avem 
un venit disponibil mai mare pentru a-l cheltui pe servicii 
sau pentru a face ceva miraculos, numit economisire. 


Cohn şi-a dat seama că aproape trebuia să strige spre a se 
face auzit. 


— lată ce vreau să zic, i-a facut el atenţi. Singurele 
perioade când deficitul nostru comercial coboară sunt cele 
de criză financiară, ca în 2008. Deficitul nostru comercial 
coboară fiindcă economia se contractă. Dacă vreţi ca 
deficitul comercial al Americii să scadă, putem face asta. E 
suficient să ridicăm economia! 


Pe de altă parte, potrivit lui Cohn, în cazul în care voiau să 
acţioneze astfel - fără tarife, fără cote, fara protectionism 
şi războaie comerciale -, „dacă facem lucrurile cum 
trebuie, deficitul nostru comercial va deveni mai mare“. Si, 
când deficitul comercial s-ar mări, lună de lună, i-a 
explicat el lui Trump, care devenea tot mai agitat, „am să 
vă spun ce se va întâmpla: este un semnal bun. Nu este 
un semnal rău“. 


— Am fost în unele părţi din Pennsylvania, a spus 
preşedintele, unde erau mari oraşe industriale, cu otelárii. 
Astăzi, acele oraşe arată dezolant, nimeni n-are de muncă 
pe acolo, nu mai sunt slujbe. 


— Asta ar putea fi adevărat, domnule preşedinte, a 
recunoscut Cohn. Dar nu uitaţi că acum o sută de ani 


existau oraşe unde se fabricau diligente si şarete. La un 
moment dat, nici unul dintre aceste oraşe nu mai avea ce 
produce, fiindcă nimeni nu mai cumpăra diligente şi 
şarete. Şi oamenii de acolo au fost nevoiţi să se 
reinventeze. Dacă mergeţi în state precum Colorado, veţi 
găsi o rată a şomajului de doar 2,6%, fiindcă oamenii aceia 
se reinventează iar şi iar. 


Dar Trump nu agrea şi nici nu accepta vreunul dintre 
argumente: 


— Asta n-are nimic de-a face cu discuţia noastră, a zis el. 


Cohn l-a invitat să ia cuvântul pe Lawrence B. Lindsey, un 
economist de la Harvard, care deținuse sub administraţia 
lui Georghe W. Bush postul ocupat acum de Cohn. Lindsey 
a intrat abrupt în subiect: 


— De ce vă pierdeţi timpul gândindu-vă la deficitul nostru 
comercial? Ar trebui să vă gândiţi la economia americană 
în ansamblu. Dacă putem cumpăra mărfuri ieftine din 
străinătate şi putem excela în alte domenii - ca serviciile 
sau produsele high-tech -, pe asta ar trebui să ne 
concentrăm. Piaţa globală asigură beneficii imense pentru 
americani. De ce nu fabricăm lucruri aici, în America? a 
întrebat Lidnsey. Suntem o ţară producătoare. 


Desigur, Statele Unite fabricau produse, dar realitatea nu 
se potrivea cu viziunea din mintea lui Trump. Preşedintele 
era ataşat unei imagini demodate a Americii - locomotive, 
uzine cu coşuri uriaşe, fumegânde, muncitori lucrând pe 
liniile de asamblare. 


Cohn a pus cap la cap toate informaţiile economice 
disponibile pentru a dovedi că lucrătorii americani nu 
aspirau să lucreze în uzine şi fabrici de asamblare. 


În fiecare lună, Cohn îi aducea lui Trump cel mai recent 
sondaj privind slujbele disponibile şi fluctuatia forţei de 
muncă (sondaj numit JOLTS), realizat de Departamentul 
pentru Statistica Muncii.? El îşi dădea seama că trişează 
punând mereu pe tapet sondajele - care, în mare, 
prezentau lună de lună, cam aceleaşi cifre -, dar nu-i păsa. 


— Domnule preşedinte, pot să vă arăt asta? flutura Cohn 
paginile cu date prin faţa lui Trump. lată, cei mai mulţi 
oameni care-şi părăsesc de bună-voie slujbele sunt 
muncitorii care lucrează în fabrici. 


— Nu pricep, spunea Trump. 
Cohn încerca să-i explice: 


— Pot să stau într-un birou confortabil, cu aer condiţionat 
şi o masă elegantă, sau pot sta în picioare, aceleaşi opt 
ore pe zi. Pe care dintre aceste două slujbe aţi dori să o 
aveţi, la acelaşi salariu? întreba Cohn şi adăuga: Oamenii 
nu mai vor să stea în faţa unui furnal unde oţelul e topit la 
mii de grade. Oamenii nu mai vor să intre în mine de 
cărbune şi să-şi înnegrească plămânii. Pentru acelaşi 
salariu, pentru aceiaşi dolari, ei vor alege altceva. 


Trump nu se arăta convins însă. În câteva rânduri, Cohn 
chiar l-a întrebat pe preşedinte: 


— De ce aveţi asemenea viziuni? 


— Pur şi simplu le am, a răspuns Trump. Si le am de 30 de 
ani. 


— Dar asta nu înseamnă că ele sunt şi corecte, a spus 
Cohn. Timp de vreo 15 ani, am fost convins că pot juca 
fotbal ca profesionist. Asta n-a însemnat că şi aveam 
dreptate. 


Secretarul pentru personal, Rob Porter, fusese angajat de 
Priebus. El a intrat pe acest post cu recomandări 
excepţionale, din partea unor oameni care serviseră ca 
secretari pentru personal ai altor preşedinţi republicani.^ 
Priebus îi ceruse lui Porter aproape un semn de „loialitate 
de sânge“ fata de el: 


— Este grozav că ai învăţat la Harvard şi la Oxford. Esti 
inteligent si toti garanteaza pentru tine. Dar ce ma 
intereseaza cu adevarat este sa fii loial fata de mine. 


La Harvard, Porter îşi încrucişase drumurile cu Jared 
Kushner, care îl avusese profesor pe tatăl lui Rob, Roger 
Porter, fost membru al echipelor prezidentiale ale lui Ford, 
Bush Sr. şi Reagan. Jared şi Porter s-au întâlnit în cursul 
tranziţiei, timp de circa două ore. Prima oră a părut, de 
asemenea, un test de loialitate. 


Trump avea un instinct extraordinar şi era un geniu politic, 
susţinea Kushner, dar îţi trebuia ceva timp să te 
obişnuieşti cu stilul lui: 


— Va trebui să înveţi cum anume să relationezi şi să te 
porţi cu el, i-a spus el lui Porter. 


Deşi nu fusese un suporter al lui Trump în campania 
prezidenţială din 2016, Porter acceptase postul. Până în 
Ziua Inaugurării, el nu se întâlnise însă cu Trump. În timpul 
discursului prezidenţial, Porter a stat în spatele podiumului 
şi a făcut o grimasă cand Trump a invocat ,carnajul 
american“. A plecat înainte de încheierea discursului, spre 
a-şi putea intra în atribuţii, şi ulterior s-a întâlnit pentru 
prima oară cu noul preşedinte. 


— Domnule preşedinte, sunt Rob Porter. Sunt secretarul 
pentru personal. 


Era însă clar că Trump nu avea nici un indiciu despre ce 
presupunea această funcţie şi nici despre cine era Porter. 
Jared i-a explicat ca Porter urma să organizeze, de acum 
înainte, viaţa şi activitatea preşedintelui. Trump s-a uitat la 
cei doi ca şi cum ar fi vrut să spună: „Despre ce vorbiti? N- 
o să faceţi nimic de genul ăsta. Nimeni n-o să facă asta.“ 
Preşedintele a plecat fără să mai spună nimic, în căutarea 
unui televizor la care să se uite. 


Primul document oficial pe care Trump a trebuit să-l 
semneze a fost o derogare menită să-i permită generalului 
pensionar James Mattis să devină secretarul Apărării. 
Mattis se pensionase din Corpul Puşcaşilor Marini în 2013 
şi, potrivit legii, ar fi trebuit să aştepte şapte ani pentru a 
putea prelua o funcţie oficială. 


O altă chestiune abordată a fost retragerea Statelor Unite 
din Parteneriatul Trans-Pacific sau TPP, un acord regional 
de liber schimb, negociat în timpul administraţiei Obama, 
prin care se scădeau tarifele şi se crea un forum pentru 
rezolvarea disputelor legate de proprietatea intelectuală şi 


de dreptul la muncă, între SUA şi alte 11 ţări, inclusiv 
Japonia, Canada şi numeroase ţări din Asia de Sud-Est. 


În cursul tranziţiei, mai multe persoane îi spuseseră lui 
Trump că nu e nevoie să se ocupe de acord încă din prima 
zi. Lucrurile erau ceva mai complicate. Tratatul trebuia 
discutat. 


— Nici vorbă, nicidecum! a exclamat Trump. Am promis 
asta în campanie. Nu dăm înapoi. Voi semna pentru 
retragerea din acord. 


Pe 23 ianuarie, în prima săptămână de mandat, el a 
semnat documentele oficiale prin care SUA se retrăgeau 
din acest acord. 


„Agenda comercială a administraţiei Trump este, într- 
adevăr, stânjenită de anumite forţe politice din Aripa de 
Vest“, scria Peter Navarro, consilierul Casei Albe aflat la 
conducerea Consiliului Naţional al Comerţului, într-un 
raport confidential, adresat doar preşedintelui şi şefului de 
personal, Priebus, pe 27 martie 2017. 


Navarro, care împărtăşea viziunea lui Trump, că deficitul 
comercial conta enorm, era furios. Nu reuşise să-şi impună 
părerile, în primele două luni de mandat ale administraţiei 
Trump. „Este imposibil ca o propunere de acţiune în 
domeniul comercial să nu ajungă pe biroul preşedintelui în 
timp util.“ 


El îl făcea vinovat de această situaţie pe Rob Porter, 
secretarul de personal. „Orice acţiune executivă propusă 
în domeniul comercial care parcurge procesul legal, prin 


secretariatul de personal, riscă să fie diluată, amânată sau 
deraiată.“ 


Cohn „a acaparat o mare bază de putere în Aripa de Vest 
şi cei doi consilieri principali pentru comerţ ai săi... sunt 
funcţionari politici fundamental opuşi agendei 
administraţiei Trump. În presă nu se scrie că secretarul 
Trezoreriei, Mnuchin, face parte din „«aripa Wall Street» a 
lui Cohn, care a amânat sau efectiv a blocat fiecare 
acţiune propusă în domeniul comerţului“. 


Navarro îi identifica pe cei care se opuneau ,turbulentilor 
lui Cohn“: în afară de el, era vorba şi de Bannon, Stephen 
Miller şi de secretarul pentru Comerţ, Wilbur Ross. 


„Domnule preşedinte, ştiţi cá sub presiunea facțiunii Cohn 
eu am fost retrogradat, încă din prima zi de mandat, de la 
asistent la adjunct, fără să primesc nici un membru al 
personalului ca subaltern, am stat aproape trei săptămâni 
fără să primesc un birou şi nu am avut acces direct la 
Biroul Oval?“ 


Folosind o analogie pe care era sigur ca Trump o va 
înţelege, el nota: „În terminologia jocului de golf, mi s-au 
dat doar o crosă medie cu cap îngust şi o crosă mică şi mi 
s-a cerut să nimeresc gaura din prima lovitură, în materie 
de comerţ - o sarcină imposibilă“. Navarro propunea ca el 
şi Consiliul National al Comerțului să primească 
împuterniciri sporite, personal şi acces la preşedinte. El a 
inclus în memorandum şi câteva articole de presă, care-l 
criticau pe Cohn şi dezvaluiau puterea tot mai extinsă 
dobândită de acesta. 


Navarro i-a înmânat documentul lui Porter, pentru ca 
acesta să-l dea mai departe lui Trump şi Priebus. Porter a 
încercat să se prezinte ca un intermediar onest, dar el 
studiase economia la Oxford şi era convins că opiniile lui 
Navarro erau demodate şi insuportabile. Din punctul său 
de vedere, Navarro era, în problema deficitului comercial, 
un fel de membru al „Societăţii Pământului Plat“, ca şi 
preşedintele însuşi. 


Porter şi Cohn formaseră o alianţă. Secretarul pentru 
personal făcea parte, la drept vorbind, din „aripa Wall 
Street“. 


În acelaşi timp, Porter înţelegea clar că Navarro reprezenta 
voinţa preşedintelui, în ceea ce priveşte comerţul. Dacă el 
îi înainta memorandumul direct lui Trump, ar fi intensificat 
duelul pe politicile comerciale şi l-ar fi transformat într-o 
bătălie majoră. 


Porter i-a arătat memorandumul lui Priebus. 


— E o idee groaznică, a spus Porter. N-am de gând să dau 
memorandumul mai departe preşedintelui. O să-l ţin pe 
biroul meu, între dosarele mele. Nu pleacă nicăieri. 


Priebus nu s-a opus. Apoi, Porter a discutat din nou cu 
Priebus despre comerţ. 


— Trebuie să facem ceva în legătură cu asta, a propus el. 
E o mizerie absolută, completă - facțiunea Cohn-Mnuchin 
contra facțiunea Navarro-Ross. E doar o încleştare fără 
reguli, un fel de luptă a fiecăruia pentru propria piele. 


— Şi ce crezi că ar trebui să facem noi? l-a întrebat 
Priebus. 


— Cineva trebuie să coordoneze comerţul. 
— Cine ar trebui să fie acel cineva? a vrut să ştie Priebus. 


— Într-o administraţie normală, ar trebui să fie Consiliul 
Economic Naţional şi Gary Cohn, a răspuns Porter. 


Aceasta era fişa postului - să adune toate punctele de 
vedere, datele, să le integreze, dacă era posibil, şi să-i 
prezinte preşedintelui câteva opţiuni, să se ia o decizie şi 
să elaboreze un plan de implementare. 


Priebus cunoştea teoria. 


— Gary Cohn nu poate face asta, a spus Porter, fiindcă el 
însuşi se identifică drept globalist. Peter Navarro şi Wilbur 
Ross nu l-ar lăsa niciodată să fie un coordonator onest 
pentru nici un proiect si nu l-ar respecta. Si, oricum, el nu 
şi-ar dori să facă asta. 


— Atunci, de ce nu o faci tu? a spus Priebus, adoptând 
stilul de management al lui Trump, de a alege persoana 
aflată lângă el, cea mai la îndemână. 


Şi, astfel, Porter, secretarul pentru personal, în vârstă de 
39 de ani, fără nici un fel de experienţă în domeniul 
executiv, a devenit coordonatorul politicii comerciale şi a 
preluat controlul asupra unora dintre pilonii de bază ai 
politicii administraţiei Trump şi a unora dintre promisiunile 
majore făcute de Trump în campania electorală. 


Porter a început să prezideze întruniri pe teme comerciale 
în fiecare marti, la ora 9:30 dimineaţa, în Sala Roosevelt. 
El invita toate părţile interesate. Priebus i-a dat 
binecuvântarea sa, dar nu a anunţat nimic. Curând, mai 
mulţi secretari ai cabinetului şi funcţionari cu rang înalt au 
început să se prezinte la discuţii. 


Trump a aflat mai târziu despre reuniunile de marţi 
dimineaţa, întrucât discuta foarte mult cu Porter despre 
comerţ. Porter dezvoltase cu preşedintele o relație 
suficient de apropiată şi petrecuse mult timp alături de 
acesta, încât aparent toţi ceilalţi demnitari credeau că 
autoritatea sa, de coordonator al comerţului, provenea 
direct de la preşedinte. 


În acest timp, Robert Lighthizer, un avocat din 
Washington, fost funcţionar în departamentul de comerţ al 
administraţiei Reagan, a fost confirmat, pe 11 mai, ca 
reprezentant comercial al SUA. El era persoana însărcinată 
cu gestionarea problemelor comerciale. 


Pe 17 iulie, Lighthizer şi Navarro i-au adus lui Trump, în 
Biroul Oval, un afiş mare, o colecţie viu colorată de casete 
şi de săgeți, intitulat „Cronologia agendei comerciale“. Era 
viziunea unei agende protectioniste, croită după ideile lui 
Trump, reunind 15 date proiectate pentru a începe 
renegocierile sau a lua măsuri în cazul acordului comercial 
KORUS, cu Coreea de Sud, al NAFTA şi pentru a lansa 
investigaţii şi acţiuni în privinţa tarifelor vamale pentru 
aluminiu, oţel şi piese de autoturisme. Afişul propunea 
impunerea de tarife pe oţel în mai puţin de două luni, după 
Ziua Muncii. 


Navarro şi Lighthizer au început prezentarea. Trump părea 
foarte interesat. Porter a sosit câteva minute după şi a 
început aproape imediat să obiecteze vehement faţă de 
propunerile lui Lighthizer şi Navarro. Din 22 martie, când 
el trasase regulile ce trebuiau urmate, într-un 
memorandum de trei pagini, Priebus solicitase documente 
oficiale pentru toate întrunirile şi deciziile prezidenţiale. Cu 
litere îngroşate, documetul specifica: „Deciziile nu sunt 
finale - şi, prin urmare, nu pot fi implementate - până ce 
secretarul pentru personal al Casei Albe nu adaugă un 
memorandum semnat de preşedinte“. Stiind cum 
funcţionează administraţia lui Trump, Porter adăugase, tot 
cu litere îngroşate, în memorandum: „Deciziile luate din 
mers sunt strict provizorii“. 


Porter a atras atenţia că unele dintre acţiunile solicitate de 
afiş aveau nevoie de autorizarea Congresului. 


— Nu aveţi autoritatea de a le implementa direct, i-a spus 
el preşedintelui. 


Nu existase nici o încercare de a coordona argumentele. 


— Peter şi Bob reprezintă un punct de vedere. Aveţi nevoie 
şi de punctul de vedere al secretarului pentru Comerţ 
(Wilbur Ross). Aveţi nevoie şi de punctul de vedere al 
secretarului de la Trezorerie (Mnuchin). Aveţi nevoie şi de 
punctul de vedere al Consiliului Economic Naţional (Cohn). 
Trebuie să verificăm şi să avem un proces de decizie. 


Pentru moment, dar numai pentru moment, chestiunile 
legate de comerţ au făcut loc procesului de decizie. Nimic 
nu a mers mai departe. 


Capitolul 18 


Până în primăvară, Bannon şi-a dat seama că dezordinea 
care domnea constant la Casa Albă nu-l ajuta nici pe el şi 
nici pe nimeni altcineva. 


— Tu ar trebui să detii controlul, i-a spus el lui Priebus. Tot 
ce fac depinde de decizia ta. Nu mai fac nimic de capul 
meu. 


Un şef de personal care nu deţinea controlul ajunsese să-l 
perturbe prea mult chiar şi pe singuraticul Steve Bannon, 
cunoscut el însuşi ca factor perturbator. 


Era o concesie majoră, pe care Jared şi Ivanka nu o puteau 
face. În opinia lui Priebus, cei doi erau închişi în propriul lor 
„Siloz“. El nu-i putea determina să aibă un program 
ordonat. Întregul cadru îi deranja pe toţi. Îl deranja pe el. il 
deranja şi pe el. 


— Nu crezi că ei ar trebui să fie aici? a întrebat Trump, de 
câteva ori, iar Priebus îi răspundea, de fiecare dată, 
negativ. Dar nu se întâmpla nimic. Credea că nu poate 
merge mai departe, să-i alunge pe fiica şi pe ginerele lui 
Trump din Aripa de Vest. Nimeni nu-i putea concedia 
preşedintelui familia. Asta n-avea să se întâmple. 


Preşedintele mergea atât de departe, încât îi numea, 
uneori, pe Jared şi pe Ivanka, „democrați moderati din New 
York“. Era mai mult o descriere decât un compliment. 


Bannon era convins ca Jared strecurase recent o 
dezvăluire către cotidianul britanic Daily Mail, susţinând că 
Trump se enervase pe el şi pe Priebus şi le interzisese să 
meargă cu Air Force One în Florida.! Nu era adevărat că 
fuseseră stersi de pe listă pentru acea călătorie. Amândoi 
refuzaseră, de fapt, să meargă. 


— Mi-ai înscenat povestea asta, i-a spus el, furios, lui 
Kushner. Şi l-ai târât şi pe Reince în ea. Ştiu că tu ai făcut- 
o! 


Kushner a negat categoric orice implicare şi a părut 
ofensat de acuzaţiile aduse. În ceea ce-l privea, şi el era 
convins că Bannon dezvăluise pentru The New York Times 
amănunte legate de întâlnirea pe care ginerele 
preşedintelui o avusese în decembrie 2016 cu 
ambasadorul Rusiei, punând gaz pe foc în scandalul 
implicării ruseşti în campania electorală a lui Trump.2 


În cursul unei întâlniri desfăşurate în biroul lui Priebus, 
Bannon şi Ivanka au avut o altercatie. 


— Eşti un membru al echipei, i-a strigat, într-un final, 
Bannon lvankái. Nu eşti decât un membru oarecare al 
echipei, nimic altceva! 


Prin urmare, ea trebuia să asculte de şeful de personal, ca 
toţi ceilalţi. Era nevoie de ordine. 


— Te tot fátài pe aici şi te porti de parcă ai conduce totul, 
dar tu nu conduci de fapt nimic. Eşti doar un membru 
oarecare al echipei. 


— Nu sunt o simplă membră a echipei, a urlat ea. Nu voi fi 
niciodată o membră a echipei. Sunt prima fiică - a folosit 
chiar această expresie - şi nu voi fi niciodată o membră 
oarecare a personalului! 


Falia s-a lărgit. 


Bossie, adjunctul şefului de campanie al lui Trump, se afla 
încă în relaţii strânse cu Bannon, chiar dacă nu fusese 
numit în vreo funcţie oficială la Casa Albă. Bannon a lansat 
un atac frontal împotriva lui Kushner, chiar în Casa Albă, 
iar Bossie i-a dat câteva sfaturi. 


— Steve, i-a spus Bossie, unul dintre voi este tatăl 
nepoților lui, iar celălalt nu este. Dacă te-ai pune în pielea 
preşedintelui, de partea cui te-ai situa? 


Priebus avusese şi el divergente cu Bannon, dar Bannon se 
dăduse până la urmă pe brazdă şi era de zece ori mai 
înclinat spre consens decât erau Jared si Ivanka. 


Priebus avea încă probleme în a-l face pe McMaster să 
rezoneze cu Trump. Când consilierul pentru securitate 
naţională venea în Biroul Oval, pentru întâlnirile 
programate, preşedintele spunea adesea: „lar ai venit? 
Abia am stat de vorbă cu tine.“ 


Stilul de informare practicat de McMaster i se părea lui 
Trump total greşit. Era exact opusul a ceea ce şi-ar fi dorit 
preşedintele, din aproape toate punctele de vedere. 
McMaster era un militar autentic, pentru care nu existau 
decât ordine, disciplină, ierarhie şi gândire liniară. Trump 
era genul de om care trecea de la A la G, apoi la L si la Z. 


Sau se întorcea la D sau la S. McMaster nu putea merge de 
la A la C fără să-l bifeze întâi pe B. 


Priebus şi-a dat seama că McMaster era un tip destul de 
temperamental. Premierul indian, Narendra Modi, care 
fusese curtat asiduu de administraţia Obama, a venit în 
vizită in iunie, pentru a se întâlni cu Trump. India 
contrabalansa puterea Pakistanului - stat care dădea noii 
administrații de la Washington la fel de multe bătăi de cap 
cum dăduse şi precedentei, afişând o atitudine ambiguă 
faţă de terorism. Modi voia să meargă la Camp David şi să 
participe la un dineu oficial, pentru o discuţie cordială cu 
Trump. 


— E puţin probabil să se întâmple asta, i-a spus Priebus lui 
McMaster. O să organizăm dineul aici. Asta îşi doreşte 
preşedintele. 


— Ce naiba? a izbucnit McMaster. E vorba de India, omule. 
La naiba, o putere de talia Indiei? 


El înţelegea importanţa strategică a Indiei, un inamic 
declarat al Pakistanului. Deschiderea şi relaţiile puternice 
cu această putere asiatică erau esenţiale. 


Până la urmă, s-a organizat o recepţie fără pretenţii pentru 
Modi, iar dineul de lucru a avut loc la Casa Alba.? 


Emotionat, Donald Trump l-a sunat pe secretarul Apărării, 
James Mattis, la Pentagon, în dimineaţa zilei de 4 aprilie, 
într-o marţi. Era a treia lună a mandatului său. Fotografii şi 
imagini filmate cu un atac cu gaz sarin, lansat asupra 
rebelilor sirieni, curgeau nestăvilit spre Casa Albă. 


Fusese un atac brutal, care făcuse zeci de victime. Printre 
cei morţi se numărau femei şi copii - chiar bebeluşi, 
nespus de frumoşi. Copii sufocându-se, cu spume la gură, 
părinţi loviți de durere şi disperare. Era o acţiune a 
dictatorului sirian Bashar al-Assad, îndreptată împotriva 
propriului popor. 


— La naiba, trebuie să-l ucidem! a spus preşedintele. Sa 
mergem peste el. Să-i ucidem la grămadă pe ticăloşii care 
au făcut asta. 


Armata americană avea capacitatea de a lansa o lovitură 
aeriană strict secretă, sub acoperire, în Siria. 


Trump a considerat atacul o ofensă personală. Siria 
promisese să nu utilizeze arme chimice - o referire, se 
părea, la acordul preşedintelui Assad de a-şi distruge tot 
armamentul chimic. 


— Da, a răspuns Mattis, promițând ca se va ocupa de 
problemă. 


— Nu vom face nimic din ce vrea preşedintele, i-a spus el 
însă unui subaltern de rang înalt. Va trebui să actionam cu 
mult mai multă precauţie. 


Urmau să se gândească la opţiuni mici, medii şi mari 
pentru un atac aerian convenţional - „tridentul“ standard 
aplicat în asemenea situaţii. 


Mattis şi-a dat seama că administraţiei i se oferise o ocazie 
rarisimă, dar extraordinară, de a face ceva fără a face, de 
fapt, prea mult - însă, în mod cert, mai mult decât făcuse 
Obama. 


În 2012, Obama anunţase că eventuala folosire de către 
Assad a armelor chimice ar fi însemnat încălcarea unei linii 
roşii. În anul următor, Assad a ucis 1 400 de civili cu arme 
chimice. Obama a cerut armatei să pregătească planul 
unei acţiuni militare, dar a apoi a ezitat să-l lanseze. Voia 
să evite împotmolirea într-un alt conflict militar. 


Dintre toţi liderii mondiali, Vladimir Putin a venit în ajutorul 
lui Obama. Conducătorul rus a intermediat un acord prin 
care Assad accepta să-şi distrugă toate armele chimice. 
Aproape 1 300 de arme chimice - o cifră uimitoare - au 
fost eliminate din Siria. 


Obama a savurat succesul. În 2014, el declara: „Marcăm o 
reuşită importantă în efortul nostru continuu de a 
contracara proliferarea armelor de distrugere în masă, 
eliminând arsenalul de arme chimice declarat de Siria“.+ 
Secretarul de stat John Kerry a mers şi mai departe: „Am 
distrus în totalitate armele chimice din Siria“.5 


Rapoarte secrete ale comunităţii de informaţii contrazic 
însă aceste afirmaţii. În 2016, Clapper, directorul 
Serviciilor Naţionale de Informaţii, a declarat public: „Siria 
nu şi-a făcut publice toate elementele programului său de 
înarmare chimicá".9 


Pe măsură ce războiul civil din Siria continua, Obama era 
tot mai des etichetat ca fiind responsabil de un eşec 
strategic. Războiul se soldase cu peste 400 000 de morţi şi 
un milion de refugiaţi. 


După atacul chimic, McMaster şi şeful Divizei Orientul 
Mijlociu din cadrul NSC, Derek Harvey, au intrat în acţiune 
la Casa Albă, pentru a dezvolta opţiunile existente. 


Bannon a aflat ce se pregătea. Era imposibil să nu afle. 
Când Trump era „în flăcări“, toţi cei din orbita sa puteau 
simţi dogoarea. Bannon l-a înfruntat pe Harvey, pe un 
coridor din Aripa de Vest. 


— Ce naiba faceţi? a întrebat el. 


— Dezvoltăm opţiuni pentru preşedinte, a replicat Harvey. 
A cerut opţiuni şi aşa se desfăşoară procesul. 


„Procesul“ era exact ceea ce Bannon nu suporta. El vedea 
lucrurile ca înclinând către o acţiune militară directa, 
purtată cu duritate, cu un impuls şi un concept propriu: 
America - jandarmul lumii. Pentru el, a face ceva devenise 
o mantră; lucrurile trebuiau rezolvate rapid, considera 
Bannon. lar militarii încă nu răspunseseră întrebării lui 
Trump legate de scopul prezenţei masive a Statelor Unite 
în Orientul Mijlociu. 


Bannon şi-a dat seama că la mijloc e mâna lvankái. Ştia 
cum să-şi manipuleze tatăl mai bine decât oricine. Luase 
cu ea fotografii ale victimelor atacului chimic, în special 
unele cu bebeluşi, şi i le dusese lui Trump. Atacul era, într- 
adevăr, o oroare absolută, Bannon înţelegea asta, dar o 
ripostă militară era exact ceea ce preşedintele n-ar fi 
trebuit să dorească. 


În contrast profund cu el, Derek Harvey era sătul să tot fie 
implicat în gestionarea de politici de securitate naţională 
cu rezultate neconcludente. Siria era un studiu de caz 
clasic de vorbe goale şi jumătăţi de măsură, aproape 
menite să nu rezolve problema. Însă SUA aveau în sfârşit 
prilejul să amplifice la maximum un răspuns militar. 


Opţiunea de mijloc impunea o lovitură aeriană cu circa 60 
de rachete Tomahakw, asupra unui singur aeroport. 


— Aici există ocazia de a face mai mult, a insistat Harvey 
pe lângă McMaster, şi trebuie să ne gândim la 
bombardarea mai multor aeroporturi. Loviturile ar putea 
avea un impact real. Să scoatem din luptă puterea aeriană 
a Siriei, fiindcă este o forţă care sporeşte capacitatea 
regimului al-Assad. Încercăm să formulăm sfârşitul jocului 
şi să punem mai multă presiune asupra regimului, pentru 
a ne angaja ulterior politic. 


Harvey era de părere că ar fi trebuit „să distrugem forţa 
aeriană al lui Assad - nu doar 15 sau 20%, ci 80% din ea“. 
Asta ar fi însemnat folosirea a 200 de rachete Tomahawk, 
de peste trei ori mai multe decât în cazul opțiunii de 
mijloc. 


— Ştiu, Derek, i-a răspuns McMaster, dar trebuie să 
înţelegem realitatea lui Mattis, care m-ar certa dacă am 
acţiona astfel. 


Mattis prefera o atitudine precaută. Acţiunea, sub orice 
formă, era riscantă. Pe aeroporturile siriene se găseau şi 
militari ruşi; dacă ar fi ucis ruşi, atunci le-ar fi dat acestora 
o nouă minge de meci - o confruntare sau o catastrofă. 


A fost convocată o reuniune a Consiliului de Securitate 
Naţională, pentru discutarea opţiunilor. Bannon s-a folosit 
de privilegiul de a intra oricând la Trump şi a mers să 
discute între patru ochi cu preşedintele, în Biroul Oval. l-a 
spus acestuia că pentru a evita războaiele şi implicările 
militare inutile în străinătate era important să nu riposteze 
cu rachete, aşa cum propuneau consilierii săi. 


— Atunci vino la întâlnire şi caută să-ţi impui punctul de 
vedere, i-a spus Trump. 


Într-o declaraţie publică, pe 4 aprilie, Trump i-a atacat pe 
Assad şi pe Obama. „Aceste acţiuni perfide ale regimului 
Bashar al-Assad reprezintă o consecinţă a slăbiciunii şi 
lipsei de determinare a fostei administrații. Preşedintele 
Obama a spus în 2012 că va stabili o linie roşie împotriva 
folosirii armelor chimice şi apoi n-a mai făcut nimic în 
acest sens." 


La reuniunea NSC, au fost prezentate cele trei optiuni: 
fierbinte, de mijloc si rece. Cea mai agresivă opţiune 
implica un atac cu 200 de rachete împotriva principalelor 
aeroporturi siriene; optiunea de mijloc - un atac cu 60 de 
rachete; cea mai blándá optiune - un atac cu mult mai 
putine rachete sau chiar nici un atac. 


Lista potentialelor tinte era lungă. În 2013, când Obama 
amenintase cu un atac balistic, el aprobase o listá de tinte, 
incluzând un complex guvernamental care găzduia 
programul de armament chimic sirian. Aceasta nu 
coincidea însă cu actuala listă de ţinte, fiindcă Mattis si 
Pentagonul doreau ca atacul să fie cât mai restrâns cu 
putinţă. 


Mattis redusese acţiunea la un atac asupra unui singur 
aeroport, cu 60 de rachete. De asemenea, un cartier de 
locuinţe din zona aeroportului a fost scos de pe lista 
țintelor, din cauza probabilității ca familiile personalului 
militar sirian să se afle acolo. 


— Dacă ăsta e standardul, a spus Bannon, lasati-ma sa ma 
duc să fac nişte poze prin Africa Subsahariană, da? Lasati- 


mă să vă arăt ce se mai întâmplă prin Guatemala şi 
Nicaragua. Dacă acesta este standardul pentru un 
nenorocit de atac balistic, hai să mergem oriunde. Să 
facem orice! 


El credea că preşedintele se va situa de partea sa. 


— Nu va fi decât o altă intepatura de ac, a continuat furios 
Bannon. Dacă tot atacăm, să o facem cu dramatism, a 
adăugat el sarcastic. Porcăria asta e de-a dreptul 
clintoniană! a rabufnit, lansând cea mai gravă insultă. O sa 
aruncaţi vreo două rachete de croazieră pe o autostradă 
care va fi reparată şi perfect funcţională într-o zi sau două. 


Dar apoi au intervenit susţinătorii opțiunii de mijloc, 
încercând să-l convingă pe preşedinte. Bannon credea că o 
asemenea opţiune era perfidă. Argumentul celorlalţi era că 
măsura nu era menită să declanşeze un război. Era doar o 
operaţiune cu mesaj, destinată să evite războiul. 


Vineri, Trump a zburat la Mar-a-Lago, iar în seara aceleiaşi 
zile a convocat o întrunire NSC într-o SCIF. Au fost prezenţi 
14 oameni, printre care Tillerson, Priebus, McMaster, 
Kushner, Bannon, Cohn şi adjunctul consilierului pentru 
securitate naţională, Dina Powell. Mattis a participat prin 
intermediul unei camere video. Pe tapet se afla opţiunea 
de mijloc - atacul cu 60 de rachete lansate de pe mare. 
Obiectivele erau un aeroport militar sirian, adăposturi 
blindate pentru avioane, depozite de petrol şi alte 
materiale, buncare cu muniţie, sisteme de apărare 
antiaeriană şi staţii radar. 


Trump renuntase la ideea sa iniţială de a-l ucide pe Assad. 
Era neobişnuit de concentrat asupra detaliilor. Avea de pus 


o serie de întrebări despre riscuri. Ce se întâmplă dacă o 
rachetă deviază de la curs? Ce se întâmplă dacă lovim o 
şcoală? Dar dacă lovim un spital? Sau o ţintă pe care nu 
intentionam să o distrugem? Care era posibilitatea de a 
ucide civili? 


Mattis i-a oferit asigurări că totul va decurge cum trebuie. 
Aveau cele mai bune nave şi cei mai buni militari. 


Trump a cerut să discute, pe o linie de comunicaţii 
securizată, cu comandanții celor două nave, USS Porter şi 
USS Ross, ambele distrugătoare având la bord lansatoare 
de rachete teleghidate. El li s-a adresat: 


— Voi da ordinul de atac în această seară. Sunteţi cei mai 
buni la programarea rachetelor, băieţi? 


Ambii comandanţi i-au dat asigurări. Apoi, Trump a 
străbătut încăperea şi a cerut părerea fiecărei persoane 
prezente. 


— Ce credeţi? Dacă are cineva vreo altă opinie, aş vrea să 
o aud aici şi acum, nu mai târziu. 


Cei mai mulţi şi-au dat acordul, ba chiar au sprijinit 
puternic măsura. 


Informaţiile furnizate de serviciile de informaţii relevau, în 
mod convingător, că ruşii nu se aflau decât într-o singură 
zonă a aeroportului. Ora planificată pentru începerea 
atacului - 4:40 AM în Siria - îi asigura practic că nimeni nu 
lucra în preajma avioanelor. Cu aproximativ un sfert de oră 
înainte ca rachetele Tomahawk să fie lansate, a fost trimis 
un avertisment către militarii ruşi aflaţi pe aeroport. Când 


apelul a fost recepționat, rusul care a răspuns la telefon 
părea beat. 


Trump a dat ordinul de începere a primei acţiuni militare 
semnificative din mandatul său. 59 de rachete şi-au atins 
tinta; una singură s-a prăbuşit în Mediterană, dupa 
lansare. 


Trump a mers să cineze cu preşedintele chinez, Xi Jinping, 
care vizita Mar-a-Lago, ca parte a unei vizite de două zile, 
pentru a discuta despre comerţ şi Coreea de Nord cu 
americanii. Când a fost servit desertul, Trump l-a informat 
pe oaspetele său chinez: 


— Tocmai am declanşat un bombardament asupra Siriei, 
din cauza atacului cu gaz. 


— Mai spuneţi o data, a cerut Xi, prin intermediul 
translatorului. Trump a repetat. 


— Câte rachete ati lansat? a întrebat Xi. 

— 59, a răspuns Trump. 

— 59? 

— Da, 59, a confirmat preşedintele american. 

— În regulă. Înţeleg. Assad a meritat-o, a răspuns Xi. 
Şi, cu asta, dineul a luat sfârşit. 


Ulterior, Bannon l-a acuzat pe Harvey că ar incita la 
conflict: „Tu si H.R. încercaţi să declansati un război“. 


Spre miezul nopţii, Trump l-a sunat pe senatorul Lindsey 
Graham. 


— Te-am trezit? a întrebat preşedintele. 

— Da, a spus Graham. 

— Scuze. 

— Nu, sunt bucuros să te aud, domnule preşedinte. 
— Pariez că esti cel mai fericit tip din oraş. 


— Fericit nu e cuvântul potrivit. Sunt mândru de 
preşedintele meu. Era atât de linişte, încât Graham ar fi 
putut auzi un ac căzând. Domnule preşedinte, ai făcut 
ceva ce trebuia făcut de mult. 


— Reprezentanţii a o sută de tari m-au sunat, l-a anunţat 
Trump. 


Graham s-a gândit că probabil nu-l sunaseră mai mult de 
zece reprezentanţi. 


— M-au sunat să mă felicite. Ştii ce mi-a spus preşedintele 
Chinei? Când i-am spus, la desert, că tocmai am lansat 59 
de rachete Tomahawk asupra lui Assad? „A meritat-o!“ 

„O lovitură pentru Bannon“, s-a gândit Graham. 


— Obama, a continuat Trump, a fost un tip slab. El n-ar fi 
făcut niciodată asta. 


— lar eşecul lui a costat 400 000 de vieţi, a spus Graham, 
referindu-se la victimele războiului civil din Siria. 


Trump a continuat să vorbească despre copiii care 
căzuseră victime atacului - arşi, cu pielea jupuită, răni 
oribile sau morţi în chinuri groaznice. 


— Domnule preşedinte, i-a replicat Graham, există imagini 
similare în tot Orientul Mijlociu. 


El nu părea să ştie că se făcea cumva ecoul spuselor lui de 
Bannon despre atrocitățile comise în toată lumea. 


— Ai făcut ce trebuia să faci nu din cauza a ceea ce Assad 
le-a făcut acelor copii. Dar era atât de arogant, încât le 
spunea tuturor: „Duceţi-vă dracului!“ lar tu, domnule 
preşedinte, i-ai replicat: „Ba nu, du-te tu dracului!“ 


Graham cunoştea stilul lui Trump de a vorbi, întâmpinând 
fiecare înjurătură cu o înjurătură şi mai grozava.® 


— Asta i-ai spus: „Du-te dracului, Assad!“ Acum, trebuie să 
fii atent la ce vor face sirienii. Cum ai de gând să actionezi 
dacă ei repară avariile la acea bază aeriană şi încep să 
ridice iarăşi în aer avioane de acolo şi să arunce iar bombe 
asupra copiilor? Trebuie să fii pregătit pentru asta. Fiindcă 
Assad nu va ezita să te lovească. 


După părerea lui Graham, problema nu era atât folosirea 
armelor chimice, cât bombardarea civililor. Acest tip de 
demers trebuia împiedicat, indiferent de tipul de 
armament pe care l-ar fi folosit regimul de la Damasc. 


— Dacă nu spui asta, a insistat Graham, atunci tot ce-ai 
câştigat până acum va fi pierdut, fiindcă Assad va zice: 
„Bun, du-te dracului, o să găsesc un alt mod de a-i ucide“. 
Acesta e un test. O singură lovitură aeriană nu reprezintă 


răspunsul corect. Trebuie să-l faci pe ticălosul ala să 
înţeleagă că, dacă îşi ridică avioanele în aer şi 
bombardează copii cu bombe cu fragmentatie, o să-i 
dobori toate avioanele. 


Ori de câte ori un comandant suprem începe să lanseze 
acţiuni militare, chiar şi cu doar 59 de rachete Tomahawk, 
politicienii şi opinia publică au tendinţa de a se ralia activ 
în jurul lui. Atacul din Siria nu a făcut excepţie. Trump a 
fost lăudat de o bună parte din liderii lumii pentru riposta 
sa rapidă şi decisivă. 


A doua zi dimineaţă, senatorul John McCain a apărut la 
emisiunea Morning Joe. „Semnalul transmis, cum aţi spus, 
azi noapte, a fost unul extrem de important“?, a declarat 
el. 


Moderatorul Joe Scarborough a precizat că semnalul era 
important nu doar pentru Rusia şi Assad, ci şi pentru China 
şi Coreea de Nord. 


— Şi pentru aliaţii noştri, a adăugat McCain. O mulţime de 
state arabe vor să fie partenerii noştri, câtă vreme ştiu că 
se pot baza pe noi. 


Scarborough a remarcat că arabii suniţi simtisera că, sub 
administraţia Obama, SUA „nu le-au asigurat spatele“. 


— Atacul de azi noapte a schimbat cumva această 
percepţie? a întrebat el. 


— A început să o schimbe, a intervenit editorialistul David 
Ignatius, de la The Washington Post, care participa la 
dezbaterea televizată unde se discuta despre atac. Arabii 


suniţi vor să vadă mai multe dovezi de implicare din 
partea noastră. 


McCain a lăudat echipa de securitate naţională a lui Trump 
şi l-a lăudat şi pe preşedinte fiindcă îşi ascultase consilierii: 


— Cel mai  încurajator lucru pentru mine este că 
preşedintele îl respectă pe Mattis. Şi îl respectă pe 
McMaster. 


Unele dintre cele mai solide aprecieri au venit din partea 
unor experţi în politică externă la care nimeni nu se 
aştepta să aibă o asemenea atitudine faţă de Trump. 
Anne-Marie Slaughter, care fusese directoarea puternicului 
Birou de Planificare Politică, din Departamentul de Stat, în 
primii doi ani cât Hillary Clinton fusese secretar de stat sub 
administraţia Obama, a scris pe Twitter: „Donald Trump a 
acţionat cum trebuie în Siria. În sfârşit! După ani întregi de 
discuţii sterile, în fata atrocităților groaznice comise 
acolo.“10 


În zilele şi săptămânile ce au urmat, Trump le-a spus în 
mai multe rânduri consilierilor săi din Aripa de Vest că nu 
crede ca lovitura asupra bazei aeriene siriene era 
suficientă. N-ar fi trebuit SUA să facă mai mult? El cocheta 
cu ideea lansării unor atacuri militare sub acoperire 
împotriva lui Assad. 


Fusese informat sau citise unele articole despre efectele 
gazelor toxice asupra organismului uman. 


— Vă daţi seama ce înseamnă asta? a întrebat el, la un 
moment dat. Avea efectiv o imagine reală a ceea ce 
descria: plămânii se umplu, respiraţia devine şuierătoare şi 


apare o spumă la gură. Oamenii se îneacă, orbesc, 
paralizează. Vomită, urinează şi defechează incontrolabil. 
Sunt macinati de dureri atroce în tot corpul, mai ales de 
crampe abdominale. Leşină. Creierul e deconectat de 
restul corpului. Şi, după zece minute de tortură, moartea. 
Copii. Bebelusi. 


Preşedintele dorea opţiuni. Şi acestea erau numeroase. 
Armata americană dispunea de toate capacităţile letale 
imaginabile. Ce-ar fi putut face ea? Asta dorea Trump să 
ştie. 


Secretarul Mattis era alarmat că Trump ar fi putut ordona 
un al doilea atac şi a început să depună eforturi pentru 
temporizarea şi descurajarea unei alte acţiuni militare în 
Siria. 


După câteva săptămâni, furia şi indignarea lui Trump s-au 
potolit şi acesta şi-a îndreptat atenţia, dar nu atât de 
rapid, spre alte chestiuni. 


McMaster i s-a plâns lui Jared din cauza lipsei lui de 
autoritate, care-l împiedica să ducă deciziile la bun sfârşit. 
Ca majoritatea secretarilor de stat şi ai Apărării, Tillerson 
şi Mattis nu voiau un consilier de securitate naţională cu 
opinii prea puternice. 


La un moment dat, după lovitura aeriană din Siria, 
preşedintele a dorit unele informaţii despre recentele 
provocări ruseşti şi iraniene din Siria. SUA uciseseră un 
grup de militari Hezbollah, finantati de Iran, pe şoseaua de 
la est de Palmyra, şi doborâseră o dronă iraniană 
amenințătoare. Trump i-a pus câteva întrebări lui 


McMaster. Ce se întâmplă dacă sunt ucişi americani în 
asemenea operaţiuni? Ce vom face? Care sunt opţiunile? 


McMaster le-a telefonat atât lui Tillerson, cât şi lui Mattis, 
dar nu a primit nici un răspuns. El l-a convocat pe Harvey 
şi l-a dojenit zdravan, fără să-l crute de înjurături. l-a spus 
că era treaba lui, că trebuie să-şi aducă omologii acolo. Au 
trecut nouă ore şi tot n-a primit vreun răspuns de la 
Tillerson sau Mattis. 


Membrii Statului Major Interarme de la Pentagon au venit 
la Casa Albă pentru a-l informa pe Harvey. Departamentul 
Apărării avea câteva opţiuni de atac, dar nu discutase 
despre ce s-ar fi întâmplat dacă ar fi fost ucişi militari 
americani în oraşul sirian de graniţă Tanf, unde acționau 
trupele SUA. Sau ce s-ar fi întâmplat dacă o navă 
americană ar fi fost lovită de o mină. 


Lui McMaster şi lui Harvey nu le venea să creadă. Nu 
aveau nici un răspuns. Dar curând, Trump a uitat de 
întrebările lui. 


Capitolul 19 


— Vreau un ordin executiv de retragere a Statelor Unite 
din NAFTA - Acordul Nord-American de Liber Schimb - şi îl 
vreau pe biroul meu până vineri, a ordonat preşedintele 
Trump. 


Alături de el în Biroul Oval, în acea zi de marti, 25 aprilie, 
se mai aflau vicepreşedintele Pence, secretarul pentru 


Comerţ, Ross, Kushner, Porter şi Navarro. Preşedintele 
voia să poată anunţa retragerea în cea de-a o suta zi de 
mandat. 


Cum nimeni nu a ripostat şi nici nu a avut vreo obiectie, 
Porter, care condusese întrunirile de marţi dimineaţă pe 
teme comerciale, a observat că nu ar trebui să fie un ordin 
executiv, ci un document care să conţină o notificare de 
încheiere cu termen de 180 de zile, aşa cum necesita orice 
acord comercial. 


— Există o mare problemă legată de sincronizare, le-a 
spus el lui Trump şi celorlalţi, fiindcă indiferent cât de 
rapid vom termina renegocierea NAFTA potrivit regulilor 
Autorităţii de Promovare a Comerţului, acest lucru va 
necesita mult timp. 


Un acord renegociat urma să fie aprobat de Congres, lucru 
care ar fi durat mai mult de 180 de zile. 


Porter era cel mai tânăr demnitar din încăpere. 


— Nu avem nevoie de o pauză, de o perioadă în care să nu 
dispunem de nici un acord. Avem o problemă cu 
sincronizarea. Nu putem porni, pur şi simplu, calendarul 
celor 180 de zile vrând, nevrând. 


Ceilalţi au rămas tacuti şi păreau doar să-l încurajeze pe 
Trump. Porter era stupefiat că preşedintele putea lua 
măcar în considerare retragerea preventivă din NAFTA. 
Acest acord comercial reprezentase temelia securităţii 
economice şi naţionale a Americii de Nord timp de peste 
două decenii. Acordul elimina tarifele vamale dintre SUA, 
Canada şi Mexic. Valoarea schimburilor comerciale anuale 


între aceste trei tari era de peste un trilion de dolari. 
Schimburile comerciale ale SUA cu Canada şi Mexic erau 
aproape la fel de importante ca şi cele cu China, cel mai 
mare partener comercial al americanilor. 


— Avem nevoie de un proces de analiză, pentru a ne 
asigura că facem asta aşa cum trebuie, că ne-am gândit 
bine la toate aspectele problemei, a zis Porter şi a 
continuat, gesticulând către Pence, Ross, Kushner si 
Navarro: Îmi pare bine că aceşti oameni sunt aici, dar Gary 
Cohn nu este. Steve Mnuchin nu este aici. Înţeleg că vreţi 
să ne miscam rapid, dar trebuie sa temperam puţin 
lucrurile. 


— Nu mă interesează nimic din chestiile astea, i-a replicat 
Trump. Vreau să am raportul pe birou, până vineri. 


Porter a plecat atunci la McMaster, să-şi asigure susţinerea 
acestuia. McMaster nu fusese prea implicat în discuţiile 
legate de comerţ, dar era de acord că retragerea din 
NAFTA ar fi fost un coşmar pentru securitatea naţională şi 
unul total inutil, care ar fi deranjat aliaţii strategici ai SUA. 
El i-a promis lui Porter că-l va sprijini. 


A doua zi a fost convocată în Sala Roosevelt o reuniune de 
urgenţă cu membri ai guvernului responsabili de comerţ şi 
cu principalii consilieri prezidenţiali.! Fitilul fusese aprins. 
Se părea că într-o zi, cel mult două zile, Trump va semna 
retragerea din NAFTA. 


În vreme ce Navarro pleda pentru retragere, secretarul 
pentru securitate internă, John Kelly, dar şi alţi demnitari 
au spus că simpla ameninţare cu ieşirea din NAFTA ar fi 
fost percepută ca o măsură de forţă, care ar fi adus Statele 


Unite în avantaj. În schimb, transpunerea în practică a 
unei asemenea măsuri ar fi fost catastrofală. Americanii şi- 
ar fi tăiat singuri craca de sub picioare. Efectele ar fi 
stârnit valuri uriaşe. Ar fi bulversat pieţele financiare şi ar 
fi dus la represalii instantanee. Partenerii comerciali ai 
Americii, de pe Glob, s-ar fi întrebat dacă nu cumva ei sunt 
următorii excluşi din tratatele cu SUA. 


După ce întâlnirea a luat sfârşit, în drum spre Biroul Oval, 
unde urma să pună la punct documentele pe care Trump 
le dorea pregătite, Porter l-a oprit pe secretarul de la 
agricultură, Sonny Perdue, care tocmai preluase funcţia. 
Perdue era fostul guvernator republican al statului 
Georgia, primul din partidul său care ocupase această 
funcţie de la Războiul Civil încoace. 


— Sonny, i-a spus Porter, de ce nu vii şi tu? 
Wilbur Ross li s-a alăturat în Biroul Oval. 


— NAFTA a adus imense avantaje pentru interesele 
agriculturii americane, i-a spus Perdue lui Trump. 
Exportăm anual produse în valoare de 39 de miliarde de 
dolari în Mexic şi Canada. Altfel nu am avea pieţe de 
desfacere pentru aceste produse. Oamenii care vor pierde 
cel mai mult de pe urma unei retrageri din NAFTA ar fi 
chiar baza electorală republicană, suporterii lui Trump. 


Perdue i-a arătat lui Trump o hartă a Statelor Unite, care 
indica statele şi districtele unde pierderile din agricultură 
şi din prelucrarea produselor agricole ar fi fost cele mai 
importante. Multe coincideau cu regiunile unde Trump 
fusese votat masiv. 


— Domnule preşedinte, şi aceasta nu este doar baza 
electoratului lui Trump, i-a atras atenţia Perdue. Este baza 
din state unde electoratul este indecis între republicani şi 
democrați şi unde orice vot contează. Asa cá, pur şi 
simplu, nu puteţi face asta. 


— Mda, a acceptat Trump, cu jumătate de gură. Dar 
aceste acorduri ne dezavantajează şi trebuie să facem 
ceva. 


În final, preşedintele a decis să amplifice amenințările si 
retorica publică, dar să nu trimită un preaviz de 180 de 
zile. 


Jared i-a transmis lui Porter: „Preşedintele este de acord să 
nu ne retragem din NAFTA deocamdată“. 


Porter ştia că totul, de când venise Trump, se afla sub 
semnul provizoratului, însă era surprins de cât de mult se 
apropiaseră de linia roşie. Şi lucrurile nu se încheiaseră 
acolo. 


Peter Navarro s-a strecurat în Biroul Oval pentru o întâlnire 
ad-hoc, neplanificată, cu preşedintele. 


— Singurul lucru pe care l-am făcut a fost retragerea din 
TPP, a spus preşedintele, referindu-se la Parteneriatul 
Trans-Pacific. De ce nu am mai făcut şi altceva în privinţa 
comerţului? 


— Cei de la secretariatul pentru personal tergiversează 
lucrurile, a spus Navarro. 


— Madeleine, cheamă-l pe Rob aici chiar acum, i-a cerut 
Trump asistentei sale, Madeleine Westerhout. 


Porter a urcat scările în fugă, până la Biroul Oval. 


— De ce naiba vă miscati asa de încet? i-a sous Trump lui 
Porter. De ce n-am rezolvat asta până acum? Fă-ţi treaba. 
O ţineţi dintr-o amânare în alta. Nu faceţi altceva decât să 
trageţi de timp. Vreau să rezolvi problema asta. 


Preşedintele vorbea din nou serios. Porter a redactat o 
scrisoare de notificare de 180 de zile, care urma să fie 
semnată de Trump şi prin care se anunţa retragerea 
Statelor Unite din NAFTA. 


Porter era tot mai convins că un asemenea gest va 
declanşa o criză economică şi de relaţii externe cu Mexic şi 
Canada. A mers să discute cu Cohn. 


— Pot opri asta, l-a liniştit Cohn. O să iau, pur şi simplu, 
scrisoarea de pe biroul preşedintelui, înainte să plec. (Şi 
mai târziu chiar a luat-o.) Dacă va dori să o semneze, va 
avea nevoie de o altă foaie de hârtie. 


— Vom tergiversa lucrurile şi atunci, a promis Porter. 


Cohn ştia, desigur, că preşedintele putea cere foarte lesne 
o altă copie a scrisorii, dar, dacă documentul nu se afla 
înaintea lui, foarte probabil avea să uite de el. Lui Trump 
nu-i stătea gândul la ceva ce nu se afla în faţa ochilor lui. 


Porter a fost de acord. Memoria lui Trump avea nevoie de 
un declanşator - de ceva aflat pe biroul său sau de o ştire 
pe care o citea în ziar sau o vedea la televizor. Sau avea 
nevoie ca Peter Navarro să se furişeze iar în Biroul Oval. 
Fără cineva sau ceva care să-l activeze, probabil că ar fi 
trecut ore sau zile sau chiar săptămâni până ca 


preşedintele să se gândească: „Hei, trebuia să ne 
retragem din cutare tratat, de ce n-am făcut-o?“ Fără un 
declanşator, era foarte posibil ca o anumită decizie a lui să 
nu se materializeze niciodată. 


Pe 4 mai, Sonny Perdue a ţinut o prezentare în sala de 
consiliu, cu privire la rolul agriculturii în comert.? Informaţii 
sensibile, transmise de serviciile secrete, sugerau că, dacă 
Statele Unite impuneau Chinei noi tarife vamale, chinezii 
vor riposta, impunând propriile tarife. 


Chinezii ştiau exact cum să provoace daune economice şi 
politice. În această privinţă, Statele Unite erau ca nişte 
tanci de grădiniţă pe lângă nişte savanţi cu doctorat. 
Chinezii ştiau ce districte produceau anumite produse, ca, 
de pildă, soia. Ei ştiau şi ce districte cu electorat indecis 
aveau să conteze pentru menţinerea controlului asupra 
Camerei Reprezentanţilor. Puteau tinti precis, impunând 
tarife vamale doar produselor din acele districte sau din 
statele unde se aflau ele. Chinezii puteau lua drept ţintă 
whiskeyul produs in Kentucky, statul senatorului 
republican McConnel, sau produsele lactate produse în 
Wisconsin, statul liderului Camerei, Paul Ryan. 


Câteva zile mai târziu, Wilbur Ross a expus motivele 
pentru care deficitul comercial era atât de important. 
Făcându-se ecoul declaraţiilor prezidenţiale, Ross a spus 
că deficitul comercial constituie un reper important şi, 
totodată, un semnal al slăbiciunii si al instabilității 
economice americane. Preşedintele, le-a reamintit el 
tuturor, se concentrase pe deficitul comercial şi trebuiau 
cu toţii să aibă aceeaşi conduită. 


Porter a renunţat la atitudinea de intermediar împăciuitor. 


— Deficitul comercial nu contează, a spus el, cel puţin în 
cazul ţărilor individuale. Este un mod de gândire absurd. 


Tonul său era, probabil, cel mai lipsit de respect ton folosit 
vreodată de Porter la adresa unui demnitar din cabinetul 
lui Trump. 


— Politica comercială, a continuat el, mai ales tratatele 
comerciale pe care le negociem, nu reprezintă principalul 
factor generator al deficitului nostru comercial. 


Deficitul, a explicat Porter, depinde de condițiile 
economice, de care ţară poate produce diferite bunuri mai 
eficient şi mai ieftin, de rata de economisire şi de valoarea 
monedei nationale. Politicile protectioniste nu servesc 
intereselor economice ale Americii. 


— Ei bine, a ripostat Ross, află că eu am făcut miliarde de 
dolari şi am lucrat pe Wall Street. Ştiu cum funcţionează 
aceste pieţe. Nu înţelegi legea cererii şi a ofertei. Dacă 
SUA vor impune tarife Chinei, iar chinezii vor riposta, vom 
putea cumpăra produse din alte ţări. 


În primăvara anului 2017, Ross a negoociat în numele SUA 
un acord comercial cu China, pentru importul de carne de 
pui din aceasta tara şi pentru exportul de carne de vită. El 
a numit efortul lui „o reuşită herculeană“. Dar acordul a 
fost întâmpinat cu critici vehemente. Un titlu din The New 
York Times spunea: „China cedează prea puţin în faţa SUA 
în prima rundă de negocieri“.3 


Într-o şedinţă desfăşurată la Casa Albă, preşedintele s-a 
năpustit asupra lui Ross: 


— Nu-mi vine să cred că ai semnat acest acord. De ce n-ai 
spus nimănui? Nu mi-ai spus nici mie nimic despre asta. 
Pur şi simplu, te-ai dus şi ai făcut-o pe cont propriu. 
Acordul este groaznic. Am fost pacaliti. Wilbur, poate tu 
eşti obişnuit cu asta. 


Ca bancher de investiţii reprezentând deţinătorii de acţiuni 
la cazinouri aflaţi în conflict cu Trump în 1990, Ross 
încheiase o înţelegere cu acesta, prin care recunoştea 
valoarea faimosului său nume, permițându-i astfel să evite 
falimentul. 


— Credeam că vei lovi mortal, i-a spus Trump lui Ross, 
care avea acum 79 de ani. Când lucrai pe Wall Street ai 
făcut câteva afaceri grozave. Dar vremea ta s-a dus. Nu 
mai eşti un bun negociator. Nu ştiu ce s-a întâmplat, dar ai 
pierdut. Nu am încredere în tine. Nu vreau să mai participi 
la nici o negociere, l-a repezit Trump, sugerând că Bob 
Lighthizer urma să se ocupe în viitor de celelalte tratate 
comerciale. 


Ross a încercat să apere acordul încheiat - explicând că 
America va putea exporta mai multă carne de vită în China 
-, dar Trump nu a putut fi convins. 


Preşedintele a organizat o întrunire pe tema tarifelor 
vamale pentru oţel - una dintre obsesiile lui - în Biroul 
Oval, pe 8 iunie. Gary Cohn, Wilbur Ross, Porter si 
secretarul Apararii, Mattis, s-au inghesuit pe scaune, in 
jurul mesei prezidentiale.^ 


— Suntem gata de acţiune, a afirmat Ross. Vreau să vă 
supun atenţiei acest raport. 


În document, el recomanda cote tarifare speciale pentru 
China. Dacă chinezii creşteau ritmul actual de exporturi de 
oţel către Statele Unite, administraţia americană urma să 
le impună tarife prohibitive. 


Porter a amintit de o serie de probleme legale. 
Departamentul Comerțului nu se consultase cu 
Departamentul Apărării, aşa cum cerea legea, pentru a 
determina dacă importurile reprezentau o ameninţare la 
adresa securităţii naţionale. 


— Ba da, a replicat Ross. Am facut asta. 


— N-am fost consultat in aceasta privinta. Nu cunosc nimic 
în legătură cu asta, l-a contrazis Mattis. 


— Asta aşa e, a răspuns iar Ross, precizând că discutase, 
de fapt, cu adjunctul secretatului Apărării care se ocupa de 
aceste chestiuni. Avea şi câteva mesaje pe e-mail în 
sprijinul afirmațiilor sale. 


— Mă rog, dar n-ai vorbit niciodată cu mine, a insistat 
Mattis. 


Porter a intervenit imediat, argumentând ca legea 
prevedea clar că secretarul Apărării trebuia consultat, şi 
nu vreun subaltern al acestuia. 


Acestea erau tipul de chichite legislative care-l scoteau din 
minţi pe Trump. 


— Wilbur, discută cu Jim! Rezolvaţi problema acum, a 
răbufnit preşedintele. Sunt sătul să tot am de-a face cu 
aşa ceva. Si faceti-o rapid, pentru că vreau să 
implementăm măsura. 


Porter a văzut în acest lucru o modalitate excelentă de a 
mai trage de timp câteva săptămâni, dacă nu chiar mai 
mult. Mattis s-a dovedit util în acest sens, spunându-i 
ulterior lui Ross că are nevoie de o analiză aprofundată 
înainte de a lua o decizie. 


Dar analiza efectuată mai târziu de Departamentul 
Apărării, pentru Mattis, a dovedit că „utilizarea de oţel în 
scopuri militare de către SUA reprezintă mai puţin de 0,5% 
din cererea totală de oţel a Statelor Unite“ şi că 
Departamentul putea „achiziţiona oţelul necesar pentru a 
face faţă necesităţilor apărării naţionale“. 


Capitolul 20 


Trump a spus că ar fi dorit să-l concedieze pe Comey încă 
de la începutul administraţiei sale, dar acum chiar îl voia 
demis. 


Bannon nu a fost de acord şi şi-a prezentat argumentele în 
Biroul Oval, în faţa lui Trump, fără alţi martori. 


— Trei sferturi din agenţi îl urăsc pe Comey. Nu e nici o 
îndoială. Din momentul în care îl concediati, el va deveni la 
fel de periculos ca ticălosul de Edgar Hoover, domnule 
preşedinte. În ziua în care-l veţi da afară, va fi cel mai 
mare martir din istoria Americii. O armă care vă va 
distruge. Vor înfiinţa un consiliu special de anchetă. Puteţi 
să-l demiteti pe Comey, dar nu puteţi demite FBI. În clipa 
în care-l veţi da afară, FBI, ca instituţie, va trebui să vă 
distrugă şi chiar vă va distruge. 


Bannon credea că Trump nu înţelegea puterea instituţiilor 
de forţă - FBI, CIA, Pentagon şi institutile militare, în 
general. De asemenea, el nu înţelegea puterile 
devastatoare ale unui consiliu special, care putea fi 
înfiinţat pentru a investiga tot ce venea în contact cu 
preşedintele. 


— Nu-mi cereti să nu mă amestec, li s-a adresat Trump lui 
McGahn şi Priebus, fiindcă am luat deja decizia, aşa că nici 
măcar nu încercaţi să mă opriţi. Comey era un jucător 
ostentativ şi scăpase de sub control. 


La începutul lunii mai, Trump a simţit că James Comey 
devenise vulnerabil din cauza recentei mărturii depuse în 
complicata investigaţie a e-mailurilor private ale lui Hillary 
Clinton. El a dictat o scrisoare în care enumera motivele de 
a-l demite pe Comey. 


McGahn l-a informat că adjunctul procurorului general, 
Rod Rosenstein, solicitase o întâlnire cu preşedintele. Unul 
dintre subiectele pe care Rosenstein le dorea abordate era 
Comey şi aparent şi el dorea să scape de Comey, a mai 
spus McGahn. 


McGahn i-a explicat preşedintelui că era vorba de un 
proces legal - adjunctul procurorului general era persoana 
care superviza FBI - şi i-a sugerat să îl asculte pe 
Rosenstein. Era o tactică de tergiversare pe care 
personalul Casei Albe o folosea tot mai mult. Preşedintelui 
i se sugera să tempereze lucrurile, să discute cu Rod, cu 
promisiunea că subalternii şi consilierii prezidentiali vor 
reveni la el cu un plan. 


Rosenstein i-a spus lui Trump că, după părerea sa, Comey 
trebuia demis şi a declarat că nu-l deranjează să scrie un 
memorandum prin care să-şi argumenteze raţionamentul. 
Într-adevăr, a adus la Casa Albă un memorandum de trei 
pagini.! Subiectul: restabilirea încrederii opiniei publice în 
FBI. În document se arăta că, pe 5 iulie, Comey „şi-a expus 
propriile concluzii legate de cea mai sensibilă anchetă 
penală a naţiunii“ - cea privitoare la e-mailurile lui Hillary 
Clinton, antepronuntandu-se fără să aştepte decizia 
procurorului şi oferind „informaţii derogatorii“, după ce 
calificase conduita lui Hillary drept „extrem de neglijentá". 
Apoi, cu 11 zile înaintea alegerilor, a anunţat că a 
redeschis ancheta în cazul Clinton, deoarece credea că era 
o problemă legată de dezvaluirea sau de ascunderea 
adevărului. Acest lucru punea întreaga investigaţie pe o 
pistă falsă, susţinea Rosenberg. El îi cita pe cinci foşti 
procurori generali sau adjuncti de procurori generali, care 
erau de părere că, într-adevăr, Comey încălcase regulile. 


Preşedintele a considerat că memorandumul era perfect, 
iar afacerea încheiată. Nici el n-ar fi putut-o spune mai 
bine. l-a trimis o scurtă scrisoare lui Comey, informându-l 
că era „îndepărtat din funcţie, decizia având efect 
imediat“. 


Planul de a tergiversa demiterea se întorsese împotriva 
celor care-l creaseră. De fapt, dusese la urgentarea 
procesului de demitere. Priebus ştia că memorandumul lui 
Rosenstein nu avea nimic de-a face cu decizia. 
Preşedintele luase deja hotărârea. 


Bannon era „100%“ convins că motivul demiterii lui 
Comey era, de fapt, altul - anume că FBI investiga 


documentele financiare ale lui Jared. Era o pură speculație. 
Ivanka se plânsese tatălui sáu din cauza FBI. 


Pe măsură ce lunile treceau, Priebus îşi dădea seama că, 
dacă Trump spunea sau plănuia să demită pe cineva, asta 
nu însemna că se va şi ţine de cuvânt. Una din zicerile lui 
favorite era: „Nimeni nu e mort până nu e îngropat“. 


Se părea, pentru moment, că James Comey era cel putin 
mort, dar el şi povestea lui nu fuseseră îngropaţi. 


După ce l-a demis, pe 9 mai, pe directorul FBI, Comey, 
Trump a urmărit o mulţime de ştiri şi articole transmise pe 
fluxul agențiilor de presă. Lucrurile nu  decurgeau 
favorabil. Tulburase apele? şi se contrazisese pe 11 mai, 
când îi declarase lui Lester Holt, de la NBC, că l-ar fi demis 
pe Comey, indiferent ce recomandări ar fi făcut procurorul 
general Sessions şi adjunctul acestuia, Rosenstein. În 
răspunsul, lung şi incoerent, adresat lui Holt, Trump a 
declarat, aparent afişând o parte a rationamentului său: 
„Mi-am spus că toată chestia asta cu legătura dintre Rusia 
şi Trump este o poveste fabricată“. 


Acest răspuns părea în total dezacord cu scrisoarea lui 
Trump către Comey, prin care acesta era anunţat că 
fusese demis din cauza criticilor severe conţinute în 
memorandumul lui Rosenstein şi legate de felul cum 
condusese Comey investigaţiile în cazul e-mailurilor lui 
Hillary Clinton. 


În seara zilei de marţi, 16 mai, Michael Schmidt, de la The 
New York Times, a publicat un articol de senzatie.? Comey 
scrisese relatări ale discuţiilor avute cu Trump. El notase 
că, în cadrul unei întâlniri desfăşurate pe 14 februarie, în 


Biroul Oval, pe când Comey era încă director al FBI, 
preşedintele îl întrebase cum decurge ancheta în cazul 
Flynn, spunând: „Sper că îţi dai seama clar că ar fi bine să 
nu faci valuri în povestea asta şi să nu-l acuzi pe Flynn. 
Flynn e un tip cumsecade. Sper că o să treci peste 
povestea asta.“ 


Trump nu s-a dezlipit de televizor în acea seară, dornic să 
vadă cum vor acoperi televiziunile incidentul. La CNN, 
David Gergen, un politician experimentat şi raţional, care-i 
consiliase la Casa Albă pe preşedinţii Richard Nixon şi Bill 
Clinton în timpul investigaţiilor legate de punerea sub 
acuzare a acestora, a dat alarma.^ 


— Cred că suntem pe teritoriul punerii sub acuzare, a 
avertizat Gergen. Ceea ce putem vedea este o 
administraţie prezidenţială care începe să se descompună. 


Porter a putut vedea cum Trump a fost pe punctul de a-şi 
pierde cumpatul cand a auzit pomenindu-se despre 
punerea sub acuzare. Preşedintele a început să vocifereze 
indignat, acuzându-l pe Comey că îl trădase. 


A doua zi, miercuri, 17 mai, Trump se afla în Biroul Oval 
când a aflat că Rosenstein îl numise, dintre toţi candidaţii, 
pe Robert Mueller, omul care condusese FBI timp de 12 
ani, în funcţia de procuror special, pentru a investiga 
amestecul rusesc în alegerile prezidenţiale americane şi 
orice legătură pe care ruşii ar fi putut-o avea cu campania 
prezidenţială a lui Trump. 


Starea de spirit a preşedintelui s-a deteriorat peste 
noapte, iar a doua zi, pe 18 mai, neliniştea lui a atins 
apogeul. Trump a izbucnit într-un acces necontrolat de 


furie, fiind agitat cum nimeni din cercul său interior nu-l 
mai văzuse vreodată. A fost o experienţă chinuitoare. „Cu 
greu am putut depăşi momentul“, i-a mărturisit Porter unui 
asociat. 


În mod normal, Trump stătea la biroul lui sau în sufrageria 
lui privată de la Casa Albă. Dar şi-a petrecut acea zi în 
picioare, pendulând continuu între cele două încăperi. 


Preşedintele s-a îndreptat spre balonul său de oxigen - 
ştirile de televiziune. A urmărit o emisiune-maraton, de 
două ore, pe Fox News şi apoi cea mai mare parte a 
emisiunilor cu durata tot de două ore, de pe MSNBC şi 
CNN, pe care le înregistrase în paralel. 


S-a înfuriat văzând modul în care erau acoperite mediatic 
evenimentele, în timp ce prin încăperea cu televizorul se 
perindau cei mai apropiaţi consilieri ai săi - Priebus, 
Bannon, Kushner, McGahn, Cohn, Hicks şi Porter. 


— De ce a fost ales Mueller? a întrebat Trump. El a 
candidat la şefia FBI, dar eu nu l-am ales. Acum sigur se va 
răzbuna pe mine, a răbufnit preşedintele. Toţi încearcă să 
mă doboare. Nu e drept. Acum toţi susţin că voi fi pus sub 
acuzare. Ce puteri are procurorul special? s-a interesat el. 


Un procuror special avea, practic, puteri nelimitate în 
investigarea oricărei posibile infracţiuni, i-a explicat Porter. 
Un procuror special investigase scandalurile Watergate, 
lran-Contra şi Lewinsky. 


— Deci acum, a spus plin de amărăciune Trump, îl am pe 
cap pe individul ăsta care nu dă socoteală în faţa nimănui 
şi care poate cerceta orice lucru, indiferent dacă are sau 


nu legătură cu cazul? O să-şi petreacă ani întregi săpând 
prin toată viaţa mea şi prin toate afacerile mele. 


Trump nu se mai putea concentra, practic, pe nimic 
altceva. Intálnirile oficiale au fost anulate si parti din 
agenda oficială eliminate. 


Porter nu-l mai văzuse niciodată pe Trump atât de vizibil 
tulburat. Ştia că preşedintele este un narcisist care privea 
totul raportându-se la impactul avut asupra propriei 
persoane. Dar acele ore de izbucniri furioase l-au dus cu 
gândul la ceea ce citise despre ultimele zile petrecute de 
Nixon la Casa Albă - când fostul lider republican ajunsese 
să se roage, să bată din picior, să discute cu tablourile 
foştilor preşedinţi, înşirate pe pereţi. Comportamentul lui 
Trump ţinea de acum deja de paranoia. 


— Vor să mă doboare, repeta preşedintele. Aceasta e o 
nedreptate. Nu e corect. Cum de s-a putut întâmpla aşa 
ceva? E numai vina lui Jeff Sessions. Totul are un substrat 
politic. Rod Rosenstein nu ştie ce naiba face. El e 
democrat. E din Maryland. 


Pe când străbătea podeaua cu paşi apăsaţi, Trump 
continua să vorbească singur: 


— Rosenstein a fost unul dintre cei care m-au îndemnat 
să-l demit pe Comey şi mi-a scris chiar acel memorandum. 
Cum de e posibil ca el să supervizeze această investigaţie? 


În privinţa lui Bob Mueller, preşedintele susţinea că existau 
o mulţime de motive pentru care n-ar fi trebuit să fie 
procurorul special desemnat să-l ancheteze: 


— A fost membru al unuia dintre cluburile mele de golf - 
Trump National Golf Club, în Sterling, Virginia - şi apoi a 
existat o dispută legată de profituri, iar Mueller şi-a dat 
demisia. Firma lui de avocatură l-a reprezentat, în trecut, 
pe ginerele meu. Sunt supus unor lovituri, s-a plâns 
Trump. De aceea, trebuie să ripostez la fel. Ca să fie o 
luptă dreaptă, va trebui să lupt şi eu. 


În cea mai mare parte a zilei, preşedintele s-a plimbat 
între sufrageria unde era televizorul şi Biroul Oval, 
punându-şi singur întrebări, cuprins de frenezie si 
exprimându-şi cu glas tare furia că pierduse controlul 
asupra investigaţiei. 


— Eu sunt preşedintele, a spus Trump. Pot demite pe 
oricine doresc. Nu mă pot ancheta pentru că l-am demis 
pe Comey. lar Comey merita să fie demis! Toată lumea il 
ura. Era îngrozitor. 


Capitolul 21 


Marc Kasowitz, experimentatul avocat cu păr grizonant, 
expertul în litigii, omul care-l reprezentase pe Trump de 
decenii întregi, în procesele de divorţ sau în cele de 
faliment, l-a invitat pe John Down, în vârstă de 76 de ani, 
unul dintre cei mai redutabili avocaţi din sfera 
infractionalitatii „gulerelor albe“, în biroul său din New 
York, pe 25 mai 2017, la ora 4:00 PM. 


— Avem nevoie de tine la Washington. Trebuie să-l 
reprezinti în instanţă pe preşedinte şi să-l aperi în ancheta 


privind legăturile cu Rusia, declanşată de procurorul 
special Robert Mueller, i-a spus Kasowitz. Mai mulţi avocaţi 
de top respinseseră deja oferta, invocând conflicte 
profesionale sau dificultăţile de comunicare cu Trump. Dar 
Dowd, fost procuror, cu o listă lungă de clienţi importanţi, 
a fost atras de şansa de a-şi încununa o carieră juridică de 
47 de ani cu cel mai important caz legal din ţară. 


— O, Doamne, vestea asta este incredibilă! a spus el. Aş fi 
fericit să-l reprezint pe preşedinte. 


— Te avertizez că nu-i totuşi o plimbare de plăcere. 
— Cred că o să pot rezolva asta, a spus Dowd. 


Dowd avea în acelaşi timp o figură simpatică, de bătrânel 
jovial, şi un fler de investigator dur. Fusese avocat al 
Corpului de Puşcaşi Marini în anii 1960 şi procuror care 
anchetase mafioţi faimoşi, în calitate de şef al forţei de 
intervenţie din Biroul Crimă Organizată, în cadrul 
Departamentului de Justiţie, în anii 1970. În anii 1980, 
fusese procuror special, angajat să facă lumină în 
scandalurile din liga profesionistă de baseball. În această 
calitate, condusese câteva investigaţii, cea mai importantă 
ducând la suspendarea lui Pete Rose, managerul echipei 
Cincinatti Reds, pentru pariuri ilegale. După aceea, ca 
avocat al apărării, Dowd reprezentase protipendada de pe 
Wall Street şi figuri politice marcante, inclusiv pe senatorul 
John McCain, în ancheta Keating Five. El fusese partener în 
cadrul importantei firme de avocatură Akin Gump şi acum 
se afla la pensie. 


Dowd a avut o videoconferinta cu Trump şi Kasowitz si 
apoi a discutat în alte câteva rânduri cu preşedintele. 


Investigația lui Mueller, i-a mărturisit Trump, îi măcina atât 
pe el, cat şi pe administraţia lui. lar el nu gresise cu nimic. 


— John, acest lucru e o uriaşă povară. Si influenţează mai 
ales afacerile externe. Este stânjenitor pentru mine să mă 
aflu în toiul unor negocieri, iar premierul sau preşedintele 
cu care discut să-mi spună: „Hei, Donald, o să mai fii 
preşedinte?“ E ca o lovitură sub centură. 


Dowd i-a spus că nu-i va impune un tarif pe oră, ci va 
stabili un onorariu. S-au înţeles la plata sumei de 100 000 
de dolari pe lună, ceea ce însemna aproape jumătate din 
cât încasa avocatul în mod obişnuit. Trump i-a cerut să-i 
trimită factura la biroul său din New York, spunându-i că 
avea să fie plătit a doua zi (şi chiar a fost). 


Preşedintele era indignat de investigația lui Mueller. El şi-a 
expus nemulţumirile către Dowd. 


Mai întâi, a spus el, fusese stupefiat de decizia din 2 
martie a procurorului general Sessions, prin care acesta se 
autorecuza de la orice investigaţie privind amestecul 
Rusiei în alegeri.! Trump se aşteptase la o protecţie 
politică din partea procurorului său general şi acum se 
vedea lăsat neprotejat. Preşedintele a relatat apoi cum a 
aflat pe 17 mai că Mueller fusese numit procuror special 
de către Rod Rosenstein, adjunctul procurorului general. 
Era absolut scandalos. El se afla în Biroul Oval cu Sessions 
când unul dintre avocaţii Casei Albe a adus vestea. 


— Nu ştiam asta, a spus Sessions. 


lar Trump s-a întors spre el şi l-a întrebat: 


— Ei, acum îţi convine? 


Autorecuzarea lui Sessions îl lăsase pe Rosenstein la 
cârma oricăror investigaţii privind amestecul Rusiei în 
alegerile americane. 


Şi mai grav era faptul, susţinea Trump, că el îl intervievase 
pe Mueller, chiar în ziua precedentă, pentru o eventuală 
revenire în funcţia de director FBI şi că îl respinsese. 
Acum, Mueller era, dintr-odată, stăpân pe situaţie. 


— Aşadar, am fost de două ori atacat de Departamentul de 
Justiţie. 


În al treilea rând, spunea Trump, după ce-l demisese pe 
Comey, fostul director FBI depusese mărturie şi pornise o 
cruciadă împotriva lui, declarând că Trump îi ceruse să 
renunţe la a-l mai ancheta pe Flynn. 


— N-am făcut nimic din toate astea, i-a spus Trump lui 
Dowd. Sunt nişte rahaturi. Comey e un mincinos nenorocit. 


Kasowitz i-a sărit preşedintelui în ajutor, afirmând că 
împreună cu unul dintre partenerii săi de la casa de 
avocatură investigaserá cazul, pentru a vedea dacă 
amestecul rusesc avea vreo legătură cu Trump. După o 
lună, concluzia lor fusese că nu exista nici o asemenea 
legătură. 


Felul în care Trump respingea acuzaţiile îi sugera lui Dowd 
că indignarea preşedintelui era sinceră. Desigur, asta nu 
însemna că Trump era nevinovat. Trump nu îl invinovatea 
doar pe Comey, ci se blama şi pe el însuşi, fiindcă nu se 
înconjurase de avocaţi şi de oameni puternici. 


Down a examinat ordinul, întins pe o singură pagină, prin 
care Rosenstein îl numise pe Mueller procuror special, pe 
17 mai.2 Nu doar ca Mueller era autorizat să ancheteze 
amestecul rusesc, dar era mandatat să investigheze „orice 
fapt care apărea sau ar fi putut să apară direct din 
investigaţie“. Down nu mai întâlnise, în toată cariera sa, 
pe cineva din justiţia americană care să aibă o asemenea 
autoritate vastă. 


Preşedintele şi-a exprimat neîncrederea faţă de anchetă. O 
mulţime de democrați se aflau în echipa condusă de 
Mueller. 


Dowd a acceptat că la mijloc ar fi putut fi o motivaţie 
politică. 


— Este o misiune de top, dată pe mâna unei bande de 
nătărăi, i-a spus el lui Trump. 


Teoria lui Dowd în privinţa apărării clienţilor săi spunea că 
el le era acestora nu doar avocat, ci şi prieten. Trump a 
început să-l sune la orice oră din zi şi din noapte. În ciuda 
stilului tranşant şi autoritar al lui Trump, Dowd şi-a putut 
da seama că preşedintele erau foarte singur. 


Dowd a discutat elementele cunoscute cu consilierii juridici 
ai lui Trump şi a revăzut materialele existente, pentru a 
identifica posibile vulnerabilitati. Bazându-se pe o trecere 
în revistă preliminară a dovezilor cunoscute, el nu a 
remarcat nimic care să vină în sprijinul acuzatiei de 
legături cu Rusia sau de obstructionare a justiţiei de către 
Trump. 


Poate cele mai deranjante dovezi erau memorandumul şi 
mărturia fostului director FBI James Comey, prin care 
acesta sugera că Trump făcuse presiuni asupra sa pentru 
a-l menaja pe generalul Flynn, după demiterea sa.? Potrivit 
lui Comey, Trump spusese: „Sper ca iti dai seama clar că 
ar fi bine să nu faci valuri în povestea asta şi să nu-l acuzi 
pe Flynn. Flynn e un tip cumsecade. Sper că o să treci 
peste povestea asta.“ Comey a declarat că, după părerea 
lui, Trump îi ceruse să renunţe la anchetă. 


Trump a negat că ar fi vrut să zică aşa ceva sau orice de 
genul acesta. 


— Dar ce ati spus? l-a întrebat Dowd. 


— N-am spus asta, a replicat Trump, explicând cum 
Comey expusese posibilitatea ca Trump să vină la cartierul 
general al FBI pentru a discuta cu agenţii. Aşa că l-am 
întrebat când ar vrea să fac asta. lar el mi-a spus că se va 
întoarce la mine cu un răspuns. Dar n-am făcut nici un 
comentariu legat de Flynn. Vreau să spun că, din punctul 
meu de vedere, discuţiile legate de Flynn erau încheiate. 


Dowd a continuat propria investigaţie, fiind informat 
asupra declarațiilor tuturor martorilor cunoscuţi şi 
analizând documentele existente la dosar. 


El a dorit să stabilească o relaţie cu Mueller, pe care-l 
cunoştea. Cu ani în urmă, la o defilare a puşcaşilor marini, 
Dowd se întâlnise cu Mueller, care pe atunci era director al 
FBI. 


— Ce mai faci? îl întrebase. 


— Îl reprezint pe congresmanul Don Young. 


— Escrocul ăla? îi replicase Mueller. Cum ai putut să faci 
asta? 


— Ăsta e sistemul nostru, răspunsese Dowd, ofensat că 
directorul FBI putea să vorbească astfel. Young nu fusese 
niciodată pus sub acuzare, deşi mai târziu Comitetul de 
Etică al Camerei Reprezentanţilor îl admonestase sever. 
Curând, Young avea să devină cel mai longeviv membru al 
Congresului. 


Deşi Mueller nu solicitase în mod specific documente, era 
clar că o asemenea solicitare urma să fie făcută în curând. 
Consilierul Casei Albe Don McGahn nu voia să cedeze prea 
mult. El dorea ca preşedintele să-şi exercite privilegiile, 
precum privilegiul executiv**. 


Dowd nu era de acord cu McGahn. Dacă nu era nimic de 
ascuns, cooperarea lui Trump poate că l-ar fi ajutat pe 
procuror să vadă lucrurile aşa cum le vedea preşedintele. 
El i-a recomandat lui Trump să colaboreze, susţinând că 
„vom putea obţine mai mult cu miere decât am putea 
obţine cu oţet“. 


— Am prieteni care-mi recomandă să merg la procurori şi 
să le spun să se ducă dracului. N-am încredere în tipii 
ăştia, i-a mărturisit preşedintele, într-o convorbire 
telefonică. 


Dowd a argumentat că o eventuală colaborare ar grăbi 
investigația si, in cele din urmă, Trump a fost de acord cu 
abordarea „miere versus oţet“. 


Dowd i-a recomandat să-l angajeze pe Ty Cobb, un 
experimentat avocat din Washington, renumit pentru 
impozanta sa mustață albă, cu vârfurile răsucite în sus 
(Dowd îl poreclise „Colonelul Sanders“, după simbolul 
restaurantelor Kentucky Fried Chicken), pe post de 
consilier special în rândurile personalului de la Casa Albă. 
Cobb urma să fie însărcinat cu livrarea documentelor către 
Mueller şi echipa acestuia. Dowd nu putea face asta 
pentru că era avocatul personal al lui Trump, iar 
documentele erau acte oficiale de la Casa Albă. De fapt, 
Cobb a fost adus pentru a contracara sfaturile lui McGahn 
referitoare la o atitudine obstructionista fata de procurori. 


Dowd i-a atras atenţia preşedintelui: 


— Vreau să construiesc o relaţie în care să fim amândoi (el 
şi Mueller) implicaţi şi apoi nu vor mai exista secrete. lar 
acest lucru poate fi făcut. 


Pe 16 iunie, la ora 1:00, Dowd a mers la biroul procurorului 
special, pentru ceea ce avea să fie prima sa întâlnire cu 
Mueller şi cu adjunctul acestuia, James „Jim“ Quarles - un 
veteran al biroului procurorului special din cazul 
Watergate, petrecut cu 40 de ani în urmă. 


— Nu vom renunţa la obiecțiile fata de numirea ta si a 
felului în care ai ajuns aici, a spus Dowd. Ordinul lui 
Rosenstein era prea amplu şi nimeni din Departamentul de 
Justiţie nu avea autoritatea de a investiga toate chestiunile 
cu care se confrunta. 


— Ordinul acesta nu va sta în picioare. Dar n-avem de 
gând să aruncăm cu piatra. 


Mueller nu a răspuns. El era un maestru al tăcerii. 


— Preşedintele m-a autorizat să vă spun că va colabora, a 
continuat Dowd. Chiar aşa mi-a spus: „Transmite-i lui Bob 
că îl respect. Voi coopera.“ 


Mueller a părut să răsufle uşurat. 


— De ce ai nevoie? a întrebat Dowd. Iti vom oferi tot. Hai 
să facem această investigaţie. 


Poziţia preşedintelui era că nu avea nimic de ascuns. 
Trump era cel puţin nemulţumit de investigaţie, dar dorea 
să evite o confruntare prelungită. 


— Însă am vrea să fie o colaborare reciprocă. Şi un 
angajament reciproc. 


— John, i-a spus Mueller, ridicându-se în picioare, cele mai 
bune cazuri sunt cele în care ne angajăm pe deplin. 


— Motivul pentru care cooperăm este că vrem să se 
termine odată cu nenorocitul ăsta de caz, a spus Dowd. Nu 
vom face apel la nici un fel de privilegii prezidenţiale. Asta, 
în ciuda obiectiilor lui Don McGahn. Preşedintele vrea sa 
procedeze astfel. Vrea să vedeţi tot şi să discute cu 
fiecare. 


Ty Cobb găsise o modalitate de a menţine pretenţia 
privilegiului executiv asupra mărturiilor sau documentelor, 
dar evita să apeleze la ea. El îi spusese lui Mueller: 


— Bob, iti vom oferi documente şi vom depune mărturie. 
Nu vom renunţa la privilegiul executiv. După ce vezi 
documentele, dacă simţi nevoia să le foloseşti, anunta-ne 


şi iti vom oferi o derogare. Cât despre actele care sunt în 
arhivele tale, va trebui sa le returnezi, respectând 
privilegiul. 


Mueller părea încântat de faptul că va putea vedea toate 
documentele. 


— Hai mai bine să ajungem la o înţelegere verbală, au 
propus Mueller şi Quarles. Nu vrem să ne acoperim de o 
mulţime de hârtii. 


— Asta e bine. Fără consemnări scrise, a fost de acord 
Dowd. 


— John, a spus Mueller, ma cunosti bine. Nu las nici un fir 
de iarba sa creasca sub mine. Dowd, un veteran al 
investigatiilor speciale, stia ca ancheta ar fi putut dura la 
nesfarsit. Adesea, prelungirea acestor investigatii se 
transforma intr-un abuz. 


— Jim va fi adjunctul meu si va conduce ancheta in numele 
meu, dar ma puteti suna oricand, daca vreti sa ne vedem. 


— Perfect, a răspuns Dowd. E valabil şi în ceea ce ma 
priveşte. Dacă aveţi nevoie de ceva, sunati-ma. Va vom 
aduce documentele solicitate, vă vom răspunde la orice 
întrebare sau va vom ajuta să obţineţi mărturii. 


Cazul care fusese construit, după cum scriau The New York 
Times şi The Washington Post, trebuia examinat cu 
seriozitate. In privinţa presupusei legături cu Rusia, 
întrebările vizau şi călătoria făcută de Trump în 2013 la 
Moscova, ce anume ar fi putut şti preşedintele despre 
eforturile depuse de fostul lui manager de campanie, Paul 


Manafort, şi de avocatul care-l apăra multă vreme, Michael 
Cohen, pentru a încheia afaceri în Rusia, în cursul 
campaniei, şi ce ar fi putut şti Trump despre alţi consilieri, 
ca, de pildă, despre posibilul rol jucat de Roger Stone în 
scandalul publicării e-mailurilor lui Hillary Clinton. 


Într-o faimoasă conferinţă de presă desfăşurată pe 27 
iulie, în cadrul campaniei electorale din 2016, Trump îi 
invitase pe ruşi să publice e-mailurile pe care avocatul lui 
Clinton le ştersese fiindcă acesta considerase că nu sunt 
relevante pentru investigația FBI.4 


— Rusia, daca mă auzi, spusese atunci candidatul Trump, 
sper că vei putea găsi cele 30 000 de e-mailuri care 
lipsesc. Cred că vei fi răsplătită regeşte de presa noastră. 


Mai târziu, el avea să scrie pe Twitter: „Dacă Rusia sau 
orice altă ţară sau persoană are cele 30 000 de e-mailuri 
ale lui Hillary Clinton şterse ilegal, poate le va împărtăşi şi 
FBI!“> lar, a doua zi, avea să adauge: „Desigur, am fost 
sarcastic".? 


Dowd considera cá asemenea declaraţii si solicitări 
adresate Rusiei, sarcastice sau nu, cu greu ar fi putut 
sugera un subterfugiu, în vederea unei colaborări cu Rusia 
- care părea să fie punctul de interes al investigaţiei lui 
Mueller. 


Problema majoră ar fi putut fi însă acuzaţiile de 
obstructionare a justiţiei, prin îndemnurile adresate lui 
Comey de a renunţa la anchetarea lui Flynn, îndemnuri 
urmate de demiterea lui Comey. Însă Dowd credea că 
autoritatea prezidenţială, data de articolul Il din Constituţia 


americană, includea în mod clar şi posibilitatea demiterii 
directorului FBI. 


Felul cum Mueller aborda acest lucru ar fi putut produce 
dovezi capabile să explice conduita lui Trump. Cheia era 
evaluarea intentiilor lui Trump. Exista, în acţiunile lui, un 
motiv legat de „corupţie“, aşa cum solicita legislaţia 
americană, menit să obstructioneze justiţia? 


În majoritatea cazurilor, acest lucru e dificil de probat şi, în 
general, procurorii au nevoie de dovezi cum ar fi presiunile 
exercitate asupra altor persoane pentru a-i minţi pe 
anchetatori, distrugerea de documente sau dispunerea de 
plăţi pentru acţiuni ilegale - de pildă, cumpărarea tăcerii 
martorilor, cum făcuse Nixon în timpul Watergate. 


Miile de ore de înregistrări secrete cu Nixon au relevat, cu 
o claritate neobişnuită, obstructionarea justiției sau 
tentativele de muşamalizare din scandalul Watergate. 


Dowd nu descoperise casete incriminatoare la adresa lui 
Trump şi nici alţi martori ostili acestuia, în afară de Comey. 


În acelaşi timp, şi el fusese procuror. Ştia mentalitatea 
acestei categorii profesionale. Procurorilor le place să 
creeze cazuri, în special cazuri de amploare. 


În interiorul Casei Albe, era evident că investigaţiile lui 
Mueller privind amestecul rusesc se îndreptau către 
Trump. Cei care-şi petreceau cea mai mare parte a 
timpului în Aripa de Vest sau în Biroul Oval şi-au dat 
seama că ancheta îi consuma preşedintelui o mare parte a 
energiei sale emoţionale. Îl distrăgea într-o măsură uriaşă 
de la sarcinile sale zilnice. Trump îşi împărțea cu greutate 


timpul. Zile întregi erau irosite din cauza frustárilor lui 
legate de Mueller, Jeff Sessions şi Rod Rosenstein. 


Chiar şi în cursul întrunirilor asupra chestiunilor politice 
care reprezentau obsesiile lui Trump, privind tarifele 
vamale impuse mărfurilor chinezeşti, el aducea în discuţie 
investigația lui Mueller. Adesea, venea vorba despre ce 
mai văzuse la televizor. 


— Ce părere aveţi despre felul cum joacă Mueller? îi 
întreba el pe ceilalţi. Ce credeţi că ar trebui să fac pentru a 
riposta? 


Personalul care participa la discuţii şi care nu făcea parte 
din echipa juridică se ferea să-i ofere idei. Trump rata 
rareori şansa de a declara că ancheta era incorectă, fiind 
de fapt „o vânătoare de vrăjitoare“. Porter vedea clar că 
investigația procurorului special Mueller îl scotea din minţi 
pe Trump. Existau, desigur, fluctuații - în unele momente, 
Trump era măcinat de griji, alteori era distras de 
îndatoririle cotidiene de preşedinte şi mai uita de ea. 
Simtea că e judecat pe nedrept şi ca nu făcuse nimic 
greşit. În plus, se temea de faptul că oamenii care-l 
anchetau păreau să aibă puteri nelimitate. 


Trump era îngrijorat de interceptările care ar fi putut fi 
autorizate, potrivit Legii supravegherii serviciilor secrete 
străine (FISA). Porter le-a spus altora că Trump era „foarte 
deranjat de posibilitatea existenţei unor interceptări FISA 
din timpul campaniei electorale... şi avea sentimentul că îi 
fusese violată intimitatea. Că exista cineva care avea 
putere asupra lui, acolo unde nu el era masculul alfa.“ 


Trump mai avea încă o obiectie la adresa lui Mueller. 


— Nu pot fi preşedinte, se plângea el. E ca şi cum aş avea 
mâinile legate la spate, fiindcă nu pot face nimic care să 
pară favorabil Rusiei sau lui Putin, din cauza lui Mueller. 


Cei din Aripa de Vest şi cei care călătoreau în mod regulat 
alături de Trump au remarcat că el şi Melania păreau să 
nutrească o afecţiune sinceră unul faţă de celălalt, în ciuda 
speculațiilor din presă. Dar ea acţiona independent. 
Uneori, luau masa împreună, petreceau puţin timp alături, 
însă nu păreau să-şi coordoneze niciodată programul. 


Principala preocupare a Melaniei era fiul lor, Barron. 


— Este obsedată de Barron, declara cineva. Băiatul este în 
atenţia ei tot timpul. 


Trump i-a dat un sfat, între patru ochi, unui prieten care 
recunoscuse că se comportase urât cu femeile. Adevărata 
putere este frica, i-a spus preşedintele. Totul gravitează în 
jurul forţei. Niciodată nu te arăta slab. Trebuie să fii 
întotdeauna puternic. Nu te lăsa călcat în picioare. Nu ai 
de ales. 


— Trebuie să negi, să negi, să negi şi să contracarezi 
afirmaţiile acelor femei, a spus Trump. Daca-ti recunosti 
vreo vină, eşti ca şi mort. Aceasta a fost o imensă greşeală 
pe care ai făcut-o. N-ai scos armele când trebuia şi nu le-ai 
înfruntat pe acele femei. Ai dovedit slăbiciune. Trebuie să 
fii puternic. Trebuie să fii agresiv. Trebuie să contraataci în 
forţă. Trebuie să negi orice s-a spus rău despre tine. Să nu 
recunoşti niciodată nimic. 


Trump a dezbătut tarifele vamale timp de luni de zile. El 
voia să impună un tarif de 25% pe importurile auto. 


— Vreau un ordin executiv, a cerut el. 


— Domnule preşedinte, nu aveţi autoritatea legală de a 
face asta, i-a explicat Porter. 


— Nici o problemă, vom ataca legea în justiţie. Dar nu-mi 
pasă. Hai s-o facem! 


Cu un alt prilej, preşedintele i-a spus lui Porter: 


— Coboară chiar acum în biroul tău. Scrie imediat decretul. 
Adu-mi tarifele! 


Într-o zi, pe când se aflau în Biroul Oval, Cohn le-a arătat 
lui Trump şi Pence cifrele referitoare la locurile de muncă 
din Statele Unite. 


— Am cele mai bune cifre pe care le-aţi putea vedea 
vreodată, a spus el. 


— Vezi? Şi asta, datorită tarifelor impuse de mine, s-a 
lăudat Trump. Funcţionează! 


De fapt, preşedintele nu impusese încă nici un tarif, dar 
credea că ele reprezentau o idee bună şi ştia că avea să 
stârnească dezaprobarea lui Cohn. 


— Domnule preşedinte, sunteţi nebun! a spus Cohn, 
jumătate în glumă, jumătate în serios, lovindu-l uşurel 
peste braţ pe Trump. 


Cohn s-a răsucit apoi către un agent al serviciilor secrete: 


— Tocmai l-am lovit pe preşedinte. Dacă vrei să mă 
impusti, fă-o, băiete! 


Cohn a scris o glumă pe care Trump să o folosească la 
Dineul Gridiron: „Am făcut enorme progrese în privinţa 
zidului. Toate schiţele sunt gata. Toate săpăturile au fost 
făcute. Toate lucrările de inginerie, de asemenea. Singurul 
lucru care ne dă bătăi de cap este că n-am putut găsi o 
soluţie pentru a scrie cuvântul TRUMP pe o lungime de 2 
000 de kilometri.“ 


Trump însă n-a folosit gluma. 


Porter a observat că, ori de câte ori cineva îl provoca pe 
Trump - într-o dezbatere politică, în tribunal sau în piaţa 
publică -, instinctul natural al acestuia părea să-i spună că, 
dacă nu-şi exercita puterea, risca să eşueze. 


A încetat să mai numere de câte ori izbucnea Trump în 
tirade furioase la adresa lui Sessions. Furia lui nu se 
stingea niciodată. Autorecuzarea lui Sessions părea o rană 
care rămânea deschisă. 


Jeff Sessions, a spus Trump, într-una dintre aceste tirade, 
era un eşec abject. Nu îi fusese loial. Dacă ar fi avut tărie, 
dacă ar fi fost un tip puternic, ar fi spus, pur şi simplu, că 
nu se autorecuză. Ar fi spus că el este procurorul general 
şi că poate face tot ce doreşte. 


Capitolul 22 


În lumea militarilor şi a serviciilor secrete există ceea ce 
preşedintele Obama mi-a spus cândva că ar fi „secretele 
noastre profunde". Sunt probleme atât de sensibile, 
implicând surse şi metode, încât doar câţiva oameni, 
inclusiv preşedintele şi oficiali de rang foarte înalt din 
armată şi servicii, ştiu despre ele. 


După atacurile teroriste de la 11 septembrie 2001, 
sistemul de informaţii american s-a dezvoltat extrem de 
mult, făcând din supravegherea secretă un mod de viaţă. 


Spre sfârşitul lunii mai 2017, am aflat un asemenea 
„secret profund“. Coreea de Nord îşi  accelerase 
programele balistice şi nucleare într-o asemenea măsură 
încât armele sale ar fi putut, probabil, atinge teritoriul 
continental al Statelor Unite. Anterior, serviciile de 
informaţii arătaseră că nord-coreenii n-ar fi putut dobândi 
această capacitate în următorii doi ani sau poate chiar mai 
mult. Noile informaţii au provocat un veritabil seism în 
lumea serviciilor secrete, dar ele nu au circulat prea 
departe. Asemenea informaţii trebuiau protejate aproape 
cu orice preţ. 


În replică, un plan de război preliminar, strict secret şi pus 
la punct de Pentagon, solicita ca Statele Unite să trimită 
semnale ale escaladării situaţiei pentru a plasa ţara pe 
picior de război: întărirea Peninsulei Coreea cu două sau 
trei portavioane; menţinerea mai multor submarine de 
atac ale marinei militare americane în regiune (submarine 
capabile sa lanseze baraje de rachete Tomahawk), 
adăugarea unei escadrile de avioane F-22 şi mai multe 
bombardiere invizibile B-2. Se impuneau poate chiar 
retragerea personalului civil american, a membrilor 
familiilor celor 28 500 de militari americani din Coreea de 


Sud şi trimiterea în teren a mai multor forţe terestre, 
întărirea sistemelor balistice defensive din teatrul de 
operaţii, dispersarea trupelor, spre a le face mai puţin 
vulnerabile, întărirea infrastructurii, pentru a o ajuta să 
reziste atacurilor de artilerie. 


Am început să caut informaţii pentru a afla dacă nord- 
coreenii ar putea obţine noi capacităţi balistice nucleare 
„în mai putin de un an". De la nivelurile superioare ale 
Pentagonului mi s-a răspuns: „Nu există nimic de genul 
ăsta“, demontându-se, practic, toate speculaţiile pe care 
le auzisem până atunci. De la nivelurile superioare ale 
comunităţii de informaţii mi s-a spus că „nu există nimic 
nou“ şi „nu sunt schimbări semnificative“, în estimarea pe 
doi ani. În concluzie, nu erau motive de îngrijorare. 


Am discutat cu o persoană care avea o vastă autoritate şi 
un acces larg la asemenea informaţii secrete actuale. 
Negările absolute au fost repetate categoric, într-o deplină 
comuniune cu celelalte surse. Apoi, s-a întâmplat ceva ce 
nu mai patisem în 46 de ani de presă. Această persoană 
mi-a spus: „Dacă mă insel, am să-ţi cer scuze“. 


În mod categoric, era o premieră. Însă sensul acestor 
spuse nu mi-era clar. Auzisem oficiali mintindu-ma fatis, în 
chestiuni foarte delicate. Când i-am întrebat mai târziu, 
mi-au răspuns că au simţit că era mai bine să ascundă 
adevărul. Dar de ce acceptaseră să ne întâlnim şi să 
discutăm? Pentru că tăcerea ar fi putut fi interpretată 
drept confirmare, răspundeau ei, de obicei. Aceasta este 
adevărata lume a jurnalismului care se ocupă cu chestiuni 
şi informaţii sensibile. Nu mi se mai întâmplase niciodată 
ca un politician să accepte că ar putea greşi şi, mai mult, 
să-mi promită scuze dacă se dovedea că gresise. 


Am decis să nu caut persoana respectivă pentru a obţine 
scuze, dar curând aveam să fiu îndreptăţit să o fac. 


Peste doar o lună, pe 3 iulie, Coreea de Nord a testat cu 
succes prima sa rachetă balistică intercontinentală, 
Hwasong-14.? Racheta a parcurs doar 930 de kilometri, 
aflându-se în aer 37 de minute, dar informaţiile serviciilor 
secrete au relevat că, dacă ar fi avut o traiectorie mai 
dreaptă, racheta ar fi putut atinge teritoriul continental al 
Statelor Unite. În privinţa aceasta, sursele mele mă 
avertizaseră deja, cu două luni în urmă. 


Trump a fost informat despre lansare chiar în acea noapte. 
A doua zi, pe 4 iulie, a găzduit o petrecere la Casa Albă, cu 
prilejul Zilei Independenţei. În după-amiaza aceleiaşi zile, 
McMaster a prezidat o reuniune de urgenţă a principalilor 
demnitari şi consilieri, în sala de criză. Preşedintele nu a 
fost prezent. 


Directorul CIA, Pompeo, a afirmat că există confirmarea 
lansării rachetei. Aceasta fusese lansată de pe un vehicul 
mobil cu opt axe, importat de nord-coreeni din China. 
Ceea ce însemna că americani sperau degeaba că 
Beijingul ar fi putut avea o influenţă constrângătoare 
asupra Coreei de Nord. 


Tillerson a spus că nu-i putuse contacta pe chinezi, însă 
solicitase Consiliului de Securitate al ONU să se reunească 
de urgenţă. 


— Trebuie să colaboram cu ruşii, pentru a obţine sprijinul 
lor şi a ne concentra atenţia asupra ţărilor care nu se 


supun sancţiunilor existente, a spus el. Lansarea acestei 
rachete ar trebui să fie un subiect de discuţie la reuniunea 
G20, mai ales cu Japonia şi Coreea de Sud. 


Tillerson a exprimat îngrijorarea că administrația 
americană voia să impună Chinei tarife vamale pe 
importurile de oţel într-un moment în care avea nevoie de 
ajutorul crucial al chinezilor, pentru a ţine în frâu Coreea 
de Nord. De asemenea, era îngrijorat de reacţiile aliaţilor - 
precum Japonia, Coreea de Sud şi Uniunea Europeană - 
fata de amenințările lui Trump cu privire la impunerea de 
tarife vamale pe oţel. 


Ambasadoarea SUA la ONU, Nikki Haley, a declarat: 


— China ne-a evitat, dar, în cele din urmă, a acceptat să 
participe mâine la o întrunire a Consiliului de Securitate. 


Era necesar ca SUA să identifice mai multe companii care 
făceau afaceri cu Coreea de Nord, pentru a impune 
sancţiuni suplimentare. 


— Avem nevoie de o declaraţie de presă convingătoare, 
pentru a aduna aliaţi în această privinţă, a spus Mattis. Nu 
vrem să arătăm că există o înţelegere între noi şi Coreea 
de Sud. 


El a trecut în revistă eventualele planuri militare, inclusiv 
posibile lovituri împotriva Coreei de Nord - întreaga gamă, 
de la câteva ţinte limitate la un atac pe tot frontul şi chiar 
la o lovitură vizând direct conducerea nord-coreeană. SUA 
nu aveau toate navele şi alte dispozitive militare necesare 
în regiune. Americanii nu erau pregătiţi pentru orice 


eventualitate şi ar fi avut nevoie de timp pentru a pune 
lucrurile la punct. 


— Prima noastră opţiune ar trebui să fie sancţiunile dictate 
de ONU, a afirmat Mnuchin. Apoi am putea avea la 
dispoziţie alte câteva sancţiuni importante. 


Mike Rogers, directorul NSA, a subliniat poziţia defensivă a 
Statelor Unite în domeniul securităţii cibernetice. Nu a pus 
însă în discuţie capacităţile cibernetice ofensive. 


— Ar trebui să ne întrebăm câte date tehnice împărtăşim 
cu China şi Rusia, a avertizat Dan Coats, de la DNI, 
referindu-se la informaţiile pe care americanii le 
colectaseră în privinţa rachetelor balistice şi altor arme 
nord-coreene. Serviciile de informaţii americane aveau o 
imagine aproape totală a acestor armamente şi datele 
culese trebuiau protejate. 


— O să aflăm foarte curând daca China este alături de noi, 
cum a promis, a spus Tillerson. Dacă Statele Unite erau 
gata să impună interdicții de călătorie cetăţenilor 
americani care mergeau în Coreea de Nord, era necesar ca 
ele să obţină promisiunea că şi alte ţări vor face la fel. 


— Marea provocare va fi pierderea resurselor umane de 
informaţii, a intervenit Pompeo, făcând aluzie la un posibil 
impact asupra surselor sensibile ale CIA. 


— Sper să putem face lucrul ăsta treptat, a spus Mattis. El 
cunoştea detaliile Programelor de acces special. Pierderea 
surselor umane ar fi un lucru grav. 


— lar continuarea vizitelor americanilor în Coreea de Nord 
prezintă riscul luării de ostatici, a observat Tillerson, deşi 
el era de acord cu Pompei şi Mattis în ceea ce priveşte 
importanţa surselor umane. 


S-a ajuns totuşi la un consens, toţi acceptând că, dacă nu 
luau măsuri îndrăzneţe, exista riscul ca lumea să 
considere că America era o putere slabă, care acceptase 
fără să crâcnească noua realitate, a unei Corei de Nord 
dotată cu rachete balistice intercontinentale. 


Lansarea rachetei nord-coreene declanşase o criză la 
scară largă: acum, Kim Jong Un avea capacităţi şi rachete 
ICBM mobile, cu potenţialul de a lovi teritoriul continental 
al Americii. Sursele de informaţii americane aveau dovezi 
incontestabile că vehiculul cu opt axe, care era o 
componentă-cheie a acestor sisteme complexe de rachetă, 
fusese furnizat de chinezi. CIA risca să-şi piardă sursele 
sensibile daca SUA intensificau restricţiile de călătorie. lar 
dacă preşedintele hotăra să ordone o ripostă militară 
semnificativă, rezultatele pozitive n-ar fi fost disponibile 
imediat. 


Mai târziu am aflat că persoana cu care discutasem în luna 
mai credea că informaţiile erau atât de sensibile încât se 
decisese că era mai bine să mintă. 


După mai puţin de două luni, pe 3 septembrie, Coreea de 
Nord a realizat o testare subterană a celei mai puternice 
arme nucleare a sa, a şasea. Aceasta era de cel putin 17 
ori mai puternică decât bomba care distrusese Hiroshima, 
în 1945. 


În cursul campaniei electorale, pe 10 februarie 2016, 
Trump declarase în cadrul emisiunii This Morning, de la 
CNN, că va determina China să-l facă pe Kim „să dispară, 
într-o formă sau alta, foarte rapid“.5 El îl numise pe Kim 
„un individ malefic, care nu trebuie subestimat“. 


Un ordin executiv semnat în 1981 de preşedintele Reagan 
stipula: „Nici o persoană angajată în administraţia 
americană sau acţionând în numele acesteia nu se va 
implica sau conspira să se implice într-un asasinat“. Însă 
avocaţii guvernamentali ajunseseră la concluzia că o 
lovitură militară asupra cartierului general al liderului 
nord-coreean, efectuată în cursul ostilităţilor, nu ar fi 
încălcat interdicţia privind asasinatul. 


Una dintre primele aplicaţii ale transformării în ţintă a unui 
cartier general inamic a avut loc aproape de finalul 
mandatului preşedintelui Bill Clinton. Puţini îşi mai 
amintesc azi de lovitura respectivă, deoarece ea a venit în 
toiul dezbaterilor din Congres cu privire la punerea sub 
acuzare a preşedintelui. În decembrie 1998, Clinton 
ordonase un atac militar în Irak. 


Operaţiunea Vulpea deşertului a inclus 650 de 
bombardiere sau lansatoare de rachete, lansate asupra a 
mai puţin de 100 de ţinte, în decurs de trei zile. Ea a fost 
gândită ca un mare bombardament menit să pedepsească 
Irakul pentru ca nu permisese inspectorilor ONU să caute 
arme de distrugere în masă pe teritoriul acestui stat. 


Vulpea deşertului nu a fost concepută explicit pentru a-l 
ucide pe liderul irakian Saddam Hussein, dar jumătate 
dintre ţintele vizate au fost palate prezidenţiale sau alte 
locaţii pe care el le-ar fi putut folosi şi care erau protejate 


de unităţi speciale de informaţii şi de trupe de elită din 
Garda Republicană. Saddam nu a fost lovit, deşi mulţi 
membri ai administraţiei americane, în special secretarul 
Apărării, William Cohen, speraseră că acela avea să fie 
sfârşitul pentru dictatorul irakian. 


În timpul pregătirii invaziei în Irak, din 2003, preşedintele 
George W. Bush şi oficialii din Consiliul de Securitate 
Naţională analizaseră din nou dacă era posibilă uciderea 
lui Saddam printr-o operaţiune sub acoperire. 


Ofițerii CIA din demoralizatul Grup de Operaţiuni din Irak - 
adesea porecliti în cadrul agenţiei, poreclă preluată chiar 
de ei înşişi, „Casa jucăriilor stricate“ - au dat un categoric 
răspuns negativ. Ar fi fost prea dificil; Saddam era prea 
bine protejat. Instituţiile irakiene de securitate şi de 
spionaj nu existau decât pentru a-l ţine în viaţă şi la 
putere. Grupul de Operaţiuni a susţinut că o invazie 
militară era singura cale de a-l îndepărta pe dictator. 


În ajunul invaziei americane în Irak, sursele umane ale CIA, 
denumite codificat ROCKSTARS, au raportat cu tot mai 
multă acuratețe ca Saddam se afla la Dora Farm, un 
complex situat la sud-est de Bagdad, pe malurile Tigrului. 
Informat că Saddam se ascunde într-un buncăr subteran, 
Bush a ordonat un atac cu bombe capabile să distrugă 
buncărele. Câteva ore mai târziu, directorul CIA, George 
Tenet, a sunat în sala de criză pentru a anunţa: 


— Transmiteti-i preşedintelui că l-am ucis pe ticălos. 


De fapt, nu-l uciseseră. 


Câteva zile mai târziu, şeful bazei CIA din nordul Irakului a 
vizitat Dora Farm, care arăta ca ruinele unui bâlci. Nu a 
găsit nici un buncăr, ci doar un depozit subteran pentru 
alimente. Un lucru era clar: Saddam reuşise să scape sau 
nu fusese niciodată acolo. Va fi capturat nouă luni mai 
târziu, când militarii americani l-au descoperit ascuns într- 
o groapă săpată în pământ, sub o mică baraca.® 


În următorii câţiva ani, CIA s-a implicat într-o analiză de 
înalt nivel. Oficialii săi şi-au pus întrebarea crucială, post- 
factum: ce s-ar fi întâmplat dacă Saddam ar fi fost ucis în 
urma unei acţiuni sub acoperire sau a unui bombardament 
aerian? Ar fi făcut această reuşită inutile invazia şi un 
război îndelungat? Preţul plătit a fost imens: peste 100 
000 de irakieni şi 4 530 de militari americani şi-au pierdut 
viaţa. Costurile materiale variau între 800 de miliarde şi un 
trilion de dolari. În ce măsură a contribuit acest război la 
instabilitatea în Orientul Mijlociu şi la întărirea poziţiei 
Iranului? Istoria Orientului Mijlociu si a lumii întregi a părut 
să graviteze ani de zile în jurul Războiului din Irak. 


Această autoexaminare a atins apogeul câţiva ani mai 
târziu, între 2013 şi începutul anului 2017, când director al 
CIA a fost John Brennan. Un om dedicat trup şi suflet 
agenţiei, cu o atitudine blândă, încrezătoare şi austeră, 
Brennan avea o vastă experienţă în CIA şi un fler care nu-l 
înşelase aproape niciodată. În interviurile acordate 
televiziunilor, rareori zâmbea. 


Brennan Îi prezentase zilnic preşedintelui Clinton 
informațiile furnizate de serviciile secrete; fusese, de 
asemenea, şeful biroului CIA din Arabia Saudită, asistent 
executiv şi şef de stat major al agenţiei sub Tenet. Ca şef 
al Departamentului antiterorism de la Casa Albă, în primul 


mandat al lui Obama, dezvoltase o puternică relaţie cu 
preşedintele, care-i oferise postul de director al CIA în al 
doilea mandat. Brennan era supranumit „omul cu 
răspunsurile“. Citea rapoartele de informaţii în profunzime, 
solicitând adesea să vadă rapoartele agenţilor din teren şi 
interceptările brute ale comunicaţiilor. 


Constient de „greşeala irakiană“, Brennan a ajuns, în cele 
din urmă, la concluzia că agenţia sa nu-şi făcuse treaba 
cum trebuie. „Casa jucăriilor stricate“ se eschivase de la 
responsabilitatile sale, insistând: „E nevoie de intervenţie 
militară! E nevoie de intervenţie militară!“ Brennan credea 
că nu asta era sarcina CIA. Energia agenţiei ar fi putut fi 
mai bine concentrată asupra a ceea ce CIA putea face, în 
fata opţiunilor existente. Dată fiind amploarea greselii, 
Brennan a ajuns la concluzia că problema Saddam ar fi 
putut fi rezolvată prin ceea ce el numea „asasinare 
indirectă“. 


Aşadar, pe măsură ce problema nord-coreeană escalada, 
sub administraţia Obama, Brennan a conceput o abordare 
agresivă. CIA nu ar fi trebuit să urmărească o schimbare 
de regim, ci o „schimbare de om", adică eliminarea 
liderului nord-coreean, Kim Jong Un. Brennan a 
concluzionat că Grupul de Operaţiuni din Irak nu avusese, 
în perioada premergătoare invaziei, din 2002-2003, 
suficient curaj, sucficiente cunoştinţe si suficientă 
imaginaţie. Aşa a intrat în acţiune grupul echivalent din 
Direcţia de operaţiuni al CIA pentru Coreea de Nord. Era 
posibilă „asasinarea indirectă“ sau „schimbarea de om“? 
Opţiunea merita examinată. 


Grupul pentru Coreea de Nord din cadrul CIA a redactat o 
estimare informativă privind peninsula coreeană (PIE), 


care ar fi urmat să avertizeze în cazul în care Nordul iniţia 
un atac. Planul strict secret de război, pus la punct de 
Pentagon - riposta la un atac nord-coreean -, viza o 
schimbare de regim în Coreea de Nord şi a fost numit 
OPLAN 5027. 


Un ordin de intervenţie a trasat ţinte şi acţiuni forţelor 
aeriene, navale şi terestre. Era un plan amplu, destinat 
câştigării conflictului şi unul dintre cele mai sensibile ale 
administraţiei SUA. 


Acţiunea de desfăşurare a forţelor militare americane 
(TIPFID) preconiza că ar fi fost necesare 30 de zile pentru 
desfăşurarea tuturor trupelor şi dispozitivelor necesare. 


O opţiune mai simplă, dar mult mai riscantă, includea 
lovituri aeriene îndreptate împotriva liderilor nord-coreeni, 
în special a lui Kim Jong Un, printr-un plan de război mult 
mai complex, OPLAN 5015. 


Aviația militară americană avea câteva opţiuni de atac 
asupra conducerii nord-coreene, inclusiv lansarea unui raid 
cu avioane invizibile pe teritoriul Coreei de Nord şi în afara 
acestuia, înainte ca nord-coreenii să poată riposta. 
Aceasta ar fi necesitat cunoaşterea „cu mare precizie“, 
cum se exprima un general, pentru a executa un atact 
tintit asupra liderilor nord-coreeni. 


Între 17 si 19 octombrie 2017, aviația militară americană a 
desfăşurat serii elaborate de simulări de lovituri aeriene în 
Missouri  Ozarks, regiune care avea o topografie 
asemănătoare cu a Coreei de Nord.’ 


Sistemul criptat de comunicaţii dintre bombardiere, 
avioanele de cercetare şi tancuri nu a funcţionat însă, 
astfel încât comunicațiile dintre piloti au putut fi auzite de 
localnicii care monitorizau frecvențele militare. 


Unul dintre mesajele comunicate se referea la „un posibil 
loc de relocare pentru conducerea DPRK (Coreea de 
Nord)“. Într-o altă discuţie, un pilot făcea referire la „un 
post de comandă ca posibil loc de relocare pentru 
conducerea DPRK“. 


Un exerciţiu a vizat lansarea de bombe de la 150 de metri 
înălţime, o altitudine periculos de mică, menită însă să 
asigure o distrugere maximă în subteran. În cadrul unui alt 
exerciţiu, un bombardier a transportat o bombă de tip MOP 
(Massive Ordnance Penetrator), grea de 15 tone, de tipul 
celor folosite anterior în Afghanistan, în aprilie 2017. În 
exerciţiile şi simulările realizate, coordonatele hărţii au 
indicat ca ţintă principală un hangar de la aeroportul din 
Jefferson City. Piloții au discutat, de asemenea, Si 
coordonarea lansării bombelor, pentru a amplifica la 
maximum impactul asupra țintelor. 


Din toate punctele de vedere, exerciţiul a reprezentat o 
pregătire serioasă, dar el era, la momentul respectiv, 
singura soluţie disponibilă ce putea fi pusă în practică. 


McMaster dovedea o atitudine foarte agresivă faţă de 
Coreea de Nord, argumentând, în discuţiile de la Casa 
Albă, că dacă Trump era dornic să atace, ar fi fost bine să 
o facă rapid, înainte ca nord-coreenii să-şi îmbunătăţească 
armamentul nuclear. Sau măcar înainte de a construi mai 
multe arme nucleare. Amenințarea devenea tot mai mare, 
pe măsură ce timpul trecea. Celor mai putin inclinati către 


soluţii belicoase, McMaster le spunea: „Ai vrea să rişti să 
vezi o ciupercă atomică deasupra Los Angelesului?“ 


Această întrebare era un ecou al comentariului făcut 
înainte de invazia în lrak de către Condoleezza Rice, 
consiliera de securitate naţională a preşedintelui Bush, 
atunci când toată lumea se întreba cât de repede ar putea 
obţine Saddam arme nucleare: „Nu vrem ca primul indiciu 
că Saddam a reuşit asta să fie o ciupercă nucleará".? 


Generalul Kelly, secretarul pentru Securitate Internă şi 
general cu patru stele pensionat, din trupele de Puscasi 
Marini, a fost cuprins de furie când a aflat că la Casa Albă 
se lucrează la un compromis în privinţa imigrației pentru 
„Visători“ - o chestiune crucială în cadrul dezbaterii despre 
imigrație. ,Visátorii^ sunt copiii de imigranţi aduşi în 
Statele Unite de părinţii lor, care intraseră, ca adulţi, ilegal 
în ţară. 


Potrivit legislaţiei din 2012 - legea numită DACA (Deferred 
Action for Childhood Arrivals - acţiune întârziată pentru 
sosirile în timpul copilăriei) -, preşedintele Obama 
acordase unui număr de 800 000 de „Visători“ protecţie în 
faţa deportării şi le dăduse voie să obţină permise de 
muncă valabile, sperând astfel să-i scoată din economia 
subterană şi să le dea o identitate americană. 


Kelly, un adept al liniei dure privind imigrația, trebuia sa 
controleze acest domeniu acum. Însă Jared Kushner 
căutase să ajungă la un compromis, pe canale neoficiale. 
El îi invitase pe senatorul democrat de Illinois, Dick Durbin, 
care era numărul doi în ierarhia partidului său, şi pe 
Lindsey Graham, în biroul său pentru a discuta o soluţie de 
mijloc. Mai târziu, Graham l-a întrebat pe Kelly: 


— Jared nu ţi-a spus că lucrăm la asta de câteva luni? 
Trebuie să rezolvăm problema. 


Kelly l-a sunat atunci pe Bannon: 


— Dacă ginerele lui Trump se ocupă de problemă, atunci 
aşa să fie! Nu trebuie să mă ocup eu. Nu mai fac asta. N- 
am de gând să fiu chemat să dau socoteală, să fiu legat la 
ochi şi umilit într-o privinţă în care decizia ar fi trebuit să- 
mi aparţină mie şi nimănui altcuiva. 


Bannon considera că administraţia îşi menținea poziţia 
dură antiimigratie - cu excepţia lui Trump însuşi. 


— A fost întotdeauna moale în privinţa DACA. El îi crede pe 
tipii ăia de stânga. Sunt cu toţii nişte tocilari naivi, cu 
burse Rhodes. Fiindcă, de-a lungul anilor, Ivanka i-a tot 
băgat chestiile astea în cap. 


Kelly şi-a exprimat nemulţumirea faţă de Priebus, care, ca 
şi Bannon, se temea că acesta ar fi putut demisiona. 


— Aranjează o întâlnire cu Kelly, i-a propus Bannon lui 
Priebus. Trebuie să se vadă cu şeful şi să-l lămurească în 
privinţa lui Jared. Fiindcă porcăria asta e opera lui Jared, 
doar el obişnuieşte să vorbească pe la spate. 


Dar Priebus a refuzat să-l asculte. 
— Programează o întâlnire pentru Kelly, a insistat Bannon. 


Priebus a continuat să ezite. A dat de înţeles că o întâlnire 
între Kelly şi Trump ar fi dat în vileag dezorganizarea care 
domnea în Casa Albă 


— Ce tot spui? s-a înfuriat Bannon. 


Situaţia era ilară. Fireşte că Priebus nu-l putea controla pe 
Jared. lar oamenii îi vorbesc întotdeauna pe alţii pe la 
spate. 


În cele din urmă, Bannon şi Priebus i-au garantat lui Kelly 
că vor rezolva ei situaţia. O eventuală întâlnire între el şi 
preşedinte n-ar fi făcut altceva decât să-i provoace lui 
Trump o consternare inutilă: 


— O să ne asigurăm cá aşa ceva nu se va mai întâmpla iar 
şi că decizia îţi va aparţine, i-au spus ei. 


Kelly, care continua să fie un jucător de echipă, a acceptat 
propunerea şi nu a împins lucrurile mai departe. Când mai 
târziu a făcut o vagă referire la problema imigrației, Trump 
nu i-a răspuns. 


Lindsey Graham a mers în biroul lui Bannon din Aripa de 
Vest şi l-a întrebat pe acesta: 


— Hei, uite care-i târgul: vrei zidul? Trump ar putea obţine 
finanţare pentru zid, în schimbul Visătorilor. 


— Opreşte-te, l-a întrerupt Bannon. Un târg în privinţa 
Visătorilor ar însemna o amnistie. Nu vom da niciodată 
amnistie pentru o singură persoană. Nu-mi pasă dacă vreţi 
să construiți şi zece ziduri. Zidul nu e suficient. Migraţia în 
lanţ este adevărata problemă. 


Migraţia în lanţ, denumită oficial „politica de reîntregire a 
familiei“, permitea unui singur imigrant legal să-şi aducă în 
Statele Unite membrii apropiaţi ai familiei - părinţii, copiii, 
partenerul de viata şi, în unele cazuri, fraţii si surorile.? 


Aceşti membri ai familiei ar fi avut o cale de a obţine 
dreptul la rezidenţă permanentă sau chiar cetăţenia 
americană. Ei ar fi putut fi urmaţi, la rândul lor, de un 
„lanţ“ format din parteneri de viaţă, copii, părinţi sau fraţi. 


Aproximativ două treimi (68%) din rezidenții permanenti 
aflaţi în legalitate veniseră în America în 2016 prin politica 
de reîntregire a familiei sau prin migraţia in lanţ.!0 Acest 
lucru stătea în centrul atitudinii antiimigratie a lui Trump şi 
Bannon: ei doreau să stopeze imigrația ilegală şi să o 
limiteze pe cea legală. Bannon voia impunerea unei politici 
noi, mai restrictive. Dar Graham şi el nu putuseră ajunge 
la o înţelegere în acest sens. 


Ivanka si Jared l-au invitat pe Stephen Miller, un alt adept 
al liniei dure fata de imigrație, acasă la ei, la o cină unde 
participau şi Durbin şi Graham. 


— Tot ce trebuie să faci este să asculti doar, l-a sfătuit 
Bannon pe Miller. Mergi acolo şi receptioneaza-le 
mesajele. Nu intra în conflict cu ei. Vreau doar să le aud 
argumentele. 


Miller a raportat că lvanka şi Jared erau convinşi că 
reuşiseră să-l convingă pe Trump în privinţa încheierii unei 
înţelegeri, care includea şi acordarea de finanţare a 
construirii zidului, în schimbul amnistiei pentru 1,8 
milioane de Visători. Bannon şi-a dat seama că, de fapt, 
cifra reală, generată de migraţia în lanţ, era de două sau 
chiar de trei ori mai mare - respectiv 3 până la 5 milioane 
de imigranţi - şi a exclamat: „Nu ne pot crede atât de 
proşti!“ 


În unele zile, Bannon avea impresia că senatorul Graham 
se mutase în Aripa de Vest. El l-a putut auzi pledând în 
favoarea Visătorilor, în cel puţin trei rânduri. Bannon chiar 
credea ca Graham urmărea să-l înlocuiască pe McConnell 
ca lider al majorităţii. 


Bannon se afla la apogeul conflictului său cu McConnell si 
a văzut în Graham cel mai puternic aliat al său. Graham şi 
Bannon discutau aproape zilnic la telefon. Bannon credea 
că toată lumea îl urăşte pe McConnell şi voia să-l elimine 
din schemă, pentru că i se părea că abuzează de puterea 
sa. 


Graham a adus vorba despre găsirea unui înlocuitor pentru 
McConnell. 


— Va trebui să găsim pe cineva care să-l înlocuiască, a 
propus el, negând însă că şi-ar fi dorit funcţia de 
conducere a lui McConnell. 


Bannon credea că Graham era cel mai bun negociator al 
republicanilor, însă în acelaşi timp îl considera un 
reprezentant al sistemului. Pe de altă parte, Graham nu 
agrea agenda naționalistă a lui Bannon şi-i spusese 
acestuia în faţă: 


— Bannon, povestea cu „America înainte de toate“ eo 
porcărie. Totul e o mare porcărie. 


Adept total al stilului în care Trump conducea Casa Albă, 
Bannon era gata să recurgă la orice fel de mijloace spre a- 
şi atinge scopul. El l-a chemat pe procurorul general 
Sessions la Casa Albă. Problema lor în privinţa imigrației 
era acum Trump însuşi. 


— Preşedintele îi ascultă pe Ivanka si pe Jared. lar Graham 
este cel mai bun negociator de pe aici. Preşedintelui îi 
place de Graham. Graham îl poate convinge să facă orice. 
El îl are de partea sa pe Durbin, asa că preşedintele se va 
înţelege şi cu Durbin. Asta înseamnă că noi avem o 
nenorocită de problemă. 


Bannon a discutat cu Kris Kobach, procurorul general din 
Kansas, unul dintre cei mai inversunati adversari ai 
Visătorilor şi un erou al dreptei naţionaliste. Ideea lui 
Kobach era ca el şi alţi procurori generali statali să depună 
o plângere, sugerând că legea DACA era neconstitutionala. 
Bannon şi Sessions au căzut de acord să nu sprijine 
această lege. 


— E gata, a spus Bannon. S-a terminat cu DACA. Tot ceea 
ce Trump ar trebui să spună acum Congresului este: „Hei, 
lucrez pe bulevardul Pennsylvania, la numărul 1600. Dacă 
aveţi vreo iniţiativă, veniţi şi discutăm despre ea.“ 


Trump nu trebuia să facă altceva decât să-şi păstreze 
neutralitatea. 


Capitolul 23 


În timp ce Trump făcea planuri pentru retragerea din 
Acordul de la Paris privind schimbările climatice, Priebus 
schiţa si el planuri, alături de Ivanka. Fiica în vârstă de 35 
de ani a preşedintelui şi consilierul superior al Casei Albe 
aveau, efectiv, mână liberă în Aripa de Vest. Ea lansase 
ceea ce putea fi considerată o operaţiune sub acoperire, în 


sprijinul Acordului de la Paris, un acord internaţional 
semnat în 2015 de 195 de ţări şi menit să abordeze 
problema schimbărilor climatice prin reducerea voluntară 
a emisiilor de gaze de seră. 


Obama se angajase să reducă aceste emisii cu circa 25% 
sub nivelul atins în 2005. Acest lucru urma să fie realizat 
până în 2025. El dorise să aloce 3 miliarde de dolari în 
sprijinul ţărilor subdezolvate, sub forma unui „fond pentru 
un climat ecologic“. 


Doar un miliard de dolari fuseseră plătiţi, jumătate din 
această sumă fiind transferată cu trei zile înainte de 
plecarea lui din funcţie. 


Ivanka dorea cu tărie ca tatăl ei să respecte acest acord 
de protejare a mediului. Priebus se întâlnea adesea, în 
biroul său, în şedinţe care durau doar un sfert de oră, cu 
consilieri din echipa sa economică şi din Consiliul 
Economic Naţional, şedinţe la care participa şi lvanka. De 
cele mai multe ori, ea doar se aşeza pe scaun şi nu 
intervenea în discuţii. 


— Cine este această persoană? se întreba Priebus. Ce face 
ea? 


Situaţia în Aripa de Vest devenise imposibil de gestionat. 
Uneori, se părea că prezenţa lvankái - câteva ore pe zi, 
zile în şir - era permanentă. Jared avea aceleaşi drepturi 
de a-şi vâri nasul peste tot în Aripa de Vest. Erau ca un 
grup de chibiţi, învârtindu-se pretutindeni, privind, 
interactionánd cu toată lumea, ca membri ai familiei si 
consilieri de bază ai preşedintelui. Ivanka semăna 


A 


seminţele îndoielii privind politica şi îi trimitea mereu 
tatălui ei diverse articole din presă. 


Când Priebus îşi exprima fátis nemulţumirea în legătură cu 
această situaţie, de obicei Trump glumea: „Ce vrei, Ivanka 
şi Jared sunt democrați!“ Ei erau newyorkezi infestati cu 
liberalismul originilor lor urbane. Preşedintele nu făcea nici 
un efort real de a le reteza fiicei şi ginerelui său pornirile 
de independenţă. Priebus credea că el condusese un 
Comitet Naţional Republican foarte pragmatic şi solid 
organizational. Prin comparaţie, Casa Albă a lui Trump 
părea menită să sfideze orice ordine sau rutină. 


Într-o zi, Priebus s-a prezentat în faţa preşedintelui cu un 
memorandum, pe care acesta era solicitat să-l studieze, în 
vederea semnării retragerii SUA din Acordul de la Paris. 


Ivanka i-a spus tatălui ei: „Mark Zuckerberg vrea să 
discute cu tine“. 


Ea aranjase o convorbire între tatăl ei şi fondatorul şi 
directorul executiv al Facebook. Zuckerberg era un 
susţinător tenace al cauzei ecologiste. Ivanka a avut 
aceeaşi iniţiativă şi în privinţa lui Tim Cook, directorul 
executiv al Apple, şi a altora. La un moment dat, a 
strecurat, într-un vraf de documente de pe biroul 
prezidenţial, chiar şi un mesaj din partea fostului 
vicepreşedinte Al Gore, unul dintre faimosii susţinători ai 
Acordului de la Paris. 


Trump a discutat cu Gore, care şi-a manifestat apoi, în 
convorbiri purtate cu alte persoane, convingerea că 
preşedintele ar putea rămâne în Acord. 


Ivanka si Jared i-au dat preşedintelui să citească un articol 
din ziar, cu citate subliniate, aparţinând unei surse 
anonime din Casa Albă. 


— Ştii cine este omul care a declarat aceste lucruri? l-au 
întrebat ei. Este Steve Bannon. 


Într-o Aripă de Vest plină de oameni gata să facă dezvăluiri 
pe surse presei, asemenea tactici au stârnit, încet, dar 
sigur, neîncrederea preşedintelui în Bannon. 


În ziua de 5 aprilie, Porter l-a observat pe Scott Pruitt, 
administratorul Agenţiei de Protecţie a Mediului (EPA), în 
holul Aripii de Vest. El fusese un susţinător al lui Pruitt 
atunci când acesta se văzuse confirmat de Senat în 
funcţie, cu doar 52 de voturi contra 46. Pruitt servise ca 
procuror general al statului Oklahoma timp de şase ani, 
post din care purtase un război continuu împotriva 
regulamentelor EPA. 


Au purtat o conversaţie de complezenta. Cand Pruitt a 
pornit către Biroul Oval, Porter l-a urmat. Pruitt nu se 
încadra în orarul obişnuit. Era clar o întâlnire neplanificată. 
Şi acest lucru a devenit evident când Bannon şi-a făcut 
apariţia în Biroul Oval. 


— Trebuie să ieşim din Acordul de la Paris, a spus Pruitt, 
înmânându-i preşedintelui o foaie de hârtie în care se 
specificau termenii retragerii. Trebuie să ieşim. A fost un 
angajament luat încă din campanie. 


— Da, da, da, a repetat Bannon. Trebuie să rezolvăm 
această problemă chiar acum. 


— Faceţi aceasta declarație, i-a solicitat Pruitt 
preşedintelui. Aţi putea-o face în cadrul unei conferinţe de 
presă. Sau o puteţi citi reporterilor în Biroul Oval, urmând 
ca secretarul de presă să o dea publicităţii ca o declaraţie 
scrisă. 


Porter a fost luat prin surprindere. Ca secretar al 
personalului, el ştia că nu existase nici un proces de 
dezbatere. Nimeni nu fusese consultat. Nu exista o analiză 
juridică. Pruitt şi Bannon se strecuraseră, pur şi simplu, în 
Biroul Oval şi doreau luarea unei decizii instantanee la 
principala problemă de mediu naţională şi internaţională a 
zilei. 


Porter ştia că documentul de pe biroul preşedintelui era 
incendiar. Trump putea să-l ridice, să se decidă să-l 
citească presei sau să-l trimită secretarului pentru presă, 
Sean Spicer, cerându-i să-l dea publicităţii. Când i s-a ivit 
ocazia, Porter a luat proiectul de declaraţie redactat de 
Pruitt de pe biroul preşedintelui. 


Mai târziu, le-a atras atenţia lui Bannon şi Pruitt că nu 
puteau pătrunde în Biroul Oval chiar în acel mod. Era o 
fentare  perfidă a procesului legislativ. Era ceva 
inacceptabil. 


Pe 27 aprilie, Gary Cohn i-a convocat pe principalii 
consilieri la o întrunire privind Acordul de la Paris, în sala 
de criză.! Consiliul Economic Naţional al lui Cohn trimisese 
tuturor un memorandum de şase pagini, numai pentru uz 
oficial, prin care se propuneau două opţiuni. Prima era 
retragerea din Acord. A doua suna astfel: „Statele Unite 
rămân în Acordul de la Paris, dar adoptă un angajament 


care nu afectează economia şi stopează alte contribuţii şi 
implicări financiare la acest Acord“. 


— Aş vrea mai întâi să supun documentul atenţiei 
consiliului Casei Albe, a spus Cohn deschizând şedinţa, 
pentru a parcurge câteva chestiuni legislative. 


Însă Don McGahn nu era prezent. Adjunctul lui, Greg 
Katsas, a discutat problemele tehnice până la sosirea lui 
McGahn. 


McGahn agrea ieşirea din Acord, deşi nu-şi expusese încă 
opinia. 


— Ei bine, a spus el, vom avea procese în tribunal. Şi dacă 
nu ieşim din Acordul de la Paris, unele dintre măsurile de 
reglementare pe care le-am dori luate în cadrul EPA vor fi 
periclitate. 


— Acordul de la Paris a fost una dintre justificările folosite 
de administraţia Obama pentru a motiva beneficiile şi 
costurile Planului de energie curată. 


Acesta era un document de 460 de pagini redactat sub 
Obama, privind reducerea nivelului de dioxid de carbon 
emis de termocentrale - măsură care, estima EPA, ar fi 
salvat 4 500 de vieţi pe an. Pruitt era decis să pună capăt 
acestei politici. 


— Aşadar, dacă nu ieşim din Acordul de la Paris, toate 
cazurile de acest gen vor fi periclitate, a spus McGahn, 
pledând pentru părăsirea imediată a acordului. 


— Nu ştii despre ce vorbeşti, a intervenit Tillerson. 
Consilierul meu juridic de la Departamentul de Stat, care a 


negociat în primul rând acest acord şi care are o expertiză 
relevantă, spune că nu putem anunţa părăsirea lui. 


Una dintre opţiuni specifica clar că „Statele Unite nu pot 
anunţa oficial o retragere din Acordul de la Paris înainte de 
noiembrie 2019" - adică peste doi ani şi jumătate. 


Însă a doua opţiune - păstrarea Acordului, în condiţiile 
protejării economiei şi stopării altor contribuţii financiare - 
avea să plaseze Statele Unite într-o postură avantajoasă în 
litigiul ce avea să urmeze, susţinea Tillerson. 


Secretarul de stat era însă singur. Pruitt s-a pronunţat 
ferm pentru ieşire. Priebus, care înţelegea beneficiile 
politice ale măsurii, era şi el pentru ieşire. Bannon 
considera Acordul de la Paris „cel mai globalist târg care 
sufoca Statele Unite.“ 


În cele din urmă, Cohn a spus că era necesar, evident, să 
pună în ordine problemele legale. „Dar cred că ne 
apropiem de un consens.“ 


Avea dreptate. Acordul de la Paris era mort. 


În dimineaţa zilei de 1 iunie, înainte de ora 10:00, 
McMaster şi Porter s-au întâlnit înainte de întrunirea 
programată în Biroul Oval cu preşedintele, în vederea 
discutării Acordului de la Paris. Trump era aşteptat să facă 
un anunţ în acea zi, iar ei s-au pus de acord să întreprindă 
un ultim efort. 


După părerea lui McMaster, retragerea avea să afecteze 
relaţiile SUA cu numeroase ţări. Fusese luat cu asalt de 
omologii lui străini: „Doar nu vă gândiţi serios să vă 


retrageti?", îi spuseseră ei. Sau, mai explicit: „Vă rugăm, 
nu faceţi asta“. 


Porter redactase câteva mesaje pe care preşedintele le-ar 
fi putut folosi. „Statele Unite vor înceta să respecte 
termenii Acordului de la Paris privind climatul, cu efect 
imediat“, scria în propunerea lui Porter. „La momentul 
actual, Statele Unite nu vor adera la orice iniţiativă 
economică sau financiară pe care Acordul de la Paris îşi 
propune să o impună, inclusiv contribuţia determinată la 
nivel naţional.“ 


Încetarea respectării „termenilor“ permitea însă, din punct 
de vedere tehnic, Statelor Unite să rămână în Acord. 


— Exprimarea aceasta va suna suficient de dur, i-a spus 
Porter lui McMaster. Preşedintele va simţi astfel că obţine 
un maximum de profit. Şi îşi va îndeplini promisiunea 
făcută în campanie. Alegătorii lui vor fi entuziasmați. 


Practic, aceasta era a doua opţiune discutată în cadrul 
reuniunii consilierilor - „Rămânerea în Acordul de la Paris“. 
Porter credea că găsise o modalitate de a minimaliza 
pagubele. 


Porter şi McMaster i-au prezentat propunerea 
preşedintelui. Au căutat să-l convingă că au dreptate, dar 
şi-au dat seama curând că pierduseră partida. 


— Nu, nu, nu, a spus Trump. El voia o retragere totală. E 
singurul mod în care voi putea fi credincios alegătorilor 
mei, considera el. 


Şi, pe măsură ce lucra la schiţa de discurs, limbajul său a 
devenit şi mai dur. 


În cursul evenimentului desfăşurat spre sfârşitul după- 
amiezii în Grădina cu Trandafiri de la Casă Albă şi care a 
mai inclus şi concertul unei orchestre de alămuri, 
preşedintele a lăudat bursa de valori şi eforturile SUA de a 
lupta contra terorismului.? 


— În aceste privinţe si in multe altele, respectăm ce am 
promis. Şi nu vreau să ne stea nimic în cale. Apoi, 
schimbând subiectul, a spus: Prin urmare, spre a-mi 
îndeplini datoria solemnă de a proteja America şi cetăţenii 
săi, declar că Statele Unite se vor retrage din Acordul de la 
Paris privind mediul. Fiind un om care se preocupă foarte 
mult de mediu, conştiinţa mea nu mă lasă să susţin un 
tratat care pedepseşte Statele Unite - liderul mondial în 
protecţia mediului -, fără să impună, totodată, şi sancţiuni 
clare principalilor poluatori de pe Glob. Am fost ales să-i 
reprezint pe cetăţenii din Pittsburgh, nu pe cei din Paris. 


Pe 15 iunie 2017, cotidianul The Washington Post a 
publicat un articol semnat de trei dintre cei mai importanţi 
jurnalişti ai săi care se ocupau de Departamenul de Justiţie 
şi de FBI, intitulat „Procurorul special investighează 
tranzacţiile comerciale ale lui Jared Kushner".? Mueller voia 
tot mai multe si mai multe dovezi. Kushner l-a angajat pe 
Abbe Lowell, un avocat redutabil din Washington. Priebus 
şi-a dat seama că o serie de investiţii dubioase în care 
Jared fusese implicat aveau potenţialul de a declanşa un 
imens scandal judiciar. A decis să inflameze şi mai mult 
situaţia, jucând în forţă. l-a spus lui Trump că Jared n-ar 
trebui să se afle la Casa Albă în vreo calitate oficială. 
Legile privind nepotismul nu fuseseră votate degeaba. 


Investigația lui Mueller ameninţa să pătrundă adânc în 
sfera încâlcită a finanţelor lui Jared. Şi de acolo avea să 
ajungă la finanţele preşedintelui, dacă nu cumva ajunsese 
deja, l-a avertizat el pe Trump. 


În mod normal, Trump ar fi ignorat un asemenea 
avertisment sau l-ar fi respins. De astă dată însă, s-a oprit 
şi a rămas pe gânduri. L-a privit pe şeful său de personal. 
Răspunsul a fost diferit de toate celelalte de până atunci. 
„Da, ai dreptate“, a spus preşedintele. 


Priebus a continuat să-i spună lui Trump că ginerele lui, 
Jared, n-ar trebui să aibă o funcţie oficială şi un birou la 
Casa Albá.^ Dar această sugestie avea să se întoarcă 
împotriva lui, punându-l într-o postură delicată faţă de 
Jared, care voia să rămână. Jared a rămas, pentru Priebus, 
o misiune pe care n-a reuşit să o ducă la bun sfârşit. 


Eşuând în eforturile sale de a controla sau de a îngrădi 
comunicarea preşedintelui pe Twitter, Priebus a căutat o 
cale care să aibă impact practic. Cum mesajele pe Twitter 
erau declanşate de urmărirea obsesivă a programelor de 
televiziune de către Trump, el a căutat modalităţi de a-i 
închide televizorul. Însă privitul la televizor era activitatea 
obişnuită a preşedintelui. Serile de duminică erau adesea 
cele mai grele. Trump se întorcea la Casa Albă din 
weekendul petrecut la unul dintre cluburile sale de golf, la 
timp pentru a putea urmări emisiunile de dezbateri de pe 
canalele de televiziune „inamice“, MSNBC şi CNN. 


Preşedintele şi Prima Doamnă aveau dormitoare separate 
în reşedinţa oficială. Trump avea în cameră un televizor cu 
ecran uriaş, funcţionând aproape nonstop, şi stătea singur, 
cu telecomanda, aparatul video de înregistrat şi laptopul la 


care scria mesaje pe Twitter. Priebus numea dormitorul 
prezidenţial „atelierul diavolului“, iar diminetile şi 
primejdioasele seri de duminică „ora vrájilor". 


În privinţa diminetilor, nu putea face mare lucru, dar 
deţinea un oarecare control asupra programului de 
weekend. El începea să organizeze orarul lui Trump, după 
revenirea, duminică după-amiază, la Casa Albă. Trump se 
întorcea la Casa Albă înainte de ora 9:00 PM, când, de 
obicei, MSNBC şi CNN aveau emisiuni mai uşoare, care nu 
se concentrau pe controversele politice imediate şi pe rolul 
inevitabil jucat de Trump în aceste controverse. 


Bannon şi-a dat seama că prezentările în cascadă realizate 
de NSC cu privire la Afghanistan, lran, China, Rusia şi 
Coreea de Nord nu erau deloc atrăgătoare pentru Trump. 
Fără un principiu organizator, acestea erau prea 
complicate pentru a-i capta atenţia preşedintelui. 


Aşa că l-a sunat pe Sally Donnelly, un consilier foarte 
apropiat de secretarul Mattis: 


— Sally, trebuie sa vorbeşti cu şeful tău. Avem o 
problemă. Într-o zi, punctul de interes este Libia, a doua zi 
ar putea fi Siria. ÎI ştiu pe omul nostru. Este frustrat. Este 
prea incoerent. În afară de ceea ce facem în privinţa 
Arabiei Saudite, restul i se pare un fel de talmes-balmes. 
Am ceva despre care vreau să discut cu Mattis şi o să-i 
explic în detaliu despre ce e vorba. 


Bannon voia să-i supună atenţiei ceea ce el numea 
„strategia Statelor Unite“. 


La ora opt, într-o sâmbătă dimineaţă din luna iunie, 
Bannon a venit la Pentagon. A băut cafeaua împreună cu 
Donnely şi şeful de stat major al lui Mattis, contraamiralul 
în retragere Kevin Sweeney. Apoi s-au strâns cu toţii în 
jurul lui Mattis, la mica masă de conferinţe din biroul 
acestuia. 


— lata despre ce e vorba, a spus Bannon. Voi, tipilor, nu v- 
aţi gândit deloc la zona Pacificului. Nu v-aţi gândit la 
China. Nu există nimic de profunzime. Sunteţi prea legaţi 
de CentCom - Comandamentul Central, care acoperea 
regiunile Asia de Sud şi Orientul Mijlociu. 


Cum Mattis fusese şeful Comandamentului Central între 
2010 şi 2013, Bannon credea că el rămăsese cu 
mentalitatea că zona respectivă era primordială, chiar şi 
după ce fusese numit secretar al Apărării. El i-a reamintit 
lui Mattis că liderii politici şi intelectualii chinezi aveau 
păreri divergente în privinţa Statelor Unite. Unii dintre ei 
vedeau SUA ca pe un partener egal, un cohegemon, în 
vreme ce alţii, „vulturii“, priveau Statele Unite ca pe o 
putere inferioară şi le tratau în consecinţă. 


Mattis a contraatacat. Anihilarea ISIS era misiunea pe care 
preşedintele i-o trasase în mod specific, de aceea ignorase 
celelalte regiuni. 


— Voi face un târg cu tine, i-a propus Bannon. Dacă vei 
sprijini ţinerea în frâu a Chinei, eu nu voi mai pune 
presiune pentru retragerea trupelor americane din 
Afghanistan. 


Afghanistanul era un element esenţial în planul chinezesc 
„O centură, un drum", menit să extindă reţeaua 
comercială chineză în Europa. 


— Steve, i-a răspuns Mattis, sunt unul dintre cei care 
sprijină acest comerţ global. Cred că tot acest comerţ 
reprezintă un lucru bun. 


Bannon a rămas uluit. Trump avea dreptate. Generalii 
armatei americane nu ştiau nimic despre afaceri şi 
economie. Lor nu le păsă niciodată de costuri. 


Capitolul 24 


În weekendul 8-9 iulie, ziarul The New York Times a 
publicat două articole despre o întâlnire care avusese loc 
în Turnul Trump, la mijlocul campaniei electorale.* Donald 
Trump Jr., Manafort şi Kushner se întâlniseră cu un avocat 
rus care, între altele, le oferise interlocutorilor săi 
materiale menite să-i distrugă imaginea lui Hillary Clinton. 
Au urmat obisnuitele negări, declaraţii contradictorii si 
confuze din partea participanţilor. Era o poveste de uriaş 
interes, care sugera - fără însă a dovedi - un tip de 
cooperare clandestină şi mascată cu ruşii. 


Simtindu-se vizat, preşedintele l-a sunat pe Dowd să i se 
plângă de scurgerile de informaţii şi de presă. 


— Domnule preşedinte, toată povestea este o aiureală, a 
spus Dowd. Ce dacă s-au întâlnit cu ruşii? Să arunci cu 
noroi într-un contracandidat e un lucru obişnuit în 


campaniile electorale şi în capitala ţării. Procedeul ăsta are 
chiar şi o denumire - se numeşte „investigarea opoziţiei“ 
sau „jurnalism de investigaţie“. jumătate dintre locuitorii 
din Washington par să fie plătiţi pentru asta. E ceva ilegal 
în asta? Nu. 


Dowd ştia că echipele care investigau opoziţia şi reporterii 
de investigaţie ar fi preluat informaţii defăimătoare din 
orice sursă, inclusiv de la guvernele străine. Abordarea din 
media i se părea dezgustătoare avocatului. Jurnaliştii 
tratau întâlnirea ca şi cum ar fi fost crima secolului. Cei de 
la The New York Times şi de la The Washington Post aveau 
impresia că erau procurori speciali şi că făceau legea în 
ţară. Dar articolele lor nu erau decât un mare nimic, a 
concluzionat Dowd. 


Pe 17 iulie, Trump a scris pe Twitter: „Sunt mulţi politicieni 
care ar fi procedat la fel ca Don Jr. pentru a obţine 
informaţii despre adversarul din campanie. Asta este 
politica!“2 


Dowd nu avea de gând să se lase afectat de acuzele 
lansate zilnic de media. El voia dovezi clare. McGahn a 
început sa îi dicteze cu religiozitate asistentei sale 
executive, Annie Donaldson, toate discuţiile semnificative 
purtate cu preşedintele. În total, aceste notițe însumau 17 
ore de discuţii legate de chestiunile anchetate de Mueller 
şi de echipa sa. 


Dowd i-a transmis lui Mueller aceste notițe si pe cele ale 
altor şapte avocaţi, fără să reţină sau să ascundă vreo 
informatie. „Bob, citeşte notițele transcrise de Annie 


Donaldson dacă vrei să ştii ce a fost în mintea 
preşedintelui“, i-a spus Dowd lui Mueller. 


Toate aceste măsuri au fost luate cu binecuvântarea lui 
Trump. Dowd a discutat cu el şi i-a arătat care sunt 
categoriile de documente şi ce anume urma să i se 
transmită lui Mueller. „Din punct de vedere constituţional, 
el nu are nici un drept asupra documentelor şi a 
mărturiilor, dar, din respect pentru aplicarea legii, de 
vreme ce sunteți preşedintele acestei ţări, dati-i 
permisiunea lui Mueller să cerceteze hârtiile. Nu vă 
aruncaţi în luptă.“ 


Dowd a ajuns la concluzia că preşedintele părea să nu se 
teamă. Nu refuzase niciodată să-i ofere lui Mueller vreuna 
dintre consemnărilor discuţiilor. 


„L-am informat deja pe preşedinte despre povestea asta, 
deci te rog să nu mă faci să par un idiot în ochii lui, da? Noi 
iti vom proteja imaginea, tu trebuie să o protejezi pe a 
preşedintelui. Dar trebuie să duci la capăt aceasta 
anchetă.“ 


Mueller a primit 1,4 milioane de pagini de documente din 
campania prezidenţială a lui Trump şi 20 000 de pagini de 
la Casa Albă. Dowd credea că nu fusese distrus nici un 
document. În total, 37 de persoane au depus mărturie în 
mod voluntar în faţa echipei lui Mueller. 


McGahn, Priebus şi consilierii vicepreşedintelui Pence au 
realizat un rezumat de şase pagini al întregii afaceri Flynn, 
extras din mărturii directe. Dowd considera acest rezumat 
un document de căpătâi în privinţa lui Flynn si i l-a trimis 
lui Mueller. El credea că nimeni, în afară de Flynn, nu-i 
mintise pe anchetatori, iar Mueller nu trebuia să exercite 
presiuni asupra nimănui. 


Cand Dowd a trimis înregistrările din campanie Comitetului 
de investigaţii din Congres, i-a spus adjunctului lui Mueller, 
Quarles: „O să trimitem copii după documente 
Congresului. Ce-ar fi să iti trimit copii si tie?“ 


Quarles a acceptat. Dowd era de părere că el şi Quarles 
colaborau foarte bine. Se puteau întâlni şi discuta, în 
vreme ce Mueller era atât de rigid, încât uneori părea 
sculptat în stâncă. 


Pe 20 iulie, Bloomberg a lansat ceea ce putea fi considerat 
o bombă de presă: Mueller investiga finanţele lui Trump, 
inclusiv „achiziţionarea de către ruşi a unor apartamente 
în clădirile lui Trump... desfăşurarea concursului Miss 
Univers 2013 la Moscova şi vânzarea de către Trump a 
unei proprietăţi în Florida către un oligarh rus, în 2008".^ 


Dowd l-a sunat pe Quarles, să ceară detalii despre 
reportaj. 


— Ei bine, i-a răspuns Quarles, Bob nu vrea să comenteze. 


— Amice, scuteste-ma! a ripostat Dowd, furios. Eu am grijă 
de tine, deci şi tu trebuie să ai grijă de mine. Aşa cum 
ştiau amândoi, „un refuz de colaborare din partea Casei 
Albe“ ar fi blocat ancheta. Stabiliseram de comun acord 
că, în cazul în care veţi continua investigaţiile, ne veţi 
anunţa înainte ca informaţiile să ajungă în presă. 


— Aşa e. 


— Fiindcă voi ne-ati dat subiectele care trebuiau 
investigate, a spus Dowd. De fiecare dată când aţi vrut să 
cercetaţi un lucru, noi l-am adăugat pe listă. V-am trimis 


toate informaţiile. Nu am auzit în viaţa mea de 
apartamente din Florida sau de vânzări de proprietăţi 
către ruşi. 


Dowd a recunoscut că ştia despre o anchetă derulată în 
New York, împotriva avocatului lui Trump, Michael Cohen, 
şi a lui Felix Sater, care încerca să construiască un Turn 
Trump în Moscova. 


— Ştii, Jimmy, a adăugat Dowd, când îmi pui o întrebare, 
eu îţi ofer răspunsurile complete. Aşa că am nevoie de o 
explicaţie mai bună decât asta cu „Bob nu vrea să 
comenteze“. 


— John, uite cum stau lucrurile, i-a spus Quarles. Sunt 99% 
sigur că nu echipa procurorului special a scos la iveală 
povestea asta. 


— Am înţeles, a încheiat Dowd şi l-a sunat imediat pe 
Trump, ştiind că, de fiecare dată când în presă apăreau 
astfel de articole, preşedintele nu se mai putea concentra 
la nimic altceva. Era în pragul isteriei. 


— Mueller nu investighează povestea asta, a încercat 
Dowd să-l liniştească pe preşedinte. Însă Trump nu s-a 
lăsat convins, dând de înţeles că nu se simţea deloc 
confortabil. 


Patru zile mai târziu, Dowd şi Quarles s-au întâlnit pe o 
bancă din piatră de lângă Patriot Plaza, unde se afla biroul 
lui Mueller. 


— Bob şi cu mine îţi datorăm această informaţie. Bob te 
sfătuieşte să nu crezi chiar tot ce scriu ziarele, i-a spus 
Quarles. 


— Am înţeles, a răspuns Dowd. 
— Ne simţim chiar stânjeniţi, a continuat Quarles. 
— De ce? 


— Ne-aţi furnizat mai multe documente decât aţi promis şi 
suntem foarte mulţumiţi de asta. Ne miscám rapid. 
Ancheta va fi finalizată. Sunt multe lucruri de organizat, 
dar documentele de la voi sunt bine structurate. Nu va 
trebui să căutăm acul în carul cu fan. Nu ne-ati sufocat cu 
informaţii inutile. 


Dowd auzise cândva despre cineva care le spusese celor 
de la FBI, în timpul unei anchete referitoare la taxe, că 
răspunsul pe care îl căutau se afla undeva printre 
materialele stocate în două depozite. Agenţii au cercetat 
ani de zile depozitele respective. 


— Dar hai să cadem de acord că trebuie să mergem mai 
departe, a spus avocatul. Nu vreau să ne jucăm de-a 
şoarecele şi pisica. Te tratez cu respect. Instinctul îi spune 
lui Trump că toată povestea asta e apă de ploaie. 


Dowd a adăugat că discutase cu cei de la Organizaţia 
Trump şi ei negaseră că ar fi supuşi unei anchete 
separate. Nu primiseră nici o solicitare privind predarea 
anumitor documente sau participarea la interogatorii - 
paşi preliminari standard în astfel de situaţii. 


— Răspunsul lor a fost acelaşi, din câte ştiu eu, că totul e o 
absurditate. 


Toate proiectele organizaţiei aveau o vechime de opt sau 
nouă ani. Nu era nimic de anchetat. Orice ar fi vrut Mueller 
să analizeze putea fi găsit în înregistrări publice, nimic nu 
fusese ascuns. 


Dowd îi spusese acest lucru şi preşedintelui: 
— Ştiu asta, fir-ar să fie! răspunsese Trump. 
Dowd a continuat discuţia cu Quarles. 


— Aş vrea ca uneori să vorbim la telefon şi să-mi oferi 
unele direcţii. Nu-ţi cer să-mi dezvălui ce aşi aveţi în 
mânecă. Doar să-mi spui dacă vom fi sau nu loviți, daca ai 
o solicitare ori nu sau dacă aveţi în vizor un anumit lucru 
ori nu. 


— Sunt de acord, a spus Quarles. 


Dowd a avut grijă să nu divagheze, întrebându-l pe 
Quarles despre posibilele investigaţii asupra finanţelor lui 
Jared. Era doar avocatul lui Trump si era esenţial să se 
concentreze exclusiv asupra clientului său. 


În iulie, Freedom Caucus, un grup format din 30 de 
conservatori din Camera Reprezentanţilor, a ameninţat că 
nu votează bugetul dacă preşedintele Trump nu instituia o 
formă de interzicere a plăţilor efectuate de stat pentru 
intervenţii chirurgicale de schimbare de sex şi tratamente 
cu hormoni destinate transsexualilor care serveau în 
armata americană. 


Sub Obama, soldaţilor transsexuali nu li se mai interzisese 
să fie angajaţi direct în armată, deşi noilor recruți nu li se 
permisese să se înroleze până pe 1 iulie 2017. Pe 30 iunie, 
cu o zi înaintea expirării acestui termen, Mattis a semnat 
un memorandum prin care se amâna cu şase luni 
implementarea ordinului, în vederea analizării „capacităţii 
şi pregătirii de luptă a soldaţilor“. 


În cursul campaniei prezidenţiale, Trump se proclamase 
susţinător al drepturilor comunităţii LGBT. Acum, el i-a 
spus lui Bannon: 


— Ce naiba? Tipii ăştia vin aici şi sunt capsati - o referire 
brutală la operaţia de schimbare de sex. Cineva îi spusese 
lui Trump că fiecare asemenea intervenţie chirurgicală 
costa 250 000 de dolari, o sumă umflata. Asta n-are sa se 
întâmple! a promis preşedintele. 


Intervenţia chirurgicală de schimbare de sex poate fi 
scumpă, dar este şi extrem de puţin practicată. Într-un 
studiu comandat de Pentagon, corporatia RAND a 
descoperit că „doar câteva sute din cei circa 6 600 de 
militari transsexuali au solicitat tratament medical până în 
prezent. RAND a stabilit că aceste costuri nu se ridicau la 
mai mult de 8 milioane de dolari pe an.“5 


Agenţiile guvernamentale analizaseră în comun problema. 
Consiliile generale ale departamentelor şi agenţiilor 
federale o cântăriseră cu atenţie. Mai întâi se desfăşurase 
o întrunire a consilierilor secundari, apoi câteva reuniuni 
ale consilierilor principali. Nu se ajunsese la nici un acord, 
dar fuseseră propuse patru soluţii. 


În dimineaţa zilei de 26 iulie, Priebus, Bannon şi câţiva 
avocaţi l-au contactat pe preşedinte, prin telefon, la 
reşedinţa sa. Acesta nu era aşteptat să sosească la Biroul 
Oval în următoarea oră. 


— Domnule preşedinte, i-a spus Priebus, ştim că trebuie să 
sosiți curând, dar am vrut să vă informăm asupra unui 
memorandum referitor la transsexualii din armată. 


Cele patru opţiuni erau: 1. Mentinerea politicii lui Obama, 
care permitea transsexualilor să servească direct în 
armată; 2. Emiterea unei directive către secretarul 
Apărării, Mattis, prin care acestuia i se lăsa libertate de 
decizie; 3. Emiterea unui ordin prezidenţial pentru 
încheierea programului, dar introducerea unui plan pentru 
transsexualii aflaţi deja în armată; 4. Eliminarea tuturor 
transsexualilor din serviciul militar. Posibilitatea ca 
guvernul să fie acţionat în judecată creştea, pe măsura 
apropierii de cea de-a patra opţiune, a explicat Priebus. 


— Când veniţi în Biroul Oval, am vrea să parcurgeti 
documentul, l-a invitat Priebus. 


— Voi veni la ora 10:00, a răspuns preşedintele. De ce nu 
vreţi să ne vedem cu toţii atunci? O să stabilim ce trebuie 
făcut. 


Priebus s-a gândit în acel moment cá găsiseră o 
modalitate ordonată de a reglementa lucrurile, cel puţin în 
privinţa unei chestiuni controversate. 


Dimineaţă, la 8:55, telefonul l-a anunţat pe Priebus că 
preşedintele tocmai trimisese un mesaj pe Twitter. „După 
consultări cu generalii şi experţii mei militari, vă rog să 


luaţi act că guvernul Statelor Unite nu va accepta sau 
permite..." 


in douá sau mai multe mesaje pe Twitter, transmise la 
9:04 si 9:08, Trump si-a finalizat anuntul: ,... persoanelor 
transsexuale sá serveascá (ín orice functie in armata 
Statelor Unite. Militarii nostri trebuie sá se concentreze 
asupra obtinerii de victorii decisive si categorice si nu pot 
fi impovárati de costurile militare enorme si de tulburárile 
pe care transsexualii din armatá le-ar putea provoca. Và 
multumesc.“7 


— Ce crezi despre mesajele mele de pe Twitter? l-a 
întrebat preşedintele pe Priebus, mai târziu. 


— Cred că ar fi fost mai bine dacă am fi avut un 
memorandum care să-l implice şi pe Mattis, a răspuns 
Priebus. 


Mattis nu a fost deloc mulţumit de decizia lui Trump de a 
anunţa vestea pe Twitter şi de efectele pe care această 
decizie urma să le aibă asupra soldaţilor transsexuali aflaţi 
în activitate sau desfasurati în teatrele de operaţiuni. Aflat 
în vacanţă, în nord-vestul Pacificului, Mattis a fost luat prin 
surprindere. 


Confuzia a răzbătut şi în presă, un purtător de cuvânt al 
Pentagonului catalogând mesajul lui Trump drept „noi 
indicatii“.® 


Purtatoarea de cuvant a lui Trump, Sarah Huckabee 
Sanders, a declarat ca ,echipa de securitate nationala a 
preşedintelui“ fusese consultata si că Trump luase decizia 
cu o zi înainte şi „îl informase“ pe Mattis imediat după 


aceea." Mai multi oficiali ai Casei Albe au declarat presei 
că Mattis fusese consultat înainte de anunţ si stia ca 
Trump reflectase asupra deciziei.+° 


Bannon ştia că generalii, deşi adepţi ai liniei dure în 
privinţa defensivei, deveniseră progresişti în domeniul 
problemelor sociale. 


— Corpul Puscasilor Marini este o instituţie progresistă, 
spunea ea. Dunford, Kelly şi Mattis sunt cei mai importanţi 
generali. Ei sunt mai progresişti, ca mentalitate, decât 
Gary Cohn şi Kushner. 


Comandantul Gărzii de Coastă a declarat public că „nu va 
tráda încrederea“ militarilor transsexuali aflați în 
subordinea sa.!! 


Dunford a trimis o scrisoare şefilor de servicii, în care se 
spunea: „Nu va surveni nici o modificare față de politica 
actuală până când directiva preşedintelui nu va fi primită 
de secretarul Apărării, iar secretarul nu va emite ordine de 
implementare“.!? Altfel spus, mesajele transmise de 
Trump pe Twitter nu erau ordine. „Între timp, vom 
continua să tratăm cu respect tot personalul nostru... şi 
vom rămâne concentrați asupra îndeplinirii misiunilor 
încredințate.“ 


Consilierul lui Mattis, Sally Donnelly, l-a sunat pe Bannon. 


— Hei, avem o problemă cu şeful, i-a spus el. Nu putem 
susține această decizie în privinţa transsexualilor. Pur şi 
simplu, nu este corectă. Aceşti oameni sunt cetăţeni 
americani. 


— Aceşti oameni s-au înrolat în armată ca să-şi facă gratuit 
schimbare de sex, l-a repezit Bannon, sugerând că Mattis 
va trebui să se conformeze directivelor prezidenţiale. 


Ulterior, Casa Albă a emis ordine oficiale către Pentagon.?? 
Mattis a anunţat că va studia problema. În acest timp, 
militarii transsexuali au continuat să servească sub arme. 
Au fost deschise procese, iar patru curţi federale au emis 
dispoziţii judecătoreşti preliminare împotriva interdictiei. 
Pe 1 ianuarie 2018, Pentagonul a început să accepte 
recruți transsexuali, aşa cum solicitaseră tribunalele. 


Capitolul 25 


Pe 2 iunie, Marc Kasowitz, cel care fusese mulţi ani 
avocatul lui Trump, a intrat în Biroul Oval. Trump semna 
documentele aduse de Porter, care îi întindea actele, cu 
grijă, explicând în câteva cuvinte ce cuprindea fiecare. 


— Domnule preşedinte,  subalternul dumneavoastră, 
Porter, este o achiziţie de seamă, a spus Kasowitz. 
Absolvent de Harvard, expert în drept şi bursier Rhodes. 


Trump avusese de-a face cu Porter încă din vremea în care 
preluase mandatul. 


— Ai un CV mai bun decât al lui Neil Gorsuch, i-a spus 
preşedintele. Nominalizarea şi confirmarea lui Gorsuch la 
Curtea Suprema reprezentau, probabil, cea mai 
remarcabilă realizare a lui Trump, ca preşedinte. El 


amintea de Gorsuch ori de câte ori vorbea despre 
performanţele administraţiei sale. 


— Pentru cine lucrezi? l-a întrebat Trump după plecarea lui 
Kasowitz. 


— Cred că lucrez pentru..., a început Porter. 
— Cui îi dai raportul? 


— Îi dau raportul lui Reince, dar, de fapt, lucrez pentru 
dumneavoastră. 


— Da, da, da, a spus Trump. El cunoştea organigrama 
oficială a Casei Albe şi nu o putea suferi. Uită de Reince! 
Nu e decât un şoarece mărunt care se fâţâie de colo-colo. 
Nici măcar nu trebuie să-l bagi în seamă. Când ai vreo 
problemă, vii direct la mine. Nu trebuie să i te adresezi lui. 


Din acea zi, relaţia dintre Trump şi Porter s-a schimbat. 
Secretarul pentru personal a devenit, practic, o clonă a lui 
Neil Gorsuch. 


Porter a fost şocat să descopere că Trump gândea astfel 
despre şeful său de personal. 


Priebus, Porter şi alţii au continuat să încerce să-l convingă 
pe Trump să-şi limiteze comunicarea pe Twitter. 


— Dar Twitter este portavocea mea, a replicat Trump. Este 
modul în care pot vorbi direct cu oamenii, fără nici un 
filtru. Fără zgomot de fond. Fără fake news. E singurul mod 
în care trebuie să comunic. Am zeci de milioane de 
urmăritori pe Twitter. E o audienţă mai mare decât a 
televiziunilor prin cablu. Când ţin un discurs şi discursul e 


transmis de CNN, nimeni nu se uită, nimănui nu-i pasă. 
Dar când scriu ceva pe Twitter, e ca şi cum aş vorbi printr- 
o portavoce întregii lumi. 


„Nebunie curată“ a fost sintagma folosită de Priebus 
pentru a descrie starea lui Trump din dimineaţa zilei de joi, 
29 iunie. Trump scrisese pe Twitter înainte de ora 6:00 un 
mesaj la adresa emisiunii Morning Joe, de la postul MSNBC, 
avându-i drept invitaţi permanenţi pe congresmanul 
republican Joe Scarborough şi pe partenera acestuia, Mika 
Brzezinski.! 


Cei doi dovediseră o atitudine prietenoasă şi chiar îl 
sustinusera pe Trump la începutul campaniei 
prezidențiale, iar Trump intrase de multe ori în direct la 
emisiune, dar acum ei erau critici ferventi ai preşedintelui. 
Mesajul lui Trump suna astfel: „Cum de nebuna Mika, cu 
un IQ atât de scăzut, împreună cu psihopatul Joe au putut 
sta trei nopţi la rând la Mar-a-Lago, în ajunul Anului Nou, 
insistând să-şi petreacă sărbătorile alături de mine? Ea 
sângera masiv din cauza unei intervenţii estetice la faţă.“ 


Dimineaţă, pe la 10:15, Trump se afla în Biroul Oval, citind 
ziarele, când Priebus a intrat la el. 


— Ştiu ce-ai de gând să spui, l-a întâmpinat preşedintele, 
imediat ce Priebus a trecut pragul încăperii. Cá nu e 
comportament de preşedinte. Dar ştii ce? Sunt perfect 
conştient de asta. Însă trebuia să le-o fac, oricum! 


Priebus a înţeles că nu avea rost să întrebe care erau 
motivele acestui comportament. 


Hope Hicks, acum directoarea Casei Albe pe probleme de 
comunicare strategică, era oripilată. A încercat să-şi 
asume responsabilitatea reparării gafei comise de 
preşedinte, cu acel mesaj despre Mika. 


— O asemenea atitudine nu este utilă din punct de vedere 
politic, i-a spus ea preşedintelui. Nu puteţi vorbi atât de 
fatis pe Twitter. Presa o să vă scoată ochii pentru asta. 
Practic, vă tăiaţi craca de sub picioare. Faceţi mari greşeli. 


După mesajul pe Twitter despre Mika?, un veritabil val de 
proteste s-a ridicat din partea celor mai importanti 
congresmeni republicani, ale căror voturi erau necesare 
pentru abrogarea şi înlocuirea programului Obamacare şi a 
altor măsuri legislative. Senatoarea de Maine, Susan 
Collins, a declarat: „Asemenea atitudini trebuie, pur şi 
simplu, să înceteze!“ Senatoarea de Alaska, Lisa 
Murkowski, a spus: „Încetaţi, domnule preşedinte!“ 


Aflat deja pe un teren nesigur în privinţa femeilor, Trump 
avea să vadă că noul atac la persoană încuraja 
comparatiile cu declaraţiile făcute de el în trecut. 


Ca o măsură extrema, Hicks, Porter, Gary Cohn si 
directorul pentru social media al Casei Albe, Dan Scavino, 
au propus înfiinţarea unui comitet. Acesta avea să 
redacteze unele mesaje pentru Twitter, despre care ei 
credeau că Trump le va agrea. Dacă preşedintelui îi venea 
ideea de a transmite un anumit mesaj pe Twitter, îl putea 
scrie, iar ei aveau să-l verifice. Era mesajul respectiv 
corect din punct de vedere factual? Respecta regulile 
gramaticale? Avea sens? Servea obiectivelor 
preşedintelui? 


— Cred că aveţi dreptate, a spus Trump de mai multe ori. 
Putem face asta. 


Dar, apoi, a ignorat majoritatea comentariilor şi sfaturilor 
consilierilor săi, făcând tot ce a dorit. 


Când Trump şi liderul nord-coreean, Kim Jong Un, au 
amplificat retorica belicoasă, preşedintele american a fost 
avertizat: „Mesajele de pe Twitter ne-ar putea arunca într- 
un război“. 


— Aceasta e portavocea mea, a spus iar Trump. Hai să nu 
o numim Twitter. Să o numim social media. 


Deşi Casa Albă avea şi conturi pe Facebook şi pe 
Instagram, Trump nu le folosea. El se limita doar la 
Twitter: 


— Acesta sunt eu. Şi astfel comunic. Este motivul pentru 
care am fost ales. Este motivul pentru care am succes. 


Mesajele pe Twitter nu erau nişte elemente întâmplătoare 
ale mandatului său. Dimpotrivă, erau esenţiale. Trump a 
ordonat să se printeze cele mai recente mesaje ale sale 
care primiseră un număr mare de Like-uri - 200 000 sau 
mai multe. Le-a studiat pentru a identifica teme comune în 
cele mai de succes dintre ele. Preşedintele părea să-şi 
dorească să se axeze mai mult pe strategie, să descopere 
dacă succesul era legat de un anumit subiect, de limbaj 
sau, pur şi simplu, de surpriza pe care mesajul o provoca. 
Adesea, cele mai eficiente mesaje erau şi cele mai 
şocante. 


Mai târziu, când Twitter a anunţat că numărul semnelor 
grafice permise într-un mesaj se va dubla, de la 140 la 
280, Trump i-a spus lui Porter că, dintr-un anumit punct de 
vedere, schimbarea avea sens. Acum, putea să-şi 
desfăşoare ideile şi să le dea mai multă profunzime. 


— E un lucru bun, a spus Trump, dar pe undeva e şi păcat 
că au făcut asta. Eram un Ernest Hemingway al celor 140 
de semne. 


La Summitul G20, desfăşurat la începutul lunii iulie în 
Hamburg, Germania, Trump a dorit să discute cu premierul 
australian, Malcolm Turnbull. Încălcând flagrant normele 
de securitate, preşedintele american l-a invitat pe Turnbull 
în SCIF-ul său. Doar cei care deţineau permise de acces de 
înalt nivel din partea serviciilor de securitate aveau dreptul 
să intre în SCIF-ul prezidenţial. Era o regulă absolută, 
menită să împiedice instalarea de dispozitive de ascultare 
de către persoane străine. Această construcţie, o încăpere 
mare, cu pereţi de oţel, trebuia dezmembrată după 
întâlnire. 


Relaţia dintre cei doi lideri fusese tensionată încă din 
prima zi a administraţiei Trump, când discutaseră la 
telefon. Trump dorea să iasă din ceea ce el considera „o 
înţelegere tâmpită“, care „mă omoară cu zile“, între SUA şi 
Australia, înţelegere încheiată în mandatul lui Obama.3 
Conform acordului, anumitor refugiaţi cu un trecut 
suspect, care aşteptau pe o insulă din largul Australiei, 
urma să li se permită intrarea în Statele Unite. În presă se 
strecurase stenograma discuţiei lor din 28 ianuarie 2017. 
Trump spusese: „Trăim vremuri teribile... Oare oamenii 
ăştia vor deveni următorii terorişti din Boston?“4 


Mergând la întâlnirea cu Trump, în Germania, Turnbull ştia 
despre dezbaterile desfăşurate la Casa Albă în privinţa 
posibilelor tarife vamale impuse importurilor de oţel în 
SUA. 


— Dacă veţi vrea să impuneti vreodată tarife pe oţel, va 
trebui să exceptati oţelul australian, i-a spus el lui Trump. 
Noi producem un oţel special. Suntem singurii din lume 
care îl produc. Va trebui să nu ne includeți si pe noi în 
această taxă. Aveţi un excedent comercial de 40 de 
miliarde de dolari în relaţia cu Australia. Suntem aliaţi pe 
plan militar cu voi. Am participat şi participăm la fiecare 
bătălie alături de voi. 


— Desigur, a răspuns Trump, vă vom excepta de la acest 
tarif vamal. Lucrul ăsta are sens. lar voi, tipilor, sunteţi 
grozavi. Avem un excedent comercial important în relaţia 
cu voi. 


Excedentul comercial - acesta era Sfântul Graal, în opinia 
lui Trump. 


Gary Cohn, prezent la întâlnire, s-a arătat mulţumit. 
Turnbull îi fusese, mai înainte, coleg la Goldman Sachs şi 
lucrase în subordinea lui în perioada în care Cohn fusese 
preşedintele acestei corporaţii. 


Întors de la Summitul G20, Trump a început să lucreze la 
un viitor discurs, împreună cu Porter. Aşternându-şi pe 
hârtie gândurile, cu scrisul sáu mare si citet, preşedintele 
a scris: „COMERŢUL ESTE RÁU".5 


T TRAPE is BAD 


Deşi nu o rostise niciodată într-un discurs, el găsise, în 
sfârşit, sintagma care rezuma cea mai autentică expresie 
a protectionismului, a izolationismului şi a ferventului său 
nationalism american. 


Aproape opt luni mai târziu, pe 23 februarie 2018, Turnbull 
a sosit la Casa Albă pentru a discuta cu preşedintele SUA. 


În şedinţa pregătitoare a convorbirilor oficiale, desfăşurată 
în Biroul Oval, Cohn i-a reamintit lui Trump de promisiunea 
sa. 


— Domnule preşedinte, a spus Cohn, primul subiect pe 
care oaspetele nostru îl va pune în discuţie va fi 
reprezentat de tarifele vamale pe oţel. Şi vă va reaminti că 
i-ati promis scutirea de aceste tarife. 


— Nu-mi amintesc, a ridicat din umeri Trump, aşezat la 
masa prezidenţială. 


— Ei bine, domnule, a spus Cohn, ati avut o discuţie cu 
el... 


— O să neg asta, i-a replicat Trump. N-am avut nici o 
discuţie cu el. 


— Bun, domnule preşedinte, am înţeles. Voiam doar să vă 
reamintesc că el va aduce subiectul ăsta în discuţie. 


Cohn era martor de mai bine de un an la negările şi 
respingerile preşedintelui - atitudini manifestate ori de 
câte ori lui Trump i se părea util, necesar sau mai 
convenabil. „E un mincinos profesionist“, i s-a confesat 
Cohn unui asociat. 


La dineul oficial, Turnbull a abordat cu precauţie întâlnirea 
de la Summitul G20, din vara precedentă. 


— Vă amintiţi că am fost la Hamburg? 
— Da, sigur, a spus Trump. 


— Si cá mi-aţi permis să vă însoțesc în dispozitivul 
dumneavoastră de securitate? 


— A, da, îmi amintesc asta, a replicat preşedintele. Tipii 
din serviciile secrete au rămas înlemniţi. Nu le venea sa 
creadă că am făcut asta. 


— Si mai ştiţi cá am avut o discuţie. 
Trump a înclinat din cap. 


— Am vorbit despre otelurile speciale pe care Australia le 
produce, a continuat premierul, iar Trump a bâiguit un fel 
de răspuns afirmativ. 


— Ştiţi că avem un excedent comercial de 40 de miliarde 
de dolari? 


— Da, asta ştiu, a răspuns Trump, sigur pe el. 


— Şi ati fost de acord sa nu ne impuneti vreun tarif 
comercial pe oţel. 


— O, da, cred că îmi amintesc asta, a spus Trump. 
Cohn a râs. 


Oţelul australian avea să fie, mai târziu, exceptat de la 
plata tarifelor, ca şi oţelul importat din alte ţări. În iunie 
2018, această măsură era încă în vigoare, în ceea ce 
priveşte Australia. 


Capitolul 26 


Pe 15 iulie, McMaster i-a invitat la un pahar pe Porter şi pe 
Dina Powell, o consilieră de rang înalt din stafful lui. 


— Echipa celor doi, a spus McMaster, referindu-se la 
Tillerson si Mattis - îmi periclitează tot mai mult poziţia. 


McMaster a spus că el credea că Mattis şi Tillerson 
ajunseseră la concluzia că preşedintele şi cei de la Casa 
Albă o luaseră razna. Prin urmare, ei căutau să 
implementeze şi chiar să formuleze o politică proprie, fără 
amestecul sau implicarea lui McMaster, cu atât mai puţin a 
preşedintelui. 


Chiar în săptămâna precedentă, a spus McMaster, Tillerson 
fusese în Qatar, pentru a semna alături de ministrul de 
Externe al acestei ţări un important memorandum de bună 
colaborare în domeniul contraterorismului si al 
destructurării reţelelor care finantau terorismul.! 


McMaster s-a plâns că nu fusese informat absolut deloc în 
această privinţă. Secretarul de stat nu îl consultase şi nu îi 
spusese nimic anterior, astfel încât aflase despre vizită din 
rapoartele presei! Într-o conferinţă de presă desfăşurată în 
Qatar, Tillerson a spus că acordul „reprezintă rodul multor 
săptămâni de discuţii intense“ între cele două guverne, 
deci negocierile se purtau de ceva vreme.? Porter a spus 
că Tillerson nu adusese problema în discuţie în cursul 
procesului politic de la Casa Albă şi nici nu-l implicase pe 
preşedinte. În mod clar, el actionase de unul singur. 


— Eşti mai loial preşedintelui dacă încerci să-l convingi 
decât dacă-l ocoleşti, a spus McMaster. El a mărturisit că 
ducea la îndeplinire ordinele directe, când preşedintele se 
exprima clar şi se simţea obligat să facă asta, ca ofiţer de 
armată. Însă Tillerson prefera să nu acţioneze la fel. 


— E un netrebnic, a izbucnit McMaster. Crede că e mai 
deştept ca oricine. Crede că poate face totul de capul lui. 


În tentativele lui neobosite de a face ordine în haos, 
Priebus a dispus ca fiecare membru al guvernului să 
prezinte rapoarte cu regularitate. Tillerson a venit în biroul 
lui marti după-amiază, pe 18 iulie, la ora 5:15.3 


McMaster nu fusese invitat, dar s-a alăturat discuţiei. A 
luat loc la masa de şedinţe. Prezenţa tăcută a consilierului 
pentru securitate naţională era electrizantă şi rău 
prevestitoare. 


— Spune-mi, te rog, cum merg lucrurile, l-a invitat Priebus 
pe Tillerson. Eşti pe cale să-ţi îndeplineşti obiectivele 


primare? Cum merge relaţia dintre Departamentul de Stat 
şi Casa Albă? Dar relaţia dintre tine şi preşedinte? 


— Voi, cei de la Casa Albă, nu actionati împreună, le-a 
reprosat Tillerson, moment în care zăgazurile s-au deschis. 
Preşedintele nu poate lua o decizie. El nu ştie cum să ia o 
decizie. El nu va putea lua o decizie fermă. la o decizie şi 
apoi se răzgândeşte în privinţa acesteia, după câteva zile. 


McMaster şi-a întrerupt tăcerea şi a răbufnit, indignat de 
atitudinea secretarului de stat: 


— Tu nu colaborezi cu Casa Albă. Nu te consulti niciodată, 
nici cu mine, nici cu alte persoane din NSC. Ne sfidezi in 
mod constant. 


Si a citat exemple de cazuri cand incercase sa discute sau 
sa se intalneasca, la micul dejun, cu Tillerson. 


— Nu faci lucrurile decât asa cum iti doreşti şi comunici 
doar cu preşedintele, cu Mattis, Priebus şi Porter, dar 
niciodată cu Consiliul de Securitate Naţională. Şi noi cu 
asta ne ocupăm, a spus el, pentru a lansa, la final, cea mai 
gravă acuzaţie: Cauti în mod constant să subminezi 
procesul de securitate naţională. 


— Nu e adevărat, s-a apărat Tillerson. Sunt oricând 
disponibil. Vorbesc cu voi tot timpul. Tocmai am avut o 
videoconferinţă ieri. Şi vorbim de trei ori pe săptămână, 
dimineaţa. Despre ce vorbeşti, H.R.? Am colaborat cu tine. 
Şi voi colabora cu oricine. Dar trebuie să fiu şi secretar de 
stat. Uneori, călătoresc. Uneori sunt pe un alt fus orar. Nu 
pot să îţi răspund întotdeauna când mă suni. 


McMaster a spus că s-ar fi consultat cu asistenții relevanti 
ai secretarului de stat, dacă poziţiile ar fi fost ocupate. 


— Nu am asistenţi fiindcă nu i-am ales, a replicat Tillerson 
pe un ton glacial. lar în cei pe care îi am nu am încredere, 
nu îi plac şi nu colaborez cu ei. Aşa că poţi să te consulti 
cu cine vrei. Asta nu mă priveşte pe mine. 


Restul Departamentului de Stat nu conta; dacă problemele 
nu erau analizate de el şi documentele nu treceau pe la el, 
nu contau. 


După întâlnire, Tillerson, încă furios, a coborât în biroul lui 
Porter. 


— Este un dezastru la Casa Albă, s-a plâns el. În birourile 
de sus sunt o groază de tipi care habar nu au ce se 
petrece. 


Tillerson a spus ca Johnny DeStefano, directorul de 
personal, în vârstă de 39 de ani, nu era în stare să aleagă 
pe cineva pentru un post-cheie din Departamentul de Stat. 
DeStefano lucrase în Congres, tot la personal, dar nu ştia 
nimic despre politica externă. 


— N-o să-ţi vină să crezi! Tipul ăsta mi-a cerut să se 
prezinte chiar el la un interviu, pentru un post de asistent 
de secretar de stat. Mi s-a părut o glumă proastă. Nu ştiu 
în ce univers paralel ar putea crede cineva că un 
asemenea individ ar putea fi calificat pentru această 
funcţie. 


Priebus îi va spune mai târziu lui Porter: 


— Au început să iasă scântei! Se pare că acum Rex e 
supărat de-a binelea în multe privinţe. Şi-a pierdut de tot 
cumpătul. 


Porter credea că McMaster are dreptate, deşi şedinţele şi 
apelurile sale telefonice puteau fi deranjante şi nu 
întotdeauna necesare. Dar ruptura produsă între Tillerson 
şi McMaster dovedea disfunctionalitatea generală a 
administraţiei. 


Miercuri, 19 iulie 2017, Trump a acordat, în mod 
neaşteptat, un interviu cotidianului The New York Times şi 
a lansat un atac devastator la adresa lui Jeff Sessions. 


El a declarat ca nu l-ar fi numit niciodată pe Sessions în 
funcţie, dacă ar fi ştiut că acesta se va recuza, refuzând să 
supervizeze investigația referitoare la potentialele legături 
ale echipei lui Trump cu Rusia. 


— Sessions nu ar fi trebuit să se recuze şi, dacă ar fi avut 
totuşi intenţia să o facă, ar fi trebuit să îmi spună înainte 
să-şi asume funcţia, iar atunci aş fi nominalizat pe 
altcineva. Cum să preiei o funcţie şi apoi să te recuzi? 
Dacă s-ar fi recuzat înainte să accepte funcţia, i-as fi zis: 
„Îţi mulţumesc, Jeff, dar nu te voi alege pe tine“. Gestul lui 
este extrem de incorect - şi acesta e un cuvânt blând - 
faţă de preşedinte. 


Trump l-a criticat pe Sessions şi trei zile mai târziu, în 
dimineaţa zilei de sâmbătă, 22 iulie, când a urcat la bordul 
Marine One îndreptându-se spre Norfolk, Virginia. El urma 
să ţină un discurs cu prilejul lansării USS Gerald R. Ford 
(CVN 78), un portavion care costase 13 miliarde de dolari. 


Trump şi Priebus au stat de vorbă. Trump i-a spus că il 
admirase întotdeauna pe procurorul general al lui Obama, 
Eric Holder. Deşi nu era de acord, desigur, cu politica 
preşedintelui, Holder se situase de partea acestuia 
indiferent de ce controverse apáruserá in mandatul de opt 
ani al lui Obama. Nu se recuzase si nici nu se eschivase de 
la duelul politic. Holder preferase chiar să încaseze 
loviturile în locul preşedintelui său. 


— Jeff nu e tipul ăsta de om, gata să mă sprijine la bine şi 
la rău, s-a confesat Trump. 


Sessions, credea el, ar fi putut să refuze autorecuzarea în 
cazul investigaţiei privind legăturile cu Rusia, susţinând că 
nu avusese nimic de a face cu operaţiunile cotidiene ale 
campaniei lui Trump. El fusese în avionul de campanie şi la 
mitinguri, dar nu se ocupase de strategie, de planurile din 
teren, de scrisorile electorale sau de operaţiunile digitale. 


Preşedintele era, totodată, nemulţumit de mărturiile 
depuse de Sessions înaintea diferitelor comisii senatoriale, 
cu privire la întâlnirile sau discuţiile cu ruşii. 


— Vreau să-i obţii demisia, i-a ordonat Trump lui Priebus. 


Stephen Miller, care fusese subalternul lui Sessions şi un 
mare susţinător al acestuia, îi va mărturisi ulterior lui 
Priebus: 


— Avem probleme mari. Dacă nu reuşeşti să obţii demisia 
lui Sessions, preşedintele va crede că eşti slab. Dacă vei 
reuşi, vei fi parte a dezastrului care se va declanşa. 


Priebus a discutat cu Sessions în mai multe rânduri. 
Procurorul general nu voia să demisioneze. 


— Dacă preşedintele nu vrea ca tu să ocupi aceasta 
funcţie, atunci nu trebuie s-o ocupi, l-a avertizat Priebus. 


— Nu, nu voi pleca, a răspuns Sessions. 


În cele din urmă, Trump s-a răzgândit. Nu mai voia demisia 
imediată a lui Sessions, fiindcă se temea de reacţiile presei 
- a doua zi era duminică şi urmau numeroase emisiuni de 
ştiri la televiziune. Însă, două zile mai târziu, Trump a 
reluat atacurile la adresa lui Sessions, numindu-l, într-un 
mesaj pe Twitter, „un procuror general strâns cu uşa“.5 


Într-un interviu acordat publicaţiei The Wall Street Journal, 
Trump a minimalizat sprijinul acordat de Sessions în cursul 
campaniei prezidentiale.® 


— Când mi s-a spus că el mă sprijină, am mers în 
Alabama. Am avut 40 000 de oameni la un miting. El era 
senator de Alabama. Am câştigat acest stat la o diferenţă 
uriaşă. Şi o mulţime de alte state le-am câştigat la 
diferenţe uriaşe. Însă el era senator, probabil s-a uitat la 
cei 40 000 de oameni şi şi-a zis: „Ce am de pierdut dacă-l 
sprijin?“ Aşa că m-a sprijinit. Dar chestia asta nu înseamnă 
mare lucru, nu e cine ştie ce dovadă de loialitate. 


Bannon i-a cerut lui Sessions să vină la Casa Albă. 
Sessions a luat loc pe un scaun, în ceea ce Bannon numea 
„sala lui de război“, cu pereţii acoperiţi cu afişe 
enumerând promisiunile făcute de Trump în campanie. 
Procurorul general, mic de statură, era nervos, dar avea o 
prezenţă plăcută. 


— Uite care-i treaba, i-a spus Bannon, ai fost cu noi pe tot 
parcursul campaniei. Ştii că a fost un spectacol jenant, o 
dezorganizare totală. 


Sessions nu putea nega acest lucru. Bannon a făcut apoi 
trimitere la ceea ce era probabil cel mai drag moment al 
vieţii lor politice - clipa când Trump cucerise funcţia 
supremă în stat, pe 9 noiembrie. Victoria fusese mai dulce 
decât orice altceva. 


— Există vreo îndoială în mintea ta că, pe 9 noiembrie, 
când el a fost ales preşedinte, a fost mâna destinului la 
mijloc? l-a întrebat Bannon, apelând la credinţa profundă a 
amândurora. Ai vreo îndoială că pronia cerească a lucrat în 
aşa fel încât Trump să iasă triumfător? 


— Nu, a spus Sessions. 
— Chiar crezi asta? 
— Da, chiar cred. 


— Crezi că a fost mâna lui Dumnezeu, nu? Tu şi cu mine 
am fost acolo. Ştim că lucrul ăsta nu s-ar fi putut întâmpla 
decât printr-un miracol divin, nu? 


— Da. 


— Perfect, a spus Bannon. Nu ai de gând să demisionezi, 
nu-i aşa? 


— Nu voi demisiona niciodată, a stăruit Sessions, sugerând 
că doar Trump l-ar fi putut demite. 


— Îmi promiţi să nu demisionezi niciodată? 


— Da. 

— Fiindcă lucrurile se agravează. 

— Ce vrei să spui? a întrebat Sessions. 
— Totul este o diversiune. 

— Cum? 

— Jared a depus mărturie. 


Ginerele lui Trump apăruse luni înaintea Comitetului de 
siguranţă al Senatului american şi marti înaintea 
Comitetului de siguranţă al Camerei Reprezentanţilor. 


— După declaraţiile lui Jared, congresmenii nu cred că 
există o acoperire suficientă. 


— Ce? Jared nu mi-ar face una ca asta, a spus Sessions. 


— Ba ti-ar face-o cât ai bate din palme! Si chiar ţi-o face! 
Cască ochii! Când Jared va termina de depus mărturie, 
dacă congresmenii consideră că e o mărturie utilă, s-a zis 
cu mesajele pe Twitter. 


Pe 24 iulie, Kushner a dat publicităţii o declaraţie lungă şi 
atent verificată de avocaţi, înainte să apară in fata 
Comisiilor: „Nu am avut de-a face şi nu cunosc pe nimeni 
să fi avut de-a face în timpul campaniei prezidenţiale cu 
vreun guvern străin. Nu am avut contacte nepotrivite. Nu 
m-am bazat pe fonduri ruseşti pentru a-mi finanța 
activităţile de afaceri în sectorul privat.“7 


Atacurile lui Trump la adresa lui Sessions au încetat pentru 
o vreme. Era un spectacol, o diversiune. Preşedintele 
credea însă că Sessions îl trădase, aşadar, era o diversiune 
făcută cu convingere. 


Atacurile lui Trump la adresa lui Sessions au stârnit 
reacţiile republicanilor din Congres. Graham a spus că 
Sessions „crede în domnia legii“. Si alti republicani l-au 
apărat pe fostul lor coleg, susţinând că nu va fi uşor să-i 
găsească un înlocuitor confirmat de Senat. Adjunctul lui 
Sessions, Rod Rosenstein, ar fi putut demisiona. Dar acest 
gest ar fi putut degenera într-o situaţie similară 
„masacrului de sâmbătă noaptea“, din scandalul 
Watergate, în 1973, când Nixon a demis procurorul special 
al comisiei de anchetă, iar procurorul general şi adjunctul 
acestuia au demisionat. Priebus se temea că noua situaţie 
ar fi putut face ca problema cu Comey să pară o joacă de 
copii. 


Trump l-a supus pe Sessions unui atac năucitor în Biroul 
Oval, numindu-l „idiot“. În ciuda promisiunii făcute lui 
Bannon, Sessions a trimis o scrisoare câtre Trump, 
anuntandu-si demisia. Priebus a discutat cu preşedintele 
despre acceptarea ei.? 


Faptul că se autorecuzase făcea din procurorul general 
„un trădător“, i-a spus Trump lui Porter. Preşedintele lua în 
râs accentul lui sudist: 


— Tipul ăsta e retardat mintal. E un sudist imbecil. 


lar preşedintele chiar se prefăcea că vorbeşte cu accent 
sudist, imitând felul în care Sessions făcuse un talmeş- 


balmeş din toate în audierile privind confirmarea sa, 
negând că ar fi discutat cu ambasadorul Rusiei. 


— Cum naiba de m-am lăsat convins să-l numesc tocmai 
pe el procuror general? l-a întrebat Trump pe Porter. 
Individul ăsta n-ar putea fi nici măcar avocat din oficiu 
pentru un amărât din Alabama. Ce merite are, ca să fie 
procuror general? 


Trump ar fi vorbit întruna. l-a spus lui Porter: 


— Dacă ştia că are de gând să se recuze, de ce a mai 
permis să fie numit procuror general? Asta a fost trădarea 
supremă. Cum de a putut face una ca asta? 


Porter avea un răspuns, pe care l-a prezentat preşedintelui 
cu toate delicatetea de care era în stare: 


— Există reguli şi reglementări bine stabilite pentru 
cazurile în care te recuzi, ca procuror. Şi el a întrunit 
condiţiile acelea. Nu a fost o decizie politică din partea lui, 
domnule preşedinte. Nu a fost un lucru pe care a vrut să-l 
facă. l-a consultat pe cei mai relevanti experţi din cadrul 
Departamentului de Justiţie şi i s-a spus că îndeplineşte 
criteriile, deci e obligat să se autorecuze. 


— Atunci n-ar fi trebuit să accepte niciodată funcţia, a 
tunat Trump furios. Sessions este procuror general. Poate 
lua singur asemenea decizii. Nu trebuie să-şi asculte 
subordonații. Daca ar fi fost un avocat deştept şi ar fi ştiut 
că se va recuza, ar fi trebuit să-mi spună şi nu l-aş fi numit 
procuror general. Dar e încet la minte. Probabil nici nu şi-a 
dat seama. 


Capitolul 27 


Pe 20 iulie, la ora opt dimineaţă, Priebus a participat la o 
şedinţă a consilierilor superiori pe tema imigraţiei.! 
Stephen Miller a făcut o prezentare a situaţiei. Pentru unii, 
a fost ca un fel de listă de cumpărături - zidul de la graniţa 
cu Mexicul, întărirea pazei la graniţă, prinderea şi 
eliberarea imigranţilor ilegali, judecători pentru imigrație, 
loteria vizelor, oraşe-sanctuar, Legea Kate (care sporea 
pedepsele pentru imigranții ilegali, reveniti în SUA dupa ce 
fuseseră anterior deportaţi) şi migraţia în lanţ. 


— Trebuie să selectăm propunerile cu sorti de izbândă, a 
propus Miller, cele care nu pot fi contracarate de 
democrați. Apoi, trebuie să convingem Senatul să se 
exprime prin vot asupra chestiunilor delicate, cum ar fi 
oraşele-sanctuar. 


Kushner nu era deloc de acord cu strategia lui Miller. 


— Trebuie sa ne concentrăm pe lucruri constructive, 
acceptabile si pentru republicani, si pentru democrați şi 
chiar să găsim unele concesii pe care am putea să le 
facem democratilor, acceptând unele priorităţi ale lor, la 
contrapartidă cu unele priorităţi ale noastre. 


El dorea „să mergem pe o cale dreaptă, astfel încât să 
putem realiza ceva concret.“ 


Priebus s-a opus: 


— Eu ştiu cum gândesc congresmenii, ştiu ce este bun în 
privinţa voturilor care vor să transmită un anumit mesaj. 


După părerea lui, un dezvoltator imobiliar din New York, ca 
Jared, nu ştia prea multe despre politică. 


Jared a protestat. 


— Ştiu cum merg lucrurile şi ştiu cum să am o atitudine 
constructivă, în aşa fel încât să-i pot uni pe oamenii între 
care există dezacorduri. 


Kushner a spus că majoritatea dezbaterilor legislative din 
Casa Albă îi implicau pe colegii lui Priebus din agresivul 
Comitet Naţional Republican, din biroul fostului senator 
Sessions sau din grupul de conservatori al lui Pence. Nici 
unul dintre aceşti congresmeni nu avea însă experienţă în 
negocierea acordurilor bipartizante sau în încheierea de 
acorduri. Agenda legislativă era impusă de extremişti şi de 
politicieni care încercau să acumuleze capital electoral. 


Mattis şi Gary Cohn au avut câteva conversații discrete 
despre Marea Problema: preşedintele nu înţelegea 
importanţa aliaţilor de peste mări, valoarea diplomaţiei 
sau relaţia dintre parteneriatele militare, economice şi de 
informaţii încheiate cu guvernele străine. 


Ei s-au întâlnit la un dejun de lucru, în clădirea 
Pentagonului, pentru a stabili un plan de acţiune. 


Una dintre cauzele problemei era convingerea ferventă a 
preşedintelui că deficitele comerciale anuale, de circa 500 
miliarde de dolari, afectau economia americană. El 
declanşase o cruciadă pentru impunerea de tarife şi de 


cote, în ciuda eforturilor lui Cohn de a-l face să 
conştientizeze beneficiile liberului schimb. 


Dar cum îl puteau convinge şi educa - aşa cum considerau 
ei - pe preşedinte? Cohn şi Mattis şi-au dat seama că nu 
aveau nici un fel de capacitate de persuasiune şi de 
influenţă asupra lui Trump. Întâlnirile privind comerţul, 
desprinse parca din filmul „Ziua Cârtiţei“, au continuat, iar 
vehementa celor doi s-a intensificat. 


— Să-l aducem aici, în Tanc, a propus Mattis. Tancul era 
sala de întruniri securizată, din clădirea Pentagonului, 
unde se desfăşurau şedinţele Statului Major Interarme. 
Acest lucru l-ar fi putut ajuta pe preşedinte să se 
concentreze mai bine. 


— Grozavă idee! a exclamat Cohn. Să-l scoatem din Casa 
Albă. 


Fără presă, fără televizor, fără Madeleine Westerhout, 
secretara personală a lui Trump, care lucra la foarte mică 
distanţă de Biroul Oval. Preşedintele nu s-ar fi putut uita 
nici măcar pe fereastră, fiindcă în Tanc nu erau ferestre. 


Scoaterea lui Trump din mediul lui natural ar fi fost un truc 
eficient. Ideea era extrasă din manualul corporatist - 
alegerea unui loc de refugiu sau a unui loc de întrunire 
diferit de cel obişnuit. Ei aveau să-l invite pe Trump în 
Tanc, alături de consilierii săi speciali din domeniul 
economiei şi al securităţii naţionale, pentru a discuta 
despre relaţiile strategice internaţionale. 


Mattis şi Cohn au fost de acord. Împreună, urmau să-l 
convingă pe Trump să accepte această soluţie. Războaiele 


comerciale sau tulburările de pe pieţele globale puteau 
ravasi şi submina stabilitatea precară a lumii. Amenințarea 
putea să se reverse şi asupra comunităţilor militare şi de 
informaţii. 


Mattis nu putea înţelege de ce SUA ar fi vrut să intre într-o 
dispută cu aliaţii lor, indiferent că era vorba de statele din 
NATO, de ţările prietene din Orientul Mijlociu sau de 
Japonia - şi, în special, de Coreea de Sud. 


Joi, 20 iulie, într-o superbă dimineaţă de vară, fără nici un 
nor pe cer, cu puţin înainte de ora 10:00, la şase luni de 
mandat, Donald Trump a traversat  Potomacul, 
îndreptându-se spre Pentagon. 


Tancul avea farmecul său. Trump iubea acea încăpere. 
Uneori numită Camera de Aur, din pricina covoarelor şi a 
draperiilor aurii, ea este decorată şi maiestuoasă, un loc 
de retragere intim, de înaltă securitate, reflectând decenii 
de istorie. 


Mattis şi Cohn au organizat prezentările parţial ca lecţii de 
istorie, parţial ca expozeu geostrategic. De asemenea, a 
fost un efort întârziat de a aborda chestiunea care plana 
amenintátor asupra tuturor: cum îşi stabileşte 
administraţia Trump priorităţile politice şi cum urmăreşte 
transpunerea lor în practică? 


McMaster nu a asistat la discuţii, din cauza unor probleme 
familiale. 


Hărţi reprezentând implicarea Americii în întreaga lume - 
desfăşurări de trupe, arme nucleare, posturi diplomatice, 
porturi, dispozitive de informaţii, tratate şi chiar acorduri 


comerciale - umpleau două panouri uriaşe, spunând 
povestea Statelor Unite în lume. Chiar şi ţările unde 
Statele Unite dispuneau de porturi şi de drept de survol 
erau prezentate, ca şi radarele şi alte instalaţii de 
supraveghere importante. 


— Marele dar pe care cea mai măreaţă generaţie ni l-a 
făcut, a început Mattis, a fost ordinea democratică 
internaţională, bazată pe reguli. Această arhitectură a 
adus securitate, stabilitate şi prosperitate. 


Bannon stătea deoparte, cu privirile atintite doar asupra 
preşedintelui. El cunoştea prea bine această viziune 
globalistă asupra lumii. O considera un fel de fetiş. Propria 
obsesie rămânea însă „America First“. 


„O să fie distractiv“, s-a gândit Bannon, în timp ce Mattis 
încerca să convingă că principiile organizatoare ale 
trecutului erau încă funcţionale şi necesare. Şi aici era 
miezul fierbinte al problemei - îşi spunea Bannon. 


A urmat la cuvânt secretarul de stat, Rex Tillerson. 


— Această viziune menţine, de 70 de ani, pacea în lume, a 
declarat fostul petrolist din Texas. 


Pentru Bannon, ordinea lumii vechi însemna însă şi 
altceva: cheltuieli exagerate, angajamente nelimitate, 
promisiuni făcute şi respectate. 


Cât timp Mattis şi Tillerson au vorbit, Trump a dat adesea 
din cap, exprimându-şi dezacordul, dar n-a spus nimic. 


Apoi a vorbit Cohn. El a pledat pentru liberul schimb cu 
Mexic, Canada, Japonia, Europa, Coreea de Sud. A 
prezentat date privind importurile şi exporturile. 


— Suntem un mare exportator de produse agricole - 
valoarea lor este de circa 130 de miliarde de dolari pe an, 
a remarcat Cohn. Avem nevoie ca aceste ţări să ne 
cumpere produsele agricole. Practic, întreaga zonă 
centrală a Statelor Unite e locuită de fermieri, a spus el. 


Şi majoritatea acestor fermieri erau votanti ai lui Trump. 


Vânzările de arme americane atinseseră, în anul fiscal 
2017, cifra de 75,9 miliarde de dolari. 


— Nu întâmplător avem o mulţime de avioane militare pe 
acelaşi aeroport din Singapore care a cumpărat o mulţime 
de aparate comerciale Boeing, a precizat Cohn. Nu 
întâmplător, flota noastră intră şi iese în aceleaşi porturi 
pentru a se realimenta cu combustibil si a se 
reaproviziona. 


Deficitele comerciale dezvoltau economia SUA, a insistat 
Cohn, dar Trump l-a oprit: 


— Nu, nu vreau sá aud asta. Totul e o porcárie. 


Secretarul Trezoriei, Mnuchin, un alt veteran de la 
Goldman Sachs, a vorbit despre importanta aliatilor de 
securitate si a partenerilor comerciali. Trump s-a întors 
cátre Bannon. Apoi l-a privit iar pe Mnuchin. Bannon a luat 
gestul presedintelui drept un semnal. 


— Stati o clipă, le-a spus tuturor Bannon, ridicându-se. Hai 
să ne întoarcem în lumea reală. 


El a pus în discuţie unul dintre cele mai controversate 
acorduri internaţionale care ţineau Statele Unite legate de 
această ordine globală. 


— Preşedintele vrea să denunțe acordul cu Iranul şi voi îi 
puneţi piedici. E un acord îngrozitor. Preşedintele vrea să-l 
denunțe pentru a-l putea apoi renegocia. 


Cu alte cuvinte, Trump nu avea de gând să rupă definitiv 
tratatul, aşa cum promisese în campanie. 


— Una dintre măsurile pe care preşedintele vrea să le ia 
este să impună sancţiuni lranului, a afirmat strategul-şef al 
lui Trump. Oare vreun măreț aliat din nenorocita de 
Uniune Europeană va sprijini această dorinţă? Mai scutiti- 
mă cu vorbăraia despre cât de grozavi sunt partenerii 
noştri strategici. Aratati-mi un singur stat care vrea să-l 
sprijine pe preşedintele nostru în impunerea de sancţiuni! 


v 


Mnunchin a încercat să răspundă, vorbind despre 
importanța aliaților. 


— Nu, nu, dă-mi un singur tip care-l sprijină. O ţară. O 
companie. Deci? Cine va sprijini sancţiunile? 


Nu i-a răspuns nimeni. 


— Vedeţi? Despre asta vorbesc, a preluat Trump ideea. 
Steve tocmai mi-a expus punctul de vedere. Voi vă referiti 
la toţi aceşti tipi ca la aliaţii noştri. Dar nu avem nici un 
aliat. Răspundeţi la întrebarea lui Steve: cine ne va 
sprijini? 


— Dar tot ce putem spune este că iranienii nu au încălcat 
nicidecum tratatul, a spus Tillerson. 


Toate agenţiile de informaţii erau de acord în această 
privinţă. Era un punct esenţial. Cum ar fi putut impune 
SUA noi sancţiuni, dacă nu exista nici o încălcare a 
acordului? 


— Europenii fac bani din asta, a intervenit Trump, 
remarcând că statele Uniunii Europene aveau contracte 
comerciale de miliarde cu Iranul.2 De aceea nici unul nu va 
dori să ne sprijine. 


Trump a trecut apoi la Afghanistan, temă pe care avusese 
deja câteva şedinţe cu NSC şi alte consfătuiri de mai mică 
importanţă. 


— Când o să începem să mai şi câştigăm războaie? Avem 
hărţile astea. Când vom câştiga nişte războaie? De ce-mi 
tot varati asta pe gat? 


Apoi, referindu-se la comandantul american din 
Afghanistan, generalul John Nicholson, care nu era 
prezent, preşedintele a izbucnit: 


— Nu cred că el ştie cum se obţine o victorie. Nu ştiu dacă 
el este un învingător. Nu există nici o victorie cu care să se 
poată lăuda. 


Trump nu se axase încă pe o strategie în Afghanistan, 
aceasta fiind încă în dezbatere. 


— Ar trebui să ucideţi oameni. Nu aveţi nevoie de o 
strategie pentru a ucide oameni. 


Generalul Dunform, şeful Statului Major Interarme, a sărit 
în apărarea lui Nicholson. 


— Domnule preşedinte, a început el, pe un ton foarte 
blând şi politicos, lui Nicholson nu i s-a încredinţat un 
mandat ca să câştige în Afghanistan. Nu acestea au fost 
ordinele primite de el. 


Sub Obama, care retrăsese o mare parte a militarilor 
americani din Afghanistan - din 100 000 mai rămăseseră 
acolo doar 8 400 -, strategia fusese, efectiv, menţinerea 
unui statu-quo. 


Mattis şi Dunford au propus noi reguli de angajament 
pentru trupele americane din Afghanistan, dându-le 
permisiunea să fie mai agresive şi mai letale, prin ridicarea 
restricţiilor impuse comandanților din teren de către 
administraţia Obama. Tacticile nu aveau să mai fie 
anunţate inamicului. Recentele succese în lupta împotriva 
ISIS demonstraseră importanţa acestor schimbări. 


Trump şi-a amintit că generalul Nicholson autorizase 
folosirea bombei de 10 tone, GBU-43/B, supranumită şi 
„Mama tuturor bombelor“?: 


— El a lansat bomba asta uriaşă asupra talibanilor. 


— Da, a recunoscut Dunford, dar a fost o decizie luată de 
comandantul din teren, nu de la Washington. 


Mattis a încercat să intervină, tot pe un ton politicos: 
— Domnule preşedinte, domnule preşedinte... 


— Câine turbat, Câine turbat, a replicat Trump, folosind 
porecla dată generalului când activa în cadrul trupelor de 
Puşcaşi Marini. Talibanii îşi bat joc de noi. Şi noi ce facem? 
i-a întrebat Trump pe generalii săi, pe un ton cât se poate 


de răspicat, dar fara a tipa la ei. Ce ati spune daca am mai 
şi câştiga? Motivul pentru care ne aflăm în Afghanistan 
este că voi aţi recomandat să ne aflăm acolo. 


Tensiunea era în creştere şi, curând, discuţia s-a întors la 
Iran. 


— |ranienii se supun acordului, a spus Tillerson. Asta este 
înţelegerea. Respectă termenii. Poate nu vă place, dar aşa 
este. 


Secretarul de stat avea o modalitate logică de a parcurge 
detaliile respectării tehnice a acordului. 


— Abordarea asta e a sistemului, de care sunt sătul, i-a 
spus Trump. Generalii au încercat să-i demonstreze că 
toate aceste elemente - acordurile comerciale cu China, 
cu Mexic, tratatul atomic cu lranul, desfăşurarea de militari 
americani, ajutoarele externe - aveau legătură între ele. 
Mesajul lui Trump era un „nu“ categoric la tot ce i se 
prezenta. 


— Nu putem face asta, spunea preşedintele. Tocmai o 
asemenea abordare ne-a adus în situaţia de faţă. 


— Când preşedintele spune că vrea să impună sancţiuni, a 
spus Bannon, adresându-i-se lui Mnuchin, aceşti mareti 
parteneri ai noştri le vor susţine? 

Mnuchin părea să ezite să-i răspundă. 


— Nu, te rog să-mi spui, l-a presat Bannon. Partenerii 
noştri le vor susţine sau nu? 


— Nu, nu le vor susţine niciodată, a acceptat Mnuchin. 


— Atât am avut de spus. lată cine sunt aliaţii vostri, a 
încheiat Bannon. 


— Companiile europene, a adăugat Trump, arătând cu 
degetul spre Mnuchin, sunt, pur şi simplu, neputincioase. 


Siemens, Peugeot, Volskwagen şi alte mărci europene de 
renume investeau în mod activ în Iran. 


— Rex, eşti slab. Vreau să renegociez tratatul, a spus 
preşedintele, apoi şi-a îndreptat atenţia către unul dintre 
subiectele sale favorite. El voia să impună tarife vamale pe 
automobilele, aluminiul şi oţelul de import. Şi s-a arătat 
mirat că Mnuchin încă nu declarase China „un manipulator 
de monedă“, aşa cum dorea preşedintele. 


Mnuchin a explicat că, într-adevăr, China fusese cu ani în 
urmă un manipulator de monedă, dar nu mai era acum. 


— Ce vrei să spui? Expune lucrurile. Fă-o! Declară! 


Mnuchin i-a explicat că legile SUA specificau clar ce anume 
era necesar pentru a dovedi manipularea monedei şi că nu 
existau evidente în acest sens, în cazul Chinei, deci nu 
avea ce caz să expună. 


— În privinţa tratatelor comerciale, suntem întorşi cu susul 
în jos, a spus Trump. Ne aflăm pe o poziţie inferioară 
tuturor. Celelalte ţări fac bani. Uitaţi-vă numai la toate 
chestiile astea. Noi plătim pentru toţi. Aceste ţări sunt 
protectorate, a declarat el. 


— De fapt, ăsta e un lucru bun pentru economia 
americană, a insistat Cohn. 


— Nu mai vreau sa aud aşa ceva. E o porcárie, a replicat 
Trump. 


Cum întâlnirea se apropia de sfârşit. Tillerson s-a relaxat, 
lăsându-se pe spătarul scaunului. El părea să discute cu 
preşedintele, dar se ferea să aibă contact vizual cu acesta. 
În schimb, îl privea pe Mattis. 


— Acordul dumneavoastră, domnule preşedinte, a spus el. 
Este acordul dumneavoastră. 


Era un fel de stratagemă tipică pentru un texan - un fel de 
a spune: „Mă supun şi voi îndeplini ordinul, dar nu este 
planul meu, ci planul preşedintelui“. 


— Am cheltuit 3,5 miliarde de dolari să avem militari 
americani în Coreea de Sud, a izbucnit, furios, Trump. lar 
coreenii nu s-au putut decide dacă vor sau nu sistemul 
antibalistic THAAD! Şi nu s-au decis dacă vor plăti sau nu 
pentru el! 


Unii sud-coreeni considerau că sistemul ar fi putut provoca 
un război cu Coreea de Nord şi protestaseră faţă de 
instalarea lui, susţinând că aceasta era doar în beneficiul 
SUA şi al Japoniei. 


— Scoateti sistemul din Coreea de Sud. Nu dau doi bani pe 
sud-coreeni! s-a enervat Trump. 


— Dar sud-coreenii ne oferă o mulţime de subvenţii, a 
spus Cohn, înfruntându-l direct pe preşedinte. Acordul 
comercial cu ei este benefic pentru economia americană. 
Cumparam cele mai uimitoare televizoare din lume cu 
doar 245 de dolari. Asta înseamnă că oamenii plătesc mai 


puţini bani pe televizoare şi mai mulţi pe alte produse 
fabricate în Statele Unite. 


În plus, dacă militarii SUA ar fi fost retraşi din Coreea de 
Sud, ar fi fost nevoie de mai multe portavioane în regiune, 
pentru ca situaţia să fie ţinută sub control. lar o asemenea 
măsură ar fi putut costa de zece ori mai mult bugetul SUA, 
a avertizat Cohn. 


În altă ordine de idei, mai era vorba şi de informaţiile 
secrete ultrasensibile culese prin Programul de Acces 
Special pe care americanii îl puteau derula în Coreea de 
Sud, cu acordul gazdelor. Trump părea să nu poată 
înţelege valoarea şi necesitatea acestei colaborări. 


— Cheltuim 3,5 miliarde de dolari şi avem în teren 28 000 
de militari, a spus el, înfuriat de-a binelea. Nu ştiu ce caută 
acolo aceşti militari. Să-i aducem pe toţi acasă! 


— Domnule preşedinte, ce aţi vrea să avem în regiune, ca 
să puteţi dormi liniştit la noapte? l-a întrebat Cohn. 


— N-aş avea nevoie de nimic în regiune. Si as dormi ca un 
prunc, a spus preşedintele. 


Priebus a solicitat încheierea şedinţei. Mattis părea 
complet dezumflat. Trump s-a ridicat şi a plecat, fara sa 
mai spună o vorbă. 


Tillerson părea şi el descumpănit. Nu putea suporta atacul 
lansat de Trump la adresa generalilor. Preşedintele vorbea 
ca şi cum armata americană ar fi fost o bandă de 
mercenari, care putea fi angajată sau nu. Si, dacă o tara 
nu o plătea ca sa se afle pe teritoriul sáu, atunci 


preşedintele nu dorea ca armata SUA să meargă acolo. De 
parcă nu ar fi fost în interesul Americii să făurească şi să 
păstreze o ordine mondială paşnică. De parcă singurul 
principiu călăuzitor după care America se organiza ar fi 
fost banii. 


— Eşti bine? l-a întrebat Cohn pe secretarul de stat. 


— E un imbecil nenorocit, a răspuns Tillerson, suficient de 
tare încât toţi cei prezenţi să-l audă. 


Trump a părăsit întâlnirea cu Priebus, Bannon şi Kushner 
putin înainte de 12:45.^ Şi-a acordat câteva secunde să-i 
salute pe membrii personalului, aliniati pe coridor. 


— Întâlnirea a fost excelentă, le-a spus Trump reporterilor. 
O întâlnire foarte bună. 


Apoi s-a îndreptat spre limuzina prezidenţială. 


— Sunt bucuros că, în sfârşit, te-ai hotărât să spui naibii 
ceva, i-a spus Trump lui Bannon. Aveam nevoie de sprijin. 


— V-aţi descurcat excelent, domnule preşedinte, l-a lăudat 
Bannon. 


Secretarul Trezeroriei, Mnuchin, a ieşit repede după ei. 
Voia să se asigure că preşedintele intelesese că se află de 
aceeaşi parte a baricadei în privinţa aliaţilor europeni. 


— Nu ştiu daca sunt aliaţi sau nu, domnule preşedinte, dar 
eu vă susţin pe deplin poziţia, a spus el. 


În maşină, Trump i-a descris pe consilierii lui: 


— Habar nu au despre afaceri. Tot ce vor să facă este ca 
America să protejeze pe toată lumea - şi tot noi să plătim 
pentru asta. 


A spus că sud-coreenii, aliaţii SUA, nu vor încheia un alt 
tratat comercial cu SUA. 


— Şi mai vor să-i protejăm de tipul cel nebun din Nord! 


Cohn a ajuns la concluzia că, de fapt, Trump regresa. El 
fusese mult mai maleabil în primele luni de mandat, ca un 
novice. 


Pentru Priebus, aceasta a fost cea mai îngrozitoare 
întâlnire, între multe alte întâlniri îngrozitoare. După şase 
luni petrecute în administraţie, putea vedea clar că aveau 
o problemă fundamentală în ceea ce priveşte stabilirea 
obiectivelor. Încotro se îndreptau? 


Neincrederea din sala de şedinţe fusese densă, coroziva. 
Atmosfera era primitivă; se aflau cu toţii aparent de 
aceeaşi parte a baricadei, dar păreau îmbrăcaţi în armuri 
de luptă, în special preşedintele. 


Cam aşa arăta nebunia, a concluzionat Priebus. 


Un demnitar de rang înalt de la Casa Albă, care a discutat 
la acea vreme cu participanţii la şedinţă, a consemnat 
următoarea situaţie: „Preşedintele a început să ţină predici 
şi să-i insulte pe toţi cei prezenţi, acuzându-i că nu ştiu 
nimic în privinţa apărării sau a securităţii naţionale. A 
părut evident că mulţi consilieri superiori ai preşedintelui, 
în special cei din sfera securităţii naţionale, sunt extrem de 


îngrijoraţi din cauza naturii sale extravagante, a relativei 
sale ignorante, a incapacității de a învăţa, dar şi din cauza 
a ceea ce ei consideră a fi viziunile sale periculoase.“5 


Capitolul 28 


După întâlnirea din Tanc, Tillerson, un membru al 
asociaţiei de cercetaşi Eagle Scout, a plecat să asiste la 
reuniunea Boy Scout Jamboree, din Virginia de Vest, şi să 
participe la nunta fiului său, în Texas. Se gândea serios să- 
şi dea demisia. 


— Ascultă, i-a spus Priebus mai târziu, într-o convorbire 
telefonică, nu poţi să demisionezi chiar acum. Ar fi ridicol. 
Te rog să vii în biroul meu. 


Tillerson s-a prezentat la birou. 


— Pur şi simplu, nu-mi place modul în care preşedintele li 
se adresează acestor generali. Ei nu merită un asemenea 
tratament. Nu pot să stau nepăsător şi să ascult astfel de 
vorbe din partea preşedintelui. E un imbecil. 


Priebus a fost surprins de această atitudine de ostilitate 
fatisa. Şi-a dat seama că adevărata problemă a lui 
Tillerson era legată de felul în care preşedintele vorbea 
chiar cu el. În multe întruniri din sala de criză, Tillerson 
pufnea şi mocnea, dând de înţeles că era mai mult decât 
furios şi ascunzând cu greu apelativul „imbecil“. 


Priebus i-a sugerat lui Tillerson să coboare tonul. 


— Nu poţi fi atât de lipsit de respect. Nu poţi să-i vorbeşti 
astfel preşedintelui. Trebuie să găseşti o cale de 
comunicare, să spui aceleaşi lucruri, dar într-un mod în 
care ele să nu pară ofensive. 


Priebus admira abordarea lui Mattis - acesta evita 
confruntarea, demonstra respect şi stimă, derula cu 
inteligenţă afacerile de stat, călătorea şi se ţinea departe 
de capitală cât de mult putea. 


Tillerson a revenit la generali: 


—Nu pot să stau acolo ascultând nepăsător cum 
preşedintele îi umileşte pe generali. Pur şi simplu, nu pot 
suporta asta. Nu e corect. 


Mai târziu, Priebus i-a spus lui Trump că vorbise cu 
Tillerson despre atitudinea nerespectuoasă a acestuia faţă 
de preşedinte. Insă el nu a menţionat, evident, termenul 
„imbecil“. 


Trump a ascultat în tăcere, ceea ce era neobişnuit, şi nu a 
arătat că nu ar fi de acord cu ce se petrecea. Priebus 
credea că preşedintele nu voia să recunoască ostilitatea 
lui Tillerson din cauză că era plin de mândrie. Ca şef al 
executivului, el n-ar fi trebuit să permită insubordonarea 
clară a secretarului său de stat. 


Uneori, procesul de coordonare din cadrul NSC funcţiona. 
Un Comitet de coordonare a politicilor, aflat la un nivel 
inferior fata de Comitetul adjunctilor, dezbătea informaţiile 
primite din partea Statului Major Interarme, a civililor din 
Departamentul Apărării, Departamentul de Stat, agenţiile 
de informaţii, a Trezoriei şi Biroului pentru Management şi 


Buget. Astfel, putea fi redactat un document strategic de 
30 de pagini, cu anexe. Dezacordurile urmau să fie 
eliminate şi documentul trimis apoi Comitetului adjunctilor, 
unde adjunctii responsabili de diferite documente puteau 
face modificări. Când toată lumea ar fi căzut de acord cu 
varianta finală şi era aprobată o cale de parcurs, urma să 
fie convocat un Comitet al reprezentanţilor principali, 
condus de McMaster şi format din secretarii cabinetului. 


Tillerson era un demnitar de rang înalt, aşa că lua primul 
cuvântul la reuniunile reprezentanţilor principali. El urma 
să se plângă că nu văzuse documentul strategic elaborat 
de NSC. Ar fi atras atenţia că era vorba de o chestiune 
delicată şi că lucrurile trebuiau privite în perspectivă, 
explicând viziunea lui. 


Avea să distribuie pachete de informare, dar, în loc ca 
acestea sa fie trimise înaintea şedinţelor, Tillerson 
propunea dezbaterea fiecărui proiect informal în timpul 
şedinţelor - uneori examinând un act şi timp de cinci 
minute. Membrii NSC erau o audienţă captivă. Adesea, 
şedinţele reprezentanţilor principali erau programate să 
dureze o oră şi un sfert, aşa că, uneori, Tillerson era 
singurul care lua cuvântul - şi cu siguranţă era cel mai 
important vorbitor. 


Tillerson voia ca toţi ceilalţi să fie de acord cu definiţia 
dată de el problemelor şi apoi să revină asupra strategiei, 
reformulând-o. 


Aceste intervenţii ale sale - dorinţa lui de a restarta 
intregul proces de lucru interagentii, pe baza estimárilor 
lui privind cursul politicii - au avut loc, într-o formă sau 
alta, la dezbaterea strategiilor privind Iranul, Irakul, 


gruparea Hezbollah, Siria, China, Coreea de Nord şi 
înfrângerea ISIS. 


Unii participanţi la şedinţa reprezentanţilor principali, 
inclusiv cei aflaţi direct la masa de discuţii, cât şi restul 
celor prezenţi, aflaţi în spatele lor, erau uneori 
impresionați de  reformulările făcute. Alții găseau 
prezentările lui Tillerson prea convenţionale. Tillerson 
pleda pentru o integrare economică sporită, pentru 
coordonarea ajutorului de dezvoltare, pentru necesitatea 
de a aborda factorii motivanti ai violenţei şi pentru 
folosirea activă a diplomaţiei. 


Ceea ce adesea lipsea sau întârzia era un plan de 
execuţie, cu responsabilităţi şi răspunderi. Obiectivele 
finale erau vagi sau nedeclarate. lar rezultatele erau, 
deseori, întârzieri de săptămâni sau de luni întregi. 


Aproximativ în aceeaşi perioadă, în luna iulie, Trump se 
afla la bordul unui mic avion, numit tot Air Force One, 
întorcându-se de la Bedminster. El a intrat în micul spaţiu 
destinat personalului, unde se aflau Ivanka, Jared, 
McMaster şi Porter. 


Irakul, Afghanistanul si Siria, principalele trei zone de 
război, erau nişte fundături şi se săturase să gestioneze 
această situaţie, le-a dezvăluit preşedintele, pe un ton 
profesoral. 


— Continuăm să irosim resurse imense în aceste tari. Ar 
trebui, pur şi simplu, să proclamăm victoria, să punem 
capăt războaielor şi să ne aducem soldaţii acasă, a spus el. 


McMaster părea complet deznădăjduit. La şase luni de 
când devenise comandant suprem al trupelor americane, 
Trump voia să şteargă cu buretele implicarea acestora şi 
să le scoată din teatrele de operaţiuni. 


După ce preşedintele a ieşit, Jared si Ivanka au părut 
îngrijoraţi. l-au spus lui McMaster că vor să-l ajute. 


— După ce ajungem la Washington, de ce nu schitezi, 
împreună cu Porter, o strategie, o cale de a retrage o parte 
din trupe, dar de a lăsa în teren restul militarilor? Ar fi bine 
să găseşti o cale să discuti cu preşedintele, l-au sfătuit ei. 


Pe 25 iulie, preşedintele a avut iar o ieşire furioasă la 
adresa lui McMaster. Trump i-a repetat că nu îl interesează 
aliaţii strategici, că nu mai vrea militari americani în 
Coreea de Sud - insistând pentru retragerea acestora chiar 
şi după ce McMaster i-a reamintit diferenţa dintre cele 
şapte secunde, cât dura detectarea unei rachete balistice 
intercontinentale din Coreea, şi cele 15 minute, cât dura 
detectarea din Alaska. 


Lângă colonada din afara Biroului Oval, McMaster a 
discutat cu Cohn şi Porter. 


McMaster a spus că dimineaţă, la ora 6:03, Trump scrisese 
pe Twitter: „Eforturile ucrainene de a sabota campania lui 
Trump au contribuit la impulsionarea lui Hillary Clinton. Si 
pe cine investighează acum procurorul general?“ 


Era clar un mesaj al propagandei ruseşti, considera 
McMaster. El şi experţii în informaţii ai NSC ajunseseră la 


această concluzie. Dar preşedintele preluase mesajul şi îl 
amplificase în public. 


McMaster le-a spus colegilor săi că nu ştia sigur cât timp 
va mai putea rămâne în funcţie. 


Mai târziu, în aceeaşi zi, în Biroul Oval, McMaster i-a 
prezentat lui Trump un ordin sensibil, legat de Libia, pe 
care voia ca preşedintele să-l semneze. 


— Nu voi semna aşa ceva, a spus Trump. Statele Unite ar 
trebui să primească petrol. Generalii nu sunt suficient de 
concentrați să obţină bani. Ei nu înţeleg care ar trebui să 
fie obiectivele noastre şi au angajat Statele Unite în 
moduri greşite. 


La sfârşitul fiecărei zile, înainte ca preşedintele să meargă 
la reşedinţa sa, Porter îi înmâna o broşură informativă, cu 
documente justificative, memorii politice şi cu programul 
stabilit pentru a doua zi. 


În dimineaţa următoare, preşedintele venea în Biroul Oval 
la 10:00 sau 11:00 AM ori chiar la 11:30 AM. 


— Ce am azi în program? întreba el, după ce se uitase 
probabil în broşură - sau poate nu o făcuse deloc. El voia 
să transmită convingerea că forţa sa principală consta în 
capacitatea de a improviza. Putea citi orice situaţie. Putea 
sesiza ocaziile pe care i le ofereau o anumită încăpere sau 
anumite momente, aşa cum se întâmplase de multe ori în 
cursul campaniei electorale. 


Lui Trump îi plăcea să rezolve lucrurile sub impulsul de 
moment, să se bazeze mai mult pe instinctele sale, după 


cum remarcase Porter. El acţiona ca şi cum o pregătire 
prea intensă şi îndelungată i-ar fi diminuat abilităţile de 
improvizare. Nu voia să se lase deturnat de o gândire 
analitică. Era ca şi cum conceperea unui plan i-ar fi răpit 
adevărata putere, al şaselea său simţ. 


Cel mai adesea, preşedintele aducea în discuţie dimineaţa 
ceea ce văzuse la televizor, în special pe postul Fox News, 
ori ceea ce citise în ziare - cu mult mai multă atenţie decât 
îşi închipuia, în general, publicul că ar fi putut-o face. 


Pe parcursul zilei, Trump cerea opinii din partea oricui se 
nimerea să fie prin preajmă - de la oficiali ai cabinetului la 
agenţi de securitate. Era forma lui de consultare populară. 


Odată, l-a întrebat pe Johnny McEntee, bodyguardul său, în 
vârstă de 27 de ani, dacă ar trebui să mai trimită trupe în 
Afghanistan. 


— După părerea mea, n-are nici un sens să mai trimiteţi, a 
răspuns McEntee. 


Când Trump le punea aceeaşi întrebare şi altora, din Aripa 
de Vest, aceştia se eschivau adesea: 


— Cred ca ar trebui să discutati cu H.R. despre asta, 
fiindcă el este expertul. 


— Nu, nu, nu, a replicat Trump, într-un rând. Vreau să ştiu 
ce crezi tu. 


— Dar nu ştiu decât ce am citit prin ziare. 


Scuza nu era suficientă pentru Trump: 


— Nu, chiar vreau să ştiu ce crezi. 


Toţi preşedinţii americani se ghidează după părerea 
audienței lor, dar pentru Trump, audiența sa era adesea el 
însuşi. El îşi dădea permanent note şi îşi făcea evaluări. 
Majoritatea erau pozitive. O mare parte a creierului lui 
Trump părea să se afle în tribuna presei. 


Operațiunile din Biroul Oval şi Casa Albă însemnau mai rar 
conceperea acţiunii şi mai adesea descompunerea acţiunii. 
Aceasta se petrecea deseori înaintea celor prezenţi, ca un 
miting al lui Trump, repetat la nesfârşit. Dacă erai de faţă, 
nu aveai cum să nu te uiti. 


În domeniul afacerilor externe, totul se rezuma la relaţiile 
personale, le explica Trump celor ce-şi petreceau cel mai 
mult timp în Biroul Oval. 


— Am relaţii chiar foarte bune cu Xi, spunea el despre 
preşedintele chinez. Între noi există o chimie excelentă. 
Lui Xi îi place de mine. Când am vizitat Beijingul, m-a 
aşteptat pe covorul roşu. 


În noiembrie 2017, Trump a declarat în public: „Îl consider 
pe preşedintele Xi un prieten. lar el mă consideră prietenul 
sáu."? 


H.R. McMaster a încercat să-i explice cá Xi nu îi este 
prietene, ci se foloseste, de fapt, de el. China era un 
agresor economic, plánuind sá deviná prima superputere 
mondială. 


Trump a spus că înţelegea aceste lucruri, dar că toate 
aceste probleme erau depăşite datorită relaţiei sale 
personale cu Xi. 


În ultimele patru luni ale anului 2017, Consiliul de 
Securitate al ONU votase de trei ori pentru impunerea de 
sancţiuni economice mai dure Coreei de Nord. Pe 22 
decembrie, votul fusese zdrobitor - 15 la 0, inclusiv China 
votând împotriva aliatului traditional.  Sancţiuniile 
reduceau cu 89% cantitatea de petrol ce putea fi 
importata de Coreea de Nord. Trump era extrem de 
multumit. 


— Acest lucru s-a întâmplat gratie relaţiei excelente pe 
care o am cu preşedintele Xi, s-a lăudat el. Şi pentru că el 
mă respectă, iar eu îl respect. Nu e un lucru minunat că 
sunt prieten cu el, când voi toţi, de la Casa Albă, îmi 
spuneţi că ar trebui să fim adversari? Dacă n-aş fi avut o 
relaţie atât de apropiată cu preşedintele Xi, chinezii n-ar fi 
votat niciodată împotriva Coreei de Nord. E vorba de 
chimie, de încredere reciprocă. Astfel, eu reuşesc să-i 
determin pe chinezi să facă lucruri pe care altfel nu le-ar 
face. 


În chestiunile asupra cărora Trump îşi formase deja, de 
decenii bune, o părere, orice argument adus de apropiații 
săi era de prisos. Unii dintre cei mai experimentați 
consilieri din Aripa de Vest, în 2017 şi 2018, spunea: 


— Există unele lucruri în privinţa cărora a ajuns deja la o 
concluzie şi nu mai contează ceea ce-i spui, pentru că nu- 


şi va schimba părerea. Nu contează ce argumente îi oferi. 
Pur şi simplu, preşedintele nu te ascultă. 


La un moment dat, Trump a spus că s-a hotărât să impună 
tarife vamale. 


— Perfect, a replicat ironic Cohn. Bursa va scădea mâine 
cu 1 000 sau 2 000 de puncte, dar veţi fi un om fericit. Nu-i 
aşa, domnule preşedinte? 


— Nu, nu, întâlnirea a luat sfârşit. Hai să nu facem nimic! 


— Domnule preşedinte, vă temeti cel mai mult sa nu 
deveniți Herbert Hoover, a spus Cohn. 


Era din nou „Ziua cartitei“, în materie de comerţ. Aceleaşi 
argumente, aceleaşi puncte de vedere, aceleaşi certitudini 
- de ambele parti. lar peste o săptămână sau peste o lună, 
urmau să aibă aceeaşi discuţie. 


Trump declarase în mod repetat că va scoate SUA din 
tratatele comerciale şi va impune tarife vamale altor ţări. 
În mai multe rânduri, el spusese: „Să o facem!“ şi ceruse 
să semneze ordinele respective. 


— Va trebui să-i distragem atenţia de la KORUS, i-a spus 
Porter lui Cohn. 


— Va trebui să-i distragem atenţia şi de la NAFTA, a fost de 
acord Cohn. 


De cel putin două ori, Porter a întocmit ordinul, aşa cum îi 
ceruse preşedintele. Şi de cel puţin două ori, Cohn sau 


Porter au luat, pur şi simplu, documentul de pe biroul 
prezidenţial. In alte dati, ei doar au tergiversat lucrurile. 


Trump părea să nu-şi mai amintească de propriile decizii, 
fiindcă nu întreba de ele. El nu avea - în minte sau oriunde 
altă parte - o listă cu obiective de dus la îndeplinire. 


Pe 12 iulie 2017, 15 foşti preşedinţi ai Consiliului Experţilor 
Economici, un grup oficial de consilieri economici cu vaste 
puteri executive, îi trimiseseră lui Trump o scrisoare prin 
care îi solicitau „să nu iniţieze procesul impunerii de tarife 
vamale asupra importurilor de oţel“, deoarece o asemenea 
măsură ar fi afectat relaţiile SUA cu aliaţii importanţi şi „ar 
fi dăunat, de fapt, economiei americane“. 


Printre semnatarii scrisorii se numărau o pleiadă de 
republicani şi de democrați străluciți - foştii preşedinţi ai 
Rezervei Federale Alan Greenspan şi Ben Bernanke, Laura 
Tyson, principala  consilieră economică din timpul 
administraţiei Clinton, şi laureatul Premiului Nobel Joseph 
Stiglitz. 


Dar, peste toate acestea, într-un mesaj scris de mână 
către Trump, Wilbur Ross şi-a expus dezacordul: „Dragă 
domnule preşedinte, mai ales sfaturile oamenilor de pe 
această listă au generat deficitul nostru comercial. Nu ne 
putem permite politicile lor. Cu cele mai bune sentimente, 
Wilbur.“ 


Ultimele zece zile din luna iulie 2017 au lăsat urme. Joi, 27 
iulie, Trump l-a angajat pe Anthony Scaramucci, un 
îndrăzneţ bancher de investiţii, care lucrase şi la Goldman 
Sachs, în funcţia de director de comunicare, în ciuda 
vehementelor obiecţii ale lui Priebus. 


Scaramucci a făcut un adevărat tur al victoriei, acordând 
interviuri triumfătoare şi declarând public că lui Priebus ar 
trebui să i se ceară curând demisia. „Reince este un 
paranoic, un nenorocit de schizofrenic paranoid"^, a 
declarat el. 


În dimineaţa zilei de vineri, 28 iulie, promisiunea lui Trump 
de a abroga şi de a înlocui programul Obamacare nu a 
reuşit să fie impusă în Congres. Trump a dat vina pe 
Priebus. Acesta, pretindea preşedintele, ar fi trebuit să 
cunoască situaţia din Congres şi să aibă relaţii strânse cu 
liderii republicani. Priebus a încercat zadarnic să-şi susţină 
nevinovăția, fiindcă preşedintele nu a dorit să-i ia în seamă 
argumentele. 


— N-ai reuşit să-ţi îndeplineşti misiunea, l-a admonestat 
Trump. 


În aceeaşi zi, preşedintele s-a deplasat cu avionul la Long 
Island, pentru a tine un discurs. Priebus l-a însoţit. Au avut 
o discuţie în cabina privată aflată în partea din faţă a Air 
Force One. 


Priebus îşi scrisese demisia cu o seară înainte. Era sătul de 
cele întâmplate şi ştia că nu-i mai putea fi util lui Trump. 


Trump s-a întrebat cine ar fi putut fi un înlocuitor eficient şi 
i-a spus lui Priebus că discutase cu John Kelly, secretarul 
Securităţii Interne şi fost general cu patru stele, în rezervă. 


— Ce crezi despre Kelly? l-a întrebat Trump. 


— Generalul Kelly ar fi o alegere excelentă, a incuviintat 
Priebus. 


Trump a fost de acord şi i-a spus că se gândise că 
generalul ar fi persoana ideală pentru funcţia respectivă, 
dar că nu-i oferise încă slujba. 


Priebus era preocupat de felul în care ar fi fost văzută 
plecarea lui. 


— Putem să o anuntám în weekend sau putem da o 
declaraţie de presă. Sau luni. Oricând doriţi, domnule 
preşedinte. Sunt gata să-mi anunţ plecarea cum vreţi. 


— Poate o să o anuntam în acest weekend, a zis Trump. 
Ce vei face mai departe? 


Priebus i-a mărturisit că spera să se reangajeze la firma de 
avocatură unde mai lucrase. Trump l-a îmbrăţişat cu 
căldură: 


— O să o rezolvăm noi. Eşti un tip grozav! l-a încurajat 
Trump, îmbrăţişându-l călduros. 


Air Force One a aterizat. Priebus a coborât scările. Stropii 
de ploaie se scurgeau pe SUV-ul negru în care Stephen 
Miller şi Dan Scavino îl aşteptau. Se simţea cât putea de 
bine faţă de situaţia în care se afla. 


Deodată, a primit un mesaj de alertă, din partea serviciului 
Twitter. A putut citi cea mai recentă postare de pe 
@realdonaldtrump: „Sunt încântat să vă informez că 
tocmai l-am numit pe generalul/secretarul John F. Kelly în 
funcţia de şef de personal al Casei Albe. Este un mare 
american...“5 


„Incredibil! Chestia asta e pe bune?“, s-a întrebat, în gând, 
Priebus. 


Tocmai vorbise cu Trump, convenind să amâne anunţul. 


Nimeni nu se aşteptase la mesajul lui Trump. Când Miller şi 
Scavino l-au văzut, s-au dat jos din SUV-ul lui Priebus, 
urcându-se într-o altă maşină şi lăsându-l singur pe fostul 
şef de personal. 


Închizând portiera, Priebus şi-a imaginat că poate Trump 
doar schitase mesajul şi îl postase accidental. Dar nu, nu 
se întâmplase asta. Conversatia din avion nu fusese decât 
o altă minciună a preşedintelui. 


În acea seară, generalul Kelly a venit să stea de vorbă cu 
Priebus. El lucrase bine cu acesta, în cadrul administraţiei 
Trump, însă Kelly criticase, într-un cadru privat, chiar de 
faţă cu preşedintele, dezordinea şi haosul care domneau la 
Casa Albă. li spusese lui Trump cá ar fi putut să îndrepte 
lucrurile. 


— Reince, niciodată nu ti-as fi făcut una ca asta, i-a 
mărturisit el lui Priebus. Îţi spun că nu mi s-a oferit acest 
post, am aflat de el abia după mesajul pe Twitter al 
preşedintelui. Dacă aş fi avut discuţii anterioare cu 
preşedintele in acest sens, crede-ma că ti-as fi spus 
despre ele. 


Situatia nu avea sens, si-a dat seama Priebus, decat daca 
intelegeai felul in care Trump lua deciziile. „Preşedintele 
nu are nici o abilitate psihologica de a recunoaste empatia 
sau mila, in nici un fel.“ 


Luat prin surprindere, Kelly nu a stiut, timp de cateva ore, 
cum sa reactioneze. A trebuit sa isi sune sotia si sa-i 
explice ca nu avea alta solutie decat sa accepte 


propunerea prin care i se oferea una dintre cele mai 
importante funcţii din lume, prin intermediul unui simplu 
mesaj pe Twitter. 


Într-o declaraţie publică, făcută în aceeaşi zi, Kelly a 
precizat: „Am avut norocul de a-mi servi patria timp de 
peste 45 de ani - mai întâi ca puşcaş marin, apoi ca 
secretar al Departamentului Securităţii Interne. Sunt 
onorat să mi se ceară să servesc ca şef de personal la 
Casa Alba, în serviciul preşedintelui Statelor Unite.“® 


În unele privinţe, Priebus n-a reuşit să treacă niciodată 
peste felul cum plecarea lui a fost gestionată. Dacă nu ai 
empatie sau milă pentru nimeni şi nimic, atunci acest 
episod nu mai pare atât de anormal, a concluzionat el. lată 
de ce Trump l-a putut suna peste două zile, ca şi cum 
nimic nu s-ar fi întâmplat: 


— Reince, omule, ce mai faci? Cum îţi merge? 


Trump nu credea că între ei există vreo problemă, aşa că 
nu îşi considera comportamentul îngrozitor. 


Ca o regulă generală, în relaţiile cu Trump, cu cât eşti mai 
aproape de preşedinte, cu atât te îndepărtezi mai mult. 
Începi cu 100 de puncte. Nu ai putea obţine mai multe. 
Kelly a început cu 100 de puncte în portofoliu, dar ele au 
dispărut. Să fii aproape de Trump, în special ca şef de 
personal, însemna să pierzi tot mai multe puncte. Însemna 
să plăteşti. 


Cea mai importantă parte a lumii lui Trump era aripa 
dreaptă, din afara punctului său focal: oamenii despre care 
Trump credea că ar fi trebuit, poate, să-i angajeze sau 


care lucraseră pentru el şi de care se debarasase şi acum 
se gândea că probabil n-ar fi trebuit să o facă. Erau 
oameni care fie fuseseră lângă el, fie ar fi trebuit să fie, 
asociaţi sau cunoştinţe care nu-i datorau nimic şi care îi 
stătuseră aproape, dar nu pentru a fi răsplătiți cumva. 
Erau oameni din acel cerc exterior care deţinea cea mai 
mare putere, nu oamenii din interior. Nu erau Kelly sau 
Priebus sau Bannon. 


La câteva luni de la plecarea lui de la Casa Albă, Priebus a 
făcut o evaluare finală: el credea că în Aripa de Vest 
fusese înconjurat de prădători tnnascuti, de rang înalt, 
care nu aveau sarcina de a genera produse concrete, cu 
regularitate - planuri, discursuri, strategii, bugete, orare 
zilnice sau săptămânale. Ei erau un fel de interlopi care se 
perindau încoace şi încolo, o bandă de creatori de haos. 


Unul dintre ei era Ivanka, un prădător fermecător, care se 
strecura în întrunirile secrete sau se amesteca în cele mai 
noi initiative prezidenţiale. Jared avea şi el aceleaşi 
drepturi. Detineau amândoi un portofoliu inexistent, 
pentru care nu aveau nevoie de nici o experienţă. 


Kellyanne Conway avea - sau îşi aroga - dreptul de a 
apărea la televizor sau de a acorda interviuri aproape 
după bunul-plac, adesea fără a se coordona cu biroul de 
comunicare publică sau cu secretariatul pentru presă, 
departamente pe care Priebus ar fi trebuit, teoretic, să le 
controleze. 


Apoi era Bannon, care acaparase un important birou în 
Aripa de Vest, lângă Biroul Oval, şi-i tapetase pereţii cu 
panouri albe, enumerând promisiunile făcute de Trump în 
campanie. El era strateg într-o operaţiune care nu avea, 


de fapt, nici un fel de strategie. El se amesteca, plin de 
aplomb, în discuţii, când agenda populist-nationalista ar fi 
putut fi ameninţată, când trebuia să facă ceva sau, pur şi 
simplu, la întâmplare, când avea chef. 


Trump dăduse greş la „testul preşedintelui Lincoln“. El nu 
adusese la masa discuţiilor o echipă de rivali politici, 
concluziona Priebus: 


— El a pus la masă prădători naturali. Nu doar rivali - ci 
prădători, avea să spună ulterior Priebus. 


Aceştia erau oameni fără experienţa guvernării - o 
uluitoare trăsătură distinctă comună. Îşi petrecuseră viaţa 
amestecându-se în dezbateri politice şi lansând opinii 
politice, or, pentru asta erau prea tineri. 


În unele privinţe, cei patru - Ivanka, Jared, Conway şi 
Bannon - aveau acelaşi modus operandi. 


— Intră în Aripa de Vest cu armele încărcate şi nu lasă nici 
un moment armele jos. Nici tu nu trebuie să o laşi jos, 
când ai de-a face cu asemenea oameni, spunea Priebus. 


Intervenţiile lor nu erau menite să aducă argumente, să 
convingă interlocutorii, ci, ca si ale preşedintelui, sa 
triumfe - să zdrobească, să sfârtece şi să umilească. 


— Dacă stai la aceeaşi masa cu nişte prădători naturali, 
explica Priebus, lucrurile nu progresează. 


De aceea, Casa Albă nu evolua în rezolvarea unor 
probleme-cheie, precum asistenţa medicală sau reforma 
fiscală. Politica externa a SUA nu era coerentă, Ci, 
dimpotriva, adesea era contradictorie. 


— De ce? se întreba retoric Priebus. Deoarece atunci când 
pui un şarpe, un şobolan, un şoim, un iepure, un rechin şi 
o focă într-o grădină zoologică fără ziduri, lucrurile încep 
să devină urâte şi sângeroase. Asta se întâmplă. 


Capitolul 29 


Într-un weekend de la mijlocul lunii august, în a şaptea 
lună a mandatului prezidenţial al lui Trump, sute de adepţi 
ai supremaţiei albe au intrat într-un conflict violent cu 
protestatarii din Charlottesville, Virginia, subliniind în mod 
brutal, încă o dată, diviziunea rasială din America. 


Străbătând campusul Universității Virginia, într-un 
tulburător şi şocant marş nocturn cu făclii, în incetosata 
seară de 11 august, ca un ecou al marşurilor naziste din 
Germania anilor 1930, circa 250 de nationalisti albi au 
scandat „Evreii nu ne vor înlocui“ şi sloganul nazist „Sânge 
şi pământ“. 


A doua zi, după ciocnirile dintre nationalistii albi care 
protestau față de îndepărtarea statuii generalului 
confederat Robert E. Lee şi contrademonstranti, un 
naţionalist alb a intrat cu maşina într-o mulţime de 
protestatari, ucigând o femeie şi rănind alte 19 persoane. 
Imaginile bărbaţilor albi răcnind şi purtând torţe din 
bambus şi tricouri kaki, cu guler, şi cele ale vehiculului 
intrând cu viteză în pietoni au devenit un adevărat 
spectacol pe canalele de ştiri. 


Sâmbătă, 12 august, Trump urmărea postul Fox News de 
pe terenul lui de golf din Bedminster. La ora 1:00, la Fox, 
purtătoarea de cuvânt a poliţiei statului Virginia a descris 
astfel încleştarea: „De ambele părţi, din grupurile de 
demonstranți s-au aruncat sticle. S-au aruncat cutii cu 
sucuri răcoritoare având înăuntru ciment întărit. S-au 
aruncat bile de paintball. Au avut loc lupte de stradă, cu 
atacuri reciproce. S-au lansat fumigene şi alte substanţe 
chimice în multime.“? 


După-amiază, la ora 1:19, Trump a publicat pe Twitter un 
apel la calm: „Noi TOŢI trebuie să fim uniţi şi să 
condamnăm tot ce înseamnă ură. În America nu este loc 
pentru acest gen de violenţe. Să fim uniti! “2 


Mai tarziu, in cursul dupa-amiezii, cu prilejul semnarii unei 
legi in favoarea veteranilor, Trump trebuia sa citeasca o 
declaraţie: care se încheia cu cuvântul „violenţă“. Trump a 
spus: „Condamnăm în termenii cei mai categorici cu 
putinţă această manifestare flagrantă de ură, bigotism şi 
violenţă“. Dar el s-a îndepărtat de textul original şi a 
adăugat: „Violenţa se manifestă din toate părţile. Din 
toate părţile. Are loc de multă vreme în ţara noastră. Nu 
din timpul lui Trump. Nici al lui Barack Obama. Această 
violenţă are loc de foarte mult timp.“ Apoi, preşedintele a 
reluat textul: „Violenţa nu are ce căuta în America“. 


Trump a atins o coardă delicată folosind sintagma „din 
toate părţile“, prin care sugera că neonaziştii şi cei care se 
opuneau supremaţiei albe erau la fel de vinovaţi. Critici 
aspre la adresa preşedintelui s-au făcut auzite din tot 
spectrul politic, inclusiv din partea multor lideri ai 
Partidului Republican. 


„Este foarte important pentru naţiune să-l audă pe 
@presedinte descriind evenimentele din #Charlottesville 
drept ceea ce sunt - un atac terorist comis de 
#suprematistii albi“+, a scris pe Twitter senatorul Marco 
Rubio. 


„Domnule preşedinte, trebuie să spunem râului pe 
nume“5, a scris, tot pe Twitter, Cory Gardner, senator 
republican de Colorado. „Aceştia au fost adepţi ai 
supremaţiei albe şi acesta a fost terorism intern.“ 


„Fratele meu nu şi-a dat viaţa luptând împotriva lui Hitler 
pentru ca ideile naziste să fie vehiculate liber aici, în ţara 
noastra“®, a scris senatorul Orrin Hatch, in mod normal un 
aliat de nadejde al lui Trump. 


Într-o declarație, senatorul John McCain a numit 
evenimentele de la Charlottesville „o confruntare între 
îngerii noştri buni si cei mai răi demoni ai noştri. Adepții 
supremaţiei albe şi neonaziştii sunt, prin definiţie, opusi 
patriotismului american şi idealurilor care ne definesc ca 
natiune."7 


Liderul Camerei Reprezentantilor, Paul Ryan, a scris pe 
Twitter: ,Suprematia albă este un flagel. Această ură şi 
acest terorism trebuie să fie înfruntate şi infrante.“® Mitt 
Romney a scris pe Twitter: ,,Prejudecati rasiale, apoi ura, 
apoi un discurs respingator, apoi un miting odios, apoi 
crimă; nu este suprematie alba, este barbarie.“* 


Senatorul republican Lindsey Graham a apărut la 
emisiunea Fox News Sunday, susţinând că preşedintele 
trebuie „să îndrepte situaţia, întrucât aceste grupări par să 
creadă că au un prieten în Donald Trump, la Casa Albă“ şi 


,l-as îndemna pe preşedinte să descurajeze aceste grupări 
în a mai susţine că el este prietenul lor.“10 


Vicepreşedintele Pence a adăugat: „Nu tolerăm absolut 
deloc ura şi violenta din partea adepților supremaţiei albe, 
a neonaziştilor sau a simpatizantilor Ku Klux Klan. Aceste 
periculoase grupări marginale nu-şi au locul în viaţa 
publică americană şi în dezbaterile americane, iar noi le 
condamnam în cei mai vehementi termeni.“ Acoperirea 
mediatică s-a concentrat asupra refuzului clar al lui Trump 
de a-i condamna pe adepţii supremaţiei albe. Unii 
comentatori au remarcat că preşedintele pierduse o 
oportunitate de a alunga suspiciunea că ar manifesta 
simpatii pentru adepţii supremaţiei albe.?? 


Kelly a organizat o discuţie a membrilor importanţi ai 
personalului Casei Albe, pentru ziua de luni, 14 august, la 
ora 8:00, printr-o teleconferinta securizată. El se afla la 
Bedminster, dar majoritatea membrilor personalului erau 
la Casa Albă, în Washington. Au existat însă unele 
defecţiuni ale echipamentului audio necesar desfăşurării 
teleconferintei securizate, iar începerea acesteia a fost 
decalată. 


— Pe naiba! a exclamat Kelly, dupa circa 30 de secunde. 
N-o să reuşim să facem şedinţa. 


S-a înfuriat,  declanşând discuții printre membrii 
personalului, îngrijorați de temperamentul său vulcanic, 
care îi speria pe toţi. 


A doua zi s-a produs o altă defectiune. 


— La naiba, s-o lăsăm baltă! a spus Kelly. Scoateti oamenii 
de pe linia de teleconferinta. Vom discuta doar cu cei care 
se află aici. 


Rob Porter se afla la Bedminster, alături de Trump, şi s-a 
alăturat eforturilor de a repara deficitul de imagine suferit 
de preşedinte, printr-un nou discurs despre incidentele de 
la Charlottesville. Echipa care se ocupa cu scrierea 
discursurilor prezidenţiale a redactat un draft, pe care 
Porter l-a luat pentru ca Trump să-l poată citi a doua zi, 
luni, 14 august, la Casa Albă. Intenţia era de a demonstra 
lumii cà preşedintele reprezenta, de fapt, o forţă 
constructivă, care îndemna la calm. 


Porter i-a înmânat draftul lui Trump la bordul Air Force 
One, în timpul zborului de întoarcere la Washington. L-au 
studiat împreună, iar preşedintelui, încă de la început, nu 
i-a plăcut tonul discursului. El nu voia ca discursul lui să 
sune ca o capitulare în faţa corectitudinii politice. 


Porter şi Sarah Huckabee Sanders, acum secretară de 
presă, căzuseră de acord că trebuiau să prezinte un front 
unit, pentru a-l determina pe preşedinte să ţină un alt 
discurs. 


— Cred că este cu adevărat important, i-a spus Sanders 
preşedintelui, să puteţi vorbi direct poporului american, nu 
prin intermediul filtrului media, aşa încât să nu existe 
riscul ca mesajul să fie greşit înţeles. Şi, astfel, cei de la 
CNN sau MSNBC sau de la alte posturi să nu mai poată 
sugera că spuneţi sau vreţi să daţi de înţeles ceva diferit 
de ceea ce vreţi să spuneţi de fapt. Trebuie să subliniati 
foarte clar acest lucru. Şi cel mai bun mod de a o face, fără 
filtrul media, este... de a fi foarte direct, de a vă exprima 


foarte precis. Veţi reuşi astfel sa transmiteti mesajul dorit 
fără ca media să-l mai poată distorsiona. 


Trump apăra ceea ce spusese deja: „Nu este ca şi cum o 
anumită parte ar avea un fel de monopol asupra urii sau a 
bigotismului. Nu este ca şi cum doar o anumită grupare ar 
fi de vină, iar cealaltă ar fi nevinovată. Din cauza media, 
lucrurile nu sunt niciodată prezentate în mod corect. Tot 
ce spui sau faci va fi criticat.“ 


— Trebuie să modificati asta, a susţinut Porter. Nu trebuie 
să mai fiţi perceput aşa cum sunteţi perceput acum. 
Trebuie să aduceţi națiunea laolaltă, să o uniti. 


Aceasta era o obligaţie morală. 


— Nu veţi avea nici un avantaj dacă nu veţi condamna 
direct neonazistii şi pe cei motivaţi de tendinţe rasiste. S-a 
creat o falie uriaşă în societatea americană. 


Porter miza intens pe orgoliul preşedintelui şi pe dorinţa 
acestuia de a fi mereu în centrul evenimentelor. El a spus 
că preşedintele putea fi un fel de vindecător suprem, 
singurul capabil să consoleze o întreagă naţiune. 


— Tara mizează pe retorica dumneavoastră, care i-ar 
putea vindeca rănile, arătându-i, totodată, direcţia ce 
trebuie urmată, a spus Porter. 


Preşedintele putea inspira şi ridica spiritele. El putea face 
asta, putea deveni un salvator al naţiunii. Trump nu s-a 
împotrivit, dar nici n-a răspuns afirmativ. 


La Casa Albă se făceau renovări în Aripa de Vest. Trump şi 
Porter au mers la reşedinţa prezidenţială. Porter a pus 


draftul de discurs pe laptop. Cum nu era disponibilă nici o 
imprimantă, Porter şi preşedintele au modificat discursul 
direct pe laptop. Trump, care nu era genul de om care să 
se atingă de o tastatură, a rămas la biroul său. Alături de 
el, Porter a început să parcurgă discursul şi împreună au 
adăugat sau au tăiat fraze. 


La un moment dat, Trump s-a oprit: 
— Nu ştiu ce înseamnă asta. 


Draftul reprezenta un atac la adresa rasismului şi făcea 
referire la necesitatea iubirii şi a vindecării rănilor. 


— Nu ştiu dacă asta sună bine, a spus preşedintele. Mi se 
pare că sună a slăbiciune. lar eu nu vreau să cer iertare 
nimănui. Nu mi se pare corect. 


Porter îi avea în faţa lui pe cei doi Donald Trump - două 
impulsuri diferite. Preşedintele era evident măcinat de 
frământări. El nu voia să se încline în fata corectitudinii 
politice, dar, în acelaşi timp, trebuia să unească națiunea 
americană. A înţeles rapid asta şi nu a mai ridicat obiecţii 
faţă de limbaj. 


— Bine, îl voi citi aşa, a spus el, în timp ce Porter 
parcurgea documentul, făcând modificările aprobate de 
Trump. E bine. Vom face asta, a spus preşedintele, în cele 
din urmă. 


Porter îşi dădea seama de lupta care se dădea în sufletul 
preşedintelui. Fiind un om care nu-şi ascundea 
sentimentele sau deciziile, era clar că Trump nu era deloc 
încântat de ceea ce trebuia să facă. Şi totuşi, nu era 


supărat. Nu era furios. Porter a încărcat versiunea finală a 
textului, aprobată de preşedinte şi formată din 12 
paragrafe, în prompterul TV. Trump urma să citească 
discursul din sala de recepții pentru Corpul Diplomatic. 


La puţin timp după prânz, la ora 12:30, Trump a urcat pe 
podium, ocupând un loc între drapelul american şi 
stindardul prezidential.12 A apucat pupitrul cu ambele 
mâini, cu putere. S-a încruntat. Părea furios şi a spus că se 
află la Washington pentru a se întâlni cu echipa sa de 
experţi economici şi a discuta despre politicile comerciale 
şi reforma fiscală. A lăudat economia puternică, forţa 
bursei, rata scăzută a şomajului şi a spus că va oferi cele 
mai noi informaţii privind incidentele de la Charlottesville. 


Departamentul de Justiţie deschisese o anchetă privind 
încălcarea drepturilor civile, a anunţat el la televiziunea 
naţională. 


— Îi avertizez pe toţi cei care au comis infracţiuni în cursul 
violenţelor rasiste din acest weekend că vor da socoteală, 
a spus Trump. 


Părând vizibil deranjat şi rigid, ca un om luat ostatic şi 
obligat de răpitori să vorbească într-o înregistrare filmată, 
preşedintele a continuat: 


— Indiferent de culoarea pielii, trăim cu toţii sub aceleaşi 
legi şi salutam acelaşi drapel măreț. Trebuie să ne iubim 
unii pe alţii, să demonstrăm afecţiune unii faţă de ceilalţi şi 
să ne unim în condamnarea urii, a bigotismului şi a 
violenţei. Trebuie să redescoperim legăturile de iubire şi 
de loialitate care ne aduc laolaltă pe noi, americanii. 


— Rasismul este personificarea răului, a spus el, 
evidențiind KKK, neonaziştii, adepţii supremaţiei altei 
grupări care propagau ura. Vom apăra şi vom proteja 
drepturile sacre ale tuturor americanilor, pentru ca fiecare 
cetăţean să fie liber să-şi urmeze visurile nutrite şi să-şi 
exprime iubirea şi bucuria din suflete. 


A fost un discurs de cinci minute care ar fi putut aparţine 
preşedinţilor Reagan şi Obama. 


— Aveţi grijă să-i spuneţi preşedintelui că a fost 
extraordinar, le-a reamintit generalul Kelly membrilor 
personalului. Acesta era şeful personalului de la Casa Albă 
de mai puţin de trei săptămâni. 


Steve Mnuchin şi Gary Cohn au venit să-l întâmpine pe 
Trump la lift, în drumul de întoarcere către reşedinţa 
prezidenţială. L-au bombardat cu laude. 


— A fost un discurs extraordinar, i-a spus Cohn. Unul 
dintre cele mai bune momente ale dumneavoastră în 
calitate de preşedinte. 


Discursul venea în marea tradiţie a unificării şi urma cursul 
elevat al vindecării rănilor rasiale. Mai târziu, amândoi i-au 
mărturisit lui Porter că nu şi-au imaginat cum de reuşise 
să-l convingă pe Trump să ţină discursul. 


Porter simţea că era un moment al triumfului, că în sfârşit 
el reuşise să facă ceva bun pentru ţară. Îl servise bine pe 
preşedinte. Şi discursul făcuse ca nesfârşitele ore de 
muncă neobosită de convingere să merite efortul. 


Trump a rămas să se uite la Fox. Rob O'Neill, un fost 
conducător al echipelor de intervenţie specială SEAL şi 
autor de cărţi de succes, era intervievat de reporterii 
postului. El l-a lăudat, în general, pe Trump, pentru 
intervenţia precisă, dar a adăugat: „Este aproape o 
recunoaştere a faptului că preşedintele a greşit initial. Si 
că de acum e dispus să negocieze pe subiectele 
delicate.“13 


Corespondentul Fox Kevin Corke a spus: „La 48 de ore de 
la cea mai mare provocare internă a tinerei sale 
administrații, domnul Trump a făcut o corecție de curs". 


Sugerarea faptului că preşedintele îşi recunoscuse 
greşeala şi fusese ezitant l-a înfuriat pe Trump. 


— A fost cea mai nenorocită greşeală pe care am făcut-o 
vreodată, i-a spus el lui Porter. Nu trebuie să faci niciodată 
concesii. Nu trebuie să ceri niciodată scuze. În primul rând, 
eu nu am făcut nici o greşeală. De ce să par slab? 


Chiar dacă nu Porter realizase forma originală a 
discursului, el petrecuse aproape patru ore să-l editeze, 
alături de Trump, oferind un limbaj convenabil. Dar, în 
mod ciudat, preşedintele nu şi-a îndreptat furia către 
Porter. 


— Nu-mi vine să cred că am fost forţat să fac asta, a spus 
Trump, aparent fără a-l invinováti direct pe Porter, dar 
îndreptându-şi atenţia către el. E cel mai groaznic discurs 
pe care l-am ţinut vreodată. Nu voi mai face niciodată o 
asemenea prostie. 


Şi a continuat să se lamenteze de ceea ce spusese, 
insistând că discursul fusese o greşeală uriaşă. 


Capitolul 30 


A doua zi, într-o marţi, Trump a avut mai multe întruniri la 
New York, pentru a discuta propunerile sale de 
infrastructură, cu cheltuielile destinate construirii de 
drumuri, poduri şi şcoli. După-amiază, era programată o 
declaraţie de presă în holul Turnului Trump. O draperie 
albastră fusese trasă peste un imens afiş, reprezentând 
brandul de modă Ivanka Trump, care era expus în hol. 
Înainte să coboare în faţa presei, preşedintele a cerut să 
fie printate „fragmentele cu adevărat valoroase“ din cele 
două declaraţii privind incidentele de la Charlottesville pe 
care le făcuse. El a spus că voia să vadă cuvintele exacte 
pe care le folosise, în cazul în care ar fi fost întrebat 
despre asta de ziarişti. „Să nu raspundeti la nici o 
întrebare din partea presei“, i-au spus, pe un ton insistent, 
membrii personalului. Trump i-a asigurat pe toţi că nu 
avea de gând să răspundă la întrebări. 


Dar, după declaraţia de presă, a acceptat să i se pună 
întrebări, iar întrebările au fost despre Charlottesville.* El a 
subliniat cuvintele din declaraţia lui de sâmbătă: „Aşa cum 
am spus încă de sâmbătă, condamnăm în cei mai puternici 
termeni cu putinţă manifestările stridente de ură, bigotism 
şi violenţă.“ 


Nu a inclus referirea la „ambele părţi“, însă a adăugat că 
membrii grupărilor de stânga veniseră „pregătiţi de 


încleştări“ la miting. „Am avut de fiecare parte un grup 
care a fost foarte violent. Şi nimeni nu vrea să recunoască 
asta, dar eu o spun răspicat chiar acum. Nu toţi aceşti 
oameni au fost neonazişti, credeti-ma. Nu toţi aceşti 
oameni au fost adepţi ai supremaţiei albe. Mulţi dintre ei 
au venit acolo să protesteze faţă de îndepărtarea statuii 
generalului Robert E. Lee... Mă întreb ce va urma 
săptămâna viitoare. Poate statuia lui George Washington? 
lar săptămâna cealaltă statuia lui Thomas Jefferson? Căci 
şi ei au fost proprietari de sclavi“, a subliniat Trump. „Ar 
trebui să vă întrebaţi voi înşivă: când se vor sfârşi toate 
acestea?“ Apoi a revenit la argumentul anterior: 
„Vinovăţia aparţine ambelor parti... Au existat oameni 
foarte cumsecade de ambele părţi. Şi au fost şi oameni 
extrem de răi de ambele părţi... Sunt două feţe ale 
aceleiaşi monede.“ 


David Duke, un binecunoscut fost lider al Ku Klux Klan, a 
scris pe Twitter, imediat după declaraţiile lui Trump: 
„Mulţumesc preşedintelui Trump pentru onestitatea şi 
curajul lui de a spune adevărul despre 4Charlottesville“.2 


În schimb, comandanții fiecărei arme din cadrul armatei 
SUA au declanşat o ofensivă în social media împotriva 
comandantului lor suprem, într-o uimitoare manifestare 
critică.? Şeful  Operaţiunilor Navale, amiralul John 
Richardson, a scris pe Twitter: „Evenimentele din 
Charlottesville sunt inacceptabile şi nu trebuie tolerate. 
@Marina Militară a SUA se va opune întotdeauna 
intolerantei şi urii.“ Comandantul Corpului de Puscasi 
Marini, generalul Robert B. Neller, a scris că „nu există loc 
pentru extremism sau ură rasială în Corpul Puscasilor 


Marini. Valorile noastre fundamentale - onoarea, curajul şi 
dedicarea - definesc modul în care puscasii marini trăiesc 
şi acţionează.“ lar şeful de stat major al armatei, Mark 
Milley, a scris pe Twitter: „Armata americană nu tolerează 
rasismul, extremismul şi ura în rândurile ei. Aceste lucruri 
sunt împotriva valorilor noastre fundamentale şi a tot ceea 
ce am apărat permanent, începând din 1775." Şeful 
Forţelor Aeriene şi cel al Gărzii Naţionale au venit apoi cu 
declaraţii similare. 


La CBS, cunoscutul moderator Stephen Colbert a făcut o 
glumă cinică: „E exact ca în Ziua Z. Vă amintiţi? Ziua Z, 
debarcarea în Normandia... două părţi, Aliaţii şi naziştii? Au 
fost o mulţime de violenţe de ambele părţi. Şi tipii ăia au 
distrus o plajă aşa de frumoasă... Ce teren de golf s-ar fi 
putut construi acolo!“ 


Fostul general John Kelly se aflase în Turnul Trump în timp 
ce preşedintele răspunsese întrebărilor presei. Expresia de 
groază de pe chipul lui spunea totul, iar Colbert n-a ratat 
ocazia de a ironiza situaţia la televizor: 


— lată-l pe acest domn, care este general cu patru stele. 
Pentru el, Irakul nu reprezintă o problemă. Afghanistanul? 
Se descurcă de minune şi acolo. O conferinţă de presă de 
20 de minute a lui Trump? O, Doamne, aici s-a împotmolit 
de tot! 


Porter urmărise dialogul dintre preşedinte şi reporteri de 
pe marginea holului principal al Turnului Trump. El era 
zguduit, în stare de şoc şi nu-i venea să-şi creadă urechilor 
ceea ce auzea. Mai târziu, când Trump a adus în discuţie al 
doilea discurs, secretarul de personal i-a spus: 


— Am crezut că al doilea discurs este singurul bun din cele 
trei intervenţii. 


— Nu vreau să mai discut cu tine, a replicat Trump. Pleacă 
de aici. 


Ulterior, Kelly i-a spus preşedintelui că, de vreme ce 
făcuse trei declaraţii, „fiecare cetăţean american va avea 
de unde alege ce-i place, iar acest lucru ar putea fi în 
favoarea preşedintelui. Poate aceasta este cea mai bună 
situaţie posibilă.“ l-a spus că soţiei sale îi plăcuseră 
conferinţa de presă şi a treia declaraţie, fiindcă arătaseră 
lumii un preşedinte puternic şi îndrăzneţ. 


Kenneth Frazier, liderul Merck, giganticul concern 
farmaceutic şi unul dintre puţinii directori generali 
executivi de origine afro-americană al unei companii din 
Top 500 Fortune, şi-a anunţat demisia din Consiliul 
Producătorilor Americani, un grup de afacerişti care-l 
consiliau pe preşedinte.5 „Liderii Americii trebuie să 
onoreze valorile noastre fundamentale, respingând în mod 
clar expresiile de ura, de bigotism si de supremație 
rasială... Ca director general executiv al Merck şi îndemnat 
de conştiinţa personală, simt responsabilitatea de a lua o 
poziţie contra intolerantei şi extremismului“, a precizat 
Frazier într-o declaraţie dată publicităţii. 


La mai puţin de o oră, Trump l-a atacat pe Frazier pe 
Twitter. După ce acesta demisionase, Trump a scris: 
„Acum Frazier o să aibă mai mult timp la dispoziţie ca să 
mai scadă afurisitele alea de preţuri la medicamente, cu 
care jecmaneste lumea!“® 


Directorii executivi de la Under Armour şi Intel au urmat 
exemplul lui Frazier, demisionând, de asemenea, din 
consiliu. 


Încă fierbând de furie, Trump a mai lansat un atac pe 
Twitter la adresa lui Frazier, sugerând că Merck ar trebui 
„să aducă locurile de muncă înapoi în America şi să scadă 
preţurile la medicamente!"" 


Marti, 15 august, Trump a scris pe Twitter: „Pentru fiecare 
director executiv care demisionează din Consiliul 
Producătorilor, am alți zece gata să le ia locul“8, numindu-i 
pe demisionari „megalomani“. 


Conferinţa de presă a lui Trump s-a dovedit a fi prea mult 
şi pentru membrii Forumului de Strategie şi Politică al 
preşedintelui, un al doilea organism consultativ, şi pentru 
alţi reprezentanţi din Consiliul Producătorilor. Pe parcursul 
zilei, directorii executivi ai Campbell Soup, 3M şi General 
Electric şi-au anunţat demisia din Consiliul Producătorilor, 
la fel ca şi reprezentanţii AFL-CIO şi preşedintele Alianţei 
Producătorilor Americani. 


Jamie Dimon, directorul executiv al JPMorgan Chase, şi-a 
anunţat angajații cá se decisese  autodesfiintarea 
Forumului de Strategie şi Politică. Trump a anticipat alte 
demisii, anunțând desfiinţarea ambelor grupuri, tot printr- 
un mesaj pe Twitter: „În loc să pun presiune pe oamenii de 
afaceri din Consiliul Producătorilor şi din Forumul de 
Strategie si Politica, am decis sa le desfiintez pe 
amândouă. Vă mulţumesc tuturor!“ 


Dar cele mai semnificative au fost reacţiile individuale ale 
liderului Camerei Reprezentanţilor, Paul Ryan, şi ale 


liderului majorităţii din Senat, McConnell. Amândoi membri 
de bază ai Partidului Republican, ei i-au sunat pe unii 
dintre directorii executivi demisionari şi i-au lăudat pentru 
poziţia adoptată. 


Vineri, 18 august, Gary Cohn a zburat cu elicopterul din 
East Hampton, Long Island, către Morristown, New Jersey, 
unde ploua torențial. A trebuit să aştepte pe pistă pentru 
a obţine autorizaţia de a merge spre Bedminster. Purta cu 
el o scrisoare de demisie. Nu mai suporta, era prea mult. 
Cineva desenase o svastică pe uşa dormitorului fetei sale, 
în campusul universităţii unde aceasta era studentă. 


Cohn s-a îndreptat spre clubul unde Trump urma să ţină 
un discurs pentru participanţii la un turneu de golf. În 
aplauzele celor prezenţi, Cohn a strâns mâini şi a făcut 
remarci, reamintindu-le tututor că şi el câştigase acel 
turneu. Trump şi Cohn s-au aprovizionat cu mâncare de la 
bufetul suedez şi apoi s-au strecurat într-un salon privat. 


— Domnule preşedinte, i s-a adresat Cohn, când au rămas 
singuri. Nu mă simt deloc confortabil cu poziţia în care ne 
puneţi pe mine şi pe familia mea. Nu aş vrea ca aceasta să 
fie o discuţie neplăcută. 


— Nu ştii despre ce vorbeşti, i-a retezat-o Trump. 
Au dezbătut ceea ce Trump spusese şi ce nu spusese. 


— Înainte să mai zici ceva, aş vrea să te întorci şi să mai 
asculti o dată discursul, i-a spus Trump. 


— Domnule preşedinte, i-a răspuns Cohn, l-am ascultat de 
vreo 30 de ori. Dar aţi văzut imaginile, domnule? 


— Nu, nu am văzut imaginile. 


— Vreau să vedeţi imaginile, domnule preşedinte. Vreau 
să-i vedeţi pe acei tineri albi purtând torţe aprinse şi 
urlând „Evreii nu ne vor înlocui“. Eu nu pot trăi într-o 
asemenea lume. 


— Du-te sa asculti discursul şi să-l citeşti, l-a îndemnat 
Trump. lar eu voi privi imaginile. 


Au fost de acord să se întâlnească din nou după ce aveau 
să asculte discursul şi să vadă imaginile. 


— Nu am spus nimic greşit, a afirmat Trump. Chiar asta 
am vrut să spun. 


— Declaraţia de luni a fost excelentă, l-a asigurat Cohn. 
Insă cele de sâmbătă şi de marţi au fost groaznice. 


Lunea următoare, Cohn şi-a făcut apariţia în Biroul Oval, la 
Casa Alba. Ivanka era aşezată pe una dintre canapele.!! 
Kelly stătea în picioare, în spatele unui scaun. 


Cohn străbătuse jumătate din încăpere, când Trump a 
ridicat privirea spre el: 


— Deci ai venit să demisionezi? 
— Da, domnule, pentru asta sunt aici. 


— N-am făcut nimic greşit, a repetat preşedintele, 
acuzându-l că, de fapt, pleacă din cauza „prietenilor săi 
liberali din Park Avenue“. Cred că soţia ta te-a făcut să iei 
hotărârea asta, a spus Trump, dând vina pe soţia lui Cohn. 
Şi apoi a început să povestească despre un mare jucător 


de golf. Soţia acestuia se plângea că era plecat de acasă 
în fiecare weekend. Aşa că omul a ascultat-o şi n-a mai 
plecat, iar acum fostul mare jucător vinde mingi de golf şi 
nu face nici un ban - şi-a încheiat preşedintele pilda a 


Au 


cárei moralá era ,sotia e de viná". 


— Sunt multi cei care tânjesc la funcţia ta, a continuat 
Trump. Am făcut o imensă greşeală oferindu-ti-o tie. 


Preşedintele a continuat declaraţiile veninoase. Era o 
situaţie terifiantă. Nimeni nu-i mai vorbise vreodată astfel 
lui Cohn, nimeni nu-l mai tratase aşa, în viaţa lui. 


— Ceea ce faci tu e trădare, i-a atras atenţia Trump, 
încercând să-l facă pe Cohn să se simtă vinovat. Tu 
conduci politica noastră fiscală şi, dacă pleci acum, s-a zis 
cu programul de taxe. Nu poţi face asta. Cum să pleci şi să 
mă laşi aşa, în aer? 


Cohn lucra de multe luni la un plan de reducere a taxelor 
şi se afla în toiul negocierilor cu Congresul, fiind vorba de o 
iniţiativă complexă, cu efecte importante. 


— Domnule preşedinte, nu vreau să vă las în aer. Nu vreau 
să creadă cineva că l-aş trăda. Am o reputaţie de care îmi 
pasă mai mult decât orice pe lume. Aici, la Casa Albă, 
lucrez benevol. Nu e vorba de bani. E vorba să-mi pot 
ajuta ţara. Dacă sunteţi de părere că vă trădez, vă asigur 
că n-am să fac niciodată asta, a spus el şi, lăsându-se 
înduplecat, a adăugat: Voi rămâne şi voi duce la bun 
sfârşitul programul privind reducerea taxelor. Dar nu pot 
sta, pur şi simplu, fără să spun nimic. 


Vicepreşedintele Pence a intrat în încăpere şi l-a imbratisat 
afectuos pe Cohn. Aveau nevoie de el, l-a asigurat Pence, 
care înţelegea şi postura în care se afla Cohn. Da, Cohn 
trebuia să facă o declaraţie publică. 


— Atunci ieşi în faţa presei şi spune orice vrei, l-a invitat 
Trump. Şi Mnuchin a spus ceva. 


Mnuchin făcuse, anterior, o declaraţie: „Condamn 
vehement persoanele animate de ură... Ele nu vor primi 
nici un sprijin din partea mea şi nici a preşedintelui sau a 
acestei administrații.“ El a citat şi a lăudat răspunsul 
iniţial al lui Trump faţă de incidentele de la Charlottesville, 
adăugând: „Ca evreu... deşi consider greu de crezut că ar 
trebui să mă apăr sau să-l apăr pe preşedinte în această 
privinţă, mă simt obligat să precizez că preşedintele nu 
crede sub nici o formă că neonaziştii sau alte grupări ce 
propagă ura şi susţin violenţa ar fi echivalente cu grupările 
care demonstrează paşnic şi legal“. 


Trump a amintit şi de alti demnitari care se distantasera 
de el. 


— Dar eu nu am o platformă, a răspuns Cohn. 
— Ce vrei să spui? a întrebat Trump. 


Secretarii din cabinet aveau departamente de presă, a 
precizat Cohn. 


— Ei pot ieşi să facă declaraţii de presă oricând doresc. Eu 
sunt doar un asistent al preşedintelui. Nu ar trebui să fac 
declaraţii de presă. 


— Nu-mi pasă, a spus Trump. Mergi pe podium chiar acum 
şi fă o declaraţie, a continuat el, invitându-l pe Cohn să 
vorbească de la pupitrul aflat în Sala Presei din Casa Albă. 


— N-o să fac asta, domnule preşedinte. Este o situaţie 
stânjenitoare. Nici dumneavoastră nu faceţi asta. Lasati- 
mă să o fac aşa cum ştiu eu. 


— Nu mă interesează în ce fel vrei să o faci, a răbufnit 
Trump. Doar că nu vreau să pleci până nu rezolvi 
problema taxelor. Şi poţi spune orice simţi nevoia să spui. 


— Vreti să vedeţi declaraţia, înainte ca eu să o fac publică? 
Trump a părut să ezite. 
— Nu, a replicat el iniţial. Spune ce vrei. 


Dar apoi s-a întrebat cum ar putea arăta declaraţia şi a 
adăugat: 


— Am putea să o vedem totuşi mai întâi? 


Cohn a spus că va lucra la declaraţie cu cei din 
Departamentul de comunicare al Casei Albe. 


La ieşirea din Biroul Oval, Cohn s-a trezit tras într-o parte 
de generalul Kelly, care auzise totul. Acesta l-a condus în 
sala de criză. Potrivit notitelor scrise ulterior de Cohn, Kelly 
i-a spus: 


— Aceasta e cea mai puternică demonstraţie de 
autocontrol la care am asistat vreodată. Dacă aş fi fost în 
locul tău, aş fi luat acea scrisoare de demisie şi i-aş fi zis 
de cel puţin şase ori să şi-o bage în fund. 


Câteva minute mai târziu, Pence a venit în biroul lui Cohn 
din Aripa de Vest. Vicepreşedintele şi-a reafirmat sprijinul 
total faţă de Cohn şi i-a cerut să spună orice dorea să 
spună, dar să continue să-şi servească patria. La final, 
Pence i-a mulţumit pentru tot ceea ce făcuse. 


Cohn a ales să-şi facă părerile cunoscute într-un interviu 
acordat publicaţiei Financial Times. „Această administraţie 
poate face şi trebuie să facă lucruri mai bune... Presiunea 
a fost imensă, încercând să decid dacă voi demisiona sau 
nu... De asemenea, mă simt obligat să-mi exprim 
dezamăgirea... căci cetăţenii care se pronunţă pentru 
egalitate şi libertate nu pot fi echivalati cu neonaziştii, 
simpatizantii KKK şi adepţii supremaţiei albe"??, a declarat 
el. 


Cohn şi-a dat seama că Trump era furios pe el din cauza 
declaraţiilor publicate, deoarece nu i-a mai vorbit vreo 
două săptămâni. La şedinţele obişnuite, Trump îl ignora cu 
desăvârşire. În cele din urmă, într-o zi, preşedintele s-a 
întors spre el şi l-a întrebat: 


— Gary, tu ce crezi? 


Trump nu l-a mai evitat în discuţiile interne din cadrul 
administraţiei, dar cicatricea a rămas. 


Pentru Rob Porter, incidentele de la Charlottesville au 
reprezentat punctul de cotitură. Trump a respins atunci 
judecata  chibzuită a celor mai mulţi membri ai 
personalului sáu. El mai făcuse asta şi înainte. 
Independenţa lui perversă, lipsa lui de rațiune oscilau ca 
valurile unei mări. Dar, odată cu Charlottesville, zăgazurile 


s-au rupt. De dragul a doar câteva cuvinte, preşedintele 
trăsese o linie roşie. 


— Aceasta nu mai este o preşedinţie, a spus Porter. 
Aceasta nu mai este Casa Albă. Acesta e un om care nu 
poate fi altfel decât este. 


Trump mergea înainte, pe drumul lui, indiferent de ce s-ar 
fi întâmplat. 


Aşa cum Porter a văzut de aproape - poate la fel de 
aproape ca oricine din personalul Casei Albe, cu excepţia 
lui Hope Hicks -, alegerea lui Trump reaprinsese divizarea 
naţiunii americane. Exista o relaţie mai ostilă cu media. 
Cultura războiului era revigorată. Exista o nuanţă rasistă 
tot mai pronunţată. Trump o accentua. 


Porter s-a întrebat dacă încercarea de a repara oricare 
dintre aceste falii nu era cumva o cauză pierdută. El şi-a 
dat seama că nu mai era cale de întoarcere. Trump 
trecuse de o linie dincolo de care nu mai era posibilă 
revenirea. Pentru adversarii lui Trump, acesta era un 
rasist, nu era un american autentic. Exista deja suficient 
combustibil pus pe focul urii, iar Trump alimentase şi mai 
mult acest foc. Incendiul avea să mistuie totul, cu flăcări 
strălucitoare. 


Exista deja o stare aproape permanentă de suspiciune, 
neîncredere şi ostilitate. 


— De acum, războiul este practic total, credea Porter. 


Capitolul 31 


În mijlocul controverselor legate de Charlottesville, Bannon 
l-a sunat pe Kelly. „Îl cunosc pe tipul ăsta“, a spus el. 
„Dacă nu începi să le ceri oamenilor de la Casa Albă să 
acopere acţiunile lui Trump, o să ai necazuri. Va trebui să 
asiguri tu o acoperire pentru el.“ 


Senatorul republican Bob Corker le-a spus reporterilor că 
„preşedintele nu a fost capabil încă să demonstreze 
echilibru si nici o parte din competențele“! necesare 
pentru a avea succes în funcţia supremă. lar Politico a 
publicat un articol amplu despre accesele de furie ale lui 
Trump, scriind despre preşedinte că este „mânat de 
temperament“ şi afirmând că „furia îi serveşte drept mod 
de a-şi conduce subordonații, a-şi exprima nemulţumirea 
sau, pur şi simplu, ca un debuseu care-l calmează “.2 


„Nici măcar o singură persoană cu rang înalt de la Casa 
Albă nu a sărit în apărarea preşedintelui“, a remarcat 
Bannon, care simţea că Trump urma să câştige duelul 
mesajelor. ,intrebándu-se Când se vor sfârşi toate 
acestea? - şi prin aluzia la Washington, Jefferson, Lincoln -, 
preşedintele se contecteaza la națiunea americană. 
Politicile identităţii de rasă ale stângii vor să susţină că 
totul este rasism. Aş vrea să mai aud aşa ceva... Nu mă 
mai satur să aud asemenea lucruri."? 


Vicepreşedintele Mike Pence retransmisese conştiincios, 
pe contul lui de Twitter, unele dintre cele mai benigne 
remarci ale lui Trump si adáugase: „Cum @POTUS Trump a 
spus, trebuie să ne unim eforturile, ca americani, dovedind 
dragoste pentru ţara noastră şi o adevărată afecţiune unii 
fata de ceilalţi. ZCharlottesville."^ 


— Dacă lucrurile se vor înrăutăţi, aşteaptă-te la atacuri din 
partea unora din Congres. Va trebui să începi să-l protejezi 
pe omul nostru, i-a spus Bannon lui Kelly. 


— Vrei nenorocita asta de funcţie? l-a întrebat Kelly. 
— Poftim? 
— Vrei să fii şef de personal? 


— Despre ce naiba vorbeşti? a întrebat Bannon iritat. Nu 
arunca povara asta asupra mea. Ştii bine că eşti singurul 
tip care se poate descurca în această funcţie. 


— Uite care-i treaba, i-a spus Kelly, în momentul de fata 
problema care mă preocupă este că sunt pe cale să-i pierd 
pe jumătate dintre tipii de aici şi aş putea pierde o treime 
din cabinet. Tu nu înţelegi. Lucrurile sunt pe muchie de 
cuţit. Oamenii nu vor tolera aşa ceva, pur şi simplu. 
Asemenea atitudini rasiste trebuie să fie amendate. Dacă 
tu crezi că ai vreo soluţie... 


Bannon nu avea nici o rezolvare. Însă i-a spus lui Kelly că 
va demisiona. 


— Ştii ceva? O să plec vineri, a spus el. Mâine va fi ultima 
mea zi aici. 


— Cred că aşa ar fi cel mai bine, i-a răspuns Kelly. 


Însă Bannon era îngrijorat din pricina evenimentelor 
programate pentru sfârşitul săptămânii, la Camp David, 
evenimente care aveau să includă şi o ultimă întrunire a 
NSC înainte de luarea unei decizii în privinţa 
Afghanistanului. 


— Asigură-te că preşedintele va primi fiecare detaliu şi 
fiecare opţiune. 


— Îţi garantez cá asa voi face, l-a liniştit Kelly. Asta era 
replica lui standard - că preşedintele va afla întreaga 
poveste şi i se va oferi toată gama de opţiuni. 


— Şi ai grijă ca Pompeo să aibă posibilitatea de a-şi 
expune pe deplin propunerile. 


Kelly i-a promis că aşa va face. 


Bannon ştia că Trump se îndrepta către luarea unei decizii 
globaliste. Forţele sistemului national de securitate, 
conduse de McMaster, îl directionau într-acolo. Ele se 
asiguraseră că Trump fusese pe deplin informat despre 
potentiala ameninţare reprezentată de Afghanistan, ca 
bază pentru un viitor act de terorism similar celui din 11 
septembrie 2001. Dacă ameninţarea s-ar fi materializat, 
forţele sistemului ar fi divulgat ziarelor The Washington 
Post sau The New York Times că Trump ignorase 
avertismentul. 


Potrivit planului pentru întrunirea NSC din 18 august, 
Sessions şi Kellogg aveau să pledeze pentru retragerea 
trupelor din Afghanistan. Directorul CIA, Pompeo, urma să 
susţină extinderea implicării paramilitare a CIA, în locul 
trimiterii de trupe suplimentare, strategie gândită de el şi 
de Bannon. McMaster avea să insiste pentru păstrarea 
actualului curs, ceea ce însemna trimiterea a încă 4 000 
de militari în Afghanistan. 


Sessions a început prin a atrage atenţia celor prezenţi că 
fusese membru al Comitetului senatorial pentru serviciile 
armate încă de la atentatele din 11 septembrie. 


— Am auzit întotdeauna acelaşi lucru: că între 6 şi 18 luni 
situaţia din Afghanistan se va schimba radical, a spus el. 
Mereu şi mereu, aceeaşi placă. Voi, generalii, aţi greşit 
întotdeauna. Uitaţi-vă la deciziile majore de a trimite zeci 
de mii de militari în Afghanistan, luate de Obama. S-a 
promis o transformare şi toată lumea a aşteptat această 
transformare. Dar întotdeauna s-a dat greş. De aceea 
suntem acolo de 16 ani. Talibanii controlează acum peste 
jumătate din ţară. Trebuie să ne retragem acum. Să 
renuntam. 


— Trebuie sa aducem trupele acasă, a adăugat Kellogg, 
sustinandu-i pledoaria. 


Pompeo avusese multe discuţii tranşante la sediul din 
Langley al CIA. Veteranii agenţiei îi reamintiseră că 
Afghanistanul era un mormânt nu doar pentru imperii, ci şi 
pentru cariere. Agenţia jucase ani de zile un rol secundar 
în Afghanistan, trimițând acolo doar echipe paramilitare 
CTPT, evitând asumarea unei responsabilităţi totale. 
Afghanistanul era problema armatei, îl sfătuiseră veteranii 
pe Pompeo, şi aşa trebuia să rămână. O altă consideraţie: 
potrivit planului care urma să fie propus de Pompeo, 
armata prelua comanda CTPT şi n-ar fi oferit niciodată CIA 
un control real. Nu exista nici o garanţie sau vreo 
aşteptare realistă de reuşită şi cineva urma să fie tras la 
răspundere pe parcurs. 


Aşa că, atunci când a venit momentul ca Pompeo să 
pledeze pentru calea de mijloc, acesta şi-a sabotat propria 
alternativă. 


— Ar fi nevoie de circa doi ani pentru ca CIA să fie 
pregătită să-şi extindă efortul contraterorist, prin echipele 
CTPT, a spus el. Nu suntem pregătiţi fizic pentru asta şi nu 
dispunem de infrastructura necesară. Nu avem 
capacitatea de a ne implica şi de a întreprinde alături de 
armată o misiune atât de ambițioasă doar cu forţele 
speciale. Capacitatile CIA din Afghanistan au fost slăbite. 
Implicarea agenţiei nu mai reprezintă astăzi o alternativă 
viabilă. 


McMaster urma să pledeze pentru menţinerea actualului 
curs şi trimiterea unor dispozitive suplimentare, de 4 000 
de militari, în Afghanistan. Argumentul lui fundamental era 
că un obiectiv strategic major viza împiedicarea 
atentatelor care ar fi putut fi comise de al Qaeda şi de alte 
grupări teroriste pe teritoriul SUA şi al ţărilor aliate. 


— Sunt sătul să tot aud asta, a spus Trump, fiindcă voi, 
tipilor, spuneţi acelaşi lucru despre fiecare ţară din lume. 
Vorbiti întruna că ISIS s-a infiltrat peste tot. Şi că ar putea 
organiza un atac împotriva noastră. Nu putem fi 
pretutindeni. 


Trump a rabufnit într-o criză de furie, mai ales la adresa 
generalilor. 


— Voi aţi creat această situaţie, le-a reproşat el. A fost un 
dezastru. Voi sunteţi arhitecţii acestei mizerii din 
Afghanistan. Voi aţi creat aceste probleme. Sunteţi nişte 
tipi inteligenţi, dar trebuie să vă spun că reprezentaţi o 


parte a problemei. Si nu ati fost capabili să rezolvati 
problema, dimpotrivă, aţi agravat-o. lar acum, a adăugat 
el, făcându-se ecoul celor spuse de Sessions, vreţi să 
trimitem în Afghanistan şi mai multe trupe, pentru a face 
un lucru în care eu nu cred. Am fost împotriva acestei 
implicări încă de la bun început. Vreau să ne retragem din 
Afghanistan, a spus preşedintele, încrucişându-şi braţele. 
lar voi îmi spuneţi că răspunsul este, de fapt, o implicare şi 
mai profundă în această ţară. 


Mattis, cu atitudinea lui calmă, putea să aibă un uriaş 
impact asupra deciziei. El nu era un tip agresiv, gata 
oricând de confruntări. Aşa cum făcea adesea, generalul a 
adoptat o poziţie moderată - pentru el, mai puţin însemna 
mai mult. 


— Cred că e corect ceea ce spuneţi, iar în ceea ce priveşte 
aspectul financiar al implicării, instinctele nu vă înşală, i s- 
a adresat el lui Trump. Însă ar putea funcţiona aici şi o 
nouă abordare - renunţarea la calendarul artificial impus 
sub administraţia Obama şi ridicarea restricţiilor impuse 
comandanților din teren. Plecarea trupelor americane ar 
precipita colapsul statului afgan, aşa cum retragerea 
anterioară a lăsat în urmă un vid de putere, permiţând al 
Qaeda să creeze aici un sanctuar terorist şi ducând la 
atentatele de la 11 septembrie. Problema este că un nou 
atac terorist, mai ales unul de amploare, pornit din 
Afghanistan, ar fi o catastrofă. 


Mattis a afirmat că, dacă americanii se retrag, în 
Afghanistan s-ar putea crea o altă insurgență de tip ISIS. 
De altfel, ISIS era deja prezentă în Afghanistan. 


— Ce s-a întâmplat în Irak, sub Obama, prin apariţia ISIS, 
se va putea întâmpla şi sub această administraţie, l-a 
avertizat Mattis pe Trump, într-una dintre cele mai 
tranşante luări de poziţie ale sale. A fost un atac frontal pe 
care multi dintre cei prezenţi l-au ţinut minte. 


— Îmi spuneţi cu toţii că trebuie să rămânem în 
Afghanistan, a spus vizibil enervat Trump, şi presupun că 
este în regulă şi aşa vom face. Dar încă sunt convins că 
gresiti. Nu ştiu pentru ce ne implicăm în Afghanistan. 
Implicarea asta nu ne-a adus nimic până acum. S-au 
pierdut atâtea vieţi. Şi am cheltuit trilioane de dolari, a 
continuat el, exagerând cifrele. Totuşi, preşedintele 
recunoştea că americanii nu puteau pleca, pur şi simplu, 
din Afghanistan, căci ar fi lăsat în urmă un nou vid de 
putere, pe care Iranul, al Qaeda si alte grupări teroriste l- 
ar fi umplut. 


După întâlnire, Sessions l-a sunat pe Bannon. 


— S-a înmuiat pe final, a spus Sessions, folosind o 
sintagmă care, în lumea curselor de cai, desemnează un 
cal care, la sfârşitul cursei, din cauza epuizării, nu mai 
poate alerga şi respinge controlul calaretului. 


— Cine? a întrebat Bannon. 
— Amicul tau, Pompeo. 
— Ce tot vorbesti acolo? 


— A facut cea mai proasta prezentare la care am asistat 
vreodata, a spus Sessions, adaugand ca, in schimb, el si 
Kellogg facusera tot posibilul pentru a convinge. Am dat 


tot ce am putut. lar Kellogg a fost extraordinar. McMaster 
s-a depăşit pe sine, dar asta, numai fiindcă n-ai fost şi tu 
prezent, să îl contrazici. Preşedintele a spus, la final, că eu 
şi Kellogg am avut cele mai bune prezentări. Dar, în mod 
clar, preşedintele consideră opţiunea de mijloc ca fiind cea 
mai bună variantă de urmat. 


— Cât de rău a fost Pompeo? 

— S-a văzut că nu pune suflet în ce spune. 
— Cum a putut face asta? 

Bannon l-a sunat pe Pompeo: 


— Ce naiba s-a întâmplat? Am plănuit lucrurile cu grijă, tu 
nu trebuia decât să le expui şi să obţii rezultatele dorite. 


— Doar atât am putut implica agenţia, a spus Pompeo. Mai 
sunt şi alte lupte pe care trebuie să le câştig. 


Pompeo i-a mărturisit că demnitarii cu rang înalt din cadrul 
CIA, de la Langley, îl avertizaseră să nu implice prea mult 
agenţia. Pompeo avea referinţe excelente, iar lui Trump îi 
plăcea stilul lui. Era pe val. Dar putea fi făcut vinovat, în 
cazul în care implicarea CIA în Afghanistan eşua. 


Un înalt funcţionar de la Langley îl avertizase: „Am 
petrecut zece ani la Washington asigurându-ne că nu vom 
fi făcuţi responsabili de evenimentele din Afghanistan. De 
ce te oferi voluntar să rezolvi tu situaţia? Noi nu ne oferim 
niciodată voluntari, pentru nimic. Nu te preocupa în 
privinţa lui Bannon. Este un clovn. E nebun. Tot ce se 
întâmplă este o capcană pe care Pentagonul ne-o întinde, 


fiindcă şi armata vrea să iasă din Afghanistan, dar doreşte 
să scoată castanele din foc cu mâna noastră.“ 


Pompeo a descris poziţia CIA: „Nu dispunem de aparatul 
necesar pentru a prelua comanda în teren. E un lucru pe 
care armata trebuie să îl facă. Spui că trebuie să 
întreprindem acest lucru în comun. Dar nu avem acel gen 
de resurse. Nu avem acel gen de experienţă, la scara 
despre care vorbesc ei. Nu ne vom asuma 
responsabilitatea. Aveţi de gând să vă asumaţi 
responsabilitatea pentru Afghanistan? Fiindcă nu vom 
câştiga acolo. Înţelegeţi cá nu vom câştiga! Şi vom avea 
mari probleme, pentru că preşedintele a spus: „Cum de 
am ajuns să nu câştigăm? Cum de au ajuns talibanii să 
triumfe?" 


Imediat după aceea, Bannon a vorbit cu Trump la telefon. 


— Ştiţi care este părerea mea în această privinţă, domnule 
preşedinte, i-a spus Bannon. Cred că, în cele din urmă, veţi 
opta pentru soluţia de mijloc. 


— N-ai auzit toată povestea, l-a contrazis Trump. Există o 
nouă strategie, care ne va permite să câştigăm. 


La întâlnirea NSC din 18 august, Trump a aprobat strategia 
„Celor Patru R“, propusă de McMaster. Rezumată într-un 
document de 60 de pagini, datat 21 august şi semnat de 
McMaster, strategia presupunea Reîntărirea: „asigurarea 
de mai mult echipament şi instruire, dar echilibrarea 
sprijinul logistic cu condiţiile pentru declanşarea de 
reforme“; Realinierea: „asistenţa civilă şi susţinerea 
politică americană vor fi realiniate, pentru a viza zone- 
cheie, aflate sub controlul guvernului, dar şi zone 


contestate, luate în considerare pe baze individuale“; 
Reconcilierea: „eforturile diplomatice vor determina 
guvernul afgan să întreprindă eforturi mai largi de a 
dezvolta incluziunea şi acomodarea politică, de a promova 
alegerile libere şi de a stimula colaborarea brokerilor de 
putere etnici şi regionali“; şi Regionalizarea: „colaborarea 
cu actorii regionali“. 


Memorandumul susţinea că întâlnirea stabilise obiectivul 
american în Afghanistan: „remodelarea mediului de 
securitate“, spre a limita opţiunile militare ale talibanilor şi 
„a-i determina să negocieze un acord politic care să ducă 
la scăderea violenţelor şi la respingerea ajutorului acordat 
teroristilor". 


Trump l-a autorizat pe Mattis să catalogheze talibanii si 
reţeaua teroristă Haqqani din Pakistan ca „forţe ostile“. 


Ingropata undeva, în cele 19 pagini ale capitolului dedicat 
strategiei integrate, se află şi următoarele afirmaţii, care 
recunoşteau gravitatea situaţiei: „este probabil ca starea 
de statu-quo să persiste în Afghanistan“ şi „este posibil ca 
talibanii să continue să câştige teren“. 


În tradiția  ascunderii adevăratei poveşti într-un 
memorandum, concluzia semnată de McMaster era: 
„Victoria nu poate fi obținută“. 


— Eşti prima persoană pe care am sunat-o, i-a spus Trump 
lui Graham. Tocmai m-am întâlnit cu generalii. O să merg 
pe mâna lor. 


— Ei bine, domnule preşedinte, acesta este probabil cel 
mai inteligent lucru pe care l-ar fi făcut orice preşedinte al 
Americii. 


— A fost o decizie greu de luat. Afghanistanul este un 
cimitir al imperiilor, a spus Trump, făcând referire la titlul 
unei cărţi scrise de Seth G. Jones despre Afghanistan. 


— Norocul meu că singura carte pe care aţi citit-o a fost 
asta! a glumit Graham. 


Trump a râs din toată inima. 


„Doar neoficial, aş vrea să vă spun că l-am demis pe 
Bannon. Aţi auzit ce-a spus despre Coreea de Nord şi 
despre faptul că n-am avea nici o opţiune militară? 
Ticălosul!“5, li s-a adresat Trump membrilor personalului 
Casei Albe aflaţi la bordul Air Force One, vineri, 18 august. 


Bannon acordase un interviu lui Robert Kuttner, de la 
publicaţia liberală American Prospect, în care sugerase că 
limbajul belicos şi amenințările cu „foc şi furie“, folosite de 
Trump la adresa Coreei de Nord, erau un bluf.* 


— Nu există nici o soluţie militară aici. Nord-coreenii ne-au 
păcălit, a afirmat Bannon, adăugând: Până când nu rezolvă 
cineva acea parte a ecuaţiei care-mi arată că 10 milioane 
de oameni din Seul nu mor în primele 30 de minute ale 
unui atac cu arme convenţionale, nu ştiu despre ce vorbiti. 


Trump era îngrijorat de perspectiva unui război al 
cuvintelor prelungit cu Bannon şi supărat fiindcă fostul lui 
strateg nu plecase, pur şi simplu, fără să facă valuri. 


În seara zilei de luni, 21 august, la televiziunile cu 
acoperire naţională era programat un discurs pe tema 
strategiei din Afghanistan, ţinut în faţa unei audienţe 
compuse din militari, la Fort Myer, Virginia.” Era un 
eveniment important - unul dintre primele anunţuri 
oficiale privind o măsură politică făcute de Trump în faţa 
unei audienţe largi. „Instinctul meu a fost de a retrage 
trupele americane - şi, privind din perspectivă istorică, îmi 
place să-mi urmez instinctele“, a declarat Trump. El a 
afirmat de trei ori că obiectivul stabilit era de „a învinge“ 
şi a spus: „Nu vom discuta despre numărul de militari sau 
despre planurile noastre privind implicarea militară 
suplimentară“. 


Astfel, Trump evita să urmeze aceeaşi strategie care 
fusese călcâiul lui Ahile pentru administraţiile Bush şi 
Obama. Strategia lui avea efectul de a îndepărta 
dezbaterea privind războiul din Afghanistan de pe prima 
pagină a ziarelor şi din emisiunile de ştiri - cu excepţia 
cazurilor în care ar fi survenit un act major de violenţă. 


John McCain a comentat: „Îl felicit pe preşedintele Trump 
pentru că a făcut un pas important în direcţia corectă, 
printr-o noua strategie în Afghanistan".? 


Senatorul democrat şi partener de candidatură în 2016 al 
lui Hillary Clinton, Tim Kaine, a spus că SUA „aveau nevoie 
să se asigure că Afghanistanul nu este o pepinieră pentru 
lucrurile care s-ar putea întoarce împotriva noastră“. 


Stand de vorbă cu Stephen Miller, Bannon l-a întrebat: 
„Despre ce naiba a fost discursul ăsta? In primul rând, mi 
se pare că a bătut pasul pe loc.“ 


De fapt, în discursul său preşedintele nu bătuse deloc 
pasul pe loc. Era o strategie nouă, ceva mai mult decât 
strategia folosită de administraţia Obama. Principala 
obiectie a lui Bannon viza însă lipsa de realism. 
„Preşedintele nu poate rosti discursuri despre victorie. 
Pentru că nu va exista nici o victorie.“ 


Trump s-a agăţat de retorica victoriei. El le făcuse 
generalilor, lui Mattis şi McMaster, suficiente concesii. 
Armata evitase umilirea şi nu trebuia să admită 
înfrângerea. 


A doua zi după discursul preşedintelui, Tillerson a mai 
găsit o modalitate de a declara că o victorie nu era 
posibilă. El s-a adresat talibanilor printr-o declaraţie de 
presă: „Nu veţi obţine niciodată o victorie pe câmpul de 
luptă. Poate cá noi nu vom obţine vreuna, dar nici voi nu o 
veţi obţine.“10 


Impasul era total. 


Capitolul 32 


În timpul vacanței parlamentare din luna august, Kelly si 
Porter şi-au petrecut câteva săptămâni la Bedminster, 
împreună cu preşedintele. Noul şef de personal era de 
părere că la Casa Albă domnea o harababură deplină. 


Priebus şi Bannon fuseseră amatori. El avea să instaureze 
ordinea şi disciplina. 


— Am încercat să facem puţină ordine, a spus Porter, 
dezvăluindu-i cum Priebus se străduise foarte mult să 
instaureze disciplina. Cu câteva luni înainte, Priebus îi 
convocase pe principalii demnitari ai administraţiei 
prezidenţiale - McMaster, Cohn, Bannon, Kellyanne 
Conway si Porter - la o intrunire in sala de strategie din 
cladirea Biroului Executiv. 


— Avem nevoie de o strategie, a declarat Priebus. Care 
sunt prioritatile? Cum le vom stabili? 


El si-a scris ideile pe panourile albe aliniate pe peretii salii. 
Era ca un SCIF pentru cele mai secrete discutii. Sala era 
plină de computere si de echipamente pentru 
videoconferinte. 


Ideile dezbătute în acea şedinţă nu au fost însă niciodată 
luate în serios. Adesea, preşedintele lua decizii care 
implicau doar unu, doi sau trei oameni. Nu exista un 
proces de elaborare şi de coordonare a deciziilor. „Haos“ şi 
„dezordine“ nu erau nişte termeni suficienţi pentru a 
descrie situaţia existentă. Fiecare putea face ce voia. 
Preşedintelui îi venea o idee şi spunea: 


— Vreau să semnez ceva. 


lar Porter trebuia să-i explice că, deşi Trump deţinea o 
largă autoritate în a emite ordine executive, de pildă, 
libertatea de decizie şi de acţiune a unui preşedinte era 
frecvent îngrădită de lege. Trump nu înţelegea cum 
funcţiona guvernul american. Uneori, el pur şi simplu 


începea sa schiteze singur ordine sau să le dicteze. Tactica 
de bază pe care Porter o folosea încă din perioada lui 
Priebus era de a temporiza şi a amâna, de a menţiona 
obstacolele legale şi uneori de a lua proiectele de pe masa 
preşedintelui, pentru ca acesta să nu le poată vedea şi 
semna. 


Porter „ceruse un afurisit de proces ordonat“, cum îl 
numea el, în fiecare zi, timp de luni de zile. Cei de la Casa 
Albă aveau nevoie de o mână de fier, care să controleze 
tot ceea ce se semna şi se ordona. Şi, dacă nu de o mână 
de fier, ei aveau nevoie măcar de cineva care să 
controleze lucrurile. 


Pe 21 august, Kelly şi Porter au emis două 
memorandumuri către toti funcţionarii cabinetului şi către 
toti asistenții superiori de la Casa Albă. „Secretarului de 
personal al Casei Albe [Porter] trebuie să i se trimită toate 
materialele prezidenţiale şi tot el trebuie să le difuzeze.“ 
Orice document, inclusiv memorandumurile decizionale, 
fiecare memorandum, declaraţie pentru presă, chiar şi 
articole din presă, trebuiau să treacă prin mâna lui Porter. 


Ordinele executive urmau „să fie finalizate în cel puţin 
două săptămâni“ şi trebuiau să includă o analiză din 
partea consilierilor juridici ai Casei Albe şi a Biroului de 
Consiliere Juridică, din cadrul Departamentului de Justiţie, 
care asigurau interpretarea legală pentru administraţia 
americană. 


„Toate actele care ieseau din Biroul Oval trebuiau 
înmânate secretarului de personal... în conformitate cu 
legea documentelor prezidenţiale.“ 


Un al doilea memorandum (subliniat în original) afirma: 
„Deciziile nu sunt definitive - şi, ca atare, nu pot fi 
implementate - până când secretarul de personal nu se 
asigură că există un memorandum decizional aprobat şi 
semnat de preşedinte“. Printre documentele vizate se 
numărau noile iniţiative politice din domeniile „bugetului, 
sănătăţii şi comerţului“, precum şi acţiunile 
guvernamentale, ca „operaţiunile militare, de informaţii 
sau diplomatice“. 


„O decizie luată după o informare verbală nu este 
definitivă“, dacă nu exista un memorandum de decizie 
oficial. 


Era o pură fantezie. 


Kelly si Porter s-au aşezat alături de preşedinte pentru a-i 
explica procesul îmbunătăţit. 


— Nu puteți lua decizii decât dacă semnaţi un 
memorandum decizional, i-a spus Porter. Memorandumul 
nu trebuie să fie lung - cel mult o pagină. 


Porter a atras atenţia că memorandumurile decizionale 
trebuiau însoţite de materiale de susţinere, dar i-a promis 
preşedintelui: 


— N-am să vă fac să citiţi mai mult de o pagină pentru 
fiecare decizie. De asemenea, voi veni să vă informez 
asupra documentului respectiv, astfel încât să-l putem 
parcurge împreună. Uneori, va fi nevoie de o şedinţă în 
toată regula, cu cinci, şase sau şapte consilieri. De multe 
ori putem acţiona doar pe baza unui memorandum 
decizional. 


Trump s-a declarat de acord cu propunerea. 


În primele săptămâni, noul sistem l-a înfuriat pe 
preşedinte. În cele din urmă, Porter a creat o rutină şi îi 
aducea preşedintelui zilnic la semnat între 2 şi 10 
memorandumuri decizionale. Lui Trump îi plăcea să 
semneze. Pentru el, asta însemna că acţionează, că face 
lucruri, iar semnătura lui, cu cerneală neagră, părea 
autoritară pe albul foii de hârtie. 


În primele săptămâni, Kelly a fost foarte amabil cu 
preşedintele, a remarcat Porter. Erau de acelaşi leat. Când 
se afla în preajma preşedintelui, Kelly părea să aibă mereu 
un zâmbet întipărit pe chip. Şi glumea adesea cu Trump. Îi 
dădea sfaturi preşedintelui şi îşi exprima opinia. 


— Domnule preşedinte, cred că trebuie să facem asta, 
spunea el. 


Şi era foarte modest şi respectuos: 


— Eu sunt doar un angajat. Dumneavoastră sunteţi şeful. 
Vom încerca să vă oferim cele mai bune informaţii. Sunteţi 
cel care decide. Şi nu voi încerca să vă influentez în vreun 
fel sau altul. 


Era şeful de personal perfect. Dar luna de miere urma să 
se încheie curând. La începutul lunii septembrie, Kelly şi 
Porter aveau să lucreze din nou singuri sau doar cu câţiva 
alţi membri ai personalului. 


— Preşedintele este inconstant şi nehotărât, afirma Kelly. 


Aveau de dezbătut probleme importante, în special cele 
legate de acordurile comerciale sau de prezenţa trupelor 
americane în Coreea de Sud. 


— Trebuie să încercăm cu toţii să discutăm cu el şi să-l 
facem să ia o decizie, spunea Kelly. Trebuiau să stea 
permanent lângă preşedinte, chiar dacă acesta nu-i 
asculta. 


Luarea de decizii şi activitatea din Biroul Oval au devenit 
tot mai supuse hazardului. 


— Preşedintele, pur şi simplu, nu înţelege nimic din ceea 
ce se întâmplă. El nici nu ştie despre ce vorbeşte, sublinia 
Kelly. 


Pe măsură ce Trump devenea tot mai categoric în privinţa 
retragerii din acordurile comerciale sau a renunţării la 
politicile externe costisitoare, Kelly avea să admită: 


— Nu-mi vine să cred că preşedintele se gândeşte măcar 
să facă aceste lucruri. 


A făcut un apel personal la Porter: 


— Rob, trebuie să pui capăt acestei situaţii. Nu mai scrie 
ordinele date de el. Încearcă să nu mai faci tot ce îţi 
spune. Poţi merge să vorbeşti cu el şi să vezi dacă ar fi 
posibil să ajungi la vreun rezultat? Am vorbit cu 
preşedintele la telefon de dimineață. l-am adus 
argumente. Poţi merge să vezi ce s-ar putea face? 


Prezenţa trupelor americane în Coreea de Sud continua să 
fie o temă pentru Trump. 


— Subventionam Coreea de Sud, insista el. Nu are nici un 
rost să cheltuim atâţia bani. 


Porter i-a reamintit ceea ce Mattis şi mulţi alţii îi spuseseră 
deja: că erau poate cei mai bine cheltuiţi bani pe 
securitatea Statelor Unite. Prezenţa trupelor oferea 
informaţii strict secrete indispensabile, vitale pentru 
detectarea şi împiedicarea lansărilor de rachete nord- 
coreene. 


Pe 25 august, preşedintele a decis că va lua o decizie 
radicală în privinţa NAFTA, KORUS şi a Organizaţiei 
Mondiale a Comerţului. 


— Am discutat despre asta până mi s-a făcut greață, a 
spus Trump. Pur şi simplu, o vom face. O vom face. Vom 
ieşi din NAFTA. Vom ieşi din KORUS. Şi vom ieşi din OMC. 
Ne retragem din toate trei acordurile. 


Cohn şi Porter au apelat la Kelly, care nu voia ca 
securitatea naţională sa fie perturbată de deciziile 
referitoare la comerţ. Kelly şi Porter au mers în Biroul Oval. 


— Coreea de Sud este un aliat, i-a spus Kelly lui Trump. lar 
tratatul KORUS este, de fapt, mult mai profitabil decât aţi 
putea crede. 


Porter i-a prezentat preşedintelui câteva studii din care 
reiesea că acordul KORUS menținea scăzut deficitul 
comercial. 


— Este o perioadă foarte importantă, având în vedere 
evoluţiile din Coreea de Nord şi din întreaga regiune, a 
avertizat Kelly. Nu vrem sa modificăm nimic pe partea 


comercială, mai ales că acesta e un punct sensibil în 
întreaga arhitectură a lucrurilor. O eventuală modificare ar 
putea arunca totul în aer. 


El i-a recomandat preşedintelui să îl convoace pe Tillerson. 
Tillerson a adus aceleaşi argumente. 


Tillerson, Mattis, McMaster, Kelly - toţi experţi în securitate 
naţională - au căzut de acord că şi dacă deficitul comercial 
în relaţia cu Coreea de Sud ar fi fost de zece ori mai mare, 
şi tot nu s-ar fi justificat retragerea trupelor americane din 
această ţară. Era o nebunie doar să te şi gândeşti la aşa 
ceva, au convenit ei. 


— În regulă, a spus, în cele din urmă, Trump, vineri, 1 
septembrie. Nu le vom da sud-coreenilor azi preavizul de 
180 de zile. Nu că nu o vom face cândva, dar bine, accept, 
nu o vom face azi. 


Porter a transmis decizia preşedintelui către personalul 
legislativ, avocații (Casei Albe şi personalul NSC, 
sugerându-le cá pot sta liniștiți, cel putin în acea zi. El s-a 
asigurat, totodată, că nu fusese redactat nici un act pe 
care preşedintele l-ar fi putut semna. 


Patru zile mai târziu, pe 5 septembrie, Cohn, Porter şi 
ceilalţi au venit în Biroul Oval. Trump ţinea în mâini schiţa 
unei scrisori reprezentând preavizul de 180 de zile pentru 
retragerea SUA din KORUS.! Porter nu ştia cine scrisese 
documentul şi nu a aflat niciodată cine a făcut-o - probabil 
Navarro şi Ross, se gândea el, dar n-a obţinut niciodată o 
confirmare în acest sens. „Am aici o schiţă“, i-a anunţat 
Trump. „Ne vom retrage din acest acord. Vreau să rescrieti 


această notificare într-un limbaj oficial şi să o expediati. 
Trebuie să rezolvăm astăzi acest lucru.“ 


McMaster a început să aducă argumente contrare, legate 
de securitatea naţională. Cohn şi Porter au adus şi ei 
argumente ţinând de comerţ şi de economie. 


— Până cand nu voi lua unele măsuri pentru a demonstra 
că amenințările mele sunt reale şi trebuie luate în serios, 
nu vom putea controla eficient lucrurile, a spus Trump, 
după care a părăsit Biroul Oval. 


În condiţiile în care preşedintele evitase procesul de 
redactare a notificărilor, controlat in mod obişnuit de 
Porter, şi venise cu un nou draft, Cohn s-a simţit cu 
adevărat îngrijorat. Prin urmare, el a luat, pur şi simplu, 
schiţa de pe biroul lui Trump.*** 


În primele luni de când fusese numit în funcţia de şef de 
personal, se părea că generalul Kelly stătea aproape toată 
ziua în Biroul Oval, fiind prezent la fiecare întâlnire. Nu 
vorbea prea mult, acţionând mai degrabă ca un observator 
şi monitorizând tot ce se petrecea. Încerca mereu să se 
asigure că uşa dintre Biroul Oval şi cea din micul birou 
exterior, unde stătea Madeleine Westerhout, era închisă. 
Westerhout avea 27 de ani, era o fostă asistentă din 
cadrul Comitetului Naţional Republican şi, cu pletele ei 
lungi, castanii, şi zâmbetul larg, semăna cu Hope Hicks. 
Motivul declarat pentru care Kelly făcea acest gest era de 
a oferi mai multă intimitate şi siguranţă celor prezenţi la 
şedinţe. Totodată, Kelly voia să împiedice acel du-te-vino 
permanent pe uşile Casei Albe, întâlnit constant, în trecut. 


— Nu, nu, lasă uşa deschisă, se opunea însă preşedintele. 
Vreau s-o văd pe Madeleine, ca s-o pot chema, la nevoie. 


Contraamiralul Ronny Jackson, medicul de la Casa Albă al 
preşedintelui, îl vedea pe Trump aproape în fiecare zi - cu 
siguranţă de mai multe ori pe săptămână. 


— Cum va simtiti azi, domnule preşedinte? spunea el, 
scotandu-si capul pe uşa biroului, în timp ce preşedintele 
trecea pe coridor. De obicei, era doar un control scurt, de 
30 de secunde, adesea cu discuţii despre spray-uri nazale 
sau alte lucruri mărunte. 


De câteva ori, doctorul Jackson l-a vizitat şi pe Kelly. 


— În ultima vreme, preşedintele a fost foarte stresat, a 
spus, la un moment dat, medicul. Ar trebui să găsim o 
modalitate de a mai reduce presiunea pusă asupra sa sau 
de a-i mai reduce programul de lucru. 


Altă dată, Jackson s-a exprimat şi mai clar: 


— Se pare că preşedintele e mult mai stresat decât de 
obicei. Poate că ar trebui să scurtăm programul lui de 
mâine. 


Soluţia lui Kelly a fost de a-i oferi preşedintelui mai mult 
„timp executiv“. În mod normal, Trump îşi stabilea singur 
programul, hotărând când să înceapă ziua de lucru, şi 
avea adesea un orar flexibil când revenea la reşedinţă. 


Kelly a încercat să-i răspundă lui Jackson. Care întâlniri 
anume erau esenţiale? | s-ar fi putut acorda lui Trump o 
jumătate de ora sau o oră liberă dimineaţa, ori i s-ar fi 
putut scurta programul, cu o oră, seara, la sfârşitul zilei? 


Au încercat să facă asta. Dar programul intens al 
preşedintelui nu s-a redus, iar Trump îi menținea adesea 
pe toti, inclusiv pe sine însuşi, într-o permanentă stare de 
agitaţie. 


Trump a chemat la reşedinţa sa un grup de demnitari, 
pentru a discuta despre tarifele vamale la oţel. Erau de 
faţă Ross, Navarro, Lighthizer, Cohn, McMaster şi Porter. 
Trump a spus că s-a săturat de discuţii şi că vrea să 
semneze un memorandum pentru implementarea unui 
tarif vamal unic la oţel de 25%, care să fie impus tuturor 
ţărilor. 


A început imediat o rundă de dezbateri demnă de „Ziua 
cartitei“, cu aceleaşi argumente de ambele parti, până 
când Mnuchin a spus că reforma fiscală trebuia să fie 
prioritatea absolută. Dominația republicanilor in Camera 
Reprezentanţilor, în Senat şi la Casa Albă era totală şi 
aceasta reprezenta o ocazie unică de a vota o reformă 
fiscală, a afirmat el. O reformă similară nu mai fusese 
făcută din timpul mandatului lui Reagan, în urmă cu peste 
30 de ani. 


Mnuchin a avertizat însă că mulţi dintre senatorii 
republicani de care aveau nevoie pentru a vota reforma 
fiscală erau adepţi ai liberului schimb şi se opuneau 
vehement tarifelor vamale pentru oţel. 


— Domnule preşedinte, pe aceşti senatori i-ati putea 
pierde, a spus el. 


Cohn i-a confirmat spusele, iar Porter s-a declarat si el de 
acord. McMaster, care afirmase, din perspectiva securitatii 
nationale, ca impunerea de tarife vamale la otel ar fi 


afectat grav relaţiile cu aliaţii SUA, a fost şi el de aceeaşi 
părere în privinţa taxelor şi a senatorilor republicani. 


„Bun, aveţi dreptate“, a incuviintat Trump, în cele din 
urmă. „Oricât ar fi de important acest lucru, nu putem 
periclita legea privind taxele din cauza lui. Aşa că 
rămânem pe loc. Dar, de îndată ce rezolvăm cu taxele, ne 
vom ocupa de comerţ. Şi una dintre primele măsuri pe 
care trebuie să le luăm este impunerea de tarife vamale 
pentru oţel.“ 


Odată Bannon plecat de la Casa Albă, Trump şi Sessions 
au venit cu o altă soluţie la problema imigrării, pe 5 
septembrie. Trump a anunţat stoparea programului DACA, 
derulat sub Obama.? El l-a catalogat drept „o abordare 
similară aministiei“ şi a spus că membrii Congresului vor 
trebui să-l înlocuiască printr-o altă lege, în cel mult şase 
luni. 


Două zile mai târziu, preşedintele a încercat să calmeze 
spiritele. Pe 7 septembrie, el a scris pe Twitter: „Le spun 
tuturor celor aflaţi sub incidenţa legii DACA şi care sunt 
îngrijoraţi de statutul lor în cursul acestor şase luni: nu 
aveţi de ce vă teme. Nu se va lua nici o măsură!“ 


Bannon, care încă avea acces la Trump, l-a sunat spre a-i 
reaminti importanţa unei linii dure împotriva imigrației. 
„Domnule preşedinte, vă daţi seama că această problemă 
aproape a distrus Partidul Republican în vara anului 
2013?", îşi amintea Bannon ca l-ar fi întrebat pe 
preşedinte. „Acesta este principalul motiv pentru care aţi 
fost ales. Şi singurul lucru care poate distruge Partidul 
Republican. Această problemă a amnistiei ne-a bântuit.“ 


Stephen Miller i-a transmis lui Bannon că la Casa Albă 
întreaga dezbatere era acum legată de imigrația în lant. El 
a calculat că, dacă Statele Unite şi-ar fi menţinut politica 
actuală pentru încă 20 de ani, populaţia ar fi crescut cu 50 
de milioane de noi imigranţi. 


Miller i-a spus lui Bannon: ,Democratii nu vor renunţa 
niciodată la imigrația în lant. Ea a schimbat tara. Inseamna 
totul. Astfel, imigranții pot obţine reîntregirea familiei.“ 


Presupunerea lui Miller s-a dovedit a fi corectă. Trump a 
putut continua discuțiile în vederea găsirii unui 
compromis, dar n-a ajuns la o înţelegere cu democraţii. 


„Nu am nici un avocat bun“, a spus Trump într-o zi, pe 
când se afla în Biroul Oval. „Am nişte avocaţi jalnici“, a 
insistat el, cu trimitere directă către consilierul juridic al 
Casei Albe, Don McGahn. „Am o grămadă de avocaţi care 
nu sunt agresivi, care sunt slabi, care nu se gândesc la 
interesul meu, care nu sunt loiali. E, pur şi simplu, un 
dezastru. Nu reuşesc să găsesc un avocat bun.“ 


Îi includea aici şi pe avocaţii personali care îl reprezentau 
în investigația condusă de procurorul special Mueller. 


Porter a mers în biroul lui Kelly, pentru a-l informa în 
legătură cu cele întâmplate. În birou se aflau doar ei doi. 
„Am mai văzut scenariul ăsta“, a spus Porter. „Sunt 
îngrijorat, fiindcă au mai fost situaţii în trecut, în special 
după desemnarea procurorului special - perioada Comey- 
Mueller -, când preşedintele a fost atât de frământat şi de 
distras, încât a devenit o adevărată provocare să-şi 
continue activităţile zilnice şi să ia decizii. A fost pusă la 
grea încercare capacitatea lui de a acţiona ca un 


preşedinte care să ne ofere direcţia de care aveam nevoie 
pentru a face guvernarea să funcţioneze. Din fericire, am 
depăşit acele momente. Sunt îngrijorat fiindcă astfel de 
incidente se vor produce din nou, mai ales pe măsură ce 
ancheta îşi urmează cursul, iar lucrurile vor duce la o 
concluzie. Nu ştiu care va fi catalizatorul.“ 


Catalizatorul ar fi putut fi ceva legat de Senat şi de 
investigaţiile privind legăturile lui Trump cu Rusia. 


„Sau cine ştie ce altceva. Dar trebuie să fim conştienţi de 
asta. Dacă nu impartim mai bine sarcinile, dacă nu-i 
oferim preşedintelui suficient timp şi spaţiu pentru a 
discuta cu oamenii lui Mueller, punându-l într-o postură 
mai favorabilă, atunci agitația lui va cuprinde toată Casa 
Albă. Trump are nevoie de timp pentru a se echilibra 
emoţional.“ 


Porter i-a cerut lui Kelly să se gândească la toate aceste 
lucruri, „astfel încât să fii pregătit, să putem continua să 
actionam şi să nu se producă un blocaj al întregii Aripi de 
Vest pentru zile, dacă nu cumva chiar pentru săptămâni 
întregi, aşa cum s-a mai întâmplat în trecut“. 


— Da, am mai auzit de asemenea situaţii, a incuviintat 
Kelly. Şi îmi pot imagina că n-a fost bine deloc. 


— Cu greu am reuşit să o scoatem la capăt ultima oară 
când s-a întâmplat, a spus Porter. De data aceasta ar 
putea fi chiar mai rău. Aşa că trebuie să punem la punct 
un plan clar, ca să ştim cum să gestionam lucrurile. 


Kelly i-a dat dreptate lui Porter. 


— Hai să încercăm, a zis el, deşi nici unul nu avea, pentru 
moment, vreo idee despre ce anume ar fi trebuit să facă. 

Atenţia lui Trump nu era distrasă doar de complexa 
investigaţie a echipei lui Mueller şi de ameninţarea care 
plana asupra lui, în această privinţă, ci şi de acoperirea 
constantă mediatică a posibilelor legături avute cu ruşii 
sau de acuzaţiile de obstructionare a justiţiei, care-l 
măcinau aprig. Rezultatul a fost, potrivit lui Porter, că, „în 
unele momente, preşedintele aproape nu mai era în stare 
să fie preşedinte“. 


McMaster a remarcat acest lucru. În mod normal, Trump 
nu-l asculta cu mare atenţie sau pentru prea mult timp pe 
consilierul său de securitate naţională, dar, pe măsură ce 
lucrurile se agravau, „parcă nu mai reuşeam deloc să-i 
captez atenţia“, i s-a confesat McMaster lui Porter. „Nu o 
lua personal“, l-a sfătuit Porter. „Preşedintele e în mod 
evident distras. Aşa e cu toată lumea. Fiindcă e concentrat 
doar asupra ştirilor legate de Rusia.“ 


Gary Cohn, la rândul său, i-a spus lui Porter: „Este inutil să 
discutăm cu preşedintele astăzi“. 


Hope Hicks, de asemenea, a ţinut să-şi exprime 
îngrijorarea. „Preşedintele e măcinat din cauza întregii 
situaţii“, i-a spus ea lui Porter. Hicks voia ca Trump să se 
calmeze şi să evite să facă sau să spună lucruri pe care 
mai târziu le-ar fi putut regreta. Ea încerca să-l facă pe 


preşedinte să discute despre alte subiecte, să-i distragă 
atenţia de la emisiunile difuzate la televizor, chiar să îl 
ajute să nu mai ia lucrurile în serios. 


Insotit de membrii echipei sale, Trump s-a urcat la bordul 
aeronavei Air Force One, pentru a participa la un miting. 
La coborârea din avion, înainte de începerea mitingului, el 
le-a spus celorlalţi: „Cred ca în primele zece minute din 
discurs nu voi face altceva decât să atac presa“. 


În mai multe rânduri, Trump l-a întrebat pe Porter daca era 
interesat de funcţia de consilier juridic al Casei Albe, însă 
acesta a refuzat. 


Când avocatul personal al lui Trump venea să discute 
chestiuni legate de procurorul special Mueller, 
preşedintele îl invita adesea şi pe Porter să se alăture 
discuţiei. 


— Rob, aş vrea să rămâi. Trebuie să iei parte la asta. 


— Dar nu sunt avocatul dumneavoastră, domnule 
preşedinte, replica Porter. Nu ocup un post de avocat. ŞI 
chiar dacă aş fi fost avocat, aş fi fost avocatul cabinetului, 
nu unul dintre avocaţii dumneavoastră personali, iar 
această situaţie ar încălca privilegiul avocat-client. Aşa că 
nu pot asista la discuţie. 


— Nu, nu, nu, asta nu contează, insista Trump. 


În astfel de situaţii, unul dintre avocaţii personali ai lui 
Trump, de pildă, John Dowd, se vedea nevoit să intervină: 
„Fără îndoială, Rob trebuie să plece“. 


„Nu ştiu cât voi mai putea rămâne“, i-a mărturisit Gary 
Cohn lui Porter, „fiindcă lucrurile au luat-o razna de tot 
aici. Este un haos absolut. Trump nu se va schimba 
niciodată. Este inutil să pregătesc o informare temeinică, 
substanţială, cu grafice şi explicaţii, pentru preşedinte, 
fiindcă ştiu că el o va ignora în totalitate. Nu-i pot reţine 
atenţia mai mult de zece minute, pentru că apoi el începe 
să vorbească despre cu totul alt subiect. Chiar dacă 
petrecem o oră întreagă împreună, tot nu reuşesc să-i 
prezint informarea până la capăt.“ 


Porter a încercat să pregătească pentru preşedinte 
documente informative organizate, cu date relevante, 
puncte de vedere diferite, calcule de costuri/beneficii, 
argumente pro şi contra şi posibile consecinţe ale unei 
anumite decizii. Dar nici această tactică nu a funcţionat. 


Gary Cohn şi Robert Lighthizer, reprezentantul comercial 
al SUA, se străduiseră luni de zile să-l convingă pe Trump 
să fie de acord cu o anchetă privind drepturile de 
proprietate intelectuală, legată de practicile comerciale ale 
Chinei. Era o situaţie în care Trump îşi putea încorda 
muşchii anticomert fără să arunce în aer vreun acord 
comercial. Autoritatea venea din secţiunea 301 a Legii 
comerţului, din 1974, care conferea preşedintelui puterea 
de a institui unilateral restricţii comerciale punitive asupra 
ţărilor care se implicau în relaţii comerciale incorecte cu 
SUA. 


Chinezii încălcau toate regulile. Furau totul, de la secrete 
comerciale ale companiilor producătoare de tehnologie la 
software, muzică şi filme piratate sau medicamente ori 
bunuri de lux contrafăcute. Cumpărau părţi din companii şi 
furau tehnologia. Furau proprietatea intelectuală de la 
companiile americane cărora li se ceruse să-şi mute 
tehnologia în China şi să opereze de acolo. Cohn îi 
considera pe chinezi nişte comercianţi murdari, lipsiţi de 
scrupule. Administraţia estima că furturile de proprietate 
intelectuală comise de China se ridicau la cifra uluitoare de 
600 de miliarde de dolari. 


O anchetă 301, pe scurt 301, i-ar fi dat lui Lighthizer un 
termen de un an pentru a stabili dacă biroul 
reprezentantului comercial al SUA ar fi trebuit să deschidă 
o anchetă oficială asupra Chinei. Dacă era aşa, Trump ar fi 
avut autoritatea de a impune tarife, sancţiuni şi alte 
măsuri împotriva Chinei. 


Europenii, japonezii şi canadienii s-ar fi alăturat Statelor 
Unite într-un efort masiv şi coordonat, împotriva 
încălcărilor dreptului de proprietate intelectuală de către 
chinezi. Aceasta ar fi fost prima măsură punitivă impusă 
pe plan comercial de Trump. 


În cele din urmă, Trump a fost de acord să semneze un 
memorandum şi să anunţe în cadrul unui discurs lansarea 
unei anchete de un an privind încălcările drepturilor de 
proprietate intelectuală de către chinezi.! Fusese necesar 
un lung tur de forţă pentru a-l determina pe preşedinte să 
ia o măsură clar definită pe frontul comercial. 


În timpul unei întâlniri desfăşurate în august, la reşedinţa 
prezidenţială, cu consilierii săi comerciali şi economici, 


Trump a refuzat însă să mai urmeze planul propus. Tocmai 
vorbise la telefon cu preşedintele Xi şi nu voia să facă din 
China o ţintă. 


— O să avem nevoie de ajutorul chinezilor în Coreea de 
Nord, a spus el. China nu reprezintă doar un vot în 
Consiliul de Securitate al ONU. Vom avea nevoie de 
sprijinul permanent al chinezilor. Vreau să renunţ la toate 
referirile la China din discursul meu, şi-a anunţat Trump 
colaboratorii. 


Preşedintele nu voia să-şi pericliteze bunele relații 
personale cu preşedintele Xi. 


Porter a observat că memorandumul întins pe doar două 
pagini menţiona China de cinci ori, dar nici o altă ţară. Era 
un document referitor doar la China, aşa cum stabiliseră 
să fie, cu luni de zile înainte. 


— Nu, nu, nu, s-a opus Trump. Nu vreau să fie un discurs 
axat pe China. Mai bine să ne referim la întreaga lume. 


Potrivit legilor americane, aceste investigaţii trebuiau să 
se refere strict la practici comerciale incorecte desfăşurate 
de o anumită ţară. 


— În acest caz, ţara este China, a spus Porter. Nu putem 
ocoli acest fapt. 


— Bine, atunci, a spus preşedintele. Pot semna orice, dar 
nu vreau să mentionez China în discursul meu. 


— Nu putem explica la ce se referă investigația fara a 
menţiona China. 


Trump a fost din nou de acord. Dar, în discursul ţinut în 
public curând după aceea, el a afirmat: „Furtul de 
proprietate intelectuală comis de alte tari costă națiunea 
americană milioane de locuri de muncă şi miliarde de 
dolari în fiecare an. Prea mult timp această bogăţie a fost 
smulsă ţării noastre, fără ca administratiile de la 
Washington să ia măsuri... Însă administraţia mea nu va 
mai avea aceeaşi atitudine nepásátoare."? 


În timpul acestui discurs, preşedintele nu a făcut decât o 
singură referire la China. 


Cohn şi Porter au sperat că semnarea memorandumului 
care autoriza investigația 301 îi va distrage atenţia lui 
Trump de la impunerea imediată de tarife vamale pe 
importurile de oţel şi de aluminiu. 


Ori de câte ori vreunul dintre ei încerca să contrazică 
opiniile lui Trump privind importanţa deficitului comercial 
şi necesitatea de a impune tarife vamale, preşedintele era 
de neclintit: „Ştiu că am dreptate, spunea el. Şi dacă nu 
sunteţi de acord cu mine, să ştiţi cá voi vá inselati.“ 


Cohn ştia că adevărata bătălie se va duce în privinţa 
tarifelor, domeniu în care Trump avea cele mai rigide 
opinii şi unde putea aduce cele mai mari prejudicii 
economiei americane şi celei mondiale. El a adunat toate 
informaţiile posibile pentru a-i demonstra preşedintelui 
cum anume impunerea de tarife vamale pe oţelul de 
import ar fi provocat un dezastru şi ar fi afectat economia. 


Un document de 17 pagini trimis de Cohn conţinea un 
grafic relevând veniturile nesemnificative obţinute în 
2002-2003, când preşedintele Bush impusese tarife pe 
oţel, din acelaşi motiv. Graficul demonstra că veniturile 
obţinute fuseseră de doar 650 milioane de dolari. Această 
cifră reprezenta 0,04% din veniturile federale totale, de 
1,78 trilioane de dolari. 


Venitul estimat în urma impunerii unui tarif de 25% pe oţel 
ar fi fost acum de 3,4 miliarde de dolari sau 0,09 % din 
venitul total estimat - 3,7 trilioane de dolari pentru 2018. 


Zeci de mii de locuri de muncă fuseseră pierdute în 
industrii care utilizau oţel, a explicat Cohn, prezentând şi 
un grafic care să demonstreze acest lucru. 


Trump avea trei aliaţi care erau de acord cu el în privinţa 
importanţei deficitului comercial: secretarul Comerţului, 
Wilbur Ross, Peter Navarro şi Bob  Lighthizer, 
reprezentantul comercial al SUA. 


Navarro a obiectat că datele nu includeau şi locurile de 
muncă create în combinatele siderurgice după impunerea 
de tarife vamale sub administraţia Bush, în 2002-2003. 


— Ai dreptate, a recunoscut Cohn. Am creat exact 6 000 
de locuri de muncă în combinate siderurgice. 


— Datele sunt, pur şi simplu, greşite, a spus Navarro. 
Trump era decis să impună tarife vamale pe oţel. 


— Uite ce e, a spus el, vom încerca. Dacă nu merge, vom 
renunţa la tarife. 


— Domnule preşedinte, a replicat Cohn, nu aşa se 
procedează cu economia americană. Fiindcă mizele sunt 
atât de ridicate, este esenţial să fim conservatori. Trebuie 
să implementati o măsură doar când sunteţi 100% sigur ca 
ea va funcţiona şi apoi trebuie să vă rugaţi din tot sufletul 
să fi avut dreptate şi după ce o transpuneti în realitate. Nu 
faceţi fifty-fifty cu economia Americii. 


— Dacă nu merge, renuntam la tarife, a repetat Trump, 
impasibil. 


NAFTA a constituit o altă ţintă constantă pentru Trump. 
Preşedintele susţinea de luni de zile că vrea să părăsească 
tratatul NAFTA şi apoi să-l renegocieze. 


— Singurul mod de a obţine un acord profitabil este prin 
denuntarea totală a vechiului acord. După aceea, în şase 
luni, partenerii noştri vor veni să se roage să renegociem. 


Teoria lui privind negocierile susţinea că, pentru a obţine 
un „Da“, trebuia mai întâi să spui „Nu“. 


— Dar renunţarea la tratat s-ar putea sa fie pentru 
totdeauna, i-a atras atenţia Cohn. Aceasta e cea mai 
riscantă strategie. Dacă nu funcţionează, ajungem în 
faliment. 


Cohn ştia că Trump dăduse faliment în afacerile sale de 
şase ori şi, cu toate acestea, încă nu părea să 
conştientizeze pericolul. Pentru preşedinte, falimentul era 
doar o altă strategie de afaceri: pleacă de la masa 
negocierilor, ameninta-ti partenerii de afaceri că esti gata 


să arunci în aer înţelegerea şi ei se vor teme de tine. 
Adevărata putere este frica. 


De-a lungul deceniilor, Goldman Sachs nu făcuse afaceri 
cu Organizaţia Trump sau cu Trump însuşi, ştiind că acesta 
putea crea probleme oricui. Pur şi simplu, nu şi-ar fi plătit 
partenerii de afaceri sau i-ar fi dat în judecată. Când Cohn 
abia venise la Goldman, acolo era un agent de vânzări 
novice, care se implicase cu Trump într-o vânzare de 
acţiuni la un cazinou. Cohn i-a spus tânărului trader că, 
dacă afacerea nu avea să fie încununată de succes, îl va 
concedia. Din fericire pentru tânărul trader, Trump plătise. 


Aplicarea de către Trump în domeniul guvernării a 
mentalitatii sale din zilele când era un mogul imobiliar şi 
acceptarea riscului falimentării întregii Americi era însă o 
problemă de cu totul altă amploare. 


Într-o altă discuţie cu preşedintele, Cohn a dezvăluit un 
studiu al Departamentului de Comerţ, care sublinia că 
Statele Unite au absolută nevoie de comerţul cu China. 


— Domnule preşedinte, dacă aţi fi chinez şi aţi vrea să ne 
distrugeti, ar trebui să încetaţi să ne mai trimiteţi 
antibiotice. Ştiţi că, de fapt, noi nu mai producem, practic, 
antibiotice în Statele Unite? 


Studiul arăta şi că nouă antibiotice principale, inclusiv 
penicilina, nu se produceau în Statele Unite. China vindea 
96,6% din antibioticele de pe piaţa americană. 


— Noi nu producem penicilină, a adăugat Cohn. 


Trump i-a aruncat o privire ciudată. 


— Domnule preşedinte, când copiii mamelor americane 
vor muri din cauza unei simple amigdalite, ce le veţi spune 
acelor mame? Că deficitul comercial e important? l-a 
întrebat Cohn pe preşedinte. 


— Vom cumpăra antibiotice din altă ţară, a propus Trump. 


— Atunci chinezii îşi vor vinde antibioticele în Germania, 
iar nemţii le vor creşte preţul şi ni le vor vinde nouă mai 
scump. Aşadar, deficitul nostru comercial va scădea cu 
China, dar va spori considerabil cu Germania. lar 
consumatorii americani vor plăti mai mult. Va fi acesta un 
lucru bun pentru economia noastră? 


Navarro a intervenit, susţinând cá ar putea cumpăra 
antibiotice şi din alte ţări, nu neapărat din Germania. 


— E aceeaşi problemă, a replicat Cohn. Practic, nu faci 
altceva decât să rearanjezi scaunele de pe puntea 
Titanicului. 


Industria de automobile americane era o altă obsesie alui 
Trump. China lovea puternic în această industrie şi încă şi 
mai puternic în muncitorii americani, pretindea 
preşedintele. 


Cohn a pus laolaltă cele mai bune statistici care puteau fi 
compilate. Trump nu citea însă nimic, prin urmare, Cohn a 
adus grafice în Biroul Oval. Cifrele dovedeau că industria 
auto americană se afla într-o situaţie bună. Un grafic uriaş 
arăta că „Cei 3 Mari“ din Detroit produceau cu 3,6 
milioane de autoturisme şi autocamioane uşoare mai puţin 


decât în 1994, dar în restul SUA, în special în sud-est, 
produceau cu 3,6 milioane mai mult. 


Toate autoturismele din seria BMW 3 din lume erau 
produse în Carolina de Sud, a arătat Cohn. SUV-urile 
Mercedes erau, de asemenea, toate fabricate în SUA. 
Milioanele de locuri de muncă pierdute în Detroit fuseseră 
reinfiintate în Carolina de Nord si Carolina de Sud, datorită 
legilor dreptului la muncă. 


— Dar fabricile pustii? a întrebat Trump. Trebuie să 
rezolvăm problema asta. 


Cohn pusese, în informarea zilnică pe care Porter o 
alcătuia seara pentru preşedinte, si un alt document: 
„Statistici legate de poziţia SUA în disputele cu OMC“. Dar 
Trump rareori deschidea dosarul. 


— Organizaţia Mondială a Comerţului este cea mai rea 
instituţie creată vreodată! a exclamat Trump. Pierdem mai 
multe cazuri decât în oricare altă parte. 


— Asta spun datele dumneavoastră, domnule preşedinte, 
i-a replicat Cohn şi a scos un alt document. Acesta 
dezvăluia că Statele Unite câştigaseră 85,7% din disputele 
din OMC, mai mult decât media altor ţări. 


— Statele Unite au câştigat disputele comerciale împotriva 
Chinei, privind suprataxele incorecte aplicate de China pe 
carnea de pasăre, oţelul şi autoturismele importate din 
SUA, precum şi restricţiile incorecte de export asupra 
materiilor prime şi mineralelor rare. De asemenea, Statele 
Unite folosiseră sistemul OMC de rezolvare a disputelor 


pentru a forţa China să scadă subventiile în numeroase 
sectoare. 


— Asta e o prostie! a replicat Trump. Sunt date false. 


— Nu, nu sunt date false. Sunt date provenite de la 
reprezentantul comercial al SUA. Sunaţi-l pe Lighthizer si 
veţi vedea că e de acord cu aceste cifre. 


— Nici nu mă gândesc să-l sun pe Lighthizer, s-a enervat 
Trump. 


— Ei bine, a spus Cohn, îl voi suna eu. Datele sunt reale. 
Nimeni nu le poate contesta, a adaugat el. 


Uneori, Cohn solicita ajutorul vicepreşedintelui Pence, 
făcând-o însă întotdeauna doar în cadrul unor discuţii 
private. El şi-a pledat cauza si în privinţa tarifelor vamale 
pe aluminiu şi pe oţel: 


— Mike, am nevoie de ajutorul tău în privinţa asta. 


— Faci ceea ce trebuie făcut, i-a răspuns Pence. Doar că 
nu sunt sigur cum aş putea să te ajut. 


— Mike, nici un alt stat nu va fi mai grav afectat de 
impunerea tarifelor vamale pe oţel şi pe aluminiu decât 
Indiana. Este capitala mondială a ambarcatiunilor şi 
vehiculelor recreationale. Si din ce sunt făcute 
ambarcatiunile şi vehiculele recreationale? Din aluminiu şi 
oţel. Statul tău va fi distrus de impunerea acestor tarife. 


— Da, am înţeles. 


— Mă poţi ajuta? 
— Fac tot ce pot. 


Ca de obicei, Pence nu se amesteca în discuţii. El nu voia 
să fie subiectul vreunui mesaj pe Twitter al preşedintelui şi 
nici nu voia să fie făcut idiot. Dacă ar fi fost să-i dea un 
sfat lui Pence, Cohn chiar asta i-ar fi spus: mai curând să 
nu se amestece deloc în problemă. 


Kelly ajunsese la concluzia că Peter Navarro era problema. 
Navarro se strecura în Biroul Oval şi îl stârnea pe Trump 
împotriva deficitului comercial. Cum predicile sale deja îl 
convertiseră pe preşedinte, acesta avea să fie în curând 
decis să semneze un document în privinţa reducerii 
deficitului. 


Cohn a profitat de orice şansă avută pentru a-i demonstra 
lui Kelly că Navarro era un dezastru absolut. 


— Scapă de el, dă-l afară, insista Cohn. La Casa Albă nu va 
funcţiona nimic cât timp el este aici. 


Kelly i-a cerut părerea şi lui Porter. 


— Actualul statu-quo este nesustenabil, a spus Porter. Nu 
cred că poţi scăpa de Peter, fiindcă preşedintele îl 
apreciază foarte mult. Niciodată n-ar permite ca el să fie 
îndepărtat. Şi Navarro nici nu poate fi promovat, cum vrea 
preşedintele, fiindcă asta ar fi absurd. Peter trebuie să 
răspundă în faţa cuiva, deşi el are impresia că trebuie să 
raporteze doar direct preşedintelui. Pot să-l blochez de 
multe ori. 


Kelly a decis că trebuie să-şi exercite controlul şi a 
convocat o şedinţă a combatantilor, pentru ziua de 26 
septembrie.? A fost ca un duel. Lui Navarro i s-a permis sá- 
si aducá un secondant si el l-a ales pe Stephen Miller. 
Cohn l-a adus pe Porter. 


Navarro a început prin a se plânge cá în timpul campaniei 
electorale i se promisese cá va fi asistentul presedintelui. 
lar acum era doar adjunctul asistentului. Aceasta i se 
párea o trádare. Spunea cá nu-i venea sá creadá cá 
instalarea lui dura atát. Vorbise cu presedintele, care nu 
stia prea bine diferenta dintre un asistent al presedintelui 
si un adjunct de asistent. Preşedintele credea însă că 
„asistent special“ era o titulatură care suna mult mai bine, 
nedându-şi seama că, de fapt, era o funcţie inferioară. 


Navarro a mai precizat că preşedintele îi spusese că ar 
putea avea ce funcţie îşi dorea şi structura de raportare 
dorită. El şi Consiliul Comercial reprezentau muncitorul 
american, baza de producţie, cetăţeanul uitat. 


— Peter a luat-o razna, a spus Cohn. El creează toate 
aceste probleme. El îi spune minciuni preşedintelui. Nu îl 
controlează nimeni. El este sursa haosului din această 
clădire. 


— Gary nu ştie despre ce vorbeşte, a răspuns Navarro. 
Gary e doar un globalist. El nu îi este loial preşedintelui. lar 
Porter s-a amestecat întotdeauna în procesul de decizie şi 
a manipulat lucrurile astfel încât să nu ajung niciodată să 
discut cu preşedintele. 


— Am înţeles, a spus Kelly. Nu mai suport situaţia asta. 
Peter, vei fi membru al Consiliului Economic Naţional şi de 


acum înainte îi vei raporta lui Gary. Aşa se va face. lar 
dacă nu-ţi convine, poţi să demisionezi. Şedinţa s-a 
terminat. 


— Vreau să contest această decizie, a spus Navarro. Vreau 
să discut cu preşedintele. 


— N-o sa discuti cu preşedintele, l-a repezit Kelly. leşi 
afară din biroul meu! 


Lunile au trecut fără ca cineva să se intereseze de soarta 
lui Navarro. 


— Unde naiba este Peter al meu? a întrebat, într-o zi, 
preşedintele. Nu am mai stat de vorbă cu Peter Navarro de 
două luni. 


Dar, aşa cum se întâmpla adesea, curiozitatea nu l-a ţinut 
prea mult pe preşedinte. 


Capitolul 34 


Confruntarea dintre Trump şi Kim Jong Un devenea tot mai 
personală. 


Cum tensiunile se acumulau, la un moment dat, aflat la 
bordul Air Force One, Trump a spus: „Tipul ăsta e nebun. 
Sper că nu va sfârşi rău.“ 


Preşedintele lansa comentarii contradictorii privind Coreea 
de Nord, de la declaraţii provocatoare şi bombastice la 


afirmaţii potrivit cărora dorea pacea. În luna mai, a spus că 
ar fi „onorat“ de o întâlnire cu Kim „în circumstanţe 
potrivite“.! În august, a declarat însă presei: „Ar fi bine ca 
nord-coreenii să nu mai lanseze ameninţări la adresa 
Statelor Unite. Ei vor fi întâmpinați cu foc şi furie, aşa cum 
lumea n-a mai văzut.“? 


Deşi nu exista o decizie oficială în acest sens, McMaster a 
trasat o noua strategie, evidențiind campania de presiune 
împotriva Coreei de Nord. Planul, expus într-un document 
semnat, era menit să exercite presiuni asupra Coreei de 
Nord şi Chinei, pentru a negocia programul nord-coreean 
de înarmare nucleară şi încetarea construirii de rachete 
balistice intercontinentale de către nord-coreeni. 
Departamentul Trezoriei urma să stabilească sancţiunile 
impuse Coreei de Nord, iar Departamentul de Stat urma să 
contacteze guvernul chinez, determinându-l să exercite 
presiuni asupra Coreei de Nord. 


Departamentul Apărării urma să întreprindă incursiuni 
militare, ca, de pildă, survoluri aeriene, pătrunzând în 
spaţiul aerian nord-coreean în exerciţii numite Blue 
Lightning, şi să se angajeze într-o activitate cibernetică 
limitată, spre a-şi demonstra capacităţile şi a sublinia 
ameninţarea. Dar aceste acţiuni nu trebuiau să declanşeze 
un conflict neintentionat. 


McMaster repeta mereu în şedinţele NSC că administraţia 
Trump nu putea accepta o Coree de Nord nucleară. 


Dar preşedintele şi-a rezumat poziţia în majoritatea 
subiectelor de interes într-un interviu acordat ziarului The 
New York Times: „Mă mişc permanent. Mă mişc în ambele 
directii."? 


Şeful Statului Major Interarme, Dunford, a format o celulă 
de comunicaţii strategice în cadrul Directoratului de 
Operaţiuni, J3, pentru a examina oportunităţile de 
transmitere a mesajelor în Coreea de Nord. Ce acţiuni ar fi 
putut fi întreprinse spre a fi suficient de amenințătoare 
încât să-i ţină în frâu pe nord-coreeni? 


Când în zonă au fost trimise trei portavioane, Mattis şi-a 
exprimat nemulţumirea. Era posibil ca un asemenea gest 
să provoace o ripostă neaşteptată din partea lui Kim? Era 
posibil ca Statele Unite să declanşeze războiul pe care 
încercau să-l evite? Mattis se arăta mai îngrijorat, din 
această cauză, decât mulţi oficiali din Pentagon şi, în mod 
cert, decât mult mai mulţi oficiali de la Casa Albă. 


Mattis studiase lucrarea Barbarei Tuchman, The Guns of 
August, despre declanşarea Primului Război Mondial. 


— Este obsedat de august 1914, spunea un oficial, si de 
ideea că degeaba întreprinzi acţiuni militare văzute ca o 
planificare prudentă, pentru că un aspect neprevăzut te 
împiedică să eviti declanşarea războiului. Apare astfel un 
impuls către război, pe care, pur şi simplu, nu-l mai poţi 
opri. 


Mattis nu dorea un război. Mentinerea unui statu-quo şi o 
strategie nonrăzboinică, fie şi pe fondul unor tensiuni 
puternice, copleşitoare, reprezenta o soluţie win-win. 


Oficialul rezuma astfel situaţia: 


— Mattis si Dunford sunt de părere că nord-coreenii pot fi 
tinuti in frau. 


De altfel, Dunford chiar spusese: 
— Acesta este sfatul meu pentru preşedinte. 


Pe 19 septembrie 2017, preşedintele Trump s-a adresat 
pentru prima oară Adunării Generale a Naţiunilor Unite.* Si 
tot pentru prima oară, el l-a numit pe liderul nord-coreean 
,Omul-Rachetá". A declarat că, dacă Statele Unite vor fi 
obligate să se apere, „nu vom avea o altă soluţie decât 
distrugerea totală a Coreei de Nord“. 


Trei zile mai târziu, Kim a ripostat: „Un câine speriat latră 
mai tare“, a afirmat el, adăugând că Trump „este cu 
siguranţă un ticălos şi un gangster dornic să se joace cu 
focul. Cu siguranţă o să-l potolesc definitiv pe acest bătrân 
american, ramolit şi nebun.“5 


Într-un mesaj pe Twitter, din 23 septembrie, Trump l-a 
numit pe Kim „Omuleţul-Rachetă“.* 


Trump şi Rob Porter se aflau în cabina prezidenţială de la 
bordul lui Air Force One. Televizorul era fixat pe Fox News. 


— Omuletul-Racheta! a exclamat Trump. Cred că e cea 
mai bună poreclă pe care am dat-o vreodată cuiva. 


— Da, e amuzantă, a recunoscut Porter şi cu siguranţă l-a 
atins pe Kim. Însă cum se va sfârşi acest joc? Dacă vom 
continua să amplificăm retorica belicoasă şi să ne adâncim 
într-un război al cuvintelor, iar el escaladează, ce sperati 
să obţineţi din toate astea? Cum se va termina asta? 


— Nu trebuie sa te dovedesti niciodată slab, a replicat 
Trump. Trebuie să exprimi forţă, încredere în tine. Kim şi 


ceilalţi trebuie să fie convinşi că sunt în stare de orice 
pentru a susţine interesele americane. 


— Da, trebuie să-l ţineţi în frâu, a spus Porter. Şi trebuie să 
degajati un aer de imprevizibilitate. Dar şi Kim pare destul 
de imprevizibil. Şi nu suntem siguri că e în toate minţile. 
Este sănătos la cap? Kim nu pare să aibă aceleaşi 
constrângeri politice ca alţi oameni. Pare să-şi dorească 
extrem de mult să fie luat în serios pe scena 
internaţională. 


— Trebuie să demonstrăm că avem forţă, a repetat 
preşedintele. 


— Mă întreb, a continuat Porter, ce se va întâmpla dacă-l 
vom pune într-o situaţie stânjenitoare: o să-l facem să se 
supună sau o să-l provocăm şi mai tare? 


Trump nu a răspuns. Limbajul său corporal sugera că el 
ştia că liderul nord-coreean este în stare de orice. Apoi, 
preşedintele şi-a oferit concluzia: 


— Este un duel al vointelor. Este un lider împotriva altui 
lider. Un bărbat împotriva altui bărbat. Eu împotriva lui 
Kim. 


La sfârşitul lunii septembrie, generalul Kelly i-a cerut lui 
Graham să vină la Casa Albă pentru simularea unui 
exerciţiu militar care ar fi putut fi derulat în Coreea de 
Nord. 


Mesaje contradictorii din partea lui Trump şi a lui Tillerson 
inundau canalele de ştiri. De săptămâni întregi, Tillerson 
sustinuse public ceea ce el numea „Cei Patru Nu“: Statele 


Unite NU urmăreau o schimbare de regim în Coreea de 
Nord; NU doreau colapsul regimului; NU căutau o 
reunificare accelerată a celor două Corei; NU voiau să 
caute o scuză pentru a trimite trupe împotriva Coreei de 
Nord.” 


— O să-l facem să-şi pună întrebări, i-a spus Kelly lui 
Graham, referindu-se la Kim Jong Un. 


Însă Graham le-a făcut lui Kelly şi McMaster o propunere 
şocantă: 


— Chinezii trebuie să-l elimine şi să-l înlocuiască pe Kim cu 
un general nord-coreean controlat de ei. Cel puţin China 
deţine suficient control cât să împiedice Coreea de Nord să 
atace. Cred că chinezii sunt în mod clar elementul-cheie 
aici şi ei trebuie să-l elimine pe Kim. Nu noi, ci ei. Şi să 
controleze arsenalul nuclear nord-coreean, calmand 
situaţia. Sau îl pot ţine sub control pe Kim, pentru a-i 
împiedica marşul către formarea unui mare arsenal 
nuclear. Teama mea este că îl va vinde. 


El i-a propus lui Trump să le spună chinezilor că lumea 
este un loc primejdios şi că nu va permite regimului nord- 
coreean să amenințe SUA cu o armă nucleară. Graham a 
spus că Trump i-ar fi mărturisit că nu va permite aşa ceva. 
El făcuse totul, poate cu excepţia cumpărării unui spaţiu 
de reclamă într-un ziar prin care să anunţe lumii ceea ce 
Trump îi spusese în faţă. 


Pe 1 octombrie, la câteva luni după ce Tillerson începuse 
să facă demersuri pentru deschiderea unui dialog cu 


Coreea de Nord, Trump a scris pe Twitter: „l-am spus lui 
Rex Tillerson, minunatul nostru secretar de stat, că pierde 
vremea încercând să negocieze cu Omuletul-Racheta. 
Crutá-ti energia, Rex, vom face ceea ce trebuie fácut!"? 


Mesajul belicos a fost interpretat pe scară largă ca o 
subminare a eforturilor primului diplomat al ţării. 


Aparent, Trump se lăsase dominat din nou de stilul său 
impulsiv. În timpul campaniei electorale, Trump însuşi 
întinsese o ramură de măslin, exprimându-şi dorinţa de a 
negocia cu Kim în timp ce vor mânca un hamburger. 


Se trecea însă cu vederea faptul că Trump avea un mod 
propriu de acţiune - el părea să-şi întărească forţa creând 
o situaţie, adesea riscantă, care anterior nu existase. 
Amenințarea  volatilului regim nord-coreean cu arma 
nucleară părea ceva de neimaginat, însă Trump o făcuse. 
Şi s-a dovedit a fi doar începutul. Atitudinea împăciuitoare 
a administratiilor anterioare era istorie. 


Curând, Trump avea să dea semne că vrea să iasă de sub 
controlul lui Kelly şi, după câteva luni, magia prin care 
generalul îl domina pe preşedinte a început să se 
destrame. Era clar că lui Trump nu-i convenea să fie 
dominat emoţional din exterior, de parcă ar fi dat de 
înţeles că nu mai suportă asa ceva. Se simţea cocolosit, 
simţea că nu mai este stăpân pe situaţie. 


În noiembrie, Trump l-a văzut pe Chris Crane, liderul 
sindicatului poliţiştilor de frontieră (ICE), plângându-se la 
Fox News că nu putea ajunge la preşedinte.” El a spus că 
Trump îi abandonase. Sindicaliştii îşi manifestaseră public 
susţinerea faţă de Trump, cu şase săptămâni înainte de 


alegeri, fiind prima dată când Consiliul Naţional al ICE 
sprijinise un candidat la preşedinţie. 


Trump a făcut o criză de furie. 


Kelly şi Chris Crane nutreau unul faţă de celălalt un 
profund dispreţ. Când Kelly era secretarul Securităţii 
Interne, el îi împiedicase pe agenţii ICE să adopte măsuri 
drastice în privinţa unor încălcări ale legilor imigrației. 


Trump l-a invitat pe Crane în Biroul Oval, fără să-l anunţe 
pe Kelly. Crane s-a plâns că generalul îi împiedicase 
accesul în Casa Albă. 


— Domnule preşedinte, ne-am declarat de partea 
dumneavoastră. V-am sprijinit. Vă susţinem toate politicile. 
Acum însă nici măcar nu ni se mai permite să comunicăm 
cu dumneavoastră. 


Kelly a aflat despre vizita lui Crane în Biroul Oval şi a dat 
buzna înăuntru. Curând, cei doi au început să se jignească 
în faţă. 


— Nu pot să cred că ati permis unui asemenea netrebnic 
să intre în Biroul Oval, i s-a plâns Kelly lui Trump. Dacă aşa 
merg lucrurile, atunci am să demisionez, a spus el şi a ieşit 
din birou, la fel de furtunos precum intrase. 


Mai târziu, Trump le-a mărturisit apropiaților săi că a 
crezut că Crane şi Kelly aveau să se încaiere. 


Kelly l-a îndemnat pe preşedinte să o numească secretar 
la Departamentul Securităţii Interne pe Kirstjen Nielsen, o 
avocată în vârstă de 45 de ani, care fusese adjuncta lui în 
respectivul departament. 


— Kirstjen este singura persoană care poate ocupa 
această funcţie, a susţinut Kelly în faţa preşedintelui. 
Cunoaşte Departamentul Securităţii Interne, a fost şefa 
mea de personal, e grozavă la asemenea lucruri. 


Nominalizarea a fost trimisă Senatului pe 11 octombrie. 


Preşedintele a văzut la Fox News că moderatoarea Ann 
Coulter o numea pe Nielsen „o fanatică a graniţelor 
deschise“11, care se opunea politicii zidului de frontieră, 
promovată de preşedinte. Lou Dobbs a intervenit însă, 
susţinând că Nielsen era pro-amnistie, dar nu susţinea 
deschiderea graniţelor şi nici nu era o adeptă a imigrației, 
ea servind şi în administraţia republicană a lui George W. 
Bush. La audierea din Congres, în vederea confirmării în 
funcţie, ea spusese însă că „nu avem nevoie de un zid de 
la un ocean la altul“, iar Dobbs, un înfocat suporter al lui 
Trump, calificase această remarcă drept „scandaloasă“.12 


— Toată lumea spune că e groaznică, i-a spus mai târziu 
Trump lui Kelly, în Biroul Oval. Tipa asta e o glumă. Eo 
adeptă a lui Bush. O urăsc toti. Cum de m-ai pus să o 
numesc secretar la Securitatea Internă? 


— E cea mai bună, l-a asigurat Kelly. E cea mai bună dintre 
cei buni. Garantez personal pentru ea. Este prima femeie 
care conduce acest departament. Ştiu că e persoana 
potrivită. Se va descurca de minune. Va fi foarte eficientă. 
Face parte din echipa dumneavoastră. A fost mâna mea 
dreaptă când eram la Securitate Internă. Ştie bine ce are 
de făcut. 


— E o porcărie! Tipa e groaznică, a spus Trump. Esti 
singurul care crede că ar fi bună de ceva. Poate ar trebui 
să-i retragem nominalizarea. 


— Poate că ar trebui să-mi dau demisia, a rábufnit furios 
Kelly şi a ieşit din birou. 


Mai târziu, Porter i-a dat lui Trump să semneze decizia prin 
care Kirstjen era numită oficial secretar al 
Departamentului Securităţii Interne. 


— Nu ştiu dacă trebuie să semnez documentul ăsta chiar 
acum, a spus Trump. Nu sunt sigur de ea. 


— Dar a fost confirmată de Congres, a spus Porter. Senatul 
a aprobat nominalizarea ei cu 62 de voturi la 37. Trebuie 
să fiţi prezent când va depune jurământul. 


Trump a semnat. 


Kelly a apărut la emisiunea lui Bret Baier de la Fox News şi 
a declarat că Trump trecuse printr-un „proces evolutiv“ şi 
îşi schimbase „atitudinea faţă de problema DACA şi chiar 
fata de construirea zidului“.13 La Casa Albă, Trump era în 
culmea isteriei auzind toate aceste lucruri. 


— Ai auzit ce-a spus Kelly? l-a întrebat el pe Porter. Cá am 
evoluat? Că mi-am schimbat atitudinea faţă de zid? Cine 
naiba se crede tipul ăsta? Nu m-am schimbat deloc. Sunt 
exact ce am fost şi până acum. O să construim zidul. O să-l 
construim de-a lungul întregii frontiere. 


Zach Fuentes, asistentul lui Kelly, a avertizat personalul de 
rang superior din Aripa de Vest că generalul avea o 
capacitate de concentrare scăzută şi era uşor de distras. 


— Nu e un tip interesat de detalii, a spus Fuentes, care 
fusese, de asemenea, asistentul lui Kelly şi la 
Departamentul Securităţii Interne. Nu-i puneţi niciodată 
mai mult de o pagină în fata. Chiar dacă se uită la ea, nu o 
va Citi pe toată. Si aveţi grijă să subliniati sau să scrieţi cu 
litere îngroşate punctele principale. 


Totuşi, susţinea Fuentes, existau subiecte, în special cele 
legate de chestiunile militare, care angajau întreaga 
atenţie a lui Kelly şi acesta era adesea dornic, în 
asemenea cazuri, să poarte conversații îndelungate. 


În mod normal însă, afirma Fuentes, „ai 30 de secunde să 
vorbeşti cu el. Dacă nu-i captezi atenţia, nu se va 
concentra.“ 


Kelly organiza şedinţe regulate cu principalii 20 de membri 
ai personalului de la Casa Albă în fiecare luni, miercuri şi 
vineri, în Sala Roosevelt. El analiza frecvent discuţiile sale 
cu preşedintele. 


„Am vorbit cu preşedintele în weekend“, a spus Kelly la o 
şedinţă. „E nerabdator sa ne retragem cu totul din 
peninsula coreeană. Să obligăm Coreea de Sud să 
plătească pentru THAAD. M-am contrazis foarte mult cu el 
şi l-am criticat pentru o asemenea abordare şi i-am spus 
că n-am putea face asta."!^ 


Pe măsură ce Kelly însuşi era prins în duelurile politice de 
la Washington şi era criticat în media, el vorbea tot mai 
mult despre presă şi despre propriul rol la şedinţele cu 
personalul. 


„Sunt singurul om care-l mai apără pe preşedinte de 
presă, a spus el la o şedinţă. Presa îl vânează. Jurnaliştii 
vor să îl distrugă. Şi sunt hotărât să le stau în cale, să iau 
gloantele şi săgețile şi să mă opun. Toată presa vrea să ne 
vâneze. Presa îl urăşte pe preşedinte. Ne urăşte pe noi 
toti. Nu o să ne lase deloc să respirăm. Ostilitățile sunt în 
curs. De aceea suntem trataţi astfel. De asemenea, 
jurnaliştii sunt porniţi împotriva mea fiindcă sunt singurul 
care stă în fata preşedintelui, încercând să-l protejeze.“15 


Într-o întrunire în cerc restrâns, desfăşurată în biroul lui în 
aceeaşi zi, Kelly a spus despre preşedinte: „E un idiot. Este 
inutil să încerci să-l convingi de ceva. A luat-o razna rău de 
tot. Ne aflăm pe o corabie a nebunilor. Nici măcar nu ştiu 
de ce ne aflăm aici unii dintre noi. E cea mai jalnică slujbă 
pe care am avut-o vreodată.“16 


Kelly a început să cedeze controlul asupra situaţiei şi să se 
implice mai puţin. Când nu era prin preajmă, Trump îi suna 
pe membrii Congresului. Discuta cu Chuck Schumer, Tom 
Cotton, Lindsey Graham, Dick Durbin sau cu membri ai 
cabinetului, subliniind că el era propriul şef de personal şi 
propriul director pentru afaceri legislative. „Madeleine, fă- 
mi legătura cu preşedintele Camerei“, striga el. 


Apoi, Trump a început să pună tot felul întrebări. 


— Ce mai face Kelly? îl întreba el pe Porter. E un om dur, 
dar pare genul care e mult prea dur. Nu ştiu dacă membrii 
personalului îl apreciază foarte mult. 


— Cred că asta îl ajută, a răspuns Porter. E mai bine să fii 
temut decât iubit. Dar are limitele lui. Cred că trebuie doar 


să şi le recunoască. Si trebuie sa le recunoasteti şi 
dumneavoastră. 


După părerea lui Porter, principala slăbiciune a lui Kelly 
era legată de domeniul juridic. 


— Aveţi nevoie de un director de afaceri politice cu 
adevărat bun, căci Kelly nu are o pregătire de specialitate. 
Şi dacă vreţi ca şeful de personal să fie şi principalul 
dumneavoastră consilier politic, atunci acesta n-ar trebui 
să fie Kelly. 


Tillerson i s-a plâns lui Kelly de multe ori că Porter îi dădea 
preşedintelui la semnat memorandumuri decizionale fără 
contrasemnătura secretarului de stat. 


— Ştiu că încerci să-l ocoleşti pe Rex, i-a spus Kelly lui 
Porter, dar nu-i mai poţi trimite memorandumuri 
decizionale preşedintelui - şi nici nu-i poţi trimite informări 
- dacă nu ai contrasemnătura explicită a secretarului de 
stat. 


lar Kelly a subliniat că nu era suficient un feedback din 
partea Departamentului de Stat sau de la şeful de 
personal al lui Tillerson. 


— Nu vei lua nici o decizie până nu discuti personal cu Rex 
sau pana nu ii trimiti un mesaj pe e-mail, l-a instruit Kelly. 


Trump auzise de conflictele din Casa Albă. Lui îi plăceau 
dezacordurile manifestate agresiv. Acestea permiteau 
experimarea unei game largi de opinii. Armonia putea 
duce la o gândire ternă, de grup. Preşedintele îmbrăţişa 
haosul şi îi plăcea ca pământul să se cutremure sub el. 


Luni dimineaţă, pe 27 noiembrie, pe la ora 9:00, la peste 
patru luni de când Priebus părăsise Casa Albă, 
preşedintele l-a sunat pe telefonul mobil. Ei au vorbit timp 
de zece minute. „Ce spui despre viitoarea cursă pentru 
Senat din Alabama?", l-a întrebat Trump. „Cum a fost 
croaziera în care ai fost?“ 


Trump i-a spus că era uimitor cât de multe realizaseră 
împreună în primele şase luni de mandat. L-a întrebat ce 
părere are despre reforma fiscală. Dar despre senatorii 
republicani care nu o susțineau? Preşedintele credea că 
articolele publicate în acea săptămână de The New York 
Times erau nişte aiureli. „Cum crezi că se descurcă Rex? 
Crezi că şi-a înţeles misiunea?“ 


Priebus a fost precaut. El credea că Tillerson ar fi trebuit să 
se descurce grozav, dar era aspru cu preşedintele. lar lui 
Trump nu-i plăcea să fie tratat astfel. 


Însă discuţia a fost lejeră, ca şi cum Trump ar fi fost dornic 
doar să stea la taclale cu cineva. Cu generalul Kelly nu 
putea vorbi decât lucruri serioase. Kelly nu putea sta, pur 
şi simplu, să bârfească şi să spună nimicuri. 


Preşedintele l-a invitat pe Priebus la prânz, la Casa Albă, 
marţi, 19 decembrie. Acum, că era avocat, apropierea lui 
de preşedinte şi întâlnirile sale bine mediatizate îi erau 
utile în relaţia cu clienţii. Lumea ştia, cu siguranţă, că 
Priebus era încă un jucător în lumea politică. Dar 
întrebările preşedintelui despre Tillerson i-au amintit lui 
Priebus de toate momentele în care aflase că Trump îi 


chestionase pe alţii în privinţa lui: „Cum crezi că se 
descurcă Reince?" 


Era o amintire neplăcută. Trump cerea întotdeauna 
părerea tuturor despre oricine, căutând parcă să vadă un 
carnet de note al fiecăruia. Era o atitudine corozivă şi 
putea deveni o profeție autoindeplinita - subminând si 
devorând reputaţia şi statutul oricui. 


„Modul de operare al preşedintelui este de a-i surprinde şi 
de a-i dezarma pe oamenii din jurul său“, spunea Priebus. 
„El pune toate betele pe masă, apoi, încet, dar sigur, trage 
fiecare bat, pe rând, fără a le mişca pe celelalte.“ 


Aceste bete ar fi putut fi o persoană, o politică, o tara, un 
lider străin, un republican, un democrat, o problemă 
controversată, o anchetă - Trump încerca să domine 
absolut totul, prin orice mijloace, şi uneori reuşea să o 
facă. „El foloseşte pârghiile care-i stau la dispoziţie într-un 
fel cum n-am mai văzut.“ 


Capitolul 35 


Acum, când acceptase să rămână pentru a definitiva 
reforma fiscală, Gary Cohn trebuia să producă rezultate. 
Taxa corporativă din SUA era, în acel moment, de 35% - 
una dintre cele mai mari din lume. Reducerea ei fusese, 
vreme de ani de zile, un pilon important pentru republicani 
şi oameni de afaceri. 


Era tot ceea ce Trump voia să discute, înainte de toate. 
Sub administratiile Bush şi Obama, zeci de mari companii 
îşi mutaseră cartierele generale în străinătate, pentru a 
profita de ratele scăzute ale taxelor de acolo. Acest proces 
era cunoscut sub denumirea de „inversiune“, deoarece, de 
obicei, implica formarea unei noi companii-mamă, într-o 
tara cu fiscalitate scăzută, ca Irlanda, transformând 
compania americană deja existentă într-o simplă filială. 
Aceasta constituia o problemă spinoasă pentru partenerii 
de afaceri ai lui Trump. Scăderea ratei corporative ar fi 
putut readuce trilioane de dolari înapoi, în Statele Unite. 


— Taxa corporativă trebuie să fie 15%, a spus Trump. 


— Domnule preşedinte, a spus Cohn, vom încerca să 
obţinem asta. 


Calculele Departamentului Trezoreriei demonstrau că 
foarte puţine corporaţii plăteau toată taxa de 35%, din 
cauza diferitelor deduceri şi scutiri speciale de taxe votate 
de Congres. 


Cohn recunoştea că SUA nu erau sincronizate cu restul 
lumii. Unele tari, ca Irlanda, aveau rata taxei corporative 
de doar 9%. 


— Aşadar, trebuie să aducem banii acasă, a fost de acord 
Cohn. Trilioane de dolari sunt ţinute în străinătate, pentru 
a evita taxele mai mari din SUA. 


— Sunt aproximativ 4 trilioane de dolari. Poate chiar mai 
mult - posibil 5 trilioane, a spus Trump. 


Cohn avea un grafic care demonstra că, de fapt, cifra era 
de 2,6 trilioane de dolari. 


La un moment dat, preşedintele a propus creşterea ratei 
taxei pe veniturile mari - în prezent, 39,6% pentru cele 
mai mari averi - în schimbul scăderii drastice a taxei 
corporative. 


— Voi duce nivelul maxim al taxei pe venit la 44% dacă 
pot obţine scăderea taxei corporative la 15%, a spus 
Trump. 


Cohn ştia că ideea era o nebunie, deşi îşi dădea seama că 
Trump, cu toate investiţiile sale imobiliare şi alte deduceri, 
nu plătise decât rareori sau poate chiar niciodată taxa 
întreagă, de 39,6%. 


— Domnule preşedinte, a continuat Cohn, nu mai puteţi 
creşte taxa pe veniturile mari. Pur şi simplu, nu o mai 
puteţi creşte. 


— Ce vrei să spui? 


— Sunteţi republican, i-a explicat Cohn, care era 
democrat. Republicanii sustinusera întotdeauna scăderea 
taxelor pe venitul personal. Republicanii erau partidul lui 
Reagan, care scăzuse rata taxelor pe venit, pentru cele 
mai mari salarii federale, de la 70% la 28%. Veţi fi absolut 
distrus dacă veţi urca şi mai mult cele mai mari taxe. 


Trump a părut să înţeleagă. 


Cohn realizase un pachet de grafice şi de tabele în stil 
Goldman Sachs, spre a-i explica preşedintelui care este 


situaţia taxelor. Dar Trump nu a fost interesat şi nu le-a 
citit. 


La o întrunire din Biroul Oval, Trump a dorit să ştie care va 
fi noua taxă pe venitul individual. 


— Îmi plac aceste cifre mari, rotunde, a spus el. Zece 
procente, 20 de procente, 25 de procente. Cifre bune, 
solide, care ar fi fost uşor de avansat. 


Mnuchin, Cohn şi directorul Biroului de Management şi 
Buget (OMB), Mick Mulvaney, susțineau că sunt necesare 
analize, discuţii şi studii de impact asupra veniturilor, 
deficitului şi relaţiei cu cheltuielile federale aşteptate. 


— Vreau să ştiu care vor fi cifrele, a spus Trump, lansând 
iar propriile variante. Cred că ar trebui să fie 10, 20 şi 25 
la sută. 


El dezavua astfel orice efort de a analiza cifrele. O mica 
schimbare a valorii ratei ar fi putut avea un impact 
surprinzător asupra taxelor colectate de Trezoreria SUA. 


„Nu-mi pasă de chestiile astea“, a spus Trump. „Cifrele 
solide şi rotunde sunt cheia. Lucrul ăsta poate fi înţeles de 
oameni. Şi aşa voi putea să-i conving că e o soluţie bună.“ 


Trăsătura fundamentală a pachetului de reforme fiscale 
iniţiat de Cohn se afla pe prima pagină a raportului său: 
„Creşterea economică de la 2 la 3% ar fi dus la economii 
bugetare de 3 trilioane de dolari în zece ani“. 


— Domnule, dacă putem duce creşterea de la 2 la 3%, 
vom avea bani suficienţi pentru planul de reformă fiscală, 
a spus Cohn. Cu cât era mai mare creşterea economică, cu 


atât mai multe taxe ar fi colectat guvernul. Era un lucru 
simplu în teorie, dar avea să fie greu, poate chiar 
imposibil, de obţinut o creştere de 3% - adesea o fantezie 
republicană. 


Lui Trump îi plăcea ideea. Se lăuda cu simplitatea ideii şi a 
început să folosească variaţii ale creşterii economice în 
discursuri. 


Cohn a încercat să-i explice că, sub administraţia Reagan, 
economia americană fusese foarte competitivă şi alte ţări 
începuseră să-şi reducă taxele. Era multă istorie şi discuţia 
implica multe detalii tehnice. 


„Mă doare-n fund de toate astea“, a replicat Trump. 


În fiecare seară de luni, preşedintele Camerei 
Reprezentanţilor, Paul Ryan, găzduia un bufet italian în 
sala de conferinţe a instituţiei, pentru principalii şase 
jucători din domeniul reformei fiscale, reprezentând 
Congresul şi Casa Albă. Numiti „Cei şase mari“, aceştia 
erau Ryan, McConnell, preşedintele Comisiei de Buget şi 
Finanţe din Camera Reprezentanţilor, Kevin Brady, 
preşedintele Comisiei de Finanţe din Senat, Orrin Hatch, 
Mnuchin şi Cohn. Grupul reprezenta cosmarul democratilor 
- cinci republicani conservatori şi fostul preşedinte al 
Goldman Sachs revizuind codul fiscal. 


Grupul a avansat patru principii: simplificarea codului 
fiscal, scutiri de taxe pentru familiile cu venituri medii, 
crearea de locuri de muncă, creşterea salariilor şi 


readucerea în SUA şi impozitarea trilioanelor de dolari 
ţinuţi în străinătate de corporaţii. 


Abordarea lui Cohn faţă de conducerea Congresului era de 
a-i trata pe liderii acestui for cu multă preţuire. În deceniile 
petrecute în serviciul clienţilor la Goldman, fusese obişnuit 
să trateze pe oricine ca pe cel mai important client. El le 
spunea clienţilor de acolo: 


— Sunt disponibil 24 de ore din 24. Dacă vreţi să discutăm, 
discutăm oricând. 


Clientul era întotdeauna înainte de toate şi doar el conta. 
Conducerea Congresului era, pentru moment, singurul 
client. 


Mnuchin se înstrăinase de unii membri ai Camerei 
Reprezentanţilor, la începutul mandatului noii 
administrații, insistând ca ei să voteze pentru anumite 
rezoluţii privind bugetul şi pentru plafonul de debit - limita 
până la care guvernul se putea împrumuta. 


Directorul OMB, Mick Mulvaney, care servise şase ani în 
Camera Reprezentanţilor, i-a raportat lui Cohn că un 
republican îi spusese lui Mnuchin: 


— Domnule secretar, ultima oară când mi-a spus cineva ce 
trebuie să fac aveam 18 ani. Acel cineva era tatăl meu. Si 
nici pe el nu l-am ascultat. 


Mai târziu, Mnuchin a propus plafonarea venitului pe care 
un contribuabil îl putea plăti la cele mai scăzute niveluri 
ale taxei pe venit - măsură numită şi transfer „pass- 
through“. El spunea că aproape 95% din declaraţiile de 


impunere fiscală vizau venituri anuale de sub 350 000 de 
dolari. 


Ryan şi Brady s-au opus categoric. Li s-a părut cea mai 
proastă idee pe care o auziseră vreodată. Mnuchin nu 
luase în calcul şi restul de 5% din declaraţiile de impunere 
completate de contribuabili care făceau donaţii uriaşe 
Partidului Republican, ca, de pildă, fraţii Koch. 


Mnuchin a sprijinit iniţiativele lui Ryan şi Brady, în 
încercarea de a atrage de partea sa unii republicani din 
Cameră. Mulvaney a pus un bilet pe biroul lui Cohn, în care 
se scria: „Dacă vrei să faci reforma fiscală, ţine-l pe 
Mnuchin departe de Congres“. 


Cohni i-a raportat asta lui Kelly. Pe măsură ce negocierile 
privind taxele s-au intensificat, în noiembrie, Mnuchin a 
început un turneu prin ţară, ţinând discursuri şi expunând 
noul plan fiscal, alături de Ivanka, în California, pe 5 şi 6 
noiembrie, şi în New Jersey, pe 13 noiembrie, şi de unul 
singur, în Ohio, pe 14 noiembrie.? 


În Senat, preşedintele Comisiei de Finanţe, Orrin Hatch, a 
creat un grup alcătuit din senatorii Pat Toomey, din 
Pennsylvania, Rob Portman, din Ohio, Tim Scott, din 
Carolina de Sud, şi John Thune, din Dakota de Sud, pentru 
a purta negocierile în numele lui, întrucât el avea o 
cunoaştere relativ limitată a politicilor fiscale. Cohn discuta 
aproape permanent la telefon cu aceşti senatori. 


Cohn şi-a dat seama curând cât de dificilă putea fi această 
reformă fiscală. Unul dintre graficele sale era intitulat 


„Sistemul federal de taxă pe venit este foarte progresist“. 
El credea ca mai există un grafic important; acesta 
prezenta situaţia în ansamblu şi spunea întreaga poveste. 
44% din americani nu plăteau taxa federală pe venit. 


În cursul campaniei prezidenţiale din 2012, când 
procentajul era şi mai ridicat, imediat după Marea 
Recesiune, candidatul republican Mitt Romney a fost 
înregistrat în timp ce afirma pe un ton critic: „Există 47% 
din americani care votează cu Obama, care sunt 
dependenţi de fondurile guvernamentale, care cred că 
sunt victime, care cred că guvernul are responsabilitatea 
de a-i îngriji, care cred că au dreptul la asistenţă medicală 
gratuită, la alimente, locuinţe şi la cine mai ştie ce, în mod 
gratuit, care cred ca sunt indreptatiti să beneficieze de 
toate astea. Şi că guvernul ar trebui să li le ofere. Ei 
votează pentru acest preşedinte, indiferent ce s-ar 
întâmpla... Aceştia sunt oamenii care nu plătesc nici un fel 
de taxă pe venit... Responsabilitatea mea este să nu-mi 
bat capul cu aceşti oameni. Nu-i voi convinge niciodată că 
ar trebui să-şi asume responsabilitatea personală şi că ar 
trebui să aibă ei înşişi grijă de viaţa lor, nu guvernul.“3 


Deşi cei mai mulţi din cei 44% plăteau impozite pe salarii, 
impozite care mergeau către programele de asistenţă 
socială şi medicală, dar şi taxe statele, locale, pe 
proprietate şi pe vânzări, ei nu plăteau nici un dolar sub 
formă de taxă federală pe venit. Ceea ce însemna cá 
guvernul federal nu colecta venituri la buget decât de la 
restul de 56% din contribuabili. 


Multi oameni cu venituri reduse nu doar ca nu plateau nici 
măcar un cent la buget, după cum demonstrau planşele lui 
Cohn. Venitul lor era atât de mic, încât nu doar că nu 


datorau guvernului taxa federală pe venit, dar luau din 
veniturile guvernului federal, fiindcă acesta le oferea 
credite fiscale refinantabile - bani de la guvern - sub 
forma creditului fiscal pentru venitul obţinut şi a creditului 
fiscal pentru copii.5 


Ivanka Trump a colaborat cu senatorii Marco Rubio si Mike 
Lee în vederea creşterii creditului fiscal pentru copii de la 
1 000 de dolari la 2 000 de dolari. Rubio şi Lee n-ar fi votat 
pentru pachetul fiscal final, dacă această creştere nu era 
inclusă. „Va trebui să le cumparam voturile“, a sous Cohn. 
„Suntem extorcati de Lee şi Rubio.“ 


El credea că guvernul federal contopise taxele şi asistenţa 
socială şi, desigur, folosea legislaţia fiscală pentru a-i ajuta 
pe săraci. 


Rata taxei corporative era încă o problemă crucială. Trump 
nu voia să renunţe la nivelul de 15%. Cohn şi Mnuchin l-au 
convins, în cele din urmă, să accepte cifra de 18%. Apoi, 
Ryan, un expert în fiscalitate, l-a sunat pe Trump, 
îndemnându-l să ridice nivelul la 20%. Grupul de senatori 
ai lui Orrin Hatch şi Cohn a venit cu propunerea unei rate 
de 21%. 


Cohn l-a sunat pe Trump. El i-a oferit preşedintelui o 
complicată descriere tehnică a avantajelor acestei rate a 
taxei corporative. Un avocat specializat în fiscalitate ar fi 
putut înţelege nuanțele diferitelor procente sau anumite 
chichite legislative pe care Trump nu le putea înţelege sau 
de care preşedintelui nici nu-i păsa. 


— Dă-i drumul! i-a ordonat Trump. 


Cohn şi-a dat seama că putea face orice în privinţa 
proiectului de lege a impozitării, câtă vreme Trump îl 
considera o reuşită. 


Preşedintele avea o idee de marketing pentru promovarea 
legii, dorind să o numească legea ,Taie-Taxe". Îi plăcea la 
nebunie această idee şi a avut o lungă convorbire 
telefonică cu Ryan si Brady, pentru a-şi promova 
denumirea. După discuţia telefonică, preşedintele a rămas 
cu convingerea că legea va fi introdusă în Camera 
Reprezentanţilor sub titulatura de „Taie-Taxe“. 


Camera a numit-o însă „Legea privind locurile de muncă şi 
reducerea taxelor“. Însă, din cauza regulilor vechi 
existente în Senat, denumirea a fost considerată prea 
scurtă, aşa că, oricât ar părea de greu de crezut, ea a fost 
finalizată ca „O lege care să asigure reconcilierea în 
conformitate cu titlurile Il şi V din Rezoluţia concurentă 
asupra bugetului pe anul fiscal 2018". 


Cohn a ajuns la concluzia că obţinerea de voturi din Senat 
tinea de felul în care le oferea senatorilor scuturile fiscale 
sau deducerile dorite de fiecare dintre ei. „Senatul e ca un 
magazin de acadele“, glumea el. Senatorii Chuck Grassley, 
John Thune şi Dean Heller se numărau printre cei care 
doreau credite pentru sursele alternative de energie, 
inclusiv pentru turbine eoliene. Susan Collins insista 
pentru deduceri acordate profesorilor care cumpărau 
rechizite pentru clasele lor. Ea ameninţa să nu voteze 
legea dacă nu erau incluse şi aceste deduceri. Ron 
Johnson, din Wisconsin, era îngrijorat din cauza 


transferurilor „pass-through“. McConnell a făcut şi alte 
promisiuni - inclusiv lui Jeff Flake, în privinţa imigrației. 


Proiectul de lege final era un labirint ametitor de cifre, 
reguli şi categorii. Nu exista nici un dubiu că este un 
proiect de lege republican, de pe urma căruia cel mai mult 
aveau să beneficieze corporatiile şi bogatasii. Dar proiectul 
viza şi reducerea taxelor pentru toate categoriile de venit 
în 2018 şi, potrivit Centrului pentru Politici Fiscale, venitul 
după colectarea taxelor avea să crească, în medie, cu 
2,2%.6 


Cei mai mulți membri ai clasei de mijloc - americani care 
aveau venituri impozabile cuprinse între 19 000 şi 77 000 
de dolari - aveau să treacă de la nivelul de impozitare de 
15% la un nivel mai mic, de 12%, ceea ce urma să aducă 
americanului mediu sute de dolari în plus. Dar aceste 
reduceri fiscale individuale aveau să scadă în fiecare an, 
încheindu-se definitiv în 2025. 


Pentru mediul de afaceri, beneficiile includeau reducerea 
ratei taxei corporative de la 35 la 21%. Un alt avantaj viza 
întreprinderile de tip „pass-through“, ca, de pildă, 
parteneriatele de afaceri si micile firme, precum 
Organizaţia Trump, care obțineau deduceri fiscale efective 
de 20%. 


Pe 20 decembrie 2017, în jurul prânzului, vicepreşedintele 
Pence a venit în Senat, în cazul în care votul ar fi fost 
indecis şi ar fi fost nevoie de el. Dar legea a trecut, cu 51 
de voturi contra 48. 


Un venerabil senator democrat, cu care Cohn era bun 
prieten, a venit la el. Părea să fie cea mai agitată persoană 
din Senat. 


— Să ştii că această lege va aduce prejudicii serioase în 
deceniul următor, l-a avertizat senatorul pe Cohn. O vom 
abroga în deceniul următor. 


Cohn l-a rugat să se calmeze. 


— Trebuie să fim competitivi în lumea corporatistă, a spus 
el. Nu avem încotro. Şi când vezi graficele cu concurenţii 
noştri. îţi dai seama că trăim într-o lume a concurenţei. 


Ratele impozitului individual pe venit au fost fixate la 10, 
12, 22, 24, 32, 35 şi, cea mai mare, 37%. Scăderea de la 
39,6% era reducerea de taxe standard a republicanilor. 


În final, din cauza acestei legi, deficitul anual pe următorii 
zece ani avea să crească cu o sumă estimată la 1,5 
trilioane de dolari. 


Liderii republicani şi Trump au sărbătorit prin discursuri în 
care îşi lăudau performanţa, în Porticul Sudic, de la Casa 
Albă. Trump a declarat: „În ultimă instanţă, ce înseamnă 
această lege? Înseamnă locuri de muncă, mult mai multe 
locuri de muncă.“ 


Reforma fiscală a fost singura lege importantă votată în 
primul lui an de mandat. 


Capitolul 36 


La începutul anului 2018, preşedintele a declanşat un atac 
furibund împotriva lui Bannon, care fusese sursa principală 
a jurnalistului Michael Wolff pentru cartea acestuia, deloc 
flatantă pentru preşedinte, Fire and Fury (Foc şi furie). 


Într-o amplă declaraţie - şi nu într-un mesaj obişnuit pe 
Twitter -, Trump a spus: „Steve Bannon nu are nici o 
legătură cu mine sau cu preşedinţia mea. Când a fost 
concediat, el şi-a pierdut nu doar slujba, ci şi-a pierdut şi 
minţile... Acum, când e pe propriile speze, Steve 
descoperă că triumful nu este atât de uşor pe cat pare.“? 


Bannon era de părere că Trump dăduse greş ca agent al 
schimbării. El considera că vechea ordine din domeniul 
securităţii naţionale câştigase, în mod cert, partida, în 
primul an de mandat al lui Trump. Poate singura excepţie 
era atitudinea mai dură faţă de China şi conştientizarea 
faptului că această ţară era adevăratul rival al Americii în 
afacerile internaţionale. 


Bannon se declara îngrozit de Strategia Securităţii 
Naţionale, un document de 55 de pagini, publicat în 
decembrie 2017. În secţiunea privind Orientul Mijlociu se 
menţiona că politica era un instrument menit „să menţină 
un echilibru de putere regional favorabil".? 


„Ce naiba e asta?“, s-a întrebat Bannon. Era o reafirmare a 
vechii ordini kissingeriene, căutând stabilitate politică. 
Scopul Summitului de la Riad, din 2017, la care participase 
şi Trump, fusese formarea unei alianţe care să stopeze 
expansiunea şi hegemonia lranului. „Echilibrul de putere“ 
în viziunea lui Bannon însemna ca SUA se multumeau să 


accepte statu-quoul şi strategia agresivă a Iranului, care 
evita la limită confruntarea directă, dar le permitea 
iranienilor să rămână în „zona gri“. 


Bannon credea ca Trump voia să intimideze Iranul, forțând 
regimul de la Teheran să iasă din Irak, din Siria, din Liban 
şi din Yemen. Alianţa care urma să realizeze acest lucru 
era compusă din SUA, Arabia Saudită, statele din zona 
Golfului şi Israel. 


Adevăratul inamic era China. Rusia nu reprezenta o 
problemă. Economia Rusiei avea dimensiunile economiei 
statului New York - circa 1,5 trilioane de dolari -, în vreme 
ce economia chineză urma să devină în scurt timp, poate 
în mai puţin de un deceniu, mai puternică decât a Statelor 
Unite. 


Bannon încă mai credea că forţele mişcării nationalist- 
populiste erau puternice. Dar vechea ordine fusese 
capabilă să le ţină în frâu în primul an de mandat al lui 
Trump. Vechea ordine nu voia să cedeze controlul. 


Mişcarea populistă dovedise ca nu are forţa necesară 
pentru a distruge vechea clasă politică. Trump fusese 
glontul magic care reuşise să străpungă armura lui Clinton, 
dar nu şi restul sistemului. 


Republicanii îl reduseseră la tăcere pe Trump, considera 
Bannon. Reforma fiscală fusese una făcută 100% în 
interesul corporațiilor. Bugetul, cu un deficit mai mare cu 
1,5 trilioane de dolari, era cea mai mare nereusita a vechii 
clase politice, iar mentalitatea lobbystilor care se gândeau 
doar la interesele propriilor clienţi era dominantă. Nu 
fusese construit nici un zid. Mlaştina politicii triumfase. 


Nu „statul paralel“ era problema, ci statul care le rânjea în 
faţă cetăţenilor de rând. 


În opinia lui Bannon, cel mai compromitátor pentru Trump 
fusese discursul ţinut pe 26 ianuarie 2018, cu prilejul 
Formului Economic Mondial de la Davos, în Elvetia.? Ziarul 
The New York Times titrase atunci: „Trump a sosit la 
Davos ca un spărgător de petreceri şi a plecat lăudat ca un 
politician pragmatic".^ 


Acela fusese un discurs al Camerei de Comerţ, credea 
Bannon. Trump studiase sistemul si, în cele din urmă, îl 
imbrátisase. Criticile rostite de Trump la adresa 
procurorului general Jeff Sessions îl iritaseră peste măsură 
pe Bannon. Era sigur că Trump n-ar fi putut avea un 
candidat mai bun, confirmat de Senat, pentru această 
funcţie. 


Frustrarea era o componentă importantă a nucleului lui 
Trump, care se comporta ca un băiat de 14 ani care se 
simte nedreptăţit. Situaţia era îngrozitoare. Trump nu 
venea dimineaţa la birou mai devreme de ora 11:00. 
Adesea, petrecea între şase şi opt ore pe zi în faţa 
televizorului. 


„Îţi dai seama cum ar arăta creierul tău dacă ai face la 
fel?“, l-a întrebat Bannon pe reporter. Bannon a pretins că 
i-ar fi spus adesea lui Trump să renunţe să se mai uite la 
„nenorocitele alea de emisiuni“. 


La Mar-a-Lago, revenea să se odihnească după ce juca 
golf. Erau nişte după-amieze de sâmbătă superbe, în 
februarie sau martie, petrecute în faţa unor peisaje de o 
frumuseţe absolută, unele dintre cele mai uimitoare din 


lume. Melania se afla în camera de alături. Preşedintele 
urmărea echipa de moderatori a postului CNN, oameni pe 
care Bannon îi considera macinati de ură la adresa lui 
Trump, şi începea să se frământe. Bannon îi spunea: „Ce 
faceţi? De ce faceţi asta? Renuntati la televizor. Nu are nici 
un sens. Bucurati-va de viaţă.“ 


Însă Trump nici nu-l băga în seamă şi, de obicei, izbucnea: 
„Hei, ai auzit ce-au spus? E o minciună sfruntată! Cine 
naiba a...“ 


Dar Bannon încerca să-l liniştească, zicându-i: „Mergeţi 
mai bine şi giugiuliti-va cu Melania“. Sau sugerându-i să 
petreacă mai mult timp cu fiul său, Barron, pe atunci în 
vârstă de 11 ani. 


Bannon simţea că nu e prieten cu Trump. Trump nu avea 
prieteni adevăraţi. El era o reminiscență a unei alte epoci - 
America anilor 1950. Era genul de bărbat sigur pe el, care 
voia să domine, într-o lume a bărbaţilor. 


Mişcările #TimesUp şi #MeToo, susţinute de femei si de 
feministe, tindeau să creeze o alternativă menită a pune 
capăt lumii patriarhale, dominată de bărbaţi, credea 
Bannon. 


„Trump este ţinta perfectă pentru astfel de mişcări“, 
rezuma el situaţia. „Este genul de părinte lamentabil, soţul 
neglijent, iubitul care te-a folosit şi ţi-a irosit cei mai 
frumoşi ani, căruia i-ai dăruit tinereţea, pentru ca apoi el 
să se descotorosească de tine. Şi este şeful ticălos, care 
te-a înjosit şi te-a hărțuit sexual în permanenţă.“ 


Mesajele pe Twitter ale lui Trump ar fi putut fi foarte 
aproape de declanşarea unui război cu Coreea de Nord, la 
începutul anului 2018. Opinia publică nu a aflat niciodată 
povestea completă a riscurilor la care Trump şi liderul 
nord-coreean Kim Jong Un  expuseserá omenirea, 
angajându-se public într-un duel verbal amenintátor. 


Totul a început în ziua de Anul Nou, cu un discurs prin care 
Kim amintea lumii şi preşedintelui american de armele 
sale nucleare. „Nu este doar o ameninţare, ci o realitate că 
am un buton nuclear pe masa din biroul meu prezidenţial“, 
a declarat Kim. „Întregul teritoriu continental al Statelor 
Unite se află în raza rachetelor noastre nucleare.“5 


Era o ameninţare josnică şi provocatoare. 


Pus pe gânduri, după ce primise informarea zilnică din 2 
ianuarie, preşedintele Trump a spus: „Funcţia pe care o 
am e ca o partidă de poker în care joc cinci mâini simultan 
şi în care, chiar în acest moment, câştig de cele mai multe 
ori. lranul este pus la colţ, iar regimul iranian este supus 
unei presiuni intense. Pakistanul este îngrozit că ar putea 
pierde toate subventiile şi garanţiile noastre de securitate. 
lar Coreea de Sud va capitula înaintea noastră, în 
domeniul comerţului şi al discuţiilor cu Coreea de Nord.“® 
Părea să fie stăpânul absolut al lumii, însă nu pomenea 
nimic despre mâna necâştigătoare a partidei de poker. 


Adevărata putere e frica. 


Foto 


1. Președintele Donald J. Trump, Prima Doamnă Melania Trump și fiul lor Barron, în 
vârstă de 11 ani, la Casa Albă, 17 aprilie 2017 


3. În decembrie 2016, Trump l-a numit pe Rex Tillerson, fostul CEO al ExxonMobil, in 
funcţia de secretar de stat, spunându-le consilierilor săi că acesta părea făcut pentru 
rolul pe care avea să-l joace pe scena internațională. Tillerson făcuse parte din echipa 
Exxon vreme de 40 de ani și nu avea nici un fel de experiență guvernamentală. 
„O adevărată alegere de inspirație trumpiană”, a declarat la vremea aceea Kellyanne 
Conway, promițând că măsura urma să aibă „un mare impact”. 

Tillerson si Trump au avut o relație dificilă. Tillerson l-a numit pe președinte „imbecil“ 
şi a fost concediat ulterior, pe 13 martie 2018. 


4. Fost general în Corpul Puscasilor Marini și secretar al Apărării, James Mattis 
a colaborat cu Gary Cohn, principalul consilier economic al președintelui la Casa 
Albă, și cu Rob Porter, șeful de personal, pentru a-l împiedica pe președinte să 


6. Directorul CIA Mike Pompeo, fost congresman republican, a devenit unul dintre 
preferatii lui Donald Trump. Initial, Pompeo a încercat să găsească o soluție de 
compromis pentru gestionarea conflictului din Afghanistan. Oare nu putea fi 
crescută forța paramilitară a CIA, astfel încât să nu mai fie necesară sporirea trupelor 
în teren? Veteranii agenției însă l-au convins că ar trebui să evite asumarea unei 
responsabilități totale, așa că Pompeo i-a comunicat președintelui că implicarea 
agenției nu reprezenta o alternativă viabilă pentru Afghanistan. 

Ulterior, Pompeo l-a înlocuit pe Tillerson în funcția de secretar de stat. 


8. Reince Priebus, primul șef de personal al lui Trump, considera că implicarea Casei 
Albe în probleme-cheie, precum asistența medicală și reforma fiscală, nu era 
multumitoare. După părerea lui Priebus, Casa Albă nu avea o echipă formată din 
rivali, ci mai degrabă una alcătuită din prădători. „Când pui laolaltă un șarpe, un 
şobolan, un șoim, un iepure, un rechin si o focă, într-o grădină zoologică fără ziduri, 
lucrurile încep să devină murdare și sângeroase. Asta se întâmplă.“ În iulie 2017, 
Priebus a fost înlocuit de John Kelly, secretarul Securităţii Interne. 


9. 

John Kelly, general in rezervă 
în Corpul Puscasilor Marini si 
secretarul Securităţii Interne, a 
criticat in privat haosul si confu- 
zia care domneau la Casa Alba. 
Kelly i-a împărtășit președintelui 
convingerea sa cu privire la faptul 
că lucrurile puteau fi îndreptate, 
Însă a fost luat prin surprindere 


10. Generalul Michael Flynn a demisionat din funcţia de consilier principal în domeniul 
securității naționale, pe 13 februarie 2017, ca urmare a faptului că ascunsese 
adevărul despre discuțiile sale cu ambasadorul rus Serghei Kisliak. Ulterior, Flynn a 
pledat vinovat, recunoscând că îi mintise pe cei de la FBI, dar a negat că s-ar fi facut 
vinovat de trădare. 


11. Generalul-locotenent H.R. McMaster, al doilea consilier al lui Trump în domeniul 
securității naționale, considera că secretarul Apărării Mattis și secretarul de stat 


12. Trump a avut conflicte cu consilierul său în domeniul securității naționale, H.R. 
McMaster, cu șeful de personal, generalul John Kelly, si cu secretarul de stat Rex 
Tillerson. Spre deosebire de aceștia, vicepreşedintele Mike Pence şi-a păstrat o 
poziţie neutră, evitând conflictele. 


13. 

Gary Cohn, principalul consilier al 
președintelui pe probleme economi- 
ce, a format o alianță cu Rob Porter, 
șeful de personal de la Casa Albă, și 
cu Jim Mattis, secretarul Apărării 
de la vremea aceea, pentru a limita 


14. Jared Kushner, ginerele președintelui si unul dintre principalii consilieri de la Casa 
Albă, a organizat aproape de unul singur prima vizită în străinătate a lui Trump. 
Summitul din Arabia Saudită, care a avut loc în luna mai 2017, a consolidat relațiile 
dintre sauditi, țările din Consiliul de Cooperare al Golfului și Israel. 

Acest demers s-a desfășurat în ciuda opoziției manifestate de consilierii lui Trump pe 
probleme de politică externă. 


16. Ivanka Trump, fiica în vârstă de 36 de ani a președintelui, a fost unul dint 
principalii consilieri de la Casa Albă, a cărei influență i-a iritat pe mulți la Ca: 
Albă, unii încercând chiar să i se opună. În timpul unei întâlniri, strategul-sef Ste 
Bannon a fost implicat într-un conflict deschis cu ea. „Te tot fatai pe aici si te por 
de parcă ai conduce totul, dar tu nu conduci, de fapt, nimic. Esti doar un membr 
oarecare al echipei!", a strigat Bannon. 

„Nu sunt un simplu membru al echipei!", a urlat Ivanka. „Nu voi fi niciodată u 
membru al echipei. Sunt prima fiică!“ 


17. Kellyanne Conway a devenit managerul de campanie al lui Trump în august 2016 şi 
a fost inventatoarea sintagmei ,votantii ascunși ai lui Trump”. Tot ea este autoarea 
următoarelor: „Nu există nici măcar un singur votant ascuns al lui Hillary în toată 
tara. Toţi alegătorii ei isi manifestă deschis opțiunea politică.” 


18. Hope Hicks, responsabilă pentru relațiile cu presa în timpul campaniei electorale, 


19. În calitatea sa de șef al personalului, Rob Porter era responsabil cu informa 
președintelui asupra memorandumurilor sau a altor documente oficiale importa 
Ajutat de Gary Cohn, el a încercat să oprească unele dintre cele mai periculo 
initiative economice gi de politică externă ale președintelui. La un moment « 
Porter i-a mărturisit unui colaborator: „O treime din timp mi-l petreceam încerc. 
să reactionez la unele dintre ideile cu adevărat periculoase pe care Trump le ave 
să-i dau motive să creadă că poate ideile respective nu erau chiar atât de bune”. 


20. Peter Navarro, doctor în economie la Harvard, în vârstă de 67 de ani, a primit de la 
Trump un post la Casa Albă. Trump și Navarro erau susținători ferventi ai ideii că 
deficitele comerciale erau o ameninţare permanentă a economiei americane. Navarro 
a fost printre puţinii susținători ai inițiativei lui Trump de impunere a tarifelor 
vamale pentru oțel si aluminiu. 


22. Directorul FBI James Comey a fost concediat de Trump in luna mai 2017. „Nu 
încercați să mă convingeti să mă răzgândesc“, le-a spus Trump consilierului său Don 
McGahn și șefului de personal Reince Priebus. „Decizia a fost luată, așa că nici măcar 
să nu încercați.” Președintele il considera pe Comey un jucător ostentativ scăpat de 
sub control. 

Pentru a argumenta concedierea lui Comey, Trump s-a folosit de acuzațiile aduse 
la adresa acestuia referitoare la complicata investigație asupra e-mailurilor lui 
Hillary Clinton. 


24. John Dowd s-a alăturat echipei de avocaţi a lui Trump în luna mai 2017. El l-a 


25. Consilierul juridic al Casei Albe, Don McGahn, l-a sfătuit pe preşedinte să se 
folosească de privilegiile funcției sale în ancheta lui Mueller, pentru a refuza să-i 
transmită acestuia diverse documente. Avocatul lui Trump, John Dowd, s-a opus 
acestei abordări și a colaborat cu Mueller, în scopul accelerării investigației. 

„Vom putea obține mai mult cu miere decât am putea obține cu oțet.” 


26. Trump si Prima Doamnă Melania Trump împreună cu președintele chinez Xi 
Jinping şi Prima Doamnă Peng Liyuan. Trump era convins că sprijinul Chinei 
pentru sancțiunile economice împotriva Coreei de Nord se datora relației personale 


27. Potrivit serviciilor de informaţii americane, conducătorul nord-coreean Kim . 


Un, în vârstă de 34 de ani, era un lider mult mai eficient în privința progran 
nuclear și balistic nord-coreean decât fusese tatăl său. Tânărul Kim a acceptat! 
faptul că unele teste aveau să eşueze. Spre deosebire de tatăl său, el nu a ord 
uciderea savanților și a oficialilor responsabili, demonstrând că învățase din gri 
Trump considera că relația tensionată dintre SUA si Coreea de Nord era un di 
voinței. 

„Este o chestiune de lider impotriva altui lider. Un bărbat împotriva altui bărba 
împotriva lui Kim." 


Răspunsul trimis Coreei de Nord urma să-l sperie pe Kim 
Jong Un. 


„Individul ăsta e ca un bataus din curtea şcolii“, i-a spus 
Trump lui Porter. „E un tip dur. Singurul mod de a trata cu 
asemenea indivizi este de a fi mai dur ca ei. Şi o să-l 
intimidez. O să îi arăt că sunt mai viclean ca el.“ 


În seara acelei zile, Trump a publicat pe Twitter un mesaj 
agresiv, care a şocat Casa Albă şi comunitatea 
diplomatică: „Liderul nord-coreean Kim Jong Un tocmai a 
declarat că butonul nuclear se află tot timpul pe masa lui", 
a scris Trump pe Twitter, la ora 7:49. „Aş vrea să rog pe 
cineva din ţara lui lihnită şi slăbită de foame să-l informeze 
pe preşedinte că şi eu am un buton nuclear, doar că al 
meu este mult mai mare şi mai puternic decât al lui; iar 
butonul meu funcţionează!“ 


Trump miza pe punctele slabe ale lui Kim. În ultimii şase 
ani, 18 din cele 86 de rachete testate fuseseră un eşec, 
potrivit Centrului pentru Studii de Neproliferare a Armelor 
Nucleare. 


Preşedintele Statelor Unite părea să joace o scenă din 
comedia absurdă Dr. Strangelove. In foarte scurt timp, 
Internetul a luat foc. 


Pe contul de Twitter al ziarului The Washington Post a 
apărut imediat următoarea clarificare: „Nu există nici un 
buton nuclear".? 


Colin Kahl, fostul asistent al secretarului Apărării din 
administraţia Obama, a scris pe Twitter: „Oamenii nu sunt 
îngroziţi de un buton nuclear. Ei sunt îngroziţi de 
instabilitatea psihică a unui om care poate ucide milioane 
de fiinţe umane fără să ceară permisiunea nimănui.“* 


Mulţi utilizatori de Twitter s-au întrebat dacă nu cumva 
Trump încălcase regulile platformei de social media, 
folosind-o pentru a ameninţa cu un război nuclear. Alţii îşi 
aminteau de spusele lui Hillary Clinton, din discursul 
susţinut de aceasta la Convenţia Democrată din iulie 2016: 
„Un om pe care-l poţi momi cu un mesaj pe Twitter nu este 
un om căruia să-i putem încredința arsenalul nuclear al 
Americii“.10 


Cu toate acestea, mesajul lansat de Trump nu a fost lipsit 
de susţinători. Un jurnalist al ziarului conservator 
Washington Examiner concluziona: „Una dintre provocările 
majore cu care s-a confruntat fostul preşedinte Barack 
Obama a fost percepţia externă - a inamicilor şi aliaţilor, în 
egală măsură - că s-a temut să folosească întreaga 
capacitate militară a SUA... Cred că Trump are dreptate să 
arunce zarurile şi să urmeze o abordare total diferită.“ 


lar reacţia lui Trump nu s-a oprit aici. Nu i se părea 
suficient pentru Statele Unite, cea mai mare putere 
nucleară a lumii, doar să lanseze o ameninţare fără 
precedent. 


În interiorul cercului de la Casa Albă, dar nu în public, 
Trump a propus să scrie un mesaj pe Twitter în care să 
specifice că ordonase retragerea din Coreea de Sud a 
familiilor celor 28 500 de militari americani stationati 
acolo. Decizia scoaterii din peninsula coreeană a 


membrilor familiilor militarilor americani ar fi fost 
interpretată, aproape cu certitudine, în Coreea de Nord, 
drept un semnal că Statele Unite se pregăteau în mod 
serios de război. 


Pe 4 decembrie, McMaster a primit o avertizare la Casa 
Albă. Ri Su-yong, vicepreşedintele Biroului Politic, le 
spusese intermediarilor că „nord-coreenii vor considera că 
evacuarea civililor americani din Coreea de Sud este un 
semn al unui atac iminent“. 


Retragerea familiilor militarilor americani era una dintre 
ultimele cărţi care puteau fi jucate. Posibilele mesaje pe 
Twitter ale lui Trump îngrozeau conducerea Pentagonului - 
pe Mattis şi pe Dunford. O declaraţie de intenţie, în acest 
sens, venită din partea comandantului suprem al armatei 
americane, ar fi fost de neconceput. 


Un mesaj pe Twitter despre retragerea tuturor familiilor 
militarilor americani din Coreea de Sud l-ar fi putut 
provoca pe Kim. Liderul unei ţări precum Coreea de Nord, 
care obținuse de puţină vreme arme nucleare şi avea mult 
mai puţine focoase decât un potential adversar, putea fi 
impulsiv. El se putea lăsa dominat cu uşurinţă de o 
mentalitate agresivă, de tipul „foloseşti armele sau le 
pierzi“. 


Mesajul însă nu a fost dat publicităţii. Cu toate acestea, 
Trump nu a renunţat la idee şi a ridicat problema retragerii 
familiilor militarilor americani într-o discuţie cu senatorul 
Graham. 


Pe 3 decembrie, înainte de declanşarea duelului verbal 
dintre Trump şi Kim şi după testul nord-coreean cu rachete 


balistice intercontinentale, Graham pledase pentru 
scoaterea familiilor militarilor din Coreea de Sud. „Este o 
nebunie să trimitem soțiile şi copiii militarilor nostri în 
Coreea de Sud"?, a declarat el în emisiunea Face the 
Nation, de la CBS. El a sugerat că militarii americani ar fi 
trebuit să-şi execute serviciul în Coreea de Sud neinsotiti 
de membrii familiilor lor şi a spus că venise momentul 
începerii retragerii familiilor militarilor din Coreea de Sud. 


Acum, o lună mai târziu, când Trump l-a sunat, Graham 
părea să-şi fi schimbat opinia. 


— Domnule preşedinte, trebuie să vă gândiţi serios la un 
astfel de gest şi să luaţi în calcul toate consecinţele, l-a 
sfătuit Graham. Fiindcă, odată luată o astfel de decizie, e 
greu să mai daţi înapoi. În ziua în care o veţi face, veţi 
arunca în aer bursa sud-coreeană şi economia japoneză. 
lar aceasta este o problemă terifiantă. 


— Crezi că ar trebui să aştept? l-a întrebat Trump. 


— Domnule preşedinte, a răspuns Graham, nu cred că ar 
trebui să demarati acest proces decât dacă sunteţi total 
pregătit pentru un război. 


Trump a renunţat, pentru moment, la publicarea mesajului 
pe Twitter, dar chestiunea familiilor militarilor americani 
din Coreea de Sud nu a dispărut. Totuşi, armata americană 
a continuat să trimită membri ai familiilor în Coreea de 
Sud. 


Capitolul 37 


Generalul Kelly l-a informat pe preşedinte că principalii săi 
consilieri de politică externă, McMaster şi Tillerson, erau 
prinşi într-o dispută acerbă, fiecare fiind dornic să 
negocieze contracte în valoare de 4 miliarde de dolari cu 
Arabia Saudită. Banii erau destinati, partial, finanţării 
operaţiunilor din Siria, inclusiv unui proiect strict secret al 
CIA, cu nume de cod TEAK, pentru sprijinirea rebelilor 
sirieni. 


Convingerea guvernelor străine să finanţeze armata 
americană şi operaţiunile CIA în alte ţări a rămas unul 
dintre cele mai importante obiective ale lui Trump. 
Preşedintele îl considera pe H.R. McMaster un „intelectual 
obtuz“, care nu avea simţul afacerilor şi nu ştia să 
negocieze. 


Kelly era întru totul de acord. McMaster nu era, în opinia 
lui, persoana potrivită pentru o astfel de misiune, mai ales 
că până în momentul acela nu avusese prea mare succes 
în negocierile cu sauditii. Adesea, aceştia erau dornici să 
scrie cecuri cu sume mari de bani pentru diverse de 
proiecte în Siria. Potrivit lui Tillerson, McMaster se 
autopropusese pentru misiune, spunând: „Voi discuta cu 
omologii mei sauditi. Voi negocia direct cu ei.“ 


Preşedintele era furios. Chiar dacă avea o serie întreagă 
de nemulțumiri în privinţa lui Tillerson, cel putin acesta 
poseda o experienţă de ani de zile în negocierile cu familia 
regală saudită, de pe vremea când fusese directorul 
executiv al Exxon. Totodată, Tillerson stia că sauditii nu 
erau oameni de încredere, iar pentru Trump neîncrederea 
în partenerii de afaceri era un prim principiu al negocierii, 


al înfrângerii lor pentru a încheia o afacere mai bună. 
Trebuia să fii dur şi să spui „Nu“, ca să obţii un „Da“. De ce 
naiba McMaster îi luase aceasta sansa lui Tillerson? Nu 
avea nici un sens, după părerea preşedintelui. 


Dar, în acea zi de 19 ianuarie 2018, exista o problemă 
mult mai presantă, dat fiind că mai era doar o zi până la 
împlinirea unui an de mandat pentru Trump. 


În câteva convorbiri telefonice scurte cu preşedintele sud- 
coreean Moon Jae-in, Trump şi-a intensificat criticile la 
adresa acordului comercial KORUS, semnat între cele două 
tari. Preşedintele nu voia să perpetueze deficitul comercial 
de 18 miliarde de dolari şi cheltuielile de 3,5 miliarde de 
dolari pentru staționarea trupelor americane. Insistentele 
lui erau de natură să-i pericliteze relaţiile cu Moon, pe care 
Trump îl dispretuia. Presiunile obsedante şi necenzurate 
ale lui Trump îl aduseseră din nou pe marginea prăpastiei. 


Trump i-a spus lui Moon ca voia sa trimita un preaviz de 
180 de zile pentru incheierea acordului si sa distruga 
relatia comerciala cu Coreea de Sud. 


Presedintele se plangea ca sud-coreenii jecmanesc Statele 
Unite. El voia sa separe chestiunile de securitate de cele 
comerciale si i-a spus raspicat omologului sau ca se 
săturase sa îi finanţeze pe sud-coreeni, fara să primească 
nimic în schimb. 


Moon i-a răspuns explicându-i că securitatea şi comerţul 
erau interconectate. Sud-coreenii voiau să colaboreze cu 
americanii, l-a asigurat el pe Trump, pe un ton conciliant. 
Americanii erau unii dintre aliaţii, unii dintre partenerii 
Coreei de Sud. Poate că existau neînţelegeri pe plan 


comercial, dar preşedintele sud-coreean era gata să le 
rezolve. 


Trump a plusat, susţinând că sud-coreenii trebuiau să 
plătească pentru sistemul antibalistic THAAD. În opinia sa, 
SUA nu aveau nevoie să-şi instaleze acolo vreun sistem 
antibalistic. 


Trump minimaliza importanţa acordului comercial KORUS, 
a Coreei de Sud şi a noului său preşedinte. Această furie 
cu greu reprimată la adresa unui aliat era împotriva 
oricăror reguli ale diplomaţiei, dar era o atitudine pe care 
Trump adesea o agrea. lar acum era pe punctul de a 
arunca în aer relaţia cu Coreea de Sud. 


Kelly, McMaster, Tillerson şi Mattis au afirmat, făcând haz 
de necaz, că era inexplicabil cum de preşedintele dovedea 
mai multă irascibilitate fata de Coreea de Sud decât 
demonstra faţă de adversarii americanilor - China, Rusia, 
Iran, Siria şi Coreea de Nord. 


Principalii membri ai personalului Casei Albe şi ai echipei 
de securitate naţională erau uluiti. Ei nu ştiau ce ar fi putut 
preşedintele să spună sau să facă. Relaţia cu Coreea de 
Sud era una extrem de importantă, mai ales la momentul 
acela. Această dispută trebuia stopată. A existat un 
consens că trebuia făcut ceva înainte ca preşedintele 
Moon să decidă că nu mai putea suporta această situaţie. 


Pe 19 ianuarie 2018, McMaster a organizat o întrunire a 
Consiliului de Securitate Naţională în sala de criză.! 
întrunirea a fost anunţată ca o discuţie asupra unor 
chestiuni legate de Coreea de Sud, între preşedinte şi 


principalii săi consilieri - Tillerson, Mattis, Kelly, McMaster, 
Dunford, Cohn. 


Trump a trecut direct la subiectul care îl preocupa. „Ce 
vom obţine dacă menţinem o prezenţă militară masivă în 
peninsula coreeană?“, a întrebat el, revenind la obsesia sa 
legată de trupe şi de cheltuieli. „Şi, mai mult decât atât“, a 
continuat, „ce obţinem dacă protejăm Taiwanul?“ 


Preşedintele considerase mereu acest lucru o problemă la 
nivel global: Statele Unite plăteau pentru apărarea altor 
tari din Asia, Orientul Mijlociu şi NATO. „De ce suntem 
aliaţi cu Coreea de Sud?“, voia el să ştie. „Ce obţinem de 
aici?“, se întreba preşedintele de un an întreg, iar 
răspunsurile primite nu i se păreau satisfăcătoare. 


Mattis şi generalul Dunford i-au explicat din nou că 
beneficiile erau uriaşe. „Obţinem o democraţie stabilă într- 
o parte a lumii unde chiar avem nevoie de ea“, a spus 
Mattis. Coreea de Sud era unul dintre cele mai puternice 
bastioane democratice - o ţară cu alegeri libere şi cu un 
capitalism înfloritor. 


Coreea de Sud avea o populaţie de 50 de milioane de 
locuitori, fiind situată pe locul 27 în lume ca mărime a 
populaţiei, dar având a unsprezecea economie a lumii, cu 
un PIB de 1,5 trilioane de dolari, acelaşi ca al Rusiei. 


Trump fusese informat despre marja pe care operaţiunile 
de informaţii ale Programului de Acces Special o dădeau 
Statelor Unite în detectarea unei rachete lansate din 
Coreea de Nord - şapte secunde, faţă de 15 minute, cât 
era marja din Alaska. Exista, de asemenea, o capacitate 
de atac cibernetic ofensiv, care avusese rezultate mixte în 


sabotarea rachetelor nord-coreene înainte sau după 
lansare. 


Mattis dădea semne ca se saturase de minimalizarea 
capacităţilor de informaţii şi militare, dar şi de refuzul lui 
Trump de a înţelege semnificaţia acestora. „Facem asta 
pentru a împiedica declanşarea celui de-al Treilea Război 
Mondial“, a spus el. Era calm, dar ferm. Era o declaraţie 
uimitoare, O provocare îndrăzneață la adresa 
preşedintelui, sugerând că acesta risca un război mondial. 
Pentru mulţi dintre cei prezenţi, timpul a părut că se 
opreşte. 


Unul dintre martorii acestei scene a declarat că mesajul lui 
Mattis era clar: încetaţi să vă mai jucaţi cu focul. Ne 
implicăm în Coreea de Sud fiindcă vrem să împiedicăm un 
nou conflict mondial. Şi acest lucru nu e un pariu de 
afaceri riscant, în urma căruia, chiar dacă se întâmplă să 
intri în faliment, nu e nici un capăt de ţară. 


Se părea că Mattis şi alţi demnitari se aflau la capătul 
răbdării în relaţia cu preşedintele. Cum de era posibil ca 
acesta să pună sub semnul întrebării nişte lucruri atât de 
clare şi de fundamentale? Era ca şi cum Mattis ar fi spus: 
„Pentru numele lui Dumnezeu, opriţi-vă odată, domnule 
preşedinte!“ 


Dar Mattis nu terminase ce avea de spus. „Avem 
capacitatea de a ne apăra ţara prin desfăşurarea avansată 
a doar 28 500 de militari.“ 


El a ezitat să menţioneze Programele de Acces Special 
într-o întrunire cu atât de mulţi participanţi. Mattis a 
explicat că, fără capacităţi de informaţii şi fără trupe în 


teren, riscul unui război ar fi crescut substanţial. Mijloacele 
de apărare ale Coreei de Sud şi Japoniei s-ar fi redus. Dacă 
izbucnea un război în lipsa acestor atuuri, „singura opţiune 
rămasă era cea nucleară. Nu putem obţine acelaşi efect de 
intimidare“ în alt fel. „Şi nu o putem face cu un preţ 
acceptabil.“ Acordurile cu Coreea de Sud erau unele dintre 
cele mai profitabile înţelegeri de securitate naţională din 
toate timpurile. Mattis a încercat să discute în limbajul 
preferat de preşedinte - făcând-o să pară o analiză de 
costuri şi de beneficii. 


„Dar pierdem atât de mulţi bani în relaţiile comerciale cu 
Coreea de Sud, China şi alţii“, a contraatacat Trump. „Mai 
curând aş cheltui banii ăştia în folosul ţării noastre.“ În 
opinia lui, Statele Unite ofereau subvenţii altor ţări, 
rezultatul fiind nişte grave dezechilibre comerciale. „Alte 
tari“, a continuat Trump, „care au fost de acord sa ne 
ofere securitate, o fac doar pentru că ne iau o grămadă de 
bani. Aproape fură de la noi.“ 


„Trupele poziționate avansat oferă cele mai ieftine 
mijloace de atingere a obiectivelor noastre de securitate, 
iar o eventuală retragere i-ar face pe aliaţii noştri să-şi 
piardă total încrederea în noi“, a avertizat Mattis. 


Preşedintele Dunford a intervenit, incuviintand, pe un ton 
pátimas, luarea de poziţie a colegului său. 


„Cheltuim sume imense pentru ţări foarte bogate, care nu 
împart povara cu noi“, a insistat Trump să-şi susţină 
punctul de vedere. Apoi, a deviat brusc de la subiect, 
ridicând problema expusă de Kelly, despre cearta dintre 
McMaster şi Tillerson în privinţa conducerii negocierilor cu 
sauditii, care puteau aduce 4 miliarde de dolari pentru 


operaţiunile din Siria şi din alte zone. El a spus că auzise 
că McMaster îl somase pe Tillerson să se retragă şi l-a luat 
la rost pe consilierul său de securitate naţională: „De ce ai 
face asta?“, l-a întrebat el pe McMaster. „Saudiţii sunt 
bulversati. E vorba de 4 miliarde de dolari. Rex va încheia 
această afacere. H.R., nu te mai amesteca. N-am idee cum 
de ţi-a putut trece prin cap că ar fi fost înţelept din partea 
ta să-ţi asumi misiunea lui Rex, dar vezi-ti de treabă. Rex 
se va ocupa de asta. Şi o să se descurce cum trebuie.“ 


McMaster a înfruntat cu calm mustruluiala. Fusese insultat 
în faţa Consiliului de Securitate Naţională, pe care teoretic 
ar fi trebuit să-l conducă şi să-l coordoneze. Însă generalul 
McMaster, tipul militarului obedient, a răspuns cu un 
simplu: „Da, domnule“. 


Imediat după aceea, Tillerson a revenit la principalul 
subiect de discuţie: valoarea desfăşurărilor avansate de 
trupe. „Este cel mai bun model. Sistemul global. 
Colaborarea în domeniile comercial şi geopolitic duce la 
rezultate bune şi în planul securităţii.“ 


Şi de această dată, Dunford i-a susţinut argumentele. 
„Costurile desfăşurării avansate de trupe în Coreea de Sud 
se ridică la aproximativ 2 miliarde de dolari. Pentru asta, 
Coreea de Sud ne rambursează peste 800 de milioane de 
dolari. Nu dorim rambursare pentru costurile trupelor 
noastre, cum ar fi cele legate de cheltuielile cu solda.“ De 
asemenea, Dunford a spus că alte ţări plăteau SUA 
subvenţii anuale pentru activităţi în care americanii s-ar fi 
implicat oricum, pentru propria protecţie. „Primim 
subvenţii de 4 miliarde de dolari anual în cadrul eforturilor 
noastre de a apăra teritoriul continental al SUA“, a explicat 
Dunford. 


„Cred că am putea fi foarte bogaţi, dacă n-am fi atât de 
proşti“, a spus Trump. „Am fost luaţi drept fraieri de alţii, 
în special de ţările din NATO.“ 


Pentru preşedinte, apărarea colectivă reprezenta o bătaie 
de joc la adresa Americii. 


Citând o cifră folosită adesea de Bannon pentru a 
evidentia sacrificiile financiare şi costul total al războaielor, 
al prezenţei militare şi al ajutorului străin în Orientul 
Mijlociu, preşedintele a rezumat astfel lucrurile: „Am 
cheltuit 7 trilioane de dolari în Orientul Mijlociu. Dar nu 
putem aduna nici măcar un trilion de dolari pentru 
infrastructura internă a Americii.“ 


Preşedintele a părăsit apoi încăperea. Printre înalții 
demnitari prezenţi domnea consternarea. Cu toţii se 
întrebau: „De ce trebuie să facem mereu asta? Când va 
reuşi preşedintele să înţeleagă?“ Nu le venea să creadă că 
purtau în mod repetat acele discuţii, fiind nevoiţi de 
fiecare dată să-şi justifice raţionamentul. În special Mattis 
era exasperat şi alarmat, spunându-le colaboratorilor săi 
apropiaţi că preşedintele acţiona ca „un şcolar de clasa a 
cincea sau a şasea“, având un nivel de înţelegere similar. 


Când am aflat detaliile acestei întruniri a NSC, am revenit 
la stenograma unei discuţii avute cu preşedintele Obama 
în 2010, referitoare la principala sa sursă de îngrijorare. 
„Un potenţial factor care ar putea schimba jocul“, a spus 
Obama, „ar fi o armă nucleară... care să arunce în aer un 
mare oraş american... Aşa că atunci când parcurg lista 
lucrurilor de care trebuie să mă tem tot timpul, aceasta 
este primul motiv de îngrijorare, fiindcă e un domeniu în 
care nu-ţi poti permite să faci greşeli. Şi chiar acum se 


pune întrebarea: cum vom plasa această temă în centrul 
discuţiilor noastre privind securitatea naţională? Prin a ne 
asigura că o asemenea posibilitate, oricât ar fi de 
îndepărtată, nu se va materializa niciodatá."? 


Campania de presiuni la adresa Coreei de Nord a fost 
efectiv pusă în aşteptare odată cu debutul Jocurilor 
Olimpice de larnă, desfăşurate între 9 şi 25 februarie 
2018, în Coreea de Sud. 


Generalul Dunford a aflat că Forţele Aeriene planificaseră, 
înainte şi după Olimpiadă, o serie de teste de cercetare şi 
design ale rachetelor balistice capabile să transporte 
focoase nucleare din California în Oceanul Pacific. 


Erau teste prin care Statele Unite exercitau presiuni 
asupra Coreei de Nord. Erau provocări. Insă Dunford a 
intervenit şi testele au fost amânate. 


La începutul anului 2018, conducerea CIA a ajuns la 
concluzia că nord-coreenii nu dispuneau de capacitatea de 
a lansa cu precizie o rachetă cu focos nuclear asupra 
teritoriului continental al Statelor Unite. Potrivit datelor 
transmise de serviciile de informaţii despre testarea 
rachetelor nord-coreene, acestea nu aveau perfecționată 
faza de reintrare pe traiectoria către ţintă. Dar nord- 
coreenii se îndreptau spre atingerea obiectivului. Pentru 
moment, CIA părea să-l fi convins pe Trump că nord- 
coreenii nu ajunseseră încă în acea etapă. 


Capitolul 38 


Situaţia din Afghanistan a continuat să-l frustreze pe 
Trump. Cu câteva luni înainte, la sfârşitul lunii septembrie, 
găzduise o recepţie cu prilejul reuniunii anuale ONU, la 
New York. Preşedintele Azerbaidjanului, Ilham Aliev?, şi 
soţia lui au făcut o fotografie cu soţii Trump. Liderul azer i- 
a transmis omologului său american, printre altele, că, în 
ultima vreme, chinezii exploatau cantităţi substanţiale de 
cupru din Afghanistan. 


Trump s-a înfuriat. Statele Unite cheltuiau miliarde de 
dolari pentru război, iar China fura cuprul afgan! 


Preşedintele afgan, Ghani, analiza posibilitatea de a 
acorda Statelor Unite acces exclusiv la vastele bogății 
minerale, încă neatinse, din munţii Afghanistanului. 
Argumentul lui era că se puteau scoate mulţi bani din 
exploatarea acestora. Condiţia era ca americanii să nu 
plece. Existau zăcăminte de minerale rare, inclusiv litiu, 
principalul ingredient al celor mai moderne baterii. Unele 
estimări exagerate sugerau că valoarea mineralelor din 
Afghanistan ar fi putut fi de câteva trilioane de dolari. 


lar Trump voia mineralele. „Afganii ne-au oferit mineralele 
lor!“, a spus la o întâlnire. „Ne-au oferit totul. De ce nu le 
luăm? Voi, oameni buni, dormiti în cizme. Şi asta, în timp 
ce chinezii prăduiesc tot ce pot în Afghanistan.“ 


„Domnule preşedinte, nu e ca şi cum am putea merge în 
Afghanistan să luăm mineralele“, l-a avertizat Gary Cohn. 
„Afganii nu au un sistem legal, nu au drepturi de 
proprietate clar stipulate. Construirea unei infrastructuri 
miniere ar costa miliarde de dolari“, a adaugat el. 


„Trebuie să trimitem o companie acolo“, a spus Trump. Să 
participe la o licitație.“ Ocazia de a construi si de a 
dezvolta era uriasá. Era capitalism, in cea mai purá formá 
a sa. „De ce nu suntem deja acolo, să exploatám 
mineralele?" 


,La cine vá referiti?", a intrebat Cohn. 


,Ar trebui sá intrám, pur si simplu, ín Afghanistan, si sá 
luám mineralele", a spus Trump, ca si cum ar fi existat o 
companie minieră americană care urma să se mute în 
Afghanistan. 


La o întâlnire ulterioară, în Biroul Oval, Trump a întrebat: 
„De ce nu a fost realizat acest lucru?“ 


„Trebuie să supunem decizia procesului de analiză din 
NSC“, a răspuns McMaster. 


„Nu vreau ca lucrul ăsta să treacă prin vreun nenorocit de 
proces de analiză!“, a urlat Trump. „Vreau să mergeţi în 
Afghanistan şi să luaţi mineralele! Sunt gratuite! Cine vrea 
să facă asta?“ 


Aşadar, era o competiţie fără reguli, deschisă tuturor. Cine 
dorea acest corn al abundenței? 


Secretarul Comerţului, Wilbur Ross, s-a oferit voluntar: 
„Mă voi ocupa eu de problemă, domnule preşedinte. Am 
să o rezolv“, a promis el, ca şi cum ar fi fost un lucru ce 
tinea de Departamentul Comerţului. 


Trump a aprobat. Kelly n-a protestat, dar i-a invitat pe 
McMaster, Ross şi Cohn în biroul său. In acest context, 


McMaster s-a arătat foarte nemulţumit de faptul că 
generalul Kelly nu intervenise. 


„Tocmai mi-ai retezat picioarele. Ştiai că suntem în plin 
proces de analiză a situaţiei. M-ai atârnat ca pe o rufă la 
uscat în faţa preşedintelui.“ 


El se referea, ca de obicei, la litera legii şi colabora, aşa 
cum stipulau regulamentele, cu Departamentele de Stat şi 
al Apărării, dar şi cu alte departamente şi agenţii 
interesate de problemă. 


Puţine lucruri îl atrăgeau pe Trump mai mult decât ideea 
de a obţine bani de la alte ţări pentru a acoperi costurile 
angajamentelor de securitate nationale făcute de 
administratiile americane anterioare - în privinţa NATO, a 
Afghanistanului sau a Irakului. Unicul aspect atractiv era 
încheierea unui acord profitabil şi el credea că acesta, din 
Afghanistan, ar fi fost un asemenea acord. 


Departamentul de Stat a studiat problema drepturilor de 
exploatare a mineralelor. Analiştii au ajuns la concluzia că 
o asemenea măsură ar fi reprezentat un uriaş imbold 
propagandistic pentru extremiştii din toată lumea, care le- 
ar fi spus afganilor: „America vă pângăreşte pământurile şi 
vă fură bogăţiile“. Căutau aspecte legale, în speranţa că 
vor încetini acţiunile solicitate de preşedinte. 


Pe 7 februarie 2018, McMaster a convocat un mic grup de 
demnitari şi de consilieri principali în sala de criză, pentru 
a asculta raportul secretarului Comerţului, Ross. Acesta 
discutase, în dimineaţa zilei respective, cu ministrul 
Mineritului din Afghanistan. 


— Chinezii nu scot nimic din Afghanistan. Ei au obţinut 
concesiuni importante, cum au reuşit să obţină în toată 
lumea, şi le păstrează neexploatate. Sunt implicaţi acolo 
pe termen lung. Nu au nevoie să scoată imediat bani din 
afacerea asta. 


Aşadar, situaţia nu constituia un motiv de îngrijorare. 
Afghanistanul nu avea infrastructură sau transporturi, 
reglementări sau organisme de control asupra mediului, a 
spus el. Nici o companie privată n-ar fi investit acolo. 


— Sunt dezinformări, a spus Ross, stârnind râsul tuturor. 


McMaster a adăugat că accesul la cele mai multe dintre 
minerale ar fi fost imposibil, deoarece acestea se aflau în 
regiuni controlate de talibani. Era o zonă de război şi ar fi 
fost necesară impunerea unui perimetru militar defensiv 
înainte de începerea exploatării. În cel mai bun caz, 
exploatarea ar fi putut fi demarată în zece ani, dacă totul 
mergea bine. 


La sfârşitul întâlnirii, Ross s-a angajat să-i transmită toate 
informaţiile preşedintelui. 


Kelly părea să nu facă altceva decât să încerce să 
împiedice scufundarea  corabiei. La o întrunire a 
demnitarilor de rang superior, la începutul anului 2018, a 
declarat cu mândrie: „Ştiu deja că nu voi deţine recordul 
pentru şeful de personal cu cel mai scurt serviciu din 
istorie. L-am întrecut pe Reince.“ Priebus ocupase aceeaşi 
funcţie timp de 189 de zile, cel mai scurt mandat al unui 
şef de personal la Casa Albă din istoria Statelor Unite. 


La începutul anului 2018, emisiunea 60 Minutes a avut ca 
subiect situaţia din Afghanistan, remarcând că, la Kabul, 
lucrurile deveniseră atât de grave, încât nici măcar 
comandantul trupelor americane nu mai putea fi condus în 
siguranţă prin oraş, către cartierul său general. Generalul 
Nicholson zburase cu elicopterul pe o distanţă de trei 
kilometri. A devenit clar că adoptase abordarea 
triumfalistă a lui Trump. „Aceasta este o politică ce ar 
putea aduce victoria“, a spus Nicholson. 


Informaţiile şi hărţile operaţionale ale lui Nicholson relevau 
că aproape jumătate din suprafaţa Afghanistanului era 
controlată de coaliția condusă de SUA. În cercurile 
restrânse din conducerea Pentagonului şi a 
Departamentului de Stat se ştia că Nicholson spusese: „O 
să ocup 80% din teritoriul Afghanistanului în doi ani“. 


El era decis să îmbunătăţească abilităţile trupelor Coaliţiei 
şi ale armatei afgane de a recupera o suprafaţă de 
aproape 200 000 de kilometri pătraţi. O asemenea 
performanţă fusese imposibil de obţinut şi chiar de 
imaginat pentru mulţi dintre cei care servisera în 
Afghanistan. 


Un al doilea obiectiv al lui Nicholson era să-i facă pe 
talibani să înţeleagă, după patru ani, că nu puteau câştiga, 
fiind obligaţi astfel să se aşeze la masa tratativelor. Erau 
aceiaşi talibani care luptau de 16 ani cu îndârjire fanatică 
împotriva trupelor Coaliţiei. 


La începutul anului 2018, experţii în informaţii ai DNI i-au 
oferit lui Trump o informare asupra situaţiei din 


Afghanistan: armata SUA nu obținuse nici un câştig 
teritorial. Nici o regiune recucerită. Nici o îmbunătăţire faţă 
de anul precedent; ba chiar, în unele zone, situaţia chiar 
se inrautatise. Acest lucru era provocat, în parte, de faptul 
că trupele americane şi cele afgane erau nevoite să apere 
Kabulul, pe măsură ce talibanii lansau asalt după asalt 
asupra capitalei. În ultimele nouă zile din ianuarie, 130 de 
oameni fuseseră ucişi în patru atacuri. Această situaţie nu 
permitea Coaliţiei să recupereze teritoriile.+ 


Analiştii ajunseseră însă la concluzii şi mai sumbre. 
Pakistanul nu era dispus să se implice şi nici nu răspundea 
la presiuni. lar orice acord cu talibanii depindea de 
participarea pakistanezilor. 


Perspectiva imediată era accentuarea mişcării insurgente, 
poate chiar un război civil, dacă americanii se retrăgeau. 
Jihadistii plecau din Siria şi se îndreptau către Afghanistan 
- noul tărâm al promisiunilor pentru fabricantii şi lansatorii 
de bombe artizanale. 


Probabil, Coaliția era obligată să menţină un statu-quo 
până în primăvara anului 2019. Întreaga țesătură politică 
părea pe cale să se destrame. Se apropia o furtună 
perfectă, iar aspectele practice, precum condiţiile meteo, 
ar fi putut deveni punctul critic. În munţi nu ningea 
aproape deloc, aşadar, foarte puţină apă ajungea pe 
câmpuri. Venea seceta şi, odată cu ea, o criză provocată 
de nesiguranța alimentară. Aproximativ în acelaşi timp, 
Pakistanul se pregătea să trimită unul până la două 
milioane de refugiaţi peste graniţă, în Afghanistan - mulţi 
dintre ei afgani care pătrunseseră în Pakistan imediat 
după invazia sovietică din 1979. Circa două milioane de 
afgani trăiseră decenii întregi în Pakistan, niciodată în 


Afghanistan, ţara de origine a părinţilor lor, dar acum ei 
urmau să se întoarcă. 


Totuşi, generalul Nicholson continua să susţină că „va 
câştiga“ în Afghanistan. Lui Mattis nu-i plăceau laudele de 
acest gen. 


„Secretarul Apărării este foarte nemulţumit de ceea ce a 
spus [Nicholson] şi încercăm să-l potolim“, a mărturisit, în 
privat, un oficial al Pentagonului. 


Dacă limbajul comandantului suprem al trupelor 
americane din Afghanistan vorbea despre „victorie“, 
conducătorul din teren era dificil de criticat pentru că 
folosea un limbaj similar. Dar rapoartele de informaţii 
indicau că situaţia urma să se agraveze, nu să se 
îmbunătăţească, în anul următor. 


La începutul anului 2018, un participant-cheie a declarat: 
„Armata părea să-şi dorească o prezenţă permanentă în 
Afghanistan, la fel ca în situaţia din Coreea de Sud. Dacă 
este aşa, Iranul, Rusia si China îşi vor spori antagonismul, 
fiindcă, dintr-odată, noi avem o prezenţă permanentă în 
spatele lor. Însă armata voia să se impună aici, deoarece o 
eventuală retragere totală din Afghanistan ar fi însemnat 
un eşec uriaş. Preşedintele a spus că vom învinge. Şi nu 
poţi defini victoria drept un permanent statu-quo. La un 
moment dat, oamenii îşi vor da seama că nu ai şanse de 
izbândă aici.“ 


Pe tácute, dar într-un ritm febril, unii oficiali din 
Departamentul de Stat şi din comunitatea de informaţii au 


început planificarea unui scenariu extrem de delicat, un 
Plan B. Militarii făceau scenarii şi simulări tot timpul, aşa 
că de ce nu ar fi făcut şi civilii acelaşi lucru? 


Analistul a descris astfel deznodământul acestui Plan B: 
„Nu este o retragere, urmată de un colaps şi de un război 
civil. Nu urmează o democraţie liberală, profund 
centralizată. Ce se află la mijloc? Un stat federal, mai 
realist şi mai sustenabil? Acordarea unui potenţial rol 
talibanilor? Elementele imprevizibile rămâneau 
capacitatea scăzută de concentrare a preşedintelui şi 
contestarea de către acesta a tuturor presupunerilor pe 
care experţii le făceau. Şi pretenţia lui că poate identifica o 
situaţie dificilă oricând ar fi apărut aceasta.“ De pildă, 
când unii susțineau că relaţiile cu Pakistanul aveau să se 
reglementeze, preşedintele afirma: „Pakistanul nu s-a 
schimbat după 11 septembrie 2001 şi nici nu se va 
schimba. Aşadar, singura opţiune rămâne retragerea 
trupelor noastre din Afghanistan.“ 


În concluzie, Afghanistanul era un nou „House of Broken 
Toys“ („Casa jucăriilor stricate“). instabilitate politica. 
Fragilitate a guvernului afgan. Critici venite din partea 
Congresului şi a opiniei publice americane. Puţine succese 
militare - daca nu chiar nici unul. Seceta. Nesiguranta 
uriasa legata de resursele de hrana. Refugiati. 


Pentru aceasta situatie, Trump i-a invinovatit in special pe 
doi oameni. In primul rand, pe fostul presedinte George W. 
Bush, pentru care nutrea un dispret deosebit pentru ca 
declansase Razboiul din Afghanistan, în 2001, apoi 
conflictul din Irak, in 2003. 


„A fost un preşedinte jalnic“, i s-a confesat el lui Porter. „A 
fost un aducător de război. A vrut să exercite influenţa 
americană şi să impună democraţia în toată lumea şi a 
vrut să fie jandarmul planetei pornind toate aceste 
războaie.“ 


După părerea lui, fusese o atitudine aventuroasă, 
prostească şi greşită. Chiar dacă Trump luase decizia de a 
mai trimite câteva mii de militari în prima linie, el susţinea 
că nu va continua statu-quoul. 


Cealaltă persoană pe care Trump o învinovăţea era 
McMaster. Acesta folosise Irakul pentru a-şi etala calităţile. 
„Nu ştiu cum au reuşit [irakienii] să-l păcălească pe 
McMaster, dar el nu este un om de afaceri. Ei [generalii 
armatei americane] nu înţeleg analiza cost-beneficii. Nu- 
mi vine să cred că m-am lăsat convins de el să trimit mai 
multe trupe acolo.“ Credea că McMaster fusese convins să 
aibă această atitudine. 


Dovedind o atroce atitudine insultătoare la adresa lui 
McMaster, Trump l-a imitat pe consilierul lui de securitate 
naţională. Preşedintele şi-a umflat pieptul şi a început să 
respire zgomotos, vizibil exagerat. Apoi a declamat, într-un 
staccato puternic: „Îl cunosc pe preşedintele Irakului. Este 
un om cumsecade, domnule! Ştiu că ne respectă din tot 
sufletul interesele.“ Apoi, reluându-şi timbrul obişnuit, 
Trump a spus: „De fapt, tipul e un idiot. M-am întâlnit cu 
el. McMaster habar n-are despre ce vorbeşte.“ 


Trump se întâlnise cu premierul irakian, Haider al-Abadi, la 
Casa Albă, în martie 2017. „Militarii ăştia nu se pricep 
deloc la afaceri. Ei ştiu doar cum să fie soldaţi şi să lupte. 
Dar nu înţeleg cât de mult costă războiul.“ 


În privinţa Afghanistanului, Trump i-a spus lui Porter: 
„Acolo e un dezastru. În Afghanistan nu va exista niciodată 
o democraţie funcţională. Trebuie să ne retragem complet 
trupele din aceasta tara.“> 


Capitolul 39 


Cu două săptămâni înainte de Crăciun, pe 10 decembrie 
2017, Trump şi senatorul Graham au jucat golf la Clubul de 
golf Trump International din West Palm Beach. Într-un 
mesaj pe Twitter, Graham a declarat că terenul de golf era 
„spectaculos“, un comentariu care cu siguranţă l-a flatat 
pe Trump.! Dar această remarcă nu era nici pe departe la 
fel de măgulitoare cum fuseseră laudele cu care Graham îl 
rasfatase pe Trump în timpul jocului. „Domnule 
preşedinte, sunteţi un foarte bun comandant suprem“, i-a 
spus el lui Trump. 


Preşedintele ascultase sfaturile comandanților săi militari, 
iar schimbările regulilor de implicare în Orientul Mijlociu şi 
Afghanistan dădeau roade. 


lată care a fost recomandarea lui Graham către Trump: 


— Domnule preşedinte, puteţi face ceva ce nimeni 
altcineva n-a mai făcut. Să curăţaţi mizeria pe care Obama 
a lăsat-o în urma lui. Faceţi o treabă grozavă procedând 
astfel. Reconstruiti armata. Redati optimismul pe plan 
economic. Descátusati armata şi economia. Dumnezeu sa 
vă binecuvanteze, domnule preşedinte, pentru că reparati 
stricăciunile făcute în ultimii opt ani. Încotro vreţi să 


indreptati aceasta tara? Care vreţi să fie moştenirea 
dumneavoastră? Această moştenire nu înseamnă doar să 
reparati ce-a stricat Obama, ci să vă puneţi amprenta 
asupra istoriei. 


Lui Trump părea să-i placă adulatia, dar i-a spus lui 
Graham: 


— Eşti un tip cu simpatii divizate. Aş vrea să fii 100% 
susținătorul lui Trump. 


Această afirmaţie amintea de legământul de credinţă pe 
care fostul director al FBI James Comey susţinea ca Trump 
i l-ar fi cerut. Potrivit lui Comey, Trump spusese: „Am 
nevoie de loialitate, mă aştept la loialitate"?, în timpul 
faimoasei cine în doi desfăşurată la Casa Albă, în prima 
săptămână de mandat a noii administrații. 


— Spuneti-mi care este problema şi vă voi spune daca 
sunt 100% de acord sau nu, a spus Graham. 


— Esti cam 82%, a spus Trump. 


— În unele privinţe aş putea fi total de acord. Dar în altele 
n-aş putea fi deloc de acord, domnule preşedinte. 


— Vreau să fii un tip pe care sa ma pot baza 100%. 


— De ce vreţi să vă spun că aveţi dreptate când nu cred 
asta? Cu ce ne ajută, domnule preşedinte? a întrebat 
Graham. Preşedinţii au nevoie de oameni care le pot 
spune adevărul, asa cum ei îl văd. Depinde de 
dumneavoastră să decideti dacă am dreptate sau nu. 


Pe 29 decembrie 2017, Trump a scris pe Twitter un mesaj 
care rezuma poziţia sa în privinţa DACA: „Democraților li s- 
a spus şi au înţeles pe deplin că nu poate exista DACA fără 
absolut necesarul ZID la graniţa sudică şi fără ÎNCHEIEREA 
oribilului fenomen al migării în lanţ... Trebuie să ne 
protejăm Tara cu orice pret!"? 


Preşedintele a convocat o şedinţă în Sala Cabinetului, 
invitând 20 de senatori şi de membri ai Camerei 
Reprezentanţilor să discute un plan de imigrare pentru 
Visátori.^ Trump a ordonat ca întâlnirea, care urma să se 
desfăşoare marţi, 9 ianuarie, şi să dureze 55 de minute, să 
fie televizată. El s-a arătat dornic să realizeze o 
performanţă de excepţie, promițând o legislaţie. „Ar trebui 
să fie un proiect de lege plin de iubire şi cred că putem 
face asta.“ 


Preşedintele se dovedea plin de viaţă şi amuzant. Graham 
era uimit de aparenta schimbare a lui Trump faţă de una 
dintre cele mai controversate chestiuni ridicate în faţa 
administraţiei sale. Adepții liniei dure împotriva imigrației 
aveau să fie socati. Trump fusese, cândva, liderul lor. 
Graham spera să îl vadă pe preşedinte, ca negociator, în 
cea mai bună formă. 


Graham nu avusese niciodată mai multă încredere în 
abilitatea lui Trump de a obţine un pact în privinţa 
imigrației. El lucrase ani de zile în acest domeniu, 
încercând sa intermedieze compromisuri cu democrați 
precum Ted Kennedy, Chuck Schumer şi Dick Durbin. Cu 
Trump, el vedea potenţialul de a reuşi, în cele din urmă. 
Într-o declaraţie, cuprins de entuziasm, el a precizat: „A 
fost cea mai fascinantă întâlnire la care am participat, în 
cei peste 20 de ani de când fac politică“.5 


Titlurile ziarelor au întărit optimismul lui Graham. The New 
York Times a titrat: „Trump pare să susţină obţinerea 
cetăţeniei de către milioane de imigranţi“, iar The 
Washington Post: „La masă: Trump a încercat să 
negocieze şi demonstrează stabilitate".7 


A doua zi, Trump i-a telefonat lui Graham. 


— Am crezut că sunteţi capabil să-i dominați, domnule 
preşedinte, i-a spus Graham. Nu-i lăsaţi pe tipii ăştia - 
republicanii adepţi ai liniei dure - să vă sperie. Sunteţi pe 
calea cea bună. Acesta este omul despre care încerc să 
povestesc celor cu care joc golf. Este acel Donald Trump 
pe care îl sprijin din toată inima. Doar dumneavoastră 
puteţi face asta, domnule preşedinte. Bush a încercat. 
Obama n-a putut-o face. Dar dumneavoastră o puteţi face! 


Spre surpriza lui Graham, Trump i-a dat-o pe Melania, 
Prima Doamnă, la telefon. 


— Am vrut să-ţi transmit că-mi place ce ai spus, a rostit 
Prima Doamnă, cu accentul ei delicat. Şi felul în care te-ai 
purtat şi felul în care ai vorbit. Cred că a fost foarte drăguţ 
din partea ta. 


— Va mulţumesc, doamnă, mi-ati înseninat ziua, a răspuns 
Graham, impresionat de graţia ei. Era prima oară când 
vorbea, cu adevărat, cu ea. Era cât se poate de clar că 
Melania, ea însăşi o imigrantă, simpatiza cu copiii DACA. 


— Nu putem schimba legea privind defăimarea? a întrebat 
Trump, schimbând rapid tonul conversatiei, către unul 
dintre subiectele care-l deranjau cel mai mult. 


— Nu, a spus avocatul din Graham. 
— De ce nu? 


— Pentru că nu suntem Marea Britanie, a răspuns Graham, 
unde legile privind defaimarea şi calomnia sunt mai 
stricte. 


— Jurnaliştii scriu numai tâmpenii despre mine, s-a văitat 
Trump. 


— Nu am nici o îndoială în privinţa asta, s-a arătat de 
acord Graham. Dar nu, nu putem schimba Legea 
defăimării şi n-ar trebui să vă preocupe problema asta, 
domnule preşedinte. 


Într-o decizie crucială, luată în 1964, în cazul New York 
Times vs. Sullivan, Curtea Supremă a Statelor Unite 
aşezase graniţa calomniei foarte departe: un lucru era 
considerat defăimător doar dacă cineva îl spunea sau îl 
publica, deşi ştia că este fals şi nu respecta deloc 
adevărul. 


— Ei bine, intenţia mea nu e să devenim Marea Britanie, a 
spus Trump. 


— Nu există pe lume un sac de box mai mare ca 
preşedintele Statelor Unite, a spus Graham. Si ati primit 
mai mult decât doza cuvenită de critici, dar asta este doar 
pentru felul în care aţi gestionat lucrurile. Puteţi reduce 
criticii la tăcere doar demonstrându-le că faceţi lucruri 
concrete. Ca să le închideţi gura, nu trebuie să îi dati în 
judecată, ci doar să vă îndepliniţi promisiunile din 
campanie. Să le dovediti acestor tipi că au greşit. 


Graham simţea că aceasta fusese una dintre cele mai 
constructive discuţii pe care o avusese cu preşedintele. In 
timpul căreia, de fapt, el vorbise cel mai mult. 


A doua zi dimineaţa, pe la 11:00, senatorul Dick Durbin, al 
doilea democrat ca importanţă din Senat, l-a sunat pe 
Graham. „Tocmai am vorbit la telefon cu Trump“, i-a spus 
Durbin, care i se alăturase lui Graham în eforturile de a 
realiza un compromis în privinţa imigrației. „Preşedintelui 
îi place ce am reuşit să facem. Vrea să ne vedem toţi trei.“ 


Graham a sunat la Casa Albă pentru a încerca să 
organizeze o întâlnire. Kelly a venit în biroul lui Graham să 
discute detaliile. 


Kelly, un adept al liniei dure împotriva imigrației, era iritat. 
El le spusese celor din Aripa de Vest şi chiar unor membri 
ai Congresului că preşedintele nu înţelegea ce însemna 
DACA şi că era ignorant atât în privinţa politicii, cât şi a 
mecanismelor sale. Preşedintele îl desemnase pe Kelly să-l 
secondeze în privinţa DACA şi generalul considera că o 
parte din misiunea sa consta în a se asigura că Trump nu 
se întâlneşte cu oameni precum Graham şi Durbin, ca să 
discute despre DACA, decât în prezenţa lui. Preşedintele 
nu poate rezolva singur această problemă, le-a spus el 
colegilor din Aripa de Vest, fiindcă, dacă este lăsat să se 
ocupe singur de ea, va claca. 


„Tot ceea ce solicit este o şansă de a-i explica 
preşedintelui cum stau lucrurile“, a spus Graham. Planul 
lui era simplu, susţinea el. Trump trebuia să accepte 
legislaţia propusă de democrați în privinţa Visătorilor, în 


schimbul sprijinirii de către rivalii săi politici a construirii 
Zidului. 


„Să-l lăsăm pe preşedinte să se gândească singur“, a spus 
Graham. El îi repeta această mantră lui Kelly în toate 
privintele. Voia ca preşedintelui să-i fie prezentate toate 
datele problemei, urmând ca acesta să poată apoi lua o 
decizie. 


Aşadar, Graham şi Durbin s-au prezentat la Casa Albă, 
crezând că se vor întâlni doar cu Trump. În schimb, ei s-au 
trezit faţă în faţă cu un grup de senatori, congresmeni şi 
membri ai personalului, cu toţii adepti ai politicii 
antiimigratie, inclusiv cu Kelly şi Stephen Miller. Graham 
se simţea în faţa unei mulţimi dornice de linşaj, aliniată pe 
scaunele din Biroul Oval. 


Graham a început să parcurgă planul, care includea şi 
banii pe care Trump îi ceruse pentru securizarea 
graniţelor. 


— Nu este suficient, s-a auzit Trump, pe un ton superior. 


Graham i-a replicat că era convins că s-ar putea obţine 
mai mult, însă acesta era doar un punct de început. A 
menţionat acordarea de 25 000 de vize pentru majoritatea 
ţărilor africane, apoi a adus în discuţie vizele pentru state 
precum Haiti şi El Salvador, care ar fi trebuit favorizate din 
pricina seismelor, a foametei şi a violenţei care domneau 
în zonele respective. 


— Haitieni? Nu mai avem nevoie de haitieni, a spus Trump. 


În cazul haitienilor şi al imigranţilor din ţări africane, 
preşedintele a adăugat: 


— De ce naiba trebuie să vină aici oameni din toate aceste 
tari de rahat? De ce nu vin mai multi norvegieni? a 
întrebat preşedintele - care tocmai se întâlnise cu 
premierul Norvegiei. Sau asiatici, care ar putea ajuta 
economia? 


Durbin era iritat, iar Graham, de-a dreptul exasperat. 


— Stati putin! a exclamat el în cele din urmă, ridicând 
mâna, pentru a-i cere preşedintelui să facă o pauză. Nu-mi 
place cum evoluează lucrurile. America este un ideal. 
Vreau să avem o imigrație din toate colţurile Globului, 
bazată pe merit. Nu doar europeni. Mulţi dintre noi avem 
înaintaşi care au venit din ţări de rahat. 


Trump a dat înapoi în faţa acestei atitudini raţionale, însă 
răul fusese deja făcut. 


Durbin a ieşit în public, dezvăluind comentariul 
preşedintelui legat de „ţările de rahat“, iar Graham l-a 
sustinut.® 


Două zile mai târziu, într-o zi de sâmbătă, Trump l-a sunat 
pe Graham, care credea că preşedintele vrea doar să ia 
pulsul situaţiei. Să afle cât era de furios? 


Trump i-a spus că joacă golf la clubul său din West Palm 
Beach. 


— Atunci, să loviti bine mingile, i-a urat Graham. 


— Nu am zis unele dintre lucrurile pe care el spune că le- 
aş fi zis, a precizat Trump, cu referire la Durbin. 


— Ba da, domnule preşedinte, le-aţi zis, a insistat Graham. 
— Ei bine, unii oameni chiar apreciază ce am spus. 


— Nu mă număr printre ei, a spus Graham. Vreau sa va 
ajut, domnule preşedinte. Îmi place să jucăm golf 
împreună. Dar, dacă acesta e preţul admiterii în club, 
atunci nu contati pe mine. Succes. 


Ideea „ţărilor de rahat“ nu era ceva nou pentru Trump. În 
cursul campaniei electorale din 2016, Trump vizitase 
cartierul Little Haiti din Miami. Fosti lideri haitieni venisera 
la microfon şi îi acuzaseră pe soţii Clinton de corupţia şi de 
furturile comise în Haiti. După eveniment, Trump a părut 
abătut. „Chiar m-a impresionat soarta acestor oameni. Ei 
vin dintr-o ţară de rahat“, spusese el la vremea respectivă. 


După ce Bannon a părăsit administraţia prezidenţială, 
Stephen Miller a rămas, la Casa Albă, forţa din spatele 
politicii dure în privinţa DACA. Adesea, Trump îşi exprima 
simpatia pentru copiii şi adolescenţii din programul DACA, 
spunând în repetate rânduri că nu era vina acelor copii că 
se aflau în America. Demonstra empatie faţă de ei. De 
asemenea, evidentia atractivitatea politică a Visătorilor. 


Miller căuta însă să îi insufle preşedintelui linia dură. 
„Toată lumea îi numeşte Visători şi copii, dar ei nu mai 
sunt copii. Mulţi au 26 sau 27 de ani“, argumenta el. 


Poziţia lui Miller era tranşantă: în schimbul unui compromis 
în privinţa DACA, preşedintele trebuia să ceară finanţarea 
totală a Zidului de la graniţă pentru un deceniu - nu 
pentru un an - plus stoparea lanţului migraţiei şi a Loteriei 
vizelor, care asigura până la 50 000 de permise de 
rezidenţă permanentă în SUA, pe an, pentru imigranţi din 
tari care, altfel, aveau rate scăzute de imigrație în SUA. 
Preşedintele trebuia să impună toate aceste condiţii şi să 
nu accepte nici un compromis în privinţa lor, considera 
Miller. 


Pe 21 ianuarie, Graham l-a atacat public pe Miller: „Câtă 
vreme Stephen Miller conduce negocierile privind 
imigrația, nu vom ajunge nicăieri. El s-a opus mereu unor 
soluţii constructive. Am discutat cu preşedintele şi el este 
de acord cu o asemenea soluţie. Preşedintele înţelege 
corect situaţia, dar de câte ori avem o propunere, anumiţi 
membri ai personalului îl trag înapoi şi împiedică 
materializarea ei."? 


În dimineaţa zilei de vineri, 23 februarie, Trump a luat 
cuvântul la Conferinţa pentru acţiune politică 
conservatoare (CPAC), cea mai importantă reuniune a 
conservatorilor. Relaxat si debordând de încredere, 
preşedintele a vorbit mai bine de o oră. În general, a 
respectat discursul pregătit, dar uneori s-a lăsat purtat de 
val si a vorbit spontan. „Veţi avea Zidul, nu vă faceţi griji“, 
a spus el. „Mai sunt câţiva oameni pe aici care spun că 
preşedintele nu vrea, de fapt, ca Zidul să se construiască, 
ci a folosit doar tema asta în campanie, spre a atrage 
voturi. lar eu vă întreb: puteţi crede aşa ceva? De fiecare 
dată când aud asemenea lucruri, repet: Zidul va avea zece 
picioare înălţime, ştiţi? De fiecare dată spun asta. Aşa că 
vom avea Zidul!“ Despre imigrație, el a spus: „Nu vreau ca 


oamenii care vor veni aici şi vor accepta toate darurile ţării 
noastre, în următorii 50 de ani, să nu contribuie cu nimic... 
Vreau oameni care ne iubesc... Nu vreau ca oamenii să 
vină în felul cum o fac acum.“ 


Apoi, el a repetat una dintre poveştile lui favorite, un poem 
în versuri despre o femeie care i-a oferit adăpost unui 
sarpe.! 


Mergând în zori pe cárarea ce serpuieste pe lângă 
lac, 


O femeie cu suflet mare a văzut un biet şarpe 
inghetat. 


Roua dimineţii inghetase pe pielea lui viu colorată. 


— Suflet sárman, te voi lua cu mine şi te voi îngriji 
pe dată! 


— la-ma cu tine, femeie bună, şarpele a oftat. 

— la-mă cu tine, căci aproape de tot am îngheţat. 
Ea l-a învelit cu o haină de mătase delicată, 

l-a dat lapte şi miere şi l-a pus lângă vatră. 

lar seara, după muncă, s-a întors acasă cu grăbire 


Şi l-a găsit pe micul şarpe, care-şi venise în fire. 


L-a sărutat, în braţe l-a cuprins, pe trup l-a 
mangaiat, 


Dar, in loc de mulţumire, şarpele a muscat-o 
imediat. 


— Sarpe, viata eu ti-am salvat, iar tu m-ai muscat? 
Veninul tau e incarcat cu otrava, 
Vai, sarpe, eu voi muri degraba. 


— Mai taci din gura, muiere natanga, sarpele a 
ranjit. 


Stiai ca sunt sarpe: de ce in casa m-ai primit? 


„lată deci ce-am facut cu tara noastră, oameni buni“, a 
spus Trump. „Am lăsat tot felul de oameni să intre. Şi de 
aici vor urma multe necazuri. Lucrurile merg din ce în ce 
mai rău.“ 


Trump tocmai aprobase un proiect de lege privind bugetul, 
preconizând distribuirea a 8,6 trilioane de dolari - din care 
nici măcar un singur cent nu fusese însă alocat pentru 
construirea Zidului. 


Relaţia dintre Trump şi secretarul său de stat era 
iremediabil compromisă. Luni de zile s-a speculat că 
Tillerson va demisiona sau va fi concediat. El se afla în 
Africa atunci când, în martie 2018, Kelly l-a anunţat că ar 
trebui să-şi scurteze turneul.?? „S-ar putea să primeşti un 
mesaj pe Twitter“, i-a spus Kelly. 


În dimineaţa zilei de 13 martie, Trump a scris pe Twitter că 
directorul CIA, Pompeo, va fi următorul secretar de stat.!? 
„Îţi mulţumesc, Rex Tillerson, pentru serviciile tale!“, a fost 
tot ce a scris preşedintele despre Tillerson. 


Trump le-a declarat reporterilor adunaţi pe Peluza de Sud 
a Casei Albe: „Rex şi cu mine am discutat despre asta 
multă vreme... Am avut dezacorduri asupra unor lucruri... 
Nu gândeam la fel unele lucruri... De fapt, abordările 
noastre erau foarte diferite, aveam moduri de gândire 
diferite.“14 


Capitolul 40 


Trump a continuat să i se plângă avocatului său, Dowd, că 
ancheta întreprinsă de Mueller îl împiedica să-şi exercite 
aşa cum trebuia atribuţiile de preşedinte. El a transmis 
unele dintre discuţiile clasificate pe care Dowd, care avea 
permis de acces, le putea trimite lui Mueller şi Quarles, 
care, de asemenea, aveau acces la documente secrete. 


Avertizându-l pe Dowd că era vorba despre un subiect 
foarte sensibil, Trump a spus că una dintre aceste discuţii 
avusese loc în aprilie, când el negociase personal 
eliberarea unui voluntar, Aya Hijazi, în vârstă de 30 de ani, 
un cetăţean american care era închis la Cairo de trei ani. 


Trump a relatat discuţia avută cu preşedintele egiptean, 
Abdel Fattah el-Sisi, care avea un trecut groaznic în 
privinţa încălcării drepturilor omului, incluzând arestări în 


masă, uciderea protestatarilor de către forţele de ordine şi 
judecarea civililor de către curţi marţiale. 


— Dowd, nu uita cu cine stăteam de vorbă. Individul e un 
criminal nenorocit. Tipul ăsta e un criminal nenorocit! Dar 
am rezolvat treaba... Îţi spun, tipul te-ar face să transpiri 
de frică la telefon. Şi chiar înainte să încheiem înţelegerea, 
el-Sisi spune - iar aici şi-a îngroşat vocea, vorbind pe un 
ton gutural: „Donald, sunt îngrijorat din cauza acestei 
investigaţii. O să mai fii preşedinte? Presupunând că voi 
avea nevoie de o favoare, Donald“. A fost ca o lovitură sub 
centură. E groaznic, a spus Trump. 


În noiembrie, Kelly l-a sunat pe Dowd. 

— Preşedintele mi-a spus că te vei întâlni cu Mueller. 

— Da, ne vedem cu el în câteva ore. 

— Mattis l-a avertizat pe preşedinte ca Putin şi ruşii devin 
prea periculoşi şi că vor fi nevoiţi să îi înfrunte. Vreau să îi 


transmiti asta lui Bob. Bob îl cunoaşte pe Mattis. 


Mueller şi secretarul Apărării serviseră în Corpul Puscasilor 
Marini. 


Dowd i-a spus lui Mueller că tot ceea ce Trump făcuse cu 
ruşii era suspect. 


— Bob, ştiu că îl cunoşti pe generalul Mattis. 


Mueller se întâlnise cu Mattis în cursul unei vizite la 
Kandahar, în ianuarie 2002, pe când era director al FBI. 
Dowd a raportat că Mattis era îngrijorat din cauza Rusiei. 


— Si, apropo, dacă vrei să verifici, ia telefonul şi suná-l. El 
ştie cine eşti. Ştie cá eşti puscas marin. 


Dowd i-a reamintit lui Mueller că spusese cândva că nu 
lasă nici un fir de iarbă să crească sub el: 


— larba a crescut înaltă de un picior, prietene. Si noi 
continuăm să te ajutăm. 


Mueller a spus că îşi dorea din tot sufletul să ducă la bun 
sfârşit investigația, şi asta, cat mai curând. 


— Ei bine, trebuie să-ţi spun, Bob, nu ştiu cât voi mai 
rezista. Vă ajut tot timpul, băieţi. Susţin ceea ce faceţi. Dar 
ştiţi... m-am săturat ca oamenii să tot fie chemaţi la 
interogatorii. 


Dowd l-a bătut uşor pe umăr pe Mueller, apoi i s-a plans lui 
Quarles: 


— Cred că este de ajuns! 


Dowd avea alte probleme. Ty Cobb începuse să acorde 
interviuri în presă, declarând că investigația avea să fie 
finalizată până la sfârşitul anului 2017. „M-aş simţi 
stânjenit dacă această problemă va mai bântui Casa Albă 
şi de Ziua Recunostintei, ba chiar si mai stânjenit dacă-l va 
mai bântui pe Trump si la sfârşitul anului“!, a declarat el 
agenţiei Reuters. 


Media a început să publice articole însoţite de fotografia lui 
Cobb. In opinia lui Dowd, Cobb părea acum un şerif din 
Vestul Salbatic de odinioară, cu o mustață impozantă, 


desprins parcă din romanele şi westernurile din seria 
Lonesome Dove. lar Dowd era uimit. El era principalul 
avocat al preşedintelui. Avea oare Cobb discuţii separate 
cu Quarles? 


Cobb insistase să nege această posibilitate. 


— Soţia mea vrea să ies din povestea asta, a explicat el. 
Aşa că am încercat să rostogolesc povestea în public. 


— Sunt programate interogatorii pentru luna decembrie, a 
spus Dowd. Si, sincer să fiu, toate sunt favorabile 
preşedintelui, aşa că nu ne vom opune realizării acestor 
interogatorii. 


— Unde l-ai găsit pe amicul ăsta ticălos, pe nume Ty? l-a 
întrebat Kelly pe Dowd. 


Cobb pornise cu stângul în relaţia cu Kelly, mergând pe 
furiş, fără ştirea şefului personalului, la Trump, pentru a-i 
cere un birou în Aripa de Vest. Kelly îl avertizase atunci: 
„Să nu mă mai lucrezi niciodată pe la spate, că dai de 
naiba!“ 


Dowd l-a asigurat pe preşedinte că strategia lor în relaţia 
cu Mueller era „de a colabora cu procurorii şi de a-i 
descoase până când vom avea o imagine completă despre 
ceea ce gândeau ei“. judecând dupa această imagine, 
după cooperarea celor 37 de martori şi după toate 
documentele livrate procurorilor, Dowd a repetat, în mai 
multe rânduri, că nu vede nici un caz juridic în toată 
povestea. 


Potrivit articolului II din Constituţie, i-a explicat Dowd, 
preşedintele conduce singur ramura executivă. Şi toate 
acţiunile lui Trump, în special cele legate de Comey, se 
încadrau în aceste puteri. „Domnule preşedinte, nu vă voi 
spune niciodată că instinctul v-a înşelat în privinţa acestor 
tipi şi a ceea ce vor ei să facă. Am fost trataţi în mod 
corect. Dar şi noi i-am tratat pe ei foarte corect.“ 


În decembrie, în cotidianul financiar german Handelsblatt 
a apărut un articol în care se spunea că ancheta lui 
Mueller solicitase, prin citatii oficiale, date de la Deutsche 
Bank, cea mai mare bancă din Germania şi principalul 
creditor al lui Trump.2 


Preşedintele l-a sunat pe Dowd la ora şapte, dis-de- 
dimineaţă. Era furios. „Ştiu care sunt relaţiile mele cu 
Deutsche Bank“, a spus el, adăugând că banca are 
încredere în el şi întotdeauna a fost plătită la timp. „Ştiu ce 
sume am împrumutat, când am împrumutat şi când am 
plătit împrumuturile. Ştiu fiecare afurisită de socoteală.“ 


Preşedintele susţinea că îşi putea aminti cu cine încheiase 
contracte de împrumut si alte detalii foarte precise: „li 
spun, povestea asta e o porcárie". 


Dowd l-a admonestat pe Quarles fără întârziere: „Hei, Jim, 
nu sunt secrete aici. Povestea e o porcărie.“ 


A fost programată o videoconferinta cu reprezentanţii 
tuturor firmelor de avocatură importante. Cu toţii păreau 
să vorbească cifrat. „Vreţi să incetati?“, a întrebat Dowd. 
„Clientul meu nu vorbeşte cifrat.“ 


În cele din urmă, Quarles a raportat: „Nu există nimic 
important aici. Am înaintat citatii către Deutsche Bank în 
vară, dar ele nu-l implică pe preşedinte şi nici finanţele 
lui.“ 


În dimineaţa zilei de 21 decembrie, la ora 10:00, Dowd a 
mers să discute cu Mueller, într-o încercare de a da cărţile 
pe faţă. Adesea, cea mai bună apărare era atacul. „Toate 
înregistrările şi dovezile v-au fost înmânate“, a sous Dowd. 
Toţi martorii au fost interogati, cu excepţia unuia sau 
poate a doi dintre ei. Întreaga investigaţie părea să fie 
produsul unei conspirații puse la cale de DNC, Fusion GPS 
- care făcuseră şi dosarul Steele - şi oficiali de rang înalt ai 
FBI, pentru a submina administraţia Trump. Eşecul de a 
investiga rolul jucat de Comey în declanşarea anchetei era 
o parodie. Comportamentul aberant şi dezonorant al lui 
Comey merită anchetat. Inspectorul General din 
Departamentul Justiţiei investigase acţiunile lui Comey în 
cazul spargerii e-mailului lui Hillary Clinton. „Aruncarea 
pisicii în curtea Inspectorului General submina încrederea 
în investigaţie“, a mai afirmat el. 


Mueller nu i-a răspuns. 


Dar Mueller şi Quarles au continuat să exercite presiuni. Ei 
voiau să-l supună şi pe preşedinte unui interogatoriu. Pe 8 
ianuarie 2018, Mueller a dictat o listă de 16 subiecte în 
privinţa cărora doreau să pună întrebări. Aproape toate 
întrebările aveau legătură cu Flynn, Comey sau Sessions. 


Dowd l-a avertizat pe preşedinte că lista nu specifica în 
mod clar la ce aveau să se refere întrebările. 


— Ceea ce aş vrea să fac în acest caz ar fi să cer mai 
multe amănunte, pentru a avea o imagine de ansamblu 
mai bună. Ştiţi, cele 16 subiecte sunt foarte vagi, aşa că 
va trebui să ghiciţi ce ar putea să vă întrebe. 


— Ce ai de gând să faci? a întrebat Trump. 


— Mă gândesc să-i trimitem lui Mueller o scrisoare prin 
care să-i răspundem la întrebări. 


Dowd şi Trump aveau să prezinte faptele aşa cum le 
vedeau ei şi să avanseze argumente legale în special în 
privinţa puterilor acordate preşedintelui de articolul Il din 
Constituţie. 


— O s-o facem în aşa fel încât să arate ca o informare 
adresată Curţii Supreme. 


— Le-am dat procurorilor tot ce au vrut, a spus Trump. De 
ce nu este suficient? Nu m-ar deranja să discut cu Mueller, 
a adăugat el. 


Dowd şi Jay Sekulow şi-au petrecut următoarele două 
săptămâni redactând scrisoarea. Sekulow, un comentator 
prezent adesea în studiourile televiziunilor Christian 
Broadcasting Network şi Fox News, reprezenta grupările 
religioase, conservatoare, antiavort, de mai bine de 30 de 
ani. 


— Cum merge? l-a întrebat, în cele din urmă, Trump pe 
Dowd. Pot sa văd scrisoarea? 


Dowd a venit la reşedinţa prezidenţială de la Casa Albă 
sâmbătă la prânz, pe 27 ianuarie 2018, în jurul orei 13:00. 


Preşedintele l-a invitat la un scurt tur, prezentându-i, între 
altele, dormitorul lui Lincoln. 


— Tu şi cu mine am încăpea lejer în patul asta, a glumit 
Trump. 


— Ne-am putea vedea în oglindă, i-a întors gluma Dowd. 


— Dacă vei câştiga cazul ăsta, i-a promis Trump, îţi voi 
oferi un tur de clasa A. Durează ore întregi. După părerea 
mea, este cea mai frumoasă reşedinţă din lume. Nimic 
altceva nu se compara cu ce e aici. 


Fiul lui Trump, Barron, a intrat în încăpere, însoţit de un 
prieten. 


— Tati, a spus Barron, prietenul meu ar vrea să facă o 
poză cu tine. Eşti de acord? 


— Sigur. 
Fotografia a fost făcută imediat. 


Trump şi Dowd s-au aşezat apoi la o masă, cu vedere către 
memorialele Washington şi Jefferson. 


— Aş vrea să vă faceţi o idee despre cum ar putea arăta 
depunerea unei mărturii, a spus Dowd, încercând să 
simuleze un interogatoriu luat de Mueller. Vom discuta 
despre câteva dintre aceste subiecte. Poate despre Comey 
şi Flynn. Va fi o discuţie uşoară. Nu trebuie să vă pregătiţi 
în nici un fel, domnule preşedinte. Doar să fiţi cât mai 
degajat. Vreau să citiţi scrisoarea noastră. Sunt gata să o 
semnez, dar nu o voi semna decât dacă sunteţi mulţumit 
de cum sună. Fiindcă e o cedare importantă din partea 


noastră. Asta îi spune lui Bob unde suntem noi şi unde 
credem că se află el cu ancheta şi de ce el nu merită sa va 
pună întrebări. Dacă întrebările par inofensive, nu le trataţi 
astfel. Si vreau să vă concentrați întru totul asupra 
cuvintelor care vor fi rostite. Nu sunt un examinator care 
divaghează. Îmi plac întrebările scurte şi la obiect. Şi îmi 
place să construiesc cazul. Sunt foarte rabdator. Va voi 
oferi sfatul standard: raspundeti strict la întrebări. E în 
regulă? Aţi înţeles? 


— Da. 
— Cand ati aflat că exista o problemă cu generalul Flynn? 


— Nu mai ştiu sigur. Cred că atunci când McGahn a 
discutat cu Sally Yates. Dar, John, repet, nu sunt sigur. 


Trump a precizat că procurorul general în funcţie îi 
destăinuise că Flynn îi spusese vicepreşedintelui lucruri 
incorecte. 


— Şi ce aţi făcut în privinţa asta? 

Trump a răspuns că nu îşi amintea să fi făcut ceva. 
— Cred că Don s-a ocupat de asta. lar ei au lucrat... 
— L-aţi chemat pe Flynn? 

— Nu. 

— N-aţi discutat deloc cu Flynn? 


— Nu ştiu. E ceva în mintea mea care... El şi Priebus m-au 
sunat. 


— Domnule preşedinte, l-aţi întrebat vreodată dacă a 
discutat despre sancţiuni cu ambasadorul rus Kisliak? 


— Nu. 


— Sunteţi sigur în această privinţă, domnule preşedinte? 
Avem unele dovezi că o asemenea discuţie ar fi putut avea 
loc. Sunteţi sigur, aşadar? 


Dowd ştia că Priebus depusese o mărturie favorabilă 
preşedintelui. Într-o versiune cu Priebus în încăpere, Flynn 
spusese în faţa preşedintelui că nu discutase niciodată cu 
Trump despre conversațiile avute cu Kisliak. 


Trump a început să divagheze de la subiect, cu un răspuns 
lung, care nu spunea mare lucru. 


— Bun, haideţi să revenim la detaliile practice, a propus 
Dowd. 


— OK. 


— A venit un moment în care v-aţi dat seama că trebuie 
să-l concediati? a întrebat Dowd, referindu-se la Flynn. 


— Da. 
— Vă mai amintiţi cum s-a întâmplat? 


— Nu. Cred că avea o scrisoare de demisie. Nu mi-e ruşine 
să recunosc că mi-a părut rău pentru el. Avea defectele 
lui, dar era un tip de toată isprava şi l-am admirat. După 
cum ştii, îmi plac tipii milităroşi. Deci asta a fost 
recomandarea şi aşa am făcut, a spus Trump, referindu-se 


A 


la faptul ca Priebus si McGahn îi recomandasera 
preşedintelui să-l demită. 


— Ei v-au spus vreodată ceva despre un interogatoriu al 
FBI? 


— Nu ştiu. Nu-mi mai amintesc. 


Dowd simţea că Trump chiar nu-şi mai amintea. Pe măsură 
ce întrebările curgeau, preşedintele dădea de cele mai 
multe ori acelaşi răspuns: nu-şi mai amintea. Avocatul 
găsea de înţeles această situaţie, date fiind solicitările 
intense pe care funcţia prezidenţială le implica. 


Aşadar, Dowd a revenit la momentul decembrie 2016, 
imediat după alegeri, şi a continuat să pună întrebări 
legate de Flynn. 


— Flynn a contactat diplomaţi şi alte persoane? 
— Presupun că da. 
— A discutat cu Kisliak? 


— De fapt, nu ştiu. Ştiu că au existat multe discuţii în 
rândul membrilor personalului. Cred că am scris nişte 
lucruri pe Twitter. 


Pe 31 martie, Trump scrisese pe Twitter: „Mike Flynn ar 
trebui să solicite imunitate, deoarece are loc o vânătoare 
de vrăjitoare de proporţii istorice, din partea presei şi a 
democratilor (ne pare rău că ati pierdut alegerile)".? 


— Ce poziţie ati avut fata de sancţiunile aprobate de 
Obama? a întrebat Dowd, făcând referire la faptul că 


Obama expulzase 35 de diplomaţi ruşi, sanctionase mai 
multe persoane şi entităţi şi închisese două complexuri 
ruseşti în ianuarie 2017. 


— Poziţia mea a fost că aceste sancţiuni mi-au dat şansa 
de a domina situaţia. 


— O! a exclamat Dowd. Fiindcă toti cred că v-aţi opune 
unor asemenea sancţiuni, căci vreţi să aveţi relaţii bune cu 
Putin. 


— Nu, eu am văzut în ele un avantaj, a insistat Trump. 


Pe baza mărturiilor pe care Dowd le parcursese, această 
afirmaţie era adevărată. Dowd şi-a spus că preşedintele se 
descurcase destul de bine. Memorandumul de şase pagini, 
referitor la Flynn, pe care Casa Albă şi Dowd îl 
redactaseră, conţinea mult mai multe informaţii decât îşi 
amintea acum Trump. Dowd oferise o descriere detaliată, 
defalcată pe zile, a felului în care cei de la Casa Albă 
descoperiseră ca Flynn îi mintise pe Mueller şi pe Quarles, 
care lăudaseră memorandumul pentru complexitatea sa. 


— De ce i-ati spus directorului Comey - sau de ce i-ati 
cerut să o lase mai moale în privinţa lui Flynn? Despre cea 
fost vorba? 


— Nu i-am spus niciodată aşa ceva, a răspuns Trump. 


— El a scris imediat după discuţie un memorandum‘ 
referitor la această problema, a spus Dowd. Si l-a 
prezentat colegilor săi. 


— Nu am spus asta, a repetat Trump. John, sunt absolut 
sigur că nu am spus asta. 


— Dar el afirmă... 


— E un mincinos, a rábufnit Trump, lansându-se într-o 
tiradă împotriva lui Comey. Tipul e un escroc si un 
mincinos. Sare de la e-mailurile lui Clinton la fabricarea de 
memorandumuri si la scurgerea de informatii. 


Presedintele stia criticile pe de rost. Si le-a dat glas 
tuturor, dezinhibat şi fără retineri. Dowd a încercat să 
intervină, dar în zadar. Trump şi-a continuat tirada. 


— Domnule preşedinte, iată cum stau lucrurile, i-a spus 
Dowd, după ce furtuna verbală s-a mai potolit. Nu puteţi 
răspunde astfel la întrebări. O asemenea abordare nu va fi 
pe placul procurorilor. Nu e bine. Aţi înţeles? Trebuie să 
căutaţi să fiţi cât mai politicos cu putinţă. 


— Bine, fir-ar să fie, am înţeles. 


— El v-a spus că nu constituiati obiectul vreunei anchete 
pe 6 ianuarie? 


— Da, mi-a spus. 


— S-a referit la picanterii, nu la partea cu legătura cu 
Rusia, nu? a întrebat Dowd. Aceasta era una dintre teoriile 
vehiculate de echipa lui Mueller. 


— E o porcărie! Nu mi-a spus niciodată asta. 


Dowd credea că preşedintele este sincer, de vreme ce 
Comey ajunsese şi el la concluzia că, la vremea 
respectivă, nu exista nici un fel de investigaţie, asupra nici 
unui subiect. 


Următoarele 30 de minute nu au adus nici un element 
constructiv. 


— Asta este o nenorocită de farsă! spunea Trump, reluând 
tot ceea ce declarase sau scrisese pe Twitter până atunci. 
Dowd şi-a dat seama că nu avea să ajungă nicăieri. Trump 
era în plină criză de isterie. Dowd se temea că, dacă în 
locul lui ar fi fost în acel moment procurorul special 
Mueller, Trump l-ar fi dat, probabil, afară pe loc. Era ca şi 
cum Trump ar fi spus: „De ce naiba stau eu aici, să 
răspund la toate întrebările astea? În definitiv, eu sunt 
preşedintele Statelor Unite!“ 


Totul era un talmeş-balmeş. Dowd a ridicat din umeri, 
dându-şi seama că-şi pierduse vremea fără să realizeze 
nimic concret, însă vedea tabloul de ansamblu, care era 
unul de coşmar. Să-l vezi pe preşedintele Statelor Unite 
tunând şi fulgerând ca un rege cu minţile tulburate din 
dramele shakespeariene era un veritabil spectacol. 


În cele din urmă, criza de furie a lui Trump s-a atenuat şi 
preşedintele şi-a recăpătat calmul. 


— Domnule preşedinte, iată de ce nu puteţi depune 
mărturie, a spus Dowd. Ştiu, credeţi în ceea ce spuneţi. 
Ştiu că exact aşa s-au petrecut lucrurile. Dar, când 
raspundeti la întrebări, când sunteţi martor, încercaţi să 
oferiţi fapte. Dacă nu cunoaşteţi faptele, aş prefera să 
spuneţi, pur şi simplu: „Bob, nu-mi mai amintesc. S-au 
întâmplat prea multe lucruri în acea perioadă.“ În loc să 
presupuneti şi să trageţi tot felul de concluzii aiurea. 


Apoi, Dowd i-a înmânat lui Trump schiţa scrisorii adresate 
lui Mueller. Titlul acesteia era: „Solicitare pentru 


depunerea unei mărturii privind presupusa obstructionare 
a justiţiei“. 


O afirmare tranşantă a puterilor prezidenţiale era scrisă cu 
litere îngroşate: „Preşedintele poate, dacă vrea, să pună 
capăt anchetei sau îşi poate chiar exercita puterea pentru 
a acorda amnistierea faptelor, dacă doreşte asta“. 


Trump a citit cu atenţie scrisoarea de 22 de pagini, 
oprindu-se pentru a citi cu glas tare câteva paragrafe. La 
final, a declarat că scrisoarea îi plăcea. 


— Ştii, cred că avem un caz foarte solid. Îmi place felul 
cum este organizat răspunsul, a spus el, adăugând că 
admira cele 59 de note de subsol. E una dintre cele mai 
bune zile ale acestei anchete, a continuat preşedintele, 
ilustrând pe deplin capacitatea lui de a oscila între 
sentimente, de la furie la calm. Chiar este frumos. Cred că 
e tot ce mi-am închipuit că poate fi mai bun şi încă mai 
mult de atât. Acum înţeleg. Înţeleg ce vrei să faci. 


— Da, domnule preşedinte, a spus Dowd. 
— Îi vom pune la zid. Dar chiar nu vrei să depun mărturie? 


— Nu, a răspuns avocatul. De ce să nu terminăm odată cu 
povestea asta? Poate că, dacă situaţia se deteriorează, o 
să-i sugerez lui Bob să-mi dea o listă cu întrebări. Le vom 
răspunde. Şi vom scrie răspunsurile. Puteţi să raspundeti 
la întrebări şi el va citi răspunsurile pe care le veţi da. Cum 
să se mai poată plânge procurorii de noi, când ei au 
acceptat şi au crezut toate dovezile pe care le-am trimis? 
Plus de asta, e posibil ca preşedintele să nu-şi mai 
amintească toate detaliile. Şi, apropo, preşedintelui i-ar 


plăcea să vă întâlniți şi să aveţi o discuţie referitoare la 
investigaţie, dar are nevoie de un text scris. 


— Pe cuvântul meu, asta am să fac. Sună excelent! a 
exclamat Trump. 


— Ei bine, a spus Dowd, imaginati-va cum ar fi fost daca 
nu aveati textul scris. 


— Nu ştiu, John. Am trecut prin asta. Crezi că m-am 
poticnit? 


— Cam da. Dar, domnule preşedinte, nu vă învinovăţesc. 
Asta nu înseamnă că mintiti sau că spuneţi lucruri rele sau 
altceva de genul ăsta. Este ceva ce înţeles, dată fiind 
activitatea dumneavoastră zilnică - priviţi doar ce aţi 
reuşit să faceţi în după-amiaza asta. 


Pe parcursul discuţiei lor fuseseră intrerupti de mai multe 
ori, primiseră două scurte informări asupra problemelor 
internaţionale şi avusese loc semnarea câtorva documente 
secrete de către Trump. Cum de şi-ar fi putut aminti 
preşedintele absolut tot ce făcea? 


— Ştiţi, i-a spus Dowd, această activitate intensă vă 
împiedică să vă reamintiti cu precizie ce s-a întâmplat cu 
şase sau cu nouă luni în urmă. 


— Asta e grozav, a spus Trump. Sunt de acord cu tine. Nu 
mai vreau să depun mărturie. 


A doua zi după această simulare a unei audieri, la Casa 
Albă, Trump l-a sunat pe Dowd. 


— Am dormit ca un prunc, i-a spus Trump. Îmi place 
scrisoarea. Poţi să-mi faci o copie? 


— Nu, i-a replicat Dowd. 
Dowd îl adusese pe preşedinte acolo unde dorise. 


Luni, 29 ianuarie 2018, Dowd şi Sekulow au semnat 
scrisoarea. Apoi, Dowd a aranjat ca scrisoarea să-i fie 
trimisă lui Quarles, pe 1 februarie. Avea să fie ca în filme, 
se gândea Dowd. Quarles trebuia să meargă pe stradă şi 
să se urce în maşina parcata a lui Dowd. 


Cei doi au schimbat câteva vorbe şi s-au întrebat, reciproc, 
despre copii. 


— Ei bine, iată scrisoarea ta, a spus apoi Dowd. 
— Ce-i asta? 


— E răspunsul la cele 16 subiecte ridicate de voi, i-a 
explicat Dowd. Noi ne-am formulat cazul. Las poarta 
deschisă. O să încerc să obţin întrebări precise. Gandeste- 
te la asta. Dacă vrei să discutăm, spune-i lui Bob să ne 
vedem cu toţii şi să vorbim. 


Capitolul 41 


Într-o şedinţă desfăşurată în ianuarie 2018, Navarro, Ross, 
Cohn şi Porter s-au adunat în Biroul Oval.! După luni de 
discuţii în contradictoriu despre tarifele vamale, discuţii 


purtate de pe poziţii de  nezdruncinat, dezbaterile 
deveniseră aprinse. 


Cohn, sprijinit de Porter, a reluat argumentele economice 
şi pe cele geopolitice, legate de securitatea naţională. El a 
explicat că impunerea de tarife vamale creştea riscul 
perturbării pieţelor şi periclita multe câştiguri ale burselor. 
Cohn susţinea că tarifele vor fi, de fapt, o taxă impusă 
consumatorului american. Tarifele aveau să distrugă multe 
dintre efectele pozitive pe care administraţia Trump le 
obținuse prin noile reglementări şi reforme fiscale. „Eşti un 
globalist“, l-a întrerupt Trump. „Şi nu-mi mai pasă de ce 
crezi tu, Gary.“ Trump i-a făcut semn să plece, iar Cohn s- 
a retras pe o canapea. 


Navarro şi Porter au preluat dezbaterea, cu Ross 
intervenind, din când în când, de partea lui Navarro. 
Navarro susţinea că tarifele ar fi crescut veniturile şi ar fi 
fost apreciate de oamenii de afaceri şi de sindicate. El era 
de părere că aceasta ar fi fost, pentru Trump, o execelentă 
modalitate de a obţine sprijinul sindicatelor, întărind baza 
electorală a republicanilor înaintea alegerilor de la 
jumătatea mandatului, din 2018. 


Porter a adus în discuţie tarifele impuse de administraţia 
Bush şi pierderea netă de locuri de muncă, imediat 
următoare acestei impuneri. În anii care trecuseră de 
atunci, a spus Porter, industriile prelucrătoare, care 
consumau sau se bazau pe oţel - industria de construcţii, 
cea producătoare de ţevi şi industria auto - se 
dezvoltaseră, dar potenţialul pentru creşterea locurilor de 
muncă în producerea şi prelucrarea oţelului fusese redus. 
Pierderile de locuri de muncă, din cauza noilor tarife, 


urmau sa fie mai mari decât cele produse sub 
administraţia Bush. 


Porter susţinea că opinia lui Navarro, potrivit căreia tarifele 
aveau să fie aplaudate de toţi, era „total greşită“. De fapt, 
explica el, era mult mai probabil ca oamenii de afaceri să 
se opună tarifelor, deoarece ei erau cumpărători şi 
consumatori de oţel. 


— Cei din domeniul automatizărilor nu vor agrea asta, a 
avertizat Porter. Ei au marje foarte reduse şi impunerea de 
tarife le va creşte costurile. Acelaşi lucru e valabil şi pentru 
producătorii de ţevi. Gândiţi-vă că deschidem toate aceste 
noi terenuri publice federale şi forajul marin. El are nevoie 
de oameni care să fabrice ţevi. lar cu sindicatele va fi o 
nebunie. Desigur, sindicatele otelarilor vor iubi tarifele, dar 
sindicatele din industria de autovehicule nu vor fi deloc 
încântate. Şi nici cele din construcţii şi din comerţ. Le vor 
spori costurile. 


De obicei, Porter încerca să rămână doar un mediator 
onest, care facilita discuţiile. Când avea o opinie puternică, 
tendinţa sa era de a aştepta să o discute între patru ochi, 
doar cu preşedintele. Acum însă, tinuse de fata cu toţi o 
veritabilă pledoarie în favoarea liberului schimb. 


Navarro a contracarat fiecare argument clădit cu atâta 
tenacitate de Porter. Şeful de personal, John Kelly, a intrat 
în sală la jumătatea şedinţei. Preşedintele urmărea cu 
înfrigurare argumentele aduse de o parte şi de alta. 


— Acum ai devenit şi economist? l-a întrebat Trump pe 
Porter, după o jumătate de oră de duel verbal. Ce ştii tu 
despre economie? Eşti avocat. 


Porter a răspuns că studiase economia şi chiar îi meditase 
pe alţii în acest domeniu, pe când era la Oxford, ca bursier 
Rhodes. A subliniat că multe dintre argumentele pe care le 
adusese nu erau strict de natură economică. 


— Am ştiut întotdeauna că Gary e un afurisit de globalist. 
Dar nu ştiam că şi tu eşti un globalist la fel de afurisit, Rob, 
a spus Trump, după care s-a întors spre Kelly: Fii cu ochii 
pe tipul ăsta. E globalist! 


Kelly a încuviinţat din cap şi a zâmbit. El voia să pună cat 
mai repede capăt acestei întâlniri. 


întrunirea s-a încheiat fără a se lua o decizie reală si 
singurul lucru realizat a fost să i se reamintească lui Trump 
că semnase un memorandum decizional de a continua 
investigația 301 privitoare la China si de a anunţa acest 
lucru înaintea impunerii de tarife vamale pe importurile de 
oţel. Aceasta a fost strategia asupra căreia s-a căzut de 
acord. 


Porter a demisionat de la Casa Albă pe 7 februarie, după 
ce cele două foste soţii ale sale au declarat public că 
acesta le supusese unor abuzuri fizice. Una a prezentat o 
fotografie în care apărea cu un ochi învineţit - rezultatul 
„tratamentului“ aplicat de Porter, susţinea femeia. Fiecare 
din ele, una în presă, iar alta într-o postare pe blogul 
personal, a oferit descrieri şocante ale abuzurilor 
domestice la care fusese supusă.? 


Porter a ajuns rapid la concluzia că soluţia cea mai bună 
pentru toată lumea - pentru fostele lui soţii, pentru familia 
şi prietenii lui apropiaţi si pentru Casa Albă si el însuşi - 


era să demisioneze. Voia să se concentreze asupra 
refacerii relaţiilor şi a vindecării emoţionale. 


Ziarul The New York Times a scris la vremea aceea: 
„Acuzaţiile de abuz stopează ascensiunea unei stele de la 
Casa Albă“ şi „Imaginea de băiat bun a unui consilier 
prezidenţial ascundea temperamentul său brutal, spun 
foştii colegi".? 


Într-o declaraţie, Porter a precizat: „Am făcut acum 15 ani 
fotografiile oferite azi presei şi realitatea din spatele lor nu 
este nici pe departe cea descrisá".^ 


Trump a scris şi el un mesaj pe Twitter: „Vieţile oamenilor 
sunt zguduite si distruse de o simplă acuzaţie 
nedovedită“.5 


Consiliul editorial al ziarului The Washington Post a acuzat 
Casa Albă de „minimalizarea violenţei domestice“, iar The 
New York Times a scris că „Trump pare să pună la îndoială 
mişcarea MeToo".9 


Cohn şi-a dat seama că încă un om care avusese o 
influenţă restrictivă importantă asupra lui Trump plecase 
de la Casa Albă. 


În seara zilei de miercuri, 28 februarie, după ora 6:30, 
secretarul Comerţului, Wilbur Ross, şi Peter Navarro au 
mers în Biroul Oval şi l-au convins pe preşedinte să 
demareze impunerea de tarife vamale asupra importurilor 
de oţel înainte de finalizarea investigaţiei 301, aruncând în 
aer întreaga strategie comercială planificată până atunci. 


Ceva mai înainte, Ross prezentase un studiu care susţinea 
că sporirea importurilor de oţel şi de aluminiu reprezenta o 
ameninţare la adresa securităţii naţionale, oferindu-i astfel 
lui Trump autoritatea de a impune această măsură fără 
consultarea Congresului. 


Ross şi Navarro aranjaseră ca principalii directori executivi 
din industria siderurgică a SUA să vină la Casa Albă a doua 
Zi. 


Când a aflat despre plan, Cohn l-a sunat pe Kelly, seara, în 
jurul orei 22:00. 


— Nu ştiu despre nici o întâlnire, i-a spus Kelly. Nu va fi 
nici o întâlnire. 


— Ba da, va fi. 
— Gary, despre ce vorbesti? 


Cohn a încercat să anuleze întâlnirea si pentru o vreme a 
crezut că reuşise. Dar în cele din urmă, întâlnirea a fost 
convocată. 


Mai mult de 12 directori executivi s-au prezentat a doua zi 
la Casa Albă. Într-o întrunire desfăşurată în Sala 
Cabinetului, Trump a anunţat că decisese să impună un 
tarif vamal de 25% pe importurile de oţel şi de 10% pe 
cele de aluminiu.” 


„Veţi avea protecţie pentru prima oară, după mulţi ani“, 
le-a promis Trump directorilor. „Şi veţi reclădi industria 
siderurgică americană“, a mai spus el, deşi toate datele 
colectate de Cohn demonstrau că un asemenea rezultat 
nu era practic şi nici măcar posibil. 


Cohn credea că, dacă finalizau studiul privind furtul de 
proprietate intelectuală comis de China, aveau să 
dobândească aliaţi pentru un dosar comercial răsunător. 
Ar fi raliat aproape întreaga lume împotriva practicilor 
ilegale ale chinezilor. Marele rival economic al Americii ar 
fi fost izolat. Tarifele vamale pe importurile de oţel 
răsturnau toată situaţia. 


Cohn a ajuns la concluzia că lui Trump îi plăcea, pur şi 
simplu, să-i stârnească pe oameni unii împotriva altora. 
Preşedintele nu activase niciodată într-un domeniu unde 
se cerea o gândire strategică pe termen lung. A mers la 
Trump, pentru a-şi anunţa intenţia de a demisiona. 


— Dacă acesta e modul în care veţi conduce tara, eu voi 
pleca, i-a spus Cohn. Pot accepta pierderea unei dispute în 
Casa Albă, câtă vreme se respectă procedurile şi 
protocolul corespunzător. Dar când doi tipi vin în biroul 
dumneavoastră la 6:30 seara şi programează o întâlnire 
despre care nici şeful de personal, nici nimeni altcineva nu 
are habar, avem de-a face cu un mediu în care eu nu mai 
pot lucra. 


Cohn ştia cât de importantă era poziţia lui Hope Hicks, 
promovată în funcţia de director de comunicare al Casei 
Albe. Adesea, Cohn îi cerea să i se alăture când purta o 
discuţie dură cu Trump. El îşi dăduse seama că prezenţa 
lui Hicks îl mai domolea pe preşedinte, iar Trump îl trata 
diferit pe Cohn când ea era acolo. 


Marţi, pe 6 martie, a mers să discute cu Hicks. Împreună, 
au redactat o declaraţie pe care preşedintele să o 
citească, odată cu demisia lui Cohn. În declaraţie se scria; 
„Gary a fost principalul meu consilier economic şi a făcut o 


treabă excelentă în desfăşurarea agendei noastre, 
contribuind la materializarea istoricelor reduceri fiscale şi a 
reformelor si  revigorând, încă o dată, economia 
americană. Este un tip foarte talentat şi îi mulţumesc 
pentru modul dedicat în care a servit națiunea 
americană.“ 


Au mai corectat, pe alocuri, limbajul, apoi au printat 
declaraţia şi au mers cu ea în Biroul Oval. Aici, s-au aşezat 
pe scaune, lângă masa prezidenţială. 


— Domnule preşedinte, a spus Cohn, probabil astăzi e ziua 
potrivită pentru a-mi depune demisia. 


— Gary a făcut o treabă excelentă, a spus Hicks, încercând 
să atenueze momentul. O să-i simţim foarte mult lipsa. E 
păcat că pleacă. Va trebui să găsim o cale de a-l aduce 
înapoi. 


— Desigur, a spus preşedintele, o să-l aducem înapoi. 


Era un spectacol fals, până la capăt. Cohn a conştientizat 
încă o dată adevărul rostit faţă de alţii, în privinţa lui 
Trump: „Este un mincinos profesionist“. 


— Am aici o declaraţie pe care am redactat-o împreună cu 
Gary, a spus Hicks. Aş vrea să aruncaţi o privire şi să ne 
daţi undă verde. 


Trump a luat foaia de hârtie şi a modificat un cuvânt, dar 
nu s-a atins de restul declaraţiei. 


— E o pierdere uriaşă, a afirmat el. Dar totul va fi bine. Si 
el se va întoarce la Casa Albă. 


„Gary Cohn demisionează din funcţia de consilier al lui 
Trump după disputa privind tarifele“®, a titrat Bloomberg. 
„Gary Cohn demisionează pe fondul divergenţelor cu 
Trump asupra comertului"?, a scris The Washington Post. 
„Gary Cohn demisionează, după câte se pare, din cauza 
tarifelor“, se putea citi in The Atlantic. „Gary Cohn 
demisionează din funcţia de consilier economic al Casei 
Albe, după ce a pierdut lupta pe tarife"*!, a scris The Wall 
Street Journal. 


Mai târziu, după ce a demisionat, Cohn şi-a exprimat 
temerile legate de instabilitatea economiei, ce ar fi putut fi 
generată de tarife şi de impactul asupra consumatorilor. 
Economia SUA era una propulsată de consum. Şi dacă 
tocmai consumatorul nu este sigur de cum va arăta 
economia şi care va fi venitul lui disponibil, incertitudinea 
lui avea să se reflecte foarte rapid în economie şi pe 
pieţele bursiere. 


Acţiunea lui Trump şi lansarea amenințărilor privind 
impunerea de tarife creau iritare. Cohn considera că 
Trump trebuia să ştie asta. 


— Dar el nu este suficient de bărbat ca s-o recunoască. El 
n-a recunoscut niciodată că a greşit. Are 71 de ani. Şi n-o 
să admită în viaţa lui că a comis vreo greşeală. 


Tom Bossert, consilierul prezidenţial pentru securitate 
internă, securitate cibernetică şi contraterorism, a venit în 
Biroul Oval în primăvara anului 2018 şi l-a găsit pe Trump 
în sufrageria sa privată. 


— Domnule preşedinte, aveţi un minut liber? l-a întrebat 
Bossert, un avocat în vârstă de 43 de ani, reputat expert în 
securitate. 


— Vreau să mă uit la Masters, i-a spus Trump. Avea 
înregistrarea turneului de golf de la Augusta National Golf 
Club, cea mai faimoasă competiţie de profil din lume, şi nu 
se dezlipea de televizor. 


Bossert, un alt consilier de rang înalt, cu acces în Biroul 
Oval încă din epoca lui Kelly, s-a autoinvitat să ia loc şi să 
urmărească turneul. 


Avocatul ştia că Statele Unite se aflau deja într-o stare 
constantă de război cibernetic de intensitate redusă cu 
adversari avansați în domeniu, precum China, Rusia, 
Coreea de Nord şi lran. Aceste ţări aveau, de pildă, 
capacitatea de a întrerupe alimentarea cu energie 
electrică în oraşe din Statele Unite şi singurul lucru care le- 
ar fi putut ţine în frâu ar fi fost avertismentul că un atac 
cibernetic masiv n-ar fi fost întâmpinat doar cu o ripostă 
cibernetică similară. 


Întreaga forţă a armatei americane, inclusiv armamentul 
nuclear, trebuia să fie o parte fundamentală în acest 
proces de intimidare. Lui Bossert îi plăcea să spună, şi o 
spunea cu regularitate, că folosirea oricărui element al 
forţei militare naţionale era justificată. Statele Unite aveau 
prea mult de pierdut din cauza unui atac cibernetic cu 
consecinţe grave. Bossert spusese acest lucru de atâtea 
ori încât preşedintele părea să înţeleagă, dar introducerea 
acestei măsuri - armele nucleare ca factor de descurajare 
a atacurilor cibernetice - nu intrase încă în dezbaterea 
publică. 


— Ce s-a întâmplat? a întrebat Trump, în cele din urmă. 


— Vin din nou la dumneavoastră, a spus Bossert. Voi 
apărea la o emisiune televizată - apropiata emisiune 
duminicală This Week, de pe postul ABC. Se va pune din 
nou pe tapet problema comerţului cu China. La fel, 
ameninţarea cibernetică. 


— Tu si ameninţarea ta cibernetică, a spus Trump 
exasperat, o să mă bagati în război - cu toate rahaturile 
tale cibernetice. 


— Asta este ideea, domnule preşedinte. Încerc să folosesc 
celelalte elemente ale forţei naturale de apărare pentru a 
preîntâmpina comportamentul nociv online. lar asta mă 
plasează exact în mijlocul tuturor deciziilor pe care le luaţi. 
De aceea sunt aici. Ştiu că sunteţi într-o negociere 
personală cu preşedintele Xi. Tocmai aţi ameninţat China 
cu tarife vamale în valoare de 150 de miliarde de dolari.*? 
Nu vreau să spun la televizor vreun lucru care să 
deranjeze. 


Trump s-a bucurat enorm la invitaţia de a oferi sfaturi în 
materie de televiziune, insuflând subalternului său o doză 
de înţelepciune mediatică. Pentru el, era pură încântare. 


— Aşadar, uite cum ai să faci, a spus Trump, fluturându-şi 
degetele prin aer. Tom, eşti gata? Mergi acolo şi spui... 


El îşi dorea să găsească formularea ideală. 
— Le spui că n-ai văzut niciodată... A, nu, stai puţin. Mai 


întâi le spui că Trump nu glumeşte deloc cu asemenea 
probleme. Asta le spui. Eşti gata? 


Trump şi-a ridicat iar palmele, începând să deseneze cu 
degetele forme invizibile prin aer. 


— Le spui de 150 de miliarde de dolari. Stai! Le spui că 
150 de miliarde sunt un mizilic. Preşedintele e pregătit să 
impună tarife de 500 de miliarde, fiindcă s-a săturat să fie 
tratat incorect. Asta le vei spune! 


Trump a continuat să traseze contururi invizibile cu 
degetele prin aer. 


— Eşti pregătit? Asta le vei spune! 
— Am înţeles, a spus Bossert, vreţi să joc tare. 


— Da, să joci tare! a repetat Trump entuziasmat. Dacă n- 
ar fi fost duminică, ai fi aruncat pieţele în aer! La naiba, 
atât de tare vreau să joci! 


Preşedintele şi-a ridicat din nou degetele. 


— Stai! Aşteaptă! Apoi trebuie să spui: „Nu vă faceţi griji în 
privinţa asta“. Uite cum trebuie să te porţi, i-a spus Trump, 
oferindu-i câteva indicaţii scenice, cu un braţ ridicat, spre 
a sublinia dramatismul momentului. Pe urmă spui: „Totul 
va fi perfect, datorită faptului că relaţia pe care 
preşedintele Trump o are cu preşedinele Xi este atât de...“ 


A urmat o nouă pauză. Trump căuta un alt rafinament 
verbal. 


— „E cea mai bună relaţie!“ Stai, nu! Mai bine spui: „N-am 
mai văzut în viaţa mea o relaţie atât de bună între doi 
preşedinţi. Niciodată“. Eşti gata? a întrebat Trump. 


Bossert s-a gândit că îşi va putea aminti discursul şi 
spectacolul oferit de Trump nu doar pentru atunci, ci 
pentru tot restul vieţii. Era modul lui Trump de a spune 
„joacă tare“, dorinţa lui Trump de a lupta până la capăt, 
indiferent de rezultat, şi de a afirma răspicat: „Am fost 
trataţi incorect“. 


— Şi nu-ţi face griji în privinţa tarifelor la soia, a spus 
Trump. 


Chinezii anuntasera că vor riposta prin tarife vamale 
impuse produselor agricole americane şi altor tipuri de 
produse importate din SUA.?3 Vorbind la persoana a treia, 
Trump a adăugat: 


— Preşedintele va cumpăra mai multă soia daca va fi 
nevoit să o facă. Va cumpăra producţia de soia a propriilor 
fermieri înainte să-i lase pe chinezi să impună tarife. Dar, 
după asta, vei zice: „Totul va fi însă în regulă. Preşedintele 
şi Xi vor ajunge la o înţelegere. Va fi o înţelegere 
minunată. Cea mai bună înţelegere pe care aţi văzut-o 
vreodată.“ 


— Deci vreţi să joc tare, dar şi delicat? a întrebat Bossert. 
Tare în privinţa hotărârii şi delicat în privinţa relaţiei cu Xi. 


— Da. 
Apoi Bossert a revenit la problema atacurilor cibernetice. 


— O, pentru numele lui Dumnezeu, a rabufnit Trump, dacă 
va trebui să abordezi şi problema atacurilor cibernetice, 
atunci fă-o! 


Bossert şi-a dat seama că Trump voia să insiste în special 
asupra aspectelor comerciale. 


— Şefule, iată cum voi face: e o dispută comercială, nu un 
război comercial. Există un deficit comercial. În anii 1980 
am avut o dispută comercială cu Japonia şi, în acelaşi 
timp, am fost buni aliaţi cu japonezii. 


— Perfect! a exclamat Trump. Ai înţeles. Îi faci praf acolo, 
sună grozav, dupa care le spui ce am zis eu. Si, apoi, faci 
pe băiatul bun, încercând sa alungi orice motiv de 
îngrijorare, a adăugat el. Tom, te vei descurca de minune! 


Ulterior, Bossert a intrat în biroul lui Kelly, într-un gest de 
curtoazie, pentru a-i spune şefului de personal că s-a 
pregătit cu preşedintele pentru apariţia televizată şi că nu 
are nimic de raportat. Kelly a fluturat din mână, făcându-i 
semn să plece. Lui Bossert i s-a părut că şeful de personal 
era foarte abătut, resemnat şi părea să fi capitulat. 


Bossert a fost gata să-şi expună punctele de discuţie, dar, 
în emisiunea de la ABC, moderatoarea Martha Raddatz a 
concentrat dialogul asupra securităţii granitelor.14 Trump 
tocmai afirmase că dorea să trimită între 2 000 şi 4 000 de 
membri ai Gărzii Naţionale la frontiera sudică a ţării. Era 
subiectul zilei, subiect generat de comentariile 
preşedintelui. Raddatz n-a pus nici măcar o întrebare 
referitoare la China. 


Bossert a fost dezamăgit, deoarece el era pregătit să 
transmită mesajul preşedintelui privitor la hotărâre şi la 
extraordinara legătură cu preşedintele chinez Xi. 

Tot restul lunii februarie, Dowd n-a aflat multe nouati. El a 
crezut că Mueller şi Quarles înaintează lent cu ancheta. A 
fost programată, în cele din urmă, o întâlnire pentru luni, 5 
martie, la ora 2:00 după-amiază, în biroul lui Mueller. 


Procurorul special era însoţit de Quarles şi de alţi trei 
procurori. 


Dowd a venit alături de Sekulow şi de un alt avocat. A 
devenit repede clar că aveau vederi diferite în privinţa 
scopului întâlnirii. 


— Ei bine, a spus Mueller, presupun că asta este. 


— Despre ce vorbeşti? l-a întrebat Dowd. Unde sunt 
întrebările? 


— Nu ştiu nimic, a spus Mueller, ca un jucător de poker 
aflat în mijlocul unei partide palpitante. 


— Jim mi-a spus că despre asta vom vorbi. 


— Pe cuvânt dacă ştiu ceva, a repetat Mueller. Am 
impresia că nu veţi depune mărturie. 


— În circumstanţele date, ai perfectă dreptate. 
— Dar ştii că as putea oricând să obţin o citatie prin care 


preşedintele ar fi obligat să depună mărturie în faţa unui 
înalt juriu. 


— Atunci mergi naibii tot înainte şi obtine-o! a urlat Dowd, 
lovind în masă cu pumnul. Nu pot aştepta să înaintez o 
nenorocită de moţiune pentru a stopa acest caz. Şi vreau 
să te aud spunându-i unui judecător american care este 
infracţiunea comisă de preşedinte. Şi vreau să-i explici. 


Dowd a spus că Mueller primise toate dovezile de care ar fi 
putut avea nevoie. 


— La moţiunea prin care voi cere stoparea anchetei voi 
adăuga toate dovezile pe care vi le-am dat, inclusiv 
declaraţiile a 37 de martori. Plus cele 1 400 000 de 
documente cu sublinieri ale celor mai intime discuţii ale 
preşedintelui. Vreau să-i explici acelui judecător de ce ai 
nevoie de o citatie în fata unui înalt juriu. Citatie care, 
apropo, nu a mai fost niciodată emisă, în istoria acestei 
tari, pentru nici un alt preşedinte. Şi, între noi fie vorba, nu 
a existat nici un alt preşedinte, de la Thomas Jefferson 
încoace, care să manifeste o deschidere, o transparenţă 
mai mare decât Donald Trump. 


lar tirada lui Dowd nu s-a oprit aici: 


— Vrei război? Vei avea război. fi voi transmite 
preşedintelui că ne-ai ameninţat cu o citatie în fata unui 
înalt juriu. „Deci, domnule preşedinte, dacă nu depuneti 
mărturie, vă voi tari prin noroi în public şi vă voi trimite o 
citatie, pentru a vă chema în fata unui înalt juriu. O să 
avem o audiere.“ Dar, Bob, că veni vorba, nici unul dintre 
martori nu a fost adus încă înaintea unui înalt juriu. Aşa că 
va trebui să explici unui judecător federal de ce nici unul 
dintre martori nu a apărut încă înaintea unui înalt juriu. 


Dowd credea că toate dovezile importante proveneau din 
interogatorii şi documente. Şi doar în cazuri rare acest gen 
de dovezi erau prezentate unui înalt juriu. 


— John, e în regulă, a spus Mueller, încercând să-l calmeze 
pe Dowd. 


— Bob, l-ai ameninţat pe preşedintele Statelor Unite cu o 
citatie în fata unui înalt juriu, desi nu el este ţinta anchetei. 
Nici măcar învinuit. De fapt, e doar un simplu martor. Si îi 
voi spune asta judecătorului. Aşadar, până astăzi, 5 martie 
2018, la adresa preşedintelui nu a fost adusă nici un fel de 
acuzaţie. Nimic. Şi îi voi spune judecătorului că nu te las să 
joci de-a prinselea cu noi. Nu-ţi voi permite să începi să-i 
testezi memoria preşedintelui în privinţa unor asemenea 
lucruri - pentru că el nu a comis nici un fel de infracţiune. 
Şi, Bob, te-am întrebat. Tu eşti cel care vrea un conflict. 
Am discutat despre reciprocitate. Voi trebuie să-mi spuneţi 
unde este implicarea lui în afacerea cu Rusia. Şi nu-mi 
vorbiţi despre rahatul ăla de întâlnire din iunie, a spus 
Dowd, referindu-se la întâlnirea dintre Donald Jr. şi un 
avocat rus, în Turnul Trump. Asta nu înseamnă nimic, a 
continuat Dowd. Nu există nici o relaţie cu ruşii. Si 
obstructionarea justiţiei? Cred că glumesti! 
Obstructionarea justitiei este o gluma. Flynn? Yates si 
Comey n-au crezut ca el ar fi minţit. Si, apropo, în 
memorandumul consilierilor juridici de la Casa Albă, el le-a 
spus acestora că agenţii l-ar fi asigurat că i-au închis 
dosarul. Vreau să spun că Flynn nu era de părere că 
prezenta vreun risc. Da. Nici unul. Nu mai am răbdare să-ţi 
citesc documentele. Documentele mele au întâietate. A, şi 
că veni vorba, da-mi citatia. Am s-o iau cu mine. 


— John, nu încerc să te amenint, a spus Mueller. Doar mă 
gândesc la posibilităţile existente. 


Dowd a revenit la atitudinea împăciuitoare. 


— Cealaltă posibilitate este să-mi dai întrebările pentru 
preşedinte. Avem o relaţie de încredere reciprocă. Noi am 
avut încredere în voi, băieţi. Voi aţi avut încredere în noi. 
Şi nu v-am înşelat niciodată aşteptările. Bob, oare lucrul 
cel mai important nu este că vei obţine adevărul oricare ar 
fi acesta? Şi că noi te vom ajuta să îl obţii? 


Apoi, Dowd a decis să facă un pas extraordinar. 


— lată cum stă treaba, oameni buni. Nu am nici un secret 
faţă de voi, le-a spus el. O să vă vorbesc despre discuţiile 
mele cu preşedintele Statelor Unite în privinţa mărturiei. 


A menţionat trei dintre întrebările pe care le parcursese cu 
Trump în reşedinţa prezidenţială de la Casa Albă. In 
privinţa celei de-a treia, nu avea nici un indiciu: 


— Cred că aici a inventat ceva. Asta este firea lui. 


Dowd şi-a dat seama că reuşise să-i capteze pe deplin 
atenţia lui Mueller. 


— Jay, i-a spus Dowd lui Sekulow, tu vei juca rolul 
preşedintelui. Eu voi fi procurorul special Mueller. Ne-am 
înţeles? 


Voiau să pună în scenă ceea ce Dowd discutase cu 
preşedintele. 


— Să discutăm despre Comey. 


Dowd a pus o întrebare legată de una dintre conversațiile 
cu Trump, menţionată de Comey. Răspunsul lui Sekulow a 
fost tipic pentru Trump - un răspuns logoreic, plin de 
contradicții, gogorite si izbucniri de furie. O performanţă 
perfectă. Un Trump perfect. 


— V-am prins! V-am prins, 1001! a exclamat Dowd, lovind 
cu palma în tăblia mesei şi referindu-se la secţiunea din 
Codul Penal al SUA care făcea trimitere la falsul în 
declaraţii. V-am prins, 1001! 


Dowd i-a pus încă o întrebare simplă lui Sekulow, care 
continua să interpreteze rolul lui Trump. 


— Nu ştiu, a răspuns Sekulow. Nu ştiu. Pur şi simplu, nu 
ştiu. 


— Jay, de câte ori a spus preşedintele că nu ştie cand am 
discutat cu el? 


— A, de multe ori! De 20 de ori! 


— Bob, uite ce cred eu, i s-a adresat Dowd lui Mueller. Tu 
îmi ceri să fiu alături de un preşedinte care ajunge la a 
treia întrebare, inventează un răspuns şi apoi, când încep 
să-l descos, spune că nu-şi mai aminteşte ce s-a întâmplat. 
Şi o să repete de 20 de ori că nu-şi aminteşte. Si-ti spun, 
Bob, chiar sunt convins că nu-şi aminteşte. Apropo, dacă 
vrei, îl chem aici pe generalul Kelly, să-ţi spună că 
preşedintele nu-şi aminteşte. lar motivul pentru care nu-şi 
aminteşte e foarte simplu. În primul rând, fiindcă aceste 
fapte şi aceste evenimente constituie doar un moment 
pasager în viaţa lui. Cele mai multe dintre ele s-au 
petrecut la începutul mandatului său. El este şeful. 


Primeşte informaţii din toate părţile, inclusiv din presă, în 
fiecare zi. Sunt tone de informaţii. Şi adevărul e că nu 
vreau să-l privesc pe preşedinte ca pe un idiot. Şi nu vreau 
să stau acolo şi să-l fac să pară un idiot. lar voi veţi publica 
stenogramele discuţiei noastre, fiindcă totul transpiră în 
presă la Washington, şi băieţii de peste Ocean vor spune: 
„V-am zis că tipul e un idiot! V-am zis că e un tâmpit! De 
ce stăm de vorbă cu idiotul ăsta? Nu-şi poate aminti nici 
măcar chestiile legate de directorul FBI, care este 
subalternul lui.“ 


Dowd conştientiza faptul că îl prezenta pe preşedinte „ca 
pe o persoană incapabilă să-şi exercite funcţia“. 


— John, înţeleg situaţia, a spus Mueller. 


— Ei bine, Bob, ce ai vrea să ştii? Pune-mi o întrebare la 
care nu a răspuns nimeni. 


— Aş vrea să ştiu dacă preşedintele are intenţii corupte. 


— Bob, crezi că o să spună „da“ vreodată? Judecând după 
comportamentul lui, te asigur că nu! Si tu vrei de la mine 
să obţin de la preşedinte o declaraţie cum că nu are 
intenţii corupte? Ti-o voi oferi. 


— Lasă-mă să mă gândesc la asta, a spus Mueller. Nu-mi 
place că ne-ati putea trage pe sfoară. 


— Stai putin! l-a oprit Dowd. Mai scuteşte-mă. Am un 
trecut fără pată, un comportament ireproşabil. Întreabă-l 
pe Jim Quarles dacă l-am tras vreodată pe sfoară. Jim, a 
existat ceva, din ce ţi-am spus, care nu a fost corect? 


— Nu, a răspuns Quarles. John este unul dintre cei mai 
buni avocaţi cu care noi am avut de-a face. 


Dowd a început să suspecteze că Mueller nu cunoştea, de 
fapt, toate datele dosarului. Printr-un acord semnat de 
aproximativ 37 de martori, Dowd primise informări de la 
avocaţii acestora. 


— A minţit vreunul? a întrebat Dowd. 
— Nu, a răspuns Mueller. 

— A distrus vreunul documente? 

— Nu, a repetat Mueller. 


— Am dreptate când spun că vreţi răspunsuri corecte, pe 
care să vă puteţi baza? 


— Da. 


— Dă-mi întrebările, a spus Dowd. Le voi lua şi îţi voi 
spune dacă putem răspunde la ele. Fiecare răspuns va 
avea un rând sau două. Mi se pare o propunere corectă, a 
continuat el. Îmi dai întrebările, astfel încât să-mi dau 
seama la ce te gândeşti. 


Generalul Kelly îi putea introduce pe Mueller, echipa lui şi 
un reporter de tribunal în Casa Albă, fără ştirea nimănui. 


— Vom avea o transcriere a declaraţiilor. Preşedintele se 
va afla sub jurământ. Vom rezolva lucrurile exact aşa cum 
vrem. Dar iti spun că acesta e adevărul, aşa cum il 
cunoaştem noi. Preşedintele spune că acesta e adevărul, 
aşa cum îl cunoaşte el, cu ajutorul consilierilor juridici. 


Aşadar, fie accepti asta, fie vei sta acolo în timp ce noi îl 
întrerupem timp de şase ore sau el îl ia pe „nu ştiu“ în 
braţe. 


Mueller şi ceilalţi procurori au scuturat din cap şi au 
subliniat că aşa ceva nu se mai făcuse niciodată. Sub nici 
o formă. Era un lucru nemaiauzit. 


— Lasă-mă să mă gândesc dacă vă trimit nişte întrebări, a 
spus Mueller. 


Dowd i-a reamintit procurorului special că, în iulie sau 
august, când Trump îi atacase pe Mueller şi pe Sessions, 
Mueller îl contactase personal, spunându-i: „Am o 
problemă, poţi veni să discutăm? Ai spus că ai oameni 
care refuză să depună mărturie şi care n-ar trebui să 
refuze. Ei nu sunt absolut deloc vinovaţi. Dar mă tem de 
atmosfera creată. Vor avea impresia că nu sunt loiali dacă 
depun mărturie.“ 


lar Dowd îi spusese: „Bine, voi ieşi în public şi voi spune ca 
noi suntem pe deplin dornici să  colaborám. Că 
preşedintele cooperează. Cooperăm 100%. Şi încurajăm 
pe toată lumea să facă asta.“ 


Dowd şi Cobb fuseseră citati în presă afirmând cá Trump şi 
Casa Albă „vor continua să colaboreze fara retineri cu 
procurorii“.! 


Aşa cum făcuse la fiecare întâlnire, Dowd a spus: 


— În joc este soarta acestei naţiuni. Preşedintele trebuie 
să-şi îndeplinească atribuţiile şi nu a avut timp pentru 
această anchetă. Au existat tensiuni serioase, chiar 


dramatice, în întreaga lume - în Coreea de Nord, Iran, 
Orientul Mijlociu, Rusia, China. 


— Sunt foarte sensibil la asta, a replicat Mueller. Fac tot ce 
pot ca situaţia să se rezolve. 


— Şi atunci de ce nu ne dai întrebările? l-a presat Dowd. 


Lui Mueller nu i-a plăcut atitudinea insistentă a avocatului. 
Dowd ştia că riscă şi îl provoacă pe Mueller amenințând să 
se opună unei citatii înaintea unui înalt juriu. Acesta era 
însă planul lui - să transmită mesajul că, dacă Mueller voia 
să opteze pentru soluţia înaltului juriu, aşa vor arăta 
lucrurile. Va introduce in motiunile depuse toate dovezile 
pe care le avea. Şi judecătorul districtual va avea nevoie 
de două săptămâni pentru a le citi pe toate. 


Dowd i-a expus lui Mueller situaţia cât se putea de 
tranşant: 


— Si vei sta în sala de tribunal si va trebui să-i explici 
judecătorului de ce ai vrut să-l aduci pe preşedintele 
Statelor Unite în faţa unui înalt juriu. Bob, ştii prea bine că 
am mai avut de-a face cu asemenea cazuri. Eu nu aş apela 
la un înalt juriu când vine vorba de preşedintele Statelor 
Unite. 


Avocatul a mai adus un ultim argument. l-a acuzat pe 
Mueller şi pe oamenii lui că voiau să-i întindă lui Trump 
capcana sperjurului. 


— l-aţi facut asta lui Flynn, i-aţi făcut asta lui Gates, i-ati 
făcut asta lui [George] Papadopoulos (fost consilier din 


campania electorală al lui Trump). Băieți, astea sunt 
jocurile pe care le jucaţi. 


Rick Gates, un asociat de afaceri al lui Manafort şi 
adjunctul şefului de campanie al lui Trump, îi avusese 
alături pe unii dintre cei mai buni avocaţi şi tot fusese 
prins cu minciuna. 


— Voi, băieţi, nu i-ati dat deloc timp să se pregătească. Si 
acum e pus sub acuzare. Bob, este exact ce i-am spus şi 
preşedintelui: că asta îi vor face şi lui, în cazul unui 
interogatoriu. 


Dowd credea că este posibil, chiar foarte posibil, să existe 
elemente pe care el nu le cunoştea. 


— Bob, voi aveţi ceva. Trebuie să fie ceva ascuns aici. 
Poate că dezaprobati comportamentul preşedintelui. Dar 
nu aveţi un caz penal. Mergeţi şi plangeti-va cui vreţi, 
puteţi să vă duceti şi în Congres, nu-mi pasă. 


Mueller a rămas tăcut, cu chipul parcă sculptat în 
marmură. Autocontrolul lui era fără cusur. Intálnirea se 
încheiase. 


După-amiază la ora cinci, Dowd şi Sekulow au mers să 
discute cu preşedintele în sufrageria de lângă Biroul Oval. 


— Cum a mers? a întrebat Trump. 
— Domnule preşedinte, situaţia e ridicolă, a sous Dowd. 


— O, Doamne! a exclamat Trump. Reacţia lui Dowd, în 
urma întâlnirii cu Mueller, părea atât de pesimistă, încât 


Trump a început să-şi facă griji că într-adevăr se afla la 
ananghie. 


— Nu, nu e cazul să vă îngrijoraţi, l-a liniştit Dowd. Nu l-aţi 
stimat niciodată cu adevărat pe Mueller. Şi instinctul nu v- 
a înşelat, deşi eu am crezut altceva, în cazul de faţă. Dar 
trebuie să mărturisesc că instinctul dumneavoastră s-ar 
putea să fie corect. Tipul nu era pregătit. Altfel, de ce ne- 
am fi întors aici fără nici un rezultat concret? 


O săptămână mai târziu, pe 12 martie, Dowd şi echipa lui 
au mers din nou să discute cu procurorii lui Mueller. Dowd 
mai păstra o ultimă speranţă că Mueller va spune că era 
înclinat să renunţe la urmărirea penală şi că avea nevoie 
de mărturia preşedintelui doar pentru a-i scrie un raport lui 
Rosenstein, adjunctul procurorului general. 


Echipa lui Mueller, Quarles şi ceilalţi trei procurori au dictat 
49 de întrebări, iar Jay Sekulow le-a notat. Aproape toate 
vizau atitudinea lui Trump, opiniile, deciziile luate sau 
concluziile sale cu privire la jucătorii importanţi, precum 
Flynn, Comey şi Sessions. Unele întrebări încercau să facă 
lumină în privinţa faimoasei întâlniri a lui Donald Jr. din 
Turnul Trump şi a ofertei de livrare a unor materiale 
compromiţătoare despre Hillary Clinton, venite din partea 
unui avocat rus. Altele urmăreau dezvoltarea de proiecte 
imobiliare în Rusia. 


Gama largă de subiecte confirma ceea ce presa vehiculase 
până atunci: că echipa lui Mueller era implicată în 
investigaţie. 


Dowd credea însă că totul era o mare porcărie. Erau numai 
întrebări pe care le-ar fi pus un student din anul doi la 


facultatea de drept. La multe se răspunsese deja. Desigur, 
să-l lase pe Trump să răspundă ar fi putut fi o catastrofă, 
căci preşedintele putea izbucni într-o criză de nervi, 
spunând fără retineri tot ce-i trecea prin minte. Pe de o 
parte, Dowd se gândea că gama largă de întrebări sugera 
că Mueller nu avea nimic concret la dosar şi voia să se 
lanseze într-o uriaşă acţiune de pescuit dovezi. Să-i întindă 
capcana sperjurului unui tip instabil ca Trump ar fi fost o 
joacă de copil pentru un procuror experimentat de calibrul 
lui Mueller. 


— Nu există nici un caz juridic aici, i-a spus Dowd lui 
Mueller. 


— Am nevoie de mărturia preşedintelui, a replicat Mueller. 
Ce intenţii are în privinţa lui Comey? 


— Nu sunt sigur că din punct de vedere constitutional ai 
dreptul sa pui intrebarea asta, i-a sous Dowd. 


Acesta era miezul întregii probleme. Legile privind 
obstructionarea justiţiei nu prevedeau că anumite fapte ar 
fi fost ilegale. Faptele ar fi trebuit să fie comise „cu intenţii 
corupte“ sau „cu bună ştiinţă“, adică intenţia de a 
obstructiona justiţia trebuia să fie cât se poate de clară. 
Starea de spirit reprezenta cheia. De ce actionase 
preşedintele aşa cum o făcuse? De aceea voia Mueller ca 
Trump să depună mărturie, era de părere Dowd. 


— Ai vreo dovadă că a fost plătit? a întrebat Dowd. Platile 
pentru fapte ilegale, sperjurul şi corupţia sau distrugerea 
dovezilor erau, în mod normal, elementele necesare 
pentru a dovedi obstructionarea justiţiei. Întregistrările 
audio şi video, depozitiile sub jurământ ale martorilor si 


documentele erau cele mai bune dovezi. Asta, în cazul în 
care procurorii nu obțineau mărturiile chiar din gura 
acuzaților sau în care cineva nu se detona - aşa cum era 
convins Dowd că ar fi putut face preşedintele. 


— Propriul tău şef, adjunctul procurorului general, este un 
martor în favoarea preşedintelui, i-a spus Dowd. 
Rosenstein scrisese un memorandum prin care solicita 
demiterea lui Comey, din pricina conduitei acestuia în 
cazul e-mailurilor lui Hillary Clinton. 


— De fapt, el [Rosenstein] a luat scrisoarea de patru pagini 
a preşedintelui şi a rescris-o. Nu mai am nimic de adăugat. 
Apoi, ai mărturia procurorului general. Apoi - pe cea a 
vicepreşedintelui. Apoi, pe a lui McGahn şi a tuturor celor 
din jurul preşedintelui. Şi, apoi, trebuie să analizezi 
comportamentul lui Comey, pe care atât procurorul 
general, cât şi adjunctul acestuia l-au condamnat în cazul 
Clinton. În privinţa intentiilor, cred că toate documentele şi 
mărturiile îţi vor oferi un răspuns, a continuat Dowd. Ai 
întrebat martorii ce a spus preşedintele, ce a făcut şi când 
a facut. Ti-am trimis toate actele la timp. Am făcut tot ce 
era necesar pentru a demonstra intenţiile preşedintelui. 


Dar Mueller tot nu s-a lăsat convins. Dowd şi Sekulow au 
părăsit clădirea. 

— Ce crezi? a întrebat Sekulow. 

— Preşedintele nu va depune mărturie, a spus Dowd. A 


fost o absurditate să cred că Mueller va refuza să continue 
urmărirea penală. 


Dowd credea că ar putea folosi decizia Curtilor de Apel din 
ancheta procurorilor independenţi vizându-l pe secretarul 
Agriculturii din administraţia Clinton, Mike Espy. Tribunalul 
decisese că privilegiul executiv se aplica preşedintelui, dar 
şi consilierilor săi. Procurorii care doreau să anuleze 
privilegiul trebuiau să demonstreze că materialele căutate 
contin dovezi importante, de neobtinut din altă parte. 


Tribunalul a stabilit ca procurorii trebuiau sa demonstreze 
că un anumit subiect investigat constituia o infracţiune 
serioasă şi că doar un martor chemat cu citatie putea oferi 
răspunsurile vizate. 


Dowd şi Sekulow i-au raportat situaţia lui Trump. 


— Acum am o imagine total diferită în privinţa lui Mueller, 
i-a spus Dowd preşedintelui. Aţi avut dreptate, nu mai am 
nici eu încredere în el. 


Cele 49 de întrebări îl îngrijorau pe Dowd. De ce nu erau 
doar cinci? De ce Mueller nu dovedea respect faţă de 
preşedintele Statelor Unite, care nu avea timp să se 
pregătească şi apoi să răspundă întrebărilor, presat cu 
atât de multe probleme de politică internaţională? Dowd a 
spus că acest lucru îi întărise decizia ca preşedintele să nu 
depună mărturie. 


— Da. Vor avea răspunsuri la toate întrebările, a acceptat 
Trump. 


Cobb a început să declare public că preşedintele dorea cu 
adevărat să depună mărturie şi să răspundă la câteva 
întrebări. 


— Domnule preşedinte, l-a avertizat Dowd, nu sunt doar 
câteva. Sunt 49 de întrebări. Sfatul meu este să refuzati. 


— Şi ce va spune lumea? Cum va reflecta presa acest 
lucru? a întrebat Trump. 


— Domnule preşedinte, ascultati-ma. E o capcană. 
Procurorii nu au un temei legal sau constituţional să stea 
de vorbă cu dumneavoastră, a spus Dowd şi apoi a adus în 
discuţie avocaţii care-l reprezentaseră pe Trump în trecut: 
Dacă nu mă credeţi, îi puteţi suna şi pe ei. Vă vor confirma 
acelaşi lucru. 


Mai târziu, tot în luna martie, Trump l-a sunat pe Dowd de 
la bordul lui Air Force One. 


— Domnule preşedinte, trebuie să-mi ascultați sfatul, a 
insistat Dowd. În caz contrar, vom avea parte de un 
dezastru major. Nu există nici o şansă să ieşiţi cu bine din 
situaţia asta. Vă amintiţi de întâlnirea noastră, când aţi 
citit scrisoarea? Domnule preşedinte, am obţinut această 
victorie fără luptă. Sper să fiţi de acord că la cele 49 de 
întrebări s-au dat deja răspunsurile. Aveţi aici oameni care 
au răspuns la ele. Aveţi avocaţi care au răspuns la ele. 
Aveţi personal. Vreau să spun că Priebus, Bannon şi toţi 
ceilalţi au depus mărturii acceptabile în faţa procurorului 
special. El nu a avut nici o obiectie în legătură cu asta. 
Domnule preşedinte, n-a otrăvit nimeni fântânile. N-a 
minţit nimeni, nu lipseşte nici un document. Nici un 
preşedinte din istorie n-a făcut ceea ce aţi făcut. De ce nu 
puteţi să fiţi, pur şi simplu, mândru de atitudinea pe care 
aţi avut-o şi să staţi liniştit? Şi, domnule preşedinte, v-am 
recomandat să faceţi totul public. l-am spus, politicos, lui 
Bob că nu veţi accepta să fiţi supus unui interogatoriu, din 


motive evidente şi din raţiuni constituţionale şi, astfel, veţi 
proteja funcția prezidențială si pentru succesorii 
dumneavoastră. Daca depuneti mărturie, vom trece prin 
decenii întregi de asemenea jocuri de-a prinselea, iar toţi 
preşedinţii ar putea fi obligaţi să depună mărturie sub 
jurământ. Acesta este noul joc. Mai ales când nu există 
infracţiuni şi nu există nici o bază pentru punerea sub 
acuzare, ştiţi? Anchetele în privinţa lui Reagan, în dosarul 
lran-contra, a lui Clinton, în dosarul Whitewater-Lewinsky, 
şi a lui Nixon, în dosarul Watergate, au implicat toate 
activităţi infractionale. Şi dacă ar exista vreo activitate 
infractionala acolo unde Casa Albă ar putea contribui la 
aflarea adevărului, sunt convins că veţi răspunde 
solicitării. lar în ceea ce veţi răspunde - dacă vă va întreba 
cineva despre un membru al personalului care s-a purtat 
necorespunzător şi ati fost martor al purtării lui -, veţi fi un 
martor bun. Aţi depune mărturie. Dar nu e cazul în 
momentul de faţă. În cazul nostru, s-au dat răspunsuri la 
toate întrebările. Domnule preşedinte, pur şi simplu, îmi 
tăiaţi toate puntile. Încerc să fiu un bun avocat. 


— Eşti un bun avocat, a spus Trump. Eşti un avocat 
grozav. 


— Domnule preşedinte, eu nu pot, ca avocat şi ca 
magistrat, să vă stau alături şi să vă las să raspundeti la 
aceste întrebări, în condiţiile în care ştiu prea bine că nu 
sunteţi capabil să raspundeti la ele. 


Dowd voia să-şi cântărească vorbele cât mai bine, pentru 
a nu-i da impresia lui Trump că are vreo vină. Preşedintele 
nu trebuia să se simtă vinovat - de vină era povara 
funcţiei. Avocatul ştia că, într-o asemenea confruntare, 
Trump nu putea să aibă o atitudine insultătoare. El nu-i 


putea spune în faţă lui Trump ceea ce ştia că e adevărat: 
„Eşti un mincinos nenorocit“. Aceasta era problema. 


Aşadar, Dowd i-a spus: 


— Nu vă puteţi concentra asupra subiectului. Şi asta v-ar 
putea învinge. Apoi, veţi încerca să reparati problema, veţi 
spune lucruri care nu trebuie spuse şi bang! E ca şi cum 
Mike Flynn nu şi-ar aminti discuţia cu Kisliak. 


Aflat din nou la bordul Air Force One, Trump şi-a sunat 
avocatul: 


— Eşti mulţumit? l-a întrebat preşedintele. 


— Nu, a spus Dowd. Nu sunt mulţumit, domnule 
preşedinte. Mi se rupe inima. Simt că am dat greş. Am dat 
greş ca avocat al dumneavoastră. Nu am reuşit să vă 
conving să-mi urmaţi sfatul. Sunt aproape ca un medic. 
Ştiu ce vă supără. Ştiu ce dificultăţi aveţi. V-am scris o 
reţetă pentru un tratament care ştiu că vă va însănătoşi. 
Nu uitaţi prima regulă a medicilor, domnule preşedinte: 
mai presus de orice, nu face rău. Aici ne aflăm. Şi dacă 
accept să vă însoțesc şi să vă las să faceţi un lucru despre 
care ştiu că vă va face rău, iar astfel veţi intra într-o 
situaţie şi mai grea, atunci îmi voi pierde licenţa. Poate că 
sunt avocaţi cărora nici nu le-ar păsa de toate aceste 
probleme. 


— Ştiu asta, John. Ştiu că te simţi frustrat. 


— Da, sunt frustrat. Nu mi-e ruşine să vă spun, regret ziua 
în care vi l-am recomandat pe Ty Cobb. Şi nu-mi vine să 
cred că el mi-a subminat poziţia. 


— Ei bine, a spus Trump, i-am cerut să vorbească şi să 
arate că preşedintelui nu îi este teamă să depună 
mărturie. 


— Ar fi trebuit să refuze. Este un angajat al guvernului 
federal. Şi procurorii l-ar putea chema ca martor. El nu 
împărtăşeşte privilegiul prezidenţial. 


— Doamne sfinte, am vorbit o mulţime de lucruri cu el! a 
exclamat Trump, exprimându-şi îngrijorarea. 


— AS vrea să va pot convinge, a insistat Dowd. Nu 
depuneti mărturie. Este ca şi cum ati purta deja uniforma 
portocalie de deţinut. Dacă este momentul să luaţi o 
hotărâre şi decideti să mergeţi înainte, vă spun să nu 
contati pe mine. 


— Deci vrei sa pleci, a sous Trump. Cum ma poti parasi 
asa? 


— E o chestiune de principii, a încercat Dowd sa îi explice, 
şi ţine de obligaţia avocatului de a încerca să-şi protejeze 
clientul. 


— As vrea să fi rămas. Eşti un avocat grozav! 


Dowd ştia că preşedintele nu credea ceea ce spune. Dar 
acesta era unul dintre paradoxurile lui Trump. Puteau avea 
o discuţie în contradictoriu, foarte aprinsă, fie la telefon, 
fie faţă în faţă, dar, când discuţia se încheia, preşedintele îi 


mulțumea de fiecare dată şi îl asigura cá aprecia tot ce 
făcuse pentru el. 


Într-o viaţă întreagă petrecută ca avocat, Dowd avusese, 
poate, doar cinci clienţi care-şi exprimaseră multumirile 
într-un mod atât de grațios. 


Sekulow şi Cobb l-au sunat pe Dowd să i se plângă că 
preşedintele nu le răspunde şi îi ignoră. Ei voiau ca Dowd 
să îl sune pe Trump. 


— Vă salut, domnule preşedinte, a spus Dowd, într-o 
convorbire telefonică desfăşurată pe la ora 10:00, în seara 
zilei de 21 martie. 


— Salut, John! a răspuns Trump, pe un ton calm si foarte 
deschis. 


— Domnule preşedinte, îmi pare rău că vă deranjez, însă 
m-au sunat Ty şi Jay. 


Ei voiau ca Dowd să se intereseze despre intenţiile 
preşedintelui în privinţa depunerii mărturiei. Trump a spus 
că va depune mărturie şi că se putea descurca în faţa lui 
Mueller. 


— John, asta este poziţia mea. Îmi pare rău că nu eşti de 
acord cu ea, i-a spus Trump. 


— Nu e treaba mea să fiu de acord cu ea. Treaba mea e să 
am grijă de dumneavoastră. Şi dacă veţi face ceea ce vreţi 
să faceţi, veţi da de bucluc. Domnule preşedinte, eu nu ţin 
cont de propria mea părere, ci de cea a avocaţilor. 


— Tu ai avocaţi? 


— Normal că am. Cu toate rahaturile în care sunt implicat, 
normal că am avocaţi. 


— John, asta este poziţia mea, a repetat Trump. Cred că 
preşedintele Statelor Unite nu poate fi văzut invocând al 
cincilea amendament. 


— Domnule preşedinte, putem face o prezentare mult mai 
bună decât asta. Dacă-mi permiteti, aş adăuga ceva aici. 
Cred că trebuie să-i informaţi pe liderii Congresului înainte 
de a ieşi cu o declaraţie publică. Să luaţi toate mărturiile şi 
documentele şi să le puneţi la dispoziţia congresmenilor 
înainte de a vă implica într-o bătălie juridică. Să le spuneţi 
de ce nu vreţi sa depuneti mărturie. Daca le vom arăta 
toate aceste documente... 


— Asta nu e o idee rea, a incuviintat Trump. Dar, John, alţii 
nu vor fi deloc bucuroşi să afle că nu depun mărturie. 


El nu a precizat cine erau acei „alţi oameni“, dar Dowd ştia 
că preşedintele se referea la baza lui electorală, la 
mulțimile adunate la mitingurile lui, la telespectatorii 
canalului Fox News, la „deplorabili“. 


— Ce vor crede aceşti oameni cand Mueller va cere 
punerea sub acuzare, pentru încălcarea articolului 1001? a 
întrebat Dowd, referindu-se la declaraţiile false. 


— Nu, nu, sunt un martor bun. Voi fi un martor al naibii de 
bun! 


Dowd ştia că preşedintele îşi făcea iluzii. Anterior, îi 
povestise preşedintelui relatarea unui coleg avocat din 


Florida, care înregistrase cândva o depozitie a lui Trump. 
Când avocatul îl întrebase ce meserie are, Trump avusese 
nevoie de 16 pagini pentru a-i răspunde. 


— Nu sunteţi un martor bun, l-a contrazis Dowd. Unii 
oameni pur şi simplu nu pot fi martori buni. Domnule 
preşedinte, vi-l amintiţi pe Raj Rajaratnam? a întrebat el, 
vrând să ofere un exemplu. 


— Tipul de la fondul speculativ, şi-a adus aminte Trump. 
Dowd îl reprezentase pe Rajaratnam, fondatorul miliardar 
al Grupului Galleon, care fusese găsit vinovat în 2011 de 
activităţi ilicite pe piaţa bursieră, fiind condamnat la 11 ani 
de închisoare. 


— Un tip genial, a spus Dowd. Dacă aţi fi avut ocazia să 
discutati cu el, ati fi sous că e cel mai talentat si mai 
cultivat om pe care l-aţi cunoscut vreodată. Putea vorbi 
despre orice. Domnule preşedinte, când l-am pregătit să 
depună mărturie, doar pentru cinci minute, asupra unei 
motiuni, tipul a făcut pe el. A devenit, brusc, atât de agitat 
- vreau să spun că n-a mai fost în stare de nimic... Şi, apoi, 
când am discutat cu el în direct, la televizor, abia dacă a 
fost în stare să spună cum îl cheamă. Aceasta este natura 
fiinţei umane şi sunt expert în acest domeniu. Dar, 
domnule preşedinte, mă tem că, pur şi simplu, nu vă pot 
ajuta. Ei nu vă vor supune procedurii de destituire. 
Glumiti? Sunt o bandă de laşi. Toti. Jurnalistii, 
congresmenii. Nu au vână. Şi pentru ce să vă destituie? 
Pentru exercitarea drepturilor conform articolului II? Ceee? 
Cuum? Aş vrea să-l văd pe liderul Camerei, Ryan, ducând 
cazul ăsta înaintea Comitetului legislativ şi a Comitetului 
judiciar. 


— Presa va încerca să mă distrugă, a spus Trump. 


— Domnule preşedinte, sunteţi omul care a refuzat să-şi 
facă publice declaraţiile fiscale. Şi deja aţi câştigat prima 
rundă. Asta i-a durut groaznic pe ziarişti. Ei vă detestă. 
Detestă că aveţi vână. 


— Ce vrea presa? a întrebat Trump. 


— Eu le-aş retrage jurnaliştilor toate acreditárile. l-aş 
arunca naibii afară. Nu cred că au vreun drept să intre în 
Casa Albă şi să se poarte aşa cum o fac. 


Trump i-a mărturisit că şi el credea acelaşi lucru. 


— Dar întotdeauna s-a trecut peste voinţa mea, John. Ei - 
Kelly şi Hope Hicks - trec peste voinţa mea de fiecare dată 
când vreau să retrag acreditarea vreunui jurnalist. 


— Ar trebui să le spunem şi jurnaliştilor, şi lui Mueller, şi 
congresmenilor să se ducă la naiba, a izbucnit Dowd. Si sa 
vă lase să fiţi preşedintele Statelor Unite. Fiindcă, în 
comparaţie cu ceea ce faceţi zi de zi, asta este ca un 
tantar pe fundul unui elefant. Şi astfel ar trebui să trataţi 
lucrurile în continuare, a mai spus Dowd, ca un argument 
de încheiere. 


— Eşti un tip grozav, a spus Trump. Îţi mulţumesc! Îmi 
pare rău că te-am ţinut la telefon atât de mult. 


A doua zi dimineaţă, Dowd i-a spus soţiei sale, Carole, că 
demisionează. Apoi l-a sunat pe preşedinte şi i-a dat 
aceeaşi veste. 


— Îmi pare rău că îmi dau demisia. Vă iubesc şi vă sprijin, 
domnule preşedinte. Vă doresc tot ce e mai bun. Dar, dacă 
nu aveţi de gând să-mi ascultați sfaturile, nu vă mai pot 
reprezenta. 


— Iti înţeleg frustrarea, i-a răspuns preşedintele. Ai făcut o 
treabă grozavă. 


— Domnule preşedinte, dacă veţi mai avea vreodată 
nevoie de mine, în orice alta privintá,vá rog să mă sunati 
oricând. 


— Îţi mulţumesc, John. 


Două minute mai târziu, cei de la The New York Times l-au 
sunat pe Dowd. Şi cei de la The Washington Post l-au 
sunat. Dowd l-a văzut cu ochii minţii pe Trump ridicând 
receptorul; şi l-a imaginat pe Trump discutând cu Maggie 
Haberman, corespondenta la Casa Albă a ziarului The New 
York Times: 


— Maggie? Nenorocitul de Dowd tocmai a demisionat. 


Lui Trump îi plăcea întotdeauna să fie cel care dădea 
vestea. 


Dar cel puţin Dowd era mulţumit că anticipase lucrurile şi 
plecase înainte de a fi concediat şi jignit public de către 
preşedinte. 


Dowd a rămas convins că Mueller nu avusese niciodată un 
caz concret, în ceea ce priveşte acuzaţiile de colaborare 
dintre echipa lui Trump şi Rusia şi nici în ceea ce priveşte 
obstructionarea justiţiei. Procurorul special nu urmărea 
decât să-l prindă pe Trump în capcana sperjurului. Şi, într- 


o autoevaluare brutal de onestă, avocatul a recunoscut că 
Mueller îi luase de fraieri, pe el şi pe preşedinte, pentru a-i 
determina să colaboreze, oferindu-i documente şi martori. 


Dowd a fost dezamăgit că Mueller a apelat la asemenea 
tertipuri. După 47 de ani de carieră, Dowd cunoştea jocul, 
cunoştea mentalitatea procurorilor. Ei construiau cazuri. 
Cu toate mărturiile şi documentele, Mueller putea pune 
cap la cap ceva care putea arăta urât pentru preşedinte. 
Poate cá procurorii aveau la dispoziţie elemente 
acuzatoare noi, aşa cum bănuia el, aproape cu certitudine. 
Poate că unii martori, precum Flynn, îşi schimbaseră, între 
timp, depoziţiile. Asemenea lucruri se mai întâmplaseră în 
trecut, iar ele ar fi putut întoarce surprinzător rezultatul 
jocului. Se întâmplase ca un fost consilier de la vârf să 
scape basma curată, recunoscând cá mintise şi dând vina 
pe preşedinte. Dowd nu credea o asemenea ipoteză, dar 
îşi făcea griji în privinţa ei şi se simţea dator să o ia în 
calcul. 


Unele lucruri erau clare, altele confuze, într-o asemenea 
investigaţie complexă si întortocheată. Nu exista o 
radiografie perfectă, nu existau înregistrări, nici schiţe 
clare. Dowd era convins că Trump nu avusese legături cu 
ruşii şi nici nu încercase să obstructioneze justiţia. 


Dar în omul şi în preşedintele Trump, Dowd văzuse 
defectele tragice. Dincolo de toate instabilitatile sale, de 
negări, de faptul că evita răspunsurile la întrebările ce i se 
păreau deranjante, de mesajele agresive de pe Twitter, de 
acuzaţiile de fake news aduse chiar şi celor mai mari 
canale mediatice, dincolo de răbufnirile sale pline de 
indignare, Trump avea o trăsătură dominantă, pe care 
Dowd o cunoştea, dar pe care nu-şi permisese niciodată să 


i-o spună în faţă preşedintelui: „Eşti un mincinos 
nenorocit“. 


Mulţumiri 


Aceasta este a nouăsprezecea carte realizată împreună cu 
Alice Mayhew, editoarea mea de la Simon & Schuster, în 
ultimii 46 de ani. Alice a înţeles imediat, la mijlocul 
mandatului lui Trump, cu toate anchetele şi controversele 
lui, importanţa aflării adevărului referitor la ceea ce a făcut 
Trump, ca preşedinte, pe plan intern şi extern. Conceptul 
complet şi strălucitor al acestei cărţi, ritmul, structura şi 
tonul ei i-au aparţinut în totalitate lui Alice. 


Jonathan Carp, preşedinte şi editor al Simon & Schuster, s- 
a aflat la cârma lucrurilor. El şi-a pus timpul şi mintea 
strălucită în slujba acestei cărţi. A contribuit la editarea ei 
şi a analizat oportunităţile, responsabilitatile şi dilemele 
legate de publicarea unei cărţi despre preşedintele Trump, 
în această epocă măcinată de frământări. Îi datorez foarte 
mult. Cândva, a fost un copil-minune, acum este un adult- 
minune, dar are încă energia celui de odinioară. 


Îi mulţumesc lui Carolyn K. Reidy, directoarea executivă de 
la Simon & Schuster, care, vreme de decenii, mi-a susţinut 
şi promovat opera. Tot din echipa Simon & Schuster aş 
vrea să le mulţumesc următorilor: Stuart Roberts, 
talentatul, energicul şi înțeleptul asistent al lui Alice 
Mayhew, Richard Rhorer, Cary Goldstein, Stephen Bedford, 
lrene Kheradi, Kristen Lemire, Lisa Erwin, Lisa Healy, 


Lewelin Polanco, Joshua Cohen, Laura Tatum, Katie 
Haigler, Toby Yuen, Kate Mertes si Elisa Rivlin. 


Multumirile mele speciale lui Fred Chase, consilier si un 
exceptional redactor, care şi-a petrecut o săptămână la 
Washington, alături de Evelyn şi de mine. Fred iubeşte 
cuvintele şi ideile. În acea săptămână, el a parcurs 
manuscrisul de trei ori, cu meticulozitate şi înţelepciune. 
Noi l-am poreclit Corectorul, căci a corectat aproape 
fiecare pagină cu creioanele sale ascuţite, roşii şi verzi. 


As fi vrut să-mi iau notițe din discuţiile regulate pe care le- 
am avut în ultimii doi ani despre Trump cu Carl Bernstein, 
fostul meu coleg de ziar din timpul afacerii Nixon- 
Watergate. Nu ne-am pus de fiecare dată de acord, dar mi- 
au făcut plăcere aceste convorbiri şi opiniile sale profunde 
despre administraţia de la Washington şi despre media. 
Prietenia şi afecțiunea lui Carl sunt unele dintre puţinele 
bucurii autentice din viata mea. 


Ziarul The Washington Post m-a menţinut cu generozitate 
în funcţia de redactor. Am participat în foarte mică măsură 
la şedinţele redactionale în aceste zile, fiindcă rareori 
merg la redacţia ziarului, din centrul Washingtonului, eu 
lucrând de acasă. lar contribuţia mea ar fi putut fi, cel 
mult, o discuţie la telefon cu vreun reporter care avea o 
solicitare, adesea legată de evenimente din trecut. Totuşi, 
„redactor” este o titulatură minunată, care îmi permite să 
rămân legat de rădăcinile mele jurnalistice. The 
Washington Post a fost căminul meu instituţional şi familia 
mea timp de 47 de ani. Ziarul merge extraordinar de bine 
în ultima vreme, făcând unele dintre cele mai bune, 
agresive şi excepţionale investigaţii jurnalistice din era 
Trump. Mulţumirile mele lui Marty Baron, editor executiv, 


Cameron Barr, director editorial, Jeff Leen, redactor de 
investigaţii, lui Robert Costa, Tom Hamburger, Rosalind 
Helderman, David Fahrenthold, Karen Tumulty, Philip 
Rucker, Robert O'Harrow, Amy Goldstein, Scott Wilson, 
Steven Ginsberg, Peter Wallsten, Dan Balz, Lucy 
Shackelford şi nemumărator alţi colegi jurnalişti. 


Mulţumesc şi multor vechi colegi şi prieteni care lucrează 
sau au lucrat cândva la The Washington Post: Don 
Graham, Sally Quinn, David Maraniss, Rick Atkinson, 
Christian Williams, Paul Richard, Patrick Tyler, Tom 
Wilkinson, Leonard Downie Jr., Marcus Brauchli, Steve Coll, 
Steve Luxenberg, Scott Armstrong, Al Kamen, Ben Weiser, 
Martha Sherrill, Bill Powers, Carlos Lozada, Fred Hiatt, John 
Feinstein si editorului Fred Ryan. 


Multumiri calduroase si lui Michael Kranish si lui Marc 
Fisher, care au format un grup de reporteri de la The 
Washington Post, printre care ma numar si eu, pentru a 
informa publicul despre Donald Trump, înaintea alegerilor. 
Rezultatul a fost cartea lui Michael şi Marc, Trump 
Revealed, una dintre cele mai bune surse documentare 
asupra viitorului preşedinte. Ea include peste 20 de 
interviuri cu Donald Trump. Toţi cei încă angajaţi sau aflaţi 
în legătură cu The Washington Post au motive să fie 
recunoscători că Jeff Bezos, fondatorul şi directorul 
executiv al Amazon, este proprietarul ziarului. El a investit 
timp şi mulţi bani pentru a angaja mai mulţi reporteri şi a 
face rost de resurse de editare, asigurând astfel 
investigaţii în profunzime. Cultura jurnalistică 
independentă îngrijită şi sprijinită cu rigurozitate de 
Katharine Graham şi de Don este vie şi înfloritoare. O carte 
despre preşedintele în funcţie datorează mult 
jurnalismului, scrierilor şi cărţilor din trecut. Există extrem 


de multe informaţii despre Trump în vártejul ştirilor 
cotidiene. Nu mai este un ciclu, ci un şuvoi continuu. 
Această lucrare este bazată pe investigaţiile mele, dar în 
mod inevitabil idei şi informaţii mi-au fost furnizate, direct 
sau indirect, de alte publicaţii şi site-uri de ştiri. Le datorez 
enorm tuturor celor care au scris despre Trump şi despre 
epoca lui politică, mai ales ziarelor The Washington Post, 
The New York Times, The Wall Street Journal, Axios şi 
Politico. 


Robert B. Barnett, avocatul, consilierul şi prietenul meu, a 
făcut din nou o treabă excelentă. Îmbrăţişând conceptul 
devotamentului total fata de clienţii sai, el m-a sprijinit 
fără retineri. Bob cunoaşte ca nimeni altul lumea politică a 
Washingtonului şi presa din New York şi îşi foloseşte 
cunoştinţele cu ingeniozitate şi dedicație fata de clienti. 
Evelyn şi cu mine suntem norocoşi că putem beneficia de 
prezenţa, grija şi bunătatea lui Rosa Criollo şi a lui Jackie 
Crowe. 


Profunda mea apreciere şi dragoste pentru Tali Woodward, 
fiica mea cea mare, care conduce programul Master of 
Arts la Şcoala de Jurnalism Columbia. Ea mi-a oferit, cu 
regularitate, sfaturi înțelepte. Şi toată dragostea mea 
pentru soţul ei, Gabe Roth, şi pentru cei doi copii ai lor, 
Zadie şi Theo - nepoţii mei. Diana Woodward, fiica noastră 
mai mică, intră în ultimul an de studii la Yale, unde va 
absolvi Ştiinţele Umane şi Psihologia. Când se întoarce la 
noi, în timpul vacantelor studenţeşti, ea aduce acasă acea 
scânteie şi bucurie de care ne e atât de dor. 


Această carte îi este dedicată Elsei Walsh, soţia mea, 
cunoscută de toti drept „Doamna Bunátate", fiindcă 
trăieşte călăuzindu-se după cuvintele lui Henry James 


privind importanţa şi caracterul fundamental al bunátátii 
umane. Elsa manifestă nu doar o apreciere altruistă, ci şi 
respect pentru toţi oamenii. Aceasta este a cincisprezecea 
carte în cei 37 de ani de când suntem împreună. Fost 
reporter la The Washington Post şi redactor la The New 
Yorker, Elsa iubeşte oamenii, ideile şi cărţile. Ea şi-a folosit 
calităţile naturale, îndelung exersate, ca şi exigenta ei, la 
realizarea acestei cărţi. fi sunt recunoscător pentru 
totdeauna. Nu-i pot mulţumi îndeajuns pentru iubirea şi 
susţinerea ei. De-a lungul anilor, am dezvoltat un respect 
nemărginit pentru capacitatea ei de a judeca lucrurile. 
Adesea mă întreb: „Oare cum de ştie? De unde vine atâta 
cunoaştere?” Nu am găsit niciodată răspunsul complet la 
aceste întrebări. Dar am ajuns să văd magia ei în viaţa de 
fiecare zi. Şi o preţuiesc enorm - este partenera şi marea 
dragoste a vieţii mele. 

